
Skiriu Šeilai 


1 
Jogurtas ir daug vandens 


M. jį rekomendavo jos ginekologas. Ironiška: geriausias Niu- 
jorko urologas - prancūzas. Dr. Žanas Klodas Vinjeronas, TIK IŠ 
ANKSTO SUSITARUS. Taigi susitariau. 

— Niujorkas jums labiau patinka negu Paryžius? - paklausiau. 

— Paryžiuje drįsdavau vairuoti automobilį. 

— Mano tėvas - taip pat urologas. 

— Tikriausiai antraeilis, - atsiliepė Vinjeronas, - jei nesuprato, 
kas jums yra. 

— Tai netipiška, - tariau. Gerai žinojau savo negalavimo istori- 
ją. - Kartais tai nespecifinis uretritas, sykį buvo nespecifinis pro- 
statitas. Dar esu turėjęs triperį, bet čia kita istorija. Kadaise buvo 
paprasčiausia bakterija. Tačiau visada netipiška. 

— O man atrodo labai tipiška, - pareiškė Vinjeronas. 

- Ne, - pasakiau. - Kartais padeda penicilinas, kartais suveikia 
sulfanilamidai. Sykį išsigydžiau furadantinu. 

- Taigi, matote! - neabejojo Vinjeronas. - Furadantinas nevei- 
kia uretrito ir prostatito. 

- Taigi štai, pats matote. Tą kartą buvo kažkas kita. Netipiš- 
ka. 

— Labai tipiška, - atšovė Vinjeronas. - Vargu ar kas gali būti 
įprasčiau už šlapimtakį. 

Ir čia pat įrodė. Gulėdamas ant apžiūros stalo stengiausi būti 
ramus. Jis padavė man tobulą plastikinę krūtį, dailesnės nebu- 

vau matęs: natūrali spalva ir paviršius, nuostabus stačias spe- 
nelis. 

— O Dieve... 

— Pakramsnokite ją, - tarė, - pamirškite mane. 

Čiupau tą puikų papą, žvelgdamas tiesiai į spenį tarsi į kokią 
akį. Esu tikras, mano tėvas nesinaudoja tokiomis šiuolaikinėmis 
gudrybėmis. Kai tavo stovi stačias, ta bjauri stiklinė lazdelė lenda 
truputį lengviau. Prisimenu, kaip įsitempiau stengdamasis nesu- 
rikti. 

— Nieko ypatingo, - tarė Žanas Klodas Vinjeronas. 

Kai pasakiau, kad laikyti krūtį, kurios spenelį galima drąsiai 
kandžioti, yra mažų mažiausia neįprasta, jis kažką šelmiškai at- 
šovė prancūzų kalba. | 

Vinjerono nustatytą diagnozę lengviau suprasti, mano ligą re- 
gint iš tam tikros istorinės perspektyvos. Keistas ir skausmingas 
šlapinimasis —- man ne naujiena. 

Per pastaruosius penkerius metus šis neįvardijamas sutriki- 
mas man yra pasireiškęs septynis kartus. Vieną kartą buvo tripe- 
ris, bet čia kita istorija. Paprastai visi tie organai iš ryto užsikišę. 
Atsargiai pamaigius susitvarko, bent jau gali kęsti. Šlapinimasis 
dažnai virsta išmėginimu, pojūčiai vis nauji ir netikėti. Be to, at- 
ima daug laiko - vis lauki, kada vėl reikės nusičiurkšti, taip diena 
ir praslenka. Apie seksą dažniausiai nėra ką ir kalbėti. Orgazmas 
tampa tikra viršūne. Artėji prie jo lėtai - lyg ilgai, girgždėdamas 
ristųsi aprūdijęs nerangus mechanizmas. Anksčiau kartais ap- 
skritai atsisakydavau santykių. Tada neištverdavau negėręs, ir šla- 
pimas imdavo deginti - toks kankinimų ratas. 

Ir diagnozė visada nespecifiška. Įtarimai dėl naujos, bauginan- 
čios iš Azijos atkeliavusios venerinių ligų atmainos nepasitvir- 
tina. Atsargiai, neįvardijant kalbama apie „kažkokią infekciją . 
Mėginami skirtingi vaistai; pagaliau vienas kuris padeda. „Namų 
medicinos enciklopedijoje dėstomi migloti ir grėsmingi prosta- 
tos vėžio simptomai. Bet gydytojai vis sako, esą aš dar per jaunas. 
Visada su tuo sutinku. 

Ir štai dabar Žanas Klodas Vinjeronas šią problemą paliečia 
savąja stiklo lazdele. Specifiškas įgimtas defektas. Nenuostabu - 
esu sau įtaręs jau ne vieną. 

- Jūsų šlapimtakis — tai siauras ir vingiuotas kelias. 

Tą naujieną išklausiau gana palankiai. 

— Amerikiečiai apie seksą prasimano tiek kvailysčių, - tarė 
Vinjeronas. Prisimindamas savo patirtį, nesiryžau ginčytis. - Jūs 
manote, kad viską galima nuplauti, bet vagina yra ir visada bus 
purviniausias dalykas pasaulyje. Nežinojote? Kiekvienoje angoje 
knibžda šimtai nekenksmingų bakterijų, o vagina - pati svetin- 
giausia šeimininkė. Pasakiau „nekenksmingų“, tačiau tai ne jums. 
Iš normalios varpos tos bakterijos pasišalina. 

— O iš mano siauro vingiuoto kelio - ne? - paklausiau įsivaiz- 
duodamas keistus jo užkaborius, kur slapta gyvuoja šimtai bak- 
terijų. 

— Matote? - tarė Vinjeronas. - Kas gi čia neįprasta“ 

— Kokį rekomenduojate gydymą? — Rankoje tebeturėjau plas- 
tikinę krūtį. Nepažeidžiamą spenelį laikantis vyras gali būti 
drąsus. 

- Turite keturias galimybes, - atsiliepė Vinjeronas. - Vaistų 
yra daugybė, ir vienas kuris padės. Septyni kartai per penke- 
rius metus visiškai nestebina, turint galvoje tokį šlapimtakį kaip 
jūsų. Ir skauda nesmarkiai, ar ne? Juk galėtumėt išgyventi su 
tokiu vis pasitaikančiu nepatogumu šlapinantis ir dulkinantis? 

— Dabar gyvenu kitaip, - tariau. - Noriu pasikeisti. 

— Tada liaukitės dulkinęsis, - atšovė Vinjeronas. - Pamąstykite 
apie masturbaciją. Rankas galima nusiplauti. 

— Šitiek keistis nenorėčiau. 

— Nuostabu! - sušuko Vinjeronas. Jis gražus vyras, gana stam- 
bus ir pasipūtęs; kietai suspaudžiau plastikinę krūtį. - Nuostabu, 
nuostabu... esate mano dešimtas pacientas Amerikoje, kuriam iš- 
kyla tokios alternatyvos, ir visi dvi pirmąsias atmetė. 

— Kas gi čia nuostabaus? - paklausiau. - Jos ne itin patrauklios. 

— Amerikiečiams! - šūktelėjo Vinjeronas. - Kai gyvenau Pa- 
ryžiuje, jas pasirinko trys iš mano pacientų. O vienas, dar anaip- 
tol nesenas, liovėsi dulkintis. 

— Dar nesakėte, kokios dvi kitos galimybės. 

— Šioje vietoje visuomet stabteliu, — atsiliepė Vinjeronas. - 
Mėgstu spėti, kurią pasirinks pacientas. Su amerikiečiais neapsi- 
rikau nė karto. Labai nuspėjami žmonės. Vis nori keisti savo gy- 
venimą. Nesitaiksto su tuo, kas įgimta. O kaip jūs? Jau nujaučiu. 
Jums tiks vandens metodas! 

Gydytojo tonas man pasirodė įžeidžiamas. Gniauždamas krūtį 
aiškiai žinojau, kad vandens metodas - ne man. 

— Žinoma, tas metodas nėra tobulas, - kalbėjo Vinjeronas. — 
Geriausiu atveju tai tik kompromisas. Ne septyni kartai per pen- 
kerius metus, o galbūt vienas per trejus - didesnė tikimybė jaustis 
sveikam, ir tiek. 

— Man jis nepatinka. 

— Juk net nepabandėte, - tarė jis. - Tai labai paprasta. Prieš 
dulkindamasis geriate daug vandens. Geriate daug vandens po 
pasidulkinimo. Ir nepersistengiate su girtavimu. Bakterijos alko- 
holį mėgsta. Prancūzijos kariuomenėje gudriai tikrindavome, ar 
išgydytas triperis. Duodi kareiviui įprastą penicilino dozę. Kai jis 
sako jau esąs sveikas - tris butelius alaus prieš miegą. Jei po to 
ryte randi išskyrų, dar penicilino. Jums reikia tik daug vandens. 
Turint tokį savotišką šlapimtakį, būtina skalauti jį kiek tik įmano- 
ma. Jokiu būdu nepamirškite po lytinio akto atsikelti ir pasisioti. 

Krūtis mano rankoje tebuvo paprasčiausias plastikas. 

— Norite, kad atlikčiau lytinį aktą su pilna šlapimo pūsle? Tai 
skausminga. 

— Čia kas kita, - sutiko Vinjeronas. - Bet erekcija bus didesnė. 
Nežinojote? 

Pasiteiravau, kokia ketvirtoji galimybė, ir jis nusišypsojo. 

- Truputėlis chirurgijos. Nesudėtinga operacija. 

Suleidau nykščio nagą į plastikinį spenelį. 

— Paprasčiausiai jus šiek tiek patiesintume, - kalbėjo Vinjero- 
nas. - Praplatintume kelią. Neužtruktų nė minutės. Jus, žinoma, 
užmigdytume. 

Rankoje laikiau absurdišką, akivaizdžiai dirbtinę pieno liau- 
ką - gryniausia sintetika. Padėjau ją ant stalo. 

— Turėtų šiek tiek skaudėti, - pasakiau. - Turiu galvoje, po ope- 
racijos. 

— Gal kokias keturiasdešimt aštuonias valandas. - Vinjeronas 
gūžtelėjo pečiais; jo akimis, bet kokį skausmą galima nesunkiai 
ištverti. 

— Ar galite mane užmigdyti keturiasdešimt aštuonioms valan- 
doms? - paklausiau. 

— Dešimt iš dešimt! - šūktelėjo Vinjeronas. - Visi šito klausia! 

— Keturiasdešimt aštuonioms valandoms... - nusistebėjau. — 
Kaip aš sisiosiu? 

— Kuo greičiau, - tarė jis ir dūrė pirštu į spenelį, stačiai styrantį 
ant apžiūros stalo, lyg tuo mygtuku kviesdamas slauges ir anes- 
teziologus, jau nešančius šiam chirurgijos žygdarbiui skirtą Žvil- 
gantį skalpelį. Aiškiai regėjau jį mintyse. Grakštus kanalizacijos 
vamzdžių valytuvo variantas. Ilgas vamzdelio pavidalo peilis, lyg 
mažytė nėgės burna. 

Daktaras Žanas Klodas Vinjeronas žvelgė į mane, tarsi būčiau 
paveikslas, kurio jis dar nebaigė tapyti. 

— Tai vandens metodas? - spėjo jis. 

— Į dešimtuką, - atsakiau tenorėdamas jam įsiteikti. - Ar kuris 

jūsų pacientas kada rinkosi operaciją? 

— Tik vienas, - tarė Vinjeronas, - ir šitai nujaučiau iš pat pra- 
džių. Jis buvo praktiškas, netauškiantis niekų, racionalus vyras. 
Jam vieninteliam ant apžiūros stalo neprireikė krūties. 

— Kietas vyras, — pritariau. 

— Patikimas, - pasakė Vinjeronas. Prisidegė tamsią, gaižaus 
kvapo Gauloises* cigaretę ir drąsiai užsitraukė. 


* Prancūziškos cigaretės be filtro. (Paaiškinimai vertėjo.) 

Vėliau, gyvendamas pagal vandens metodą, mąsčiau apie tas 
keturias jo alternatyvas. Sugalvojau ir penktąją: prancūzai urolo- 
gai - šundaktariai, kreipkis į kitus, sužinok kitų nuomonę - bent 
kiek kitokią. 

Laikydamas ranką ant tikros krūties, paskambinau Vinjeronui 
ir papasakojau apie šią penktąją alternatyvą, kurią jam derėtų pa- 
siūlyti pacientams. 

— Nuostabu! - sušuko jis. 

— Tik jau nesakykit - pataikiau į dešimtuką. 

— Dešimt iš dešimt! - klykė jis. - Ir visuomet maždaug trys 
dienos po tyrimo. Pačiu laiku! 

Laikiau ragelį ir tylėjau. Jos krūtis mano rankoje atrodė lyg 
plastikinė. Tačiau tik tą tylos akimirką; ji atgijo, kai Vinjeronas 
vėl sugriaudėjo man į ausį. 

— Kita nuomonė čia nieko nepakeis. Neapgaudinėkite savęs. 
Jūsų šlapimtakio geografija yra faktas. Galėčiau nupiešti jums ati- 
tinkamo mastelio žemėlapį... 

Padėjau ragelį. 

— Niekada nemėgau prancūzų, - pasakiau jai. - Tavo gineko- 
logas tikriausiai nusistatęs prieš mane, jeigu rekomendavo tą sa- 
distą. Žinai, jis nekenčia amerikiečių. Tikrai, todėl čionai ir atsi- 
kraustė su savo prakeiktomis stiklinėmis lazdelėmis... 

— Paranoja, - tarė ji, jau užmerkusi akis. 

Tikra mažakalbė. Savo gergždžiančiu balsu ji kartais burbteli: 
„Šnekos“. Dar turi judesį, kuriuo parodo, ką mano apie šnekas: 
atgalia ranka kilsteli vieną krūtį. Jos krūtys didelės, putlios, bet 
joms reikia liemenėlės. Labai mėgstu jos krūtis; žiūrėdamas į jas 
vis stebiuosi, kodėl mane paveikė tas dirbtinis Vinjerono papas. 
Jei reikėtų eiti dar kartą, nebeimčiau jo. Na... ne, imčiau. O jai 
tokių priemonių niekada neprireiktų. Ji praktiška, netauškianti 
niekų, konkreti ir patikima asmenybė. Jeigu jai pasiūlytų tas ke- 
turias galimybes, ji pasirinktų operaciją. Žinau - klausiau jos. 

— Operacija, - pasakė ji. - Jei ką nors galima pataisyti, reikia 
taisyti. 

— Vanduo - ne taip jau blogai, - atsiliepiau. — Aš mėgstu van- 
denį. Man šitai gerai daugeliu atžvilgių. Ir erekcija didesnė. Ne- 
pastebėjai? 

Ji kilsteli ranką, ir viena krūtis pasislenka aukštyn. Ta moteris 
man tikrai patinka. 

Ji vardu Tulpen. Vokiškai tulpė, bet jos tėvai, duodami tokį 
vardą, nežinojo nei kad žodis vokiškas, nei ką jis reiškia. Jos tė- 
vai buvo lenkai. Jie taikiai mirė Niujorke, bet Tulpen gimė Ka- 
rališkųjų oro pajėgų ligoninėje Londono pakraštyje per aviacijos 
antskrydį. Ten dirbo miela seselė, kuri buvo vardu Tulpen. Seselė 
jiems patiko, norėjosi užmiršti visa, kas lenkiška, o jie manė, kad 
seselė - švedė. Niekas nesuprato, ką reiškia Tulpen, kol Tulpen 
nepradėjo mokytis vokiečių kalbos vidurinėje mokykloje Bru- 
kline. Grįžusi namo ji papasakojo tėvams, šie labai nustebo; bet 
mirė jie ne dėl to, nieko panašaus, jie tiesiog mirė. Visa tai nesvar- 
bu, tai tiesiog faktai. Bet Tulpen tada ir prabyla - kai iškyla koks 
faktas. O jų nebūna daug. 

Sekdamas jos pavyzdžiu pradėjau nuo fakto: mano šlapimtakis 
yra siauras ir vingiuotas kelias. 

Faktai neklysta. Tulpen - labai sąžiningas žmogus. Aš ne toks 
sąžiningas. Iš esmės esu tikrai nemažas melagis. Gerai mane pa- 
žįstantys Žmonės vis mažiau pasikliauja manimi. Jiems vis labiau 
atrodo, kad nuolat meluoju. Tačiau dabar sakau tiesą! Neužmirš- 
kite: juk manęs nepažįstate. 

Kai imu šitaip kalbėti, Tulpen atgalia ranka kilsteli krūtį. 

Po velnių, kas tarp mūsų bendra? Laikysiuosi faktų. Vardai — 
tai faktai. Tulpen ir mane sieja vardų atsitiktinumas. Jos vardą 
lėmė klaida, kuri dabar jai nebesvarbi. Aš vardų turiu kelis; kaip 
ir Tulpen, visi jie gana atsitiktiniai. Tėvas su motina pavadino 
mane Fredu, ir, regis, jiems nerūpi, kad beveik niekas į mane 
taip nesikreipia. Bigi vadino mane Bogusu*. Tai mano seniausio 
ir brangiausio draugo Kuto išradimas, jis sugalvojo tą vardą, kai 
pirmą kartą pagavo mane meluojant. Taip ir prilipo. Dauguma 


* Bogus (angl.) - netikras, tariamas, melagingas. 

draugų šaukdavo mane šituo vardu, tuo metu susipažinau ir su 
Bigi. Merilas Overturfas - jis iki šiol dingęs - vadino mane Bog- 
lu*. Kaip visi kiti vardai, šis irgi radosi dėl ne visai aiškių prie- 
žasčių. Ralfas Pakeris praminė mane Trampamu - šito žodžio 
nekenčiau. O Tulpen šaukia mane pavarde - Tramperiu. Žinau 
kodėl - tai artimiausias kelias iki fakto, kurį teigia vardas. Vyrų 
pavardės keičiasi retai. Tad dažniausiai esu Fredas Bogusas Tram- 
peris. Tai faktas. 

Faktų man tenka retokai. Todėl nepasiklystu. Pakartosiu juos. 
Dabar turiu du. Pirma: mano šlapimtakis yra siauras ir vingiuo- 
tas. Antra: mus su Tulpen sieja mūsų vardų atsitiktinumas. Ne 
kažin kas daugiau. 

Pala pala! Štai dar vienas faktas. Trečia: aš tikiu ritualais! Ki- 
taip tariant, mano gyvenime visada buvo dalykų, primenančių 
vandens metodą; visada buvo ritualų. Nė vienas ritualas netruko 
labai ilgai (pasakiau Vinjeronui norįs pasikeisti pradėjęs naują 
gyvenimą, ir tai tiesa), bet visuomet nuo vieno ritualo žengda- 
vau prie kito. Dabar štai vandens metodas. Apžvelgti šiokią to- 
kią istorinę mano ritualų perspektyvą prireiks laiko, bet su van- 
dens metodu viskas aišku. Be to, mes su Tulpen turime tam tikrą 
ankstyvo ryto ritualą. Nors vandens metodas verčia mane keltis 
truputį anksčiau - ir dar kelis kartus naktį, - abu su Tulpen tvir- 
tai laikomės šitos tvarkos. Atsikeliu, nusišlapinu, valausi dantis 
ir geriu daug vandens. Ji užkaičia kavą ir uždeda krūvą plokšte- 
lių. Vėl grįžtame į lovą valgyti jogurto. Visada jogurto. Jos dubuo 
raudonas, mano mėlynas, bet jei jogurtai skirtingo skonio, dažnai 
keliskart jais keičiamės. Lankstus ritualas yra puiku, o jogurtas — 
tai geras, sveikas maistas, iš ryto maloniai glamonėjantis burną. 
Mes nekalbame. Tulpen šitai įprasta, bet net ir aš tyliu. Klauso- 
mės plokštelių ir valgome jogurtą. Ne itin gerai pažįstu Tulpen, 
tikriausiai ji taip darydavo visada. Aš tą ritualą papildžiau: kai 
jogurtas baigiasi, mes ilgai mylimės. Jau laukia kava, ir mes ją ge- 


* Boggle (angl.) - baimintis, abejoti, gudrauti. 

riame. Kol groja plokštelės, nekalbame. Vandens metodas pakeitė 
visai nedaug, jo poveikis pasireiškia kažkuriuo metu po mylėji- 
mosi ir geriant kavą. Einu pasisioti ir geriu daug vandens. 

Su Tulpen gyvenu nelabai ilgai, bet jaučiu, kad jei būčiau pra- 
gyvenęs daugybę metų, vargu ar pažinčiau ją nors kiek geriau. 

Abu, ir aš, ir Tulpen, esame dvidešimt aštuonerių, bet ji tikrai 
vyresnė už mane; ji jau per daug suaugusi, kad kalbėtų apie save. 

Tai Tulpen butas, jai priklauso ir visi jame esantys daiktai. Savo 
mantą - ir vaiką - palikau pirmajai ir vienintelei žmonai. 

Daktarui Žanui Klodui Vinjeronui sakiau turįs naują gyveni- 
mą; sakiau, kad istorinė mano ritualų apžvalga užims šiek tiek 
laiko; dar sakiau nesąs sąžiningas. O Tulpen kaip tik tokia. Ji pa- 
deda man su tuo susitvarkyti, atgalia ranka kilstelėdama vieną 
krūtį. Aš tučtuojau išmokau nekalbėti, kol groja plokštelės. Išmo- 
kau sakyti tik tai, kas svarbu. (Nors iš anksčiau mane pažįstantys 
žmonės tikriausiai sakytų, kad net dabar meluoju. Susikiškit jūs 
tą savo pesimizmą, atsakyčiau jiems.) 

Mano šlapimtakis - siauras ir vingiuotas kelias, o štai čia jo- 
gurtas ir daug vandens. Ketinu laikytis faktų. Noriu būti kitoks. 


Ž 
Karo mety dalykai 


B. kitų malonumų, Fredas Bogusas Tramperis mėgsta prisi- 
minti Merilą Overturfą, tą diabetiką. Gyvenimo Ajovoje laiko- 
tarpiu prisiminimai apie Overturfą Tramperiui pasidarė ypač 
malonūs. Kai kas Overturfo įrašyta į magnetinę juostą, tai sutei- 
kia tikslumo. 

Koks atitrūkimas nuo tikrovės. Klausytis Merilo įrašo iš Vie- 
nos. Tramperis tuo tarpu prie lango Ajovoje žvelgia pro aprūdiju- 
sį uodų tinklelį ir stambaus svirplio sparną; jis mato lėtai judantį 
nušiurusį sunkvežimį, pilnutėlį kiaulių. Paršams žvygaujant Bo- 
gusas klausosi dainelės, Merilo sudėtos Prateryje, - Merilas skel- 
bė, esą jos padedamas vėliau suviliojo Vangą Holthauzen, Vienos 
berniukų choro repetitorę. Fone skamba muzika iš Praterio go- 
kartų trasos, kadaise Merilas Overturfas yra pasiekęs jos dvide- 
šimties ratų rekordą. Gal tas rekordas priklauso jam ir iki šiol. 

Iš juostos sklindantis garsas šiek tiek iškraipytas; paskui Meri- 
las pasakoja vieną iš savųjų istorijų apie maudynes, tą apie tanką 
Dunojaus dugne. 

„Jį įžiūrėti galima tik mėnesienoje. Reikia nugara užstoti mė- 
nulį, - šneka Merilas, - kad nekliudytų atspindžiai.“ Tada reikia 
kažkaip išsilenkti vandenyje ir laikyti veidą „maždaug per šešis 
colius nuo paviršiaus - visą laiką nepaleidžiant iš akių „Gelhaf- 
to rūsio prieplaukos“. Kažkaip išlaikai tą padėtį, nesudrumsda- 
mas vandens, „ir jeigu vėjas nesukelia nė menkiausios bangelės, 

tanko pabūklas atsiduria taip arti, kad tau atrodo - galėtum jį 
paliesti, o gal jis nutaikytas šauti tiesiai į tave. Žvelgiant tiesia 
linija į Gelhafto prieplauką, atsiveria viršutinis tanko liukas, gal 
tarytum atsiveria ar suvirpa vandenyje. Bet ilgiau išlaikyti vei- 
dą maždaug per šešis colius nuo vandens paviršiaus man niekad 
nepavyko...“ 

Toliau Merilas, tikras diabetikas, pareiškia, kad tokios pastan- 
gos visada paveikia cukraus kiekį jo kraujyje. 

Bogusas Tramperis spusteli mygtuką su užrašu REWIND. 
Sunkvežimio su kiaulėmis nebėra, bet kitapus tinklelio tebelai- 
ko išskėtęs sparnus svirplys, tikriausiai dailesnis ir tobulesnis už 
vaizduojamus ant rytietiškų šilko širmų, ir prisimerkęs Tramperis 
pro tą mielą sietą įžiūri poną Fičą, kaimyną pensininką, draskantį 
sausą ir be saiko išgrėbstytą pievelę. Šr-šr, šr-šr — šiūruoja ponas 
Fičas, iš savo žolės vydamas paskutinę skruzdę. Svirplio sparno 
širma - vienintelis būdas stebėti poną Fičą ramiai. 

Automobilis, dabar besistengiantis prisiglausti prie šaligatvio - 
tas, kuriam ponas Fičas moja grėbliu, - atveža Tramperio žmoną 
Bigi, sūnų Kolmą ir tris atsargines padangas. Tramperis pagarbiai 
apžvelgia automobilį svarstydamas, ar trijų atsarginių padangų 
pakaks. Veidu prisispaudžia prie lango tinklelio ir pabaido svir- 
plį, staigus sparno mostas išgąsdina Tramperį, jis susverdėjęs 
praranda pusiausvyrą ir galva išstumia patrūnijusį tinklo rėmą. 
Mėgindamas už ko nors nusitverti, Bogusas atlapoja ir langą, tad 
persigandusi žmona išvysta vyrą pavojingai kybantį ant palan- 
gės - lyg kokias keistas sūpynes, kurių ašis - jo juosmuo. 

— Ką ten darai? - spiegia Bigi. 

Bogusas koja apčiuopia magnetofoną ir prisitraukia arčiau tar- 
si inkarą. Atgauna pusiausvyrą, keliais atsiremdamas į jo valdy- 
mo pultą. Magnetofonas sutrinka: vienas kelis sako FULL SPEED 
FORWARD, kitas liepia PLAY. Plonu balsu pratrūksta Merilas 
Overturfas: „...į Gelhafto prieplauką, atsiveria viršutinis tanko 
liukas, gal tarytum atsiveria ar suvir...“ 

— Ką? - klausia Bigi. - Ką ten darai? 

— Taisau tinklelio rėmą, - atsako Tramperis ir narsiai pamoja 
ponui Fičui, kuris mosuoja grėbliu. Fičas nė kiek nesijaudina dėl 
sūpynių lange ar keistų klyksmų, jis pratęs prie įvairių nestabilu- 
mo apraiškų, sklindančių iš šio namo. 

— Štai, — taria Bigi, atstačiusi vieną klubą, - tai sėdynė Kol- 
mui. - Na, vystyklai dar nebaigti. Kažkam teks dar kartą nueiti į 
skalbyklą ir išimti juos iš džiovintuvo. 

— Aš nueisiu, Bigi, - sako Bogusas, - kai tik sutaisysiu tą tin- 
klą. 

— Nebus lengva! - šaukia ponas Fičas, pasirėmęs ant grėblio. - 
Karo metų darbas! - rėkia jis. - Tie prakeikti karo metų daly- 
kai! 

— Tinkleliai? - pasiteirauja Bogusas pro langą. 

— Visas jūsų namas! - klykia Fičas. - Visi šitie universiteto pa- 
skubom statyti namai! Karo metais! Pigios medžiagos! Moterys 
darbininkės! Šlamštas! 

Iš tiesų ponas Eičas nesistengia įgelti. Jį dirgina visa, kas nors 
iš tolo susiję su karo laikų įtampa. Fičui tie laikai buvo prasti: net 
ir tada per senas eiti į kariuomenę, jis kovėsi su moterimis namų 
fronte. 

Namo prieangyje už permatomų užuolaidų nervingai kruta 
smulkutė Fičo žmona. Fičai, ar nori, kad tave ištiktų penktas šir- 
dies smūgis? 

Apžiūrėjęs sulūžusį tinklelį Tramperis įsitikina, kad kaltinimai 
pagrįsti. Mediena - tarsi kempinė, tinklas toks surūdijęs, kad tru- 
pa tarp pirštų. 

— Bogusai, - sako Bigi, žirgliodama taku link namo, - aš sutai- 
sysiu tinklelį. Tu klaikiai negabus tokiems dalykams. 

Tramperis įslenka vidun, pastato magnetofoną į saugią vietą 
viršutinėje knygų lentynoje ir stebi ponią Fič, stovinčią už per- 
matomos užuolaidos ir mojančią Fičui eiti į vidų. 

Vėliau Bogusas keliauja pasiimti vystyklų. Grįžtant namo iš- 
krinta automobilio priekinis žibintas, ir Bogusas jį pervažiuoja. 
Keisdamas priekinę padangą pagalvoja, kad norėtų sutikti žmo- 


VANDENS METODAS 19 


gų, kurio automobilis būtų prastesnis. Apsikeisčiau su juo tą pačią 
akimirką. 

Tačiau iš tiesų Tramperis mąsto, kad norėtų sužinoti, ar esama 
ko nors po liuko dangčiu. Ar apskritai yra ten tankas; ar tikrai 
Merilas Overturfas jį matė; ar Merilas Overturfas iš viso moka 
plaukti. 


3 
Seni darbai ir santechnikos naujienos 


Bogusas Tramperis 
Ajovos av. 918 
Ajova Sitis, Ajova 


1969 m. rugsėjo 20 d. 


P. Kutbertui Benetui, 
Pilsberio dvaro prižiūrėtojui 
Med Indian Pointas 
Džordžtaunas, Meinas 


Mano brangusis Kutai, 

kaip sekasi prižiūrėti septyniolika vonios kambarių, kai visi 
Pilsberiai patikėjo tau jų vamzdžius ir čiaupus? 

Ar jau nusprendei, kuriame iš didžiųjų miegamųjų, su kokiu 
jūros vaizdu praleisi žiemą? 

Mes su Bigi labai džiaugiamės, kad įtikinai Pilsberius, jog ne- 
kelsime pavojaus svečiuodamiesi valčių namelyje. Per tą savaitę, 
Kutai, nuostabiai atsigavome - ir galėjome nors trumpai pabėgti 
nuo mano gimdytojų. 

Vasarą su gimdytojais praleidome savotiškai. Greit Bors Hedo 
vasaros vaizdai nesikeičia - tai sanatorija mirštantiesiems, kurie 
mano, kad tris mėnesius dūsuodami sūriame ore išsaugos plau- 

čius dar vienai žiemai. Tėvo reikalai vasarą klesti. Kartą jis man 
prasitarė apie senus žmones: jų šlapimo pūslė sutrinka pirmiau- 
sia. Tikras urologų rojus Naujojo Hampšyro pakrantėje! 

Bet seniui buvo nelengva užleisti mums rūsį liepai ir rugpjū- 
čiui. Nuo tada, kai netekau paveldėtojo teisių, motiną aiškiai ka- 
muoja močiutės jausmai; jų pasiūlymas vasaroti tikriausiai kilo 
iš mamos noro pamatyti Kolmą, o ne Bigi ir mane. Ir tėvas tarsi 
sušvelnino ankstesnį finansinį ultimatumą - nors malonumo iš 
to patyriau ne daugiau nei tada, kai jis užsuko man čiaupą. Be to, 
jis paprašė sumokėti už rūsio nuomą. 

Mums susirengus grįžti čionai, gerasis daktaras iškilmingai 
pareiškė: „Tegu taip ir būna, Eredai. Ketverius metus vertiesi sa- 
varankiškai, ir turiu tau pasakyti - padarei man įspūdį. Palauki- 
me, kol tas daktaro laipsnis pagaliau bus tavo rankose, ir manau, 
kad mes su mama galėsime tau, Bigi ir mažajam Kolmui padėti 
įsitaisyti kokią nors savą gūžtą. Tas Kolmas tikrai nuostabus.“ 

Mama pabučiavo Bigi (tėvui nematant), ir mes visi patraukė- 
me atgal į Ajova Sitį. Teprireikė trijų padangų ir dviejų ventilia- 
toriaus diržų, ir vėl atsidūrėme mūsų karo laikų vienaaukštyje. 
Senis nedavė man nė skatiko kelių mokesčiams. 

Todėl, Kutai, turiu svarbų prašymą: ar negalėtum šiek tiek pa- 
skolinti. Vien už kelius paklojau dvi dešimtis, o dar nesu apmo- 
kėjęs kredito kortelių už liepos kelionę į rytus. Be to, Mičigan Si- 
tyje, Indianoje, patyrėme nuotykį su Holiday Inn, kuris tikriausiai 
lems ankstyvą mano Gulf kortelės mirtį. 

Ir vis dėlto! Šiose niauriose sutemose spingsi mažytis saulės 
spindulėlis. Disertacijos vadovas daktaras Volframas Holsteris 
leido man pasinaudoti Lyginamųjų literatūros studijų loviu - tai 
jo atkakliai vartojamas pavadinimas. Kad gaučiau savąją to lovio 
dalį, kalbų laboratorijoje leidžiu magnetines juostas vokiečių kal- 
bos pirmakursiams. Mano kolega ir bendradarbis - suktas mažu- 
tis pedantas, vardu Zanteris; šio mėnesio „Lingvisto“ numeryje 
skelbiama jo parašyta Borcheco interpretacija ir „nepažodinis“ 
vertimas. Parodžiau Zanteriui pluoštą per vasarą prirašytų lapų; 

jis viską perskaitė per pusdienį ir pasakė nemanąs, kad kas nors 
šitai spausdintų. Aš jo paklausiau, koks „Lingvisto“ tiražas; nuo 
tada nebesišnekame. Kai budžiu kalbų laboratorijoje ir žinau, kad 
po manęs dirbs Zanteris, sudedu juostas ne tose vietose. Jis pa- 
liko man raštelį. „Žinau, ką išdarinėji, - taip ten buvo parašyta. 
Radau tą skiautę įkištą prie vienos juostos, Zanteris žinojo, kad ją 
labiausiai mėgstu. Ir pats palikau raštelį: „Niekas nežino, ką išda- 
rinėji tu.“ Dabar mums bendrauti nebeįmanoma. 

Šiaip ar taip, tas lovys mažas ir man iš jo nedaug tenka. Bigi 
grįžo į savo senąjį darbą ligoninėje ir nešioja senukams antis nuo 
šešių ryto iki vidurdienio, penkias dienas per savaitę. Tad Kolmas 
būna su manimi. Vaikas pabunda maždaug tuo laiku, kai Bigi iš- 
eina. Išlaikau jį lovoje beveik iki septynių. Tada jis ima pasakoti, 
kas sugedę tualete, tai verčia mane keltis ir vėl skambinti santech- 
nikui Krocui. 

Krocas mums jau kaip reikiant įkyrėjo. Žinai, vasarą buvau 
pernuomojęs namą trims futbolininkams, gavusiems pataisą iš 
pasaulio kultūros. Žinojau, kad futbolininkai gali būti netašyti, 
gal sulūš kokia kėdė ar iširs mūsų lova. Net buvau pasirengęs rasti 
kokią išprievartautą merginą iš padugnių; tačiau neabejojau, kad 
jie bus švarūs. Juk žinai tuos sportininkus - vis dušas, dezodoran- 
tai. Buvau tikras, kad jie negali gyventi aptekę purvais. 

Ir tikrai - butą radau švarų, neaptikau nė išprievartautos mer- 
ginos. Prie mūsų durų buvo prismeigtos Bigi kelnaitės, o raštin- 
giausias iš trijulės prikabinęs raštelį su žodžiu „Ačiū“. Bigi šiek 
tiek pasipiktino: išvažiuodama ji labai tvarkingai sudėjo visus 
mūsų drabužius, ir jai buvo nemalonu įsivaizduoti futbolininkus, 
besiknisančius tarp jos apatinių. Tačiau man nepaprastai palen- 
gvėjo - namas liko stovėti, o sportininkų stipendijos padengė 
nuomos mokestį. Bet čia prasidėjo problemos su santechnika, ir 
Bigi nusprendė, kad viskas atrodė taip švaru tik todėl, kad futbo- 
lininkai visą šlamštą nuleido į kanalizaciją. 

Krocas jau keturis kartus grūdo kanalizacijos valytuvą į mūsų 
unitazą. Be kitų daiktų, jis ištraukė šešias sportines kojines, tris 

sveikas bulves, sulamdytą šviestuvo gaubtą ir nedidukę liemenė- 
lę, aiškiai ne Bigi. 

Paskambinau į sporto skyrių ir ėmiau burbėti. Iš pradžių jie 
labai susirūpino. Vyras tarė: „Žinoma, tai nederama, kad mūsų 
vaikinai pelno prastą reputaciją tarp vietos namų savininkų.“ 

Jis sakė tuo pasirūpinsiąs. Tada paklausė, kuo aš vardu ir kur 
yra mano namas. Teko prisipažinti, kad iš tiesų tai 12 mano nuo- 
savybė, namą aš tik nuomoju ir vasarai pernuomojau sportinin- 
kams. „A, tai jūs - studentas? — nutęsė vyras. 

Turėjau susivokti, kad atsikalbinėjimai neišvengiami, bet at- 
sakiau: „Taip, rengiu daktaro disertaciją iš lyginamosios litera- 
tūros.“ 

Anas atšovė: „Gerai, sūnau, tegu būsto šeimininkas atsiunčia 
skundą raštu.“ 

O kadangi mano šeimininkas buvo sakęs, kad esu atsakingas 
už bet kokį pernuomojimą, visos santechniko Kroco sąskaitos 
tenka man. Ir patikėk, Kutai, valyti kanalizacijos vamzdžius yra 
brangu. 

Įtariu, kad supranti, kur suku... gal gali paskolinti. 


Žinai, esu tikras, kad tavo gyvenimas neblogas. Geriau būti 
prižiūrėtoju negu tuo, kuriam reikia priežiūros. Vis dėlto ačiū 
Dievui, nes tai paskutiniai tokie metai. Mano tėvas sako: „Gavęs 
daktaro laipsnį, turėsi tikrą, patikimą profesiją. Bet profesijos sie- 
kiančiam vyrui privalu pakentėti, kol ją įgyja.“ 

Mano tėvas - esu tikras, jis yra tau šitai sakęs, - nevedė ma- 
mos, kol nebaigė koledžo, medicinos studijų universitete, inter- 
natūros, kol neįsitvirtino Naujajame Hampšyre, Greit Bors Hede. 
Vienintelis urologas Pajūrio Rokingemo ligoninėje. Šešeri metai 
sužadėtuvių su gerąja senąja mamyte - du tūkstančiai šimtas de- 
vyniasdešimt naktų masturbuojantis - ir tėvas suprato, kad pri- 
brendo laikas vesti. 

Pasakiau jam šią vasarą: „Štai pažiūrėk į Kutą. Jis susitvarkęs 
gyvenimą. Devynis mėnesius per metus sau vienas šeimininkauja 
rūmuose, visos jo išlaidos apmokėtos. Ir vos trys vasaros mėne- 
siai, kai turi lakstyti paskui Pilsberius, tvarkyti jų erdvias valdas, 
kamšyti valtis ir plauti mašinas, o jie elgiasi su juo kaip su šeimos 
nariu. Ar gali būti geriau?“ 

Tėvas atsiliepė: „Bet Kutas neturi profesijos.“ 

Tiesą sakant, ir man, ir Bigi tu atrodai net labai profesionalus. 

Nuleisk už mane visus septyniolika unitazų. 


Su meile 


Bogusas 


4 
Ajovos vakaro ritualai 


Nuo tada, kai tėvas atsisakė jį remti, jis išmoko kaupti smulkias 
skriaudas tikėdamasis, kad jos susilies į vieną didelę žaizdą, dėl 
kurios jis galės nekaltai kentėti per amžius. 

Bogusas spusteli įrašymo mygtuką. 

— Mažų skriaudų saugotojas, - neįtikinamai sako mikrofo- 
nui, - jau gležname amžiuje apimtas savigailos. 

— Ką? - klausia Bigi, per kambarį atsklinda jos tylus netvirtas 
balsas. 

— Nieko, Bigi, - atsiliepia jis ir pastebi, kad šitai irgi įrašyta. 

Trindamas pagalvoja: kas jam sukėlė tą savigailą? Girdi tėvą 
sakant: „Virusas.“ Tačiau Bogusas neabejoja pats visa šitai sugal- 
vojęs. 

— Visa tai sukūriau pats vienas, - ištaria jis su stebėtinu tikru- 
mu, tada pastebi, kad tų žodžių neįrašė. 

— Ką tu sukūrei pats vienas? - klausia Bigi, staiga suklususi 
miegamajame. 

— Nieko, Bigi. - Bet jį žeidžia jos nustebimas, kad jis galėtų ką 
nors sukurti pats. 

Nupūtęs plauką nuo magnetofono, atsargiai trina pirštu kaktą; 
jau kuris laikas jis įtaria, kad vieną dieną plaukai taip nuslinks, 
kad atsivers smegenys. Ar tai bus didelis pažeminimas? 

Jis kalba į mikrofoną: 

"- Pavojinga daug galvoti apie smulkius emocinius dalykus. 

Tačiau pamėginęs šitai išklausyti pastebi savo pareiškimą įter- 
pęs per arti vieno iš tėvo pranešimų apie ligoninę, įrašytų gerojo 
daktaro buveinėje Greit Bors Hede, publikai Bigi ir motinos as- 
menyje klausant pasakojimo apie dorai praleistą dieną. Bogusas 
neabejoja, kad kartą jau trynė tą įrašą, bet gabalėlį, matyt, pra- 
žiopsojo. O gal kai kurie tėvo kalbų fragmentai geba patys atsiga- 
minti. Bogusui nebūtų sunku tuo patikėti. 

— Pavojinga daug galvoti apie smulkius emocinius... pūslių, į 
kurias lengvai patenka infekcija, nors pagrindinis veiksnys - viena 
ar kita inkstų komplikacija. 

STOP REWIND. ERASE. 

Sukikenęs Bogusas įrašo: 

— Pažadu rūpestingiau šlapintis. 


Jau gerokai po vidurnakčio Fičo name Bogusas išvysta užsi- 
degant šviesą, ir per koridorių nutapena ponas Fičas su pižama 
plačiais dryžiais. Pūslė, pagalvoja Tramperis. Bet Fičas išdygsta 
prieangyje, jo veidas pilkuoja artimiausio gatvės žibinto šviesoje. 
Fičas negali pamiršti savo pievelės! Jam neramu, ar naktį jos neuž- 
griuvo koks medžio lapas! 

Tačiau Fičas paprasčiausiai stovi prieangyje pakėlęs galvą, jo 
mintys kažin kur už pievelės. Pasisukęs eiti vidun, jis pažvelgia į ap- 
šviestą langą, kur sustingęs sėdi Bogusas. Jie pamoja vienas kitam, 
ir Fičas be garso nutykina į savo nykų koridorių; šviesa dingsta. 

Tie naktiniai susidūrimai. Bogusas prisimena Kolmą, kai šiam 
Greit Bors Hede dygo dantis. Kolmas labai vargo su dantimis — 
Bigi ir motinai neduodavo užmigti pusę nakties. Kartą Bogusas 
jas paleido pailsėti ir pasitaikius progai išsmuko pasivaikščioti į 
paplūdimį; eidamas pro tamsius vasarnamius, ties Elzbetės Mal- 
kas veranda užuodė žolę. Elzbetė linksmina savo tėvus! Vaikystės 
draugė, Bogusas augo ir užaugo su ja (sykį jos hamake...). Dabar 
ji ponia dėstytoja Beningtono koledže, vadinama poete, - grįžo 
tenai dirbti po trejų metų, kai jį baigė. 


VANDENS METODAS 27 


— Tai tikra kraujomaiša, - tarė ji kartą Bigi. 

— Nieko nenoriu apie tai žinoti, - atsakė Bigi. 

Vaiko pripažinimo lygis šiais laikais toks aukštas, pagalvojo 
Tramperis, kad galima savo tėvus vaišinti žole. Jis pamėgino įsi- 
vaizduoti, kaip jam šitai sektųsi. Apsivilkęs gydytojo chalatą, sako 
įžanginę prakalbą ir tada savo tėvui įbruka cigaretę su marihuana! 

Bogusas prislinko arčiau, kad pamatytų tą kartų suartėjimo 
stebuklą, bet Malkasų namas stovėjo tamsus, o Elzbetė, pastebė- 
jusi susikūprinusio Tramperio siluetą šviesesnės jūros fone, at- 
sisėdo verandos hamake. Elzbetės Malkas kūnas buvo stambus, 
riebia oda, nuogas ir drėgnas; ji giliai traukė dūmą. 

Stovėdamas ant laiptelio saugiu atstumu nuo verandos, Bo- 
gusas aptarė Kolmo dantis ir jų įprotį kaltis naktį. Vėliau stojo 
akimirka, kai jis galėjo taktiškai pasitraukti — jai nuėjus į vidų 
pasiimti gaubtuko. Jis įsivaizdavo gaubtuką, prikaišiotą pieštukų, 
pašto ženklų ir trintukų, - tai vis įrankiai poetės, kuriai ant stalo 
reikia gausybės indelių ir dėžučių; Bogusą jaudino senamadiškas 
to daikčiuko žavesys, viskas per daug traukė, kad išeitų. 

Jis miglotai pasvarstė, ar nepasigaus nuo Elzbetės to, ką buvo 
pasigavęs kadaise. Tačiau gulėdamas hamake tik išsakė nusivyli- 
mą, kad Elzbetė gaubtuką įsidėjo dar namo viduje. 

— Kodėl norėjai jį pamatyti? - paklausė ji. 

Jis nenorėjo kalbėti apie trintukus, pieštukus ir pašto ženklus, 
gal net ir mažą popieriaus skiautę su nebaigtu eilėraščiu. Juk bū- 
nant su poete galima apvaisinti net jos žodžius. 

Tačiau Elzbetės poezija jam niekada nepatiko, ir po visam jis 
beveik mylią ėjo paplūdimiu, kol ryžosi šokti į vandenyną, kad ji 
neišgirstų pūkštelėjimo ir neįsižeistų. 

Bogusas praneša magnetofonui: 

— Pasiryžau dėti kuo daugiausia pastangų, kad būčiau mandagus. 

Pirmieji aušros spinduliai krinta ant išpuoselėtos Fičo pieve- 
lės, ir Bogusas mato, kaip senasis kaimynas vėl neramiai išpėdi- 
na į prieangį, bet tik dairosi. Kokia ateitis laukia manęs, galvoja 
Tramperis, jei Fičą jo amžiuje vis dar kamuoja nemiga? 


5 
Mano dabarties sapnas 


Nauis manęs nebekamuoja. Tuo pasirūpino Tulpen. Ji pui- 
kiai supranta, kad mane reikia prižiūrėti. Atsigulame normaliu 
laiku, mylimės, miegame. Jei ji pastebi, kad atsibudau, vėl my- 
limės. Nors geriu labai daug vandens, miegu puikiai. Ką veikti, 
ieškau tik dieną. 

Anksčiau būdavau labai užsiėmęs. Taip, studijavau doktoran- 
tūroje, siekdamas daktaro laipsnio iš lyginamosios literatūros. Ir 
mano disertacijos vadovas, ir tėvas laikėsi tos pačios nuomonės 
apie specializaciją. Kartą susirgus Kolmui tėvas atsisakė išrašyti 
receptą. 

— Ar urologas gali būti pediatras? 

Na, kas dėl to ginčytųsi? 

— Nueik pas pediatrą. Juk studijuoji aukštojoje mokykloje. Tu- 
rėtum suprasti specializacijos svarbą. 

Taip, žinojau, kad tai svarbu. Mano disertacijos vadovas dak- 
taras Volframas Holsteris sako iki šiol nesusidūręs su tokia spe- 
cializacija kaip mano. 

Prisipažįstu, disertacijai pasirinkau retą temą. Turėjau išversti 
„Aktheltą ir Gunelę', senąja skandinavų žemaičių kalba sukurtą 
baladę. Išties tas vertimas turėjo būti pirmas ir vienintelis. Se- 
noji skandinavų žemaičių kalba nėra gerai ištyrinėta. Apie ją su 
panieka užsimenama kai kuriose satyrinėse poemose, rašytose 
senosiomis rytų ir vakarų skandinavų kalbomis. Senoji rytų skan- 

dinavų kalba - tai šiaurės germanų kalbų grupės mirusi kalba, iš 
jos radosi islandų ir Farerų salų kalbos. Senoji vakarų skandinavų 
kalba irgi mirusi, irgi priklauso šiaurės germanų kalboms. Iš jos 
kilusios švedų ir danų kalbos. Norvegų kalba susiformavo kaip 
tarpinis senųjų rytų ir vakarų skandinavų kalbų darinys. Bet iš 
jų visų labiausiai mirusi yra senoji skandinavų žemaičių kalba, iš 
jos nekilo niekas. Apskritai tai toks primityvus dialektas, kad per 
visą istoriją juo buvo parašytas vienintelis kūrinys - „Aktheltas 
ir Gunelė.. 

Vertimą ketinau papildyti nedideliu etimologiniu žodynu, ki- 
taip tariant, tos kalbos žodžių kilmės žodynu. Daktarą Holsterį 
tas žodynas labai domino. Jis tikėjosi iš jo naudos etimologijai. 
Todėl ir patvirtino disertacijos temą. Iš tiesų jis manė, kad „Akt- 
heltas ir Gunelė“ yra niekai, tačiau jam buvo sunku tai įrodyti. 
Daktaras Holsteris visiškai neišmanė senosios skandinavų že- 
maičių kalbos. 

Iš pradžių rašyti žodyną man pasirodė labai sunku. Senoji 
skandinavų žemaičių kalba yra velniškai sena, ir žodžių kilmė la- 
bai neaiški. Tiesą sakant, lengviau buvo žvelgti į priekį, į švedų, 
danų ir norvegų kalbas, ir ieškoti, kuo galėjo išvirsti tie senosios 
žemaičių kalbos žodžiai. Pastebėjau, kad dažniausiai tai tiesiog 
tariant iškraipyti rytų ir vakarų skandinavų kalbų žodžiai. 

Tada prasimaniau, kaip palengvinti žodyno rašymą. Kadangi 
niekas nieko neišmano apie senąją skandinavų žemaičių kalbą, 
viską galėjau sugalvoti pats. Sukūriau daugelio žodžių kilmę. 
Šitaip palengvėjo ir „Akthelto ir Gunelės“ vertimas. Prikūriau 
gausybę žodžių. Sunku atskirti tikrą senąją skandinavų žemaičių 
kalbą nuo sugalvotos. 

Daktaras Volframas Holsteris to skirtumo taip ir nepastebėjo. 

Tačiau užbaigti disertaciją man sekėsi sunkiai. Sakyčiau, susto- 
jau iš pagarbos pagrindiniams personažams. Tai labai asmeniškas 
pasakojimas apie meilę, ir niekas nežino, apie ką ten kalbama. 
Norėčiau sakyti - sustojau pajutęs, kad nedera trikdyti Akthelto 

ir Gunelės gyvenimo. Tačiau visi, kurie mane nors truputį pažįs- 
ta, atšautų, kad tai begėdiškas melas. Jie tvirtintų, esą sustojau 
iš paprasčiausios neapykantos „Aktheltui ir Gunelei“, gal dar iš 
nuobodulio ar tingėjimo, o galbūt dėl to, kad prasimanęs netikrą 
senąją skandinavų žemaičių kalbą nebepajėgiau suregzti nuosė- 
klaus pasakojimo. 

Tokiuose teiginiuose būtų dalelė tiesos, tačiau teisinga ir tai, 
kad „Aktheltas ir Gunelė“ mane didžiai sujaudino. Atvirai kal- 
bant, ta baladė siaubinga. Pavyzdžiui, neįmanoma įsivaizduoti, 
kad kas nors ją dainuotų: visų pirma, ji per daug ilga. Be to, ka- 
daise esu apibūdinęs jos metrą ir rimavimą kaip „daugialypį ir 
lankstų . Iš tiesų jokios rimavimo schemos nėra; rimuojama tada, 
kai pavyksta. O apie metrą anoniminis senąja skandinavų žemai- 
čių kalba kūręs autorius tiesiog nebuvo girdėjęs. (Beje, tą autorių 
įsivaizduoju kaip kaimietę namų šeimininkę.) 

Apie to laikotarpio balades paprastai klaidingai manoma, kad 
jei jose veikia karaliai ir karalienės, princai ir princesės, tai jų au- 
toriai irgi karališko kraujo. Tačiau apie tuos karalius ir karalienės 
rašė kaimiečiai. Ne vien karalių kraujo žmonės manė, esą karaliai 
ir karalienės kažkuo geresni už kitus; kaimiečiams irgi būdingas 
įsitikinimas, kad karaliai ir karalienės pranašesni. Įtariu, nemaža 
gyventojų dalis taip mano iki šiol. 

Bet Aktheltas ir Gunelė buvo geresni. Jie mylėjo vienas kitą; 
dviese jie stojo prieš visą pasaulį; jie buvo nenugalimi. Kaip ir 
pasaulis. Tariausi suprantąs tą istoriją. 

Pradėjau versti uoliai laikydamasis teksto. Mano vertimas ne- 
nutolsta nuo originalo iki penkiasdešimt penkto posmo. Toliau 
iki šimtas dvidešimto posmo baladės tekstu sekiau gana tiksliai, 
tik papildžiau savomis detalėmis. Paskui gal dar šimtą penkiasde- 
šimt posmų išverčiau visai laisvai. Sustojau ties du šimtai aštuo- 
niasdešimtu ir vėl pamėginau versti tiksliai pagal tekstą vien kad 


įsitikinčiau, ar dar sugebu. 

Gunnel uppvaktat att titta Akthelt. 
Hanz kniv af slik lang. 


Uden hun kende inde hunz hjert 
Den varld af ogsa mektig. 


Gunelė mėgo žiūrėti į Aktheltą. 
Toks ilgas buvo jo peilis. 


Bet savąja širdim ji jautė, 
Kad galingesnis yr pasaulis. 


Ties šiuo varganu posmu lioviausi skaitęs ir mečiau „Aktheltą 
ir Gunelę“ į šalį. Daktaras Holsteris kvatojosi iš šio posmo. Juo- 
kėsi ir Bigi. Bet manęs juokas neėmė. Pasaulis yra galingesnis — 
jaučiau, kad taip bus! - autorius stengiasi nuspėti neišvengiamą 
lemtį! Akthelto ir Gunelės neabejotinai laukė sielvartas. Žinojau 
tai ir nenorėjau jo išvysti. 

Melas! - būtų šaukę jie man, tuometiniai mano pažįstami. 
Skystagalviui seniui Bogusui viskas aplinkui atrodo sentimenta- 
lu! Pasaulis galingesnis - už jį! Jis regi savo būsimą sielvartą - vie- 
nintelis iš visų pažiūri šlykštų filmą ir juo žavisi, perskaito pras- 
čiausią knygą ir rauda, radęs nors menką užuominą apie save! Jo 
galvoje mėšlas! Širdyje - pliurzė! Manot, šiaip sau jis pramintas 
Bogusu? Už tiesą? 

Nekreipkite dėmesio į juos, į tuos beširdžius schlubs. Dabar aš 
gyvenu kitame varld. 

Kai du šimtus aštuoniasdešimt posmų parodžiau Tulpen, ji at- 
sakė savo iškilminguoju būdu. Priglaudė galvą man prie širdies 
ir ėmė klausytis. Tada liepė paklausyti jos širdies. Taip ji elgiasi, 
kai jaučia situacijos trapumą; jei paliečiami jos jausmai, nebelieka 
sarkastiško krūtų kilnojimo. 

— Galingesnis? — tarė ji. Tuo metu klausiausi jos širdies; link- 
telėjau. 

- Ogsa mektig, - atsakiau. 

— Mektig? - jai patiko skambesys; ji ėmė žaisti išgirstu žodžiu. 
Žaidimas žodžiais - vienas mano mėgstamiausių dalykų senojoje 
skandinavų žemaičių kalboje. 

Tokios tokelės. Jogurtas ir daug vandens, ir šiek tiek atjautos, 
kai reikia. Man viskas gerai. Reikalai taisosi. Žinoma, šlapimtakio 
klausimas niekur nedingo, bet apskritai reikalai taisosi. 


6 
Paskutinio žingsnio preliudija 


Bogusas Tramperis 
Ajovos av. 918 
Ajova Sitis, Ajova 


1969 m. spalio 2 d. 
P. Kutbertui Benetui, 
Pilsberio dvaro prižiūrėtojui 
Med Indian Pointas 
Džordžtaunas, Meinas 


Mano brangus Kutai, 

gavau tavo laišką su gerais ir padrąsinančiais žodžiais, taip pat 
kuo dosniausią čekį. Ajovos valstijos banke su manim ir Bigi el- 
giamasi lyg su kokiais pastumdėliais; mėgaujuosi jausmu, kurį 
patirsiu nutėškęs jiems tavo čekį. Jeigu mes su Bigi kada prasigy- 
vensim, kviesime tave garbės prižiūrėtoju. Iš tiesų norėtume pa- 
tys tave prižiūrėti, Kutai, - rūpintis, kad gerai valgytum savo ilgo- 
mis vienišomis žiemomis, kad prieš miegą keturiasdešimt kartų 
perbrauktum savo karčius. Ir parūpinti dailios kaitrios jaunystės 
tavajam jūros vėjų gairinamam guoliui. Tiesą sakant, pažįstu kaip 
tik tokią tau tinkančią puikią ir kaitrią jaunystę! Ji vardu Lidija 
Kind!*. Tikrai. 


* Žodžių žaismas: kindle (angl.) - užkurti, degti, liepsnoti. 

Sutikau ją kalbų laboratorijoje. Ji lanko pradinį vokiečių kalbos 
kursą, o daugiau ne kažin kuo domisi. Vakar priėjo prie manęs 
ir sučiulbėjo: „Pone Tramperi, ar nėra juostų su dainomis? Na, 
šnekamąją kalbą jau suprantu. Ar nėra kokių vokiečių baladžių, 
o gal net opera?“ 

Sulaikiau ją ilgėliau; knisausi lentynose jai dejuojant, kaip 
trūksta muzikos kalbų laboratorijoje ir apskritai gyvenime. Ji 
drovi lyg maža katytė; jaudinasi, kad sijonas kartais nebrūkštelė- 
tų kam per kelius. 

Lidija Kindl pageidauja, kad jai į ausį kas šnibždėtų vokiečių 
balades. Ar net operą, Kutai! 


Dėl savo naujojo darbo nepuoselėju tokių muzikinių iliuzijų, 
tai labiausiai žeminantis užsiėmimas, kokį esu turėjęs. Per Ajovos 
futbolo rungtynes pardavinėju ženkliukus, gaireles ir varpelius. 
Tampau po stadioną nuo vienų vartų prie kitų didelę faneros 
plokštę. Lenta plati, turi stovą lyg molbertas ir lengvai griūva; ją 
dažnai nuverčia vėjas; maži auksaspalviai futbolo kamuoliai susi- 
braižo, ženkliukai lūžta, gairelės glamžosi ir tepasi. Gaunu komi- 
sinių - dešimt procentų nuo to, ką parduodu. 

„Tik vienas doleris už šitą „Sakalo akies“ gairelę! Varpelis už 
du dolerius! Dideli ženkliukai - tik septyniasdešimt penki centai! 
Ponia, smeigtukas su auksiniu kamuoliukų - doleris. Vaikai to- 
kius mėgsta: kamuoliukai nedidukai, kaip tik mažiui praryti. Ne, 
pone, tas varpelis neįskilęs. Jis tik šiek tiek įlenktas. Šitie varpeliai 
nedūžta. Jie tilindžiuos amžinai.“ 

Rungtynes gaunu pažiūrėti veltui, bet aš nekenčiu futbolo. Dar 
privalau dėvėti tokią ryškiai geltoną prijuostę su didžiule kiše- 
ne grąžai. Ant mano striukės šviečia didžiulis ženklas: SAKALO 
AKIES PREKYBA - SAKALAI, PIRMYN! Kiekvienas toks žen- 
klas turi numerį; stadione mes susižinome pagal tuos numerius. 
Dėl geriausių vietų arši konkurencija. Šeštadienį Nr. 368 tarė 
man: „Ei, 510, čia stovėti priklauso man. Varyk šalin, girdi?“ 

Buvo pasirišęs kaklaraištį su raudonais kamuoliais; gairelių, žen- 
kliukų ir varpelių pardavė kur kas daugiau už mane. Uždirbau ly- 
giai tiek, kad užteko Bigi nusipirkti kontraceptinių piliulių trims 
mėnesiams. 

Palaikyk „Ajovą, Kutai. Per kitas rungtynes galbūt surinksiu 
pakankamai savo sterilizacijai apmokėti. 

Man pasakyta, kad jei „Ajova“ kada laimės futbolo rungtynes, 
visi parduosime kur kas daugiau. Mums buvo surengtas „apši- 
limo susirinkimas“ ir išdėstyta aistruolių psichologija: „Sakalo 
akies prekybos“ komiso pardavimo vadovas ponas Fredas Pafas 
sakė, kad Ajovos žmonės išdidūs, jiems reikia laimėtojo, ir tada 
jie puoš antenas, segsis ženklelius ir smeigtukus į palto atlapus. 
„Niekas nemėgsta būti pralaimėtojo pusėje, - kalbėjo Pafas, o 
man jis tarė: - Na, žiūrėk, abu esame Fredai. Ką apie tai manai?“ 

„Pažįstu dar vieną Fredą Spokane, Vašingtono valstijoje, - at- 
sakiau. - Gal turėtume drauge ko nors imtis.“ 

„Turi humoro jausmą! - sušuko Fredas Pafas. - Tau čia gerai 
seksis. Be humoro su aistruoliais nė iš vietos.“ 


Tegu bus tau žinoma, Kutai, kad tu turi ištikimesnių ir pasto- 
vesnių gerbėjų už tuos Ajovos vyrukus. Ir aš, ir Bigi tavo foto- 
grafijomis džiaugiamės beveik taip pat kaip pinigais. Bigi ypač 
patiko „Autoportretas su jūržolėmis“. Atvirai kalbant, įtariu, kad 
siųsti tokias nuotraukas paštu nėra visiškai teisėta; visai nenoriu 
įžeidžiai atsiliepti apie tavo kūną, bet man labiau patiko „Negyva 
žuvėdra Nr. 8“. 

Prašau įsmukti į savo tamsųjį kambarėlį ir padaryti tokią nuo- 
trauką man; o geriausia - padaryk tą nuotrauką iš manęs. Pavaiz- 
duok mane pasliką, nublyškusį; sudėk rankas kaip dera ir netoliese 
pastatyk parengtą karstą; jo dangtį nustumk, kad stovėtų atviras, 
laukdamas Fredo Boguso Tramperio, kad šis bet kurią akimirką 
galėtų lengvai susigundyti tais prabangiais aksomo apmušalais. 
Negatyvą sunaikink. Atspausdink tik vieną, 8X10 formato. Ant 

viršaus uždėk mano šeimos veidus: giliai, bet santūriai liūdinti 
Bigi ir Kolmas, žaidžiantis su puošnia karsto rankena. Tėvą ir 
motiną prašom pavaizduoti neryškiai. Tėvo burną padaryk ju- 
dančią; dar geriau, jei jos kontūrai bus išplaukę. Jis byloja prie 
mirusiojo. Antraštė tokia: „Profesijos siekiančiam vyrui privalu 
pakentėti...“ Tada įdėk į juodo neblizgaus kartono voką ir nusiųsk 
į Ajovos universiteto Komercijos skyrių, pridėjęs sausą raštelį su 
atsiprašymu, kad mirusysis nesumokėjo už mokslą. Patikėtinių 
taryba vėl nubalsavo, kad mokestis už mokslą būtų padidintas 
pridedant papildomą poilsio mokestį. Žinoma, kad sumokėtų už 
naujus futbolo batelius aukso padais ir buvusių studentų susitiki- 
mo šventės parado puošmenas - milijonus geltonų rožių, iš kurių 
sudėta milžiniška kukurūzo burbuolė. 

Esi laimingas, Kutai, turėdamas tą tamsųjį kambarėlį. Regiu 
tave nuogą toje klaikioje raudonoje šviesoje, išsitepliojusį chemi- 
kalais, ryškinantį, didinantį; tu spausdini save ant švaraus balto 
lapo. Kada nors, jei tik turėsi laiko, privalai išmokyti mane fo- 
tografijos. Esu priblokštas jos galios. Pamenu, kaip stebėjau tave 
mirkantį atspaudus; regėjau po vandeniu ryškėjančius vaizdus; 
tiesiog nepajėgiau šito ištverti! Tarsi suplauktų būriai kokių ame- 
bų ir sudarytų žmogų. 

Mąstau apie šitai versdamas aštuoniasdešimt trečią „Akthelto 
ir Gunelės“ posmą. Mane labiausiai trikdo paskutinis žodis - Kle- 
gwoerum. Disertacijos vadovas mano, kad tai turėtų reikšti „vai- 
singas“, o aš sakau - „derlingas“. Mano draugas Ralfas Pakeris 
siūlo „našus“. Bigi mano, kad tai išvis nesvarbu. Bigi kartais būna 
skaudžiai teisi. 

Vis dėlto man atrodo, kad ji nuostabi. Nors tai jai visai nebū- 
dinga, ji sureaguoja, jei koks aštuoniasdešimtmetis pliaukšteli 
per užpakalį, kol ji pila jo antį. Bet juk žinai - Bigi niekada never- 
kia. Ar žinai, ką ji daro? Suranda odos atplaišą prie nago ir lėtai 
dreskia žemyn. Esu matęs, kaip nuplėšė toliau pirmojo sąnario. 
Kraujas bėga, bet ji niekada neverkia. 

Kutai, jaučiuosi tau artimas nuo tada, kai pasičiupau iš Elzbe- 
tės Malkas tavo triperį. O gal mes abu gavom ir pasidalijom tai, 
ką Elzbetė jau turėjo. Smulkmenos, kas nuo ko prasidėjo, man 
niekada neatrodė svarbios mūsų draugystei. 

Dar kartą nuleisk visus septyniolika unitazų už mane. Mano 
širdis džiaugsis žinodama, kad kažkur yra tualetų, kurių neuž- 
kemša apsauginiai kirkšnies raiščiai. Sulauk ūkanotos nakties, 
atverk visus langus - garsas geriausiai atsimuša nuo vandens, kai 
aplink rūkas, - ir nuleisk! Aš išgirsiu ir man bus gera. 

Bigi siunčia meilius linkėjimus. Ji virtuvėje skuta sau pirštus. Ji 
labai užsiėmusi, kitaip paprašyčiau jos odos atplaišėlės, įdėčiau į 
laišką, ir jos tramperiškos laimės šukė narsiai keliautų iš Ajovos 
į Meiną. 


Su meile 


Bogusas 

„Ralfo Pakerio filmai“ 
Kristoferio gatvė 109 
Niujorkas, Niujorkas 10014 


Abu su Tulpen dirbame. Ji montažininkė; šiaip jau Ralfas mon- 
tuoja pats, o Tulpen jam padeda. Ji šiek tiek dirba ir laboratorijo- 
je, nors Ralfas ir ryškina pats. Apie ryškinimą nieko neišmanau, 
ne kažin ką suprantu apie montavimą. Aš garso režisierius, įra- 
šinėju muziką; jei reikalingas sinchroniškas garsas, parūpinu ko- 
kybišką įrašą; įterpiu balsą už kadro, sukuriu pašalinį triukšmą; 
kai reikalingas pasakotojas, dažnai įkalbu jo žodžius. Turiu gražų 
ir skambų balsą. 

Filmą gaunu jau beveik baigtą, didžiuma nereikalingos medžia- 
gos būna iškirpta, kadrų seka maždaug tokia, kokios nori Ralfas, 
bent jau apytikriai sudėliota - ta tvarka daugmaž atitinka tai, ką 
Ralfas galutinai sumontuos. Ralfas primena žmogų orkestrą, mes 
su Tulpen padedame tik techniškai. Scenarijus visada Ralfo, jis 
pats stovi ir prie kameros; tai jo filmas. Bet mes su Tulpen puikiai 
tvarkomės su technika, be to, dar yra vaikinukas, vardu Kentas, iš 
Ralfo Pakerio gerbėjų klubo, jis bėgioja su įvairiais pavedimais. 

Mudu su Tulpen nepriklausome Ralfo Pakerio gerbėjų klubui. 
Čia jau žmogumi orkestru virsta vaikinukas, vardu Kentas. Ne- 
noriu teigti, kad Ralfo Pakerio filmai niekam nežinomi. Pirmas 
jo filmas „Grupinis reikalas“ laimėjo pirmąją premiją nacionali- 
niame studentų filmų festivalyje. Tame filme girdėti mano gražus 
skambus balsas. Ralfas sukūrė tą filmą baigdamas Kinematogra- 
fijos kursus Ajovoje. 

Sutikau jį kalbų laboratorijoje. Per pertrauką tarp pratybų 
montavau juostas pradiniam vokiečių kalbos kursui, kai vilkda- 
mas kojas įžengė tas gauruočius. Gal dvidešimties metų, o gal ke- 
turiasdešimties, gal studentas, gal dėstytojas, trockistas ar amišų* 
fermeris, Žmogus ar gyvūnas; vagis, sliūkinantis iš kino ir foto- 
grafijos įrangos parduotuvės, apsikrovęs objektyvais ir šviesma- 
čiais; lokys, po siaubingos ir žiaurios kovos suėdęs fotografą. Tas 
žvėris priėjo prie manęs. 

Tuo metu vis dar verčiau „Aktheltą ir Gunelę“. Pasijutau taip, 
tarsi prieš mane būtų išdygęs Akthelto tėvas, Senis Takas. Jam 
artinantis atslinko ir muskuso kvapas. Objektyvai, sagtys ir poli- 
ruotos detalės blyksėjo šimtais fluorescencinės šviesos atšvaitų. 

— Ar tu Tramperis? - paklausė jis. 

Pagalvojau, kad protingas žmogus turėtų viską tučtuojau pri- 
sipažinti. Neslėpti, kad tas vertimas - apgavystė. Viltis, kad Senis 
Takas sugrįš atgal į kapus. 

— Vroog etz? - paklausiau tenorėdamas jį išbandyti. 

- Puiku, - suurzgė anas. 

Jis suprato! Tai buvo Senis Takas! Tačiau tepasakė: 

— Ralfas Pakeris. - Iš šiaurietiškos kumštinės pirštinės jis iš- 
traukė baltą ranką ir atkišo man ją, styrančią iš eskimų skrandos 
rankogalio. - Kalbi vokiškai, ar ne? Ir moki elgtis su juostomis? 

— Taip, - atsakiau atsargiai. 

— Ar kada dirbai su įgarsinimu? - pasiteiravo jis. - Statau 
filmą. 

Iškrypėlis, pagalvojau. Nori įtraukti mane į savo žydrą filmą. 

— Man reikia vokiškai kalbančio balso, - tarė jis. - Tokio gu- 
draus vokiečio, kartais įsiterpiančio į anglišką pasakojimą. 

Buvau matęs tų studentų, filmų kūrėjų. Kartą einu pro Benio 
užkandinę ir pro langą regiu klaikias muštynes, mergina su nu- 
plėšta liemenėle rankomis dangstosi krūtis; puolu vidun padėti 
tai panelei ir čia pat nuverčiu nuo platformos operatorių, išgąsdi- 


* Amišai - anabaptistų šaka, atsiradusi Europoje Reformacijos laikotarpiu. 
Amišų likę tik JAV ir Kanadoje; gyvena savitai, gana izoliuotai. 

nu vyrą su puokšte mikrofonų rankose, o mano kojos susipainio- 
ja tarp daugybės laidų. Mergina su nuovargiu balse sako: 

— Klausyk, ramiau. Tai tik suknistas filmas. 

Ir pasižiūri lyg sakytų: „Per tokius pusgalvius kaip tu šiandien 
seguosi jau ketvirtą liemenėlę.“ 

— „na, jei mėgsti krapštytis su juostomis ir magnetofonais, — 
šnekėjo Ralfas Pakeris, - kaitalioti balsus, stumdyti įrašus... mon- 
tuoti garsą... Man reikia, kad padarytum tik keletą dalykų, o to- 
liau gali žaisti - na, žinai, daryti ką nori. Gal kils kokių idėjų... 

Toks pasiūlymas tuo metu mane apstulbino: štai pardavinėju 
futbolo gaireles, o čia kažkas mano, kad galėčiau turėti idėjų! 

— Ei, - žiūrėdamas į mane tarė Ralfas Pakeris. - Tu juk ir an- 
gliškai kalbi, ką? 

— Kiek mokėsi? - prasižiojau. 

Pakeris tvojo savo šiaurietiška pirštine per magnetinių juostų 
stirtą, viena ritė nuskriejo ant grindų vartydamasi lyg priblokšta 
žuvis. 

— Mokėsiu tau! - riktelėjo jis gūžtelėdamas galingais pečiais, ir 
ant kaklo kabantis teleobjektyvas susiūbavo. Man mintyse iškilo 
vaizdas, kaip niršta Senis Takas. 


Nors jau senatvės apkvaišintas ir nualintas 
Strėlės, giliai susmigusios krūtinėn, 
Platesnėn negu vyno statinaitė Gurko rūsyje, 
Senasis Takas puolė prie niekšingojo žudiko 
Ir persmaugė jam kvapą jo paties temple. 


Tada galingu delnu, kurs papratęs 

Be vargo vadeliot žirgų šimtinę, 

Sau persmeigė kiaurai krūtinę Takas 

Ir kurtinamai sudejavęs išsitraukė strėlę. 


Pastvėręs tą garuojantį krauju ir lipnų smaigą, 
Nudūrė Takas išdaviką Gurką, perskrodė 

Jį visą! Paskui Didysis Takas padėkojo 


Gvolfui ir laimino krauju atskiestas vaišes. 


Šitaip kalbų laboratorijoje tarp kabinų šėlo Ralfas Pakeris; bū- 
relis persigandusių pradinio vokiečių kalbos kurso studentų gū- 
žėsi tarpduryje, o Pakeris niekaip negalėjo nurimti. 

— Velniai mieliausieji! Ar aš turiu tau mokėti? Už patirtį? Ir 
už galimybę! Klausyk, Bamperi, - mano neištikimi studentai su- 
krizeno, - tai tu man turi mokėti už suteiktą šansą. Aš tik prade- 
du, net pats sau nemoku! Pardaviau pusantro tūkstančio kvailų 
futbolo gairelių, kad įpirkčiau vieną plačiakampį objektyvą, o tu 
nori gauti atlygį už savo lavinimą! 

— Palauk! Pakeri! - sušukau; studentams sprunkant į šalis jis 
jau ėjo pro duris. 

— Krušt tave, Trampamai, - atsiliepė Pakeris. Ir tūžmingai atsi- 
gręžė į pirmakursius. - Krušt jį, sakau! 

Akimirką, paveiktas jų aklo siaubo, išsigandau, kad visi tuoj 
puls ant manęs ir impulsyviai paklus jo įsakymui. Bet nubėgau 
jam iš paskos. Radau godžiai, dideliais gurkšniais malšinantį 
troškulį prie geriamojo vandens fontanėlio koridoriuje. 

— Nežinojau, kad pardavinėjai futbolo gaireles, - tariau. 

Vėliau, patenkintas mano žaidimais su garso takeliais, Pakeris 
pareiškė kada nors pajėgsiąs užmokėti. 

— Kai galėsiu mokėti pats sau, Trampamai, bus darbo ir tau. 

Ir Ralfas Pakeris tesėjo žodį. „Grupinis reikalas“ sulaukė šiokio 
tokio pasisekimo. Ta dalis, kur virš alaus pripampusios minios 
Benio užkandinėje skamba „Horsto Veselio daina“*, - tai mano 
sumanymas. Ir susirinkimo Ajovos universiteto Matematikos 
departamente epizodas, kuriame skamba vokiečių kalba ir bėga 
subtitrai: „Iš pradžių suimate juos pagal deramą teismo nutartį, 
vėliau pradedate suiminėti tiek daug, kad atrodo normalu teisti 
grupėmis, paskui visi taip sunerimsta dėl koncentracijos stovy- 
klų, kad nebekvaršina jums galvos dėl teismo nutarties, taigi... 


* „Horsto Veselio daina“ - Vokietijos nacionalsocialistų himnas 1930- 
1945 m. 

Tas filmas buvo savaip propagandinis. Jame blogis - tai vidi- 
nis grupės priešiškumas, nukreiptas į individą. Tačiau tai nebuvo 
politinis filmas: visos grupės buvo vaizduojamos vienodai neigia- 
mai. Priešą įkūnijo bet kuri susivienijusi minia. Net klasėje galvo- 
mis linksintys mokiniai: „Taip taip, suprantu, sutinku, jawohl!“ 

Visiems „Grupinis reikalas“ atrodė novatoriškas. Jis susilaukė 
tik vienos didesnės pretenzijos; Ralfą ji pasiekė laiško pavidalu — 
jį atsiuntė Amerikos vokiečių draugija iš Kolumbo Ohajo valsti- 
joje. Laiške buvo teigiama, kad filmas nukreiptas prieš vokiečius, 
„atkakliai Žarsto ataušusias žarijas . Telkimasis į grupes nėra vien 
vokiečių bruožas, buvo rašoma laiške, ir apskritai grupės - joks 
blogis. Ralfas buvo išvadintas pakvaišėliu. Laiško nepasirašė joks 
konkretus asmuo. Pabaigoje tebuvo uždėtas štampas: AMERI- 
KOS VOKIEČIŲ DRAUGIJA. 

— Dar viena suknista grupė, - pasakė Ralfas. - Tą laišką parašė 
daugiau kaip penki šimtai žmonių. Koks šūdas, Trampamai, aš 
to visai neturėjau omeny. Ta prasme... pats nežinau, ką turėjau 
omeny... 

Tai iki šiol būdinga Ralfui; jo filmai dėl to labiausiai ir kriti- 
kuojami. Beveik visada sakoma, kad jie „novatoriški“, dažnai 
„nepretenzingi“, paprastai „teisingi“. Tačiau, pavyzdžiui, The New 
York Times nurodo „tam tikrą ryžto stoką... jis nesuformuluoja 
savojo požiūrio“. The Village Voice pažymi, kad „požiūris visada 
siekia būti asmeniškas, autentiškas ir šviežias, bet Pakeris nesi- 
ima gvildenti klausimo iš esmės... atrodo, kad jam pakanka vien 
atspindėti vyksmą“. Man regis, to ir pakanka. 

- Šūdas, - sako Ralfas. - Tai tik vaizdai, Trampamai. 

Iš tiesų - man kaip tik smagiausia, kad jie neturi „prasmės“. 

„Grupinis reikalas“ buvo vienintelis propagandinis jo filmas; 
jis vienintelis ir prizą laimėjo. Prie kitų dviejų jo filmų aš neprisi- 
dėjau; tuo metu skyriausi ir su Žmona, ir su protu. 

Ralfas patraukė į ilgą kelionę iš Ajovos į Niujorką. „Švelnus pur- 
velis pasakojo apie roko grupę. Ralfas tiesiog sekė paskui ją, va- 
žinėjančią su koncertų turu. Interviu su merginomis, kadrai, kur 

vaikinai kerpa vienas kitą, merginoms surengtos imtynės kojomis, 
laimėtojų prizai. Filmo kulminacija - kai elektros iškrova iš stiprin- 
tuvo netyčia nutrenkia grupės lyderio šunį. Grupė atšaukė koncer- 
tus visai savaitei. Užjaučiantys gerbėjai pridovanojo gal penkias-- 
dešimt šunų. „Tai puikūs šunys, - sakė grupės lyderis, - bet senojo 
Švelnaus Purvelio niekas nepakeis.“ Ir šuo buvo tuo pat vardu. 

Trečiasis filmas pasakojo apie nedidelį klajojantį cirką, su ku- 
riuo Ralfas važinėjo po gausybę vieno vakaro spektaklių. Prifil- 
mavo daugybę kadrų, kaip statoma ir ardoma čirko palapinė, ir 
pokalbių su oro akrobatėmis. 

„Ar cirkas miręs?“- „Dieve... kodėl gi taip manai?“ 

Ir labai ilgas epizodas apie dramblio prižiūrėtoją, netekusį trijų 
dešinės rankos pirštų, kai ant jų užmynė dramblys. 

„Ar vis dar myli dramblius?“ - „Žinoma, myliu.“ - „Net ir tą 
dramblį, kuris užmynė tau ant rankos?“ - „Tą ypač myliu. Jis ne- 
norėjo užminti man ant rankos. Net nežinojo, ant ko stato koją. 
Aš tiesiog padėjau ranką ten, kur jis kėlė koją. Vis tiek būtų ją ten 
pastatęs. Ir jis labai dėl to sielojosi.“ - „Dramblys sielojosi? Jis 
suprato, kad numynė tau ranką?“ - „Jėzau, aišku, suprato. Aš su- 
klykiau: „Užmynei ant mano rankos, po velnių!“ Žinoma, puikiai 
suprato ir labai krimtosi.“ 

Toliau eina fragmentiški kadrai su drambliu, kuriais mėgina- 
ma perteikti, kaip jam gaila. Manau, tai buvo prasčiausias Ralfo 
filmas. Net negaliu prisiminti jo pavadinimo. 

Tačiau aš grįžau ir vėl dirbu garso režisieriumi, tad filmai tu- 
rėtų pagerėti, bent jau garso atžvilgiu. Dabar kuriame vieną fil- 
mą, vadinasi „Ienai, fermoje“. Jis pasakoja apie hipių komuną, 
vadinamą Laisvąja ferma. Laisvieji fermeriai nori, kad žeme - bet 
kokia žeme - naudotųsi visi. Jų manymu, privati nuosavybė yra 
niekai. Žemė turi būti laisvai prieinama tiems, kurie ją dirba. Hi- 
piams kyla šiokių tokių sunkumų susidūrus su keliais tikrais Ver- 
monto fermeriais. Tikrieji fermeriai mano, kad privati nuosavybė 
yra gerai. Laisvieji fermeriai mėgina paaiškinti tikriesiems, kaip 
negailestingai jie skriaudžiami neleidžiant laisvai naudotis žeme. 


44 JOHN IRVING 


Atrodo, bręsta konfliktas. Nedidelis to krašto laisvųjų menų ko- 
ledžas paįvairina situaciją tam tikra intelektualine sumaištimi. 
Ralfas kiekvieną savaitgalį važiuoja į Vermontą pažiūrėti, ar susi- 
dūrimas dar neįvyko. 

—-Jis vis dar bręsta, - sako. 

— Kai ateis žiema, - aiškinu jam, - gal jaunimas sušals, išalks ir 
tiesiog pasitrauks nuo tos Žemės. 

— Tada mes šitai nufilmuosime, - atsako Ralfas. 

— Gal nebus jokio konflikto, - svarstau. 

— Gal ir nebus, - sutinka Ralfas, ir Tulpen atgalia ranka kilsteli 
krūtį. 

Ralfą šitai erzina. Kai atvažiavau į Niujorką, ji jau dirbo pas 
Ralfą; jis davė Tulpen darbo, nes ji miegodavo su juo. Ak, tai buvo 
taip seniai. Tulpen nieko neišmanė apie montavimą, bet Ralfas jai 
parodė, kaip tai daroma. Kai ji išmoko, liovėsi miegojusi su juo. 
Ralfas jos neišmetė, nes ji - fantastiška montuotoja, bet kartais jis 
įširsta, kad buvo atstumtas. 

— Miegodavai su manimi tik kad gautum tą darbą, - sako jis 
Tulpen. 

Tulpen nesutrikusi atsiliepia: 

— Tau nepatinka, kaip aš dirbu? 

— Tavo darbas man patinka. 

Jie abu supranta, kad kitos išeities nėra. 

O vaikinukas, vardu Kentas, bėgiojantis su pavedimais, - kita 
istorija. 

Abu su Tulpen sėdime ryškinimo kambaryje, siurbčiojame 
kavą ir stebimės, kur pagaliau mūsų spurgos. Tulpen tvarko kai 
kuriuos Ralfo kadrus, dar karštus po džiovintuvo, karpo kraštus 
dideliu popieriaus peiliu. Čekšt! Jau dvi savaites negirdėjau nė 
žodžio iš tos prakeiktos Bigi. Kaip kiti vaikai elgiasi su Kolmu 
mokykloje? Ar jis tebesikandžioja? 

— Kas nors negerai? - klausia Tulpen. 

— Mano pimpalas, - atsakau. - Rodos, jis vėl kemšasi. Nelem- 
tas vandens metodas... 

— Nueik pas gydytoją, Tramperi, - kasdieniškai sako ji. - Pasi- 
daryk operaciją. 

Čekšt! Švysteli baisusis popieriaus peilis; mintyse regiu krau- 
gerį Vinjeroną. 

Įžengia Kentas. 

— Sveiki! 

Pats tu sveikas, Kentai. 

— Ei, ar matėt ką tik nufilmuotą medžiagą? Dabar jam tikrai 
pavyko. 

— Kas pavyko, Kentai? 

— Naujoje medžiagoje - nuostabi šviesa. Ten jau darosi šalta. 
Net ir oras - prieš juos. Kažkas rengiasi žengti pirmąjį žingsnį. Ta 
prasme, suknista kamera kažką nujaučia. 

— Tai nereiškia, Kentai, kad kas nors atsitiks. 

Su šalto oro gūsiu įgriūva Ralfas. Ruonio kailio batai, šiaurietiš- 
kos kumštinės pirštinės, eskimų skranda, nors dar tik ruduo. Jei 
pamėgintum įsivaizduoti Ralfą atogrąžų klimate, susidurtum su 
problema: jam tektų keisti savo kailinį įvaizdį. Galėtų vaikščioti ap- 
sivyniojęs karklais, šiaudais ar nendrėmis - tokia didžiulė pintinė! 

— Sveiki! - sako jam Kentas. - Vakar vakare žiūrėjau „Baltuo- 
sius kelius“. 

— Kieno? - klausia Ralfas. 

Visi žinome, kad Kentas išmano nedaug. 

— Taigi Žinai, - nenusileidžia Kentas. - „Baltieji kėliai“ - naujas 
Gronco filmas. 

— A, taip taip, - sako Ralfas maudamasis pirštines, audamasis 
batus, lįsdamas iš savo kailių. 

— Dar vienas šlamštas, - aiškina Kentas. - Toks pat kaip ir jo 
ankstesnis mėšlas. Sunkus toks, supranti? 

— Taip taip, - sako Ralfas vyniodamasis šaliką ir dairydamasis. 
Kažko trūksta. 

— Šį rytą žiūrėjau tavo naują filmuotą medžiagą, - kalba jam 
Kentas. Ralfas galvoja: ko čia trūksta? - Ji tiesiog puiki, - nenuty- 
la Kentas. - Net ir suknistas oras... 

— Kentai, - sako Ralfas. - Kur pyragaičiai? 

— Aš tik laukiau, kol tu pasirodysi, - rausdamas teisinasi Kentas. 

— Du su uogiene, vieną sluoksniuotą su kremu, - sako Ralfas. - 
Tulpen! 

- Du sluoksniuotus su kremu. 

— Trampamai... 

— Raguolį. 

— Kentai, du sluoksniuotus su kremu, du su uogiene ir vieną 
raguolį, - vardija Ralfas. 

Kentui išėjus vykdyti užduoties, Ralfas klausia mūsų: 

— Kas, po velnių, tas Groncas? 

— Ką aš žinau, - atsiliepia Tulpen. 

— „Baltieji keliai“, - sakau. - Dievas žino... 

— Ar Kentas rūko? - klausia Ralfas. Niekas apie tai nenutuo- 
kia. - Na, jei nerūko, - pareiškia Ralfas, - turėtų pabandyti. 
O jei rūko, turėtų mesti. 

Grįžta Kentas, paslapčių ir informacijos kasykla. 

— Du su uogiene, du sluoksniuoti su kremu ir vienas raguolis. 

— Ačiū. 

— Ačiū. 

— Ačiū, Kentai. 

— Penktadienį vakare pas Bepą atsidaro naujas „Vordelas“, - 
praneša Kentas. 

— Neištemps ir savaitės, - sakau jam žiūrėdamas į Tulpen: kas 
tas Vordelas? Jos žvilgsnis sako: o kur tas Bepas? 

— Gerai, gerai, - taria Ralfas. 

Žiūrime, kaip Kentas krauna kavą į kavinuką. 

— Kentai, žiūrėk, kad liktų vietos vandeniui, - sako Tulpen. 

Ralfas akivaizdžiai nusivylęs pyragaičiais su uogiene. 

— Rausva uogienė, - sako jis atsargiai bakstelėdamas pirštu. — 
Aš mėgstu tamsiai raudoną. 

— Vynuogių, Ralfai, - sakau aš. 

- Aha, vynuogių, - sutinka jis. — Šitas rausvas mėšlas neval- 
gomas. 

Kentas sunerimsta. 

— Girdėjau, Markas nuvykęs į Pakrantę, - sako jis, - rengia 
riaušes. 

— Kaip raguolis, Trampamai? 

- Puikus raguolis, Ralfai. 

— Du raguolius, Kentai, - taria Ralfas. - Trampamai, ar valgysi 
dar vieną? 

— Ne, - sako Tulpen. - Jis storėja. 

— Dar tris raguolius, Kentai, - sako Ralfas, baksnodamas bjau- 
rią rausvąją uogienę. 

— Tu jau esi storas, - kalba Tulpen. - Tramperį dar galima iš- 
gelbėti. 

— Tris raguolius, Kentai, - sako Ralfas. 

Kentui pravėrus duris, iš kambario dingsta įtampa. Ralfas pa- 
siklauso nerangių Kento žingsnių aido lauke. Mūsų ausims lyg 
sąmokslininkams palikta šis tas ypatinga; šitai visada aiškiai jau- 
čiame. Ralfas stengiasi vengti asmeniškumų girdint Kentui. Ma- 
nau, tai savotiška profesinė savisauga. 

— Trampamai, vaikine, - sako jis, plačiomis letenomis prisi- 
traukdamas mane ir Tulpen. - Vaikine, būtum matęs, kokį vakar 
sutikau užpakaliuką... 

Bet jis stebi Tulpen, laukia, kada ji atgalia ranka kilstelės krūtį. 
Tulpen elgiasi gudriai - ji nusigręžia. Jai einant prie durų alkūnė 
šiek tiek kilsteli. 

— Mačiau! - šaukia Ralfas. 

Tačiau Tulpen jau išėjo; montažinės durys užsidaro, ir lieku 
vienas su Ralfu Pakeriu, kuris - nors niekada nežino, ką nori pa- 
sakyti, o gal kaip tik dėl to, - yra avangardistinio kino pirmeivis. 

Mes laukiame raguolių. 


8 
Kiti seni laiškai 


Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Humble Oil X Refining Co. 
P. d. 790 
Tulsa, Oklahoma 


Gerbiami ponai, 

esu gavęs jūsų priminimą. Ryšium su tuo patvirtinu, kad jūsų 
man skirtą kreditą laikau „privilegija“ ir ketinu imtis visų prie- 
monių jūsų minimiems „keblumams“ išvengti. 

Pridedu 3 dolerių čekį. Taigi mano mokėtina suma sumažėja 
iki 44,56 dolerio, ir ją, žinoma, išsiųsiu pačiu artimiausiu metu. 

Matot, mano sūnus pastaruoju metu smarkiai sirgo. 


Su dėkingumu 


Fredas Tramperis 
(Esso kortelė 657-679-896-22) 


VANDENS METODAS 49 


Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 
P. Hariui Estesui 
Sinclair Refining Co. 
mokėjimų skyrius 
P. d. 1333 
Čikaga, Ilinojus 


Gerb. p. Estesai, 

prie šio laiško pridėtas mano čekis 15 dolerių sumai. Galbūt, 
jūsų akimis, tai tėra „lašas jūroje“, bet ši suma kainavo man nema- 
žų pastangų. Nors mano mokėtina suma nėra iki galo padengta ir 
sudaro 94,67 dolerio - tad galiu suprasti jūsų susirūpinimą, - tik 
didžiulėmis pastangomis pajėgiu tvardytis, kad į jūsų nemanda- 
gų laišką neatsakyčiau taip, kaip norėtųsi. 

Ir jūs, ir aš suprantame, kad jūsų firma galbūt nėra taip plačiai 
žinoma kaip kitos. Jums tikriausiai galėtų praversti mano ilgalaikė 
gera patirtis bendraujant su kitomis kredito kortelių firmomis, ku- 
rios maloniai bendrauja su klientais ir demonstruoja didelį pakan- 
tumą; jūsų kompanijai tikrai išeitų į naudą perimti panašų elgesį. 
Gal kartais jums nėra žinoma, dėl kokios savybės garsioms kompa- 
nijoms pavyko taip išgarsėti? Ką gi, galiu atskleisti. Tai kantrumas. 

Beje, jeigu tarp mūsų verslo vertybių giliau įsišaknytų tos, ku- 
rias branginame taikydami individui, esu tikras, kad visi mes bū- 
tume labiau patenkinti vienas kitu. 

Kai pirmą kartą pasirodėte viešumoje su tuo dideliu, šiltu, 
draugišku žaliu dinozauru, su jūsų kompanija siejau kuo didžiau- 
sias viltis. Tebeturiu kuo didžiausių vilčių, kad ilgainiui sugebėsi- 
te pakilti iki to įvaizdžio. 


Su pagarba 


Fredas Tramperis 
(Sinclair kortelė 555-546-215-91) 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Iowa-Illinois Gas X Electric 
Džefersono g. 520 
Ajova Sitis, Ajova 


Gerbiami ponai, 

su šiuo laišku siunčiu 10 dolerių savo mokėtinai sumai su- 
mažinti. Kaip suprantu, esamas likutis jums leidžia priskaičiuoti 
papildomą aptarnavimo mokestį. Visiškai atsakingai sutinku su 
tuo mokesčiu, bet nuoširdžiai tikiuosi, kad suprantate, jog mano 
ketinimai tą skolą apmokėti kuo rimčiausi, ir toliau teiksite man 
paslaugas. 

Kalbant apie tas paslaugas, noriu kuo nuoširdžiausiai pareikšti, 
kad Iowa-Illinois tiekia pačią geriausią elektrą, kiek man ir mano 
žmonai yra tekę patirti. Visiškai rimtai - esame gyvenę tokioje 
vietoje, kur šviesa nuolat gesdavo. 

Be to, mums labai patiko jūsų praktika vaišinti ledinukais ma- 
žus vaikus, kai jie su tėvais ateina į jūsų pagrindinį biurą ar aptar- 
navimo centrą. | 


Su dėkingumu 


Fredas Tramperis 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Northwestern Bell Telephone Co. 
Pietų Slėnio g. 302 
Ajova Sitis, Ajova 


Gerbiami ponai, 

Dėl mano dabartinės mokėtinos sumos - 35,17 dolerio: nemo- 
kėsiu nė cento, kol iš mano sąskaitos neišbrauksite 16,75 dolerio 
ir sujungimo mokesčio už skambutį į Džordžtauną Meino valsti- 
joje, nes į tą miestą nesu skambinęs. Nepažįstu nė vieno žmogaus 
Džordžtaune, Meino valstijoje, ir, kiek man žinoma, nė vienas 
žmogus iš Džordžtauno, Meino valstijos, nepažįsta manęs. Jeigu 
pamenate, taip yra atsitikę ir su ankstesne sąskaita. Iš manęs rei- 
kalauta mokėti už vienos valandos ir keturiasdešimt penkių mi- 
nučių pokalbį su Viena Austrijoje, bet galų gale jūs pripažinote, 
kad tai klaida, painiava dėl mano sudvejintos linijos. Apie antrąją 
sudvejintos linijos pusę galėčiau parašyti jums dar vieną laišką, 
nes jūsų ankstesnis paaiškinimas „užjūrio tinklo operatoriaus 
klaida“ ne visai patenkinamas. Šiaip ar taip, neprivalau aiškinti, 
kiek esu jums skolingas. 


Nuoširdžiai 


Fredas Tramperis 
(tel. 338-1536) 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


P. Milui Kubikui 
Peoples Market 
Dodžo g. 660 
Ajova Sitis, Ajova 


Gerb. p. Kubikai, 

jūsų parduodama mėsa - tai didmiesčio skonis, geriausios 
virtuvės aromato dvelksmas! Jūsų parduotuvė - vienintelė vieta 
Ajova Sityje, kur galima rasti padorių inkstų, liežuvių, kraujinės 
dešros ir gerą širdį. O dar visi tie užsienietiški stiklainėliai, egzo- 
tiško maisto skardinaitės su vertimais! Mums ypač patinka „Šer- 
nienos ragu su Medoko padažu“. Mes su žmona, p. Kubikai, iš 
jūsų užkandžių galime iškelti tikrą puotą. 

Viliuosi, atleisite mums už tai, kad šį mėnesį labai jau dažnai 
mėgavomės jūsų aukščiausios kokybės produktais. Šiuo metu ga- 
liu sumokėti jums 10 dolerių (pridedu prie laiško), o lik 

usią sumą, 23,90 dolerio, būsiu priverstas 
kurį laiką palikti neapmokėtą. 

Prašom neabejoti, kitą mėnesį stengsimės rūpestingiau pla- 
nuoti išlaidas jūsų skaniosioms pagundoms. 


Ko nuoširdžiausiai 


Fredas ir Sju Tramperiai 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 
P. Merlinui Šamvėjui, 
Iowa State Bank X Trust Co. 
Prezidentui 


Klintono g. 400 
Ajova Sitis, Ajova 


P. Šamvėjau, 

prie laiško pridedu p. Kutberto Beneto 250 dolerių čekį, išduo- 
tą man ir peradresuotą bankui, šią sumą prašom įrašyti į mano 
sąskaitą (pakartoju - 9 51 348). Taigi mano neigiamas balansas 
bus padengtas su kaupu. 

Esu priblokštas, kad bankas nusprendė esant derama grąžinti 
mano žmonos čekį p. Samneriui Templui, drabužių prekybinin- 
kui. Jeigu būtumėte apmokėję šį čekį, mano sąskaitoje būtų su- 
sidaręs vos 3,80 dolerio siekiantis trūkumas plius aptarnavimo 
mokestis. Toks palankumo gestas būtų išgelbėjęs mano žmoną 
nuo būtinybės klausytis nemalonių p. Templo žodžių telefonu; tai 
bereikalingas nemalonumas dėl tokios niekingos sumos. 

Galiu tik spėti, kad neigiamai žiūrite į mane dėl studijų pa- 
skolos. Kad ir kokie būtų jūsų argumentai, jaučiu pagundą per- 
kelti sąskaitą į kitą gatvės pusę, į Ajovos First National banką. Ir 
būtinai šitaip pasielgsiu, jeigu ir toliau taip mane įtarinėsite. Aš 
paprasčiausiai nežinojau, kad viršijau savo kreditą. Kaip matote, 
turėjau pakankamai lėšų tuojau pat padengti trūkumą. 


Nuoširdžiai 


Fredas Tramperis 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 
Sears, Roebuck K Co. 
Centrinių valstijų biuras 
1-oji av. / Kelounos g. 
Sidar Rapidsas, Ajova 


Gerbiamieji Siersai, 

birželio mėnesį pirkau savo žmonai dulkių siurblį Model 
X-100 Standard-Plus, už kurį, jūsų Ajovos Sičio prekybos biurui pasiū- 
lius, nusprendžiau mokėti pagal Patogaus mokėjimo dalimis planą. 

Dabar nėra reikalo pasakoti apie savo nuostabą išvydus itin 
spartų aptarnavimo mokesčio augimą pagal šį „ypač naudingą“ 
planą. Tenorėčiau sužinoti, kiek mano įmokų jau esate užregis- 
travę ir kodėl Patogaus mokėjimo paketo voke nėra nurodytas 
mano einamasis mokėtinas likutis. Šį dailų voką gaunu iš jūsų kas 
mėnesį, ir jame įdėtas raštas tiesiog teigia: MOKĖTI 5 dolerius. 

Tačiau regis, kad po 5 dolerius moku jau siaubingai seniai. Ar 
ilgai dar tai truks? Suprantama, neketinu mokėti artimiausios 
įmokos, kol negausiu iš jūsų pranešimo, kiek dar esu skolingas. 

Galėčiau jums kai ką patarti, kad per daug nesuterštumėt savo 
puikios reputacijos paprastų žmonių akyse. Prašom atkreipti dė- 
mesį: būtų gėda, jeigu Sears, pasiekusi tokią didybę, taip giliai 
įsiskverbusi į jaunimo masių namus ir protus, užmirštų ar net 
pamintų paprastus „mažo žmogaus“ poreikius. Juk pagaliau ar ne 
per mus, „mažuosius žmones, Sears tapo tokia didi? 


Susirūpinęs mažas žmogus 


Fredas Tramperis 
(Patogaus mokėjimo dalimis sąskaita Nr. 314-312-54-6) 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Vartotojų sąjunga 
Vartotojų pranešimų biuras 
Maunt Vernonas, Niujorkas 


Mieliausieji ponai, 

pelno nesiekiančios organizacijos turi dirbti drauge, tad norė- 
čiau pareikšti, kad esate puikūs, kilniadvasiai ir teikiate žmonėms 
didžią paguodą landaus kapitalizmo akivaizdoje! 

Turiu tam tikros patirties ir drįstu pranešti, kad visiškai sutin- 
ku su jūsų 1968 metų išvadomis dėl mus supančios melagingos 
reklamos. Sveikinu. Nepaleiskite jų iš nagų! Neparsiduokite! 

Tačiau leiskite paprieštarauti dėl Sears, Roebuck X Co. Jų ga- 
miniams ir paslaugoms savo sąrašuose dažniausiai skiriate įver- 
tinimą nuo „vidutinio“ iki „gero. Tikiu jūsų tyrimais ir galiu su- 
tikti, kad jūsų šaltiniai kur kas platesni už manuosius. Bet jaučiu 
privaląs papildyti jūsų duomenis vienu vartotojo atsiliepimu apie 
dulkių siurblį Model X-100'Standard-Plus. Ar niekada neteko 
domėtis šiuo technikos stebuklu? Tai įsigykite jį pasinaudodami 
Patogaus mokėjimo dalimis planu. 

Jūs atliekate tokį reikalingą ir puikų darbą, tad be galo nusi- 


(ALT 


Drauge su jumis nesiekiantis pelno 


Fredas Tramperis 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Ajovos universiteto 
Komercijos skyrius 
Ajova Sitis, Ajova 


Gerbiamasis skyriau, 

bijau, kad šį mėnesį man teks sutikti su 5 dolerių bauda už 
vėlavimą sumokėti studijų mokestį. 

Tačiau mokėdamas šią 5 dolerių baudą iš studijų mokesčio 
atimsiu 5 dolerius, nes atsisakau mokėti naująjį poilsio mokestį 
(taip pat 5 dolerius), skirtą padengti toms išlaidoms, už kurias 
neketinu prisiimti atsakomybės. 

Aš baigiamojo kurso studentas, man dvidešimt šešeri metai. 
Esu vedęs ir auginu sūnų. Ajovos universitetą lankau ne dėl „po- 
ilsiavimo“. Tegu tie, kurie poilsiauja, patys moka už savo pramo- 
gas. Aš apskritai neturiu jokių pramogų. 

Visa tai dėstau tik siekdamas išvengti nesusipratimo, kai gau- 
site mano studijų mokestį. Matot, gali pasirodyti, esą aš nepaisau 
baudos už vėlavimą. Tuos 5 dolerius aš sumokėsiu, o kitų 5 dole- 
rių į čekį neįtrauksiu. (Tą čekį išsiųsiu jums netrukus.) 

Galima susipainioti dėl tų kelių mokėjimų po 5 dolerius, bet 
tikiuosi, kad viską nuodugniai išaiškinau. 


Su visu rimtumu 


Fredas Tramperis 
(studento kodas 23 345 G) 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Ajovos universiteto studentų skirstymo tarnyba 
Studentų sąjunga 

Ajovos universitetas 

Ajova Sitis, Ajova 

Ponios Florens Marš žin. 


Gerbiama p. Marš, 

sumokėjęs aptarnavimo mokestį, tikėjausi bent jau patenkina- 
mų paslaugų. Neseniai jūsų atsiųsta medžiaga „Siūlomos darbo 
vietos“ man visiškai neatrodo patenkinama. Užpildžiau kuo di- 
džiausią anketą, ir dar trimis egzemplioriais, nurodydamas savo 
gebėjimus, interesų sritį, mokslinius laipsnius ir kur (kurioje 
mūsų šalies vietoje) tikiuosi dėstytojo vietos. 

Atsiliepdamas į jūsų pateiktą informaciją pranešu, kad nepa- 
geidauju susitikti ir kalbėtis su Karozerso bendruomenės koledžo 
(Karozersas, Arkanzasas) atstovu, kuris „siūlo Meipl Bliso studen- 
tų miestelyje dėstyti retoriką penkioms pirmo kurso grupėms už 
5000 dolerių per metus“. Ar manote, kad esu visiškai išprotėjęs? 

Juk sakiau: Naujoji Anglija, Koloradas arba Šiaurės Kaliforni- 
ja; koledžas, kur turėčiau galimybę dėstyti vyresniems nei pirmo 
kurso studentams mažiausiai už 6500 dolerių atlyginimą plius 
persikraustymo išlaidos. 

Nieko sau paslaugos, trūksta žodžių. 


Nusiminęs 


Fredas Tramperis 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 


Šaivas ir Hapas, 

Loan Associates, Farm R Town 
69-asis Vakarų plentas 
Marengas, Ajova 


Gerb. p. Šaivai ir Hapai, 

gerbiamieji, kartoju: šiuo metu neturiu galimybės sumokėti 
jums priklausančių palūkanų. Prašom nebesiuntinėti man pra- 
nešimų su informacija apie jūsų garsiąją didėjančių tarifų lentelę 
ir prastai maskuojamų grasinimų „konstebliais“. 

Tiesiog dirbkite savo darbą. Aš tik tai ir darau. 


Nuoširdžiai 


Fredas Tramperis 

Fredas Tramperis 
Ajovos av. 918 
Ajova Sitis, Ajova 


1969 m. spalio 3 d. 
Adisono ir Helsio skolų išieškojimo agentūra 
Devenporto g. 456 
De Moinas, Ajova 


P Roberto Adisono žin. 


Brangus Bobi, 
papūsk į subinę. 


Su geriausiais linkėjimais 


Fredas 


9 
Pirmiausia pelės, vėžliai ir žuvytės 


D abar sąskaitomis rūpinasi Tulpen. Čekių knygelės nė akyse 
nematau. Aišku, įnešu savo dalį ir maždaug kartą per savaitę pa- 
klausiu, kaip mums su pinigais. 

— Ar tu alkanas? - sako ji. - O atsigerti netrūksta? 

— Ne, žinoma, visko pakanka... 

— Tai gal tau ko nors reikia? 

— Na ne... 

— Tada su pinigais viskas gerai, - atsiliepia ji. - Man daugiau 
nereikia. 

- Ir man nereikia, - sakau. 

— Gal norėjai ką nors pirkti? - klausia Tulpen. 

— Ne ne, Tulpen, man iš tiesų nieko nereikia. 

— Na, tada tvarka, - baigia ji, o aš stengiuosi prisiversti daugiau 
nekelti to klausimo. 

Tačiau negaliu tuo patikėti! 

— Kiek mes turime? - vėl klausiu. - Na, tiesiog noriu Žinoti 
kokį apytikrį skaičių... 

— Ar Bigi reikia pinigų? 

— Ne, Tulpen, Bigi ničnieko nereikia. 

— Gal nori nusiųsti ką nors Kolmui - sunkvežimį, laivą ar dar 
ką nors? 

— Sunkvežimį ar laivą? 

— Na, kokį ypatingą žaislą? 

- Jėzau, liaukis, - neištveriu. - Man tik šiaip įdomu, ir tiek... 

— Žinai, Tramperi, turėtum atvirai pasakyti, ką turi galvoje. 

Iš tiesų turėčiau laikytis faktų. Šitai ji ir nori pasakyti. 

Atvirai kalbant, manau, kad faktų vengiu, nes netikiu jų reikš- 
mingumuų; dėl to ir meluoju nuolatos. Nemanau, kad mano gyve- 
nime statistika kada nors turėjo reikšmės. 

Kai motina mafrašydavo laiškus, klausinėdavo, kokių turime 
daiktų. Jai rūpėjo, ar įsigijome tualetinę kėdutę Kolmui. Jei tokią 
kėdutę turėjome, viskas buvo gerai. Tėvas siūlė nusipirkti Žiemi- 
nes padangas: su tokiomis padangomis visą žiemą neturėtume 
bėdos. Įsivaizdavau jų draugus klausiant, kaip mes gyvename; tė- 
vas tada pasakoja apie mūsų žiemos kelius, o motina prisimena 
tualetinę kėdutę. Ką gi daugiau jie galėdavo atsakyti? 

Visai neseniai per sausą pokalbį telefonu tėvas paklausė ma- 
nęs, kaip apmoku sąskaitas. 

— Čekiais, - atsakiau. (Spėju, Tulpen daro šitaip.) 

— Nereikėtų siųsti pinigų paštu. 

Paklausė taip, lyg tiek jam ir tereikia žinoti, - šitai žinodamas, 
žinos, kaip gyvenu. | 

Ritualai iškalbingesni už faktus! 

Pavyzdžiui, anksčiau turėjau magnetofoną - tikrą draugą. Be 
to, rašydavau laiškus žmonai - rašydavau Bigi dar tada, kai gyve- 
nau su ja. Žinoma, tų laiškų jai neduodavau. Iš tiesų tai buvo ne 
laiškai - svarbus buvo pats jų rašymo ritualas. 

Vieną parodžiau Tulpen. 


Ajova Sitis 
1969 m. spalio 5 d. 


Galvoju apie tave, Kolmai, apie savo vienintelį vaiką. Ir apie 
tave, Bigi, - tie ligoninės chalatai tau netinka. 

Kaip tu keliesi šeštą - grakščiai, tvirtai, ryžtingai siekteli žadin- 
tuvo; tada savo šiltu kūnu nuslysti atgal prie manęs. 

„Dar viena diena, Bigi , - murmu aš. 

„Ak, Bogusai, - sakai tu. - Ar atsimeni, kaip atsibusdavome 
Kaprune?“ 

„Langas užverstas sniegu iki viršaus, - murmu negalvoda- 
mas, - šiek tiek pripustyta pro lango rėmą, baltas žiupsnelis ant 
palangės...“ 

„Ir kvepia pusryčiais! - šūkteli tu. - O apačioje, svetainėje, — 
slidės ir batai...“ 

„Iyliau, Bigi, - sakau, - pažadinsi Kolmą...“ 

Jo ulbėjimas jau ataidi iš koridoriaus. 

„Nešauk ant jo, kai išeisiu , - sakai man, Bigi, ir jau stovi prie 
lovos, kamšai antklodę. Nustypčioji per šaltas grindis, tavo dide- 
lės stačios krūtys žvelgia į aušrą; jos per prieškambarį nukreiptos 
į virtuvės langą (negaliu atspėti, ką simbolizuoja ši kryptis). 

Tada liemenėlė suveržia tave, Bigi, kaip pakinktai persigandusį 
arklį. Tas prakeiktas ligoninės chalatas šaltai nuvinguriuoja ta- 
vimi žemyn, ir mano Bigi išnyksta nušvarinta, apmarinta; tavo 
drabužiai tokie pat beformiai kaip indas su dekstroze, kurį šįryt 
pamatysi apverstą ir varvinantį senukams savo cukringąją jėgą. 


Kažko paskubomis užkandi ligoninės kavinėje, plepėdama su 
kitomis slaugėmis. Jos pasakoja, kada kurios vyras vakar parėjo 
namo, ir žinau, kad sakai joms: „Mano Bogusas miega su Kolmu. 
Ir naktį jis miegojo su manimi.“ 

Bet šiąnakt, Bigi, man pasakei: „Tavo tėvas - pimpis.“ 

Dar niekada negirdėjau tavęs taip kalbant. Žinoma, sutikau su 
tavimi, ir tu pridūrei: „Ko jam iš tavęs reikia?“ 

Atsakiau: „Įsitikinti, kad galiu kristi veidu į purvą.“ 

„Na, taip ir yra, - tarei man, Bigi. - Ko dar?“ 

„Jis tikriausiai laukia, - spėjau, - kol pasakysiu, kad jis visada 
buvo teisus. Nori, kad prišliaužčiau keliais ir bučiuočiau jo dul- 
kėtus daktaro batus. Tada turėčiau išlementi: „Tėve, noriu turėti 
profesiją.“ 

„Tai nejuokinga, Bogusai', - tarei man. O aš maniau, Bigi, kad 
galiu pasikliauti tavo linksmumu. 

„Šie metai paskutiniai, Bigi, - atsiliepiau. - Grįšime į Europą. 
Vėl galėsi slidinėti.“ 

„Šūdas“, — tiek tepasakei. Dar niekada nebuvau girdėjęs, kad 
vartotum tokius žodžius. 

Paskui tik varteisi šalia manęs lovoje, nuo galo sklaidydama 
žurnalą apie slidinėjimą, nors tikriausiai šimtą kartų esu tau sa- 
kęs, kad tai prastas skaitymo būdas. 

Kai tu skaitai, Bigi, smakrą įremi į savo aukštą krūtinę; tavo vešlūs, 
ties pečiais pakirpti plaukai, mieloji, palinksta į priekį uždengdami 
skruostus, ir tada matau tik iš jų kyšantį smailios nosies galiuką. 

Ir juk tai visada žurnalas apie slidinėjimą, Bigi, ar ne? Turbūt 
nesistengi manęs užgauti, bet vis primeni, ką iš tavęs atėmiau, 
ar ne? Aptikusi neišvengiamą kalnų vaizdą, sakai: „Ak, žiūrėk, 
Bogusai. Ar nesame ten buvę? Ar ta vieta ne prie Celio, o gal... 
ne! Mariacelis, ar ne? Tik pažiūrėk, kaip jie puola iš to traukinio. 
Dieve, Bogusai, žiūrėk, kokie kalnai...“ 

„Ak, Bigi, kol kas esame Ajovoje, - primenu. - Rytoj pasiva- 
žinėsime po kukurūzų laukus. Paieškosime kokios kalvelės. Dar 
geriau, jei rasime meitėlį su nuolaidžia nugara. Apipilsim jį pur- 
vu, aš pakelsiu jo snukį aukštyn, o tu galėsi čiuožti tarp jo ausų ir 
žemyn iki pat uodegos. Ne kažin koks kalnas, bet...“ 

„Bogusai, aš nieko nenorėjau pasakyti, - atsiliepi. - Tik norė- 
jau, kad pažiūrėtum į tą nuotrauką.“ 

Ir kodėl negaliu palikti tavęs ramybėje? Vis varau savo: „Galė- 
čiau tempti tave automobiliu, Bigi. Tu čiuožtum tarp kukurūzų 
stiebų lyg slalomo trasoje, vaikydama fazanus! Rytoj nedelsda- 
mas įtaisysiu „Korveirui“ antrą varantį tiltą.“ 

„Baik, - sakai tu; tavo balse girdėti nuovargis. Lempa prie lo- 
vos sumirkčioja, trakšteli ir užgęsta; tamsoje tu šnabždi: - Bogu- 
sai, ar apmokėjai elektros sąskaitą?“ 

„Tai tik saugiklis“, - atsakau ir palikęs šiltą lovoje išgulėtą įdu- 
bą pėdinu į rūsį. 

Gerai, kad nuėjau, nes tądien dar nebuvau nusileidęs atpalai- 
duoti pelėkautų; tu juos atkakliai statai pelei, kurios aš nenoriu 

pagauti. Tad dar kartą išgelbsčiu pelę ir pakeičiu saugiklį - tą patį, 
kuris vis perdega be jokios priežasties. 

Tu, Bigi, iš viršaus šauki: „Štai! Jau dega! Tau pavyko!“ - lyg 
būčiau padaręs kokį stebuklą. 

Kai grįžtu pas tave, tavo stiprios rankos šviesiais plaukeliais su- 
kryžiuotos ant krūtinės, tu krutini pėdas po antklode. 

„Jau gana skaityti, - pareiški tu, narčiai žybčiodama akimis ir 
šiugždendama tomis didelėmis pėdomis. 

Ak, Bigi, žinau, juk stengiesi, kad man būtų geriau, bet dar 
žinau, kad tas pėdų sukiojimas - tai senas slidininkų pratimas, 
mankština kulkšnis. Manęs neapmausi. 

Sakau tau: „Tuoj grįšiu, Bigi. Tik pažiūrėsiu, kaip Kolmas.“ 

Visada šiek tiek pastoviu žiūrėdamas, kaip jis miega. Vaikai 
man rūpi, nes jie tokie pažeidžiami, tokie trapūs. Naktį, Kolmai, 
keliuosi įsitikinti, ar tu tebekvėpuoji. 


„Bogusai, jis tikrai visiškai sveikas vaikas.“ 

„Ak, Bigi, neabejoju, kad sveikas. Bet juk atrodo toks mažutis.“ 

„Pagal savo amžių jis gero ūgio, Bogusai.“ 

„Žinau, Bigi. Bet aš ne tai turėjau galvoje...“ 

„Na, tik nepažadink jo su tais savo pažiūrėjimais.“ 

Kartais naktį šūkteliu: „Bigi, žiūrėk! Jis negyvas!“ 

„Dėl Dievo meilės, jis miega...“ 

„Bet tu tik pažiūrėk, kaip jis guli, - nerimstu. - Jam lūžęs kaklas! 

„Bogusai, tu pats taip miegi...“ 

Na, koks tėvas, toks ir sūnus; esu tikras, sugebėčiau miegoda- 
mas nusilaužti kaklą. 

„Grįžk į lovą, Bogusai“, - girdžiu, kaip šauki mane atgal į savo 
įdubą. 

Tikrai neišsisukinėju. Bet privalau patikrinti dujinę krosnį — 
degiklis nuolat gęsta. Ta krosnis skleidžia keistus garsus; vieną 
dieną atsibusime jau iškepti. Tada patikrinu durų spyną. Ajovoje 
esama ne vien paršų ir kukurūzų - bent jau gali būti. 

„Ar eisi pagaliau gulti?“ —- šauki tu. 

„Jau einu! Ateinu, Bigi!“ - pasižadu. 

Bogusas Tramperis nuolat viską tikrina kelis kartus. Gali va- 
dinti jį nesupratingu, bet abejingas jis tikrai nėra. 


Mano niekam neskirtas laiškas Tulpen nepadarė įspūdžio. 

— Dieve, tu visiškai nepasikeitei, - pasakė ji. 

— Dabar mano gyvenimas kitoks, - atsiliepiau. - Esu kitoks 
Žmogus. 

— Kadaise jaudindavaisi dėl pelės, - tarė Tulpen, - o dabar dėl 
vėžlių ir žuvyčių. 

Čia ji mane pagavo. Tylėjau, ir ji nusišypsojo, atgalia ranka vos 
vos kilstelėdama krūtį. Kartais, kai ji šitaip daro, iš tiesų galėčiau 
jai vožtelėti. 

Bet tai tiesa. Tikrai jaudinuosi dėl vėžlių ir žuvyčių. Nors ir ne 
taip kaip kadaise dėl pelės. Ta pelė gyveno nuolatiniame pavojuje; 
jaučiau pareigą apsaugoti ją nuo Bigi pelėkautų. O Tulpen jau rū- 
pinosi tais vėžliais ir žuvytėmis, kai apsigyvenau pas ją. Jos lovą iš 
trijų pusių supa knygų lentynos, siekiančios iki juosmens; esame 
apsitvėrę žodžiais. Visas tas lentynas vainikuoja burbuliuojantys 
akvariumai, aprietę mus it vandeninga U. Jie kliuksi visą naktį. 
Tulpen laiko juos apšviestus povandeninėmis neono lempomis. 
Turiu pripažinti, tai paranku, kai reikia keltis nusišlapinti. 

Bet prie tokios atmosferos aplink lovą reikia priprasti. Ap- 
snūdęs pasijunti esąs po vandeniu, užlietas pamėkliškų spalvų, o 
aplink plaukioja vėžliai ir žuvys. 

Tulpen šeria vėžlius, ant virvelės pririšusi vieną kepsnio ga- 
balą; jie visą naktį gnaibo tabaluojantį mėsgalį; rytą jis būna pa- 
pilkėjęs lyg koks negyvėlis, ir Tulpen jį ištraukia. Ačiū Dievui, ji 
šeria juos tik kartą per savaitę. 

Sykį įsivaizdavau, kad virš mūsų gyvenantis žmogus gamina 
bombą. (Naktimis jis kažką daro su elektra - girdėti keisti ūžesiai, 
kažkas traška, tada akvariumų lempos prigęsta.) Jeigu to žmo- 

gaus bomba sprogtų, akvariumų vandens užtektų mus bemiegan- 
čius paskandinti. 

Vieną naktį apie tai pagalvojęs svarsčiau, ar nepaskambinus 
daktarui Žanui Klodui Vinjeronui. Visų pirma, turiu nusiskun- 
dimų: vandens metodas veikia ne visada. Bet labiausiai norėjau 
išgirsti savimi pasitikinčio vyro balsą. Gal būčiau paklausęs, kaip 
jis tapo toks pasipūtęs. Nors, regis, būtų buvę maloniau kokiu 
nors būdu jį išgąsdinti, sutrikdyti tą jo pasitikėjimą savimi. Svars- 
čiau, ar nepaskambinus jam labai vėlai. 

„Čia daktaras Vinjeronas? - sakyčiau. - Man ką tik nukrito 
pimpalas.“ 

Tiesiog įdomu būtų išgirsti, ką jis sakys. 

Apie savo planą papasakojau Tulpen. 

- Žinai, ką jis pasakytų? - atsiliepė ji. - Pasakytų: įdėkite jį 
į šaldytuvą ir rytą paskambinęs mano sekretorei susitarkite dėl 
priėmimo. 

Nors ir įtariau, kad Tulpen teisi, džiaugiausi, kai tą kartą ne- 
mostelėjo į mane papu. Ji per jautri, kad taip darytų. Tą naktį ji 
išjungė akvariumų lempas. 


10 
Nepamirškime tam tikros statistikos 


Di liūdna prisiminti mielą mažąją Lidiją Kindl, kuri žavisi 
pradiniu vokiečių kalbos kursu, trokšta baladžių ar net operos, 
niūniuojamų jai į ausį tikra Muttersprache. Jis padarė jai paslau- 
gą - įrašė jai asmeniškai atskirą juostą. Skardžiabalsis Bogusas 
Tramperis savo mėgstamomis dainomis užliūliuoja iki sąmonės 
netekimo. Tai turėjo būti staigmena. 

Vieną popietę kalbų laboratorijoje jis padavė jai juostą. 

— Čia tik jums, panele Kindl. Kelios man žinomos lieder... 

— Ak, pone Tramperi! - pratarė ji ir nuskubėjo prie ausinių. 

Žvelgdamas pro kabinos kraštą, jis stebėjo jos dideles akis, su- 
sikaupusį mažą veidelį. Iš pradžių ji atrodė labai susidomėjusi, 
paskui dailus veidas kritiškai susiraukė; ji sustabdė juostą - suar- 
dė jo ritmus! - paleido iš naujo, vėl sustabdė. Kažką pasižymėjo. 
Jis priėjo paklausti, kas negerai. 

— Tai klaida, ar ne? - paklausė ji rodydama savo smulkias, 
paskubomis brūkštelėtas raideles. - Juk turėtų būti ne mude, 
o miūde. Bet dainininkas vis neištaria to garso su umliautu. 

— Tas dainininkas - aš, - tarė jis susikrimtęs. 

Labai sunku, kai kritikuoja jaunesni. Jis tuojau pridūrė: 

— Vokiečių moku ne per geriausiai. Labiau domiuosi skandina- 
vų kalbomis; teko girdėti apie senąją skandinavų žemaičių kalbą? 
Ko gero, vokiečių esu šiek tiek primiršęs. Bet maniau, kad jums 
patiks dainos. 

Tas beširdis vaikas jį įskaudino. O ji tuoj sučiulbo plonu balsu 
lyg paukštelis, tartum kas spaustų jai gerklę ar bučiuotų: 

— Ak, pone Tramperi. Tai nuostabi juosta. Tik miide nepataikė- 
te. Ir dainos man labai patiko. Jūsų toks gražus skambus balsas. 

O jis pagalvojo: skambus balsas? Bet atsakė tik tiek: 

- Pasilikite juostą. Kad turėtumėt. 

Ir nuėjo, palikęs ją kabinoje apstulbusią. Užsidengusi ausinė- 
mis, dabar ji užsisvajojo. 

Jam rakinant laboratoriją prieš vakarienę ji atstriksėjo iš pa- 
skos, bet saugodamasi, kad šiukštu nepaliestų jo savo švelniais 
drabužėliais. 

- Einate į Sąjungą? - sučiauškėjo. 

- Ne. 

- Ir aš tenai neinu, - tarė ji, o jis pagalvojo: ji vakarieniauja prie 
paukščių lesyklėlių, šokinėdama nuo vienos ant kitos. 

Bet pasakė tik tiek: 

— O kur jūs einate? 

— Ak, bet kur, niekur, - tarstelėjo ji ir papurtė šviesius, plonus, 
baikščius plaukus. Jis nieko neatsakė, ir ji švelniai paprašė: - Pa- 
pasakokite, kokia yra senoji skandinavų žemaičių kalba. 

Jis ištarė keletą žodžių: Klegwoerum, vroognaven, okthelm, abt- 
hur, uxt. Jam pasirodė, kad ji suvirpėjo. Jos tviskanti maža sukne- 
lė akimirką prigludo prie kūno, paskui vėl suplevėsavo. Jis vylėsi, 
kad ji nuoširdi. 

Pats taip dažnai veidmainiaudamas, Tramperis nenuoširdumu 
įtarinėjo ir kitus. Savi motyvai jam pasirodė tokie menki. Minty- 
se gundo šitą mergaitę iš kaimo, kai jo žmona - ledi Našta, ponia 
Atsparioji - kamuojasi su kur kas kasdieniškesniais dalykais. 


Bigi stovi eilėje prie A 6 P kasos, kur parašyta: NE DAUGIAU 
KAIP AŠTUONIOS PREKĖS. Jos prekių mažiau negu aštuonios, 
daugiau ji negali sau leisti. Pasirėmusi ant tuščio vežimėlio, pa- 
junta savyje krustelint kažką seniai pamiršta, sportiška - didžiojo 

slalomo trauką. Ji suglaudžia kojas, vieną stumteli į priekį, tada 
perkelia svorį ant žemiau esančios slidės ir šiek tiek sulenkia ke- 
lius, kad standžiai spyruokliuotų. Tebesiremdama į parduotuvės 
vežimėlį, ji su eile slenka pirmyn. Už nugaros beformė apdribusi 
namų šeimininkė tūždama spokso į plačiai siūbuojančią Bigi - po 
aptemptomis kelnėmis jos užpakalis standus ir apvalainas. Namų 
šeimininkės vyras stengiasi nežiūrėti, apsimeta irgi esąs pasipik- 
tinęs. Bigi vežimėlyje sėdintis Kolmas jau atplėšė Cheerios dėžę. 

Dabar laukia susidūrimas su pavargusia ir suprakaitavusia 
mergina, kuri šį penktadienio vakarą, per patį vartojimo kvaitulį, 
sėdi kasoje. Ji beveik nežiūri į Bigi čekį, tačiau tą vardą nelengva 
pamiršti. Tramperis - vienas iš įtartinųjų. Mergina pasižiūri į bai- 
sųjį sąrašą ir sako: 

— Prašyčiau minutėlę lukterėti, ponia. 

Pasirodo parduotuvės vadybininkas; jis vilki vasarinius greitai 
džiūstančius marškinius trumpomis rankovėmis, jie tokie ploni, 
kad pro skystą audinį ties krūtine išlenda keletas gaktos plaukus 
primenančių šerių. 

— Jūsų pavardė yra mano sąraše, ponia, - sako jis. 

Bigi pasislenka. 

— E-e, ką? - sako ji. 

— Jūsų pavardė - sąraše, - vėl sako vadybininkas. - Jūsų čekis 
čia negalioja. Verčiau iškraukite tą vežimėlį... 

— Ne; mano čekis galioja, - sako jam Bigi. 

— Baikit. Gaišinate visus tuos žmones. 

Bet tie žmonės jau nebeširsta gaišinami - juk paaiškėjo kažkas 
bjauraus. Spoksanti namų šeimininkė ir jos vyras dabar tikriau- 
siai jaučiasi buvę teisūs. Ta beformė dama, ko gero, galvoja: tegu 
mano užpakalis išdribęs aplink šlaunis, užtat mano čekiai geri. 

— Prašom iškrauti vežimėlį, ponia Tramper, - reikalauja vady- 
bininkas. - Jūs bet kada galite pirkti pas mus, bet privalote su- 
mokėti. 

— Tai aš ir moku čekiu, - sako Bigi, ji niekada nesusigaudo iš 
karto. 

— Klausykit, ponia, - sako vadybininkas įsidrąsinęs; jis jaučia, 
kad pirkėjai eilėje jį palaiko. Kolmas išpila Cheerios ant grindų. - 
Ar turite pinigų sumokėti už tuos dribsnius? 

— Tu pats klausyk... Štai geras čekis... - atkerta Bigi. 

Bet parduotuvės vadybininkas atsiremia alkūnėmis į veži- 
mėlį greta Bigi ir ima krauti iš jo prekes. Kai iš Kolmo atima 
Cheerios, vaikas prapliumpa bliauti, ir Bigi - bent pora colių 
aukštesnė už vadybininką - stveria šunsnukį už jo vasarinių 
greitai džiūstančių marškinių trumpomis rankovėmis, tikriau- 
siai išraudama kuokštą susiraičiusių krūtinės plaukų. Bigi smar- 
kiai pastumia jį prie prekystalio, čiumpa iš vežimėlio Kolmą ir 
pasisodina ant iškilaus ir tvirto klubo; laisva ranka vėl pasiima 
Cheerios. 

- Paskutinį kartą perku šitoje skylėje, - sako ji ir griebia iš ka- 
sininkės savo čekių knygutę. 

— Tuoj pat dinkite iš čia, - šnibžda vadybininkas, bet Kolmui, 
o ne Bigi. 

Toji drebia: 

— Tai pasitrauk iš kelio... 

Vadybininkas ir mėgina tai padaryti, prisiploja prie prekys- 
talio, kai Bigi, spausdama jį šlaunimi, grūdasi lauk. Sunku rasti 
žmogų, kuris tilptų su Bigi tokiame siaurame praėjime. 

O ji laikosi labai oriai; sušnypščia automatinės durys, Bigi iš- 
didžiai nužingsniuoja per automobilių aikštelę, jai iš paskos vin- 
giuoja Cheerios pėdsakas. Jeigu ji apskritai ką nors galvoja, tai 
maždaug taip: jei būčiau buvusi su savo slidėmis, tame praėjime 
būčiau žiebusi staigų posūkį. Briaunas aš prižiūriu, jos visada aš- 
trios kaip reikiant. Išorinė briauna nurėžtų spenelius tam niekda- 
riui per jo greitai džiūstančius marškinius. | 

Tačiau ji tik išsako Bogusui savo nuomonę, iš kur kyla pinigi- 
nės problemos. 

— Per tavo tėvą, tą pimpį... 

„„ir man belieka sutikti, kai jau visi esame namie, o Kolmas 
šliaužioja po Cheerios. Šviesa mūsų miegamajame sutraška, 
mirkteli ir užgęsta. Regis, Bigi nepastebi, kad užgeso tik ta viena 
lempa, kitur visos dega. 

— Jie mus atjungė! - šaukia ji. - Ak, Dieve, Bogusai, ar nema- 
nai, kad galėjo palaukti ryto? 

- Tikriausiai tai tik lemputė, Bigi, - sakau. - Arba tas prakeik- 
tas saugiklis. 

Kaip visad murmėdamas mėginu grumtis su ja, kad pralinks- 
minčiau, bet kaip tik tada ji, atrodo, pamato, kokį šiukšlyną iš 
Cheerios padarė Kolmas. Atstumia mane, ir į vakarinį rūsio tyri- 
mą leidžiuosi vienas. 

Lipu žemyn drėgnais mūro laiptais nepamiršdamas, kad pri- 
valau atleisti pelėkautų spyruoklę ir išgelbėti pelę nuo giljotinos. 
Paskui šūktelėti Bigi: „Na ir gudri mūsų pelė, Bigi. Spąstai užsi- 
trenkę, o ji vėl neįkliuvo.“ 

Bet šį kartą matau, kad pelė pati pergudravo spąstus - įsmuko 
vidun, pačiupo sūrį, bet savo mažos švelnios galvutės neprarado. 
Mane prakaitas išpila pagalvojus, kaip ji rizikuoja. Šnibždu pelė- 
siais atsiduodančiam rūsiui: 

— Klausyk, Pele, noriu tau padėti. Būk kantri, leisk man už- 
trenkti spąstus. Daugiau šitaip nerizikuok, gali pražūti. 

— Ką? - atsiliepia viršuje Bigi. 

— Nieko, Bigi, - šūkteliu. - Tik išplūdau tą prakeiktą pelę. Ir vėl 
tas pats! Ji paspruko! 

Tada ilgai tūnau prie saugiklių dėžės; tą saugiklį pakeičiau jau se- 
niausiai ir Bigi jau šaukė, kad viskas gerai, šviesa vėl dega. Girdžiu, 
kaip lauke kitapus sienos tiksi elektros skaitiklis. Vaizduojuosi, kad 
girdžiu plakant mažutę pelės širdelę. Ta pelė galvoja: Dieve, ką tie 
milžinai medžiotojai sumanė šį kartą? Todėl šnabždu į tamsą: 

— Nebijok. Aš su tavim. 

Paskui pelės širdies plakimas, regis, nutyla. Vos ištveriu nesu- 
rikęs, išsigąstu beveik taip pat kaip pagalvojęs, kad Kolmas per 
miegus nebekvėpuoja. 

Bigi šaukia: 

— Bogusai, ką tu ten darai? 

— Ai, nieko, Bigi. 

— Labai jau ilgai nieko nedarai, - sako Bigi. 

Pagaunu save galvojant: iš tiesų labai ilgai! Ir nėra nieko, ką 
galėtum pavadinti tikru vargu ar kančia. Tebūna vien šioks toks 
skausmas, o kartais dar ir smagu. Tie kas vakarą nutinkantys 
menkniekiai — visi tokie nedidukai - taip ir neišaugo į ką nors 
didinga ar pagaliau rimta, jie paprasčiausiai taip pakeitė mano 
gyvenimą, kad dabar užsiimu beveik vien jais. Nuolatinis, nors ir 
menkas, susierzinimas. 

- Bogusai! - šaukia Bigi. - Ką tu veiki? 

— Nieko, Bigi! - vėl atsišaukiu; dabar jau sakau tiesą. Bent jau 
aiškiau suprantu, ką reiškia nieko nedaryti. 

— Kažką vis tiek ten veiki! - rikteli Bigi. 

— Ne, Bigi, - atsiliepiu, - tikrai nieko neveikiu. Garbės žodis! 

Bogusas Tramperis dabar nemeluoja. 

- Melagis! - šaukia Bigi. - Žaidi su ta prakeikta pele! 

Su pele? Susimąstau. Ar tu vis dar čia? Tikiuosi, neužlipai laip- 
tais pamaniusi, kad tai tavo didysis šansas. Juk tau kur kas geriau 
rūsyje, Pele Drąsuole. Čia, apačioje, nėra menkų dalykų. 

Supratau! Štai su kuo nesutinku: su savo gyvenimu viršuje, ku- 
ris prigrūstas menkniekių - apsirikimų, bet ne nusikaltimų. Man 
nepasitaiko nieko sunkaus, mano gyvenime nėra nieko, kas būtų 
taip svarbu, jog reikėtų vengti, ar taip lemtinga, kad galėtum vis- 
ką prarasti, - kaip tie pelėkautai. 

— Bogusai! - klykia Bigi; girdžiu, kaip ji vartosi lovoje. 

— Na, viskas! - šūkteliu viršun. - Jau ateinu! 

— Kaip pelė? - klausia Bigi. 

— Pelė? 

— Pagavai pelę? 

— Ne, Dieve, ne pelę, - atsakau. 

— O tai ką tada? - klausia Bigi. - Kas ten yra, kad tiek laiko 
gaišai? 

— Nieko, Bigi, - atsakau, - tikrai nieko... 

„ir vėl naktis šaukia Tramperį vidurnaktį prie lango, regis, 
ir senąjį pievelės saugotoją Fičą vilioja iš lovos į prieangį įkvėp- 
ti oro. Jį tikriausiai slegia dar vienas Ajovos ruduo, kai visa taip 
grėsmingai miršta. 

Bet šiąnakt Fičas nesikelia. Švelniai priglaudęs ausį prie karo lai- 
kų tinklelio, Tramperis staiga išgirsta sausų lapų šiurenimą ir gels- 
voje gatvės lempų šviesoje mato, kaip vėjas aplink Eičo namą kede- 
na negyvų rudens šiukšlių krūveles. Ponas Fičas mirė miegodamas! 
Jo siela akimirkai sukyla ir puola dar kartą grėbstyti pievelę. 

Bogusas svarsto, ar nevertėtų paskambinti Fičams, išgirsti, kas 
atsilieps. 

— Ką tik mirė ponas Eičas, - garsiai sako Tramperis. 

Bet Bigi įpratusi miegodama nekreipti dėmesio, jei jis naktį 
kalba. Vargšas Fičas, mąsto nuoširdžiai susigraudinęs Tramperis. 
Kadaise paklaustas Fičas sakė, kad anksčiau dirbo Statistikos biu- 
re. Ar pagaliau tapote statistiniu vienetu, ponas Fičai? 

Tramperis mėgina įsivaizduoti, kas buvo įdomaus per ilgą Fičo 
karjerą Statistikos biure. Palinkęs virš mikrofono jis mąsto, kad 
tas biuras pageidautų trumpo ir objektyvaus pristatymo. Pasi- 
žadėjęs apsiriboti pačiais svarbiausiais duomenimis jis spusteli 
mygtuką RECORD ir sako: 

- Fredas „Bogusas“ Tramperis gimė 1942 metų kovo 2 dieną 
Naujojo Hampšyro valstijoje, Portsmute, Pajūrio Rokingemo li- 
goninėje; priėmė jo tėvas, daktaras Edmundas Tramperis, urolo- 
gas ir pavaduojantis akušeris. 

Fredas „Bogusas“ Tramperis 1960 m. baigė Ekseterio akademi- 
ją; Der Unterschied (mokyklos vokiškų filmų draugijos) vicepre- 
zidentas, Pudendum (mokyklos pogrindinio literatūros žurnalo) 
poezijos redaktorius; šį tą pasiekė lengvojoje atletikoje (šuoliai su 
kartimi) ir imtynėse (turėjo problemų dėl dėmesingumo: laimė- 
damas kovą, smarkiai pirmaudamas taškais staiga netikėtai pasi- 
jusdavo paguldytas ant menčių). Tramperio pažymiai ir koledžo 
tarybos vertinimai? Nieko ypatingo. 

Gavęs sportininko stipendiją (už imtynes), lankė Pitsburgo 
universitetą; jo galimybės buvo vertinamos kaip „didžiulės“, ta- 
čiau turėjo išmokti įveikti tą apgailėtiną dėmesingumo stoką. 
Akademinių metų pabaigoje, jam išvykus iš Pitsburgo, stipendija 
buvo panaikinta. Laimėjimai imtynėse? Nieko ypatingo. 

Lankė Naujojo Hampšyro universitetą. Profiliniai dalykai? Ne- 
nurodyta. Akademinių metų pabaigoje išvyko. 

Lankė Vienos universitetą Austrijoje. Kokioms sritims skyrė 
dėmesį? Vokiečių kalbai. Dėmesio aprėptis? Na, susipažino su 
Merilu Overturtu. 

Vėl įstojo į Naujojo Hampšyro universitetą ir baigė bakalauro 
laipsniu, specialybė vokiečių kalba. Gebėjimai užsienio kalboms 
įvertinti kaip „didžiuliai“. 

Priimtas į Ajovos valstijos universiteto lyginamosios literatūros 
magistrantūrą. Nuo1964 metų sausio iki rugsėjo pagal akademinę 
programą buvo išvykęs į tiriamąją stažuotę Austrijoje. Mokslinio 
darbo tikslas - ištirti ir įrodyti, kad Zalcburgo krašto bei Tirolio 
tarmiškos baladės ir liaudies pasakos dėl šiaurės germanų genčių 
migracijos yra kilusios iš senosios skandinavų žemaičių kalbos. 
Nustatė, kad šis teiginys nepagrįstas. Užtat ir toliau bendravo su 
Merilu Overturfu; Austrijos Alpių kaimelyje Kaprune susipažino 
su JAV slidinėjimo rinktinės nare Sju „Bigi“ Kunft iš Ist Ganerio 
Vermonte; ši netrukus nuo jo pastojo. 

Grįžo į Ameriką ir Greit Bors Hede šią didelę nėščią sportinin- 
kę pristatė savo tėvui; tėvui, kuris mėgavosi Sju „Bigi“ Kunft va- 
dindamas „ta didžiąja šviesiaplauke vokiška valtimi“; tėvui, kuris 
nesuminkštėjo ir tada, kai jam buvo išaiškinta, kad Bigi tėvas yra 
vokietis iš Vermonto. 

Fredui „Bogusui“ Tramperiui tėvas nutraukė finansavimą, „kol 
aiškiai susiformuos atsakingas požiūris į ateitį . 

Vestuvės įvyko Ist Ganeryje, Vermonte, 1964 metų rugsėjo 
mėnesį. Sju „Bigi“ Kunft teko skustuvu išardyti motinos (ir mo- 
čiutės) vestuvinę suknelę ir įsiūti panašaus audinio skiautę, kad 
galėtų paslėpti kelių mėnesių nėštumą. Bet Bigi tėvas buvo ne- 

patenkintas, kad niekais nuėjo slidininkės karjera. Bigi motina 
manė, kad merginoms, šiaip ar taip, nedera slidinėti, bet buvo 
nepatenkinta dėl suknelės. 

Tramperis grįžo į Ajovos valstijos universitetą, pateikęs tezes 
magistro disertacijai apie Zalcburgo krašto ir Tirolio tarmiškųjų 
baladžių ir liaudies pasakų sąsajas su senąja skandinavų žemai- 
čių kalba. Jam buvo leista vėl vykti į Austriją ir toliau tyrinėti šią 
įdomią sritį. Jis taip ir padarė po jį pašiurpinusio pirmojo vaiko 
gimimo. (1965 m. kovą jis buvo gydomas Ajovos valstijos uni- 
versiteto ligoninėje, nes pažvelgęs į suvystytą, vis dar kruviną 
sūnų neteko sąmonės. „Berniukas!“ - pranešė tiesiai iš gimdymo 
palatos atbėgusi slaugė, dar visa sukaitusi ir šlapia. „Ar jis gy- 
vens?“ - paklausė Tramperis ir lyg ištirpęs vaškas susmuko ant 
grindų.) 

Iš tikrųjų į Austriją jis keliavo, kad dar kartą išgyventų mei- 
lę savo Žmonai ir susirastų senąjį draugą Merilą Overturfą. Nei 
viena, nei antra nepavyko, ir jis grįžęs į Ajovą pareiškė, kad jo 
ankstesnės tezės klaidingos, todėl daktaro disertacijai rinksis kitą 
temą. Tada ėmėsi versti iš senosios skandinavų žemaičių kalbos 
„Aktheltą ir Gunelę“. Šitai jis daro jau beveik ketverius metus... 

Jis vis siekia susitaikyti dėl tėvo pajamų. Iki šiol nėra tikras, kad 
jo vaikas liks gyvas. Ir svarsto, ar vertėjo vesti buvusią profesiona- 
lią sportininkę, kuri gali padaryti daugiau atsilenkimų negu jis. 
Ir, pavyzdžiui, vengia imtis su ja, nes bijo, kad gerai suėmęs staiga 
apsižiūrės esąs kažkaip nepaaiškinamai paguldytas ant menčių. 
Kartą pasakojo jai kadaise šokinėjęs su kartimi, o ji atsakė irgi tai 
dariusi. Jis bijo klausti, kiek daugiausia yra peršokusi, kad netek- 
tų lyginti... 


„tą dramatišką akimirką juosta baigiasi, jos galas sudūzgia iš- 
trūkdamas iš tuščios ritės ir ima plaktis: cikiti cikiti cikiti cet! 

— Bogusai... — suniurna iš miegamojo Bigi. 

— Nieko, Bigi. 

Jis palaukia, kol ją vėl įveikia miegas, ir tyliai išklauso įrašytą 
statistiką. Pagalvoja, kad žinioms stinga objektyvumo, lakoniš- 
kumo, atvirumo ir prasmės, taigi ponas Fičas ir Statistikos biuras 
atmes visą informaciją, susijusią su šituo apgaviku Tramperiu, ir 
jo vardo neįtrauks į savo duomenis. Žiūrėdamas pro langą į tam- 
sų Fičo namą jis prisimena, kad Fičas miręs. Pajunta keistą pa- 
lengvėjimą ir eina gulti. Tačiau rytą, Kolmui šokinėjant jam ant 
krūtinės, pakreipęs galvą ant pagalvės šnairai žvilgteli pro mie- 
gamojo langą. Išvydęs vaiduoklį - Fičą, grėbstantį savo pievelę, 
Tramperis nesugauna vaiko, ir šis griūva ant grindų. 

— Dieve mano, Bogusai, - sako Bigi, lenkdamasi prie klykian- 
čio vaiko. 

— Ponas Fičas šiąnakt mirė, - praneša jai Bogusas. 

Abejingai žiūrėdama pro langą Bigi sako: 

— Na, šį rytą jis atrodo geriau. 

Vadinasi, dabar rytas, nusprendžia Tramperis mėgindamas at- 
sibusti; jis žiūri, kaip Bigi vėl atsigula į lovą su Kolmu. 

O jeigu Bigi neišėjo į ligoninę, vadinasi, šiandien šeštadienis. 
O jei šiandien šeštadienis, reikės pardavinėti futbolo gaireles, 
ženkliukus ir varpelius. Ir jei „Ajova“ vėl pralaimės, pereisiu į to- 
kią mokyklą, kurios komanda laimi... 

Staiga lovoje šalia jo kyla didžiausias sujudimas ir grumtynės; 
Bigi vėl keliasi. Jis atsisuka norėdamas, kol ji dar čia, priglusti prie 
jos krūties, bet pataiko į alkūnę. 

Jis atsimerkia. Viskas yra kitaip negu atrodo. Ar iš viso esa- 
ma Dievo? Jis mėgina prisiminti, kada paskutinį kartą galvojo, 
kad Dievas yra. Europoje? Be abejo, Dievui tenka keliauti kur kas 
daugiau. Šiaip ar taip, tai buvo ne Europoje; bent jau kai Bigi buvo 
su manimi, Dievo Europoje nebuvo. 

Paskui jis prisimena Merilą Overturfą. Tada paskutinį kartą 
Dievas buvo kažkur šalia, mąsto jis. Vadinasi, Dievo tikėjimas 
keliauja paskui Merilą. 


11 
„Notr Dam' 52, „Ajova“ 10 


Ki man žinoma, Dievas, ko gero, yra miręs, bet Dievo Motinos 
vienuolikė aikštėje, regis, turėjo lyg kokį dvyliktą grėsmingą žaidė- 
ją, kurio pastangomis viskas klostėsi jos naudai. Dar rungtynėms 
neprasidėjus jaučiau, kad kažkokia Šventoji Galia ją remia. „Notr 
Dam“ gairelių pardaviau dvigubai daugiau negu „Ajovos“ - neabe- 
jotinas ženklas, kad po kraštą plačiai sklando tikėjimas. O kur dar 
vietinių aistruolių pesimizmas ir menkas kovingumas; baiminda- 
miesi blogiausios baigties, jie vengė dar didesnio pažeminimo - 
būti pastebėti su „Ajovos“ gairele. Į stadioną traukė tuščiomis 
rankomis, tik protarpiais švystelėdavo žalias šalikas, kitur sumir- 
gėdavo žalios kojinės; jeigu „Ajova“ prakiš, jie galės pareikšti esą 
airiai, ir joks „Sakalo akies“ ženkliukas ar varpelis jų neišduos. 

Taip taip, iš prekybos apimčių buvo galima spėti: Kovingųjų 
Airių - Marijos komandos, popiežiaus kareivių - laukia kažkas 
ypatinga. 

Tačiau rungtynių nepamačiau, išvengiau to skausmo. Man 
buvo lemta sava neganda. 

Su nepatogia faneros plokšte (jos stovas kiek sutvirtintas, bet 
visa ta konstrukcija per daug nestabili, kad išsilaikytų pučiant vė- 
jui) pardavinėju prekes prie galinio įėjimo į tribūną už vartų. Toje 
tribūnoje sėdi tik studentai ir pirkusieji bilietus prieš pat rung- 
tynes, tad gairelių, ženkliukų ir varpelių pardavėjų grietinėlei ši 
prekybos vieta neatrodo patraukli. 

Parduodu jau šeštą „Notr Dam“ gairelę ir matau mažąją Li- 
diją Kindl, žingsniuojančią su vaikinu - pačiu tikriausiu Glor- 
ku. Galiu prisiekti, pašėlęs vėjas akimirką nuščiuvo pajutęs jos 
plaukų dvelksmą! Aš liaujuosi tilindžiavęs varpeliu lyg pamišėlis; 
nutylu, nebetraukiu savo giesmės: „Gairelės! Ženkliukai! Varpe- 
liai! Minkštos pagalvės sėdėti! Skrybėlės nuo lietaus! Palaikykite 
„Ajovą“ ar „Notr Dam'! 

Žiūriu, kaip Lidija plevena pro šalį; jos vaikinas kėblina greta. 
Vėjas bloškia ją į tą vyruką, ir abu juokiasi. Jeigu ji išvystų mane 
pamėlusį nuo šalčio, susigūžusį prie šitos klaikios lentos, peršantį 
praeiviams šlamštą prasčiokiškais žodžiais, nė menkiausia gai- 
dele neprimenančiais senosios skandinavų žemaičių kalbos, tai 
būtų nepakeliama. 

Strykteliu už lentos, susiriečiu ir nugara įsiremiu į tą statinį — 
vėjas grėsmingai taikosi jį nuversti. Dėl visa ko nusisegu šlykštųjį 
„Sakalo akies prekybos“ ženklą Nr. 501 ir sugrūdu į šoninę striu- 
kės kišenę kartu su geltona prijuoste grąžai. Ir tyliai tūnau už savo 
vitrinos. Tuo tarpu jos Glorkas pareiškia: 

— Klausyk, žinai ką, Lid? Tos lentukės gi niekas nesaugo. Pasi- 
imkim ženkliuką. 

Girdžiu ją kikenant. 

Tačiau Glorkas nesugeba išsegti ženkliuko smeigės iš audeklo, 
kurio juostomis apsukta lenta; be to, jam tikriausiai neramu, jis 
stengiasi kuo greičiau nustverti grobį ir sprukti, nes girdžiu jį 
tampant ir sukiojant taip smarkiai, kad man tenka įsikibti į stovą, 
antraip visa ta konstrukcija nugrius. Bet tuoj išgirstu drykstelint 
audeklą ir akies kraštu matau, kaip vėjas plaiksto visą „Ajovos“ 
ženkliukų juostą. Taip, tai vėjas arba vėjas ir Lidijos Kindl vaikino 
paskutinis smarkus trūktelėjimas; jaučiu praradęs pusiausvyrą, 
mano orumas susvyruoja. Vitrina virsta ant Žemės. 

— Atsargiai! - sušunka mano skardžiabalsė Lidija. - Ji krinta 
ant tavęs! 

Bet Glorkas nespėja laiku žengtelėti atgal - jį tuojau prispaus 
besileidžiantis septynių pėdų aukščio keturkampis. Jam atrodo, 

kad tai tik lengva fanera; jis nerūpestingai ištiesia ranką jos su- 
laikyti. Jis nežino, kad su ta fanera tarsi kokia 180 svarų plokštė 
ant jo virstu aš. Kai tas svoris primygia jį prie cemento, jis šiurpiai 
suklykia. Jaučiu, kaip lenta skyla išilgai mano nugaros. Kažkur 
apačioje, po manimi ir lenta, mėgina krebždėti jis. Tačiau nekrei- 
piu į jį dėmesio ir nekaltai pakeliu akis į Lidiją. 

- Klegwoerum, - sakau jai. - Vroognaven okthelm abthur, awf? 

Ji žiūri išpūtusi akis, o lenta po manimi bruzda. Keičiu kalbą ir 
vograuju vokiškai: 

— Wie gehts dir heute? Hoffentlich gut. 

Po lenta girdėti dusli dejonė. Lėtai, neprarasdamas išdidumo, 
atsisėdu ir sakau gal kiek per daug rimtai, lyg būčiau šiurkščiai 
pažadintas: 

— Kas čia darosi, Lidija? 

Ji tuojau pat ima teisintis: 

— Lenta nugriuvo. 

Lyg nežinočiau. Atsistoju, ir Glorkas paskubomis ropoja iš po 
mano prekių; jis primena šiek tiek priplotą krabą. 

— Ką, po velnių, ten veiki? - klausiu jo vien kad priversčiau 
gintis. 

— Šūdą volioju! - rėkia jis. - Tik norėjau ištraukti vieną šlamš- 
tinį ženkliuką! 

Beveik tėviškai imu Lidiją už parankės ir sakau klūpančiam 
Glorkui: 

- Žiūrėk, kaip kalbi, vaike... 

— Ką? - subaubia jis. - Ar čia tavo lenta? 

— Ponas Tramperis vadovauja mano kalbų laboratorijai, - šal- 
tai praneša jam Lidija, tarsi šitai panaikintų bet kokią tikimybę, 
kad galiu būti susijęs su tokiais pigiais niekučiais. 

Tačiau Glorko tai nenuramina. Jis išsitiesia - jam aiškiai skau- 
da = ir sako: 

— O ką tada darei už tos prakeiktos lentos? 

— Na... pardavėjas... - sakau, - pardavėjas turėjo trumpai ją pa- 
likti. Ėjau pro šalį ir pasisiūliau pasaugoti, kol jis grįš. - Ir steng- 

damasis pasukti pokalbį toliau nuo aiškinimosi atkreipiu Glorko 
dėmesį, kad tas pardavėjas, be abejo, įširs išvydęs, kaip atrodo jo 
lenta. Ar Glorkas nemano turįs ją sutvarkyti? 

Štai aukščiausia akimirka. Pagarbioji Lidija Kindl, dievinanti 
mane - tokių gabumų ir tokį taktišką žmogų, kilnų ir visai ne 
snobą, galintį nusileisti iki prasčiausio pardavėjo lygio ir jam 
padėti. Į jaunosios Lidijos gyvenimą žengia humanistas! Šlo- 
vės viršūnėje man net nebus per daug žema pastatyti lentą, kol 
šalimais niršta Glorkas, krapštydamas iš kišenės ženkliuką, ir 
murma: 

- Eime, Lid, pražiopsosim rungtynes. 

Išvystu Fredą Pafą, panašų į vanagą „Sakalo akies prekybos“ 
komisinio pardavimo vadovą, kulniuojantį link galinio įėjimo. 
Aišku, tikrina, kaip einasi prekyba. Jis pastebi mane ir mano su- 
niokotą lentą. Be to, neturiu prisisegęs privalomo ženklo, pasiri- 
šęs tos nuostabios geltonos prijuostės grąžai. 

— Žinai, sakyčiau, tavo vaikinas teisus, - skubiai tariu Lidijai. — 
Verčiau eikite nedelsdami, nes praleisite pradžią. 

Bet jos susižavėjimas per daug didelis; ji tik žiūri į mane išplės- 
tomis akimis. 

- Eikite! - maldauju, ir Glorkas ima Lidiją už alkūnės. 

Tačiau jau vėlu - Fredas Pafas visai čia pat. Vis arčiau užuodžiu 
jo tvido kostiumą; girdžiu, kaip vėjyje gurgžda jo apdribę žandai; 
kaip tikras sportininkas, jis atsiduoda dezodorantu ir pudra; sti- 
prus ir energingas, giliai kvėpuodamas jis sėlina prie manęs. 

Pafas subaubia: 

- Tramperi! O kur, vaikine, tavo „Sakalo akies prekybos“ žen- 
klas? Kur tavo prijuostė grąžai? Ir kas, po šimts velnių, nutiko 
tavo lentai? 

Negaliu žiūrėti, kaip jis timpteli ant žemės tysančią juostą su 
ženkliukais. Išvydus nuplėštą to puikaus audeklo juostą, jam už- 
gniaužia iškvėpintą alsavimą. Aš tiesiog negaliu ištarti nė žodžio. 
Fredas Pafas niukteli man į petį. 

— Tramperi! - sako kone broliškai. 

Šito išlaikyti jau nebegaliu - jis glosto mane kaip sužeistą šunį. 
Pagraibęs striukės kišenėje ištraukia siaubingą daiktinį įrody- 
mą - mano geltoną prijuostę ir ženklą Nr. 501. 

— Fredai, - švelniai sako jis. - Fredai, vaikine, kas tau nutiko? 

— Cha! - rikteli Glorkas. - Tai jis ir yra pardavėjas! 

O Pafas klausia: 

— Fredai, ar šie žmonės nori ką nors pirkti? Ar tu šiandien ne- 
prekiauji, Fredai? 

Jei Lidija Kindl būtų nusikvatojusi, būčiau tai iškentęs. Jeigu 
ji būtų pasirodžiusi visiškai solidari su savo Glorku, būčiau kaip 
nors ištvėręs. Bet jaučiau ją šalia virpant iš užuojautos. 

— Ak, pone Tramperi, - tarė ji, - jums nederėtų gėdytis. Žinot, 
daugeliui žmonių tenka dirbti, ir manau, kad ir jūsų atveju tai 
prasminga! 

Štai toks kvailas ir naivus gailestis mane tikrai skaudina. 

— Dieve, Fredai, - sako Pafas, - susiimk. 

Net ir Pafas! Ir jis jaudinasi, kas man atsitiko. (Mūsų organi- 
zaciniame susirinkime jis kalbėjo, esą visi „vaikinai“ jam svarbūs, 
bet niekada netikėjau, kad taip yra iš tiesų.) To jau per daug. 

Jie, Pafas ir Lidija, greta manęs, priešais lentą šnairuodamas 
stypso Glorkas. Jį tikrai galiu suprasti! O už jo, prisiekiu, jau ren- 
kasi minia. Pamatyti tokią dramą prieš žaidimą - tai geriau negu 
šokiai per pertrauką tarp kėlinių. Minia mąsto taip, kaip miniai 
ir dera. Va, jeigu kas nors tokio įvyktų per pertrauką. Kad taip 
būtų pavaizduoti pardavėjai - sušerti Ajovos kuiliams, priversti 
niekingai gintis savo kvailomis lentomis, - čia tai bent būtų tikra 
pramoga! 

Aš puolu bėgti. 

Stveriu savo prekes ir su visa lenta rėžiuosi į Glorką. Jis dejuo- 
damas griūva, lipu per jį ir lekiu tiesiai į atgrasią minią; persime- 
tęs lentą, atkišu ją į mases lyg platų peilį. Vėl permetu lentą, dabar 
nešu ant nugaros, susikūprinęs ir palinkęs į priekį; skydas saugo 
nuo puolimo iš užnugario. Priešais matau šmėžuojančius siaubo 
iškreiptus veidus, visi sprunka man iš kelio, plūsdamiesi pavymui. 

Kartais į mano skydą kas nors trinkteli, bet dažniau čiupteli. Iš už 
nugaros jie nurankios viską! Jaučiu juos kaip plėšrius paukščius 
skabant tai ženkliuką, tai gairelę. Nuaidi baisus dzingsėjimas - 
vienu mostu dingsta visi mano varpeliai. 

Sukdamas už paskutinio kampo stadiono gale pamatau - per 
vėlai, kad išvengčiau, - persigandusį universiteto miestelio poli- 
cininką. Spėju tik palenkti galvą; girdžiu, kaip jis sugargaliuoja 
įkvėpdamas paskutinį kartą, ir stebiu jo pamėlusį veidą, smun- 
kantį kažkur žemyn ir pakimbantį tarp mano tvinksinčių kelių. 
Kažkaip sugebu neužminti jo tarnybinio ženklo ant krūtinės. 
Bėgdamas toliau laukiu, kol jo kulka prakirs mano skydą ir su- 
skaldys man stuburą. Tačiau saugiai pasiekiu aikštės šeimininkų 
pusę, ir nieko nenutinka. Su siaubu galvoju: turbūt mano lenta 
nukirto jam galvą; tikriausiai tada, kai mačiau jo galvą krintant, ji 
jau krito atskirai nuo kūno. 

Klupdamas nuo lentos svorio, įpuolu į stadiono prekiauto- 
jų kambarį. Kažkas susimilsta nukelti nuo manęs tą naštą. Tai 
Nr. 368, pasirišęs savąjį futbolo kaklaryšį. 

— Dieve! 501-asis! - sako jis žiūrėdamas į mano tuščią lentą. — 
Na, gerai išsipardavei! Kur stovėjai? 

Kiti susigrūda aplink mane. Vyriausiasis apskaitininkas pradeda 
tikrinti, kas liko ant mano lentos, kad sužinotų apyvartą ir procentą. 
Jaučiuosi per daug nusilpęs, kad ką nors aiškinčiau. Jis nustato, jog 
„pardaviau“ visas gaireles, išskyrus vieną, visus didelius ženkliu- 
kus SAKALAI, PIRMYN, išskyrus keturis, visus mažus „Ajovos“ 
smeigtukus su auksiniais futbolo kamuoliukais ir visus varpelius. Ir 
paskelbia, esą „pardaviau“ prekių už tris šimtus dolerių su viršum. 
Ir čia pat matematiškai išaiškina tą stebuklą, kuris taps mano „ko- 
misiniais“, kai atiduosiu šios dienos pajamas: 12,75 dolerio. 

— Man viską pagrobė, - prisipažįstu. - Jie mane pričiupo. 

— Jie? - sako priblokštas 368-asis. 

— Minia, - sudejuoju, šiaip ne taip stodamasis nuo kelių. - Pa- 
mišę aistruoliai, - aiškinu jiems. Jie padeda man atsikelti; jų rū- 
pestingumas mane žudo. 

— 501-asis, - sako 368-asis, - tu nori pasakyti, kad jie pasiėmė 
visas tavo prekes? 

Vangiai mosteliu į savo nuspurusią lentą ir apdraskytus, žvyro 
nubrozdintus kelius. 

Po truputį atgaudamas kvapą suprantu, kad negalima gaišti. Be 
jokios abejonės, Fredas Pafas bus čia po akimirkos. Viršuje pasi- 
girsta triukšmas — rungtynės prasideda. Dauguma kitų pardavėjų 
išsivaikšto; net ir 368-ajam, karštam aistruoliui, knieti mane pa- 
likti. Gestais rodau jam, kad jaučiuosi gerai ir jam nebūtina likti 
šalia manęs palaikyti. 

- Reikia ką nors daryti, - murma jis, bet iš tiesų galvoja apie 
rungtynes. 

Jeigu nebūčiau toks nusikamavęs, pasakyčiau, kad turime vi- 
sus prekijus suburti į profsąjungą. Kalbėčiau apie dalijimąsi pel- 
nu ir apgaudinėjamą proletariatą. Apšvieskime žmogų su futbolo 
kamuoliais margintu kaklaryšiu! Išdėstykim pradinį marksizmo 
kursą! Pasaulio prekijai, vienykitės! 

Tačiau tuo metu kamuolys, lyg burtų lazdelės palytėtas, atrieda 
„Notr Dam“ smūgių į vartus specialistui, greitakojui Nr. 25, sto- 
vinčiam per penkis jardus nuo vidurio linijos savo aikštės pusėje. 
O 368-asis sako: 

— Prie kiekvienos lentos reikėtų dviejų žmonių. 

— Tada jie turėtų komisinius dalytis per pusę, - atsiliepia vy- 
riausiasis apskaitininkas. 

- Nė velnio, - sako 368-asis, - komisinius reikia padvigubinti. 
Tik nepasakokit, kad iš šito šlamšto niekas neuždirba... 

Jokios abejonės, 368-asis - tikras verslininkas, savąjį kaklaryšį 
su futbolo kamuoliais gavęs už skatikus. 

Bet svarstymai nutrūksta. Virš mūsų stadionas žvėriškai sustau- 
gia. „Notr Dam Nr. 25 prasiveržė viduriu, pro jam užtvarą statantį 
saviškį 40-ąjį, labai tvirtą, aukso šalmu pasidabinusį šventąjį, visos 
komandos patroną. Mūsų 368-asis pasileidžia šoniniu koridoriu- 
mi prie artimiausio išėjimo, o vyriausiasis apskaitininkas puola į 
kalėjimo rūsį primenančią patalpą už prekybos kambario. 

Apimtas troškimo bėgti taip greitai kaip „Notr Dam“ 25-asis, 
spėju išsprukti laiku. Dabar judėjimas kur kas intensyvesnis. Bū- 
riai pavėlavusiųjų plūsta pro vartus. Smūgis visu kūnu į minkštą, 
antklodėmis apsivyniojusį vyriškį - ir mano slaptą paniką lyg vė- 
jas nupučia. Lekiu pro spaudos ložės vartus, laisvas tartum „Notr 
Dam“ Nr. 25, kuris dabar vienui vienas anoje aikštės pusėje, vien 
„Ajovos“ puolėjas bėga atsilikęs, o priešais „Ajovos“ vartai. Šei- 
mininkų pusėje gaudesys dūsta, virsta mirties tarškesiu, o iš fa- 
natiškų katalikų pusės atsklinda veriantis džiaugsmo klyksmas. 
Kovingųjų Airių orkestras trenkia skambiai žalią gaidą. 

Aš paprasčiausiai bėgu tolyn, į kitą stadiono pusę, kuo toliau 
nuo Nr. 25, tuoj praliesiančio pirmąjį kraują, kuo toliau nuo tos 
vietos, kur, įtariu, guli policininkas nukirsta galva ir kur pulkas 
atsargos karininkų savanorių jau naršo ieškodamas manęs. Sė- 
kmingai įveikiu futbolo aikštę šiapus stadiono sienų, jei nepaisy- 
sime į surikiuotų automobilių bamperius nudaužytų mano kelių 
ir būtinumo išvengti tuos automobilius prižiūrinčio apsauginin- 
ko, - jo akys įtariai mirksi po žemai nusmukusiu baltu karo poli- 
cijos šalmu. Kam jiems karo policija automobiliams saugoti? 

Toliau vingiuoju per tuščią miestelį, lekiu žemyn iki Ajovos 
upės, pro atgrasiai tylius universiteto ligoninės pastatus. Prie Vai- 
kų ligoninės įėjimo keletas fermerių, atsirėmę į savo sunkveži- 
mių variklių gaubtus ar radiatorių groteles, lūkuriuoja žmonų ir 
vaikų, šie suėję vidun, tikisi universiteto teikiamų socialinių pas- 
laugų. Čia gydomi kiaulių įkandimai, persileidimai ir nesuskai- 
čiuojamos gyvulių ligos, kuriomis kažkaip užsikrečia fermeriai 
ir jų šeimos. 

Kurį laiką bėgu lyg apakęs, nes įsivaizduoju klaikią, bepras- 
mišką sceną: viena iš tų išprotėjusių, savo paršelius ėdančių kiau- 
lių drasko Kolmą. 

Paskui pro šalį lekia vaikinų bendrabučio kvadratas. Girdžiu 
grojant tik vieną patefoną, Skarlačio kūrinys arfai skamba maiš- 
tingai - šiurkščiau ir pamaldžiau nei šukėmis pažiręs vitražas. 
Aiškiai ne futbolo aistruolis. Niekas nemato, kaip sustoju ir klau- 

sau; niekas nemato ir tada, kai vėl pajudėjęs išgirstu už nugaros 
žingsnius. 

Tie žingsniai šiurena sunkiai, su nuovargiu. Gal tai nukirsdin- 
tasis universiteto policininkas su savo vargana galva, pakibusia 
ant sausgyslių. Net ir tokios būklės jis kažin ar būtų toks nusika- 
mavęs kaip aš. Sustoju. Laukiu iš už nugaros artėjančių žingsnių, 
pajuntu, kaip delnas švelniai paliečia man ranką, ir suklumpu. 
Kakta paliečiu nuo saulės įšilusį bendrabučio kvadrato cementą, 
jaučiu Skarlatį sklindant mano stuburu aukštyn žemyn; taip juda 
ir ta ranka. Pamatau dvi kojas, dailias ir gležnas. Kai tos kojos pa- 
mato, kad žiūriu į jas, susiglaudžia; žemyn nusileidžia du keliai, 
tarsi dvi dailaus kūdikio užpakaliuko puselės. Silpna ranka mėgi- 
na kilstelėti man galvą; padedu jai. Guldau žvyru aplipusį smakrą 
ant jos sijono krašto. 

Ir Lidija Kindl sako: 

— Ak, pone Tramperi, - liūdnai ir tyliai. Truputį skaidresniu 
balsu priduria: - Wie gehts dir jetzt? Hoffentlich gut... 

Vargu ar pajėgčiau prilygti jos dainingai vokiečių kalbai. Grįž- 
tu prie senosios skandinavų. 

— Klegwoerum, - tariu kimiai. 

Ji kiša šaltą, trapią ranką po mano striukės apykakle, pasiekia 
sprandą ir suspaudžia iš visų jėgų. 

Aplink mus stūksančiuose beveik tuščiuose bendrabučiuose 
arfos skambesys nutrūksta. Paskutinis akordas kybo virš manęs 
taip ilgai, kad jau tikiuosi, jog tas garsas tuojau ištikš ant mūsų. 
Stojuosi, padedu keltis Lidijai ir laikau ją priglaudęs; ji tokia liau- 
nutė, kad ranka jaučiu, kaip prie stuburo plaka jos širdis. Ji pa- 
kelia į mane jauną, drėgną veidą - toks dailiai kaulėtas veidelis. 
Jeigu mano veidas būtų toks kampuotas, bijočiau vartytis per 
miegus, kad nenulaužčiau kokio gabalėlio. O ji pakelia tą pažei- 
džiamą veidą į mane. 

Mano ūsai nepakenčia būti tyrinėjami iš arti, todėl skubiai ją 
pabučiuoju. Jos lūpos nenustygsta, tad atsitraukiu laikydamas ją 
už rankos. Imu žingsniuoti, prisitraukiu ją arčiau. Lentinis takas 

iki upės, jaučiu, kaip jos mažutis, aštrus klubas stuksi į mane. Ji 
stengiasi priderinti savo kampus ir spyruokliuojančią eiseną prie 
mano meškiško siūbavimo. Per upę ir tolyn į miestą; šiek tiek 
pastangų be žodžių, ir pagaliau einame darniai. 

Matau mūsų atspindžius parduotuvių vitrinose. Jie užsikloja 
ant manekeno su gėlėtomis kelnaitėmis ir tokia pačia liemenėle, 
ant peties kabo rankinė. Netrukus mūsų atvaizdas keičiasi. Štai 
kitas rėmas - mūsų atspindys virš niūraus alaus gėrėjo veido, ant 
blyškia šviesa mirguliuojančio biliardo automato, ant stambios 
nugaros lošėjo, įnirtingai maigančio tą aparatą. Dar vienas rė- 
mas - mes atsispindime tuščioje tamsioje vitrinoje, tik apatinia- 
me mūsų atvaizdo kampe užrašas sako: IŠNUOMOJAMA. Per- 
skaičiau jį du kartus, kol suvokiau, kad sustojau ir taikau mūsų 
veidus į tą vitriną. Jos veidą ir savąjį, visai arti vienas kito. Žiūrė- 
dama į save ji stebisi, bet atrodo laiminga. 

Tačiau tik pažvelkite į mane! Plaukai susivėlę, akys paklaikusios, 
burna nesąmoningai išsišiepusi; mano veidas - tai grimasa, kaulėta 
ir išberta dėmėmis lyg sugniaužtas kumštis. Už mūsų veidų žmonės 
lėtina žingsnius, jau susikaupęs būrelis, jie stabteli trumpai, pažiūri 
prisimerkę, kas ten patraukė mūsų žvilgsnius, ir nuskuba tolyn vos 
pamatę mūsų neprilygstamus veidus - tiesą sakant, sprunka, tary- 
tum juos būtų išgąsdinę mano persikreipę bruožai. 

— Galėčiau susitikti su jumis bet kada, - sako Lidija Kindl, 
kreipdamasi į šaligatvį. - Tik pasakykit laiką. 

— Aš paskambinsiu. 

- Arba galite perduoti man raštelį, - sako ji, - kalbų laborato- 
rijoje. | 

- Taip, žinoma, raštelį, - sakau galvodamas: Jėzau! Rašteliai 
kalbų laboratorijoje? 

— Ar dar kaip nors. 

- Žinoma, kaip nors, - sakau, ir ji neramiai sujuda laukdama, 
kad vėl paimčiau ją už rankos. | 

Tačiau aš neimu. Išspaudžiu šypseną - perskeltas veidas vitri- 
noje, vypsantis lyg tikras skeletas. Žiūriu, kaip ji strykteli nuo ša- 

ligatvio krašto, stypčioja per pėsčiųjų perėją, atsigręžia ir pamo- 
juoja man; pažvelgiu į vitrinos stiklą ir matau save keliantį ranką, 
nelanksčiai, nuo alkūnės, tarsi vielos, kurių padedamas ją judinu, 
būtų kažkaip persitempusios ar susisukusios. 

Tada nuseku jai iš paskos apsimesdamas, kad man nerūpi 
jos dailiai krypuojantis užpakaliukas. Bet pastebiu, kad žmonės 
spokso man į kelius, ir pasilenkęs nuvalyti kraujo ir žvyro nuo 
savo skarmalų pametu Lidiją iš akių. 

Ak, gailestis ir paguoda. Keistas dalykas - kai gauni truputį, 
būtinai imi trokšti kuo daugiau. 

Taigi parėjau namo pas Bigi ir aptikau ją pasilenkusią korido- 
riuje, prie vonios kambario durų, šlepsenančią po namus be lie- 
menėlės, tik su vienais iš mano marškinėlių, įsispraudusią į mano 
Levis džinsus, jai tokius ankštus, kad nevaliojo užsegti užtrauktu- 
ko. Kolmas žaidė tarp mūsų koridoriuje, rengdamasis kaktomuša 
sudaužti du sunkvežimius. O Bigi išvilko pro vonios kambario 
duris kibirą su chloro valikliu ir pagavo mane žiūrint taip, lyg tą 
akimirką jos stiprybė mane būtų priveikusi ir palikusi spoksan- 
tį, tarsi ji koks gyvūnas, bjaurus ir baugus, galintis suėsti mane 
gyvą. 

— Ko taip vėpsai? - paklausė ji. 

— Nieko, Bigi, - atsakiau. 

Bet teberegėjau savo atspindį vitrinoje ir negalėjau pažvelgti 
jai į akis. 

— Ką gi, gaila, kad neatrodau jau tokia graži, - tarė ji, o aš krūp- 
telėjau. 

Ji artėjo prie manęs koridoriumi, koja stumdama kibirą su 
valikliu, pasilenkusi į šoną taip, kad krūtys persikreipė - vienas 
papas nukabo į šoną, o kitas atsikišo priekin, tiesiai į mane. Lyg 
nebūčiau užtektinai įbaugintas. 

— Bogusai! — tarė ji. - Kas gi tau atsitiko? Rungtynės atšauk- 
tos? - Savo plačiu delnu ji kilstelėjo man veidą. 

Tada išvydau, kaip atvimpa jos burna, ir iš pradžių pamaniau, 
kad ją pribloškė mano veidas iš vitrinos. Ne iš karto supratau, 

kad ji žiūri į mane piktai, ir nieko nejutau - iki pat tos akimirkos, 
kai liežuviu perbraukiau savo džiūstančias lūpas: burnos kampu- 
čiuose ir ant ūsų šerių švelniai švytėjo Lidijos Kindl lūpų dažų - 
blyškiai oranžinės meilės - likučiai. 

- Tu šunsnuki! - pasakė Bigi ir ištraukusi iš kibiro varvantį 
grindų skudurą pirmiausia tėškė juo man į veidą, o paskui smar- 
kiai perbraukė per burną. Tikriausiai nuo to valiklio, nuo jo ai- 
traus kvapo panosėje, man ėmė ašaroti akys. 

Žliumbdamas sumurmėjau: 

— Bigi, aš netekau darbo. 

Ji tebespoksojo į mane, tad pakartojau: 

— Bigi, aš netekau darbo. Netekau to suknisto darbo... 

Ir pajutau besileidžiąs ant savo žaizdotų kelių; tikrai per daug 
klūpojimo vienai dienai. 

Bigi šalimais ėmė plauti grindis, pastvėriau ją už klubų ir apka- 
binau vis kartodamas: 

— Netekau darbo, darbo! 

Bigi trūktelėjo kelius ir pataikė man į smakrą; įsikandau liežu- 
vį ir pajutau į gerklę varvant salsvą kraują. Vėl čiupau ją, ėmiau 
ieškoti veido ir staiga radau jį visai arti, ji irgi atsiklaupė ir savo 
tyliu, ramiu, tuo kitu balsu pasakė: 

— Bogusai! Kas tau tas darbas, Bogusai? Na, juk tai buvo pras- 
tas darbas, ar ne? Ir iš jo niekada negaudavome tiek, kad pastebė- 
tume, jog to darbo nebėra... Ar ne, Bogusai? 

Tas chloro valiklis vis dėlto stiprus. Nepajėgiau ištarti nė Žo- 
džio; tik sugriebiau Bigi marškinėlius ir ėmiau šluostytis kruviną 
burną. Bigi prispaudė mane prie savęs; ji tokia standi, kad vargu 
ar palikau kokį įdubimą, bet susiradau įprastą vietą, tarp krūtinės 
ir šlaunies. Leidau Bigi burkuoti žemu, lygiu balsu. 

— Nieko baisaus, Bogusai. Iš tiesų nieko tokio. Viskas bus 
gerai... 

Tikriausiai būčiau jai dėl to paprieštaravęs, jeigu nebūčiau išvy- 
dęs Kolmo, kuris jau liovėsi daužęs mašinas ir ėjo prie mūsų labai 
susidomėjęs, kokį bejėgį padarą čiūčiuoja jo motina. Įsikniaubiau 

į Bigi ir jutau, kaip Kolmas švelniai baksnoja man nugarą, ausis 
ir kojas mėgindamas išsiaiškinti, kurioje vietoje skauda. Nors už- 
mušk, nebūčiau galėjęs tvirtai pasakyti, kur tas skausmas. 

— Turiu tau dovanėlę... - Sodrus Bigi balsas sklinda per korido- 
rių, atsimuša aidu ir nuslopsta. 

Paduoda man ją. Dovana darbo netekimo proga tam, kuris ret- 
karčiais būna neištikimas! Kolmas krapšto etiketę, kol verčiu iš 
vengrų kalbos. Nuostabioji aštuonių uncijų skardinė su mano 
mėgstamu „Šernienos ragu su Medoko padažu“ iš Milo Kubiko 
Peoples Market. Milas Kubikas, pabėgėlis gurmanas. Jis išsigelbėjo 
iš Budapešto, drauge išsiveždamas ir prisiminimus, ir tikras šito 
ir kitokių ragu skardines. Ačiū Dievui, kad jam pavyko. Žinau, 
jei pats būčiau buvęs Budapešte - su marinuotos šernienos sti- 
klainiu kišenėje ar žiupsniu raudonųjų pipirų tarp kojų, - mane 
tikrai būtų sučiupę. 


12 
Ar nori turėti kūdikį? 


j po anksti išėjo namo, o Bogusas ir Ralfas Pakeris studijo- 
je Kristoferio gatvėje pasiliko ilgiau ir eksperimentavo su „Tenai, 
fermoje“ garso takeliu. 

„Laisvąja ferma“ vadinama hipių komuna užėmė daugiau kaip 
keturis akrus nedirbamos žemės, priklausančios vietiniam lais- 
vųjų menų koledžui. Hipiai įveisė daržus ir kvietėsi tikrus tų apy- 
linkių fermerius, kad pasidalytų su jais derliumi, siūlė ir patiems 
auginti daržoves. Koledžas turėjo kelis šimtus akrų nedirbamos 
žemės. Koledžo valdžia paprašė „laisvųjų fermerių“ pasitrauk- 
ti, bet šie atsakė tiesiog naudoją nedirbamą žemę. Nedirbama 
žemė - tai nusikaltimas žmoniškumui; Vermonte daugybei fer- 
merių žemės trūksta. „Laisvieji fermeriai“ liks koledžo žemėje 
tol, kol tie kiaulės juos išmes. 

Ralfas žiūrinėjo naują filmuotą medžiagą apie paskutinius įvy- 
kius; Bogusas kaitaliojo garsą. 


(Vidurinis planas; be sinchroniško garso; viduje, diena; parduotu- 
vė. „Laisvieji fermeriai atvyko apsipirkti, pasklinda tarp lentynų, 
ima prekes ir deda atgal, lyg tas maistas ir daiktai būtų kokios ypa- 
tingos dovanos.) 


PASAKOTOJAS (Bogusas, balsas už kadro): „Laisvieji fermeriai“ 
perka daigintų kviečių, medaus, rudųjų ryžių, pieno, apelsinų, 

obuolių vyno, rūkomojo popieriaus, kukurūzų burbuolių, ci- 
garečių Camel, Marlboro, Winston, Lucky, Salem... 


(Vidurinis planas; sinchroniškas garsas; lauke, diena; parduotu- 
vė. „Laisvieji fermeriai“ trinasi apie savo psichodeliškai ištapytą 
„Folksvageno“ sunkvežimiuką, stovintį prie parduotuvės. Vaikinas 
ilgais, į uodegą surištais plaukais laiko pirkinių maišą; apsivilkęs 
kaimiškais darbiniais marškiniais. Jis grabalioja maiše ir traukia 
iš ten daiktus.) 


VAIKINAS: Kieno Salem? (Laiko iškėlęs pakelį.) Na, kas prašė 
Salem? 


Tada jie peržiūri epizodą su vietinio koledžo prezidentu. Prezi- 
dentas naudingas filmui, nes atvirai sako, kas netrukus nutiks. 


(Vidurinis planas, kamera juda; be sinchroniško garso; lauke, die- 
na; koledžo miestelis. Einame paskui koledžo prezidentą per au- 
tomobilių aikštelę, toliau taku per miestelį. Jis puikiai apsirengęs, 
grakščiai linkteli keliems praeinantiems studentams.) 


PASAKOTOJAS (Boguso balsas už kadro): Prezidentui - ketu- 
riasdešimt treji, vieną kartą išsiskyręs, dabar vėl vedęs, ba- 
kalauras, magistras, daktaras, Jeilio universitetas, botanika. 
Turi keturis vaikus. Valstijos demokratų partijos komiteto 
pirmininkas... 


(Paskui studentų grupę prezidentas eina į pastatą; studentai žings- 
niuoja nesustodami, o prezidentas stabteli nusivalyti kojų.) 


PASAKOTOJAS (balsas už kadro): Jis nusistatęs prieš policijos 
buvimą koledžo miestelyje; nors tvirtai tiki privačia nuosavy- 
be ir ne kartą reikalavo, kad „laisvieji fermeriai“ išsikraustytų, 
policijos kviesti jis neketina... 

(Stambesnis planas; sinchroniškas garsas; viduje, diena; prezidento 
kabinetas. Prezidentas kalba tiesiai į kamerą.) 


PREZIDENTAS: Kam kviesti policiją? Tuo pasirūpins tikrieji 
apylinkių fermeriai... 


Didesnė naujos filmuotos medžiagos dalis - apie „laisvųjų fer- 
merių“ lyderį, tokį tipą, vardu Morisas. Vieną vakarą daug tikrų 
fermerių atvyksta į „Laisvąją fermą“ ir sutalžo Morisą. Policija 
apklausia Moriso bevardę merginą, susidorojimo liudytoją. 


(Vidurinis planas; sinchroniškas garsas; viduje, naktis; policijos 
nuovada. Moriso mergina apsivilkusi darbinius marškinius, po jais 
seni marškinėliai, anksčiau matėme juos vilkint Morisą, ir puikios 
didelės minkštos krūtys. Mergina nuovadoje kalba su policijos ser- 
žantu, 0 policijos sekretorė užrašinėja.) 


MERGINA: ...paskui nebesupratau, ką jie daro Morisui, nes vie- 
nas mane partrenkė — na, žinai, visaip šlykščiai kalbėdamas. 
O kitas pakišo po manim ranką - aš gulėjau ant pilvo - ir įžny- 
bo į papą. (Ji pakelia krūtį rodydama, kurioje vietoje įžnybo.) 
Aišku, jie tik šito iš mūsų ir nori. Tik kruštis! Iš tiesų tik tiek. 
Apsimeta, kad mūsų nekenčia, bet iš tikrųjų, viršininke, trokš- 
ta mūsų subinių. Ak taip, jie man smogė, partrenkė ant žemės 
ir visa kita, bet iš tikrųjų jie siekia tik pigiai pasismaginti. Juk 
žinai, jų žmonos visą laiką su liemenėlėm, korsetais, plaukuose 
suktukai, - jie nuolat šito nori. Tačiau jie jaučiasi išsigandę — 
kaip tik todėl šitaip susidorojo su Morisu.... 


POLICIJOS SERŽANTAS: Patikslinkite - kaip susidorojo? 
MERGINA: Tiesiog priplumpino jį negyvai, viršininke. 


POLICIJOS SERŽANTAS: Ar Morisas juos provokavo? 

MERGINA: Morisas? Gal juokaujate? Morisas pakvietė juos 
drauge papešti dūmo! Morisas net nežinotų, kaip ką nors pro- 
vokuoti, po galais... 


Toliau daug slogių kadrų - nufilmuotas sumuštas Morisas, gu- 
lintis ligoninėje ištemptomis galūnėmis. Galop likusiems „lais- 
viesiems fermeriams“ tenka skirti policijos apsaugą, nes tikrieji 
fermeriai juos vėl užpuola ir šratiniais šautuvais suniokoja visus 
pomidorų sodinukus. „Policijos apsauga“ reiškia, kad policija iš- 
veža visus „laisvuosius fermerius“ iš „Laisvosios fermos . 

Paleistas iš ligoninės Morisas vaikštinėja po miestelį, tarsi da- 
rytų apleistos „Laisvosios fermos“ skrodimą. Jis klausinėja visų 
miestelio fermerių, ar jie tikrai būtų ką nors nušovę, o gal laikui 
bėgant būtų išmokę taikiai sugyventi su „Laisvąja ferma“. Visa 
tai beprasmiška, nes „Laisvosios fermos“ nebėra, tačiau, matyt, 
Morisui tie atsakymai svarbūs. 


(Vidurinis planas - miglotas vaizdas ryškėja; be sinchroniško garso, 
muzika už kadro; lauke, diena; miestelio gaisrinė. Morisas su ra- 
mentais ir jo mergina. Jie kalba su gaisrinės viršininku, bet garsas 
neįrašytas. Muzika - Neilo Jango „Po aukso karštligės“. Nors kalba 
vien Morisas, gaisrinės viršininkas visą laiką žiūri į jo merginą. 
Vidurinis planas; be sinchroniško garso, muzika už kadro; lauke, 
diena; fermerio namas. Morisas ir mergina kalba su vienu iš tikry- 
jų fermerių, galbūt dalyvavusiu užpuolime. Mergina pakelia krū- 
tį, tikriausiai pasakoja, kad jai įžnybo. Morisas elgiasi draugiškai; 
fermeris atsargus. Vidurinis planas; be sinchroniško garso, muzika 
už kadro; lauke, diena; parduotuvė. Morisas ir jo mergina sėdi ant 
parduotuvės laiptelių. Jie geria Pepsi; Morisas kalba entuziastin- 
gai, bet merginai jis jau, regis, nusibodo. Kitu kampu - matyti tų 
vaikinų psichodelinis „Folksvageno“ sunkvežimiukas; sinchroniškas 
garsas, muzika slopsta. Morisas ir jo mergina ruošiasi išvykti. Jie 
lipa į automobilį. Morisas kalba tiesiai į kamerą; mergina laiko jo 
ramentus.) 

MORISAS: Jie nebūtų šovę į mus. Gal būtų vėl sumušę, bet jokiu 
būdu nešovę. Jaučiu, dabar esame kur kas artimesni, jau kaž- 
kaip bendraujame. (Atsigręžia į merginą.) Juk ir tu šitai jauti, 
ar ne“ 


MERGINA: Jie būtų nunešę velniop tau galvą, Morisai... 
Pagal planą filmas baigiasi koledžo prezidento komentaru. 


(Vidurinis planas, kamera juda; sinchroniškas garsas; lauke, die- 
na; tradiciniai Tėvo dienos vaišių stalai, daug dailiai apsirengusių 
tėvų, visi šypsosi, linkčioja sveikindamiesi, prezidentas žengia tarsi 
laiminantis popiežius. Jis valgo keptą viščiuką ir sugeba neišsiter- 
lioti. Kamera priartėja, žvilgteli per petį. Jis staiga atsisuka ir žiūri į 
objektyvą. Iš pradžių išsigąsta; paskui pasitelkia žavesį, kalba rim- 
tai, tarsi prisimindamas seną, vis neatslūgstantį rūpestį.) 


PREZIDENTAS: Ar žinote, kas man teikia stiprybės net ir tuomet, 
kai aplink vyksta tokie dalykai? Na, galiu kai ką pasakyti apie tuos 
vaikus... ir tai tikrai padrąsina. Jie gyvena ir mokosi, štai kaip. 
Tikrai, gyvena ir mokosi... ir tai man teikia stiprybės. Jie tiesiog 
gyvena ir mokosi, kaip ir visi vaikai, visur ir visais laikais... 


Čia atėjo Kentas su alumi ir sūriu. Jis filmavo kone visą naująją 
medžiagą ir dabar troško pamatyti, kaip pavyko. 

- Arjau rodei? - paklausė. 

- Šlamštas, — pasakė Ralfas. - Viskas. Tiesiog siaubinga. 

— Nieko gero, - sutiko Tramperis. 

Kentas išvyniojo sūrį taip, lyg tai būtų jo sudaužyta širdis. 

— Prastai nufilmuota, ką? - paklausė. 

— Viskas baisu, - tarė Ralfas. 

Jie sėdėjo svarstydami, kas nepasisekė. 

— Per tą suknistą kamerą, ar ne? - vėl klausinėjo Kentas. 

— Ne, visas tas sumanymas, - atsiliepė Ralfas. 

— Žmonės klaikūs, - tarė Tramiperis. - Jie tokie aiškūs. 

- Jie paprasti, - pasakė Ralfas. - Juose nėra nieko sudėtinga. 

— Beje, o kaip mergina su tais jos papais? - paklausė Kentas. - 
Juk neblogai? 

— Kad ir kaip žiūrėsi, politika, žavesys ir niekam tikęs humoras 
vis tiek viską sugadins, - tarė Ralfas. - Bent iš dalies. 

- Ar galėčiau pažiūrėti kas nufilmuota? - pasiteiravo Kentas. — 
Turiu bent jau pamatyti tą prakeiktą medžiagą. 

— Tau nepatiks net ir tavo medžiaga, Kentai, - pasakė Ralfas. 

— Tau nepatiko, Ralfai? 

— Man viskas nepatiko, - pasakė Ralfas. 

— O kaip montažas? - pasidomėjo Kentas. 

— Nedera kalbėti apie montažą be Tulpen, - tarė Tramperis. 

— Šiaip ar taip, ten iš tikrųjų dar nieko nemontuota, - pasakė 
Ralfas. 

— Taigi, Kentai, galas griebtų, - tarė Tramperis. 

— Gerai, Trampamai, - nenurimo Kentas, - o kaip garsas? 

— Normalus, - pasakė Ralfas. - Techniškai Trampamas vis to- 
bulėja. 

- Tiesa, - sutiko Tramperis. - O štai mano vaizduotė įstrigusi. 

— Tiesa, - patvirtino Ralfas. 

— Klausykit, - vėl tarė Kentas, - ar galėčiau pats bent pažiūrėti 
tą suknistą medžiagą? 

Tad jie paliko Kentą studijoje persukinėti juostų ir išėję į Kris- 
toferio gatvę patraukė kavos į „Naująjį sandėrį“. 

— Statydamas filmą nesiekiu nieko kito, tik parodyti ką nors 
svarbaus, - kalbėjo Ralfas. - Nekenčiu išvadų. 

— Pabaigos man nekelia pasitikėjimo, - tarė Tramperis. 

- Taip taip, - pritarė Ralfas. - Tiesiog reikia gerai parodyti. Bet 
parodyti ką nors asmeniška. Visa kita - žurnalistika. 

— Jeigu „Naujasis sandėris“ bus uždarytas, - tarė Tramperis, - 
apsitriesiu. 

Bet jis buvo atidarytas; jie atsisėdo, užsisakę po puodelį juodos 
Espresso kavos su citrinų žievelėmis ir romu. 

— Meskim lauk tą filmą, Trampamai, - pasiūlė Ralfas. - Tai vis 
tos pačios senienos. Visa, ką iki šiol dariau, taip ekstravertiška, o 
aš noriu pastatyti introvertišką filmą. 

— Na, Ralfai, gali daryti kaip nori, - tarė Tramperis. 

— Tu visada turi krūvą nuomonių, Trampamai. Todėl su tavim 
ir įdomu. 

— Tai tavo filmas. 

— Bet įsivaizduok, kad kitą statai tu, Trampamai. Koks jis 
būtų? 

— Neturiu jokių sumanymų, - atsiliepė Tramperis, stebėdamas 
kavoje plūduriuojančią citrinos žievelę. 

— O ką jauti, Trampamai? - kamantinėjo Ralfas. 

Tramperis apėmė delnais kavos puodelį. 

— Karštį, - tarė jis. - Šią akimirką jaučiu karštį. 


Ką aš jaučiu, klausinėjo jis savęs vėliau, apgraibomis eidamas 
per tamsų Tulpen butą, basomis kojomis užčiuopdamas jos dra- 
bužius. 

Liemenėlė, po kaire pėda jaučiu liemenėlę. O skausmą? Taip, 
skausmą; dešinė blauzda pa-taukšt į miegamojo kėdę - tai skaus- 
mas. 

- Tramperi... - Tai Tulpen, apsiversdama lovoje. Jis nušliaužė 
prie jos, ištiesė ranką ir sustingo. 

— Krūtis, - ištarė garsiai. Jaučiu krūtį. 

- Teisingai, - pasakė Tulpen, apsivyniodama aplink jį. - Ką dar 
žinai? - sušnibždėjo. 

Skausmas? Na taip, jos dantys gnaibo jam pilvą; jos bučinys 
toks smarkus, kad bamba galėtų išsiversti lauk. 

— Pasiilgau tavęs, - pasakė jai. Paprastai iš darbo jie eidavo kartu. 

Tačiau ji neatsakė; burna apžiojo jo mieguistą gyvastį; jos dan- 
tys kėlė nerimą, o šlaunys staiga taip suspaudė jam galvą, kad 
smilkiniuose pajuto vis smarkiau tvinkčiojant pulsą. Jis palietė ją 
liežuviu ir per burną siektelėjo smegenų. 

Paskui jie gulėjo apsikabinę šaltoje iš akvariumų sklindančioje 
neono šviesoje. Pro juos vis šmurkštelėdavo kokia žuvytė; vangūs 
vėžliai kilo į paviršių, apsiversdavo aukštielninki ir šonu leisda- 
vosi žemyn. Tramperis gulėjo mėgindamas įsivaizduoti kitokius 
gyvenimus. 

Jis pastebėjo smulkų persišviečiantį žalsvai mėlyną unguriuką, 
buvo matyti veikiantys jo vidaus organai. Vienas organas primi- 
nė mažą kanalizacijos pompą: ji leisdavosi žemyn, prisisiurbdavo 
vandens, ir unguriuko burna prasiverdavo išleisdama burbulą. 
Kylantį į paviršių burbulą tyrinėdavo kitos žuvys, baksnodavo no- 
simis, kartais pradurdavo. Ar tai tokia kalba, svarstė Tramperis. 
Tas burbuliukas - tai žodis ar ištisas sakinys? Gal net pastraipa! 
Mažutis permatomas žalsvai mėlynas poetas, dailiai deklamuo- 
jantis savo pasauliui! Tramperis jau ketino klausti Tulpen apie tą 
keistą ungurį, bet ji prašneko pirma. 

— Šįvakar tau skambino Bigi, - tarė. 

Tramperis pagalvojo, kad būtų smagu paleisti aukštyn nuosta- 
biai mielą burbuliuką. 

— Ko norėjo? - paklausė pavydėdamas unguriui patogaus ben- 
dravimo. 

— Pasikalbėti su tavim. 

— Ar prašė ką nors perduoti? Kolmui nenutiko nieko bloga? 

— Sakė, kad jie išvažiuoja savaitgaliui, - pasakė Tulpen. - Tad 
jeigu skambintum ir niekas neatsilieptų, nereikia nerimauti. 

— Vadinasi, dėl to ir skambino, - tarė Tramperis. - Nesakė, kad 
Kolmui kas nors negerai. 

— Ji sakė, kad tu paprastai skambini savaitgaliais, - atsiliepė 
Tulpen. - Nežinojau. 

— Na, skambinu iš studijos, - pasakė Tramperis. - Tik pakalbu 
su Kolmu. Maniau, kad tu nenorėsi... 

— Ar pasiilgsti Kolmo, Tramperi? 

— Taip. 

— Ojos? 

— Bigi? 

- Taip. 

— Ne, - atsakė Tramperis. - Bigi nepasiilgstu. 

Tyla. Jis žvalgėsi po akvariumą to kalbančio ungurio, bet nie- 
kur nerado. Pakeitė burbuliukų temą, pagalvojo. Greitas. 

- Ralfas nori mesti filmą, - tarė jis, bet Tulpen tebežvelgė į jį 
įdėmiai. - Tą, Žinai, „Tenai, fermoje“. Naujoji medžiaga pasirodė 
klaiki. Visa ta idėja tokia paviršutiniška... 

- Žinau, - atsakė Tulpen. 

- Jis tau jau sakė? - paklausė Tramperis. 

- Jis nori asmeniško filmo, - tarė ji. - Taip? 

- Taip, - atsakė jis ir palietė jos krūtį, bet ji pasitraukė ir susi- 
sukusi į kamuoliuką atgręžė nugarą. 

- Kažko sudėtingo, - pasakė Tulpen. - Introvertiško ir be po- 
litikos. Kažko asmeniškesnio, ar ne? 

- Taip, - Tramperis sunerimo. - Spėju, tau jis papasakojo dau- 
giau negu man. 

- Jis nori statyti filmą apie tave, - pasakė Tulpen. 

— Mane? - sutriko Tramperis. - Kaip apie mane? 

— Ką nors asmeniška, - sumurmėjo ji į pagalvę. 

— Ką? - sušuko Tramperis. Jis atsisėdo ir šiurkščiai atvertė ją 
sau ant kelių. 

— Apie tai, kaip sužlugo tavo santuoka, - pasakė Tulpen. - Na, 
žinai, parodyti iš esmės. Ir kaip mums einasi... dabar, - kalbėjo 
ji, - paskui interviu su Bigi, na, kaip ji šitai išgyvena. Interviu su 
manimi, ką aš manau... 

— Na ir kg tu manai? - riktelėjo Tramperis; jis niršo. 

— Manau, visai nieko. 

— Kam nieko? - atžariai paklausė jis. - Man? Lyg kokia terapi- 
jos rūšis? Lyg eitum pas kokį suknistą daktarą į durnyną? 

— Gal ir šita mintis nebloga, - atsiliepė Tulpen; ji atsisėdo šalia 
ir palietė jo šlaunį. - Pinigų turime pakankamai, Tramperi... 

— Viešpatie! 

— Tramperi! - tarė ji. - Jeigu tikrai jos nepasiilgsti, kas čia taip 
skaudu? 

— Tai neturi nieko bendra su skaudumu, - atsakė jis. - Dabar 
gyvenu naują gyvenimą. Kam grįžti atgal? 

— Koks tas tavo naujas gyvenimas? - paklausė ji. - Ar tu laimin- 
gas, Tramperi? Ar kur nors eini? O gal tu laimingas ten, kur esi? 

— Aš turiu tave. 

- Ar tu mane myli? - paklausė ji. 

O jis pagalvojo apie žalsvai mėlyną ungurį ir koks jo burbulas 
šitai išreikštų - aukštyn kiltų baisus sūkurys, žuvys spruktų jam 
iš kelio. 

— Daugiau su niekuo nenorėčiau būti. 

— Tačiau pasiilgsti Kolmo. Pasiilgsti savo sūnaus. 

— Taip. 

— Na, juk gali turėti dar vieną, - piktai pasakė ji. - Tramperi, ar 
nori kūdikio? Žinai, aš galėčiau pagimdyti... 

Jis pažvelgė į ją apstulbęs. 

— "Tu nori kūdikio? 

— O tu? - riktelėjo ji. - Galiu tau šitai duoti, Tramperi, bet turi 
jo iš tiesų norėti. Turi pasakyti, ko iš manęs nori, Tramperi. Nega- 
li čia šiaip sau gyventi, jeigu aš tavęs iš esmės net nepažįstu! 

— Nežinojau, kad tu nori kūdikio. 

— Aš ne tai sakiau, Tramperi. 

— Turėjau omeny... Atrodei tokia atskira, savaip nepriklauso- 
ma - lyg nenorėtum, kad būčiau labai artimas. 

— Bet juk tu pats šito nori, argi ne taip? 

— Na ne, nieko bendra su tuo, kokios aš tavęs noriu. 

— Tai kokios tu manęs nori? - paklausė Tulpen. 

— Na... - Jis užsikirto, burbuliukas per daug sunkus, kad kiltų 
aukštyn. - Tokios, kokia tu pati nori būti, Tulpen. 

Ji nusigręžė. 

— Tu juk nori, kad viskas būtų tvarkinga, ar ne? - tarė ji. - Per 
geroką atstumą, nesusisaisčius, laisvai... 

— Velniai rautų! - pasakė jis. - Ar tu tikrai nori kūdikio? 

— Tu pirmas, - atsiliepė ji. - Aš kalbu ne šiaip sau. Aš galiu 
kalbėti, Tramperi, galiu būti įsipareigojusi ir artima, - tarė Žiūrė- 
dama į jį. - O tu ar gali? 

Tramperis atsistojo ir užėjęs už akvariumų pro stiklą pažvelgė į 
ją. Jai tarp krūtų prasmuko žuvytė, prie pilvo atslinko dumblių. 

- Tu nieko neveiki, - pasakė jam Tulpen. - Neturi jokios kryp- 
ties, jokio gyvenimo plano. Tavo gyvenimas neturi net siužeto. 

— Na, tai iš manęs išeis prastas filmas, ar ne? - Jis ieškojo žals- 
vai mėlyno unguriuko ir negalėjo rasti. 

- Tramperi, man visiškai neįdomu, koks iš tavęs išeitų filmas. 
Man nerūpi tas prakeiktas filmas, Tramperi, - pamačiusi, kad 
jis spokso į ją pro akvariumą, supykusi apsisiautė paklode. - 
Liaukis žiūrėjęs man į tarpkojį, kai bandau su tavim pasikalbė- 
ti! - suriko. 

Jis kyštelėjo galvą virš akvariumo krašto ir pažvelgė žemyn į ją. 
Buvo nuoširdžiai nustebęs, juk tik ieškojo unguriuko. 

į lovą, lyg galutinai pavargusi. 

— Tu niekada nenorėjai kur nors išvažiuoti savaitgaliui, - tarė 
ji. - Visi, kas gyvena Niujorke, bent jau nori kur nors išvažiuoti. 

— Ar žinai tą mažą permatomą unguriuką? - paklausė jis dur- 
damas pirštu į vieną iš akvariumų. - Tokį žalsvai mėlyną, visai 
mažutį“ 

Ji pakėlė galvą nuo paklodės ir įsispoksojo į jį. 

- Na, niekaip negaliu jo rasti, - pasakė jis. - Man atrodo, jis 
kalbėjo... norėjau tau parodyti... - Pamatęs jos žvilgsnį nutilo. - 
Jis kalbėjo burbuliukais, - baigė Tramperis. 

Tulpen tik papurtė galvą. 

- Dieve mano, - sušnibždėjo. 

Jis priėjo prie lovos ir atsisėdo šalia jos. 

- Žinai, ką Ralfas sako apie tave, Tramperi? - paklausė ji. 

— Ne, - atsakė jis piktai. - Papasakok, ką sako tas suknistas 
Ralfas. 

- Jis sako, kad tu, Tramperi, nesugaunamas. 

— Nesugaunamas“ 

— Niekas tavęs nepažįsta, Tramperi! Iš tavęs niekas nesklinda. 
Tu ne kažin ką ir veiki. Tau tiesiog kas nors atsitinka, ir tie įvykiai 

lieka kiekvienas sau. Tu nesigilini į tai, kas tau atsitinka. Ralfas 
sako, kad turėtum būti labai sudėtingas, Tramperi. Jis mano, kad 
giliai po paviršium tikriausiai turi kažkokį paslaptingą branduolį. 

Tramperis spoksojo į akvariumą. Kur kalbantis unguriukas? 

— Oką tu manai, Tulpen? - paklausė jos. - Kaip manai, kas ten, 
po paviršium? 

— Kitas paviršius, - pasakė ji, ir Tramperis įsistebeilijo į ją. — 
O gal tik vienas paviršius, - pridūrė, - ir po juo daugiau nieko. 

Jis supyko, bet atsistojęs tik papurtė galvą ir nusijuokė. Tačiau 

- Žinai, ką aš galvoju? - tarė jis ir vėl įsistebeilijo į akvariumą 
svarstydamas, ką gi jis iš tiesų galvoja. - Galvoju, kad mažutis 
žalsvai melsvas unguriukas dingo. 

Ir nusišypsojo Tulpen, bet ji nepralinksmėjo ir nusigręžė. 

— Vadinasi, tai jau antras, kurio netekau, - atsiliepė ji šaltai. 

— Netekai? - paklausė jis. 

— Na, pirmąjį įleidau į kitą akvariumą, ir jis prapuolė. 

— Prapuolė? - vėl paklausė Tramperis; jis žvalgėsi po kitus 
akvariumus. 

— Matyt, kažkuri žuvis jį suėdė, - tarė Tulpen. - Todėl antrąjį 
įleidau į kitą akvariumą, kad ir jo nesuėstų. Ir, matyt, čia jį suėdė 
kažkuri kita. 

Tramperis pagraibė įkišęs ranką į akvariumą. 

— Tai jos jį suėdė! - suriko jis. 
vai mėlynos kruopelės, nė šlakelio keistosios pompos, įkvėpusios 
mažojo unguriuko poeziją. Tramperis tėškė delnu į vandens pa- 
viršių; kitos Žuvys persigandusios puolė į šalis, daužydamosi vie- 
na į kitą, atsimušdamos į stiklines sienas. 

— Niekšės! - klykė Tramperis. - Kuri tai padarėte? 

Jis rūsčiai žiūrėjo į žuvis - ploną geltoną su mėlynu peleku ir 
grėslios raudonos spalvos storulę. Dūrė į akvariumą pieštuku. 

- Liaukis! - sušuko Tulpen, bet jis nesiliovė badyti stengda- 
masis prismeigti kurią prie stiklo. Jos nužudė poetą! Unguriukas 


102 JOHN IRVING 


maldavo jų - burbuliukais - pasigailėjimo! O jos, bjaurybės, su- 
ėdė jį. 

Tulpen sugriebė Tramperį už juosmens ir parvertė ant lovos. 
Jis ištrūko, užgriuvo ant jos ir pastvėręs nuo naktinio stalelio ža- 
dintuvą sviedė į žuvų žudikių akvariumą. Storasienis akvariumas 
nesudužo, tik įskilo, iš jo ėmė tekėti vanduo. Mažesnes žuvis su- 
stiprėjusi srovė prispaudė prie skilusio stiklo. 

Tulpen nejudėdama gulėjo po Tramperiu ir žiūrėjo, kaip krin- 
ta vandens lygis. 

— Tramperi... - tarė ji švelniai, bet šis nė nepažvelgė į ją. Laikė 
ją ramiai, kol visas vanduo ištekėjo per knygų lentyną ir Žuvys 
žudikės liko šokinėti ant akvariumo dugno. 

— Tramperi, dėl Dievo meilės, - pasakė ji, bet nesistengė išsiva- 
duoti. - Leisk, perkelsiu jas į kitą akvariumą. 

Jis paleido ją ir žiūrėjo, kaip ji švelniai susėmė žuvis ir paleido 
į gretimą akvariumą. Jos pateko pas vėžlius, ir tas, kurio galva 
šviesiai mėlyna, tuoj pat prarijo plonąją geltoną žuvytę, o grėsliai 
raudonos apvaliosios nelietė. 

— Po velnių, - tarė Tulpen. - Niekada nežinau, kas ką suės. 

— Pasakyk man, kodėl nori kūdikio, - tyliai paprašė Tramperis, 
ji atsigręžė, bet žvelgė ramiai, susidėjusi rankas ant krūtų. Abe- 
jingai nupūtė ant akių užkritusią plaukų sruogą, atsisėdo ant lo- 
vos prie jo, atsainiai sukryžiavo kojas ir įsižiūrėjo į išlikusią gyvą 
žuvytę. 


— Man rodos, aš nenoriu kūdikio, - tarė. 


13 
Ar prisimeni Merilą Overturfą? 


IN kisidiindas slidinėti greitai supratau, kad Merilas Overtur- 
fas — nevykęs treneris. Jis nėra miklus slidininkas, bet „plūgą“ 
daryti moka. Sarbriukene, vaikų trasoje, sumaitojau kaulus lau- 
žančio keltuvo lyną ir tuos, kurie juo kėlėsi. Laimė, tuo metu ten 
buvo mažai žmonių, tik vaikai; dauguma suaugusiųjų Celyje ste- 
bėjo moterų greitojo nusileidimo ir didžiojo slalomo varžybas. 

Su apkaustais susitvarkiau vos triskart nusimušęs krumplius. 
Merilas praskynė kelią pro būrį vaikų ir atvedė mane prie nuosta- 
baus keltuvo: jo lynas rangėsi vos per pėdą nuo žemės - tinkamas, 
patogus aukštis penkiamečiams ir kitiems ten slidinėjantiems tri- 
jų pėdų ūgio nykštukams. Tačiau mano kelnės ties keliais sunkiai 
lankstėsi, tad vos pajėgiau susirietęs pasiekti keltuvo sėdynę, o 
toliau turėjau čiuožti aukštyn į kalną skausmingai susikūprinęs, 
lyg rąstą velkantis juodadarbis. Merilas, įsikibęs į lyną man už 
nugaros, toje begalinėje kelionėje mane vis drąsino. Jeigu taip 
sunku kilti į kalną, galvojau, kaip reikės leistis žemyn? 

Na, kalnai man tikrai patiko, žavėjausi keltuvų vagonėliais, 
užvežančiais aukštai, ten, kur traukia rimti slidininkai; dar man 
patiko tais vagonėliais leistis žemyn - tuščiais, visą langų platybę 
atiduodančiais tau vienam, išskyrus šnairuojantį keltuvo opera- 
torių, kuris būtinai pasidomės, kodėl neturi slidžių. 

— Jau beveik atkeliavome, Boglai! - melavo Merilas. - Sulenk 
kelius! 

Žiūrėjau, kaip priekyje įsikabinę į virvę strykčioja žvalūs vai- 
kai, o pats ant kupros vilkau visą kalną - lynas draskė sušalusias 
pirštines, smakras stuksėjo į kelius, o slidės nesuvaldomai šoki- 
nėjo po vėžes. Supratau, kad reikia išsitiesti, kitaip stuburo dau- 
giau nebeturėsiu. 

— Pasilenk, Boglai! - šūktelėjo Merilas, o aš išsitiesiau. 

Viena nuostabi akimirka, ir visas tas vargas nukrito man nuo 
pečių - pakėliau lyną iki krūtinės ir atsilošiau. Viršuje išvydau ant 
lyno pakibusius mažus vaikus, jų slidės nesiekė žemės, o patys 
tabalavo tarsi lėlės. Kai kurie nukrito tiesiai man ant kelio; buvo 
aišku, kad laiku nušliaužti šalin jie nespės. 

Kalvos viršūnėje kailiniuotas keltuvo prižiūrėtojas kažką piktai 
man rėkė. Iš apačios sklido švelnus tapsėjimas - tai trypė vaikų 
mamos. 

— Paleisk lyną, Boglai! - šaukė Merilas. 

Žiūrėjau, kaip prie manęs artėja vaikų, besidaužančių slidžių ir 
lazdų knibždėlynas; prie aukštyn kylančio lyno prikibusios judė- 
jo kelios mažytės pirštinės, ryškios ir sušalusios. Keltuvo prižiū- 
rėtojas staiga puolė į valdymo būdelę, tikriausiai pamanęs, kad 
tos pirštinės - tai vaikų plaštakos. 

Nustebau, kaip mitriai išlaikiau pusiausvyrą šliuoždamas per 
pirmąjį vaiką. 

— Paleisk lyną, Boglai! - ragino Merilas. 

Paskubomis žvilgtelėjau per petį į ką tik savo pervažiuotą vai- 
ką - pamačiau, kaip jis svirduliuodamas keliasi ir savo vaikišku 
šalmu pataiko Merilui į saulės rezginį. Merilas paleido lyną. Tada 
atsidūriau tarp mažų būtybių, badančių viena kitą lazdomis ir 
vokiškai besišaukiančių Dievo ir savo mamų. Kaip tik to būrio 
viduryje pajutau, kad lynas mano rankose trūktelėjo ir sustojo. 
Dribtelėjau ant tos besikuičiančios vaikų krūvos. 

— Es tut mir leid. 

— Gott! Hilfe! Mutti, Mutti... 

Merilas nutempė mane nuo keltuvo vėžių ir toliau iki to šlaito, 
kuris iš apačios atrodė toks nuožulnus ir lengvas. 

— Merilai, aš norėčiau eiti. 

— Tu pridarysi duobių kitiems slidininkams... 

— Merilai, visiems kitiems slidininkams norėčiau padaryti vie- 
ną didelę duobę. 

Bet leidausi Merilo Overturfo nuvedamas į šlaito vidurį; jis atsu- 
ko mane veidu apačion, kur vaikai atrodė ne didesni už nykštukus, 
o gerokai žemiau aikštelėje stovintys automobiliai priminė vaikiš- 
kus žaislelius. Overturfas pademonstravo man sustojimą „plūgu“, 
tada parodė, kaip po „plūgo“ padaryti posūkį. Pro mus čirškau- 
dami lėkė maži vaikai, jie vis pasispirdavo lazdomis, sukinėjosi ir 
griuvo taip lengvai ir saugiai, lyg būtų kokie vilnos gumuliukai. 

Man slidės regėjosi lyg ilgos, sunkios prie kojų pritvirtintos 
kopėčios, o lazdos - tartum kojokai. 

— Šliuošiu tau iš paskos, - pasakė Merilas, - jei kartais nu- 
griūtum. 

Pajudėjau gana lėtai; vaikai lenkė mane su neslepiama panieka. 
Netrukus pastebėjau, kad šliuožiu vis greičiau. 

— Pasilenk į priekį, - šūktelėjo Merilas, ir greitis dar padidėjo, 
slidės kaukšėjo viena į kitą, vis taikydamosi sukti skirtingomis 
kryptimis. Kas bus, jei viena slidė užvažiuos ant kitos, pagalvojau. 

Tada pralėkiau pirmą nustebusių vaikų virtinę - tarsi jie visiš- 
kai nejudėtų. Aš jiems parodysiu, tiems mažiems niekšeliams. 

— Sulenk kelius, Boglai! - tarsi per mylią ataidėjo už nugaros 
Merilo balsas. 

Tačiau mano keliai atrodė surakinti, lyg suvirinti. Prisivijau 
mažą šviesiaplaukę mergaitę su ryškia kepurėle ir brūkštelėjęs 
šonu dailiai nustūmiau sau nuo kelio, kaip traukinys nusviedžia 
nuo bėgių voveraitę. 

— Es tut mir leid, - pratariau, bet vėjas supūtė žodžius man 
atgal į gerklę; akys ašarojo. 

- Plūgą, Boglai! - Merilas jau klykė. 

Ak taip, tas būdas sustoti. Tačiau nedrįsau pajudinti slidžių. Pa- 
mėginau valios pastangomis jas atskirti viena nuo kitos; jos prieši- 
nosi; nuo galvos man nulėkė kepurė. Priešakyje persigandę vaikai 

mėgino pulkeliu sprukti šalin, karštligiškai mataruodami lazdo- 
mis; juos vijosi lavina. Nenorėdamas nieko sužeisti, numečiau laz- 
das ir rėžiausi į juos. Prie keltuvo būdelės apačioje stūgaudamas 
atbėgo prižiūrėtojas su kastuvu; tuo kastuvu jis lygino keltuvo vė- 
žes, bet įtariau, kad nedvejodamas būtų užtvojęs man. Laukiantie- 
ji eilėje prie keltuvo išsilakstė; žiūrovai ir slidininkai puolė slėptis. 
Įsivaizdavau, kaip atrodo oro antskrydis bombos akimis. 

Šlaito papėdėje tęsėsi lygus plotas; na, pamaniau, ten greitis 
tikrai sumažės. O jei ne, toliau kūpsojo milžiniška traktoriaus 
sustumta sniego kalva, turinti sukliudyti slidininkams nuskrie- 
ti žemyn į automobilių aikštelę. Stengiausi galvoti, kad ta kalva 
minkšta. 

— Pasinaudok briaunomis! - klykė Merilas. Briaunomis? - Su- 
lenk tuos suknistus kelius! - Kelius? - Boglai, dėl Dievo meilės, 
griūk! 

Vaikams matant? Niekada. 

Prisiminiau žmogų, slidžių nuomos punkte pasakojusį apie 
saugius apkaustus. Jeigu jau jie tokie saugūs, kodėl nieko nedaro? 

Išlėkdamas į lygų plotą praradau pusiausvyrą, pajutau, kaip 
kūno svoris verčia atgal, ant kulnų; slidžių galai pakilo tarsi val- 
ties nosis. Subolavusi pusnis, sauganti automobilių aikštelę nuo 
tokių kaip aš, priartėjo siaubingai staiga. Išvydau save įsirėžiantį 
į ją tarsi prieštankinė granata; kasti teks ištisas valandas, o paskui 
bus nuspręsta mane iš ten tiesiog išsprogdinti. 

Tokią nuostabą tenka patirti nedažnai: sužinojau, kad slidės 
gali šliuožti aukštyn. Peršokau pusnį. Skriejau į automobilių aikš- 
telę. Besileisdamas apačioje pamačiau tvirtų, stiprių vokiečių šei- 
mą, lipančią iš „Mersedeso“. Tėtušis Apvalusis standžiomis odos 
kelnėmis ir plunksnomis papuošta tirolietiška skrybėle; Motušė 
Apkūnioji, apsiavusi žygio batais ir įsitvėrusi alpinisto lazdą su 
ledo kirtikliu gale; vaikai - Virtinis, Virtinukas ir Dribsnis — 
su neaprėpiama krūva kuprinių, slidžių batų ir lazdų. Atvira jų 
„Mersedeso“ bagažinė laukė manęs nusileidžiant. Didžiulio ban- 
ginio gerklė, tykanti, kol įkris žuvis skraiduolė. Į Mirties nasrus. 

Bet tvirtas, stiprus Tėtušis Apvalusis tvarkingai uždarė baga- 
žinę. 

„„toliau esu priverstas remtis Merilo Overturfo pasakojimu. 
Prisimenu tik nuostabiai minkštą nusileidimą - šiltai ir kūnin- 
gai susidūrus su Motuše Apkūniąja, suspausta tarp mano krūti- 
nės ir užpakalinių „Mersedeso“ žibintų. Jos meilūs žodžiai ilgai 
skardėjo man ausyse: „Aaaarp!“ ir „Hiiurmff!“ Ir skirtingą vaikų 
reakciją: Virtinis spoksojo praradęs žadą, Virtinukas staiga pa- 
leido iš rankų savo mantą Dribsniui ant galvos, ir šaižus, kraują 
stingdantis klyksmas pasigirdo po kuprinių, slidžių batų ir lazdų 
kalnu, kur atsidūrė iš siaubo susigūžęs Dribsnis. 

Merilas sakė, kad Tėtušis Apvalusis skubiai apžvelgė dangų, be 
abejo, tikėdamasis išvysti Luftwaffe. Merilas nusiropštė nuo snie- 
go kalno žemyn, kur gulėjau apsvaigęs. Motušė Apkūnioji atgavo 
savo didį amą ir dūrė man alpinisto lazda, tuo jos galu, kur buvo 
ledo kirtiklis. 

— Boglai! Boglai! Boglai! - atlėkė rėkdamas Merilas. 

Tuo tarpu sniego kalno pakraščiais virš automobilių aikštelės 
susirinko būrys tų, kurie liko gyvi po mano nusileidimo; jie no- 
rėjo pamatyti, ar aš likau gyvas. Sako, jie pralinksmėjo, kai Me- 
rilas iškėlė aukštyn vieną lūžusią mano slidę ir niekaip nerado 
antros. Saugieji apkaustai nutrūko. Nuo sniego pylimo keltuvo 
prižiūrėtojas piktai šveitė mano lazdas į automobilių aikštelę, kur 
Merilas nedrąsiai mėgino mane kelti. Paaiškėjus, kad gerokai nu- 
kentėjau, nuo pusnies pasigirdo beprotiški plojimai ir džiaugsmo 
šūksniai. 

Merilo tvirtinimu, kaip tik tada naujutėlaičiu „Poršė privažia- 
vo amerikiečių pora. Matyt, jie pasiklydo - manė, kad atvažiavo į 
varžybas Celyje. Vyras, bailesnis, nuleido lango stiklą ir neramiai 
pažvelgė į klykaujančią minią ant pusnies. Jis su gailesčiu šyptelė- 
jo pamatęs Merilą, vedantį sužeistą slidininką. O žmona, stambo- 
ka keturiasdešimtmetė atsikišusiu smakru, trinktelėjo durelėmis 
ir apėjo automobilį. 

— Na, velnias griebtų, - tarė ji vyrui, priversdama nuleisti lango 
stiklą. - Tu su savo nevykusia vokiečių kalba ir prasta krypties 
nuojauta. Pavėlavome. Nepataikėme į pirmąją rungtį. 

— Ponia, - tarė jai Merilas, vilkdamas mane pro juos, - džiau- 
kitės, kad pirmoji rungtis nepataikė į jus. 


Turiu kliautis Merilo žodžiais, nors Merilas ir nepatikimas. Kai 
grįžome į Tauernhof svečių namus Kaprune, Merilas jautėsi blo- 
giau negu aš. Jam kilo insulino reakcija - cukraus kiekis kraujyje 
krito iki visiško nieko. Turėjau padėti jam pasiekti barą ir ponui 
Halingui paaiškinti, ko taip laksto jo akys. 

- Jis serga diabetu, pone Halingai. Duokite jam apelsinų sulčių 
ar ko kito, kur būtų daug cukraus. 

— Ne ne, - paprieštaravo Halingas, - diabetikams visai negali- 
ma cukraus. 

— Bet jis gavo per daug insulino, - pasakiau Halingui. - Dabar 
jam reikia daug cukraus. 

Tartum patvirtindamas mano žodžius, Merilas mūsų akyse su- 
graibė cigaretę, uždegė jos galą su filtru, bet skonis jam nepatiko, 
tad užgesino į savo paties plaštaką. Nuspriegiau tą cigaretę šalin, 
o Merilas kiek sutrikęs spoksojo į nesmarkiai skaudantį nude- 
gimą. Kaip manai, tai mano ranka? Kita ranka jis ją kilstelėjo ir 
tarsi kokia vėliavėle pamojavo ponui Halingui. 

— Ja, apelsinų sulčių, tučtuojau, - pasakė ponas Halingas. 

Atrėmiau Merilą į save, bet jis lyg apdujęs nuslydo nuo baro 
kėdės. 

Kai atsigavo, per televizorių Žiūrėjome moterų varžybų Cely- 
je kartojimą. Austrė Heidi Šacl laimėjo greitąjį nusileidimą, bet 
didžiajame slalome viskas apsivertė. Amerikietė, pirmą kartą 
laimėjusi tarptautines varžybas, pralenkė Heidi Šacl ir prancūzų 
žvaigždę Margeritą Delakrua. Įrašai buvo puikūs. Delakrua an- 
truoju bandymu praleido vienerius vartus ir buvo diskvalifikuo- 
ta, o Heidi Šacl griuvo. Tauernhof viešbutyje austrai sėdėjo nusi- 

minę, užtat mes su Merilu triukšmingai džiūgavome kaitindami 
tarptautinį priešiškumą. 

Paskui buvo rodomas reportažas apie laimėjusią amerikietę. 
Devyniolikos metų, šviesiaplaukė ir labai tvirta. Viršutinius var- 
tus įveikė sklandžiai, nors lėtokai. Trasos viduryje jos laikas buvo 
šiek tiek blogesnis, ir ji tai suprato - prie apatinių vartų atlėkė 
lyg autobusas be stabdžių, šliuoždama tai ant vienos slidės, tai 
ant kitos, šonu beveik guldama ant sniego ir taip arti vėliavėlių, 
kad visos linguodavo jai iš paskos. Pasiekusi paskutinius vartus, 
ant kieto suplūkto sniego atliko baleto figūrą: prarado pusiau- 
svyrą, bet sugebėjo suvaldyti judesį, vieną slidę pakėlusi aukštai 
nuo žemės, lyg išskleidusi sparną ties juosmeniu. Tada atsistojo 
tiesiai, švelniai lyg bučiuodama nuleido tą pašėlusią slidę, visu 
savo puikiuoju užpakaliu atsilošė, pritūpė ant kulnų ir nušvilpė 
tiesiai į finišo liniją; vos ją kirtusi iš to gilaus įtūpsto vėl atsitiesė 
visu ūgiu, plačiai ir grakščiai, pažerdama sniego fontaną, išrėžė 
posūkį prie pat saugos virvių ir žiūrovų minios. Buvo akivaizdu, 
kad ji suprato laimėjusi. 

Televizija paėmė iš jos interviu. Ji buvo lygaus, dailaus veido, 
plačia burna ir skruostikauliais. Jokio makiažo, tik baltas balza- 
mo pėdsakas ant lūpų; ji vis lyžtelėdavo jas, juokėsi dar neatgau- 
dama kvapo ir nesivaržydama kvailiojo prieš kamerą. Vilkėjo 
ištisinį aptemptą kombinezoną, lygų ir prigludusį tarsi oda; nuo 
smakro iki tarpkojo ėjo stambus aukso spalvos užtrauktukas, vir- 
šuje atsegtas iki tarpkrūčio, ir jos didelės, apvalios, stačios krūtys 
stūmė lauk minkštą veliūro megztuką. Ant nugalėtojų pakylos ji 
stovėjo drauge su antrosios vietos laimėtoja Diubua iš Prancūzi- 
jos - mažute nenuorama, į žiurkę panašia moteryte iššokusiomis 
akimis, - ir trečiąja, Talhamer iš Austrijos, tamsiaplauke rūstaus 
žvilgsnio, beforme, dramblota neįtikėtina moteriške, - galėjai la- 
žintis, kad pusė jos chromosomų vyriškos. Amerikietė buvo visa 
galva aukštesnė už jas ir coliu aukštesnė už interviu imantį žur- 
nalistą, kuriam jos krūtinė darė ne menkesnį įspūdį negu slidi- 
nėjimas. 


110 JOHN IRVING 


Angliškai jis kalbėjo klaikiai. 

- Jūsų fardas fokiškas, - tarė jis jai. - Katėl? 

— Mano senelis buvo austras, - atsakė mergina, ir Tauernhof 
vietiniai šiek tiek pralinksmėjo. 

— Tai kalbate fokiškai? — su viltimi paklausė reporteris. 

- Tik su savo tėvu, - atsiliepė mergina. 

— O gal truputy yr zu manym? - erzino žurnalistas. 

— Nein, - tarė mergina, jos veide dabar atsispindėjo šioks toks 
suirzimas; ji tikriausiai galvojo: netikša, ko neklausi apie slidinė- 
jimą? 

Jai iš už peties išdygo žvali komandos draugė ir atkišo išvynio- 
tą kramtomosios gumos plokštelę. Stambioji mergina įsikišo ją į 
burną ir ėmė minkštinti. 

— Katėl fysi amerikiečiai falgo kumą? - pasiteiravo žurnalistas. 

— Ne visi amerikiečiai „falgo kumą, - atšovė mergina. 

Mes su Merilu džiūgavome. Reporteris suprato, kad jam nieko 
neišeina, tad pamėgino kalbėti iš aukšto. 

— Tai liabai bliogai, - tarė jis, - kad cia paskutinės farzibos ši- 
tam secone, norz turpūt dydelė garbe pūti erst amerikietis liai- 
meti farzibas. 

— Mes „liaimesim“ daug daugiau, - pareiškė mergina, piktai 
kramsnodama gumą. 

— Kal kyta meta, - pasakė reporteris. - Ar atfiksite kyta meta? 

— Pažiūrėsim, - atsiliepė mergina.. 

Čia vaizdo įrašas nutrūko, kadrai ėmė mirgėti, mes su Meri- 
lu garsiai užbaubėme. Vaizdui grįžus reporteris mėgino suspėti 
paskui merginą, kuri, lengvai užsimetusi ant pečių slides, ėjo nuo 
jo tolyn. Kamera ant peties siūbavo, garsą gožė sniego gurgždė- 
jimas. 

— Ar jūzų liaimejimas neatrodo bliogesnis, - tuo tarpu klausė 
reporteris, - kat Heidi Šacl griufo? 

Mergina atsigręžė, slidėmis vos nenukirsdama jam galvos. Ji 
nepratarė nė žodžio, tad reporteris kiek nervingai pridūrė: 

— „ar kat Margerita Deliakrua praleito fartus? 

- Vis vien būčiau laimėjusi, - atsakė mergina. - Šiandien šliuo- 
Žiau truputį geriau už jas. 

Ir patraukė toliau. Jam teko staigiai linktelėti, kad išvengtų sli- 
džių mosto, ir risnoti besistengiant suspėti su ja ir neįsipainioti į 
mikrofono laidą. 

— Zu „Bigi“ Kunft, - murmėjo reporteris, klupinėdamas jai iš 
paskos, - die Amerikanerin aus Fermont, USA. 

Pagaliau ją pavijęs, šį kartą neužmiršo pasilenkti po slidėmis, 
kai ji vėl atsisuko. 

- Šiandien tokios zalygos, - paklausė jis, - kai sniegas zuledijes 
ir kreitas, ar nemanote, kat jums padejo juzu zvoris? - Ir su pasi- 
tenkinimu ėmė laukti atsakymo. 

— Kuo čia dėtas mano svoris? - Ji sumišo. 

— Ar padeda jums? 

- Jis man netrukdo, - ji atsakė aiškiai gindamasi, o mes su Me- 
rilu supykome. 

— Tavo svoris nuostabus! - šūktelėjo Merilas. 

— Kiekvienas jo svaras! - pritariau aš. 

— Katėl jus vadina „bigi'? - vėl paklausė reporteris. 
dama krūtimis ir šypsodamasi-visa plačia burna. Pažvelgė žemyn 
į žurnalistą; atrodė lyg mėgintų papais jį nustumti. 

— „Katėl“ taip manote? - paklausė. 

Šunsnukis reporteris nusuko akis į šalį ir pamojo kamerai pri- 
siartinti, išsišiepdamas į objektyvą ir mitriai peršokdamas prie 
vokiečių kalbos. 

- Mit mir hier ist die junge Amerikanerin, Zu „Bigi“ Kunft... - 
pranešė jis, tuo tarpu mergina staiga apsigręžė ir dailiai užtaikė 
slidėmis jam per pakaušį. Reporteris dingo iš kadro, kamera mė- 
pagaliau ji pranyko minioje. Bet iki mūsų atsklido jos piktas ir 
įsižeidęs balsas. 

— Prašom atsiknisti nuo manęs, - sakė ji, - prašom... 

Pranešėjas nesivargino to išversti. 

Na, tada jau mes su Overturfu puolėme išsijuosę aukštinti šios 
slidininkės, Sju „Bigi“ Kunft, privalumus, atremdami aiškiai na- 
cionalistinius argumentus, dėstomus kelių austrų, su kuriais gė- 
rėme Tauernhof. | 

— Nuostabi mergina, Merilai. 

— Sportiška mergšė, Boglai. 

— Ne, Merilai. Akivaizdu, kad ji - dar mergaitė. 

— Arba vaikinas, Boglai. 

- Ak, Merilai, jokiu būdu. Jos liaukos nekelia abejonių. 

— Už tai išgersiu, - tarė Merilas, kurį labai varžė diabetiko die- 
ta; kaip ne itin disciplinuotas žmogus, jis neretai maistą keisdavo 
alkoholiu. - Boglai, ar aš pietavau šiandien? 

— Ne, - atsakiau. - Pietus praleidai, nes buvai apimtas transo. 

— Puiku, - atsiliepė jis ir užsisakė dar vieną taurelę slivovicos. 

Slidinėjimui per televiziją pasibaigus, vietinė Tauernhof kli- 
entūra grįžo prie įprastų valstietiškai laukinių papročių. Užgrojo 
nuolatinė vengrų grupė iš Eizenštato - akordeonas, iškankinta 
citra ir smuikas, - kad susigūžtų net galiūnai. 

Vokiškai kalbančioje užeigoje šnekėdami angliškai, mes su 
Merilu jautėmės be galo laisvi - aptarėme tarptautinį sportą, Je- 
ronimą Boschą, Amerikos ambasados Vienoje paskirtį, Austrijos 
neutralitetą, nepaprastą Tito pasisekimą, stulbinamą buržuazijos 
augimą; nuobodybę stebėti golfą per televizorių, kokios priežas- 
tys sukelia prastą kvapą iš pono Halingo burnos, kodėl padavėja 
dėvi liemenėlę, ar jos pažastys išskustos ar plaukuotos ir kas šito 
paklaus, ar patartina slivovicą užsigerti alumi, radialinių Sempe- 
rit padangų kainą Bostone, burbono kainą apskritai Europoje ir 
hašišo konkrečiai Vienoje, galimas priežastis, dėl kurių vyro, sė- 
dinčio prie durų, veide atsirado randas, koks bevertis instrumen- 
tas yra citra, ar čekai kūrybingesni už vengrus, kokia kvaila ir at- 
silikusi yra senoji skandinavų žemaičių kalba, Jungtinių Valstijų 
dvipartinės sistemos nevisavertiškumą, sunkumus norint išrasti 
naują religiją, menką skirtumą tarp klerikalų fašizmo ir nacizmo, 
kad vėžys nepagydomas, kad karas neišvengiamas, kad žmogaus 

kvailumas yra visuotinis ir visa apimantis, kad diabetas - tikra 
rakštis subinėj. Ir kaip geriausia susipažinti su merginomis. Vie- 
nas iš būdų, Merilo tvirtinimu, - „papakilpė“. 

— Imi slidžių lazdą štai taip, - aiškino Merilas laikydamas ją 
apverstą, sukišęs pirštus į skritulio tinklelį, o smaigalį atrėmęs sau 
į riešą. Iškėlė galą su kilpa ir pamojavo kaip meškere. - Čionai 
pakliūva papas, - toliau kalbėjo Merilas. Jis sekė, kaip padavėja 
nurenka indus nuo gretimo stalo. 

— Ne, Merilai. 

— Na, tik pademonstruosiu. 

— Manau, geriau ne čia, Merilai. 

— Gal tu ir teisus, - sutiko jis nuleisdamas savo įnagį su nekaltai 
kybančia kilpa. - Papakilpės esmė iš dalies yra pats papas. Svar- 
bu, kad nebūtų liemenėlės. Dar reikia parinkti tinkamą kampą. 
Aš paprastai taikau per petį; šitaip artėjančios kilpos jos niekada 
nepastebi. Galima ir iš šono, pro pažastį, bet tam reikalinga labai 
patogi padėtis. 

— Merilai, ar kada nors šitai jau bandei? 

— Ne, Boglai, tik dabar sugalvojau, nes pamaniau, kad tai pui- 
kus būdas susipažinti. Prisitrauki ir tada prisistatai. 

- Jos gali perprasti tavo kėslus. 

— Be agresyvumo šiais laikais nė iš vietos. 

Padavėja įtariai žiūrėjo į tabaluojančią Merilo kilpą, bet ji net 
geriausiu atveju galėjo būti tik menkas taikinys. Be to, už baro 
stovintį poną Halingą galėjai pagrįstai laikyti „moralistu“. Meri- 
las pamiršo savo papakilpę, kvaito nuo slivovicos, gaivinosi alum 
ir svarstė, galbūt reikėtų pasitikrinti cukraus kiekį kraujyje atlie- 
kant įprastą šlapimo tyrimą. Bet jo mėgintuvėliai ir buteliukai su 
cukrui jautriais tirpalais buvo nutolę per tris Tauernhof aukštus, 
o vyrų tualetas tokiu metu vakare būna pilnas žmonių; Merilui 
būtų tekę šlapintis į prausyklę, o jis žinojo, kad tokio įpročio aš 
nekenčiu. Todėl jis atsijungė savo ypatinguoju būdu, čia pat bare, 
prie stalo. Jis tiesiog atsidūrė kažkur kitur. Kol savęs nežalodavo, 
netrikdydavau jo transų. Jis šypsojosi. Kartą pratarė: 

— Ką4 

— Nieko, - atsakiau, ir jis linktelėjo. Sutarta: nieko ten nebuvo. 

Tada įžengei tu, Bigi. Iš karto pažinau Sju „Bigi Kuntft. Baks- 
telėjau alkūne Merilui; jis ničnieko nepajuto. Sugriebiau po stalu 
standų odos veleną jam ant pilvo ir kaip reikiant, skausmingai 
suktelėjau. 

— Sesele... - sumurmėjo Merilas, - vėl prasideda. - Jis pažvelgė 
man per petį į medžioklės trofėjus ant sienos - atsikišusius kal- 
nų ožių snukelius ir mažus ragiukus. - Sveiki! Sėskitės, - pasakė 
jiems. - Po plynių, kaip malonu jus matyti. 

Sju „Bigi“ Kunft dar nebuvo nusprendusi, likti čia ar išeiti. 
Striukės nenusirengė, nors užtrauktuką atsisegė. Atėjo ne vie- 
na - su ja buvo dar dvi merginos, aiškiai komandos draugės. Vi- 
sos trys vilkėjo sportines striukes su olimpiniais žiedais ir mažais 
JAV lipdukais ant rankovių. Puikioji Bigi Kunft su dviem nepa- 
traukliomis komandos draugėmis paliko sportininkų ir įžymybių 
būrį Celyje; gal jos atėjo ieškodamos vietinio kolorito - vietos 
vyrų, kurie jų nepažįsta? 

Viena iš dviejų su Bigi Kunft atėjusių merginų pareiškė, kad 
Tauernhof „keistas“. 

Jos draugė tarė: 

— Čia nėra nė vieno jaunesnio nei keturiasdešimties. 

— Antai ten vienas yra, - pasakė Sju „Bigi“ Kunft, turėdama 
galvoje mane. Merilo ji matyti negalėjo, šis buvo įsitaisęs gulom 
ant ilgo suolo kitame mūsų stalo gale. 

— Sesele... - kreipėsi jis į mane. Pakišau jam po galva megztą 
kepuraitę, kad būtų patogiau. - Neprieštaraučiau, sesele, jei duo- 
tumėt tabletę migdomųjų, - suvapėjo netvirtu balsu, - bet su dar 
viena klizma nesutinku. 

Kol merginos svarstė, ponas Halingas ir dar keli vienas po kito 
atpažino tą didžiapapę blondinę. Kur joms geriau atsisėsti, prie 
atskiro staliuko ar kitame mūsų stalo gale? 

- Jis atrodo šiek tiek išgėręs, - pasakė Bigi viena mergina. 

— Koks juokingas jo kūnas! - tarė kita. 

— Man atrodo, tas kūnas įdomus, - atsiliepė Bigi, nusimetė 
striukę ir papurtė vešlius plaukus iki pečių; ji patraukė prie mūsų 
stalo tvirtu, beveik vyrišku žingsniu. 

Stambi stipri mergina, ji žinojo esanti sportiškai grakšti, nemė- 
gino vaizduoti moteriškumo, kurio pati suprato neturinti. Aukšti, 
kelius siekiantys kailio batai ir tamsiai rudos elastingos, labai pri- 
gludusios kelnės; ji vilkėjo tamsiai oranžinį veliūro megztinį su 
trikampe iškirpte, ir baltuojanti kaklo bei krūtinės oda stulbina- 
mai skyrėsi nuo įdegusio veido. Į mane plaukė tos dvi nuostabios 
oranžinės krūtys - lyg koks girtuokliui besidvejinantis saulėly- 
džio regėjimas. Kilstelėjau už ausies Merilo galvą ir švelniai stuk- 
telėjau į kepuraitę, paskui dar kartą, stipriau, į suolą. 

— Be agresyvumo nė iš vietos, sesele, - suburbėjo jis. Gulėjo 
atsimerkęs ir mirkčiojo visiems kalnų ožiams ant sienos. 

— Ist dieser Tisch noch frei? - paklausė Sju „Bigi“ Kunft, per 
televiziją sakiusi, kad vokiškai kalba tik su savo tėvu. 

— Bitte, Sie sollen hier setzen, - saumurmėjau siūlydamas joms 
sėstis. 

Gražioji stambuolė įsitaisė tiesiai prieš mane, kitos dvi toliau — 
nerangios sportininkės, besistengiančios atrodyti grakščios, ener- 
gingos ir mergaitiškos. Jos sėdėjo toje pačioje stalo pusėje kaip ir 
Bigi, joms priešais niekieno nepastebimas gulėjo Merilas Over- 
turfas; jaučiau, kad nėra jokio reikalo jas trikdyti atkreipiant dė- 
mesį į jį. Taip pat nebūtina mandagiai atsistoti ir leisti Sju Kunft 
pamatyti, kad ji bent coliu už mane aukštesnė. Sėdėdami buvome 
vienodo ūgio. Mano dailus liemuo, tik kojos trumpokos. 

— Was mėchten Sie zum trinken? - paklausiau jos ir toms dviem 
nevykėlėms užsakiau sidro, o Bigi - alaus. Žiūrėjau, kaip ponas 
Halingas sukiojasi po tamsų Keller merginoms už pečių ir sako: 
Zwei Apfelsaft, ein Bier... Jo mintys nuvarvėjo tarpeliu tarp mote- 
rų didžiojo slalomo nugalėtojos krūtų. 

Santūriai plepėjau su priešais sėdinčia čempione vokiškai, o 
klaikiosios merginos prie šaltojo stalo galo mosikavo rankomis 
ir kažką kniaukė viena kitai. „Bigi“ šnekėjo savotiška namine vo- 

kiečių kalba, kurią girdėjo tik iš savo tėvo, išmokiusio puikaus 
tarimo, bet jokios gramatikos. Ji turbūt suprato, kad negyvenu 
Kapruno ar Celio apylinkėse, nes nekalbėjau to krašto dialektu, 
bet visiškai nepagalvojo, kad esu amerikietis; pats nemačiau rei- 
kalo kalbėti angliškai; tai būtų leidę į pokalbį įsiterpti merginoms 
iš ano stalo galo. 

Užtat norėjau, kad įsiterptų Merilas. Ištiesiau ranką ketinda- 
mas pliaukštelėti jam per veidą, bet neberadau jo galvos. 

— Tu ne iš šitų apylinkių? - paklausė Bigi. 

— Nein. 

Merilo galvos ant suolo nebebuvo. Linkčiodamas ir tebesišyp- 
sodamas koja pagrabinėjau jo kūno po stalu, ranka siektelėjau už 
suolo. 

— Ar tau patinka čia slidinėti? - paklausė ji. 

— Nein. Atvykau ne slidinėti. Aš apskritai neslidinėju... 

— Tai ką veiki kalnuose, jeigu neslidinėji? 

— Anksčiau buvau šuolininkas su kartimi, - pasakiau stebė- 
damas, kaip ji patyliukais kartoja sau vokiškai, paskui linkteli; ji 
suprato. 

Mačiau, kaip ji mąsto apie ryšį tarp buvimo kalnuose ir šuo- 
lių su kartimi. Ar jis atvažiavo į kalnus, nes anksčiau šokinėjo su 
kartimi? Jai atrodė, kad norėta pasakyti šitai. Kaip ji susidoros su 
tokia mintimi, svarsčiau pats. Ir dar - kur, po velnių, Merilas? 

— Šuolininkas su kartimi? - tarė ji savo atsargia vokiečių kal- 
ba. - Sie springen mit einem Pol? 

— Taip, anksčiau, - atsakiau. - Bet dabar, žinoma, ne. 

Žinoma? Mačiau, kaip ji galvoja. Tačiau pasakė tik tiek: 

— Pala! Anksčiau buvai šuolininkas su kartimi, o dabar jau 
nebe, taip? 

- Žinoma, - sutikau; ji tik papurtė galvą ir tuoj pat tarė: 

— „ir esi čia, kalnuose, todėl, kad anksčiau buvai šuolininkas 
su kartimi? 

Gėrėjausi ja: man labai patiko jos atkaklumas. Dauguma žmo- 
nių tokiomis kasdieniškomis aplinkybėmis būtų nebesistengę su- 
sivokti. 

— Kodėl? - primygtinai paklausė ji. - Tai yra - ką bendra turi 
ankstesnis šokinėjimas su kartimi ir buvimas čia, kalnuose? 

— Nežinau, - tariau nekaltai, tartum ji pati būtų iškėlusi tą min- 
tį. Ji atrodė gerokai sutrikusi. - Koks gali būti ryšys tarp kalnų ir 
šuolių su kartimi? - paklausiau pats. 

Ji sutriko; tikriausiai pamanė, kad dėl visko kalta jos vokiečių 
kalba. 

— Mėgsti aukštį? - pamėgino vėl. 

— O taip, kuo aukščiau, tuo geriau. - Ir nusišypsojau. 

Ji tikriausiai pajuto tokių šnekų beprasmiškumą, nes pati nu- 
sišypsojo ir tarė: 

— Ar vežiesi savo kartis? 

— Savo kartis šuoliams su kartimi? 

- Žinoma. 

— Žinoma, vežuosi. 

— Į kalnus... 

- Žinoma. 

— Tiesiog tampai jas visur su savimi, a? - dabar ji jau smaginosi. 

— Tik vieną. 

— Ak taip, žinoma. 

— Tai leidžia išvengti eilių prie keltuvų, - pasakiau. 

- Tiesiog peršoki su kartimi? 

- Žemyn leistis būna sunkiau. 

— Ką tu veiki? - paklausė ji. - Tai yra - iš tikryjų. 

— Vis dar svarstau, - atsakiau. - Iš tikryjų. - Surimtėjau. 

— Ir aš taip pat, - tarė ji. Dabar kalbėjo rimtai, todėl mečiau 
vokiečių kalbą ir prašnekau angliškai. 

— Bet nesugebu nieko daryti taip gerai, kaip tu slidinėti. 

Abijos draugės nustebusios pakėlė galvas. 

— Jis amerikietis, - pasakė viena. 

- Jis yra šuolininkas su kartimi, - tarė joms Bigi šypsodamasi. 

— Buvau, - pataisiau aš. 

— Jis mus apgaudinėjo, - pasipiktino viena iš baidyklių, įsižei- 
dusi žiūrėdama į Bigi. 

- Bet jis turi puikų humoro jausmą, - tarė Bigi tai merginai, 
o paskui man, vokiškai, kad jos nesuprastų. - Pasiilgstu humoro 
jausmo, kai slidinėju. Ten visiškai nėra nieko juokinga. 

— Dar nematei slidinėjant manęs, - pasakiau. 

— Ką čia veiki? - paklausė ji. 

— Prižiūriu draugą, - atsakiau ir kaltai apsidairiau ieškodamas 
Merilo. - Jis girtas ir serga diabetu, o dabar kažkur dingo. Reikėtų 
pasistengti jį surasti. 

— Tai kodėl neieškai? 

Ir toliau kalbėjau vokiškai, kad suprastume tik mudu. 

— Juk atėjai tu, nenorėjau praleisti tokio įvykio. 

Ji šyptelėjo, bet nukreipė žvilgsnį į šalį; draugės, regis, pyko, 
kad ji kalba vokiškai, tačiau ji nekreipė dėmesio. 

- Čia ne vieta ieškoti merginų, - pasakė man. - Neatrodo, kad 
labai stengeisi, kitaip nesėdėtum tokioje vietoje. 

- Iš tiesų, - pritariau. - Čia nėra jokių galimybių susirasti mer- 
ginų. 

— Tikrai nėra, - tarė ji ir žvilgtelėjo į mane patvirtindama, kad 
iš tiesų taip mano. Bet nusišypsojo. - Eik ir surask savo draugą. 
Kol kas dar neišeisiu. 

Jau rengiausi tai padaryti svarstydamas, kur ieškoti pirmiausia. 
Po tamsiais Keller stalų šešėliais, kur Merilas galbūt tūno apimtas 
beprotybės ar ištiktas diabetinės komos? Tauernhof viršuje, kur 
jis girtutėlis atlieka šlapimo tyrimą, laistydamas savo mėgintuvė- 
lius virš prausyklės? 

Tą akimirką pastebėjau, kaip pritilo stalas už merginų - keli 
vyrai sėdėjo įnikę į kažkokią intrigą. Iš už merginų artėdamas 
prie mūsų stalo sliūkino didelio šuns siluetas. Ponas Halingas su- 
stingo prie baro pirštą prispaudęs prie lūpų, su šveičiamu stiklu 
rankoje, ir vaizdavo nieko nematantis. Tada blausioje šviesoje 
mūsų stalo aukštyje lėtai nutįso tamsus slidžių lazdos šešėlis, o 
nuo jo galo tarsi pagaliukas kybojo riešo kilpa, taikanti į erdvę 
tarp alkūnės (ant stalo) ir moterų didžiojo slalomo nugalėtojos 
krūties. 

— Tas draugas, - tariau Bigi Kunft virpančiu balsu, - kažkoks 
visai kaip nesavas. 

— Tai surask jį. - Ji iš tiesų sunerimo. 

— Tikiuosi, kad ir tu turi puikų humoro jausmą, - pasakiau jai. 

— O, tikrai, - atsakė ji šiltai šypsodamasi. Ir palinkusi truputį 
varžydamasi palietė mano plaštaką. Žinojo, kokios stambios jos 
rankos, tad paprastai laikydavo sugniaužusi. - Prašau - eik ir pa- 
sirūpink savo draugu, kad jam nieko nenutiktų. 

Tuo metu į padidėjusią spragą tarp jos krūties ir alkūnės siū- 
buodama įslinko slidžių lazdos kilpa; merginai palinkus į priekį, 
krūtis standžiai prisispaudė prie megztuko; tokį taikinį pražiop- 
soti galėjo tik visiškas kvailys. 

- Tikiuosi, atleisi man, - tariau paliesdamas jos ranką. 

— Žinoma, atleisiu, - nusijuokė ji tą akimirką, kai spąstai pri- 
artėjo ir riešo kilpa keistai skersuodama timptelėjo jos krūtį į 
pažastį, o Merilas Overturfas šiurpiai blizgančiomis akimis krito 
ant kelių jai už nugaros, laikydamas linkstančią lazdą tarsi meš- 
kerę su užkibusiu stambiu laimikiu. 

— Papakilpė! - suklykė jis. 

Tada sportininkė iš Vermonto parodė, kad jos koordinacija - 
kaip katės, o jėga neįtikėtina. Bigi ištraukė krūtį iš kilpos, stvė- 
rė lazdos galą ir permetė kojas per suolą, sunkiomis šlaunimis 
parversdama Merilą Overturfą ant užpakalio. Tuoj pat pašoko ir 
kelis kartus smeigė lazda Merilui - aiškiai buvo įgudusi laikyti 
rankose slidžių lazdas. Merilas raitėsi ant grindų, stengdamasis 
išlaisvinti pirštus iš skritulio tinklelio ir kruvinu delnų atmušti 
duriantį smaigalį. 

— Oi, Boglai, kraujas! Mane nudūrė! - Tuo tarpu Bigi galutinai 
jį primygo, aukštu kailiniu batu galingai prispaudė Merilui krūti- 
nę, o lazdos smaigalį įbedė į pilvą. 

— Tai žaidimas, tai tik žaidimas! - spiegė Merilas. - Argi užga- 
vau tave? Ar užgavau? Jokiu būdu, tikrai neužgavau. Ne, neužga- 


vau... ne, ne, ne! 

Tačiau Sju „Bigi“ Kunft stūksojo virš jo įrėmusi lazdą kaip tik 
taip, kad Merilas gulėtų prismeigtas ir persigandęs, jog jam tuojau 
perskros pilvą. Ji metė į mane piktą išduoto žmogaus žvilgsnį. 

— Pasakyk jai, Boglai, - maldavo Merilas. - Matėme tave per 
televizorių, - aiškino jai. - Mums tu labai patikai. 

— Ėmėme nekęsti žurnalisto, - pritariau aš. 

— Buvai tiesiog graži, - kalbėjo Merilas. - Jie mėgino pavaiz- 
duoti, kad tavo laimėjimas - tiesiog atsitiktinumas, o tu buvai kur 
kas aukščiau to mėšlo. 

Ji nustebusi spoksojo į jį. 

- Tai dėl cukraus kraujyje, - pasakiau. - Jis visiškai apkvaitęs. 

— Jis parašė apie tave eilėraštį, - sumelavo Merilas, ir Bigi 
pažiūrėjo į mane susijaudinusi. - Nuostabų eilėraštį. Jis tikras 
poetas. 

— „„anksčiau šokinėjęs su kartimi, - įtariai įterpė Bigi. 

— Dar jis buvo ir imtynininkas, - staiga kvailai pareiškė Me- 
rilas, — ir jeigu sužeisi mane ta lazda, jis nusuks po velnių tau 
sprandą! 

- Jis nesupranta, ką kalba, - pasakiau Bigi, žiūrinčiai, kaip Me- 
rilas kelia aukštyn kruviną ranką. 

— Galiu numirti, - tarė Merilas. - Kas žino, kur ta lazda buvo 
įkišta. 

— Durk jam kaip reikiant, ir dingstam iš čia, - atsiliepė viena iš 
Bigi slidinėjimo draugių. 

- Ir pasiimk lazdą, - pridūrė kita, rūsčiai žvelgdama į mane. 

— Po pilvo sienele labai arti gyvybiniai organai, - kalbėjo Me- 
rilas. - Ak, Dieve... 

— Man nerūpi tavo pilvas, - tarė jam Bigi. 

— Kai kiti iš tavęs šaipėsi, mes tave mylėjome, - nerimo Meri- 
las. - Šiame šlykščiame, patenkintame savimi, kupiname konku- 
rencijos pasaulyje tu atrodei ori ir turinti humoro jausmą. 

— Kas nutiko tavo humoro jausmui? - paklausiau aš. Ji pažvel- 
gė į mane sutrikusi. Jai tai buvo jautrus klausimas; atrodo, ji teikė 
tam daug reikšmės. 


VANDENS METODAS 121 


— „Katėl jus vadina „Bigi“? - įžūliai paklausė Merilas. - „Ka- 
tėl“ taip manote? - kreipėsi į mane. 

— Tikriausiai dėl jos širdies, - atsakiau Merilui. 

Atėmiau iš jos lazdą. Ji šypsojosi nuraudusi, veido spalva pri- 
minė tamsiai oranžinį veliūro megztuką trikampe iškirpte. Įtariu, 
kad visa esi iš veliūro! 

Merilas Overturfas atsistojo labai greitai. Jo sąmonės likučiai 
turbūt išsieikvojo dar gulint. Taip staiga pašokus ant kojų, manau, 
smegenys liko tysoti ant grindų. Nors Merilas visiems šypsojosi, 
buvo matyti tik jo akių baltymai. Rankomis ore rinko telefono 
numerius. 

— Bieve, Doglai, - tarė jis. 

Pastebėjau, kad jis jau stovi ant kulkšnių, o paskui griuvo tarsi 
sutirpęs sniegas. 


14 
Gera kova 


Muno vedybinio gyvenimo Ajovos aveniu 918 laikotarpiu 
Pelė Drąsuolė pasižymėjo optimizmu. Penkias naktis paeiliui ji 
drąsiai traukė jauką iš užtaisytų spąstų. Dar kartą įspėjau ją apie 
pavojų. Atnešiau gabalą riebios troškintos mėsos ir dailiai padė- 
jau ne į spąstus, o per kelias pėdas toliau. Kad būtų aišku, jog ja 
rūpinuosi. Jai nebūtina rizikuoti ir kišti vos piršto storumo ka- 
kliuko į didžiulius Bigi spąstus, skirtus žebenkštims, švilpikams, 
vombatams ir gigantiškoms žiurkėms. 

Niekada iki galo nesupratau, kodėl Bigi taip nusistačiusi 
prieš tą graužiką. Pelę ji matė tik kartą - netikėtai susidūrė su ja 
rūsio laiptų aikštelėje, kai vieną vakarą ėjo pasiimti savo slidžių. 
Gal jai pasirodė, kad pelė labai išdrąsėjusi ir veržiasi į viršų. 
Arba ketina sugraužti jos slides — jas ji perkėlė į miegamojo 
spintą. Retkarčiais jos užvirsdavo ant manęs, kai rytais tenai 
grabinėdavau. Jų grėsmingai aštrios briaunos galėjo ir sužeisti. 
Tai buvo viena iš priežasčių, dėl kurių tarp mūsų su Bigi kildavo 
trintis. 


Taigi vieną vakarą Pelė Drąsuolė gavo mėsos, bet mane kama- 
vo abejonės. Ar pelės ėda mėsą? 

Paskui maudžiausi su Kolmu. Jis buvo toks slidus vonioje, kad 
laikiau nykščius įkišęs jam į pažastis, kitaip būtų priburbuliavęs. 

Maudynės su Kolmu mane atpalaiduodavo, tik kad Bigi vis atei- 
davo pasižiūrėti. 

Ir visuomet klausdavo nuoširdžiai susirūpinusi: 

— Ar ir Kolmas bus toks plaukuotas kaip tu? 

Kitaip tariant - ar greitai tie siaubingi brūzgynai sužalos jį vi- 
sam gyvenimui? 

Šiek tiek susierzinęs atsakydavau: 

- Bigi, ar norėtum, kad būčiau beplaukis? 

Ji imdavo trauktis. 

— Na, ne visai taip. Gal labiau norėčiau, kad Kolmas nebūtų 
toks plaukuotas kaip tu. 

— Palyginti su kitais, Bigi, nesu jau toks plaukuotas. 

- Žinai, tie vyrai, - nutęsdavo ji, tartum vienintelis ją trikdan- 
tis mano bruožas būtų tas, kad ir aš esu vyras. 

Žinojau, apie ką ji galvoja, - apie slidininkus. Jie šviesiaplau- 
kiai, tokie vyriški (o jei ne šviesiaplaukiai, tai bent įdegę), be 
tabako dėmių ant dantų, po apatiniais - balti kaip drobė, be 
gyvaplaukių raumenys, oda lygi, nusišlifavusi miegant mieg- 
maišiuose. Vienintelė bjauri slidininkų kūno dalis yra pėdos. 
Manau, slidininkai prakaituoja tik per savo sukaitusias, įspraus- 
tas į ankštus batus, kelių sluoksnių dengiamas pėdas. Kiek ten 
tų storų šiurkščių kojinių! Tai vienintelis jų sveikatingo kūno 
trūkumas. 

Buvau pirmas ir vienintelis neslidininkas, su kuriuo Bigi su- 
gulė. Tikriausiai įspūdį jai padarė neįprastumas. Tačiau dabar ji 
svarsto ir stebisi. Prisimindama visą tą tyrą kaip sniegas švarą. 

Argi aš kaltas, kad niekada nenešiojau šilkinių prigludusių 
apatinių, kurie būtų nutrynę man visus plaukus? Mano odos po- 
ros per didelės slidinėti; pro jas man vidun pučia vėjas. Argi aš 
kaltas, kad esu toks riebaluotas? Ką daryti, jeigu maudynės man 
ne kažin kiek padeda? Galiu išlipti iš vonios visas švytintis, išsi- 
pudruoti kirkšnis, pasitepti pažastis, padrėkinti ką tik nuskustus 
skruostus kokiu kvapniu skysčiu, o po dešimties minučių imu 
prakaituoti. Pradedu visas blizgėti. Kartais kalbėdamas su žmo- 

nėmis pastebiu, kaip jie įsispokso, jiems dėl kažko pasidaro ne- 
jauku. Supratau, kas čia yra. Jie staiga išvysta atsiveriant mano 
poras, o gal jų dėmesį patraukia tik viena pora, iš lėto atsidaranti 
ir tartum įsistebeilijanti į juos. Esu šitai patyręs pats žiūrėdamas į 
veidrodį ir galiu tik užjausti stebėtoją: tai iš tiesų baugina. 

Tikriausiai gali tikėtis, kad žmona nespigins akių į tavo me- 
džiagų apykaitos požymius, ypač sunkesniais laikais. Tačiau ji tik 
pateikia siūlymų, kaip pataisyti mano juokingus plaukus. 

- Nusiskusk ūsus, Bogusai. Tikri gaktiplaukiai. 

Bet aš geriau žinau. Man reikalingi visi plaukai, kokie tik ant 
manęs auga. Jeigu ne jie, kas uždengtų mano baisiąsias poras? 
Bigi šito niekada nesuprato - ji neturi jokių porų. Jos oda lygi 
kaip Kolmo užpakaliukas. Žinau, ji tikėjosi, kad Kolmas turės 
tokias poras kaip jos, tiksliau - neturės jų, kaip ir ji. Savaime su- 
prantama, mane tai žeidė. Bet labiau galvojau apie vaiką. Savo 
porų nelinkėčiau niekam. 

Tačiau vis tiek tokie susidūrimai vonioje mane liūdindavo. 


Patraukiau į Benio užkandinę tikėdamasis, kad ten posėdžiau- 
ja ar šiaip skelbia maksimas Ralfas Pakeris, tas ginčininkas. Bet 
pas Benį buvo neįprastai tuščia, tad pasinaudojau tyla - daug ne- 
svarstydamas skambtelėjau į Floros Meki moterų bendrabutį. 

— Kuris aukštas? - pasidomėjo kažkas. Susimąsčiau, kuriame 
aukšte galėtų gyventi Lidija Kindl. Kur nors pakraigėje, kur peri 
paukščiai? 

Išmėginami įvairūs numeriai. Mergina įtariu balsu atsiliepia: 

— Klausau? 

- Prašom pakviesti Lidiją Kindl, - tariau. 

— Prašom pasakyti, kas skambina, - pasiteiravo tas balsas. — 
Čia kalba jos aukšto sesuo. 

Aukšto sesuo? Dėdamas ragelį įsivaizdavau sienų brolius, durų 
tėvus, langų motinas ir užrašiau ant tinko virš Benio pisuaro: 
FLORA MEKI IŠLIKO NEKALTA. 

Išvietės kabinoje kažkam, regis, buvo prastai. Iš po durų kyšo- 
jo juostelių sandalai, raudonos kojinės, ant grindų nusmukusios 
kelnės platėjančiomis klešnėmis. Akivaizdus sielvartas. 

Kad ir kas ten tūnojo, ta būtybė verkė. 

Na, žinau, kaip gali skaudėti šlapinantis, tad pajutau užuojau- 
tą. Bet drauge nenorėjau į tai gilintis. Gal pakaktų nupirkti bare 
alaus, pastumti po durimis, pasakyti, kad tai nuo manęs, ir greitai 
išeiti. 

Pasigirdo nutekančio vandens garsas - tai garsusis Benio uni- 
tazas su savaime nusileidžiančiu vandeniu. Kalbama, kad siekiant 
neapkrauti vandens siurblio jis elektriniu prietaisu užprogra- 
muotas nuleisti vandenį kartą per pusmetį. Tik pagalvokit, tapau 
tokio reto įvykio liudytoju! 

Tačiau anas kabinoje irgi išgirdo tą garsą; jis pajuto kažką esant 
šalia ir liovėsi kūkčioti. Pamėginau pirštų galais prieiti prie durų. 

Iš kabinos atsklido silpnas balsas: 

— Prašom pasakyti - ar lauke jau tamsu? 

— Taip. 

— Ak, Dieve, - tarė žmogus. - Ar jau galiu išeiti? Jų nebėra? 

Mane užvaldė netikėta baimė! Apsidairiau, kur jie. Kas? Žvilg- 
telėjau po pisuaru ieškodamas ten pasislėpusių keistų peršlapusių 
vyrų. 

— Kas tie jie? - paklausiau. 

Kabinos durys atsivėrė, ir jis išėjo tempdamas aukštyn kelnes. 
Tai buvo liesas tamsaus gymio vaikinas, iš tų poetų, dažnai vilkin- 
čių alyvų spalvos drabužius, - studentas, dirbantis Ruto knygyne, 
galbūt puikus meilužis, gal pederastas, o gal ir viena, ir kita. 

— Dieve, ar jie išėjo? — tarė jis. - Ak, ačiū jums. Jie liepė man 
nesijudinti, kol sutems, bet čia nėra langų. 

Įdėmiau pažiūrėjus buvo matyti, kaip žiauriai jis sumuštas. 
Kažkas jį užklupo vyrų tualete ir pasakė, kad jo vieta ne čia, o 
moterų pusėje. Tada sugrūdo į unitazą, muilo gabalu nubrūži- 
no nosį, apdraskė veidą; jam labai skaudėjo - lyg būtų ištrin- 
tas šlapimu suvilgyta pemza. Aplink jį tvyrojo klaikiai sumišę 

kvapai; į kišenę buvo įkištas sudužęs tualetinio vandens „Leo- 
pardė“ buteliukas. Kvepalus supylus į išvietę nebūtų smirdėję 
baisiau. 

- Jėzau, - tarė jis. - Ką gi, jie teisūs. Aš tikrai pedas - bet juk 
galėjau ir nebūti. Noriu pasakyti - jie juk nežinojo, kas aš. Tik už- 
ėjau nusilengvinti. Juk tai visai normalu, ar ne? Na, aš tualetuose 
vaikinų nekabinu. Ir taip pakanka. 

— O tas tualetinis vanduo? 

— Jie net nežinojo, kad jį turiu, - atsakė jis. - Ir jis skirtas ne 
man, dėl Dievo meilės. Tai merginai, mano seseriai. Gyvenu su 
ja. Ji paskambino man į darbą ir paprašė pakeliui namo paimti 
jai buteliuką. 

Tam vaikinui buvo sunku eiti - anie iš tiesų gerai jį sutvatino, - 
tad pasakiau padėsiąs išsigauti iš čia. 

— Gyvenu netoliese, - atsiliepė jis. - Jums nebūtina eiti su ma- 
nimi. Jie gali pagalvoti, kad ir jūs toks. 

Bet išėjau su juo iš Benio užkandinės už parankės pro dvi šnai- 
ruojančias poreles, sėdinčias prie durų. Matai, draugeliai! Vienas 
išlakė buteliuką kvepalų, o paskui privarė į kelnes. 

Pats Benis su gerai įvaldyta abejingumo viskam išraiška stūk- 
sojo už baro, kur tviskėjo alaus bokalai. 

— Tavo tualetas pats nuleido vandenį, - tariau jam. - Pasižy- 
mėk šią dieną kalendoriuje. 

— Labanakt, vaikinai, - pasakė Benis, o nedidukas menininkas 
prie kampinio stalelio įkišo nosį į alaus putą, kad užgožtų paskui 
mus slenkantį dvoką. 

- Žinojau, kad Ajovoje bus siaubinga, - kalbėjo man pederas- 
tas, - bet nesitikėjau, kad taip siaubinga. 

Stovėjome prie tako į jo namus Klintono gatvėje miesto centre. 

— Buvote toks malonus, - tarė jis. - Pakviesčiau užeiti, bet... 
Na, suprantat, esu labai prisirišęs. Niekada anksčiau nebuvau 
toks ištikimas, bet šitas... na, tikriausiai suprantat. Jis ypatingas. 

— Nesu toks kaip tu, - atsakiau. - Na, gal galėčiau būti, bet tu 
tikrai klysti. 

Jis paėmė man už rankos. 

— Gerai, - tarė. - Gal kitą kartą, matysim. Kuo esi vardu? 

— Nesvarbu. 

Nužingsniavau šalin, stengdamasis atsikratyti jo smarvės. Toje 
nušiurusioje gatvėje jis su savo ryškiaspalviais drabužiais atrodė 
lyg koks žydrasis riteris, žengiantis į maro nusiaubtą miestą, — 
narsus, kvailas ir pasmerktas. 

— Nebūk toks išpuikęs! - sušuko man pavymui. - Niekada nie- 
ko nemaldauk, bet nebūk per daug išdidus. 

Koks vertingas patarimas, duotas keisčiausio iš pranašų! Tam- 
sioje Ajovos aveniu kiekviename šešėlyje tykojo būriai pederas- 
tų kankintojų. Ar paliks jie mane ramybėje, jei parodysiu esąs 
normalus? Gal išprievartauti kokią pasitaikiusią merginą? Štai, 
žiūrėkit! Aš normalus! 

Arba neužtraukti užuolaidų grįžus namo pas Bigi, savo didžią- 
ją rusvą liūtę, įsitaisiusią mūsų gerai išgulėtoje lovoje su visur pa- 
sklidusiais žurnalais ir mažomis pagalvėlėmis, ant kurių išsiuvi- 
nėti Alpių vaizdeliai. 

— O Dieve, na ir smarvė! - tarė Bigi, įdėmiai žiūrėdama į 
mane. 

Mane persmelkė siaubas, kaip reikės pasiaiškinti. Ne menkes- 
nis už tą sodrų iškvepinto šlapimo tvaiką, garuojantį nuo manęs 
po sąlyčio su Ruto knygyno darbuotoju. Skleidžiau jo aromatą, 
tik kiek praskiestą. 

— Kuo čia išsiterliojai? - paklausė Bigi. - Kieno čia kvapas? Tu 
bjaurybe... 

— Buvau užėjęs pas Benį, - tariau. - Ten vyrų tualete pasitaikė 
žydras. Žinai, tas, kur dirba pas Rutą? 

Bigi nušoko nuo lovos, visą mane apuostė, pakėlė mano rankas 
sau prie nosies. 

- Tikrai, Bigi, - pasakiau mėgindamas gnybtelėti jai į skruostą, 
bet Bigi tvirta ranka mane atstūmė. 

— Ak tu bjaurybe, tu šunsnuki, Bogusai... 

— Nieko bloga nedariau, Bigi, prisiekiu... 

— Dieve! - sušuko ji. - Tu drįsti į mano namus parnešti jos 
kvapą! 

— Bigi, tai nuo to prakeikto pederasto vyrų tualete. Jį kažkas 
įkišo į unitazą, tada jam sudužo kažkoks buteliukas su tualetiniu 
vandeniu, kurį turėjo kišenėje... - mėšlas, pagalvojau. Nė iš tolo 
nepanašu, kad tai būtų įmanoma, ką ten kalbėti apie tiesą. Bevil- 
tiškai ramiai pasakiau: - Kvapas buvo labai stiprus, prisilietus... 

- Iš tiesų jos kvapas labai stiprus! - suspiegė Bigi. - Kaip kokia 
rujojanti kalė tuo savo prakeiktu kvapu ištrynė tave visą! 

- Aš nieko nepadariau, Bigi... 

- Galiu lažintis, kažkas egzotiška, — tarė ji. - Viena iš tų ska- 
romis apsisiautusių indusių su savo gudrybėmis. O jau kvapas - 
kaip viso haremo! Oi, pažįstu tave, Bogusai! Šitai tave juk visada 
traukdavo! Vis spoksai į juodukes, tas keistas rytietes ir tamsia- 
veides žydaites! Velniai rautų, perpratau tave! 

- Bigi, dėl Dievo... 

- Tai tiesa, Bogusai! - šaukė ji. - Žinau, tave tai iš tiesų traukia. 
Plaukuotos ir ištvirkusios... šlykštus akį rėžiantis purvas! 

- Jėzau, Bigi! 

— Tu visada norėjai, kad būčiau kitokia, - kalbėjo ji kandžioda- 
ma kumštį. - Tik pažiūrėk, kokius man perki drabužius. Kažkokie 
baisūs skudurai. Aš ne tokia, sakau tau! Mano šlaunys per storos. 
„Nenešiok liemenėlės“, - sakai man. „Tavo puikūs papai“, - aiš- 
kini. O jei nenešioju liemenėlės, tabaluoju jais kaip kokia karvė! 
„Puikiai atrodo, Bigi“, - sakai. Jėzau, žinau, kaip aš atrodau. Mano 
speneliai didesni už kai kurių merginų papus! 

— Taip, Bigi. Tikrai didesni. Ir man patinka tavo speneliai, 
Bigi... 

— Nepatinka! - sukliko ji. - Ir dar sakai, kad tau nepatinka 
šviesiaplaukės. „Šviesiaplaukės man paprastai nepatinka“, - sakai 
ir plekšteli man kur nors šiurkščiai. „Paprastai, - sakai taip nežy- 
miai baksnodamas, ir man kyla jausmas... 

- Jeigu neužsičiaupsi, - tariau, - tuojau pat sukelsiu tau šiokį 
tokį jausmą. 


VANDENS METODAS 129 


Bet ji žengtelėjo atgal ir tarp mūsų pastūmė lovą. 

— Nedrįsk manęs liesti, velniai tave rautų, - pareiškė. 

— Bigi, aš nieko nepadariau. 

— Tu dvoki! - riktelėjo ji. - Tikriausiai darei tai tvarte! Voliojai- 
si su kokia kiaule ant... ant pakratų! 

Nusiplėšiau marškinius ir subaubiau: 

— Pauostyk mane, Bigi, kad tave velniai! Smirda tik mano ran- 
kos... 

— Tik rankos, Bogusai? - paklausė ji ramiu lediniu balsu. - 
Ar tame tvarte, - tarė lėtai, - kokiame pašalyje pirštais dulkinai 
ožką? 

Suvokiau, kad tai pranoksta sveiko proto ribas, tad sviedžiau 
šalin batus, nusitraukiau kelnes ir šokau ant jos mėgindamas nu- 
spirti ant kulkšnių pakibusius apatinius. 

— Gyvulys! - klykė ji. - Laikyk savo daiktą toliau nuo manęs, 
Bogusai! Uūūh! Nė neįsivaizduoji, ką esi pasigavęs! Man to nerei- 
kia nė iš tolo, labai ačiū. 

Ji stryktelėjo į lovos kojūgalį, o aš staigiu šuoliu puoliau ar- 
tyn, už apačios pastverdamas jos absurdiškus, plevėsuojančius 
naktinius marškinius - tuos bjaurius flanelinius - jie perplyšo iki 
pat siūlės apie kaklą; parverčiau ją ant lovos ir jau buvau beveik 
supančiojęs tuo skuduru, bet ji galingai, su visa slidininkės jėga, 
spyrė man į krūtinę. Likau su naktinių marškinių draiskalais ran- 
kose, o ji nuskuodė į svetainę. Tarpduryje pagavau ją iš užpakalio, 
tačiau ji atsigręžusi vieną ranką suleido man į plaukus, o kita, 
iškišusi pro tarpkojį, siektelėjo mano lyties. Atlikau dailų metimą 
per nugarą - neabejoju, geriau nebuvo pasitaikę per visą mano 
imtynių karjerą. Buvau tikras, kad priblokšiu ją, bet ji alkūne dūrė 
atgal man į gerklę, pašoko ir keturpėsčia įsispyrė po manimi. Su- 
sikibęs su Bigi, privalai laikyti jos kojas. Ji jau stojosi, pamėginau 
surakinti jas, bet nespėjau, - nešdama mane ant sprando, ji nu- 
svirduliavo per kambarį prie komodos, tada palinko, visu kūnu 
kryptelėjo ir įgudusiu judesiu įmurdė mane iki pečių į stalčių su 
savo kelnaitėmis. 

Man iš akių pasipylė žvaigždės, pajutau savo liežuvio skonį; nors 
beveik nusikąsdavau jį per kiekvienas varžybas, taip ir neišmokau 
laikyti burnoje. Įsikibau jai į klubus, kai ji stengėsi atšokti nuo ko- 
modos, tada pamačiau artėjant jos baisų smūgį kumščiu iš apačios 
ir mikliai blokavau jį kakta; kol ji niršo dėl skaudančios rankos, 
apsisukau už jos kelio ir nėręs prie kojos iš šono parverčiau ant 
grindų - šį kartą užgriebęs ir pakirtęs artimesnę koją ir kuo kie- 
čiausiai užlauždamas atraminę ranką (tai žūtbūtinis, iš paskuti- 
niųjų atliekamas manevras, jį dažnai taikydavau per savo sportinę 
karjerą). Ji blaškėsi kaip reikiant, laisvąja ranka mėgindama kur 
nors man suduoti. Išnaudojau tą momentą pranašumui įtvirtinti — 
pasikreipęs stačiu kampu į jos liemenį ir primygęs sprandą sugrie- 
biau abi rankas. Baisiosios kojos daužėsi aplink, nors pati buvo pri- 
spausta. Iš tiesų paguldžiau ant menčių, bet nebuvo teisėjo, kuris 
pliaukštelėtų delnu į kilimą ir paskelbtų, kad kova baigta. Žinojau, 
kad jai skauda dvigubo nelsono laužiamas rankas, tad prislinkau 
savo blyškiu pilvu arčiau galvos ir priglaudžiau bambą prie karšto 
skruosto, tik saugojausi, kad neįkąstų. Elgiausi atsargiai, stengiau- 
si neatsipalaiduoti; kaip tik tokiomis lemiamomis akimirkomis ir 
pasireikšdavo mano keistas įprotis staiga nežinia kaip atsidurti ant 
menčių. Savo jautriąją vietą pristūmiau prie pat jos įtūžusios akies, 
vis nepamiršdamas gerų dantų, - lygiai tiek, kad nepasiektų. 

— Prisiekiu, nukąsiu tau tą prakeiktą daiktą, - suurzgė Bigi ir 
trūktelėjo mano dvigubus gniaužtus; šie laikė ją lyg spaustuvai. 

— Būk maloni, Bigi, pirma jį pauostyk, - tariau pasitrindamas 
pilvu jai į skruostą; sunkūs keliai praskriejo pro mano palenktą 
galvą ir sududeno į nugarą. - Tik pauostyk ir sąžiningai pasakyk, 
koks ten kvapas. Ar mano svarbioji kūno dalis turi kokį svetimą 
kvapą, haremo dvoką. O gal tai, ką užuodi, - vien aš? 

Jos keliai daužėsi jau ne taip smarkiai; ji suraukė nosį. 

— Kaip tau atrodo, Bigi, - pasakiau, - ar su visa didele patirtimi 
mano kvapų klausimu galėtum teigti, jog aptikai bent menkiausią 
neįprastą pėdsaką? Ar imtumeis spėti, kad šis pilvas trynėsi į kokį 
kitą pilvą ir persismelkė kitu kvapu? 

Jaučiau, kaip ji susigūžė - nuginkluojantis drebulys prieš dvi- 
gubą spyną, - tad leidau šiek tiek pasukti veidą ir patogiau pa- 
kreipti nosį; dabar mano išgąsdintas daiktas gulėjo jai ant skruos- 
to. Jis rizikavo gyvybe, kad išgelbėtų santuoką. 

— Ką užuodi, Bigi? - paklausiau švelniai. - Ar junti seno sekso 
dvoką? 

Ji papurtė galvą. Mano jautrusis daiktas gulėjo jai po nosim, 
skersai viršutinės lūpos. 

— Bet tavo rankos... - jos balsas buvo lyg įtrūkęs. 

— Liečiau tą vargšą sudaužytą pederastą, visą išsiterliojusį šla- 
pimu ir kvepalais, Bigi. Palydėjau namo. Paspaudėme vienas ki- 
tam rankas. 

Teko ją pasodinti atrėmus į save, paskui atleidau dvigubus 
gniaužtus ir palikau ant kaklo kruviną bučinio pėdsaką, nes iš lie- 
žuvio į gerklę saldžiai tebesisunkė kraujas. Galvos oda virš mano 
kairės ausies standžiai išsitempė, apgaubdama gumbą - ta vieta 
pataikiau į komodą. Įsivaizdavau pasekmes kelnaičių stalčiuje. Ar 
smūgis jas sukrėtė - suglamžė ir įgrūdo į giliausią kampą, kur 
jos tebetūno sunerimusios? Ir svarsto: kad ir kas ten buvo, gal ta 
būtybė nesumanys manęs dėvėti. 


Vėliau, jau švelniai galynėjantis lovoje, Bigi tarė: 

— Greitai uždėk ranką. Ne, tenai... ne, ne ten. Taip, va čia... 

Stengdamasi, kad būtų gera mums abiem, ji ėmė judėti po ma- 
nimi; kai ji taip juda, man vis atrodo, kad tuoj išslys. Bet ji nie- 
kada neišslysta, nė neketina kur nors slysti. Atrodo tarsi irkluotų, 
tarsi mes kažkur plauktume; aš tik prisitaikau prie lengvų ir ga- 
lingų jos grybšnių. Visa paslaptis - jos nenuvargstančios, genan- 
čios pirmyn kojos. | 

— Tikriausiai tai naudinga slidininkams, - pasakiau jai. 

— Na, žinai, juk turiu šiek tiek raumenų, - atsiliepė Bigi, nesun- 
kiai linguodama kaip plati valtis, pririšta banguojančioje jūroje. 

— Man patinka tavo raumenys, Bigi. 

— Ak, baik, ne tie raumenys. Ten juk net ne raumenys, - tarė 
ji. - Noriu pasakyti - kaip mergina esu gana raumeninga. 

— Tavyje vien raumenys, Bigi. 

— Na, ne vien raumenys... Ne, baik, ten ne raumenys, po velnių, 
juk puikiai žinai. 

— Ten geriau negu raumenys, Bigi. 

— Neabejoju, kad taip ir manai, Bogusai. 

- Ir šitai geriau negu slidinėjimas, Bigi. Ir smagiau... 

— Na, bjauru, kad turėjau rinktis, - pasakė ji, o aš primygau ją 
už tai. 

Bigi gana sunki, užtat lengvai įsibėgėja lyg valtis, pagauta ir 
nešama lūžtančios bangos. Plūduriavau su ja lėtai slysdamas. Re- 
gėjos, kad mes apskritai neturime svorio. Paskui jūra persimainė 
ir staiga sviedė mus į sausumą, besvorė būsena išgaravo, - tysojau 
išmestas ant kranto, švininis, tarsi smėliu užneštas rąstas, o Bigi 
gulėjo po manimi rami kaip tykus tvenkinys. 

Vėliau ji tarė: 

— Ak, dabar trumpai atsisveikinsiu, Bogusai. 

Bet nesujudėjo. 

- Iki, - atsiliepiau. - Kur keliausi? 

Tačiau ji tepasakė: 

— Žinai, Bogusai, tu ne toks jau blogas žmogus. 

— O kaipgi, Bigi, žinoma, ne toks jau blogas, - atsakiau apsi- 
mestinai lengvabūdiškai. 

Bet nuskambėjo šiurkščiai ir kimiai, lyg būčiau ilgai nekalbė- 
jęs. Ak, lėtas, nerangus gerai pasimylėjusio žmogaus balsas. Prisi- 
menu, kaip sutikau tave, Bigi... 


15 
Pameni, kaip mylėjai Bigi? 


p er paslaptingą Tauernhof aludės prieblandą nunešiau apalpusį 
Overturfą prie laiptų. Nesijaudinau dėl Merilo. Kadangi nekreip- 
davo dėmesio į diabetą, jis neretai alpdavo ir vėl atsigaudavo - or- 
ganizmas tai pritrūkdavo cukraus, tai prisipildydavo su kaupu. 

— Per daug alkoholio, - su užuojauta tarė ponas Halingas. 

— Per daug insulino, o gal per mažai, - atsiliepiau. 

- Jis tikriausiai išprotėjęs, - pasakė Bigi, nors buvo susirūpinusi. 

Ji nusekė paskui mus laiptais, nepaisydama bjauriųjų draugių 
aimanavimo. 

— Mums reikia eiti, - zirzė viena. 

— Automobilis ne mūsų, - pasakė man kita. - Tai komandos 
mašina. 

Laiptų aikštelėje Bigi atsidūrė prie manęs; supratau, kad dabar 
ji pamatys, koks esu neaukštas. Ji žvelgė į mane šiek tiek iš vir- 
šaus. Kad pataisyčiau įspūdį, apsimečiau, jog nešti Merilą - joks 
vargas; kilnojau jį tarsi bulvių maišą ir toliau lipau laiptais, ženg- 
damas iš karto per dvi pakopas, rodydamas Bigi: neaukštas, užtat 
stiprus. 

Žingsniuodamas su Merilu į jo kambarį, kaukštelėjau jo galvą 
į durų staktą, mat uždusęs prastai įžiūrėjau kelią. Bigi krūptelėjo, 
o Merilas tepratarė: 

— Prašyčiau ne dabar. - Jis atsimerkė, kai numečiau ant lovos, 
ir įsispoksojo į lemputę palubėje, lyg tai būtų galinga lempa virš 

operacinės stalo, kur jis guli sustingęs ir laukia chirurgo. - Nieko 
nejaučiu, visiškai nieko, - kreipėsi jis į anesteziologą; paskui su- 
glebo, apsnūdo ir užsimerkė. - Jeigu ruošiatės viską iš to lagami- 
no išimti, - burbtelėjo vėl, - turėsite sudėti atgal. 

Kol radau cukraus tyrimui reikalingus buteliukus ir virš prau- 
syklės įtaisiau stovą su mėgintuvėliais, Bigi tarpduryje šnibždėjo- 
si su tomis žiežulomis, kad slidinėjimo sezonas baigėsi, komen- 
danto valandos nebėra, o komandos automobilis joms duotas 
pasitikint, jog bus grąžintas. 

— Merilas turi automobilį... - pasakiau Bigi vokiškai, - jei no- 
rėtum pasilikti. 

— Kodėl turėčiau norėti? - paklausė ji. 

Prisiminiau Merilo melą. 

— Parodysiu eilėraštį apie tave. 

— Atsiprašau, Boglai, - sumurmėjo Merilas, - tie papai buvo 
tokie nuostabūs - Jėzau, šitoks taikinys — tiesiog privalėjau pa- 
mėginti. 

Bet netrukus jis galutinai atsijungė ir giliai įmigo. 

— Automobilis... - tarė viena iš baidyklių. - Iš tiesų, Bigi... 

— Mes juk turime jį grąžinti, - pasakė kita. 

Bigi ramiai, klausiančiomis akimis apžvelgė ir Merilo kambarį, 
ir mane. Kur buvęs šuolininkas su kartimi laiko savo kartį? 

— Ne, prašom ne dabar, - visiems paskelbė Merilas. - Turiu 
nusišlapinti, taip. 

Žongliruodamas buteliukais ir mėgintuvėliais jo šlapimo tyri- 
mui, atsigręžiau į merginas tarpduryje ir pakartojau Bigi vokiškai: 

- Jis turi nusišlapinti. - Ir viltingai pridūriau: - Gali palaukti 
už durų. 

Ak tu, didelis, standus ir šiltas veliūro gabale! 

Toliau nebegirdėjau jų vapėjimo koridoriuje prie Merilo durų, 
mane pasiekdavo tik šaižūs atgrasių draugių šnabždesiai ir ra- 
mus, solidus Bigi abejingumas. 

— Juk žinai, susirinkimas per pusryčius... 

— O kas ruošiasi neiti pusryčių? 

— Klausinės tavęs apie šį vakarą... 

— Bigi, o kaip Bilas? 

Bilas? Susidomėjau netvirtai vesdamas prie prausyklės Merilą, 
tabaluojantį rankomis lyg koks nusilpęs, nerangus paukštis, mė- 
ginantis skristi. 

— O ką Bilas? - sušnypštė koridoriuje Bigi. 

Teisingai! Perduokite seniui Bilui, kad ji liko pas šuolininką su 
kartimi! 

Bet pavojinga Merilo poza ties prausykle reikalavo viso mano 
dėmesio. Ant stiklinės lentynėlės, skirtos dantų pastai, linksmo- 
mis spalvomis blyksėjo stovas su mėgintuvėliais cukrui šlapi- 
me tirti. Overturfas vėpsojo į juos taip, kaip mačiau jį žiūrint į 
ryškius butelius kitapus baro, o aš turėjau prilaikyti jo alkūnes, 
kad nenuslystų nuo kriauklės, tuo pat metu taikydamas jo glebų 
įnagį į specialų šlapimo puoduką - Vienoje pavogtą alaus bo- 
kalą; jis mėgo tą indą, nes buvo su dangteliu ir beveik kvortos 
talpumo. 

- Gerai, Merilai, - pasakiau. - Tegu bėga. 

Tačiau jis tik spoksojo į savo mėgintuvėlių stovą lyg niekada 
nematęs. 

— Prabusk, mažiau, - įkalbinėjau, - privaryk jį iki viršaus! 

Bet Merilas tik skersakiavo pro mėgintuvėlius į savo paties 
negyvėlio pilkumo veidą, atsispindintį veidrodyje. Per petį matė 
mane, dūluojantį už nugaros - grėsmingai prisispaudusį, besi- 
stengiantį išlaikyti jį stačią. Į mano atvaizdą jis žvelgė su didžiau- 
siu priešiškumu - visiškai manęs nepažino. 

— Ei tu, paleisk mano pimpalą, - tarė veidrodžiui. 

— Merilai, užsičiaupk ir šlapinkis. 

— Arjums daugiau nieko ir nerūpi? - koridoriuje šnypštė drau- 
gėms Bigi. 

— O ką reikės sakyti Bilui? - klausinėjo harpija. — Šiaip ar taip, 
neketinu meluoti: jeigu paklaus, aš pasakysiu. 

Tada atidariau duris, laikydamas Merilą už juosmens, jo galą 
nukreipęs žemyn į šlapimo puoduką. 

— Kodėl nepasakius jam, net jei ir neklaustų? - tariau pasibai- 
sėjusioms harpijoms. 

Vėl uždariau duris ir nuvairavau Merilą atgal prie prausyklės. 
Pakeliui jis ėmė šlapintis. Šaižus Bigi juokas, matyt, palietė jau- 
trią vietą, nes Merilas krūptelėjo, mano nykštys slystelėjo atpa- 
laiduodamas bokalo dangtelį, o tas prižnybo pimpalą. Išsiveržęs 
Merilas apšlapino man visus kelius. Pagavau jį prie pat lovos — 
jis apsisuko, vis čiurkšdamas lanku ir žvelgdamas kaip netikėto 
skausmo suglumintas vaikas. Kietai nutvėriau jį ties kojūgaliu, jis 
suglebęs krito ant lovos, švirkštelėjo likusį šlapimą tiesiai į viršų 
ir išsivėmė ant pagalvės. Pastačiau šlapimo puoduką, nuprausiau 
Merilui veidą, apverčiau pagalvę ir užklojau stora antklode, o jis 
gulėjo sustingęs, užvertęs akis. Nusiploviau šlapimą, pipete pa- 
ėmiau šlapimo iš puodo ir sulašinau į skirtingus mėgintuvėlius - 
raudoną, žalią, mėlyną, geltoną. Dabar susivokiau, kad nežinau, 
kur spalvų lentelė. Nežinojau, kokia spalva turi virsti raudona, 
kaip pakitusi mėlyna reiškia pavojų, ar žalia turi likti skaidri, o gal 
susidrumsti, kam apskritai reikalinga geltona. Buvau tik matęs, 
kaip Merilas pats atlieka tyrimą, nes jis visada atsigaudavo kaip 
tik laiku, kai reikėdavo įvertinti spalvas. Pasukau prie lovos, kur 
jis, atrodo, miegojo, ir smagiai pliaukštelėjau per veidą; Merilas 
grikštelėjo dantimis, suniurnėjo ir miegojo toliau, tad tvojau atsi- 
vėdėjęs į pilvą. Mano kumštis dusliai bumbtelėjo, bet Merilas nė 
nesukrutėjo. 

Puoliau knisti jo kuprinę; radau švirkštų, adatų, insulino am- 
pulių, saldainių maišelių, pypkę hašišui rūkyti ir pačiame dugne 
pagaliau aptikau spalvų lentelę. Joje perskaičiau, kad viskas ge- 
rai, jei raudona pakinta į oranžinę, jei žalia ir mėlyna suvieno- 
dėja, o geltona virsta tamsiai raudona ir susidrumsčia; blogai, 
jeigu raudona „per daug greitai drumsčiasi ir tamsėja arba žalia 
ir mėlyna elgiasi skirtingai, o geltona pasidaro oranžinė ir lieka 
skaidri. 

Sugrįžau prie mėgintuvėlių. Spalvos jau buvo pasikeitusios, 
o aš neatsiminiau, kur kuri buvo iš pradžių. Paskaičiau lentelę 

norėdamas sužinoti, ką reikia daryti, jeigu nustatai, kad cukraus 
kiekis kraujyje pavojingai didelis ar mažas. Žinoma, ten buvo siū- 
loma kreiptis į gydytoją. 

Koridoriuje už durų tvyrojo tyla; nusiminiau, kad Bigi bus iš- 
ėjusi, kol čiupinėjausi su Merilo pimpalu. Merilas kėlė šiokį tokį 
nerimą, tad sugriebęs už plaukų pasodinau jį ir atsivėdėjęs šė- 
riau delnu per papilkėjusį žandą, paskui dar kartą ir dar, kol jis 
pagaliau sunkiai pramerkė akis ir nuleido smakrą ant krūtinės. 
Žiūrėdamas į spintą ar kažką man už peties, jis smarkiai suriko 
iš skausmo. 

— Krušt tave! - staugė Merilas. - Krušt tave negyvai! 

Tada kuo normaliausiu balsu kreipėsi į mane „Boglai“ ir pa- 
reiškė siaubingai norįs gerti. Daviau jam vandens, daug vandens, 
o visus tamsiai raudonus, mėlynai žalius ir oranžinius skysčius su 
šlapimu išverčiau į kriauklę, kad atsibudęs naktį apimtas įniršio 
neišgertų ir jų. 

Kai baigiau tvarkytis, Merilas jau miegojo; tūžau ant jo, tad 
išgręžiau jam virš ausies rankšluostį. Bet jis nesujudėjo, taigi nu- 
šluosčiau ausį, užgesinau šviesą ir tamsoje pasiklausiau jo kvėpa- 
vimo, kad būčiau tikras, jog viskas gerai. 

Merilas buvo didžioji mano gyvenimo iliuzija. Toks kvailys, 
šitaip naikina pats save — ir toks nepažeidžiamas. Nors gailėjausi 
praradęs tą stambią merginą, Merilą Overturfą vis tiek mylėjau. 

— Labanakt, Merilai, - sušnibždėjau tamsoje. 

Smukau į koridorių ir uždarydamas paskui save duris išgirdau 
jį sakant: 

— Ačiū tau, Boglai. 

O ten, koridoriuje, vienui viena stovėjo Bigi. 

Jos striukė buvo užsegta iki viršaus - Tauernhof viršutiniai 
aukštai nebuvo šildomi. Stovėjo šiek tiek sustingusi, mindžikavo 
vieną pėdą vis spustelėdama kita; atrodė piktoka ir truputį susi- 
drovėjusi. 

— Parodyk man tą eilėraštį, - tarė. 

- Jis dar nebaigtas, - atsakiau, ir ji įžūliai pažvelgė į mane. 

— Tai užbaik. Aš palauksiu... - Aišku, visą tą laiką ji laukė ir 
dabar žvelgė tarsi sakydama, kad man prieš akis - šioks toks dar- 
belis, jeigu nenoriu pulti veidu į purvą. 

Mano kambaryje, šalia Merilo, ji lyg nerangus meškinas prisė- 
do ant lovos. Nedidelės erdvės, maži užkaboriai slopino jos gra- 
ciją. Ji jautėsi per didelė tam kambariui ir tai lovai, jai buvo šalta; 
su užsegta striuke dar susivyniojo į antklodę, o aš tuo tarpu kne- 
binėjausi prie naktinio stalelio apsimesdamas, kad ant popieriaus 
skiautės, kur jau užrašyti kažkokie žodžiai, skrebenu tą eilėraštį. 
Tačiau tie žodžiai buvo vokiški, juos paliko ankstesnis kambario 
gyventojas, tad braukiau juos lyg taisydamas ką parašęs. 

Merilas dunkstelėjo galva į mūsų kambarius skiriančią sieną; 
iki mūsų atsklido jo prislopintas šūkalojimas: 

— Ak, jis nemoka slidinėti, bet su savo lazda tvarkosi labai 
mikliai! 

Ant lovos vis ta pačia veido išraiška didžioji mergina laukė ei- 
lėraščio. Pamėginau jį parašyti. 


Ji visa - lyg raumenų veliūras, 
Vinilo sluoksniu aptempta. 
Pėdas jos slepia plastikas, 
Prikaustytas prie slidžių veržlių. 
Suveržė plaukus kietas šalmas, 
Bet visad švelnūs jie, karšti... 


Karšti? Ne, ne karšti, pamaniau prisiminęs ją, sėdinčią ant lo- 
vos ir mane stebinčią. Jokių karštų plaukų! 


Eiklioji mergina - tikra smarkuolė; 

Standi ji ir tvirta kaip subrandintas vaisius. 
Glotni jos oda - lyg obuolys daili 

Ir kaip džiunglių bananas tampri, 

Bet vien tik minkštimas ir sėklos viduj. 

Uch! Ar įmanoma pataisyti prastą poeziją? Prie lovos ji rado 
mano magnetofoną, vartė rites, sukiojo ausines. Užsidėk jas, pa- 
rodžiau, paskui išsigandau, ką ji ten gali išgirsti. Be jokios išraiš- 
kos ji spaudė mygtukus ir keitė rites. Imkis eilėraščio! 


Tik pažvelk, kaip įsikibus ji savųjų lazdų! 
Dieve mieliausias, ne... 


Kai rėžia sniegą apie kalną, ji susikaupus 
Kaip lagaminas, visko pilnas, - ji kieta, tiksli, 
Metalas, oda, plastikas - veikia visa darniai, 
Gracija jos santūri lyg smilgos. 


Jos kojos ilgos?.. Viešpatie, ne! 


Tačiau praverkim ją nepaisydami šalčio, 
Atsekim, nuvyniokim, išpakuokim! 

Jos turinys daiktais pasklinda išblaškytais, 
Daiktais atsitiktiniais ir šiltais, 

Minkštais ir apvaliais, - visi jie 
Nuostabūs, neregėti! 


Atsargiai. Ji suko mano gyvenimo rites, atsukinėjo atgal, 
stabdė, leido iš naujo. Klausėsi mano juostose įrašytų daine- 
lių, nešvankių istorijų, pašnekesių, ginčų, mirusių kalbų ir ti- 
kriausiai rengėsi išeiti. Staiga krūptelėjusi sumažino garsą. Bent 
jau supratau, ties kokia juosta ji dabar yra: Merilas Overturfas 
kaukina savo automobilį, 1954-ųjų „Corn Vitverį . Dėl Dievo, 
pasiskubink su eilėraščiu, kol dar ne vėlu! Tada ji nusiėmė au- 
sines - bene bus pasiekusi tą vietą, kur mes su Merilu dalija- 
mės prisiminimais apie bendrą pažintį su padavėja iš Tiergarten 
Cafė? 

— Noriu perskaityti tą eilėraštį, - pasakė ji. 

Visa - lyg raumenų veliūras, - ji davė man pusę antklodės ir 
skaitė eilėraštį tiesi, apsirengusi - su striuke, kelnėmis, batais, 
visa susisupsčiusi ir užkėtusi lovą lyg kokia didelė skrynia, kurią 
reikia sutvarkyti ir tik tada bus galima eiti miegoti. Skaitė rimtai, 
judindama lūpas. 

— Vien tik minkštimas ir sėklos viduj? - perskaitė garsiai, ne- 
slėpdama rūstaus pasibjaurėjimo poetu; šaltame kambaryje jos 
alsavimas virto kamuoliais tarsi dūmai. 

— Toliau bus geriau, - pasakiau, nors anaiptol nebuvau tikras. — 
Bent jau ne blogiau. 

Gracija jos santūri. Antklodės dydis neleido lengvai jos daly- 
tis; Bigi pamatė, kad ta antklodė dengia daugiausia tris ketvirčius 
lovos. Nusiavusi batus pasikišo pėdas po savimi ir davė man dau- 
giau antklodės. Perplėšė kramtomosios gumos plokštelę, dides- 
nę dalį pasiūlė man; mūsų abiejų drėgnas čepsėjimas sudrumstė 
kambario tylą. Šilumos jame nebuvo nė tiek, kad apšaltų langai; 
iš trečio aukšto žvelgėme į mėlyną mėnesienos nušviestą sniegą 
ir ant ledyno pabirusius žiburėlius - tolimas kalnų trobeles, kur, 
įsivaizdavau, dabar rengiasi dulkintis šiurkštūs ir stambūs vyrai. 
Jų langai buvo apšalę. 

Jos turinys... 

— „daiktais pasklinda išblaškytais? - skaitė ji. - Koks čia išblašky- 
tas mėšlas? Nori pasakyti - toks mano protas? Atseit išsiblaškiusi? 

— Akne... 

— Daiktais atsitiktiniais ir šiltais... - skaitė ji toliau. 

- Tai tik lagamino įvaizdžio dalis, - pasiteisinau. - Na, tokia 
lyg metafora. 

— Minkštais ir apvaliais... Na, žinai... 

— Tai visai prastas eilėraštis, - sutikau. 

— Ne toks jau prastas, - tarė ji. - Man visai nieko. - Nusivilko 
striukę, o aš pasislinkau arčiau, šlaunimi priglusdamas prie jos 
šlaunies. - Aš tik nusivelku striukę, - pasakė. 

— O aš tik norėjau geriau palįsti po antklode, - pasiaiškinau, ir 
ji man nusišypsojo. 

— Tai visada taip prislegia, - tarė ji. 

— Kas? Antklodės? 

— Ne, seksas, - atsiliepė ji. - Kodėl viskas turi būti taip rimta? 
Tu turi imti apsimetinėti, kad esu tau ypatinga, nors iš tiesų šito 
net nežinai. 

— Manau, kad esi ypatinga. 

— Nemeluok, - pareiškė ji. - Nebūk toks rimtas. Tai nėra rimta. 
Noriu pasakyti - tu man visiškai nesi ypatingas. Tiesiog žadini 
smalsumą. Bet nenoriu apsimetinėti, kad padarei man įspūdį ar 
panašiai. 

— Noriu permiegoti su tavimi, - pasakiau. 

— Na, aišku, - tarė ji. - Tu to nori, bet man labiau patinki, kai 
mane juokini. 

— Būsiu didžiausias linksmuolis, - pasižadėjau, atsistojęs ap- 
sisiaučiau antklode ir netvirtai žengiau per lovą. - Duodu žodį, 
visą naktį vaidinsiu komiškas scenas ir versiu tave kvatotis. 

— Per daug stengiesi, - atsiliepė ji šyptelėjusi. 

Tada atsisėdau kojūgalyje ir visas palindau po antklode. 

— Kai sušalsi, pasakyk, - sududenau iš po antklodės; išgirdau 
pūkštelint jos gumą ir trumpą juoką. - Aš nežiūriu. Nemanai, 
kad tai puiki proga nusirengti? 

— Tu pirmas, - atsakė ji, tad ėmiau rengtis pasislėpęs po ant- 
klode ir kaišioti drabužius po vieną jai į rankas. Ji tylėjo, o aš įsi- 
vaizdavau, kaip ruošiasi trenkti man kėde. 

Iškišau megztinį, tinklinius marškinėlius, į gniužulą susuktas 
kojines iki kelių ir savo plačias odines Iederhosen. 

— O Dieve, kokios sunkios kelnės, - nustebo ji. 

— Padeda palaikyti fizinę formą, - atsiliepiau žvilgtelėdamas iš 
po antklodės. 

Ji sėdėjo lovos galvūgalyje visiškai apsirengusi ir apžiūrinėjo 
mano drabužius. Pagavusi mano žvilgsnį tarė: 

— Dar ne visai nusirengei. 

Vėl palindau po antklode ir ėmiau vargais negalais mautis ilgas 
apatines kelnes. Galų gale jas įveikiau, palaikiau skreite ir subti- 

liai kyštelėjau lauk - tokia ypatinga dovana. Tada pajutau, kaip ji 
kruta ant lovos, ir virpėdamas laukiau savo palapinėje. 

— Nežiūrėk, - įspėjo ji. - Jei pažvelgsi, viskas baigta. 

Atsekim, nuvyniokim, išbakuokim! O dar geriau, jei tai padarys 
ji pati. Bet kodėl ji tai daro? 

— Kas tas Bilas? - paklausiau. 

— Iš kur aš žinau, - tarė ji ir dirstelėjo po antklode. - O kas tu 
toks? 

Ji sėdėjo sukryžiavusi kojas, keliais įsirėmusi į mano kelius. 
Trūktelėjusi į save antklodę, puse jos apsivyniojo paslėpdama 
rusvą kūną nuo šviesos. Tebemūvėjo puskojines. 

— Man šąla pėdos, - pasakė ji stengdamasi, kad mano žvilgsnis 
niekur nenukryptų nuo jos akių. Bet numoviau jai kojines. Dide- 
lės plačios pėdos ir galingos valstietiškos kulkšnys. Įspraudžiau 
jos pėdas sau po keliais, primygau blauzdomis, kulkšnis suėmiau 
rankomis. 

— Ar turi vardą? - paklausė ji. 

— Bogusas. 

— Ne, rimtai... 

— Rimtai, Bogusas. 

— Tokį vardą tau davė tėvai? 

— Ne, jie šaukdavo mane Fredu. 

— Ak, Fredas, - ištarė taip, kad buvo aišku - tas žodis jai skam- 
ba kaip triedas. 

— Štai kodėl aš Bogusas, - pasakiau. 

— Tokia pravardė? 

— Tokia realybė, - prisipažinau. 

— Kaip Bigi, - pasakė ji ir droviai nusišypsojo žiūrėdama že- 
myn sau į gelsvą sterblę. - Esu didelė, tai jau tikrai. 

— Taip, tu didelė, - pritariau, o mano ranka lyg vertindama 
nuslinko aukštyn jos ilga šlaunimi; pajutau po pirštais įsitempusį 
raumenį. 

— Visada buvau didelė, - pasakojo ji. - Taigi žmonės mane vis 
taikydavo prie milžinų. Krepšininkų ar futbolininkų, tokių stam- 

bių nerangių vaikinų. Lyg būtų privalu, kad mes derėtume ar pa- 
našiai. „Reikia rasti Bigi kokį drūtą vyruką.“ Tartum rinktų man 
kokį valgį. Be to, mane nuolat per daug valgydindavo; visiems at- 
rodydavo, kad aš vis alkana. Iš tiesų mano apetitas visai menkas. 
Žmonės kažkodėl mano, kad jei esi stambi, tai šį tą reiškia - na, 
žinai, lyg būtum turtinga. Jų nuomone, jei kas yra turtingas, tai 
mėgsta tik tokius daiktus, kurie kainuoja didelius pinigus. O jei 
kas stambus, tą ypač traukia stambūs dalykai. 

Leidau jai kalbėti. Paliečiau krūtį galvodamas apie kitus dide- 
lius dalykus, o ji plepėjo toliau, dabar jau vengdama mano žvilgs- 
nio, ir smalsiai, nervingai stebėdama ranką, lyg svarstydama - ką 
ji palies toliau? 

— Tas pats ir su automobiliais, - kalbėjo ji. - Sėdi su dviem ar 
trim žmonėmis ant užpakalinės sėdynės, bet mažesnės merginos 
niekas neklausinėja, ar jai neankšta, užtat tavęs paklaus būtinai. 
Na, jei susigrūda trise ar keturiese, juk vietos niekam neužtenka, 
ar ne? Bet visi mano, kad tu geriausiai Žinai. 

Ji nutilo, pagavo mano ranką, slenkančią jai per pilvą, ir spus- 
telėjo. 

— Nemanai, kad turėtum ką nors pasakyti? - tarė. - Juk turė- 
tum ką nors pasakyti. Žinai, juk nesu kokia kekšė. Nedarau to 
kasdien. 

- Aš ir nemaniau, kad darai. 

— Na, tu manęs visai nepažįsti. 

— Noriu tave pažinti, visai rimtai, - pasakiau. - Bet juk nenorė- 
jai, kad būčiau rimtas. Norėjai, kad būčiau juokingas. 

Ji šyptelėjo ir leido mano rankai pakilti iki krūties ir sustoti 
po ja. 

— Tiek to, gali būti kiek rimtesnis negu dabar, - tarė. - Turi 
bent truputėlį su manimi pasikalbėti. Tikriausiai stebiesi, kodėl 
tai darau. 

- O taip, labai stebiuosi, - tučtuojau sutikau, ir ji nusijuokė. 

— Na, nesu tikra. 

— O aš žinau, - pasakiau, - tu nemėgsti stambių vaikinų. 

Ji nuraudo, bet dabar leido laikyti abi krūtis; švelniai liesdama 
riešus, tikrino man pulsą. 

— Nesi toks jau mažas, - tarė ji. 

— Bet Žemesnis už tave. 

— Na taip, bet ne toks jau mažas. 

— Man nesvarbu, kad esu mažesnis. 

- Dieve, ir man nesvarbu, - pritarė ji ir perbraukė ranka per 
koją ten, kur laikiau suspaudęs jos pėdą. - Esi gana plaukuotas. 
Niekad nebūčiau pagalvojusi. 

— Atsiprašau. 

— Ak, nieko baisaus. 

- Ar aš tau pirmas ne slidininkas? - paklausiau. 

- Žinai, ne taip dažnai gulėdavau su vyrais. 

— Žinau. 

— Ne, nežinai, - paprieštaravo ji. - Nesakyk, kad žinai, kai ne- 
žinai. Noriu pasakyti - kartą bendravau su vienu, kuris nebuvo 
slidininkas. 

— Ledo ritulininkas? 

— Ne, - nusijuokė ji, - futbolininkas. 

- Vis dėlto jis buvo stambus. 

— Tu teisus, - pasakė ji. - Nemėgstu stambių žmonių. 

- Baisiai džiaugiuosi, kad esu mažas. 

— Mėgsti Žaisti, ar ne? - paklausė ji. Dabar kalbėjo rimtai. - Tos 
juostos. Juk jose nieko nėra, ką? Sakei, kad ničnieko neveiki. 

— Esu tavo pirmas ničniekas, - atsakiau ir baimindamasis, kad 
ji neimtų į mane žiūrėti per daug rimtai, pasilenkiau ir pabučia- 
vau ją - burna sausa, dantys sukąsti, liežuvis paslėptas. Kai bu- 
čiavau krūtis, ji sukišo pirštus man į plaukus; šiek tiek skaudėjo — 
atrodė, lyg ji stumtų mane nuo savęs. 

— Kas atsitiko? 

- Guma. 

— Kas? 

— Mano guma, - pakartojo ji. - Prilipo tau prie plaukų. 

Glaustydamasis prie jos spenelio supratau, kad savo gumą ti- 
kriausiai prarijau. 

— O aš savo prarijau, - pasakiau. 

— Prarijai? 

— Na, kažką prarijau, - pakartojau. - Gal tavo spenelį. 

Ji nusijuokė ir kilstelėjo krūtis abipus mano veido. 

— Ne, jis niekur nedingo. Abu čia. 

— Turi du? 

Išsitiesusi ant pilvo skersai lovos, ji siektelėjo peleninės nuo 
naktinio stalelio ir įmetė į ją gumą su kuokštu mano plaukų. Už- 
simečiau antklodę kaip apsiaustą ir išsitiesiau jai ant nugaros. Ne 
užpakalis, o moliūgas! Gulėti ant jos tiesiai buvo neįmanoma. 

Ji pasisuko, mes apsikabinome gulėdami ant šono; pabučiavau 
ją, dantys jau buvo prasiskyrę. Melsvoje nuo sniego atsispindin- 
čioje šviesoje glaustėmės po antklode lyg palapinėje, pasakojome 
vienas kitam apie savo miglotus mokslus ir dar miglotesnes patir- 
tis — knygos, draugai, sportas, planai, politika, vertybės, religija, 
orgazmas. 

Po šilta antklode (vieną, du, tris kartus) Žemai skrendančio 
ir vis artėjančio lėktuvo ūžesys, rodos, nešė mus iš to įšalusio 
kambario per žydrus ledyno tolius, ten sprogome ir išsidraikėme 
susvilusiais, apsilydžiusiais gabalais, tarsi degtuko galvutės už- 
gesdami sniege. Gulėjome atskirai, beveik nesiliesdami, nuspyrę 
antklodę, kol lova, regis, atvėso ir sustingo lyg to paties ledyno 
liežuvis. Tada susivijome į kamuolį, drąsindami vienas kitą pra- 
žūtingoje tamsoje, ir šnibždėjomės po antklode, kol virš ledyno 
žybtelėjo pirmas saulės blyksnis. Jos ryškus metalinis spindesys 
apšalusio lango šerkšną po truputį vagojo upeliukais. 

Ir čia ryškioje saulės šviesoje šalia mūsų lovos sudūlavo į antklodę 
susisupęs Merilas Overturfas; jis stovėjo virpėdamas ir svyruoda- 
mas, veido spalva priminė miesto gatvių sniegą; rankoje laikė iškėlęs 
trapų falą - hipoderminį švirkštą su trimis kubiniais centimetrais 
drumsto insulino, turinčio grąžinti pusiausvyrą jo organizmui. 

— Boglai... - išlemeno jis ir plonu, lyg varveklis zvimbiančiu 
balsu nupasakojo, koks baugus ir blogas buvo jo miegas; per sa- 
pną sukaitęs numetė į šalį antklodę ir visą šaltą naktį išgulėjo 

nuogas, niekuo neužsiklojęs, prišlapino į lovą ir pabudęs aptiko, 
kad jo šlaunį prie paklodės prikaustė suledėjęs šlapimas. O kai į 
švirkštą sutraukė rytinę insulino dozę, rankos drebėjo taip, kad 
nepajėgė susileisti. 

Nutaikiau adatą į jo pamėlusią šlaunį ir atsargiai bakstelėjau, 
bet ji nuslydo. Merilas nieko nepajuto, tad atsivėdėjęs švystelėjau 
riešu lyg ieties metikas, esu matęs taip darant gydytojus; suvariau 
adatą šiek tiek giliau negu reikia. 

- Jėzau, turi jėgos, - tarė Merilas. 

Nenorėdamas, kad jam skaudėtų ilgiau negu būtina, smarkiai 
primygau stūmoklį. Bet tirpalas priešinosi, tas drumzlinas skystis 
strigo švirkšte lyg koks tešlos gabalas. Merilas, rodos, apsvaigo, 
pamėgino sėstis man dar nespėjus ištraukti adatos, ir švirkštas 
nusprūdo nuo jos. Kol užčiuopęs ištraukiau adatą, Merilas nuvir- 
mų, 0 jis žiūrėjo į Bigi, - gali sakyti, matė ją pirmą kartą; paskui 
ištarė vokiškai, pamiršęs, kad ji moka tą kalbą: 

— Boglai, tu ją priveikei. Puikiai padirbėta, puikiai. 

Aš tik nusišypsojau Bigi. 

— Ir ji mane priveikė, Merilai. 

— Sveikinu jus abu, - atsiliepė jis, priversdamas nusišypsoti ir 
Bigi. 

Merilas atrodė toks sušalęs ir varganas, kad pakišome jį po 
savo antklode, leisdami panirti į šiltą, mūsų kvapo pritvinkusį 
orą; suspaudėme jį, nesuvaldomai drebantį, iš abiejų pusių. Taip 
ir laikėme, kol ėmė prakaituoti, dviprasmiškai rangytis ir aiškinti, 
kad geriau sušiltų atsisukęs veidu ne į mane, o į Bigi. 

— Neabejoju tuo, Merilai, - pasakiau. - Bet, man atrodo, jau 
pakankamai sušilai. 

- Jo rankos jau visai šiltos, - tarė Bigi. - Tikrai. 


Vėliau jo rankos buvo užimtos - laikė vairą. Mes su Bigi nuo 
užpakalinės sėdynės maitinome jį apelsinais. Overturfas vairavo 

springstantį 1954-ųjų „Corn Vitverį gurgždančia pagrindine Ka- 
pruno gatve. Nesimatė jokių žmonių, išskyrus laiškininką, kuris 
mėgino sušilti eidamas pėsčias šalia pašto rogių ir švelniai ragino 
gauruotą arklį; tam iš šnervių kilo garų kamuoliai tarsi iš dyze- 
linio variklio. Aukštumoje saulė jau tirpdė ledo plutą, bet slėnio 
kaimeliai dunksos sustirę, kol kaip reikiant neįdienos, - viską 
dengė sidabro dulkių sluoksnis, oras buvo toks kandžiai šaltas, 
kad alsuoti galėjai tik mažais atsargiais kveptelėjimais. Kaprunas, 
sukaustytas speigo, regėjosi toks trapus, kad tik spustelėk garso 
signalą - ir kokia siena įskils. 

Prie slidininkų viešbučio Celyje abu su Merilu laukėme, kol 
Bigi sutvarkys savo reikalus, ir stebėjome, kaip ant namo laiptų 
vis didėja būrys į mus besižvalgančių vyrų. Kuris iš jų Bilas? Jie 
visi atrodė vienodi. 

— Verčiau eitum pakvėpuoti grynu oru, - tarė Merilas. 

— Kodėl? 

— Tu dvoki, - atkirto. 

Tikrai! Mane buvo persmelkęs Bigi kvapas - sodrus, prime- 
nantis laukinį medų! 

— Automobilis pradviso, - skundėsi Merilas. - Dieve, visur 
dvokas lyg ką tik pasidulkinus. 

Ant laiptų stovintys slidininkai žiūrėjo į Merilą - manė, kad jis 
čia svarbiausias. 

- Jeigu jie mus pultų, - tarė Merilas, - nemanyk, kad prisiim- 
siu nebūtus nuopelnus. 

Bet jie tik stebeilijo į mus; aplink jau sukiojosi ir kelios mergi- 
nos iš moterų rinktinės. Paskui pasirodė vyresnis už kitus, tvar- 
kingas, dailiai apsirengęs vyras ir įsispoksojo į 1954-ųjų „Corn 
Vitverį , tarsi tai būtų koks tuščias tankas. 

— Tai treneris, - pasakiau. 

Tas žmogus nusileido laiptais ir apėjęs mašiną prisiartino prie 
Merilo lango - plastikinės dviejų dalių užuolaidėlės, susiverian- 
čios kaip guminės kūdikio kelnaitės. Merilas ją praskyrė, ir trene- 
ris įkišo galvą vidun. 

Kaip visada įsitikinęs, kad vokiečių kalbą supranta tik jis, Me- 
rilas prašneko vokiškai. 

— Sveiki atvykę į vaginą, - pasveikino, bet treneris, atrodo, ne- 
suprato. 

— Kas čia per mašina? - paklausė. 

Iš veido jis priminė futbolininkus, vaizduojamus ant senų 
kramtomosios gumos kortelių. Visi su šalmais, visų galvos pana- 
šios, o gal tie šalmai ir yra galvos. 

— „Corn Vitveris , penkiasdešimt ketvirtųjų, - atsakė Merilas. 

Tas pavadinimas treneriui nieko nesakė. 

— Dabar tokių retai bepamatysi, - tarė jis. 

— Ir penkiasdešimt ketvirtaisiais jų būtum pamatęs ne tiek jau 
daug, - atsiliepė Merilas. 

Laiptais leidosi Bigi, nešdama lagaminėlį, JAV slidinėjimo 
rinktinės krepšį ir dar vieną didžiulį krepšį. Vienas iš vyrų rink- 
tinės nešė jos slides. Išlipau atidaryti „Corn Vitverio“ bagažinės. 
Ar tas ilgųjų slidžių nešėjas ir yra Bilas? 

— Tai Robertas, - tarė Bigi. 

— Sveikas, Robertai. 

— Kas čia per mašina? - paklausė Robertas. 

Prie bagažinės priėjo treneris. 

— Kokia didelė, - nusistebėjo jis. - Dabar tokių nebūna. 

— Ne-a. 

Robertas mėgino sugalvoti, kaip įtaisyti Bigi slides ant stogo 
rėmo. 

— Nesu matęs tokio rėmo slidėms, - pasakė jis. 

— Kvaily, tai ne slidžių rėmas, - netikėtai garsiai metė jam tre- 
neris. 

Robertas, atrodo, užsigavo, ir Bigi priėjo prie trenerio. 

- Bilai, tik nesijaudink, - tarė ji. 

Vadinasi, Bilas - tai treneris. 

— Aš ir nesijaudinu, - atšovė šis ir pasuko atgal į viešbutį. - Ar 
turi „Vasaros pratybų vadovą * 

- Žinoma. 

- Turiu parašyti tavo tėvams, - pasakė jis. 

— Aš pati parašysiu, - atšovė Bigi. 

Bilas stabtelėjo ir atsigręžė į mus. 

— Nežinojau, kad jų du. Kuris iš jų? 

Bigi parodė į mane. 

— Sveiki, - tariau. 

— Viso gero, - atsakė Treneris Bilas. 

Mes su Bigi įlipome į automobilį. 

— Turiu užsukti į Forellen viešbutį, - pasakė ji, - kur gyvena 
prancūzų komanda. 

- Au revoir? - paklausė Merilas. 

— Prancūzų rinktinėje yra mergina, pas kurią ketinau pagy- 
venti, - paaiškino Bigi. - Na, žinai, Prancūzijoje, - ji norėjo pasi- 
kviesti mane paviešėti. 

— Nuostabi proga pramokti kalbos, - suburbuliavo Merilas. — 
Kultūrinis šokas... 

— Užsičiaupk, Merilai, - pasakiau. 

Bigi atrodė liūdna. 

— Nieko tokio, — tarė ji, - ta mergina man vis tiek nepatiko. 
Tikriausiai būtų buvę siaubinga. 

Tad laukėme Bigi prie Forellen ir stebėjome panašiai aplink be- 
sisukiojančius prancūzų rinktinės vyrus. Visi jie išbučiavo Bigi, 
einančią į viešbutį, ir dabar tyrinėjo „Corn Vitverį“. 

— Kaip bus prancūziškai „kas čia per mašina“? - paklausė ma- 
nęs Merilas, bet nė vienas iš jų nepriėjo prie mūsų; Bigi išėjo iš 
viešbučio, ir visi vėl su ja pasibučiavo. 

Kai pajudėjome, Merilas paklausė Bigi: 

— O kaip italų rinktinė? Važiuojam atsisveikinti ir su ja. Italai 
man visad patikdavo. 

Tačiau Bigi sėdėjo paniurusi, ir aš tvojau Merilui į sėdynės 
atlošą. Jis užsičiaupė ir tylėjo, kol važiavome per Zalcburgą ir to- 
liau Vienos plentu, o senasis „Corn Vitveris“ skuodė į priekį lyg 
voras per stiklą. 

Bigi leidosi paimama už rankos ir sušnibždėjo man: 

— Tu keistai kvepi. 

— Tai nuo tavęs, - sušnibždėjau aš. 

- Žinau, - atsakė ji. 

Tačiau šnibždėjomės šiek tiek per garsiai. 

— Mano manymu, tai šlykštu, - pareiškė Merilas. - Kaip galima 
seną automobilį kankinti tokiais kvapais. 

Kadangi nepuolėme garsiai prieštarauti, Merilas ištylėjo iki pat 
Amšteteno. 

— Na, draugai, - pagaliau vėl prabilo jis, - tikiuosi, susitiksime 
Vienoje. Gal kokį vakarą aplankytume Operą, jei tik turėsite laiko... 

Veidrodėlyje trumpai šmėstelėjo jo veidas, bet tos akimirkos 
pakako suprasti, kad kalba rimtai. 

— Nešnekėk niekų, Merilai. Žinoma, susitiksime. Kasdien. 

Bet mano žodžiai jo neįtikino, jis ir toliau žvelgė paniuręs. 

Pastebėjusi, koks jis prislėgtas, Bigi nusipurtė liūdesį. Šiuo at- 
žvilgiu ja visada galėdavai pasikliauti. 

— Merilai, jei kada vėl prišlapinsi į lovą, - tarė ji, - gali ateiti 
pas mus sušilti. 

- Čia kvapų tema, - pridūriau. 

- Žinoma, - atsiliepė Merilas. 

— Kai įšalsi savo myžaluose, mes tave atitirpdysime, Merilai, — 
pasakiau. 

Pastebėjau, kaip veidrodėlyje jis pagavo Bigi žvilgsnį. 

- Jei šitaip galvočiau, - atšovė jis, - varyčiau į lovą kiekvieną 
naktį. 

- Arjūs gyvenate kartu? - paklausė mūsų Bigi. 

— Anksčiau gyvenome, - atsakė Merilas. - Bet butas mažas, tad 
vakarais išeisiu ir paliksiu jus vienus. 

— Mes nenorime nuolat būti vieni, - tarė Bigi pasilenkdama 
į priekį ir liesdama jo petį. Paskui kiek nusigandusi atsigręžė į 
mane lyg galvotų: privalome vaikštinėti tik būriu, būti vieniems — 
per daug rimta. 

— Būti su tavim - jokio smagumo, - pasakė man Merilas. - Su- 
pranti, esi įsimylėjęs. O tai juk visiškai neįdomu... 

— Ne, jis neįsimylėjęs, - paprieštaravo Bigi. - Mes nesame įsi- 
mylėję. - Ji pažvelgė į mane laukdama pritarimo, lyg sakydama: 
juk neįsimylėję, ar ne? 

- Žinoma, ne, - atsiliepiau, bet pajutau nerimą. 

— Aišku, įsimylėjęs, - pareiškė Merilas, - tu vargšas, kvailas 
šunsnuki... - Bigi apstulbusi pakėlė į jį akis. - Dieve, ir tu tokia 
pat, - pasakė jai. - Abu jūs įsimylėję. Nenoriu turėti jokių reikalų 
nė su vienu iš jūsų. 

Dievas mato - ir su vienu, ir su kitu iš mūsų jis turėjo tikrai 
nedaug reikalų: Vienoje jo beveik nematydavome. Jo sąmojis 
skaudžiai žeidė; Merilas privertė mus suprasti, koks apsimes- 
tinis mūsų atsainumas. Vėliau, artėjant pavasariui, jis savo „Vi- 
tveriu“ išdūmė į Italiją ir abiem atsiuntė po atviruką. Su užrašu: 
„Užmegzkite po romaną. Abu. Su kuo nors kitu.“ Tačiau Bigi tuo 
metu jau buvo nėščia. 

— Maniau, turi įsikišusi tą suknistą daikčiuką, - pasakiau. - In- 
trauterinė kontracepcija, IUK, ar ne? 

— IUK, - tarė Bigi. - IBM, BBC, NBA... 

— NCAA, - pritariau aš. 

— USA, - atsiliepė ji. - Na žinoma, turėjau, velniai griebtų. Bet 
daikčiukas tėra daikčiukas, kaip visi kiti... 

- Iškrito? - pasidomėjau. - Juk sugesti jie negali? 

— Nė neįsivaizduoju, kaip jie veikia, - pasakė Bigi. 

— Akivaizdu, kad neveikia. 

— Na, iki šiol veikdavo. 

— Gal įkrito vidun, - susimąsčiau. 

— Dieve... 

— Tikriausiai įstrigo kūdikiui tarp dantų, - pasakiau. 

— Ko gero, tas daiktas atsidūrė mano plaučiuose, - tarė Bigi. 
O vėliau paklausė: - Juk kūdikiui negalėjo pakenkti? 

— Nežinau. 

— Gal jis dabar kūdikio viduje, - spėliojo ji. 

Tad pamėginome įsivaizduoti: plastikinis neveikiantis organas 
šalia mažos širdutės. Bigi pravirko. 

— Na, užtat gal kūdikis nepastos, - raminau ją. - Gal tas pra- 
keiktas daiktas padės bent kūdikiui. 

Bet Bigi tai nepasirodė juokinga, ji įniršo. 

— Tik mėginu pataisyti tau nuotaiką, - pasakiau. - Maždaug 
taip dabar kalbėtų Merilas. 

— Merilas čia niekuo dėtas, - atrėžė ji. - Tai mes, suknisti įsi- 
mylėjėliai, ir kūdikis. 

Tada pažvelgė į mane. 

— Gerai, - pridūrė, - šiaip ar taip, aš esu įsimylėjusi. Ir kū- 
dikis... 

- Žinoma, ir aš tave myliu. 

— Nekalbėk taip, - pasakė ji. — Šito dar nežinai. 

Iš dalies tai buvo tiesa. Nors tuo metu jos ilgas kūnas lyg su- 
gerdamas malšindavo mano skausmą. Mes išvažiavome Merilui 
dar negrįžus iš Italijos - jeigu jis iš tiesų buvo ten, bet nepabė- 
gome nuo jo įtakos. Nuo jo pavyzdžio, gal net visų pavyzdžių, 
kaip išgyventi kenkiant sau. Tai padarė mums įspūdį, patys save 
įtikinome, kad trokštame kūdikio. 

— Kokį duosime jam vardą? - svarstė Bigi. 

— Gal Oro Antskrydis? - siūliau jausdamas, kaip mane per- 
smelkia baimė. - O gal kaip nors paprasčiau? Pavyzdžiui, Mega- 
tona? Ar Šrapnelis? — Bigi raukėsi. - Gal Raketa? 

Tačiau kai tėvas atsisakė mane remti, sugalvojau kitą, labiau su 
šeima susijusį vardą. Tėvo brolis, dėdė Kolmas, buvo vienintelis 
iš Tramperių, besididžiuojantis škotiška kilme; savo pavardei jis 
grąžino dalelytę Mak. Į svečius Padėkos dieną ateidavo su kiltu. 
Laukinis Kolmas Maktramperis. Po pietų išdidžiai persdavo ir 
svarstydavo, bene rinktis urologo specializaciją mano tėvą pri- 
vertė sunkios psichologinės problemos ir nesaugumo jausmas. 
Vis klausinėdavo motinos, ar esama kokių privalumų, kai miegi 
su tokiu specialistu, ir pats sau atsakydavo - ne. 

Tėvo vardas Edmundas, bet dėdė Kolmas vadindavo jį Maku. 
Tėvas nekentė dėdės Kolmo. Tuo metu, kai gimė mano sūnus, 
geresnio vardo negalėjau sugalvoti. 

Tas vardas patiko ir Bigi. 

— Tai tarsi garsas, kurio norėtum lovoje, - pasakė ji. 

— Kolmas? - nusišypsojau. 

— Mmm, Kol-mmm-as, - paaiškino Bigi. 

Tada maniau, kad ateis laikas, ir su Merilu matysimės kur kas 
dažniau. Jei būčiau žinojęs, kad bus kitaip, mūsų kūdikį būčiau 
pavadinęs Merilu. 


16 
Tėvai ir sūnūs (dviejų rūšių), 
nepageidaujamos marčios ir našlaičiai draugai 


Ajovos av. 918 
Ajova Sitis, Ajova 


1969 m. lapkričio 1 d. 


Dr. Edmundui Tramperiui 
Bič Leinas 2 
Greit Bors Hedas, Naujasis Hampšyras 


Brangiausias tėve ir daktare, 

pastaruoju metu savyje įžvelgiau visus grėsmingiausius pasku- 
tinės Weltschmerz stadijos simptomus, tad ar negalėtumėt atsiųs- 
ti man penicilino? Dar turiu šiek tiek jūsų duoto seno penicilino, 
bet suprantu, kad sendamas jis darosi vis stipresnis ir jį reikia 
laikyti šaltai, todėl dabar būtų nesaugu vartoti. 

Gal atsimenate, kada man jo davėte? 


Kai Kutas ir Fredas buvo penkiolikos, Elzbetė Malkas keliavo 
po Europą; grįžo pilna to pasaulio iki pat tarpkojo. Buvusi vyres- 
nioji žaidimų draugė juos praaugo - ženklas, kad vasaros Greit 
Bors Hede jau keičiasi. Rudenį abu ruošėsi eiti į parengiamąją 
mokyklą, o Elzbetė rengėsi koledžui. 

Kutas ir Fredas nesitikėjo, kad juodi susiraitę Elzbetės plau- 
kai taip veiks jų kojų pirštus - šie rietėsi. Retkarčiais abu paste- 
bėdavo, kad kojų pirštai pagalvėlėmis net liečia padus. Jiems tai 
buvo neabejotinas evoliucijos įrodymas - akivaizdus primatams 
būdingas instinktas, jų nuomone, radęsis tais laikais, kai beždžio- 
nės rietė pirštus stverdamosi už medžių šakų. Tas instinktas pa- 
dėdavo išlaikyti pusiausvyrą, mat kai tik jiedu išvysdavo Elzbetę 
Malkas, abiem atrodydavo, tarsi tuojau iškris iš medžio. 

Iš Europos Elzbetė parsivežė naujų keistų įpročių. Jokio de- 
ginimosi paplūdimyje dieną, jokių pasimatymų kazino vakare. 
Ji leisdavo dienas įkaitusioje tėvų vilos mansardoje prie jūros ir 
rašydavo. Eilėraščius apie Europą, sakė. Arba tapydavo. Kutas su 
Fredu nuo kranto matydavo jos mansardos langą; paprastai jie 
bangose mėtydavo kamuolį. Elzbetė nejudėdama stovėdavo lan- 
ge, vienoje rankoje laikydama ilgą teptuką. 

— Lažinuosi, ji tik dažo to nykaus kambario sienas, - tarė 
Fredas. 

Kutas sviedė kamuolį toli į jūrą ir nėrė jam iš paskos į bangas 
pasakęs: | 

- Lažinuosi, kad ne! 

Fredas pamatė, kad Elzbetė žiūri pro langą. Kurį ji stebi - Kutą 
ar mane? 

Vakarais jie stebėdavo Elzbetę. Gulėdavo ant smėlio per vidurį 
tarp jos namo ir pakrantės, kad būtų pasirengę, kai ji žengs iš 
mansardos laukan visa balta ir sukaitusi, vilkėdama dažais ap- 
taškytus melsvus darbinius medvilnės marškinius, siekiančius iki 
pusės šlaunų; kol ji, sugalvojusi sviesti akmenuką, nepasilenkda- 
vo jo paimti, nežinodavai, kad po tais marškiniais daugiau nieko 
nėra. Priėjusi prie vandens, išsinerdavo iš jų ir puldavo į bangas. 
Iš paskos plūduriuojantys vešlūs juodi plaukai, rodos, plaukda- 
vo visai atskirai lyg bangų supami susiviję dumbliai. Kai vėl už- 
simesdavo tuos darbinius marškinius, šie lipdavo jai prie kūno; 
grįždama namo nesivargindavo jų susisagstyti. 

— Vis dėlto negali gerai įsižiūrėti, - skųsdavosi Kutas. 

— Prožektorius! - sugalvojo Fredas. - Galime ją apšviesti iš 
arti. 

- Ji tiesiog susisiaus marškinius, - atsiliepė Kutas. 

— Taip, tie prakeikti marškiniai, - tarė Fredas. - Mėšlas. 

Tad vieną naktį jie tuos marškinius paėmė. Nuskuodė per šla- 
pią smėlį ir pačiupo, kol Elzbetė pliuškenosi bangose, bet jiems 
už nugaros švietė namo langai ir ji pastebėjo, kaip jie lenda už gy- 
vatvorės prie verandos, tad patraukė tiesiai prie jų. Užuot žiūrėję į 
ją, Kutas su Fredu mėgino pasislėpti po pagrobtais marškiniais. 

- Fredi Tramperi ir Kutbertai Benetai, - pasakė ji, - jūs maži 
padykę šunsnukiai. 

Ir nuėjo pro juos tiesiai į verandą; jie išgirdo, kaip trinktelėjo 
stiklinės durys. Elzbetė dar šūktelėjo: 

— Turėsite daug bėdos, jeigu tučtuojau neatnešite čionai mano 
marškinių! 

Įsivaizdavę ją nuogą svetainėje, kur sėdi ir skaito jos tėvai, Ku- 
tas su Fredu užkėblino verandos laipteliais ir pažvelgė pro durų 
stiklą. Elzbetė buvo nuoga, bet viena; jie grąžino jai marškinius, 
bet ji nė neketino jų vilktis. Abu nedrįso pakelti akių. . 

— Mes tik pajuokavome, Elzbete, - tarė Fredas. 

— Žiūrėkite! - pasakė ji ir apsisuko piruetu priešais juos. - No- 
rėjote pamatyti, tai žiūrėkite! 

Jie pažiūrėjo, paskui nusuko akis. 

— Iš tiesų, - prasižiojo Kutas, - norėjome pažiūrėti, ką tu tapai. 

Elzbetė nusikvatojo, nusijuokė ir jie abu žengdami vidun. Fre- 
das tuoj užkliuvo už toršero, numušė gaubtą ir mėgindamas kelti 
užmynė. Kutą ištiko isterija. O Elzbetė nerūpestingai švystelėjo 
marškinius ant peties, paėmė Kutą už rankos ir nusitempė laip- 
tais aukštyn. 

— Ką gi, Kutbertai, gali užlipti ir pamatyti mano paveikslus, - 
pareiškė ji; Fredui einant iš paskos pridūrė: - Tavęs, Fredai, pra- 
šyčiau palaukti apačioje. 

Juokingai ir nerangiai klupinėdamas paskui ją, Kutas išsigan- 
dęs pažvelgė per petį. 

Kai Kutas grįžo, Fredas jau buvo galutinai sulaužęs šviestuvą 
besistengdamas grąžinti gaubtui ankstesnį pavidalą ir grūdo į 
šiukšlių dėžę po stalu. 

— Geriau duok man, sutaisysiu, - tarė Kutas ir ištraukė sulam- 
dytą gaubtą iš šiukšlių dėžės. Fredas stovėjo ir žiūrėjo, o Kutas 
nervingai mostelėjo viršun. 

— Viešpatie, lipk gi viršun, - pasakė jis. - Palauksiu tavęs. 

Tad Fredas užkopė į mansardą, pakeliui atmazgydamas mau- 
dymosi kelnaičių raištelius, įtariai uostydamas pažastis ir tirda- 
mas kvapą iš burnos - jį mėgino pagauti pridėjęs prie lūpų delnus 
rieškučiomis. Bet Elzbetei Malkas tokie dalykai, regis, visiškai 
nerūpėjo. Atsisėdusi ant sudedamosios lovelės, ji numovė jam 
glaudes ir papasakojo kadaise prižiūrėjusi jį mažą, tada jis slapčia 
žiūrėdavęs, kai ji eidavo į tualetą. Ar jis šitai atsimena? Ne. 

— Na, tik nepamiršk - privalai niekam nepasakoti, - tarė ji ir 
išdulkino jį taip greitai, kad jis beveik nė nepastebėjo, jog visos 
drobės Elzbetės kambaryje baltos, visiškai baltos; visus spalvotus 
potėpius ant tų drobių dengė balti dažai. Baltos buvo ir sienos. 
Nusileidęs pas Kutą į svetainę Fredas pastebėjo, kad gaubtas, vi- 
sas sumaigytas ir aplaužytas, vėl pūpso ant šviestuvo, ir lemputė 
jau išdeginusi rudą dėmę ten, kur lietėsi prie gaubto paviršiaus. 
Visas tas klaikus šviestuvas atrodė lyg žmogus, kurio galva su- 
grūsta į pečius, o stengiantis ją ištraukti apsinuogino švytinčios 
smegenys. 

Išėjus į vėjų gairinamą paplūdimį Kutas paklausė: 

— Ar ji tau pasakojo, kaip slapčia žvilgčiojome į ją tualete, kai 
mus prižiūrėdavo? 

- Ji iš tiesų kartais mane prižiūrėdavo, - atsakė Fredas, - bet ji 
klysta: niekada taip nedariau. 

— O aš taip dariau, - pasakė Kutas. - Vaikeli, ar kada būčiau... 

— Kur jos tėvai? - prisiminė Fredas. 

— Na, namie jų nebuvo, - atsiliepė Kutas, ir jie patraukė prie 
jūros, ten maudėsi nuogi, paskui žingsniavo per šlapią smėlį, kol 
pasiekė Kuto namus. 

Ant pirštų galų įsėlinę į svetainę, jie nustebo išgirdę iš virtuvės 
sklindantį daugybės žmonių murmesį; Kuto motina verkė. Atsar- 
giai pažvelgę, išvydo Elzbetės tėvus ir Fredo motiną, guodžian- 
čius ašaromis paplūdusią Kuto motiną, ir daktarą Tramperį, Fre- 
do tėvą, lyg ir lūkuriuojantį prie durų. Jy nuodėmė jau atskleista! 
Ji viską jiems papasakojo, pasakė buvusi išprievartauta ar jau nėš- 
čia! Ji susituoks su jais abiem! 

Tačiau Fredo tėvas tyliai pasivedėjo jį į šalį ir sušnibždėjo: 

— Mirė Kuto tėvas, širdies smūgis... 

Tada skubiai žengė paskui Kutą ir sulaikė dar nespėjusį prieiti 
prie motinos. 

Fredas negalėjo žiūrėti Kutui į akis, nes bijojo, kad šis supras, 
kaip jam palengvėjo. 

Užtat jokio palengvėjimo jis neišvydo savo vonios kambario veid- 
rodyje rytą, kai paaiškėjo, kad nebeliko skylutės, pro kurią reikia 
šlapintis. Iš pradžių ji prasiverdavo lengvai žnybtelėjus. Paskui ėmė 
atsiverti ir vėl užsidaryti pati savaime: atrodė, kad Fredas nebeturi 
jai jokios įtakos. Jis išgėrė aspirino ir ėmė mažiau gerti vandens. 

O tą rytą, kai atsidūrė vonios kambaryje drauge su tėvu (dro- 
viai nusisukęs nuo greta šmėkšančios jo figūros - išsitepęs puto- 
mis, tėvas skutosi prieš veidrodį), Fredas apžergė unitazą ir ėmė 
šlapintis jausdamas, lyg ten tekėtų skutimosi peiliukų nuolaužos, 
sulankstyti smeigtukai ir grūstas stiklas. Jis klyktelėjo, ir tėvo vei- 
de atsirado žiojinti, putomis išterliota anga; Fredui dar nespėjus 
paslėpti įkalčio, tėvas suriko: 

— Parodyk man! 

— Ką parodyti? - paklausė Eredas, saujoje spausdamas tai, kas, 
jo įsitikinimu, buvo tik ankstesniosios kūno dalies liekana. 

— "Tą, ką laikai, - atsakė tėvas, - va tą. 

Bet Fredas nenorėjo atitraukti rankos baimindamasis, kad tai, 
ką laiko, nukris jam prie kojų; žinojo - jei paleis, niekas nebegalės 
vėl pritaisyti. Atkakliai laikė įsitvėręs, o tėvas niršo. 

- Užsiklijavo, ar ne? - riaumojo gerasis daktaras. - Retkarčiais 
šiek tiek išvarva? Atrodo, kad skystimas teka lyg per adatas? 

Adatos! Štai ką jis jautė! O Dieve! 

— Ką darei pastaruoju metu? - baubė tėvas. - Dieve gailestin- 
giausias! Vos keturiolikos, ir jau! 

— Man penkiolika, - tarė Fredas; jis jautė, kad adatos vėl pra- 
šosi lauk. 

— Melagis! - sugriaudėjo tėvas. 

Iš apačios atsiliepė motina: 

— Edmundai! Jam penkiolika! Ko čia tiek šaukti dėl tokių 
niekų! 

— Tu dar nežinai, ką jis išdarinėja! - užstaugė tėvas. 

— Ką? - paklausė ji; jie jau girdėjo ją artinantis prie vonios 
kambario. - Fredai, ką tu išdarinėji? 

Tačiau tėvas tuojau pat virto sąmokslininku. Jis užrakino vo- 
nios kambario duris ir šūktelėjo žmonai: 

— Nieko, brangioji. 

Tada, vis dar išsitepęs rausvu skutimosi muilu, su kraujuojan- 
čia per putas skustuvo palikta žaizdele, tėvas palinko prie Fredo. 

— Kas tai buvo? - sušnibždėjo jis niūriai, tokiu balsu, kad Fre- 
das pajuto norą atsakyti: avis. 

Tačiau rausvai apšerkšnijęs tėvo veidas atrodė grėsmingas, be 
to, šiaip ar taip, jis buvo urologas; Fredui būtų buvę neprotinga 
ignoruoti tokią kvalifikuotą nuomonę apie šlapinimąsi. Jis pagal- 
vojo apie geležies drožles, srūvančias iš šlapimo pūslės; įsivaiz- 
davo storą rėžtuko smaigalį, besispraudžiantį lyg koks plaustas 
žemyn jo šlapimtakiu. | 

- Dieve, kas man yra? - paklausė jis tėvo. 

— Atrodo, lyg viskas ten būtų užrūdiję, ar ne? - tarė gerasis 
daktaras. - Leisk man apžiūrėti. 

Fredas leido savo rankai nukristi prie kelių ir laukė, kol išgirs 
šlept ant vonios kambario grindų. 

— Kas ji? - paklausė tėvas, liesdamas jo gyvybiškąjį galiuką. 

— Elzbetė Malkas... - tyliai pratarė Fredas, nekęsdamas savęs 
už išdavystę, bet savo atsiminimuose apie Elzbetę nerasdamas 
nieko tokio malonaus, kad vertėtų ją ginti. 

Elzbetė Malkas! Jo kojų pirštai išsitiesė taip, kad manė čia pat 
nugriūsiąs. Elzbetė Malkas! Veskite ją čionai, išskėskite rankas ir 
kojas, nustatykite, ką, po velnių, ji slepia toje savo apgaulingoje 
kertėje... 

— Triperis. Tripas! - pareiškė tėvas. 

Kaip ir dauguma tėvo sakomų dalykų, tai nuskambėjo tartum 
komanda. Ir Fredas pagalvojo: Trypti? Ak ne, prašom elgtis atsar- 
giau. Dabar trypti tikrai negalėčiau. Dieve, tik jau ne trypti... 

Tą akimirką prie vonios kambario durų priėjo motina ir pa- 
kvietė tėvą prie telefono. 

- Tai Kutbertas Benetas, - pasakė ji. 

— Prašo Fredo? 

— Ne, tavęs, - tarė ji gerajam daktarui eidama paskui jį kori- 
doriumi ir nerimastingai žvalgydamasi atgal į Fredą, išbalusį lyg 
Elzbetės Malkas drobė. - Edmundai, - čiulbėjo ji tipendama, — 
būk geras Kutbertui. Jis ką tik neteko tėvo, manau, jam reikia tavo 
patarimo. 

Fredas raukydamasis atsekė paskui juos į svetainę; tėvas paėmė 
ragelį, o Fredas atsirėmė į sieną ir laukė. 

— Taip, sveikas, Kutbertai, - maloniai tarė tėvas, apklijuoda- 
mas ragelio mikrofoną nuo kraujo parausvėjusiomis skutimosi 
putomis. - Taip, žinoma, klausau. - Staiga tėvo veidas persimai- 
nė, ir jis metė į Fredą žvilgsnį tartum mirtį nešančią strėlę. Fredą 
iš toli pasiekė vos girdimas panikos aidas - jis girdėjo isterišką 
Kuto balsą; tėvas priblokštas žvelgė į jį iš ano svetainės galo, o 
balsas telefono ragelyje vis kalbėjo. - Ne ne, ne čia. Priimsiu tave 
savo kabinete, - suirzęs paprieštaravo tėvas, ir Fredas nebeištvė- 
ręs kreivai nusišypsojo, ta grimasa lyg pralaužė kokią užtvanką. - 
Vadinasi, po valandos, - tvardydamas įniršį pasakė tėvas: - Na 
gerai, po pusės valandos, - tarė garsiau. 

Fredas nerūpestingai atsišliejo į sieną ir tuoj pat susileido nuo 
juoko priepuolio, tėvui šaukiant į ragelį: 

- Tai ir nemyžk! 

Padėjęs ragelį jis rūsčiai įsispoksojo į Fredą, dabar jau nevalin- 
gai kvatojantį prie sienos. 

— Kodėl Kutbertas negali šlapintis? - paklausė motina, ir tėvas 
atgręžė į ją kruvina puta išterliotą paklaikusį veidą. 

— Tripas! - suriko jai. 

Vargšė moteris išsigando ir ėmė trepsėti. 


Ajovos av. 918 
Ajova Sitis, Ajova 

Dr. Edmundui Tramperiui 
Bič Leinas 2 

Brangus daktare Tramperi, 

man rodos, suprantu jūsų jausmus; jeigu Fredas nebūtų parsi- 
vežęs manęs nėščios iš Europos ir vedęs, jūs būtumėt ir toliau jį 
rėmę, kol baigs mokslus. Tačiau niekada aiškiai nesakėte, kad jei 
nebūčiau buvusi nėščia, gal Fredą būtumėt rėmę ir toliau. Žino- 
te, atvirai kalbant, visa tai man atrodo labai skaudu ir neteisinga. 
Jeigu Fredui nebūtų reikėję išlaikyti žmonos ir vaiko, jis juk būtų 
galėjęs apsieiti be jūsų pinigų. Visą tą laiką, kol mokosi, būtų pra- 
gyvenęs iš papildomų darbų ir stipendijų. O jeigu aš nebūčiau 
buvusi nėščia, būčiau susiradusi darbą ir parėmusi vėlesnes jo 
studijas. Kitaip tariant, dabartinėje padėtyje jūsų paramos reikės 
labiau negu tomis aplinkybėmis, kuriomis, kaip sakote, būtumėt 
mus rėmęs. Kas gi jums nepriimtina? Kad buvau nėščia? Kad Fre- 
das gyvenime nesilaikė tos tvarkos, kurios laikėtės jūs? O gal tie- 
siog jums nepatinku aš? Tai tartum kokia moralinė bausmė Fre- 
dui - ar jums neatrodo, kad nederėtų šitaip elgtis su žmogumi, 
kuriam jau daugiau nei dvidešimt penkeri? Juk turėjote pinigų, 
atidėtų Fredo mokslui, galiu suprasti, kad nepageidaujate remti 


162 JOHN IRVING 


dar ir jo žmonos bei vaiko, bet juk gana vaikiška, kai atsisakote 
mokėti ir už jo mokslą. 


Jūsų Bigi 

Brangus daktare Tramperi, 

man atrodo, kad Fredo rašytus laiškus jūs laikote užuomi- 
nomis. Neketinu kalbėti aptakiai. Mano motina ir tėvas duoda 
mums tiek kiek gali, kad Fredas užbaigtų savo suknistą daktaro 
disertaciją. Manau, turėtumėte skirti mums bent tiek, kiek anks- 
čiau planavote Fredo išsilavinimui, kol su savo nėštumais pasiro- 
džiau aš ir suardžiau jūsų puoselėtus planus. Spėju, jūsų žmona 
su manimi sutiktų, bet ji yra jūsų užguita. 


Bigi 


918 Ajovos av. 
Ajova Sitis, Ajova 


1969 m. lapkričio 3 d. 
Dr. Edmundui Tramperiui 
Bič Leinas 2 
Greit Bors Hedas, Naujasis Hampšyras 


Brangus daktare Tramperi, 
jūs esate pimpis. Prašom atleisti už tokį posakį, bet toks iš tiesų 
ir esate. Pimpis, kuris savo tikrą sūnų verčia kankintis ir skleidžia 


VANDENS METODAS 163 


šmeižtus apie jo vedybas su manimi, apie Kolmo gimimą ir visa 
kita. Ir tik todėl, kad tuo metu, kai tai atsitiko, jis dar nebuvo 
tapęs daktaru. Net ir tokiomis sąlygomis Fredas labai rūpinosi 
Kolmu ir manimi. Tik šiais, paskutiniais, metais, kai jam žūtbūt 
reikia baigti disertaciją ir susirasti darbą, jį visa tai vis labiau sle- 
gia. O jūs jam nė kiek nepadėjote - tiek daug, beje, sukaupęs. 
Mano pačios tėvai neturi nė pusės jūsų prabangos, bet vis dėlto 
prisideda. Gal net, pavyzdžiui, nežinote, kad jūsų Fredas pardavi- 
nėjo futbolo gaireles ir skolinosi nemenkas sumas iš savo draugo 
Kuto, kuriam, matyt, mes rūpime labiau negu jums. Jūs - tikras 
savo principais aptekęs pimpis, štai kas. Esate puikus suknistas 
tėvas, tik tiek galiu pasakyti. 


Jūsų marti 
(patinka tai jums ar ne) 
Bigi 


Tą purviną lapkričio popietę sėdėjau ant savo palangės stebė- 
damas Eičą, negailestingąjį grėbstytoją; lyg koks kareivis jis išsi- 
tempęs stovėjo savo nepriekaištingai mirštančioje pievelėje. Fi- 
čas ėjo sargybą laikydamas parengtą grėblį; vis apžvelgdavo lapų 
šiukšlyną ant kaimynų pievelių ir laukė, kada koks šapas atklys 
jo pusėn. Virš Fičo galvos lietvamzdžių latakuose tūnantys lapai 
laukė: vos jis nusisuks, jie puls žemyn. Bet aš sėdėjau apimtas ne- 
pakantumo kupinų minčių apie seną, niekam nekliudantį kvailį. 
Tegu visas tavo kiemas prasmenga skradžiai, Fičai. 

Ant kelių laikiau trijų Bigi laiškų kopijas, o ji pati purkštavo 
man per petį. 

— Kuris geriausias? — klausinėjo. - Niekaip negalėjau apsi- 
spręsti. 

— Ak, Dieve, Bigi... 

— Na, jau tikrai laikas jam išdėti, kas ir kaip, - tarė ji. - Ir nepa- 
stebėjau, kad ketintum ką sakyti. 

— Bigi, ak Jėzau... - Skaičiau toliau. - Pimpis, Bigi? Ak, Dieve 
mano... 

— Na, jis — tikrai pimpis, Bogusai. Labai gerai žinai... 

— Žinoma, jis pimpis, - tariau. - Bet kokia nauda iš to, kad jam 
pasakysi? 

— O kokia nauda buvo iš to, kad nesakai, Bogusai? 

— „Tikras savo principais aptekęs pimpis, štai kas, - skai- 
čiau siaubo apimtas. - Jau du pimpiai, Bigi. Šitai parašei jau du 
kartus... 

— Gal kiti du laiškai tau patinka labiau? - paklausė ji. - Ką ma- 
nai apie nuosaikųjį ar trumpąjį laišką? 

— Dieve, Bigi, kurį gi tu išsiuntei? 

- Jau sakiau, Bogusai, negalėjau apsispręsti... 

— Ak, ačiū Dievui! - sumurmėjau. 

— Todėl išsiunčiau visus tris, - tarė Bigi. - Tegu pimpis gauna 
tai, ko nusipelnė. 

Pajutau, kaip vėjo gūsis pargriovė Fičą, lyg menką lapelį nupū- 
tė gatve ir įgrūdo po stovinčiu automobiliu! 


Ajovos av. 918 
Ajova Sitis, Ajova 


1969 m. lapkričio 4 d. 
P. Kutbertui Benetui, 
Pilsberio dvaro prižiūrėtojui 
Med Indian Pointas 
Džordžtaunas, Meinas 


Mano brangusis Kutai, 

tebešildomi tavo malonaus skambučio, šįvakar sėdime su Bigi 
švaistydami menamus turtus ir nagrinėdami alternatyvą - chara- 
kirį duetu. Įsivaizduok mus abu, atsitūpusius vienas priešais kitą 
ant šviežiai išvaškuotų linoleumo grindų. Bigi duonriekiu peiliu 
pjauna lauk mano skrandį; jos žarnoms išskrosti aš pasirinkau 

mėsos pjaustyklę. Mes labai pasinėrę į šį darbą. Stengiamės kuo 
labiau slopinti riksmus, nes nenorime pažadinti Kolmo. 

Sutariame, kad Kolmas keliaus pas geruosius Bigi tėvus į Ist 
Ganerį Vermonte. Užaugęs bus slidininkas ir medkirtys, raudon- 
skruostis ir plačiaveidis, taip persmelktas Naujosios Anglijos tar- 
ties pro nosį, kad jam niekada neateis į galvą vargintis dėl kitos — 
kad ir kokios senosios skandinavų žemaičių - kalbos. Jo tolimų ir 
artimų protėvių veblenimo. 

Nesakau, kad nesutinku su viskuo, ką Bigi parašė mano tėvui. 
Tik verčiau ji nebūtų praradusi taktiškumo. Mat su mano tėvu 
reikia elgtis lyg su popiežiumi, dar nepradėjusiu dalyti palaimi- 
nimų; jeigu pavadinsi popiežių pimpiu, ar jis vis vien melsis už 
tave“ 

Kol kas sėdime su Bigi ir sekame jos laiško kelią į rytus. Matau, 
kaip nuo šiurkščios Bigi tiesos svyra pašto furgonas Čikagoje, 
kaip jos svarūs žodžiai verčia iš kojų paštininką Klivlande. Kun- 
kuliuojančių jausmų žarijas vėsina nuo jūros pučiantis brizas pa- 
krantės kelyje nuo Bostono iki Greit Bors Hedo, kur paštas visada 
pristatomas ankstyvą popietę. Mano motina bus namie, tad ji ir 
turėtų atplėšti voką, bet Bigi prisiekinėja, kad laiškas adresuotas 
tik tėvui, o ne daktarui ir poniai, taigi, žinant baimingą motinos 
pagarbą gerajam daktarui, ji laiško nelies. Padės ant bufeto po 
gėrimais. 

Tėvas grįš namo ketvirtą valandą, ką tik išoperavęs šlapimo 
pūslę ar kokiam aštuoniasdešimtmečiui išaiškinęs, kad tokia 
operacija rekomenduotina; ką tik manieringai nusiskutęs tvar- 
kingame vonios kambaryje prie kabineto, nusivalęs rankas, kad 
neliktų nė pėdsako talko miltelių - su jais lengviau užsimauti ir 
nusimauti chirurgines pirštines. Leis motinai pakštelėti į švariai 
nuskustą skruostą, tvarkingai įsipils škotiško viskio - pirma pa- 
kėlęs stiklą prieš šviesą, kad būtų tikras, jog jis švariai išplautas. 
Tada pamatys laišką. Pamaigys jį iš visų pusių tikrindamas, ar vi- 
duje nėra čekio, ir motina pasakys: „Ak ne, mielasis. Tai iš Ajova 
Sičio. Tai ne pacientas; ar nemanai, kad tas laiškas nuo Fredo“ 

Tėvas nusivilks švarką, atlaisvins kaklaraištį, pereis prie lango 
į terasą ir tarstelės kelis žodžius apie potvynį ar atoslūgį, tartum 
vandens lygis kokiu paslaptingu būdu lemtų, kur jam sėstis. Ro- 
dos, iki šiol tai turėdavo įtakos. 

Atsisės į tą patį raudonos odos sostą, kulnais prispaus tą pa- 
čią pagalvėlę, pauostys viskį, gurkštelės ir tada imsis skaityti Bigi 
laiškus. 

Jeigu jie vakar iškeliavo su popietės paštu, šiandien jau bus už 
Čikagos, gal net ir už Klivlando, o rytoj pasieks Bostoną, tad į 
Greit Bors Hedą nueis rytoj ar poryt. 

Tuo tarpu, Kutai, būk malonus, įženk į savo tamsųjį kambarį ir 
atspausk dvi visiškai lygias fotografijas, vieną baltą baltutėlę, kitą 
ištisai juodą: viena bus viltis, kita - pražūtis. Atsiųsk abi man. 
Grąžinsiu tau tą, kuri netiks mano padėčiai. 

Linkiu, Kutai, kad tave lydėtų Viltis visais neaprėpiamai įvai- 
riais pavidalais ir nebaugintų Pražūtis. 


Su meile 
Bogusas 


Įsivaizduoju gerąjį Kutą prie jūros per lietų, jo susivėlusius 
plaukus taršo šiaurrytys, pučiantis nuo Baro užutėkio į Butbėjų. 
Kutas, iškėlęs aukštyn mano laišką, kalba vieną iš savo keistųjų 
maldų jūrai, už jo nugaros - tušti Pilsberių rūmai, ištisos virtinės 
kambarių jo vienatvės Žaismui. 

Pamenu tos smagios vasaros pabaigą, kai susikraustėme į val- 
čių namelį su mažomis dviaukštėmis lovomis. 

— Viršuje ar apačioje, Bigi? 

— Pats lipk tenai... 

Atėjus rudeniui Pilsberiai jau buvo iškeliavę namo, ir Kutas ka- 
raliavo didžiajame name. 

Vienas iš jaunesniųjų sūnų paskambino pranešti, kad galbūt 
atvažiuos. 

— Ar mano motina jau išvykusi, Kutai? 

— Taip, Bobi. 

— Nebus ir tetos Rūtos, ar ne? 

— Tikrai taip, pone. 

— Na, Kutai, manau, tu jau persikėlei į didįjį namą. Nenorėčiau 
tavęs iškraustyti, tad mes apsistosime valčių namelyje. 

— Kas tie mes, Bobi? 

— Aš su drauge, Kutai. Bet būsiu dėkingas, jeigu tėvui pasakysi, 
kad savaitgalį leidau vienas. 

— Atsiprašau, Bobi, valčių namelis užimtas. Ten gyvena mano 
draugai. Bet dar pora miegamųjų didžiajame name galima būtų 
lengvai... 

— Pakaks vieno miegamojo, Kutai, Su dvigule... 


Biliardo kambaryje Bigi su Kolmu mėgino užkurti ugnį, o mes 
su Kutu stumdėme rutulius. 

— Šį rudenį nebus taip ramu, - liūdnai tarė Kutas, - mat keli 
Pilsberių vaikai jau pasiekę dulkinimosi amžių. Savaitgaliais jie 
vežiosis savo mergas. Bet po lapkričio jiems bus per šalta. 

Didžiulis namas iki šiol buvo šildomas vien anglių ar mal- 
kų krosnimis ir židiniais. Kutas labiausiai mėgo žiemas, kai visa 
namo erdvė priklauso jam vienam; visą dieną jis krapštydavosi su 
malkomis ir anglimis, kraudamas jų tiek, kad ugnis kūrentųsi per 
naktį ir tamsiajame kambaryje neužšaltų chemikalai. Kolmas pa- 
vakarieniavęs su Kutu ten darbuodavosi prie nuotraukų ciklo, kaip 
Kolmas prieplaukoje į miltus trina jūrinį žieduotąjį kirminą. Štai 
traiško jį batu, kapoja kiaukuto šuke; štai reikalauja kito kirmino. 

Tamsiajame kambaryje Kolmas liaudavosi kalbėjęs, tik stebė- 
davo Kuto chemikalų vonelėse ryškėjantį savo atvaizdą. Jo visiš- 
kai nestebino tas po vandeniu gimstantis portretas: stebuklai jam 
atrodė savaime suprantami; didesnį įspūdį darė dar viena galimy- 
bė pamatyti sumaitotą vikšrą. 

Dar Kutas padarė nuotrauką iš dviejų negatyvų: viename Kol- 
mas ant prieplaukos liepto, antrame tik lieptas maždaug tuo pa- 

čiu kampu. Prieplaukos kontūrai liko šiek tiek neryškūs, nes du 
atvaizdai nesutapo visiškai tiksliai, - Kolmas atrodė esąs ir ant 
liepto, ir po juo, medienos raštas dengė jo rankas ir veidą, kūnas 
tarsi išklotas lentomis. Tačiau jis sėdėjo (kaip? pakibęs erdvėje?). 
Tas vaizdas mane pribloškė, nors Bigi nepatiko ir aš jai pritariau, 
nes medinis berniukas atrodė keistai negyvas. Užsiminėme Ku- 
tui apie neįtikėtiną paranoją, kurią išgyveni dėl savo vaikų. Kutas 
parodė nuotrauką Kolmui, bet šiam nebuvo įdomu, nes kirmino 


yo -—- oe 


Merginai, kurią Bobis Pilsberis atsivežė savaitgaliui, viskas at- 
rodė „beveik kaip paveiksle“. 

— Nelė dailininkė, - paskelbė Bobis mums visiems. 

Septyniolikmetė Nelė atsiliepė: 

— Na, mokausi. 

— Gal dar morkų, Nele? - pasiūlė Kutas. 

— Kiek vienatvės toje fotografijoje, - pasakė ji Kutui tebežiū- 
rėdama į Kolmo nuotrauką, kur jo veidas po lieptu. - Žinai, ši 
vieta - turiu galvoje žiemą - turbūt neblogai dera su tavo vizija. 

Kutas lėtai kramtė suprasdamas, kad mergina „užsikabino“. 

— Mano vizija? - paklausė jis. 

— Na taip, - ėmė aiškinti Nelė, - juk supranti, ką noriu pasaky- 
ti. Su tavo požiūriu į pasaulį, taip sakant. 

— Aš nesu vienišas, - tarė Kutas. 

— Esi, tikrai esi, Kutai, - įsiterpė Bigi. 

Kolmas - tikrasis Kolmas, be medžio rievių ant veido, - išliejo 
pieną. Bigi pasisodino jį ant kelių ir leido paliesti papą. Šalia sė- 
dėjo ją įsimylėjęs Bobis Pilsberis. 

— Ta nuotrauka visiškai nebūdinga Kutui, - pasakiau Nelei. — 
Toks literatūriškas vaizdas būna retai, ir Kutas beveik niekada 
taip atvirai nenaudoja dvigubos ekspozicijos. 

— Ar galėčiau pamatyti daugiau tavo darbų? - paklausė Nelė. 

— Na, - tarė Kutas, - jeigu tik rasiu. 

— Gal užtektų, kad Bogusas apie juos papasakotų, - pasiūlė 
Bigi. 

— Eik po velnių, Bigi, - atkirtau, ir ji nusijuokė. 

— Neseniai parašiau kelis apsakymus, - pareiškė Bobis Pilsberis. 

Paėmiau Kolmą iš Bigi ir pastačiau ant stalo, atsukęs į Kutą. 

— Eik pas Kutą, Kolmai, - tariau. - Pirmyn... 

Ir Kolmas su netramdomu džiugesiu patraukė per mišrainę, 
nors ryžius apėjo. 

— Bogusai... - pasipiktino Bigi, tačiau kitame stalo gale išskėtęs 
rankas Kolmo pasitikti atsistojo Kutas, o vaikas tuo metu žengė 
prie jo per moliuskų kriaukles ir kukurūzų burbuoles. 

— Eikš pas Kutą, - tarė Kutas. — Čionai, čionai. Nori dar nuo- 
traukų pasižiūrėti? Nagi, ateik... 

Kolmas kluptelėjo lipdamas per krepšį su bandelėmis, ir Kutas 
stvėrė jį, pakėlė aukštyn ir apsalusį nusinešė į tamsųjį kambarį, o 
mergina, vardu Nelė, ištikimai nusekė iš paskos. 

Bobis Pilsberis žiūrėjo, kaip Bigi stumia savo kėdę nuo stalo. 

— Gal galiu padėti tau sutvarkyti indus? - paklausė. 

Linksmai gnybtelėjau Bigi po stalu; Bobis pamanė, kad ją už- 
liejęs raudonis skirtas jam. Ėmė nerangiai graibyti indus nuo sta- 
lo, o aš patraukiau į tamsųjį kambarį žiūrėti, kaip Kutas apsuks 
galvą Bobio merginai. Man išeinant ir paliekant Bigi su tuo va- 
pančiu būsimuoju meilužiu, ji parodė komišką grimasą, lyg degtų 
iš geismo Bobiui. 

Vėliau, kai Kutas su Kolmu užmigo pagrindiniame miegama- 
jame, Bobis Pilsberis ir jaunoji Nelė susitaikė arba ne, o mums 
atsidūrus valčių namelio lentynose Bigi širdo. 

— Bogusai, jis tiesiog tobulas, puikus berniukas, - kalbėjo ji. — 
Tau nederėjo palikti manęs vienos su juo. 

— Bigi, ar tik nenori pasakyti, kad sumetei virtuvėje greituką? 

— Ak, užsičiaupk, - ji sujudėjo ant apatinio gulto. 

— Arjis iš tiesų bandė, Bigi? 

— Klausyk, - tarė ji šaltai. - Tu žinai, kad nieko nebuvo. Tiesiog 
tu padarei taip, kad tam vaikui būtų nejauku. 

- Atsiprašau, Bigi, tikrai atsiprašau. Tik pakvailiojau... 

— Sutinku, man tai paglostė savimeilę, - pasakė Bigi ir ilgokai 
patylėjo. - Sakyčiau, buvo visai puiku. Jaunas vaikis, ir tikrai už- 
sigeidęs manęs. 

— Tave tai stebina? 

— O tave? - paklausė ji. - Neatrodo, kad labai domėtumeis. 

— Ak, Bigi... 

— Ne, tu nesidomi, - kalbėjo ji. - Turėtum, Bogusai, labiau pa- 
stebėti, kad manim domimasi, ir tuo nepiktnaudžiauti. 

- Bigi, šitas vakaras paprasčiausiai buvo nevykęs. Tik pažiūrėk 
į Kutą su ta mergaite Nele... 

— Ta besmegenė šliundra... 

- Bigi! Jauna mergina... 

— Kutas - vienintelis tavo draugas, kuris man patinka. 

— Na, tai neblogai. Ir man Kutas patinka. 

— Bogusai, aš galėčiau šitaip gyventi. O tu? 

— Kaip Kutas? 

— Taip. 

— Ne, Bigi. 

— Kodėl? 

Susimąsčiau. 

— Kadjis nieko neturi savo? - paklausė Bigi, bet tai buvo kvaila 
mintis; šiaip ar taip, man tai visiškai nerūpėjo. - Atrodo, kad jam 
nereikalingi jokie žmonės? 

Ji kapstėsi vis arčiau. 

— Kad jis ištisus metus gyvena prie vandenyno? 

Nieko bendra su tuo, apie ką kalbėjome, pagalvojau pats sau. 

— Kad gali galvoti tik apie savo fotografijas ir nesukti galvos dėl 
gyvenimo? 

Tokia jau ta Bigi, jei ko nors imasi, tai nepaliks nebaigusi. Pa- 
miršau klausimą. 

— Vadinasi, Bigi, galėtum čia gyventi su Kutu? - paklausiau, ir 
ji nutilo. 

- Sakiau, kad galėčiau šitaip gyventi, - paskui atsiliepė. - Ne su 
Kutu. Su tavimi. Bet taip, kaip gyvena Kutas. 

— Aš nemoku tokių darbų, - tariau, - negalėčiau nieko prižiū- 
rėti. Turbūt nemokėčiau net saugiklio pakeisti tokiame sudėtin- 
game name... 

— Kalbu ne apie tai, - atsakė Bigi. - Turiu galvoje, ar būtum 
toks viskuo patenkintas kaip Kutas. Toks, žinai, ramus? 

Žinojau. 

Rytą nuo apatinio Bigi gulto pro valčių namelio liuką stebė- 
jome Kutą su Kolmu. Per atoslūgį atsitraukęs vanduo paliko di- 
džiausius dumblo plotus, ir Kutas vedė Kolmą jų tyrinėti, neš- 
damasis fotoaparatą ir šiurkštų maišą visokioms jūros paliktoms 
įdomybėms rinkti. 

Didžiojo namo pusryčių kampe Bigi patiekė blynų su mėlynė- 
mis tylinčiam Bobiui Pilsberiui, susinervinusiai Nelei, Kutui ir 
iš pasididžiavimo net išsipūtusiam Kolmui. Visi galėjome gėrėtis 
maišo turiniu: stambaus moliusko kiaukutas, rajos uodega, per- 
matomas, plonas lyg popierius builio skeletas, negyva žuvėdra, 
nutraukta ryškiasnapės žuvėdros galva ir apatinis žandikaulis — 
gal ruonio, gal avies, o gal žmogaus. 

Po pusryčių Kutas sudėliojo tas liekanas į mūsų lėkštes ir nufo- 
tografavo lyg kokią paslaptingą žmogėdrų puotą. Nors Nelės do- 
mėjimasis fotografija, regis, tuo ir baigėsi, mačiau, kaip Bigi stebi 
Kutą, kantriai dėliojantį savo natiurmorto dalis. Kolmui, matyt, 
tai buvo logiška žaidimo tąsa. 

— Ar fotografuoji aktus? - paklausė Nelė. 

— Modeliai brangiai kainuoja, - tarė Kutas. 

— Na, paprašytum savo draugų, - patarė Nelė šypsodamasi. 

- Bigi? - paklausė Kutas, bet pažvelgė į mane. Aš laikiau Kol- 
mą - aukštyn kojom, galvą atrėmęs į biliardo stalą. 

— Ką aš Žinau, - atsakiau. - Klausk jos. 

- Bigi! - šūktelėjo Kutas. 

Ji darbavosi virtuvėje su keptuvėmis, likusiomis po pusryčių. 
Bobis Pilsberis ir Nelė kitame svetainės gale žaidė su ilgomis bi- 
liardo lazdomis. 

— Ar pozuotum man, Bigi? - girdėjau jį klausiant virtuvėje. 

Bobis Pilsberis mojavo lazda lyg meškere, Nelė lankstė savąją 
kaip lanką, o aš staiga susivokiau, koks įraudęs vargšo aukštyn 
kojom apversto Kolmo veidas. Kuo skubiausiai pastačiau vaiką 
ant biliardo stalo ir išgirdau Kutą atsargiai priduriant: 

— Na, Žinai, nuoga... 

— Taip, Kutai, luktelėk, - tarė Bigi. - Tuoj baigsiu tuos indus... 


Tačiau Kutas labiau pavydėjo vaikų, o ne žmonų. Kartais man 
sakydavo daugiau galvojąs apie atžalą, o ne apie porą. Nors Bigi 
jam patiko, man atrodo, Kolmas jį domino labiau. Neretai klaus- 
davo, ką veikiu su Kolmu; labai stebėdavosi, kad prieš atsakyda- 
mas turiu gerokai pagalvoti. Galėjau jam pasakyti tik tiek, kad 
vaikai keičia gyvenimą. 

— Na žinoma, turi keisti, - pritarė jis. 

— Turiu galvoje - dėl jų tampi paranojiškas. 

— Tu visada buvai paranojiškas. 

— Bet kai turi vaikų, viskas kitaip, - atsakiau nežinodamas, kaip 
paaiškinti tą skirtumą. 

Kartą apie tai rašiau Merilui. Aiškinau, kad vaikai priverčia 
staiga pasijusti mirtingam; žinoma, Merilas Overturfas tokių da- 
lykų tikrai nejaučia, jis man taip nieko ir neatsakė. O aš tiesiog 
norėjau pasakyti, kad imi pastebėti, kaip keičiasi tai, kas tau svar- 
bu. Pavyzdžiui, anksčiau mėgdavau motociklus; kai gimė Kolmas, 
nebegalėjau jais važinėtis. Nemanau, kad tai paprasčiausia atsa- 
komybė; tiesiog vaikai suteikia laiko pojūtį. Atrodė, lyg anksčiau 
niekada nesuvokdavau, kaip slenka laikas. 

Be to, Kolmas man žadino tokį tarsi nenatūralų jausmą. 
Kitaip tariant, troškau užauginti jį savotiškoje aplinkoje, kuri 
būtų panaši į tikrą, tačiau dirbtinė - tartum kokia ganykla ar 
aptvaras, bet ne ta siaubinga realybė, kurioje gyventi taip ne- 
saugu. Užauginti tarsi po gaubtu! Sukurti jam draugų, sugal- 
voti patinkantį darbą, pateikti nedidelių problemų, imituoti 
sunkumus (tik ne per daug), parinkti keletą gerai apgalvotų 

grėsmių, pasirūpinti, kad galų gale jis laimėtų, - visko su saiku 
ir apdairiai. 

— Vadinasi, nori ganyti jį lyg kokią karvę? - paklausė Kutas. - 
Gerai, bet juk iš jo išaugs mažas buliukas, ar ne? 

— Galvijai gyvena saugiai, Kutai, ir jie būna patenkinti. 

— Galvijai yra galvijai, Bogusai. 

Bigi pritarė Kutui. Kai Kolmui leidome važinėti triratuku po 
mūsų kvartalą, negalėjau nustygti iš nerimo. Bigi sakė, kad to reikia, 
kad vaikas įgaus pasitikėjimo savimi. Šitai žinojau; tačiau vis tiek tū- 
nodavau krūmuose prie namų ir paslapčia jį stebėdavau. Įsivaizda- 
vau, kad tėvas - tarsi angelas sargas. Kai Kolmas pamatydavo mane, 
nulenkusį šaką ir spoksantį pro gyvatvorę, sakydavau, kad man rūpi 
gyvatvorė. Kai ko joje ieškau; mėgindavau ir Kolmą sudominti to- 
kiu saugiu tyrinėjimu. Tai kur kas geriau nei triratuku lėkti tiesiai į 
pavojų! Eikš, ramaus gyvatvorės gyvenimo niekas netrikdo. 

Net aptikau vietą, kur aplinka man atrodė saugiai prižiūrima, - 
Ajova Sičio zoologijos sodą. Ten negalėjo būti jokios mirties ir 
gyvenimo kovos. 

— Mes visada čia einame, - skųsdavosi Kolmas. 

— Argi tau nepatinka gyvūnai? 

— Patinka... - Bet žiemą jų ten likdavo vos keturi penki. - Ma- 
mytė vedasi mane tenai, - sakydavo Kolmas, rodydamas į Ajova 
Sičio centrą ir universiteto pastatus kitapus upės. 

- Ten tik žmonės, - atsakydavau jam. - Meškėnų nėra. 

Tik žmonės; jeigu nueitume ten, galbūt išvystume kai kuriuos 
verkiant - ar ką nors dar blogiau. 

Todėl grįždamas iš Peoples Market vesdavausi Kolmą per zoo0- 
logijos sodą. Lapkričio mėnesį, kai beždžionės jau buvo iškeliavu- 
sios į pietus ar persikėlusios vidun, o mes su Bigi jau savaitę lau- 
kėme mano įsižeidusio tėvo atsakymo, su Kolmu nešėmės namo 
pusryčių duonos ir zoologijos sode palikome didžiąją jos dalį. 

Šerdamas begėdžius meškėnus, visą tą niurnančią gaują akme- 
nų garde, Kolmas vis jaudindavosi, kad mažesniesiems duonos 
nekliūva. 

— Va tam, - sakydavo jis, pirštu rodydamas į bailesnįjį, ir aš 
mėgindavau mažajam niekšeliui pakišti duonos gumulą. Kaskart 
pirmas prišokdavo kuris riebesnis ir įžūlesnis, krimstelėdavo bai- 
liui į užpakalį, čiupdavo duoną ir laukdavo dar. Ar dera vaikui 
šitai matyti? 

O tas nusišėręs bizonas, atrodantis lyg paskutinysis buivolas? 
Kojos plonos tarsi kokio nevikraus vandenyje braidančio paukš- 
čio, keršas kailis krinta gabalais kaip nuo seno baldo, kurį reikia 
apmušti iš naujo, - tokia didžiulė svirduliuojanti sofa su sprūs- 
tančiais lauk viduriais. 

Arba sušalęs, raukšlėtas lokys mūriniame urve, jam pakabinta 
automobilio padanga, su kuria jis niekada nežaidžia, aplinkui pil- 
na šlykščių dvokiančių jo paties blynų. 

— Kam ta padanga? - pasidomėjo Kolmas. 

— Lokiui Žaisti. 

— Kaip“ 

— Na, suptis ant jos, stumdyti... 

Tačiau nestumdoma ir nesūpuojama padanga tarsi pajuokai 
kybojo virš amžinai snaudžiančio lokio. Ir pats žvėris tikriausiai 
gyveno apimtas abejonių, kam ji skirta. Man vis dažniau kildavo 
klausimas, ar zoologijos sodo aplinka tinka Kolmui; gal iš tiesų 
vaikui geriau būtų miesto gatvėse. 

Ir tada, tą lapkritį, nutiko katastrofa ančių tvenkinyje, kur su 
Kolmu šiaip jausdavausi geriausiai. Suodžių baltumo naminės 
antys irstėsi drumstame tvenkinyje, laukdamos metamų trupi- 
nių, o mes šituo metų laiku laukėme nuostabių lankytojų - drą- 
sių, ryškiaspalvių laukinių ančių, skrendančių į pietus. Per Ajo- 
vą Vidurio Vakaruose skrenda migruojantys paukščiai, ir Ajova 
Sičio zoologijos sodo tvenkinys tikriausiai vienintelė vieta nuo 
Kanados iki Meksikos įlankos, kur antis gali pailsėti be baimės, 
kad į ją kas taikysis šauti. Dažnai stebėdavome, kaip jos ten tupia: 
atskridęs pulkas atsargus, pirma pasiunčia žemyn žvalgę, kad iš- 
tirtų padėtį, ši sukvarkia pranešdama kitoms, kad čia saugu. Tai 
būdavo naujiena visam zoologijos sodui - niūrius jo įnamius iš- 


VANDENS METODAS 175 


judindavo atvykėlės iš tikrojo pasaulio: raudonakės, didžiosios 
antys, žilanugarės, kryklės žalsvai mėlynais sparnais ir dailiosios 
miškinės antys. 

leidžiantį iš dangaus ančių trikampį; įsivaizdavau, kaip pavargęs 
ir nusikamavęs pulkas tikisi poilsio, juk taip sunkiai perskrido 
Didžiuosius ežerus, buvo medžiojamas Dakotoje, jo laukė pasa- 
los Ajovoje! Žvalgė nutūpė lyg su pačiūžomis ant stiklo, narsiai 
kryktelėjo senmergėms antims pakrantėje, padėkojo Dievui, kad 
čia neaidi kanonada, ir šūktelėjo savąjį būrį apačion. 

Paukščiai puolė žemyn ardydami skrydžio rikiuotę, galingai 
plakdami sparnais, be atodairos taškydami vandenį ir nesiliauda- 
mi stebėtis gausybe jo paviršiuje plaukiojančių duonos trupinių. 
Bet viena antis tebekybojo danguje. Ji skrido nelygiai, žemyn lei- 
dosi nevikriai. Rodos, kitos antys padarė jai tvenkinyje vietos, ir 
ši smigo Žemyn taip staigiai, kad Kolmas įsikibo mano kojos tar- 
tum išsigandęs, kad ta antis krinta ant mūsų kaip bomba. Matyt, 
sugedo jos tūpimo mechanizmas, lūžo sparnų valdymo prietai- 
sai, sutriko regėjimas. Ji leidosi per daug statmenai, vangiai kryp- 
dama į šalį, mėgino ištaisyti padėtį, bet, praradusi visą antišką 
grakštumą, bloškėsi į tvenkinį tartum akmuo. 

Nuo kranto pasigirdo užjaučiamas vietinių ančių kvaksintis 
choras; prisiglaudęs prie manęs Kolmas krūptelėjo. Tvenkinyje 
iš vandens kyšojo maža nukritusios anties uodegėlė, aplink plū- 
duriavo kelios plunksnos. Dvi antys iš jos buvusio būrio prisiyrė 
arčiau, bakstelėjo nelaimėlę ir paliko plaukioti lyg plunksnuotą 
plūdę. Jos draugės nerimastingai puolė prie duonos trupinių, nes 
baiminosi, kad bet kurią akimirką gali pasirodyti smarkus šuo, 
pasiryžęs nuplaukti ir ištraukti jų bendrakeleivę. Gal jie čia šaudo 
su duslintuvais? Mirties ironija užslinko ant Ajova Sičio zoologi- 
jos sodo. 

Kolmui tepasakiau: 

— Kvaila antis. 

— Arji negyva? - paklausė jis. 

— Ne ne, - atsakiau. - Ji tik žvejoja, ieško maisto dugne. 

Ar nereikėjo pridurti: jos gali ilgai išbūti nekvėpuodamos? 

Kolmo neįtikinau. 

- Ji negyva. 

— Ne, - vėl paprieštaravau. - Ji tik norėjo pasirodyti. Juk ir tu 
kartais nori pasirodyti. 

Kolmas delsė išeiti. Spausdamas rankose apžnaibytą duonos 
kepaliuką, vis gręžiojosi į nesėkmingai nusileidusią antį - bu- 
vusią aukštojo pilotažo meistrę, keistai ieškančią maisto dugne. 
Kam prireikė tokios savižudybės, klausiau savęs. O gal ji buvo 
pašauta, daugybę kartų tūpė narsiai kęsdama skausmą ir pagaliau 
neišlaikė? Gal ore ją priveikė kokios natūralios priežastys? Ar ap- 
ėmė girtumas, jei paskutinį kartą lesė rūgstančias sojos pupas? 

— Bogusai, - pasakė Bigi, - kai ketini eiti į zoologijos sodą, pirk 
du kepaliukus duonos, tada vienas liks mums. 

— Mes puikiai pasivaikščiojome, - tariau. - Lokys miegojo, 
meškėnai pešėsi, buivolas mėgino užsiauginti naują kailį. Ir dar 
tos antys, - pridūriau kumštelėdamas grėsmingai pritilusiam 
Kolmui. - Matėme, kaip kvaila antis krito į tvenkinį. 

— Negyva antis, mamyte, — iškilmingai paskelbė Kolmas. - Ji 
užsimušė. 

— Kolmai, - pasilenkiau prie jo, - iš kur tu Žinai, ar ji negyva? 

Bet jis žinojo kuo puikiausiai. 

— Kai kurios antys tiesiog miršta, - tarė Kolmas; su manim jis 
elgėsi kantriai, bet jau irzo. - Tiesiog pasensta ir miršta, ir tiek. 
Ir gyvūnai, ir paukščiai, ir žmonės, - aiškino jis. - Jie tiesiog pa- 
sensta ir miršta. 

Ir pažvelgė į mane su didžiausia užuojauta, aiškiai liūdėdamas 
pribloškęs tėvą tokia žiauria tiesa. 

Tuo metu suskambo telefonas, ir klaikūs reginiai galvoje užgo- 
žė viską: tėtis, parengęs penkių minučių kalbą, Bigi laiškų analizė 
emocinės pusiausvyros aspektu, aname laido gale papsinti pypkė. 
Esu tikras, kad jo tabakas skleidžia aukščiausio lygio racionalu- 
mą. Ajovoje vakarienės metas, Naujajame Hampšyre - popietinė 

kava; skambutis atitinka jo darbotvarkę, tai jam būdinga. Bet bū- 
dinga ir Ralfui Pakeriui, kviečiančiam save vakarienės. 

— Nagi, atsiliepk, - tarė Bigi. 

— Tu atsiliepk, - pasakiau. - Tu parašei tuos laiškus. 

— Ragelio aš nekelsiu, Bogusai, ypač kai pavadinau tėvą pimpiu. 

Žiūrėjome į skambantį telefoną, tuo tarpu Kolmas užsiropštė 
ant virtuvinės kėdutės, kad galėtų pasiekti ragelį. 

— Aš atsiliepsiu, - pareiškė jis, bet mes abu su Bigi puolėme 
prie jo, kol jis dar nepaėmė ragelio. 

— Tegu skamba, - pasakė Bigi; ji pirmą kartą atrodė išsigandu- 


Jam 


si. - Bogusai, kodėl jis negali tiesiog skambėti? 
Taip ir palikome. Ištvėrėme tą skambėjimą. 
— Na, juk įsivaizduoji jį? Alsuojantį į ragelį? - tarė Bigi. 
— Galvą guldau, jis baisiai niršta, - atsakiau. - Pimpis. 
Tačiau vėliau, kai Kolmas iškrito iš lovos ir prapliupo bliau- 
ti — ir jam būtinai reikėjo prisikasti iki plačios Bigi krūtinės ir 
dar sulaukti paguodos dėl ypatingo, su zoologijos sodu susijusio 
baisaus sapno, pasakiau: 

— Lažinuosi, Bigi, kad tai buvo tik Ralfas Pakeris. Tėvas mums 
neskambintų. Jis parašytų - parašytų visą suknistą rašinį. 

— Ne, - atsiliepė Bigi. - Tai buvo tavo tėvas. Ir daugiau jis nie- 
kada neskambins. 

Jos balse išgirdau pasitenkinimą. 


Tą naktį Bigi atsirėmė nugara į mane ir pratarė: 

- Tegu skamba. 

O aš sapnavau. Sapnavau, kad „Ajova žaidžia svečiuose ir 
mane pasiėmė kartu. Pasikvietė mane pradėti rungtynių. Iš sa- 
vosios zonos gilumos bėgau per visą aikštę, kad stebuklingai pel- 
nyčiau tašką. Pakeliui buvau siaubingai talžomas, kapojamas pu- 
siau, ketvirčiuojamas, triuškinamas, malamas ir naikinamas; vis 
dėlto kažkaip ištrūkau, sužalotas, bet vis dar ant kojų, ir įsisukau 
į dar neliestą priešininko zoną. 

Ir štai pabaiga: „Ajovos“ palaikymo grupės šokėjos išneša 
mane iš aikštės, tempia palei šoninę liniją, pro nirštančius, paty- 
čiomis plūstančius priešininko aistruolius. Mažutės, megztukais 
apsitempusios nimfos gabena mane tolyn; mano kruvina, beveik 
visiškai suglebusi ranka brūkščioja vienai jų per vėsias rausvas 
kojas; kažkaip vienu metu jaučiu ir odos lygumą, ir dilgčiojimą. 
Apsvaigęs žvelgiu į jaunus, ašarotus tų mergaičių veidus; viena 
savo plaukais šluosto man veidą, tikriausiai mėgindama nuvalyti 
žolės dėmę nuo nosies ar ištraukti į smakrą įsmigusį sportbačio 
dyglį. Tuneliu, primenančiu žarną, šios stiprios merginos neša 
mane po stadionu. Aidi jų aukšti balsai, veriami šauksmai per- 
smelkia mane labiau negu skausmas. Pasiekiame kažkokį drobe 
užtiestą stalą, jos guldo mane, nuima į kūną įsirėžusius apsau- 
ginius šarvus, baisisi žaizdomis ir aimanuoja. Virš mūsų dusliai 
gaudžia stadionas. Merginos prausia mane drėgnomis kempinė- 
mis. Mane ištikęs šokas, imu drebėti; bijodamos, kad nesušalčiau, 
merginos gulasi ant manęs. 

Man taip šalta, kad sapnuoju kitą sapną: su tėvu medžioju an- 
tis, tūnau pasaloje Naujojo Hampšyro pakrančių pelkėse. Svars- 
tau, kokio esu amžiaus: šautuvo neturiu, kai pasistiebiu ant pirštų 
galų, vos pasiekiu tėvo kaklą. 

Jis sako: 

— Elkis ramiai. 

Ir priduria: 

- Dieve, kad aš dar kada imčiau tave kartu. 

Aš galvoju: Kad aš su tavim eičiau! 

Šituos žodžius tikriausiai ištariau balsu, nes Bigi atsiliepė: 

— Su kuo kalbi? 

— Ką, Bigi“ 

— Tegu skamba, - pasakė ji ir vėl užmigo. 

O aš gulėjau atsimerkęs ir mąsčiau apie siaubingą būtinybę ieš- 
kotis tikro darbo. Užsidirbti pragyvenimui... Pats posakis lyg tie 
nešvankūs pasiūlymai, kurių pilna ant vyrų tualeto sienos. 


17 
Mąstymai apie vandens metodo nesėkmę 


Usirašyi į daktaro Žano Klodo Vinjerono priėmimą - ne- 
maloni procedūra. Seselei, atsiliepiančiai telefonu, nerūpi klau- 
sytis, kas tave kamuoja; jai tik svarbu žinoti, ar paskirtas laikas 
tau tinka. Na, netinka. Ką gi, ji apgailestauja. Tada pasakai, kad 
prisitaikysi. 

Vinjerono kabineto laukiamasis patogus. Ant sienos kabo 
įrėmintas senas Normano Rokvelo The Saturday Evening Post 
viršelis; dar yra Bobo Dylano plakatas. Be to, galima paskaityti 
McCalls, The Village Voice, The New York Times, Readers Digest 
ar Ramparts, bet niekas neskaito. Visi stebi Vinjerono seselę, ku- 
rios klubas, užpakalis ir sukamoji kėdė kyšo iš sekretorės užka- 
borio. Dar klausosi, kai ji paprašo papasakoti, kas jus kamuoja. 
Aiškėja tam tikra schema. 

— Kodėl norite apsilankyti pas gydytoją? 

Padrikas šnibždesys. 

— Ką? 

Garsesnis padrikas šnibždesys. 

— Kiek laiko šlapimas toks? 

Koks? - miršta iš noro paklausti visi, kurie apsimeta skaitantys. 

Urologija - tokia bjauri ir atgrasi sritis, kad dvasiai palaikyti kar- 
tu atsivedžiau Tulpen. Kabinete išvydau įprastą dėlionę. Šlapimo 
spalvos mergaitė sėdėjo susigūžusi prie motinos, tikriausiai nesi- 
šlapino jau ištisas savaites. Pribloškianti jauna mergina, apsivilku- 

si vien odiniais drabužiais, sėdėjo atokiau su The Village Voice. Jo- 
kių abejonių - užsikrėtusi. Prie durų kretėjo senis, jo vamzdeliai, 
vožtuvėliai ir čiaupeliai turbūt tokie seni ir prastai veikiantys, kad 
jis tikriausiai šlapinasi per bambą į plastikinį maišelį. 

— Kodėl norite apsilankyti pas gydytoją? 

— Vandens metodas neveikia. 

Laukiamajame sukyla didžiausias smalsumas. 

— Vandens metodas? 

— Neveikia. Visiškai. 

— Suprantu, pone... 

- Tramperis. 

— Arjums skauda, pone Tramperi? 

Jaučiu, kaip nerimauja motina su ištinusia dukra; oda apsitai- 
siusi mergina tvirtai sugniaužia laikraštį. 

— Truputį... 

Mįslingas atsakymas, laukiamasis nebegali tverti. 

— Prašom pasakyti, kas konkrečiai... 

- Jis užsikimšęs. 

— Užsikimšęs? 

— Aklinai užsikimšęs. 

— Suprantu. Užsikimšęs... - Ji peržvelgia mano kortelę, ilgą 
aklino užsikimšimo istoriją. - Ar anksčiau turėjote tokių pro- 
blemų? 

- Pasauliniu mastu. Nuo Austrijos iki Ajovos! 

Laukiamajam tokia visą pasaulį aprėpianti liga daro įspūdį. 

- Suprantu. Ar anksčiau konsultavotės su daktaru Vinjeronu? 

— Taip. 

Nepagydomas, nusprendžia laukiamasis. Vargšas vaikinas. 

— Ar šiuo metu ką nors vartojote? 

— Vandenį. 

Seselė pakelia galvą; aišku, ji nėra girdėjusi apie vandens me- 
todą. 

- Gerai, - sako. - Gal prisėstumėt, daktaras Vinjeronas jus ne- 
trukus priims. 

Eidamas per laukiamąjį pas Tulpen pamačiau, kad motina 
man maloniai šypsosi, mergaitė spokso, pribloškianti jauna mer- 
gina sėdi užsikėlusi koją ant kojos ir galvoja: jeigu užsikimšę akli- 
nai, prie manęs nesiartink. Tik vargšas senukas su neveikiančiais 
vamzdeliais nereaguoja, tikriausiai neprigirdi, o gal visiškai kur- 
čias ar šlapinasi per ausį. 

— Man rodos, - sušnibždėjo Tulpen, - kad tau viso šito jau 
gana. 

— Ko gana? - paklausiau per daug garsiai. 

Motina įsitempė; mergina sušiugždeno puslapius; senis nepa- 
togiai pasikreipė ant kėdės, jo klaikūs viduriai suteliūskavo. 

— Šito, - sušnypštė Tulpen, plekšnodama kumščiu per skrei- 
tą. — Šito, — tarė atsargiu judesiu aprėpdama visą tą šlapinimosi 
kankinių kolekciją. 

Gydytojų kabinetuose visada atsiranda ypatingas brolybės 
jausmas, bet specialisto laukiamajame intymumas tik kliudo. 
Esama klubų, kur renkasi veteranai, žmonės su aukštu intelek- 
to koeficientu, lesbietės, buvę bendramoksliai, motinos, pagim- 
džiusios trynukus, vinkšnų saugotojai, rotariečiai, respublikonai 
ir neomaoistai; o šitas sambūris dirbtinis, čia žmonės, kurie turi 
vargo šlapindamiesi. Vadinkite mus vinjeronistais! Galėtume su- 
sitikti kartą per savaitę, rengti parodas ir konkursus - tokias šla- 
pinimosi laimėjimų varžybas. 

Paskui iš slaptųjų kabineto vidurių į laukiamąjį įžengė daktaras 
Žanas Klodas Vinjeronas, plačiai paskleidęs tamsų Gauloises kva- 
pą. Mes, vinjeronistai, sėdėjome apimti didžiai pagarbios baimės: 
kuris iš mūsų bus pašauktas? 

— Ponia Kalen, - tarė Vinjeronas. 

Motina nervingai atsistojo ir įspėjo dukterį gražiai elgtis, kol 
jos nebus. 

Vinjeronas nusišypsojo Tulpen. Tie nepatikimi prancūzai! 

— Laukiate priėmimo? - paklausė jos. 

Svetima šiame vinjeronistų susibūrime, Tulpen pažvelgė į jį 
nieko nesakydama. 

— Ne, ji su manimi, - pasakiau Vinjeronui. Jiedu su Tulpen nu- 
sišypsojo. 

Gydytojui išėjus su ponia Kalen, Tulpen sušnibždėjo: 

— Nemaniau, kad jis taip atrodo. 

- Kaip atrodo? - paklausiau. - O kaip turi atrodyti urologai? 
Kaip šlapimo pūslės? 

— Jis neatrodo kaip šlapimo pūslė, - atsakė Tulpen; daktaras 
padarė jai įspūdį. 

Mergaitė droviai sėdėjo klausydamasi mūsų. Jei ligonė - jos 
motina, galvojau, kodėl vaikas toks ištinęs ir geltonas? Maniau, 
kadjos išvaizda - tai pasekmė, nes negali šlapintis. Maždaug Kol- 
mo amžiaus, galvojau. Jai buvo baugu vienai, sėdėjo neramiai, 
žvilgčiodama į seselę ir stebėdama senį. Atrodė vis liūdnesnė, tad 
pamėginau ją užkalbinti ir nuraminti. 

- Ar eini į mokyklą? 

Tačiau galvą pakėlė dailioji mergina odos drabužiais. Tulpen 
tiesiog spoksojo į mane, o vaikas nekreipė dėmesio į klausimą. 

— Ne, neinu, - tarė nustebusi odinė mergina, žvelgdama kiau- 
rai mane. 

— Ne ne, - pasakiau jai, - ne jūs. 

Dabar į mane įsispoksojo mergaitė. 

- Klausiau tavęs, - bakstelėjau pirštu. - Ar eini į mokyklą? 

Ji sutriko ir pajuto grėsmę; matyt, jai buvo prisakyta niekada 
nesikalbėti su nepažįstamais žmonėmis. Oda vilkinčioji šaltai 
žvelgė į vaikų tvirkintoją. 

- Mama greitai sugrįš, - pasakė Tulpen mergaitei. 

- Jos šlapime yra kraujo, - pranešė mums vaikas. 

Pasisukusi su kėde, į laukiamąjį išlindo seselė; man mestas sku- 
brus žvilgsnis sakė, kad, ko gero, mano smegenys taip pat aklinai 
užsikimšusios. 

— Ak, mamai viskas bus gerai, - pasakiau mergaitei. Ji abejin- 
gai linktelėjo. 

duodama aiškiai suprasti, kad jos šlapime kraujo nėra, tad ne- 

klausinėk. Tulpen susivaldė nekikenusi ir įžnybo man į šlaunį; aš 
liežuviu tyrinėjau gomurį. 

Tuo metu senis, iki šiol tylėjęs, staiga išleido keistą garsą, tai 
buvo lyg nevykusiai nuslopintas atsiraugėjimas ar užspaustas 
bezdalas, o gal galingai girgžtelėjo pasisukdamas visas jo stubu- 
ras; jam mėginant atsistoti ant palaidų marškinių ties pilvu iš- 
vydome besiplečiančią svylančio sviesto spalvos dėmę, o kelnės 
prilipo prie liesų šlaunų. Jis susverdėjo, ir aš vos spėjau jį pagauti. 
Senukas buvo kone besvoris, laikyti jį stačią buvo visiškai nesun- 
ku, bet aplink pasklido baisi smarvė, pats jis laikė suspaudęs pil- 
vą - po marškiniais kažką turėjo. Atrodė dėkingas, bet be galo 
sumišęs ir tepajėgė išlementi: 

— Į tualetą, prašom... - mostelėjo kaulėtu riešu Vinjerono ka- 
bineto gilumon. 

Jo marškiniai siurbė dvokiantį skystį kaip sugeriamasis popie- 
rius, dėmės fone įžiūrėjau keisto maišelio ir žarnelės kontūrus. 

— Tas prakeiktas daiktas visada išsilieja, - kalbėjo jis man, kol 
kuo skubiausiai vedžiau jį prie seselės, kuri kaip tik rangėsi iš 
savo kėdės. 

— Ak, pone Krodi, - nepatenkinta ėmė bartis seselė, stverda- 
ma jį man iš rankų lyg tuščiavidurę lėlę. Nutempė pacientą ilgu 
koridoriumi, irzliai man mostelėjusi grįžti į laukiamąjį ir toliau jį 
peikdama. - Turėtumėt, pone Krodi, jį dažniau išpilti. Juk tokios 
mažos avarijos visiškai nereikalingos... 

Bet senukas nesiliovė dejavęs: 

— Tas nelemtas daiktas, tas prakeiktas daiktas! Tiesiog niekur 
neįmanoma nueiti, žmonės sutrinka, kad matytumėt, kaip į mane 
žiūrima vyrų tualetuose... 

— Ar galite pats atsisagstyti marškinius, pone Krodi? 

— Tas prakeiktas suknistas daiktas! 

— Visai be reikalo, pone Krodi... 

Laukiamajame mergaitė vėl atrodė išsigandusi, o pasipūtusi 

laikraštį, tokia patenkinta savimi, pranašesnė už mus ir tarp kojų 

sauganti kažin kokias baisias paslaptis. Niekas nesužinos. Neken- 
čiau jos. 

Pašnibždėjau Tulpen: 

— Vargšas senis visas apraizgytas žarnelių. Jam tenka sisioti į 
tą maišiuką. 

Prakeiktoji odinė mergina šaltai pažiūrėjo į mane, tada vėl į 
laikraštį. Visi klausėmės, kaip slaugė, rodos, prausia poną Krodį 
stipria vandens srove. 

Pažvelgiau tiesiai į tą abejingą odinę ponią ir paklausiau: 

- Jums triperis? 

Ji nepakėlė galvos; ji sustingo. Užtat Tulpen smarkiai dūrė man 
alkūne, o mergaitė žvilgtelėjo su dėkingumu. 

— Ką? - paklausė. 

Jauna moteris pažvelgė į mane piktai. Bet ji nepajėgė išlaikyti 
rūsčios išraiškos, pirmą kartą jos veide šmėstelėjo kažkas žmo- 
giška — apatinė lūpa vyptelėjo, dantys ją prispaudė mėgindami 
sulaikyti, akys staiga patvino, - ir tuoj pat pasijutau esąs Žiaurus 
piktadarys. 

— Tramperi, tu mėšlas, - sušnibždėjo Tulpen, o aš nuėjau prie 
merginos, kuri dabar veidą spaudė prie kelių, siūbavo ant kėdės 
ir tyliai verkė. 

- Atsiprašau, - tariau jai, - pats nežinau, kodėl taip pasakiau... 
Na, atrodėte lyg nejautri... 

- Neklausykite jo, - įsiterpė Tulpen. - Jis tiesiog trenktas. 

— Negaliu patikėti, kad pasigavau triperį, - pasakė mergina 
raudodama. - Suprantate, juk aš ne tokia, nesivalkioju kur pa- 
puola, nesu kokia purvina... 

Tą akimirką vėl pasirodė Vinjeronas, grąžindamas motiną išti- 
nusiai dukrai. Rankoje laikė aplanką. 

— Panelė Dekarlo? - paklausė šypsodamasis. 

Ji greitai atsistojo šluostydamasi ašaras. 

— Turiu triperį, - pareiškė, ir Vinjeronas išpūtė akis. — 
O gal ir neturiu, - pridūrė isteriškai, Vinjeronui nuleidus akis 
į aplanką. 

— Prašyčiau į kabinetą, - tarė jis greitai nusivesdamas ją pro 
mus. Dar pažvelgė į mane, tarsi būčiau kaip nors perdavęs tai 
merginai ligą, kol sėdėjo laukiamajame. - Toliau jūs, - pasakė 
man, bet sustabdžiau jį dar nespėjusį nueiti. 

— Noriu operacijos, - paskelbiau priblokšdamas ir jį, ir Tul- 
pen. - Man nereikia konsultacijos. Reikia tik sutarti dėl opera- 
cijos laiko. 

— Bet aš jūsų dar neapžiūrėjau. 

— Nebūtina, - atsakiau. - Vis tie patys seni dalykai. Vanduo 
nepadėjo. Nenoriu pas jus lankytis, ateisiu tik operuotis. 

— Gerai, - tarė Vinjeronas. Nudžiugau pastebėjęs, kad sugrio- 
viau jo tobulą tvarką, su manim nepavyko turėti dešimt iš dešim- 
ties. - Po dešimties dienų ar dviejų savaičių. Tikriausiai per tą 
laiką norėtumėt kokių antibiotikų, ar ne? 

— Man ir toliau pakaks vandens. 

— Seselė paskambins jums, kai paskirsime laiką ligoninėje, bet 
teks luktelėti bent dešimt dienų ar porą savaičių, ir jeigu būtų 
kokių nepatogumų... 

— Nebus. 

— Esate tikras? - tarė Vinjeronas mėgindamas nusišypsoti. 

— Ir dabar dešimt iš dešimties? - pasiteiravau, o jis pažvelgė į 
Tulpen ir nuraudo. Vinjeronas nuraudo! 

Šaltai, lyg niekur nieko, pasakiau Vinjerono seselei „Ralfo Pa- 
kerio filmų“ ir Tulpen buto telefoną. Šiek tiek atsikvošėjęs Vin- 
jeronas atkišo man pakelį su kažkokiomis kapsulėmis, bet aš pa- 
purčiau galvą. 

— Prašom nekvailioti, - pasakė jis. - Geriau operuoti, kai nėra 
jokios infekcijos. Gerkite iki operacijos kasdien po vieną, dėl viso 
pikto. 

Dabar jau jis pasidarė griežtai dalykiškas. Paėmiau kapsules, 
linktelėjau šypsodamasis, pamojavau per petį ir išsivedžiau Tul- 
pen. Tikriausiai ėjau puikuodamasis. 

Ir kas nutiko ponui Krodžiui, negalvojau, kol išėjau į gatvę. Ar 
jam turėjo pakeisti žarnelę? Suvirpėjau, prispaudžiau Tulpen sau 

prie šono ir šitaip tempiau ją, šiltą ir standžią, šaligatviu, užuos- 
damas jos salsvą, mėtiniais saldainiais paskanintą alsavimą, jaus- 
damas, kaip vėjo taršomi jos plaukai čaižo man veidą. 

— Nesijaudink, - pratariau, - įsitaisysiu puikų naują pimpalą, 
specialiai tau. 

Ji kyštelėjo ranką man į kišenę, čiuopdama smulkias monetas 
ir mano šveicarų kariuomenės peiliuką. 

- Pats nesijaudink, Tramperi, - atšovė. - Man tu tinki, senas 
pimpale. 

Tą dieną metėme darbą ir grįžome į jos namus, nors žinojome, 
kad Ralfas laukia mūsų studijoje. Laikotarpis, kai nutraukdavo 
vieną projektą ir imdavosi kito, Ralfui būdavo nelengvas - paste- 
bėdavome, kad atlyginimo čekiai vėluoja, atsiranda užrašų virš 
telefono: PRAŠOM SAVO TARPMIESTINIUS SKAMBUČIUS 
ĮRAŠYTI Į ŠITĄ SUKNISTĄ KNYGĄ (4)! 

Tulpen tikriausiai nuspėjo, kad atitrūkti nuo darbo paskatino 
šis tas daugiau, ne tik tai, kad noriu jos. Naujojo Ralfo filmo tema 
man nerūpėjo, nes ta tema buvau aš pats. Nuobodi seka interviu 
su Tulpen ir manimi, o vėliau „deimančiukas“ - Ralfas planavo 
įtraukti ir Bigi. 

- Turiu pasakyti, Ralfai, kad dėl šio projekto nejaučiu tokio 
entuziazmo, kaip derėtų. 

- Trampamai, ar aš elgiuosi nedorai? 

- Tai tavo požiūris, Ralfai, ir jį dar reikia įrodyti. 

Ištisas savaites po truputį platinome kitų režisierių filmus, rengė- 
me specialius seansus „Ralfas Pakeris. Retrospektyva!“ kino draugi- 
joms, studentų būreliams, muziejams ir Grinvič Vilidžo dieniniams 
seansams. Įgyvendinti projektą, net ir šitą, buvo įdomiau, ir vienin- 
telis rimtas ginčas su Pakeriu iki šiol buvo kilęs tik dėl pavadinimo. 

- Tai tik darbinis pavadinimas, Trampamai. Kai baigiame, pa- 
vadinimą dažnai keičiu. 

Kažkodėl šiuo atveju abejojau jo lankstumu. Filmą jis vadino 
„Užsiknisęs. Tai jo įprastas posakis, ir galėjai įtarti, kad jis jam 
labai jau patinka. 

— Nesijaudink, Tramperi, - pasakė Tulpen, ir tą ilgą popietę jos 
bute tikrai nesijaudinau. 

Pakeičiau plokštelių stirtą, užplikiau austriškos Tee mit Rum, 
įmaišiau cinamono ir pašildžiau prie lovos. Nekreipiau dėmesio 
į telefoną, kuris pažadino mus tamsoje. Sandariai atsitvėrę nuo 
miesto, nežinojome, ar jau vakarienė, o gal naktipiečių metas ar 
ankstyvi pusryčiai, nes jau išalkome; toje belaikėje tamsoje, kurią 
teikia tik butas mieste, telefonas nesiliovė birbęs. 

— Tegu skamba, - tarė Tulpen, greitai lyg žirklėmis apžergda- 
ma mane per juosmenį. 

Man šovė į galvą, kad tie žodžiai turėtų patekti į „Užsiknisusį , 
ir leidau jam skambėti. 


16 
Viena ilga dienų diena 


J: prasideda dar išvakarėse nuo ginčo, kai Bigi kaltina Merilą 
Overturtą vaikiškumu, vengimu pripažinti realybę, ir pareiškia, 
kad man pavyko padaryti iš jo didvyrį tik todėl, kad jis jau taip 
seniai dingo iš mano gyvenimo, - atkakliai tvirtina, kad tikrasis, 
kūniškasis Merilas man pasirodytų net atgrasus, bent jau šiuo gy- 
venimo tarpsniu. 

Tokius kaltinimus priimu skausmingai ir pats pereinu į puoli- 
mą, pavadinu Overturfą drąsuoliu. 

— Drąsuolis! - šaukia Bigi. 

Ji aiškina, kad mano samprotavimais apie drąsą visiškai ne- 
galima pasikliauti, nes pats neturiu jokios drąsos - priešingai, 
bailumo per akis. Kaip bailumo pavyzdys pateikiamas vengimas 
paskambinti tėvui ir išsiaiškinti, kodėl iš manęs atimta paveldė- 
jimo teisė. 

Tai paskatina mane neapgalvotai leptelėti, kad paskambinsiu 
senajam pimpiui bet kada, kad ir dabar, nors turint galvoje mus 
supančią tamsią Ajovos naktį kyla miglotas įtarimas, jog laikas 
skambinti dabar visai netinkamas. 

- Paskambinsi? — tikslinasi Bigi. 

Pasigirdusios pagarbos gaidelės gąsdina. Bigi neduoda galimy- 
bės apsigalvoti; ji jau knisasi popieriuose ieškodama lapelio, ant 
kurio kadaise užrašėme Greit Bors Hedo telefoną. 

— O ką aš jam sakysiu? - klausiu. 

Ji pradeda rinkti numerį. 

— Gal taip: „Skambinu paklausti, ar gavai paštą.“ 

Bigi raukosi ir renka toliau. 

— Gal taip: „Kaip laikotės? Dabar potvynis ar atoslūgis?“ 

Bigi vaiposi, jos pirštai dirba; ji sako: 

— Bent jau žinosime, dėl Dievo meilės... - ir paduoda man 
skambantį ragelį. 

— Tikrai, bent jau žinosime, - tariu į mikrofoną, ir mano žo- 
džiai ataidi atgal, lyg juos kartotų koks paslaptingas operatorius. 

Telefonas skamba ir skamba, žvilgteliu į Bigi, mano akyse - 
tikriausiai palengvėjimas: a-ha! Jo nėra namie! Bet Bigi rodo į 
laikrodį man ant rankos. Ten, rytuose, dabar po pusiaunakčio! 
Jaučiu, kaip man nutirpsta žandikaulis. 

Bigi griežtai sako: 

— Taip tam pimpiui ir reikia. 

Tėvas, visiškai neužsimiegojęs, sausai atsiliepia. Žinoma, gydy- 
tojai įpratę, kad jiems skambinama vidury nakties. 

— Daktaras Tramperis klauso, - sako jis. - Edmundas Trampe- 
ris. Kas skambina? 

Bigi strykčioja ant vienos kojos, lyg norėtų sisioti. Girdžiu, 
kaip tiksi mano laikrodis, po to tėtis sako: 

- Alio! Čia daktaras Tramperis. Kas nutiko? 

Girdžiu atokiau murmančią motiną: 

- Iš ligoninės, Edmundai? 

- Alio! - tėvas šaukia į ragelį. 

Motina šnypščia: 

— Gal čia ponas Binghemas? Ak, Edmundai, juk žinai, jo širdis... 

Vis dar svyruodama ant vienos kojos, Bigi rūsčiai Žiūri į mane 
priblokšta baimės mano veide; ji įniršusi urzgia ant manęs. 

— Pone Binghemai! - sako tėvas. - Ar vėl dūstate? 

Bigi trepteli koja, kvykteli smulkaus Žvėrelio balsu. 

Tėvas patarinėja: 

— Nesistenkite kvėpuoti giliai, pone Binghemai. Klausykit, luk- 
terėkite truputį. Tuojau pat atvykstu... 

Greta kuičiasi motina, ji šūkteli: 

— Edmundai, paskambinsiu į ligoninę, kad atsiųstų deguo- 
nies... 

— Pone Binghemai! - tėvas rėkia į ragelį, tuo metu Bigi spiria į 
šildytuvą, jos perkreipta burna kriokia. - Pritraukite kelius prie 
krūtinės, pone Binghemai! Nesistenkite kalbėti! 

Padedu ragelį. 

Kretėdama tartum iš juoko, Bigi puola pro mane į koridorių, 
į miegamąjį ir užtrenkia duris. Jos šniurkščiojimai, keisti iš lūpų 
sklindantys garsai primena dusulį, lyg pono Binghemo su strin- 
gančia širdimi. 


Nepastebėtas naktinio budėtojo, naktį praleidau Ajovos biblio- 
tekos nišoje su daktaro disertacijomis, viename iš ketvirto aukš- 
to kambarėlių, kur paprastai grūdasi suprakaitavę mokslininkai, 
kiekvienas apsirūpinęs kokakolos buteliu. Buteliuose šlakas me- 
daus tirštumo gėrimo su keliomis plūduriuojančiomis nuorūko- 
mis. Per kelis kambarius girdi, kaip jos įmestos šnypščia. 

Kartą, artėdamas prie disertacijos pabaigos, Haris Pecas, bai- 
giamojo kurso studentas iš Bruklino, skaitęs dokumentus serbų- 
kroatų kalba, atsilošė kėdėje ant ratukų ir atbulas išriedėjo iš kabi- 
nos; vis greičiau spirdamasis kojomis, nušvilpė pro mūsų kabinų 
eilę. Atsitrenkė į grūdinto stiklo sieną ketvirto aukšto koridoriaus 
gale, suskaldė ir stiklą, ir sau galvą, bet į bibliotekos automobilių 
aikštelę nenuskriejo; tikriausiai Haris Pecas buvo vaizduotėje re- 
gėjęs, kaip ištykšta ant kažkieno automobilio bagažinės. 

Bet aš taip niekuomet nepasielgsiu, Bigi. 

„Akthelto ir Gunelės“ sakmėje yra jaudinanti scena, kaip Akt- 
heltas rengiasi ir ginkluojasi prieš kovą su karingaisiais gretais. 
Dedasi blauzdines, antpetines, prisitvirtina šarvą ties inkstais, 
tarp kojų prisitaiso alavinį gaubtą - tartum atlieka apeigas svar- 
biausioms kūno vietoms apsaugoti. Vargšė Gunelė aimanuoja ir 
maldauja jos nepalikti; kaip ir dera per apeigas, ji vieną po kito 

nusimeta drabužius, paleidžia plaukus, nusisega apyrankes, atsi- 
riša marškinius; Aktheltas tuo metu vyniojasi grandines, segasi 
smaigus ir t. t. Jis bando paaiškinti Gunelei, koks yra karo tikslas 
(det henskit af krig), bet ji nieko nenori girdėti. Čia į menę įvirsta 
Senis Takas, Akthelto tėvas. Jis taip pat ginklavosi ir vilkosi ka- 
rio apdarus, bet ant krūtinės įstrigo užtrauktukas ar kažkas pa- 
našaus, ir jam reikia pagalbos. Žinoma, jis sutrinka matydamas 
dailią sūnaus žmoną be galo prislėgtą ir pusnuogę, bet prisimena 
savąją jaunystę ir supranta, dėl ko ginčijosi Aktheltas su Gune- 
le. Todėl mėgina padėti ir vienam, ir kitam: savo senu šiurkščiu 
delnu gašliai pliaukšteli per užpakalį Gunelei, tuo pat metu iš- 
mintingai tardamas Aktheltui: Det henskit af krig er tu overleve 
(„Karo tikslas yra likti gyvam“). 

Ta mintis man pasirodė puikiai tinkanti ir aukštajai mokyklai, 
galbūt ir mano santuokai. Tais laikais tokie palyginimai mane 
persekiojo nuolat. 


Žingsniuodamas per bibliotekos automobilių aikštelę, kur 
nusileisti mėgino Haris Pecas, pastebėjau jaunąją Lidiją Kindl, 
tykančią manęs prie jūros žalumo, laivo didumo „Edselio“. Ap- 
sivilkusi prigludusiu perlų spalvos kostiumėliu, sijonas trumpas, 
atrodo gana suaugusi. 

— Sveiki! Štai čia mano „Edselis“! - sako ji. 

O aš galvoju: to tai jau tikrai per daug. 

Tačiau jos šlaunis aptempęs sijonas žada šiokį tokį saugumą, 
o kelius jau pažįstu, tad jie manęs negąsdina. Malonu jausti, kaip 
jos koja kyla ir leidžiasi man po galva, nes pėda dirba spausdama 
tai stabdį, tai akceleratorių. 

— Kur mes važiuojame? - klausiu pasmerktojo balsu ir šiek tiek 
pasisuku jos sterblėje, kurios tėra tiek nedaug. 

— Aš žinau, - atsako ji, o aš žvilgsniu slenku per jos kostiumė- 
lio priekį, per nedidukes krūtis iki smakro; matau, kaip ji danti- 
mis švelniai prikandusi apatinę lūpą. Prie kaklo jos palaidinukė 

sodriai geltonos, rūdžių spalvos; tą atspalvį, kaip vėdryno, įgavęs 
ir žandikaulis. Iš karto prisimenu save su Bigi pievoje po Kacel- 
dorfo vienuolynu, vėdrynuose su buteliu vienuolių vyno. Pridė- 
jau puokštę tų gėlių jai prie spenelio; ji pasidarė ryškiai oranžinė, 
nuraudo. Tada priglaudė jų pluoštą prie mano saulėtosios vietos. 
Esu tikras, kad tapau ryškiai geltonas. 

— Iš tikrųjų tai ne mano „Edselis“, - sako Lidija Kindl. - Mano 
brolio, bet jis tarnauja kariuomenėje. 

Kur tik pasisuku, tyko vis nauji pavojai. Lidijos Kindl galiūnas 
brolis, smarkuolis iš „žaliųjų berečių , mikliai smūgiuojantis ran- 
komis man į raktikaulį, - baisus kerštas už tai, kad išniekinau jo 
seserį ir jo „Edselį“ 

— Kur mes važiuojame? - vėl klausiu jausdamas, kaip jos stan- 
džios šlaunys šokinėja man po galva, matyt, riedant nelygiu keliu. 
Matau palei langus sūkuriuojančias dulkes; matau plokščią dan- 
gų, nesulankstytą jokio medžio, nesuvarstytą elektros laidų. 

— Pamatysite, - sako ji, ir jos ranka nuslysta nuo vairo, brūkš- 
teli man skruostą, nuo riešo atsklinda silpnutis, kuo nekalčiausias 
kvepalų dvelksmas. 

Tada nyrame į negilią griovą ir vėl ropščiamės aukštyn; atro- 
do, kad nusukome net ir nuo žvyrkelio, nes palei langus nebe- 
liko dulkių, automobilis giliau smenga į minkštą dirvą; retkar- 
čiais apačioje pasigirsta trakštelėjimas - Ajovoje tai gali būti tik 
kukurūzo stiebas ar paršo kaulas. Be to, judame kita kryptimi, 
nes saulė jau kitu kampu kaitina man kelius. Girdžiu, kaip slys- 
ta padangos, tarsi guminis šepetys brauktų per šlapią žolę. Bijau, 
kad įstrigsime kažin kur gilumoje, kad per naktį mes ir „Edselis“ 
susmigsime amžiams į kokį sojų liūną. 

- Ir tik antys kryks mums virš galvų, - pratariu, o Lidija žvilg- 
teli žemyn į mane tartum sunerimusi. 

— Vienas vaikinas buvo mane čionai atsivežęs, - sako ji. — 
Kartais gali pasitaikyti vienas kitas medžiotojas, bet daugiau 
nieko čia nebūna. Šiaip ar taip, pamatytume medžiotojų auto- 
mobilius. 

Vienas vaikinas? Galvoju, svarstau, ar ji jau sugadinta. Bet Li- 
dija atspėja mano mintis ir skubiai priduria: 

— Man jis nepatiko. Priverčiau parvežti atgal. Bet įsidėmėjau, 
kaip iki čia atvažiavome. - Iš burnos kyšteli jos liežuvis, lyžtelė- 
damas burnos kampučius. 

Tada atslenka šešėlis, prasideda įkalnė; žemė jau tvirtesnė, 
daugiau kupstų; po „Edseliu“ girdžiu kažką šiurenant ir užuo- 
džiu pušų sakus - nejaugi čia tikrai Ajova? Šaka pliaukšteli per 
mašiną, aš šoktelėjęs trenkiuosi nosimi į vairą. 

Lidija sustoja, mes atsidūrėme tankiame pušų jaunuolyne, ap- 
linkui pilna suvirtusių sausuolių, plokščialapių paparčių ir kem- 
pinę primenančių sušalusių samanų. Čia pat auga grybai. 

— Matote? - sako ji atidarydama savo dureles ir iškišdama lau- 
kan kojas. Ten šlapia ir šalta, tad ji sėdi nugara į mane, tabaluo- 
dama kojomis virš žemės. 

Esame ant kalvos, tarp susiraizgiusių medžių ir krūmų. Už 
mūsų - nupjauti kukurūzų ir sojos pupų laukai; priešais, gerokai 
žemiau, tikriausiai Koralvilio vandens saugykla, pakraščiais už- 
šalusi, viduryje banguojanti. Jei būčiau medžiotojas, įsitaisyčiau 
ant šito kauburio giliai tarp paparčių ir laukčiau, kol tingesnės 
antys susiruoš kirsti kampą skrisdamos ten, kur yra maisto. Čia 
jos skristų Žemai, ypač riebiosios, lėtesnės, nuo ežero atsispindė- 
jusi saulė gerai apšviestų jų pilvus. 

Atsirėmęs į „Edselio“ porankį, ištiesiu pėdą prie Lidijos nuga- 
ros ties juosmeniu; pasijuntu tarsi stumčiau ją lauk pro atviras 
duris. Bet vos tik paliečiu stuburą, ji tučtuojau žvilgteli per petį į 
mane, švysteli kojas vidun ir uždaro duris. 

Bagažinėje yra antklodė, o augiau atrodanti mergina iš ben- 
drabučio nupirkusi alaus, sako ji man. Dar yra gero sūrio, šiltas 
apvalus ruginės duonos kepalas ir obuolių. 

Perlipusi per priekinę sėdynę, ji išdėlioja vaišes gale; pečius 
apsigaubiame antklode, sėdime jaukiai, lyg palapinėje. Po ant- 
klode sūrio lazdelės galiukas prilimpa prie plonytės mėlynos 
venos ant Lidijos riešo. Ji vikriu liežuviu čiumpa tą gabalėlį ir 

žiūri, kaip aš ją stebiu. Sėdi pasispraudusi kojas taip, kad keliai 
atkišti į mane. 

- Jūs alkūnę sukišote į duoną, - šnibžda Lidija, aš kvailai ki- 
kenu. 

Ji pariečia kojas ir papurto antklodę, nužeria trupinius; Žiū- 
riu į bandelę, nusiritusią ant grindų; Lidija trūkteli mane arčiau, 
sau ant kelių, ir matau, kaip jos sijonas užsismaukia iki klubo. 
Apatinukas išmargintas rausvomis ir melsvomis gėlytėmis, labai 
primenančiomis vieną iš pirmųjų Kolmo antklodėlių. Ji sako: 

- Myliu jus, tikrai. 

Bet kiekviename žodyje justi pastanga, jie tokie apgalvoti, kad 
suprantu - ji ilgai treniravosi šitai sakyti. Lyg pati jaustų, kad nu- 
skambėjo ne visai įtaigiai, ji pasitaiso: 

— Man atrodo, kad tikrai myliu jus. 

Dailią ploną koją prispaudusi man prie šono, ji pasisuka klu- 
bais ir švelniai priglaudžia mano galvą sau prie šlaunies. Mano 
širdis įsiremia jai į kelį. 

Antjos kelnaičių mirga tos pačios prakeiktos gėlytės. Mergytė su 
savo drabužėliais; tokie puošnūs, gėlėti jaunųjų panelių rūbeliai. 

Ji vėl pasisuka ir nesmarkiai timpteli man už ausies supratusi, 
kad pamačiau jos gėlytes. 

— Neprivalote manęs mylėti, - sako ji, ir vėl girdžiu iš anksto 
sugalvotus žodžius. Lidijos Kindl bendrabučio kambaryje kaž- 
kur, Žinau, yra sąsiuvinio lapas, kuriame šis pokalbis išdėstytas 
lyg scenarijus, užrašytas, taisytas, gal net su pastabomis ir išnašo- 
mis. Būtų gerai žinoti, kokius atsakymus ji parašė man. 

— Pone Tramperi... - sako ji; bučiuoju ją po drabužio kraštu 
ir jaučiu, kaip mažytis raumuo atsipalaiduoja. Ji patraukia mano 
galvą prie savo paukštiškos krūtinės, švarkelis prasiskyręs, vėsią 
odą dengianti plona palaidinukė virpa. 

- Vroognaven abthur, Gunnel mik, - deklamuoju; senieji skan- 
dinavai žemaičiai tokiomis aplinkybėmis yra saugiausia. 

Vos vos suvirpėjusi, ji sėdasi priešais mane, bet net ir tokiame 
laive kaip „Edselis“ nepatogu, jai tenka ilgai rangytis, kol išsiva- 

duoja iš švarkelio. Mano medžiotojo striukė užsikabina už galinio 
lango rankenėlės; atsirėmęs nugara į ją kaip ant rogučių, sugebu 
atsivarstyti savo purvu aplipusius batus, o jos rankos lyg Brailio 
raides čiuopia mano marškinių sagas. Vėl atsigręžęs pamatau, kad 
ji jau atsisagsčiusi, bet klūpo susigūžusi, rankomis dangstydama 
liemenėlę; ji dreba, tarsi nusivilkus reikėtų nerti į ledinį vandenį. 

Vos ne su palengvėjimu ji prisiglaudžia prie manęs, džiaugiasi 
apkabinta dar pusiau apsirengusi, užtrauktukas jau atsegtas, bet 
sijonas pusiau nutrauktas tik per vieną klubą. Jos drėgni delnai 
laksto man per šonkaulius ir spusteli tą nelemtą raukšlę, susime- 
tančią virš diržo. 

Lidija Kindl sako: 

— Aš dar niekada, žinote... dar niekada... 

Nuleidžiu smakrą ant jos smailo, kaulėto peties ir ūsais brau- 
kiu jai per ausį. 

— Ką veikia tavo tėvas? - paklausiu ir jaučiu ją atsidūstant, su 
nusivylimu ir su palengvėjimu. 

- Jis - vis su maišais, - sako ji, pirštais čiuopdama mano inkstus. 

Aš galvoju: su maišais! Visą laiką? Susisupęs į juos, apsivilkęs 
jais, miega po jais... 

— Jam turbūt ne itin patogu... — sumurmu, burna nutirpo besi- 
remdama į kietą jos raktikaulį. 

— Na, žinote - maišai pašarams, grūdams... - aiškina Lidija 
Kindl. 

Įsivaizduoju, kaip milžinas Lidijos Kindl tėvas stveria šimto 
svarų maišą su svogūnais ir užmeta man ant kupros. Krūpteliu. 

Lidija klūpodama išsitiesia, atsitraukia nuo manęs, jos rankos 
nuleistos prie klubų, tempia žemyn sijoną. Po gėlėtuoju apatinu- 
ku vos gali įžiūrėti jos mažytį pilvelį. Regėdamas, kaip ji stengiasi, 
nubraukiu nuo pečių liemenėlės petnešėles. 

— Aš tokia maža, - ji atsiprašinėja vos girdimu balsu, kol aš 
nusitraukiu kelnes iki kulkšnių. 

Perkėlęs kojas per priekinę sėdynę, kulnais nerangiai užkliu- 
dau garso signalą; visi langai uždaryti, tad jis suskamba lyg iš 

kito automobilio, ir Lidija staiga susitraukusi priglunda prie ma- 
nęs, leisdama atsegti liemenėlės kabliuką. Ant etiketės parašyta: 
MAŽI DRABUZĖLIAI JAUNAI MERGAITE. Tikra tiesa. 

Jaučiu, kaip prie manęs spaudžiasi jos standžios krūtys; nu- 
simetu marškinius ir suvokiu, kad mano trumpikių praskiepas 
plačiai prasiskyręs, o ji žvelgia į mane žemyn. Ji pastirusi, bet jos 
klubai padeda man nuvilkti apatinuką. Matau apgamą ir mažutį 
trikampėlį su rausvomis ir melsvomis gėlytėmis. 

Ji sako: 

— Tavo tokie maži speneliai. 

Jos pirštai slysčioja per juos. 

Suimu delnais jos mažas apvalias krūtis - palietus primena 
apelsinus —- su speneliais, kietais tarsi tas krumplys, mygiantis 
man koją. Lėtai paguldau ją, spėju apžvelgti jos liesą ir įsitempusį 
kūną, pastebiu stačiai styrančias krūtis, pudros pėdsaką siaurame 
tarpelyje tarp jų. Ji trūkteli mano galvą žemyn, į tą vietą su pudra, 
pajuntu, kaip nuo to kvapo man susitraukia pilvas. Primena vai- 
kišką Kolmo šampūną, etiketė su užrašu: JOKIŲ AŠARŲ! 

Ji sako: 

— Prašau... 

Ko prašau? Galvoju ir viliuosi, kad nuspręsti reikės ne man. Aš 
taip vargstu ką nors spręsdamas. 

Bučiuoju švelnia tiesia linija iki bambos; kelnaičių juosmuo 
įspaudęs žymę ant nedidelio jos pilvo iškilumo. Man neramu, 
negaliu prisiminti, kada ir kaip dingo jos kelnaitės. Tai buvo jos 
sprendimas ar mano? Nustembu, kad pamiršau tokį svarbų daly- 
ką. Mano šiurkštus smakras guli ant to pūkuoto kraštelio. Kai tik 
sujudu, kai ji pirmą kartą pajunta mano bučinį, stipriai apglėbia 
ir suspaudžia man galvą, dukart staigiai ir skausmingai patempia 
už plaukų. Bet paskui jos šlaunys atsileidžia; jaučiu, kaip rankos 
nuslysta nuo mano galvos, delnai uždengia ausis, tad išgirstu ste- 
reofoninį jūros ošimą - gal kyla Koralvilio tvenkinys, keistą mūsų 
kalvelę paversdamas sala; liksime atkirsti nuo pasaulio, virš gal- 
vos sutemose plasnos antys, o iš sojos pupų laukų kaip rūkas kils 
į dulkes įsismelkęs kvapas. 

Viena mano ausis jau laisva: dabar jūra ošia tik iš vienos pu- 
sės. Krisdama žemyn ant grindų, šmėsteli Lidijos laisvoji ranka, ji 
naršo po perlų spalvos kostiumėlį. Kas toje rankovėje? Ji sako: 

— Ten yra gumytė. Viena mergaitė bendrabutyje... turėjo. 

Bet negaliu įkišti plaštakos į jos švarkelio rankovę, ji priversta 
švarkelį purtyti ir sako: 

— Pamušale ties riešu yra slapta kišenėlė... 

Kam? 

Jos krūtys nusvyra į priešingas puses; matau prikąstą apati- 
nę lūpą; matau, kaip jos krūtinės ląsta pakyla, stabteli, ir į foliją 
suvyniota gumytė slysta jai per pilvą prie mano kaktos. Paskui 
šonkauliai nusileidžia, keistas mažutis pilvo iškilumas suvirpa; 
jos šlaunys dreba. Akies kraštu matau pakibusią jos ranką, riešas 
suglebęs; jos delne sugniaužtas lyg kempinės gumulas, tarsi ru- 
ginės duonos minkštimas, išplėštas iš šviežio kepalo. Jos šlaunys 
įsitempia ir smarkiai tranko man į veidą, po to susmunka ant sė- 
dynės, ir minkštimą laikanti ranka leidžia tam tamsiam gumului 
nukristi. 

Girdžiu, kaip dryksta ir glamžosi folija; galvoju, ar ir ji tai gir- 
di. Padedu galvą jai ant krūtų ir klausausi širdies plastėjimo. Jos 
alkūnė įremta į sėdynę, dilbis pakibęs virš grindų. Riešas taip iš- 
silenkęs, kad atrodo lūžęs; ilgi pirštai nejudėdami rodo žemyn, 
tarp debesų švysčiojanti saulė taip ryškiai šviečia pro langus, kad 
sublizga jos aukštosios mokyklos žiedas; pirštui jis per didelis, 
persikreipęs. 

Užmerkiu akis pudruotame tarpelyje tarp krūtų, atkreipiu dė- 
mesį į savotišką salsvą muskuso kvapą. Kodėl mano mintys vis 
krypsta prie skerdyklų ir visų karuose išprievartautų mergaičių? 

Jos šlaunys švelniai suspaudžia mano jautriąją dalį, ir ji klausia: 

- Ar daugiau nieko nedarysite? 

Ir mano trapioji dalis susitraukia plonoje tamprioje odoje; Li- 
dijai Kindl pajudinus šlaunis, ji sunyksta. 

Ji vėl sako: 

— Prašau... - ir labai tyliai priduria: - Kas atsitiko? 

Lėtai kilsteliu nuo jos ir klūpau tarp jos kojų; jaučiu, kaip jos 
pirštai stipriau suspaudžia man pečius; jai tarp krūtų pulsuoja 
plona kaip siūlas vena, įstrižainė tarp iškilumų, nusvirusių į prie- 
šingas puses. Tartum manytų, kad matau jos plakančią širdį, vie- 
ną ranką permeta skersai savęs, kita užsidengia tarpkojį. JAUNA 
MERGAITĖ išgelbėta, bent kuriam laikui. Ir kam? “ 

Jaučiu, kaip slenka gumytė. Tuo metu Lidija Kindl sako nuleis- 
dama kojas nuo sėdynės: 

— Net neprašiau jūsų manęs mylėti ar ko nors panašaus. Tai yra, 
niekada to nesu dariusi, nei to kito, ir net buvo visiškai nesvarbu, 
ką apie mane galvojate, - na, nesvarbu man. Negi šito nežinote? 
Ak, Dieve... Šūdas, o juk maniau, kad aš - tokia naivi... 

Ji susiriečia lyg staiga pajutusi pilve dieglius, veidu atsiremia į 
kelį, burnos kamputyje prilipusi plaukų sruogelė; tas pažįstamas 
kampas tarp alkūnės ir kelio, krūtis arčiau manęs per daug maža 
ir tobula, kad kabotų, ji nukrypusi žemyn lyg būtų piešinys ant 
jos kūno, toks dailus, kad negali būti tikras. 

— Tai ne taip paprasta, - mėginu jai paaiškinti. - Man niekada 
nieko negalima patikėti. 

Sugraibau durų rankenėlę ir praveriu duris į šaltą, skausmingai 
gaivų orą. Stoviu nuogas ir sušalęs ant šlapių, traškančių samanų, 
girdžiu, kaip Lidija naršo mašinos viduje. Kryptelėjęs išvengiu smū- 
gio batu: ji keturpėsčia ant galinės sėdynės ir svaido pro duris mano 
daiktus. Netardamas nė žodžio renku numestus daiktus, gniaužiu į 
vieną kamuolį ir spaudžiu prie krūtinės. Lidija lyg išprotėjusi savo 
pačios drabužius nuo galinės sėdynės meta ant priekinės, tada nuo 
priekinės ant galinės, paskui vėl nuo galinės ant priekinės... 

Sakau: 

— Leisk parvežti tave namo. 

— Prašai? - suklykia ji. 

Pro kalvą, lyg man virš galvos paleisti akmenys, lėtai plasnoja 
pulkas ančių, prietemoje jos visiškai juodos; išgąsdinti paukščiai 
puola į šalį, krykdami tam nuogam kvailiui, kuris stovi iškėlęs 
aukštyn drabužius. 

Žiūriu į Lidiją, besiblaškančią „Edselio“ viduje. Ji užrakina 
visas duris. Vis dar nuoga įsirango prie vairo, dailūs speneliai 
brūkšteli per šaltą garso signalo žiedą. „Edselis sudreba lyg tam- 
pomas traukulių, atsiraugėja ir iš surūdijusio išmetamojo vamz- 
džio spjauna tirštą pilkų dūmų debesį. Akimirką man pasivaide- 
na, kad Lidija ketina mane pervažiuoti, net nemėginu pajudėti, 
bet ji trūkteli atgal. Susukusi vairą, įšoka į vėžes, mūsų paliktas 
atvažiuojant čionai. Galynėjantis su nepaslankiu „Edseliu“ jos 
krūtys pagaliau juda kaip gyvos. Man baugu dėl spenelių prie si- 
gnalo žiedo. 

Ir tik tada, kai regiu jos „Edselį“, lekiantį per sojos pupų kem- 
syną, suvokiu savo bėdą. Jis mirė sušalęs ant Koralvilio vandens 
saugyklos kranto, kur gyvena vien antys! 


Tad puoliau klampoti per sojų plotus, nepaleisdamas iš akių 
purvais apsitaškiusio „Edselio“, tolumoje besibraunančio per nu- 
pjautų kukurūzų lauką. Vos galėjau įžiūrėti blausią liniją - kelią, 
kuriuo atvažiavome. Slysčiodamas bėgau nuogas per tą klampy- 
nę; sumečiau, kad nukirtęs kampą palei tvenkinio krantą galbūt 
iššokčiau į kelią jai priešais ir sustabdyčiau. Gal tada jau bus la- 
biau nusiteikusi sustoti. Kuo aš ją stabdysiu, svarsčiau. Savo nejį- 
prastu apdaru ar nepridengtu galu? 

Mano drabužių gumulas - po pažastimi, saugiame aukštyje ir 
sausas. Mindau skaudžias viksvas ir klampų purvą palei plonu 
ledu užsitraukusį tvenkinio krantą. Priešakyje į orą pakyla juodas 
laukių pulkas; porą kartų prasmengu iki kelių, pelkės dumble po 
kojomis jaučiu kažkokius siaubingus gličius puvėsius. Bet drabu- 
žių gumulą laikau aukštai ir saugiai. 

Paskui pataikiau į nepjautus kukurūzus, nepaisydamas skaus- 
mo bėgau per nulinkusius, sulūžusius stiebus, plonus, trapius ir 
aštrius lyg smulkios molio šukės. Nuo tiesios kelio linijos mane 
skyrė nedidelė bala; nebuvo taip gerai užšalusi, kaip pasirodė 
iš pradžių, tad įlūžau iki juosmens ir užkliuvau už nuvirtusios 


200 JOHN IRVING 


tvoros, gulinčios ant dugno, jos kuolus su įkypai nusitęsusia spy- 
gliuota viela vos galėjai įžiūrėti abipus tvenkinio. Tačiau buvau 
per daug apkvaitęs, kad jausčiau kokį skausmą. 

Dabar jau mačiau, kad pavyks susitikti. Lidijos jūros žalumo 
„Edselis“ traukė iš paskos dulkių uodegą tartum aitvarą, besisten- 
giantį atitrūkti nuo žemės. Įveikęs pakelės griovį visai prieš pat 
automobilį, nebeturėjau jėgų mojuoti; sustojau, drabužių gumulą 
tiesiog pasikišęs po pažastimi, ir žiūrėjau, kaip ji praūžia pro šalį; 
jos krūtys kyšojo stačiai į priekį lyg automobilio žibintai. Lidi- 
ja net nepasuko galvos, stabdžių šviesos nesumirksėjo. Nustėręs 
pabėgėjau iš paskos tame dulkių debesyje - jis buvo toks tirštas, 
kad net nepataikiau į kelią ir turėjau dusdamas apčiuopomis ka- 
barotis atgal. 

Jos „Edselis“ tolo, o aš vis dar bidzenau, kai staiga kone atsitren- 
kiau į nušiurusį raudoną sunkvežimiuką, stovintį prie kelkraščio. 
Atsirėmiau į jo durų rankeną, nes pamačiau besąs vos per šešias 
pėdas nuo medžiotojo, kuris darinėjo antį, pasidėjęs ant variklio 
dangčio. Lankstų paukščio kaklą buvo užkabinęs ant šoninio 
veidrodėlio, kraujas ir viduriai varvėjo ant kelio, kelios plunksnos 
buvo prilipusios prie medžioklinio peilio ir storo nykščio. 

Pamatęs mane medžiotojas staigiai kryptelėjo peilį ir vos ne- 
nusikirto riešo, užtat paleido antį ir ji nuo variklio dangčio per 
automobilio sparną nuslydo tolyn palikdama šlapią šliūžę. Me- 
džiotojas šūktelėjo: 

— Velniai rautų, Hari... 

Švokščiau neatgaudamas kvapo. 

— Ne, - žioptelėjau visai tikras, kad kol kas dar nesu Haris; ne- 
pastebėjau vyro, sėdinčio už sunkvežimiuko vairo, nors jo alkūnė 
buvo vos per kelis colius nuo mano ausies. 

— Velniai rautų, Edi... - atsiliepė vairuotojas taip arti manęs, 
kad net stryktelėjau. 

Prireikė dar minutę dūsuoti, kol šiek tiek atsigavau, tada lyg 
niekur nieko paklausiau: 

— Gal kartais važiuojate į Ajova Sitį? 

Jie ilgokai spoksojo į mane, tačiau išdidumas ir nuovargis man 
neleido išvynioti savo gumulo ir apsirengti. 

Tada Haris tarė: 

— Dieve, ar tu keliauji į Ajova Sitį? 

— Tavęs tokio į Ajova Sitį neįleis, - pasakė Edis, tebelaikydamas 
sudarkytą antį. 

Rengdamasis ant kelio prie sunkvežimio pastebėjau, kad sargis 
tebesilaiko. Bet jeigu dabar būčiau jį nutraukęs, tiems medžioto- 
jams tik būčiau patvirtinęs, kad buvau tą daiktą užsimovęs. Apsi- 
rengiau tiesiog ignoruodamas jį. 

Tada po ilgų svarstymų, kas vairuos, ir keitimosi vietomis visi 
sulipome į sunkvežimį. Galų gale už vairo sėdo Edis ir pasakė: 

— Jėzau, matėme pravažiuojant tavo mažąją draugę. 

- Jeigu tai tavo draugė... - pridūrė Haris. 

Įsispraudęs tarp jųdviejų tylėjau. Jaučiau, kaip kojos atšyla ir 
ima kraujuoti batuose šalia kruvinų ančių. 

Atsargusis Haris šautuvus įkišo tarp savo kelio ir durų, kad aš 
nepasiekčiau, dėl suprantamų priežasčių nepasitikėdamas laukais 
lakstančiu nudistu ir pamišėliu. 

— Jėzau, - nenurimo Edis, lyg tebesistengdamas įtikinti pats 
save, - tuo senu keliu ji lėkė lyg paklaikusi... 

— Vos nenutėškė tavęs, - pritarė Haris. 

— Dievulėliau, taip buvau įsispoksojęs, - pasakė Edis, lenkda- 
masis per mano kojas. - Vos spėjau pasitraukti iš kelio. - Paskui 
pridūrė: - Velniai rautų, tokie dailūs papukai, kyšo tiesiai už vai- 
ro. Atrodė, kad ji vos ne vairuoja jais... 

— Viešpatie, aš stovėjau ten, kėbule, - tarė Haris. - Mačiau vis- 
ką. Velnias! Žvelgiau žemyn tiesiai jai į sterblę! - Patylėjęs pridū- 
rė: — ...toks dailus mažas krūmelis... 

Pavydo graužiamas Edis atrėmė: 

- Šiaip ar taip, mačiau jos papukus. Gerai įsižiūrėjau. 

Tuo metu vos neįsikišau į pokalbį; norėjau pasakyti: „Ir aš visai 
neblogai įsižiūrėjau.“ Bet pažvelgiau į antį ant grindų, į jos geibų 

kaklą, viršun atsivertusį pūkuotą pilvą; plunksnos aplink tvarkin- 
gą, lygią įpjovą buvo permirkusios krauju. 

Staiga pašonėj suskardėjo Edis: 

— Dieve mieliausias, štai ir vėl ji! 

Visi sužiurome į jūros žalumo „Edselį“, priekyje stovintį prie 
kelkraščio. 

— Važiuok lėčiau, - liepė Haris, o aš pagalvojau: tik per daug 
nemažink greičio. 

Lėtai nuriedėjome pro ją, trys įsistebeiliję, atsukti atgal veidai. 
Mes su Hariu sekėme užpakalyje vis mažėjantį „Edselį, o Edis 
pasinaudojo veidrodžiu, vis tyliai keiksnodamas: „Velnias, vel- 
nias, velnias, oi velnias...“ 

— Oi velnias, - aidu atitarė Haris. 

Bet man palengvėjo matant, kaip Lidija Kindl rengiasi sėdėda- 
ma prie vairo, tvarko paskutines detales, mums bespoksant sags- 
to sagutes; supratau, kad ji vėl daugmaž atgavo sveiką protą. 

Tiesą sakant, dar ir kaip atgavo! Jos veidas skleidė tokį šal- 
tį, akys žvelgė taip abejingai — visiškai nesistebėjo matydamos 
mane sunkvežimyje, gal ir apskritai nepastebėdamos; o gal ji jau 
pakankamai susitvardė - tuo bjauriu suaugusių žmonių būdu, - 
kad galėtų šaltakraujiškai apsimesti, jog nepastebi nė vieno iš 
mūsų. 

Nusikaltimas įvyko: Lidija Kindl buvo išniekinta tobuliau, 
negu būtų pajėgęs suplanuoti koks iškrypėlis. 

Pajudinau tvinkčiojančias kojas, Edis nusibezdėjo, Haris jam 
atitarė. Per colį nuo mano bato traukdamasi miglomis džiūvo li- 
pni anties akis. 

— O Dieve, - tariau. 

— Taigi, velnias, - atsiliepė Edis. 

— Taigi, Dieve, - pasakė Haris. 

Trigubas nusivylimas; širdgėlą išgyvenome visi drauge. 

80-ajame greitkelyje jūros žalumo „Edselis“ aplenkė mus. Edis 
paspaudė signalą, o Haris suriko: 

— Varyk, mažute! 

Pagalvojau, kad Lidija Kindl tikriausiai pereis į kitą pradinio 
vokiečių kalbos kurso grupę. 


Iš plento Edis išsuko ties Klintono gatve, privažiavome prie 
parko. Važiuojant per upę Haris ėmė pešti antį, šiurkščiai sau- 
ja raudamas didelius pūkų pluoštus, plunksnas grūsdamas lauk 
pro šoninį langelį. Bet pusę plunksnų vėjas įpūsdavo atgal, o sku- 
bėdamas Haris draskė riebaluotą anties odą. Rodos, jam tai nė 
kiek nerūpėjo; jis susikaupęs toliau įnirtingai niokojo antį. Edžiui 
plunksna prilipo prie lūpos, jis puolė spjaudytis ir nuleido lango 
stiklą savo pusėje, sukeldamas skersvėjį. Staiga automobilyje kilo 
plunksnų sūkurys. Haris subaubė ir sviedė jų saują į Edį, šis me- 
tėsi į kelkraštį, persilenkė man per sterblę ir kudakuodamas lyg 
pakvaišęs tvojo įsiutusio Hario sumaitotam paukščiui. 

Upės pakrantėje keli sušalę praeiviai nerimastingai stebėjo di- 
džiulę prakiurusią pagalvę, šleivai kreivai lekiančią į miestą. 

Pravažiavus parką įsižiebė gatvių žibintai; vėpsodamas į ilgą 
eilę lempų, degančių visoje Klintono gatvėje, Edis sumažino grei- 
tį, lyg būtų išvydęs stebuklą. 

— Matei? - paklausė tarsi vaikas. 

Užsiėmęs antimi Haris nematė nieko, o aš pasakiau Edžiui: 

— Taip, jos visos užsidegė kartu. 

Atsigręždamas į mane Edis prunkštelėjo, išsižiojo, užsičiaupė 
ir suriko: 

— Tavo ūsuose - plunksnos! 

Ištiesė pro mane ranką, stvėrė Hariui už kelio ir klyktelėjo: 

- Jėzau Kristau, tu tik pažiūrėk į jo ūsus! 

Laikydamas ant kelių beveik sutrintą antį, Haris priešiškai dėb- 
telėjo į mane lyg nespėjęs prisiminti, kas aš toks ir kaip čia atsi- 
radau. Neduodamas jam laiko sureaguoti, nes bijojau, kad atsaku 
gali tapti plunksnų gniužulas, sukimštas man į gerklę, pasisukau 
į Edį ir tyliu, vos girdimu balseliu paprašiau: 

— Gal galėtumėt mane čia išleisti. Man čia tinka. 

Edis kirto per stabdžius, pasigirdo baisus džeržgesys, automo- 
bilis trūktelėjo, sviesdamas besidarbuojantį Harį galva į priekinį 
skydą. 

- Jėzau! - subliuvo jis, glausdamas antį lyg tvarstį prie kaktos. 

Labai jums ačiū, - tariau Edžiui ir palaukiau, kol Haris išsi- 
krapštys iš savo vietos. Lipdamas jam iš paskos užpakalinio vaiz- 
do veidrodyje pamačiau šmėstelint savo atvaizdą su plunksnuo- 
tais ūsais. 

Stovėdamas ant pakojos Haris pasiūlė man antį. 

— Nagi, imk, - paprašė. - Turim jų kaip šieno. 

— Jėzau, iš tiesų, - pritarė Edis. — Ir linkiu kitą kartą daugiau 
sėkmės. 

— Taigi, bičas, - tarė Haris. 

— Labai ačiū, - pasakiau ir nežinodamas, kaip geriau laikyti 
vargšę antį, nedrąsiai paėmiau už tampraus kaip guma kaklo. Haris 
buvo gana švariai ją nupešęs, nors atrodė, kad iš vidaus ji visa su- 
traiškyta. Plunksnų liko tik ant sparnų galų ir galvos: daili miškinė 
antis spalvotu veiduku. Buvo matyti vos trys keturios šratų žymės; 
bjauriausia žaizda - atviras pjūvis, per kurį ją išdarinėjo. Puikios 
anties kojos priminė krėslo odą. O ant snapo galiuko kybojo pri- 
džiūvęs skaidrus kraujo lašelis, panašus į blausų stiklo karoliuką. 

Sustojęs ant krantinės šaligatvio krašto, pamojau tiems kil- 
niems medžiotojams. Ir nugirdau, kaip Haris prieš pat užtrenk- 
damas dureles sako: 

- Jėzau, Edi, ar užuodei, kaip jis atsiduoda tarpkoju? 

- Velniai rautų, taip, - atsiliepė Edis. 

Durys trinktelėjo, ir į mane susmigo smiltys, pažirusios iš po 
cypiančių sunkvežimiuko padangų. 


Per visą Klintono gatvę jų palikti dulkių debesys kyla ir sūku- 
riuoja po žibintų gaubtais, tuo tarpu kitapus upės, aname kran- 
te, kuris primena kareivines - ten susigrūdę karo metais statyti 
surenkamieji metaliniai namukai, dabar vadinami Susituokusių 

studentų miesteliu, - dvi kaimynės traukia savo paklodes nuo 
bendros skalbinių virvės. 

Iš lėto apsidairau, susivokiu, kurioje pusėje mano namai. Bet 
vos žengęs pirmą žingsnį nusprūstu nuo šaligatvio ir sustaugiu. 
Mano kojos atšilo. Dabar jaučiu kiekvieną povandeninės spy- 
gliuotos vielos įdrėskimą, kiekvieną kukurūzų stiebo atplaišą pa- 
duose. Stengiuosi nenugriūti, po dešinės pėdos skliautu pajuntu 
kažkokį gumuliuką; įtariu, kad tai nukirstas kojos pirštas, besiri- 
tinėjantis šiltame nuo kraujo bate. Vėl suklykiu, ir nuo kito kran- 
to į mane nebyliai sužiūra tos dvi moteriškės. 

Iš metalinių namukų lyg po bombos sprogimo pabyra žmonės: 
studentai tėvai su knygomis rankose ir vaikai ant jų žmonų ran- 
kų. Kažkas iš to būrio rikteli: 

— Kas, po velnių, atsitiko, biče? 

Nesugalvoju nieko, kas galėtų tiksliai tai apibūdinti. Tegu spė- 
lioja: „Žmogus, kurį sutalžė jo laikoma sutalžyta antis?“ 

— Ko klyki? - šūkteli viena ponia Paklodė, apsisukdama ant 
upės kranto lyg laivas, burės verčiamas ant šono. 

Ieškau tame sambūryje žmogaus, kuris būtų labiausiai panašus 
į samarietį. Dairydamasis tolėliau pastebiu vyruką, lenktyniniu 
dviračiu siuvantį tarp namų, - Ralfas Pakeris, dažnas slaptas šių 
niūrių vietų, Susituokusių studentų miestelio, lankytojas. Ralfas, 
sklandžiai minantis sportinio dviračio pedalus, vikriai nardantis 
tarp iškamuotų moterų. 

— Ralfai! - surinku ir matau, kaip priekinis ratas krypteli, jis 
prisiploja prie vairo ir puola slėptis už namo. Vėl klykiu: - Ralfai 
Paaakeri! 

Lenktynininkas šauna tarsi kulka: Ralfas slalomo trasoje tarp 
skalbinių virvių stulpų. Bet šį kartą jis žvilgteli į kitą upės pusę, 
mėgina suprasti, kas tas galimas užpuolikas; be abejo, jis amžinai 
įsivaizduoja vyrus studentus su dvikovai paruoštais pistoletais. 
Tačiau išvysta mane! Ei, juk tai tik Bogusas Tramperis, išvedęs 
pasivaikščioti antį. 

Ralfas nardo tarp stebinčiųjų, išdidžiai mindamas prie kranto. 

— Sveikas! - šaukia jis. - Ką čia veiki? 

— Staugia baisiausiai, - atsako buriuojanti moteris. 

— Trampamai! - šūkteli Ralfas. 

Bet man pavyksta išspausti tik vieną Žodį. 

— Ralfai! - Savo balse išgirstu kažkokią kvailą ekstazę. 

Ralfas stabteli nenulipdamas nuo dviračio ir išlaikydamas pu- 
siausvyrą pasuka pedalus atgal, tada, kilstelėjęs priekinį ratą nuo 
žemės, šoka pirmyn. 

- Iltie, aukštyn! - komanduoja jis. 

Jeigu koks žmogus gali sėdęs ant dviračio padaryti taip, kad 
padangos rūktų dūmais, tai - merginų „kabinti“ išsirengęs Ralfas 
Pakeris. 

Jį raiko ir vėl sulipdo tilto turėklai, link manęs per upę artėja 
kojų ir stipinų raizginys. Ak, pagalba jau arti. Perkeliu svorį ant 
vieno kelio ir švelniai svirduliuodamas atsistoju, bet žengti žings- 
nio nedrįstu. Laikau iškėlęs antį. 

Išpūtęs akis į nupeštą paukštį ir mano plunksnuotus ūsus, Ral- 
fas sako: 
gėsi lygiosiomis. 

— Ralfai, padėk, - sakau. - Man blogai su kojomis. 

— Su kojomis? - suglumsta jis ir atremia dviratį į šaligatvio kraštą. 

Mėgina mane prilaikyti, tuo tarpu nuo kito kranto kažkas ima 
rėkauti: 

— Kas jam yraė 

— Jam blogai su kojomis! - atsakydamas šaukia Ralfas, ir būrys 
stovi po skalbinių virvėmis sunerimęs ir murmėdamas. 

— Atsargiai, Ralfai, - sakau klibikščiuodamas prie jo dviračio. 

— Tas dviratis labai lengvas, - taria jis man. - Pasistenk nesu- 
lankstyti rėmo. 

Nevisiškai suprantu, kaip galėčiau apsaugoti rėmą nuo su- 
lankstymo, jeigu jau jis nutars susilenkti, bet kaip mokėdamas 
švelniau įsispraudžiu po atlenktu vairu Ralfui tarp kelių. 

— Ką tai reiškia - blogai su kojomis? - klausia jis, kreivodamas 
tolyn Klintono gatve. Kai kurie susituokę studentai mojuoja. 

— Užmyniau ant visokių dalykų, - atsakau miglotai. 

Ralfas įspėja, kad netabaluočiau anties taip toli už vairo. 

— Tas paukštis gali įstrigti stipinuose, Trampamai... 

— Nevežk manęs namo, - sakau galvodamas, kad reikia šiek 
tiek apsitvarkyti. 

— Pas Benį? - siūlo Ralfas. - Nupirkčiau tau alaus. 

— Pas Benį, Ralfai, negalėsiu nusiplauti kojų. 

- Taip, tikrai. 

Šiaip ne taip pasiekiame miesto centrą. Dar šviesu, bet jau 
temsta; šeštadienio vakaras čia prasideda anksti, nes labai jau 
greitai baigiasi. 

Sukdamasis ant dviračio rėmo pajuntu, kaip raukšlėjasi mano 
užmirštas sargis. Stengdamasis įsitaisyti patogiau įkišu kojos 
pirštą tiesiai tarp grandinės skydelio ir užpakalinio rato; nuo 
skausmo dangus apsiverčia aukštyn kojomis. Nudribęs paslikas 
ant grindinio priešais Graftono kirpyklą, Ralfas visu smarkumu 
skleidžia skambius garsus. Keli paklodėmis apdangstyti vyrai 
kilsteli skustas makaules virš kirpyklos krėslų ir žiūri, kaip aš rai- 
tausi ant šaligatvio: lyg būtų kokios pelėdos, o aš - raiša pelė. 

Ralfas išvaduoja mane nuo neapsakomo spaudimo - nuauna 
batus. Ir švilpteli matydamas gausybę tarsi kulkų paliktų žaizdų, 
šunvotės dydžio patinimų ir purvu aplipusių nubrozdinimų. Ir 
imasi mane globoti. Vėl sėdęs ant dviračio, mano batus, surištus 
raišteliais, laiko dantyse, o aš mėginu išsilaikyti ant rėmo drauge 
su antimi, drebėdamas, kad neįkiščiau basų pėdų į baisiuosius 
stipinus. Maldauju: 

— Ralfai, negaliu šitoks eiti namo. 

— Kas, jei ta antis turi draugų? - klausia Ralfas, batraiščiai slys- 
ta jam iš dantų, jis priverstas palinkti į priekį tarsi ketintų juos 
praryti. - Kas, jei tos anties draugai ieško tavęs? - murma jis, 
sukdamas į Ajovos aveniu. 

— Ralfai, būk geras... 

Tačiau jis sako: 

— Niekada neįsivaizdavau, kad kojos gali šitaip atrodyti. Vežu 
tave namo, vaikeli. 

Atvykstame pačiu laiku. Mano sukežusi mašina rūksta prie 
šaligatvio. Bigi ką tik grįžo iš parduotuvės, ir automobilis mėgi- 
na atgauti kvapą, uždusęs ir perkaitęs po mylios ilgumo kelionės 
dvidešimties mylių per valandą greičiu. 

— Nuleisk mane į rūsį, Ralfai, - sušnibždu. - Ten yra sena 
praustuvė. Bent jau nusiprausiu veidą... 

Dar prisimenu tą kvapą, kurį su tokiu džiaugsmu užuodė me- 
džiotojai. O plunksnos ant ūsų? Ar reikia, kad Bigi manytų, jog 
pešiau tą antį dantimis? 

Svirduliuojame pievelės pakraščiu pro kaimyną pensininką, 
poną Eičą, vis tebegrėbstantį, kad sniegas galėtų kristi ant švarios 
nudžiūvusios žolės. Nieko negalvodamas pamojuoju jam antimi, 
ir senis nušvitęs sako: 

— Hoho! Kadaise ir pats mėgau pamedžioti, bet dabar jau nesu 
toks greitas kaip anksčiau... 

Jis stovi tarsi trapi ledo statula, pasirėmęs grėbliu, nesvars- 
tydamas, kodėl neturiu šautuvo. Jo laikais tikriausiai medžiota 
ietimis. 

Ralfas guldo mane prie rūsio durų; nors ponui Fičui visiškai 
aišku, kad pats eiti nepajėgiu, jo tai nė kiek netrikdo; be abejo, jo 
laikais žiauri ančių medžioklė be aukų neapsieidavo. 

Mane įneša į rūsį tarsi anglių maišą, batus laikau ant pečių kaip 
jungą; vėsi rūsio grindų drėgmė puikiai ramina pėdų skausmą. 
Meškiška Ralfo galva šmėkšo angoje. 

— Trampamai, kaip tu? - klausia jis. 

Linkteliu. 

Uždarydamas dangtį jis tarsteli dar keletą žodžių: 

— Trampamai, tikiuosi, kada nors tu man papasakosi... 

— Žinoma, Ralfai. 

Tada išgirstu Bigi balsą pro virtuvės langą. Ji sako: 

— Ralfai! 

Šliaužiu rūsio gilumon. 

— Labas, Bigi! - linksmai atsiliepia Ralfas. 

— Ką čia veiki? - jos balse šaltas įtarumas. 

Tai mano geroji Bigi, nesibičiuliaujanti su tokiais ištvirkėliais 
kaip Ralfas Pakeris. Nors akimirka netinkama, aš ja didžiuojuosi. 

— Hm, - sako Ralfas. 

— Ką veiki mūsų rūsyje? - klausia Bigi. 

— Ką tu, aš nebuvau jūsų rūsyje, Bigi. 

Nieko nematydamas, apgraibomis slenku ten, kur manau esant 
rūsio praustuvę, nes žinau, kad turiu nedaug laiko, greitai būsiu 
surastas; mintyse sukuriu ištisą romaną. 

— Ką čia žaidi, Ralfai? - sako Bigi kur kas žaismingiau, nei no- 
rėčiau. 

Negaliu susilaikyti negalvojęs: nepasiduok jam, Bigi, būk ne- 
gailestinga. 

Ralfas neįtikinamai nusijuokia kaip tik tą akimirką, kai aš pa- 
taikau tiesiai į spąstus, kurie visada laukia Pelės Drąsuolės, - į 
baisiuosius spąstus žebenkštims, spąstus - mažųjų kaulelių lau- 
žytojus. Turbūt jie užsitrenkdami kirto tiesiai į vieną iš tų kaip 
šunvotė atrodančių žaizdų, likusių nuo spygliuotos vielos, nes 
man pasidingojo, lyg visas rūsys būtų nušvitęs, akimirksnį aiš- 
kiai regėjau viską aplinkui, tartum būtų įsijungęs elektros jungi- 
klis prie laiptų. Nesupratau, ką užmyniau, tad nepajėgiau liautis 
riaumojęs, kol pasiekiau crescendo. To šauksmo galia tikriausiai 
sutrupino vargšą Fičą į tūkstančius mažyčių ledo skeveldrų, pa- 
birusių prie grėblio. 

— Kas čia buvo? - suriko Bigi. 

Bailys Ralfas pasidavė tą pačią akimirką. 

— Trampamas. Jis rūsyje... - Ir visai be reikalo pridūrė: - Jam 
blogai su kojomis. 

Pro rūsio langą mačiau jį skuodžiant per pievelę prie parengto 
bėgti dviračio. 

Ponas Fičas lyg iš tolumų ataidinčiu balsu palinkėjo: 

— Geros medžioklės! 


210 JOHN IRVING 


Bigi atsisuko į Fičą: 

— Kg? 

— Geros medžioklės! - pakartojo Fičas, o aš nutempiau spąstus 
lyg kokį batą prie praustuvės, atsukau surūdijusį čiaupą ir ėmiau 
tamsoje karštligiškai šlakstytis veidą. 

— Bogusai! - pašaukė Bigi, paskui treptelėjo į virtuvės grindis 
man virš galvos. 

— Labas! Čia tik aš! - sušukau aukštyn. 

Tada užsidegė tikroji šviesa, ir laiptų viršuje pamačiau apatinę 
Bigi dalį; dabar jau galėjau nusiimti spąstus. 

— Bogusai! Kas čia darosi? 

— Užmyniau tuos prakeiktus pelėkautus, - sumurmėjau. 

Bigi atsisėdo laiptų viršuje, leisdama pažvelgti jai po sijonu. 
Tarė: 

— Bet vis tiek - ką tu čia veikei? 

Jau įtariau, kad bus sudėtinga. Išpyškinau iš anksto parengtą 
atsakymą: 

— Nenorėjau tavęs gąsdinti savo kojomis. Tikėjausi čia šiek tiek 
apsitvarkyti... 

Ji sutrikusi pasilenkė ir įsispoksojo į mane. Nuo apatinio laip- 
telio atsukau jai vieną pėdą - toks dramatiškas judesys; ji sucypė. 
Tada iškėliau aukštyn antį. 

- Bigi, matai antį? - tariau išdidžiai. - Buvau medžioti, bet su 
kojomis - bėda. 

Na, šitai pagaliau ją priveikė - ir dar tai, kaip išradingai keliais 
keberiojausi laiptais į viršų. Koridoriuje, dar tebeklūpodamas, 
įteikiau jai antį, o Bigi tučtuojau ją numetė. 

— Parnešiau namo pietums, - pareiškiau nugalėtojo balsu. 

— Atrodo, lyg kažkas jau būtų mėginęs ją valgyti. 

— Na, ją reikia nuplauti, Bigi. Apvalysime, tada kepsime su vynu. 

— Duok jai brendžio, - pasakė Bigi. - Gal dar atgaivinsime. 

Tada per koridorių atitapeno Kolmas ir prisėdo šalia to keistai 
plunksnuoto siurprizo. Tegu jis prisimena mane kaip tėvą, nešantį 
įvairiausių rūšių neįprastas dovanas. 

Kolmas priešinosi, kai Bigi užsimetė jį sau ant klubo ir padėjo 
man per koridorių pasiekti vonios kambarį. 

— Atsargiau, oi, atsargiau, mano pėdos... - murmėjau. 

Bigi ištyrinėjo mane visą, ieškodama konkretesnių paaiškini- 
mų. Mano ausyje? Po ūsais? 

— Buvai medžioti? - pradėjo vėl. 

— Taip... Žinai, anksčiau niekada nesidomėjau medžiokle... 

— Ir aš taip maniau, - linktelėjusi sutiko ji. - Bet buvai medžioti 
ir nušovei antį? 

— Ne, aš neturiu šautuvo, Bigi. 

- Šitaip ir aš maniau, - vėl sutiko ji, kol kas patenkinta. - Vadi- 
nasi, kažkas kitas nušovė tą antį ir atidavė tau? 

— Teisingai! - apsidžiaugiau. - Bet su kojomis buvo tikra bėda. 
Traukiau tas antis iš pelkės. Nenorėjau sušlapti batų, bet nežino- 
jau, kad ant dugno tiek visokio šlamšto. 

— Tai kam tada batai? - tarė Bigi, leisdama į vonią vandenį. Sė- 
dėjau ant unitazo ir prisiminiau, kad mane spiria reikalas. - Bet 
kelnių nesušlapai? - pastebėjo ji. 

— Na, aš ir jas nusimoviau. Ten buvo tik tie vaikinai, nenorėjau 
visas išsiterlioti. 

Tikrindama vandens karštumą Bigi mąstė. Kolmas prišliaužė 
prie vonios kambario durų ir per visą koridorių žvilgčiojo į keis- 
tąjį paukštį. 

Atsisegiau praskiepą, kojos skausmingai prasiskyrė apžergda- 
mos puodą. Išsitraukiau daiktą ir pradėjau sisioti, o Bigi niūriai 
įsistebeilijo į mano galą ir žiūrėjo, kaip prisipildo sargis. Tol, kol 
staiga pajutau slėgį ir su siaubu suvokiau, kad negirdžiu jokio 
garso. Tada pažvelgęs žemyn išvydau augantį balioną. 

— O kas dar vyko į tą nedidelę medžioklę, Bogusai? - suriko 
Bigi. - Tu ir Ralfas Pakeris, ir dar porelė jo „pakabintų“? 

- Žirkles! - surikau. - Dėl Dievo meilės, Bigi. Prašau. Tuoj čia 
viskas bus klaikiai apdergta... 

— Tu šūdas! - suklykė ji, ir Kolmas nukūrė per koridorių pas 
savo draugę ramiąją antį. 

Bijojau, kad Bigi puls mindyti mano kraujuojančias pėdas - vos 
tik vėl ims logiškai mąstyti, - tad kuo greičiau išsikepurnėjau iš 
vonios kambario, iš pradžių ant kulnų, paskui patogiau nubumb- 
sėjau keliais, rankoje gniauždamas kamuolio pavidalo sargį. Kol- 
mas įsikibo į antį, pasiryžęs neleisti puolančiam tėvui jos atimti. 

Jau buvau koridoriaus viduryje, vos per kelias pėdas nuo virtu- 
vės durų, kai kažkas pabeldė į lauko duris ir sušuko: 

- Registruotas laiškas! Skubus pristatymas! 

- Įeikite! - riktelėjo Bigi iš vonios kambario. 

Mojuodamas laišku įžengė laiškanešys. Viskas įvyko taip stai- 
ga, kad jis išgąsdino Kolmą, šis spiegdamas nulėkė atgal per kori- 
dorių, tempdamas antį iš paskos. Nukrypavau dar tris skausmin- 
gus žingsnius iki virtuvės durų, tebegniauždamas savo balionėlį, 
ir įsiritau į virtuvę toliau nuo jo akių. 

— Registruotas laiškas. Skubus pristatymas, - vėl abejingai pra- 
nešė laiškanešys; matyt, jo niekas nemokė, kad gali atsitikti taip, 
jog jam prireiks tinkamesnių žodžių. 

Kyštelėjau nosį iš virtuvės. Laiškanešys akivaizdžiai apsimetė 
esąs visiškai aklas. Koridoriaus gale pasirodžiusi Bigi, rodos, pa- 
miršo, kad liepė kažkam įeiti, ir rūsčiai svilino laiškanešį akimis; 
jos supratimu, jis buvo kažkaip susijęs su mano medžioklės žygiu. 

Šlovė jo menkam proteliui, nes laiškanešys šūktelėjo dar kartą: 

- Registruotas laiškas! Skubus pristatymas! - Tada metė laišką 
ant grindų ir spruko lauk. 


Stumdamas priešais antį, Kolmas prisigretino prie laiško. Dar 
vienas netikėtumas! O Bigi, manydama, kad ir aš pabėgau, su- 
bliuvo: 

— Bogusai! 

— Aš čia, Bigi, - atsiliepiau vėl nerdamas į virtuvę. - Ak, pasa- 
kyk man, kur žirklės. 

— Ant kablio po kriaukle, - atsakė ji mechaniškai, paskui pri- 
dūrė: - Tikiuosi kad nusikirpsi visą savo daiktą. 

Nenusikirpau. Kol persigandęs krapščiausi virš kriauklės, pa- 
mačiau, kaip pro šalį prašliaužė Kolmas, vilkdamas per koridorių 
antį ir laišką. 

— Ten laiškas, Bigi, - pasakiau negarsiai. 

— Registruotas laiškas, skubus pristatymas, - sumurmėjo ji 
prislėgtu, bespalviu balsu. 

Išpyliau tą bjaurastį į kriauklę. Koridoriuje spiegė Kolmas, 
nes Bigi atėmė iš jo arba antį, arba laišką. Pažvelgiau į sužalotus 
vienos kojos pirštus ir pagalvojau: bent jau tai buvo ne tavo ka- 
kliukas, Pelyte Drąsuole. Kolmas jau smagiai burbuliavo, matyt, 
kalbėdamasis su antimi. Išgirdau, kaip Bigi plėšia laišką. Vis tuo 
pačiu, nė kiek nepasikeitusiu balsu ji tarė: 

— Tai nuo tavo tėvo, to pimpio... 

Ak, kur dingai, Hari Pecai? Ar po tavojo nuostabaus bandymo 
jie laiko tave kėdėje, prisuktoje prie grindų? Ar neprieštarautum, 
Hari, jei pasiskolinčiau tavo lenktyninį krėslą, jau išmėgintą tikroje 
trasoje? Ar nelaikytum manęs plagiatorium, jeigu pasinaudočiau 
tavo gerai suteptais ratukais ir nusitaikyčiau į tą ketvirto aukšto 
langą ir automobilių aikštelę apačioje? 


19 
Akselrulfas tarp gretų 


T Kleins „Akthelto ir Gunelės“ epizode vaizduojamos itin 
subtilios motinos vertybių gelmės. Aktheltas nori pasiimti ma- 
žąjį sūnų Akselrulfą į žygį prieš karinguosius gretus. Berniukui 
tuo metu tik šešeri, ir Gunelė labai sielvartauja, kad jos vyrui kilo 
tokia beširdiška mintis. Da blott pattebarn! - sušunka ji. „Juk jis — 
dar visai vaikas!“ 

Aktheltas kantriai klausinėja, ko konkrečiai ji baiminasi. Kad 
Akselrulfą nužudys gretai? Jeigu taip, ji turėtų atminti, kad gre- 
tai visada pralaimi. Ar jai neramu, kad karių įpročiai ir žodžiai 
berniukui bus per daug šiurkštūs? Na, ji turėtų bent jau gerbti 
savo vyro supratingumą: nuo tokio nesaikingumo berniukas bus 
gerai apsaugotas. Dar ok ikke tu frygte! „Nėra ko bijoti! - tvirtina 
Aktheltas. 

Gunelė drovėdamasi prisipažįsta, kas ją baugina. „Iš gretų, — 
sako ji, nežiūrėdama Aktheltui į akis, - tu pasiimsi moterį.“ 

Tai tiesa, išėjęs į karo žygį Aktheltas visada pasiima moterį. 
Tačiau jis vis tiek nesupranta, kas čia tokio. Nettopp ub utuktig 
kvinna! - šaukia jis. - Nettopp tu utukt... sla nek ub moder zu slim. 
„Moterį tik padulkinti. Tik dulkinti... ji nebus jam motina.“ 

Gunelė neįžvelgia skirtumo. Jai baisu, kad mažasis Akselrulfas 
dulkinamos gretų moters vaidmenį susies su savo motinos vaid- 
meniu, - kad per tokią sąsają ir Gunelė bus pažeminta sūnaus 
akyse. Per sąsają su dulkinimusi. 

Utukt kvinnas! „Krušt bobas!“ - sako Aktheltas savo senam 
tėvui Takui. 

Utukt kvinnas urt moders! „Krušt bobas ir močias!“ - baubia 
senasis Takas. 

Bet svarbiausia ne tai. Svarbiausia, kad Aktheltas paliko Ak- 
selrulfą namie su motina; galų gale pasielgė taip, kaip norėjo Gu- 
nelė. 


Taigi nors ne visada pritardamas motinystės ir gretų moterų 
dulkinimo teorijai, Bogusas bent jau turėjo ką paskaityti, kad 
būtų pasiruošęs Bigi jausmams Kolmo atžvilgiu, o konkrečiau — 
Bigi jausmams Kolmo ir tos gretų kekšės Tulpen atžvilgiu. 

Tramperiui būdavo sunku išvykti iš Niujorko, jo apsilankymai 
pas Bigi ir Kolmą visus, ypač Bogusą, priversdavo jaustis nejau- 
kiai. Vis dėlto Bigi sutiko, kad Kolmas leistųsi į didelę kelionę, į 
Niujorką, bet su viena sąlyga. 

— Dėl tos merginos, su kuria gyveni, - Kiaulpienė, ar toks jos 
vardas? - tame bute, kur bus Kolmas, - na, žinai, Bogusai, man 
rodos, neturėtum būti labai jau artimas su ja, kai Kolmas bus ša- 
lia. Juk jis atsimena, kad anksčiau miegodavai su manimi... 

— Dėl Dievo, Bigi, - pasakė Tramperis telefono rageliui, - jis at- 
simena, kad aš miegodavau su tavimi, o kaip tada su Kutu? Kaip 
tada su juo? 

— Šiaip ar taip, neprivalau leisti Kolmo į Niujorką, - pareiškė 
Bigi. - Suprask, ką turiu galvoje. Žinai, jis gyvena su manimi. 

Tramperis šitai žinojo. 


Pasirengimas išsunkė visas jėgas. Buvo nerimastingai tikrina- 
mi laikrodžiai; vis kartojamas skrydžio numeris; oro linijų ben- 
drovė nenorėjo imti į lėktuvą penkiamečio be palydovų (Bigi 
teko pameluoti, kad jam jau šešeri), leido skristi su sąlyga, kad 
garantuojamas jo pasitikimas oro uoste, su sąlyga, kad reisas ne- 

bus perpildytas, su sąlyga, kad tai ramus vaikas, nepasiduodan- 
tis baimei dvidešimties tūkstančių pėdų aukštyje. O ar jo lėktuve 
nepykina? 

Tramperis nervindamasis stovėjo su Tulpen purvinoje La Gar- 
dijos oro uosto apžvalgos aikštelėje. Oras buvo kaip ankstyvą pa- 
vasarį — iš tiesų puikus oras, tikriausiai graži diena buvo ir ten, 
kur skrido Kolmas, dvidešimties tūkstančių pėdų aukštyje virš 
Manhatano. Bet La Gardijos pastate oras priminė milžinišką bez- 
dalų butelį. 

— Vargšas vaikas tikriausiai persigandęs, - tarė Tramperis. — 
Visiškai vienas lėktuve, vis sukančiame ratus aplink Niujorką. 
Anksčiau niekada nėra buvęs dideliame mieste. Dieve, jis net ir 
lėktuve nėra buvęs. 

Tačiau Tramperis klydo. Kraustydamiesi iš Ajovos, Bigi su Kol- 
mu skrido lėktuvu, ir Kolmui ta kelionė suteikė daug džiaugsmo. 

Bet lėktuvai Tramperiui niekaip neįtiko. | 

— Tik pažvelk į juos, besisukiojančius ten, aukštai, - pasakė 
jis Tulpen. - Gal kokių penkiasdešimt tų niekdarių susirinkę ir 
laukia laisvos vietos nutūpti. 

Nors tokius sambūrius galima įsivaizduoti ir kartais net pa- 
grįstai jų tikėtis, tą dieną nieko panašaus nebuvo; Tramperis žiū- 
rėjo į laivyno naikintuvų eskadrilę. 

Kolmo lėktuvas nusileido dešimt minučių anksčiau. Laimė, 
Tulpen tai pastebėjo, Tramperiui tebepliurpiant apie naikintuvus; 
be to, ji dar nugirdo per garsiakalbį skelbiamą atvykimo vartų 
numerį. 

Tramperis jau gedėjo Kolmo, tartum lėktuvas būtų sudužęs. 

— Neturėjau leisti jam skristi, - aimanavo jis. - Reikėjo pasi- 
skolinti automobilį ir pasiimti jį tiesiai nuo namų durų! 

Tulpen išsivedė vis tebemurmantį Tramperį iš apžvalgos aikš- 
telės ir pačiu laiku atsidūrė prie išėjimo vartų. 

— Niekada sau neatleisiu, - vapėjo jis. - Tai gryniausias sava- 
naudiškumas. Nenorėjau vairuoti visą tą atstumą. Be to, nenorė- 
jau matyti Bigi. 

Tulpen žvilgtelėjo pro vartus į keleivius. Tarp jų buvo tik vie- 
nas vaikas, už rankos jį vedė stiuardesė. Galva siekė jai juosmenį 
ir ramiai dairėsi po minią; atrodė, kad stiuardesė laiko jo ranką 
tik todėl, kai jai to norisi ar reikia; jis tik pakentė ją. Buvo gra- 
žus berniukas, dailios odos kaip motina, bet tamsių, šiurkštokų 
bruožų kaip tėvas. Avėjo stambokus žygio batus, buvo apsivilkęs 
odinėmis kelnėmis ir dailiu tirolietišku vilnos švarkeliu, po juo - 
naujais baltais marškiniais. Stiuardesė rankoje nešė jo kuprinę. 

— Tramperi! - tarė Tulpen rodydama į berniuką. 

Bet Tramperis žiūrėjo į kitą pusę. Tada berniukas pamatė Bo- 
gusą, paleido stiuardesės ranką, paprašė savo kuprinės ir parodė 
tėvą, kuris dabar sukiojosi kaip pamišęs, dairydamasis visur, tik 
ne ten, kur reikia. Tulpen teko jėga atsukti jį į Kolmo pusę. 

— Kolmai! - suriko Bogusas. 

Puolęs prie vaiko, pakėlė aukštyn, bet tuojau suprato, kad Kol- 
mas jau šiek tiek paaugęs ir nebemėgsta, kai jį kilnoja, bent jau 
viešai. Dabar Kolmas labiausiai mėgo spausti ranką. 

Tramperis jį nuleido, ir jie paspaudė vienas kitam ranką. 

— Oho! - tarė Tramperis kvailai išsišiepęs. 

- Man leido skristi su pilotu, - pasakė Kolmas. 

— Oho, - atsiliepė lyg aprimęs Bogusas. 

Žiūrėjo į austrišką Kolmo kostiumėlį galvodamas apie Bigi, 
kaip ji stengėsi išpuošti Kolmą kelionei ir aprengė vargšą vaiką 
kaip lėlę Austrijos kelionių agentūros vitrinoje. Bogusas buvo pa- 
miršęs, kad tą apdarą, taip pat ir kuprinę, Kolmui pirko jis pats. 

— Jūs ponas Tramperis? - kreipėsi į jį rūpestinga, pasiryžusi 
iki galo atlikti pareigą stiuardesė. - Ar tai tavo tėvas? - paklausė 
Kolmo. 

Bogusui užgniaužė kvapą laukiant, ar Kolmas tai pripažins. 

— Taigi, - tarė Kolmas. 

- Taigi, taigi, taigi, - kartojo Tramperis visą kelią iš terminalo. 

Tulpen nešė Kolmo kuprinę ir žiūrėjo į tuodu priblokšta, kad 
Kolmas paveldėjęs savotišką Boguso eiseną. 

Bogusas paklausė Kolmo, ką šis matęs pilotų kabinoje. 

— Ten buvo daug elektros, - pranešė jam Kolmas. 

Įsėdus į taksi Bogusas burbuliavo apie automobilių skaičių. Ar 
Kolmas kada matęs jų tiek daug? Ar kada uodęs tokį užterštą orą? 
Tulpen laikė vaiko kuprinę ant kelių ir kandžiojo lūpą. Vos laikėsi 
nepravirkusi - Bogusas net nesupažindino jos su Kolmu. 

Tas nesmagumas nesiliovė ir Tulpen namuose. Žuvytės ir vėžliai 
Kolmą sužavėjo. Kuo jos vardu? Kas jas rado? Čia Bogusas prisi- 
minė Tulpen ir dar prisiminė, kad ji taip pat jaudinosi dėl Kolmo 
kelionės kaip ir jis pats. Jai rūpėjo, ką penkiamečiai valgo, ką jie 
mėgsta veikti, kokio jie ūgio, kada eina miegoti. Staiga Bogusas 
suvokė, koks jis jai svarbus, ir pašiurpo. Jis klaikiai troško patikti 
Kolmui, ir ji beveik taip pat norėjo, kad Kolmas ją pamėgtų. 

— Atsiprašau, atsiprašau, - pašnibždėjo jai virtuvėje. 

Ji ruošė užkandą vėžliams, kad Kolmas galėtų juos pašerti. 

— Gerai gerai, — tarė ji. - Jis gražus vaikas, Tramperi. Juk gra- 
Žus, ar ne? 

— Taip, - sušnibždėjo Bogusas ir grįžo stebėti Kolmo su vėžliais. 

- Šitie gyvena gėlame vandenyje, ar ne? - domėjosi Kolmas. 

Tramperis nežinojo. 

- Taip, - pasakė Tulpen. - Ar vandenyne kada matei vėžlių? 

— Turiu vieną, - atsiliepė Kolmas. - Jį pagavo Kutas, va tokį 
didelį. 

Jis išskėtė rankas - per plačiai, pagalvojo Tramperis, jei kalbam 
apie vėžlį, kurį Kutas galėjo pagauti prie Džordžtauno, bet Kol- 
mui toks perlenkimas atleistinas. 

- Turime kiekvieną dieną keisti jam vandenį. Jūros vandenį, 
tas vanduo sūrus. Jis čia numirtų, - svarstė Kolmas, žiūrėdamas 
į įmantrų Tulpen akvariumą. - O šitie vėžliai, - jo balsas net 
suskardėjo iš atradimo džiaugsmo, - jie mano akvariume mirtų, 
taip“ 

— Taip, - pasakė Tulpen. 

Kolmas pasisuko į žuvis. 

- Turėjau kelias mažas žuvytes, bet jos visos mirė. Neturiu jo- 
kių žuvų, - jis įdėmiai stebėjo jų ryškias spalvas. 


VANDENS METODAS 219 


— Gerai, - tarė Tulpen, - išsirink, kuri tau labiausiai patinka, ir 
kai važiuosi namo, galėsi ją pasiimti. Turiu nedidelį indą, kuria- 
me žuvytė gali keliauti. 

— Tikrai? 

- Žinoma, - patvirtino Tulpen. - Jos valgo ypatingą maistą, ir 
jo tau duosiu; grįžęs namo turėsi įtaisyti jai akvariumą su tokia 
maža žarnele, kuri į vandenį prileidžia oro... 

Tulpen rodė jam įrenginį ant vieno iš akvariumų, bet jis ją nu- 
traukė. 

— Kutas gali tokį padaryti, - pareiškė Kolmas. - Jis padarė tokį 
mano vėžliui. 

— Tai gerai, - sutiko Tulpen; ji pastebėjo, kaip Tramperis iš- 
smuko į tualetą. - Tada su vėžliu turėsi ir žuvytę. 

— Taip, - pritarė Kolmas, smagiai linkčiodamas ir šypsodama- 
sis jai. - Bet ne tame pačiame vandenyje, taip? Žuvytei reikia gėlo 
vandens, o ne sūraus, taip? 

Jis buvo labai rūpestingas mažas berniukas. 

— Taip, - pasakė jam Tulpen. 

Ji klausėsi, kaip Bogusas leidžia vandenį tualete. 


Jie aplankė Bronkso zoologijos sodą: Kolmas su Bogusu, Tul- 
pen, Ralfas Pakeris ir Kentas, ir dar kokių dviejų tūkstančių do- 
lerių vertės kino aparatūra. Pakeris nufilmavo Bogusą ir Kolmą 
važiuojančius metro iš Bronkso tuo šlykščiu ilgu ruožu, kuriuo 
traukinys rieda virš žemės. 

Kolmas žiūrėjo į skalbinius, plevėsuojančius suodinuose bu- 
tuose palei bėgius. 

— Vaje, ar tie drabužiai neišsipurvina? - nustebo jis. 

— Taigi, - atsakė Bogusas. 

Jis norėjo Ralfą Pakerį, Kentą ir visą dviejų tūkstančių dolerių 
aparatūrą nuleisti nuo metro bėgių, geriausia traukiniui važiuo- 
jant dideliu greičiu. O Tulpen buvo labai maloni, ir Kolmui ji aiš- 
kiai patiko. Žinoma, ji labai stengėsi, tačiau ir to, kokia buvo iš 
prigimties, su kaupu pakako, kad Kolmas jos nesivaržytų. 

Užtat Ralfas Kolmui niekada nepatiko. Dar tada, kai buvo visai 
mažas ir Ralfas ateidavo į jų namus Ajovoje, Kolmas jo nemėgo. 
Kamerai dirbant Kolmas įsispoksodavo į objektyvą, tada Ralfas 
sustodavo, nuleisdavo kamerą ir pats imdavo spoksoti. Kolmas 
apsimesdavo, kad jam nuobodu, ir nusisukdavo. 

— Kolmai... - sušnibždėjo Bogusas. - Kaip manai, Ralfas gy- 
ventų gėlame ar jūros vandenyje? 

Kolmas sukikeno, paskui pašnibždėjo Tulpen Boguso žodžius. 
Ji nusišypsojo ir kažką pasakė Kolmui, o jis tai perdavė Bogusui. 
Kamera vėl zyzė. 

- Aliejuje, - sušnibždėjo Kolmas. 

— Ką? - nesuprato Bogusas. 

— Aliejuje! - pakartojo Kolmas. - Ralfas gyventų aliejuje. 

— Taip! - tarė Tramperis, metęs dėkingą žvilgsnį į Tulpen. 

— Taip! — šūktelėjo Kolmas. 

Jausdamas, kad kamera vėl dirba ir nutaikyta į jį, žvilgsniu su- 
sirėmė su Ralfu Pakeriu. 

— Vaikas vis žiūri į kamerą, - pasakė Ralfui Kentas. 

Ralfas pabrėžtinai kantriai pasilenkė ir nusišypsojo Kolmui. 

- Ei, Kolmai, - tarė jis švelniai. - Nežiūrėk į kamerą, gerai? 

Kolmas pakėlė akis į tėvą laukdamas patarimo, paklusti Ralfui 
ar ne. 

— Aliejuje, - sušnibždėjo Bogusas. 

— Aliejuje, - lyg priedainį pakartojo Tulpen. Tada nusikvatojo, 
ir Kolmas taip pat pratrūko juoktis. 

— Aliejuje, - giedojo Kolmas. 

Kentą visa tai kaip visada suglumino, o Ralfas Pakeris, puikiai 
mokantis pastebėti smulkmenas, nuleido kamerą. 


Po zoologijos sodo - nėščių patelių, nusišėrusių kailių, mažos 
saugomos karalystės, nuo Afrikos tapyrų iki pumos, - ir po die- 
vai žino kiek pėdų kino juostos, skirtos ne gyvūnams, o pagrin- 
diniam veikėjui, Tulpen, Bogusas ir Kolmas atsikratė ir Ralfo, ir 
Kento, ir dviejų tūkstančių dolerių vertės kino aparatūros. 

Ralfas nesiskirdavo su kamera. Ji kabodavo sunkiame krepšyje 
ant peties kaip pistoletas dėkle, bet puikiai žinojai, kad tai stam- 
baus kalibro pistoletas, ir negalėjai pamiršti - jis užtaisytas. 

Tulpen su Bogusu nuvedė Kolmą į lėlių vaidinimą Grinvič 
Vilidže. Apie tokius dalykus Tulpen žinojo viską: kada muziejai 
rodo filmus vaikams, kada ir kur bus šokiai, spektakliai, operos, 
simfonijos ir lėlių vaidinimai. Žinojo, nes jai tokius dalykus žiū- 
rėti būdavo įdomiau negu tuos, kurie skirti suaugusiesiems: dau- 
guma pastarųjų būdavo siaubingi. 

Tulpen visada puikiai pataikydavo. Po lėlių vaidinimo jie nu- 
ėjo pavalgyti į tokią vietą, kuri vadinosi „Geltonasis kaubojus , 
ten viduje buvo pilna prikabinėta senų vesternų plakatų. Kolmui 
ten patiko, ir jis kirto kaip arklys. Paskui grįžtant taksi jis užmi- 
go. Bogusas užsispyrė važiuoti taksi nenorėdamas, kad Kolmas 
pamatytų kokių naktinių metro įvykių. Tramperis su Tulpen ant 
užpakalinės sėdynės vos nesusipešė, kuris laikys ant kelių Kolmą. 
Tulpen nusileido, paliko Kolmą Tramperiui, bet laikė uždėjusi 
ranką ant vaiko kojos. 

— Tiesiog negaliu atsigauti, - sušnibždėjo ji Tramperiui. - Na, 
žinai, juk tu jį padarei. Jis yra iš dalies tu. 

Tramperis atrodė sumišęs, o Tulpen kalbėjo toliau. 

— Nemaniau, kad šitaip tave myliu, - tarė ji Bogusui; jai per 
veidą ritosi ašaros. 

— Ir aš tave myliu, - kimiai pasakė jis, bet į ją nepažvelgė. 

— Pasigimdykim kūdikį, Tramperi, - tarė ji. - Juk galėtume? 

— Aš turiu kūdikį, - rūgščiai atsakė Tramperis ir pasimaivė lyg 
negalėdamas tverti iš savigailos, kurią išgirdo savo paties balse. 

Tulpen irgi negalėjo ištverti. Suspaudė miegančio Kolmo 
koją. 

— Tu savanaudis šunsnukis, - išrėžė ji Bogusui. 

— Suprantu, ką nori pasakyti, bet manau, kad tikrai tave my- 
liu, - pasakė jis. - Tiesiog tai taip suknistai rizikinga. 

— Na ir žinokis, - tarė Tulpen ir paleido Kolmo koją. 

Į Bigi prašymą, kad ji su Tramperiu nesielgtų per daug inty- 
paguldė miegoti savo lovoje, prie vėžlių ir žuvyčių. Kartu turėjo 
miegoti Bogusas - su sąlyga, kad neužsimirš ir naktį ištiesęs ran- 
ką negrabinės vaiko. Pati atsigulė ant sofos. 

Tramperis klausėsi mielo Kolmo alsavimo. Kokie trapūs mie- 
gančių vaikų veidai! 

Priešaušrio prieblandoje Kolmas pabudo dejuodamas ir dre- 
bėdamas, inkštė norįs gerti, reikalavo, kad žuvys nutiltų, pasa- 
kė, kad jį užpuolė vėžlys, ir vėl užmigo, Tulpen dar nespėjus 
atnešti vandens. Ji negalėjo patikėti, kad dieną berniukas gali 
būti toks mielas ir ramus, o naktį jį kamuoja siaubai. Tramperis 
paaiškino, kad tai visiškai natūralu: kai kurie vaikai naktį būna 
neramūs. Kolmas visada prastai miegodavo, retai pasitaikydavo 
dvi ramios naktys iš eilės be paslaptingų, niekaip nepaaiškina- 
mų klyksmų. 

— Tai suprantama, - burbtelėjo Tramperis, - žinant, su kuo vai- 
kas iki šiol gyveno. 

— Man rodos, sakei, kad Bigi gerai su juo elgiasi, - sunerimusi 
tarė Tulpen. - Tą patį sakei ir apie Kutą. Ar tu kalbi apie Kutą? 

— Kalbu apie save, - atsakė Tramperis. - Velniop Kutą, - su- 
murmėjo, - jis nuostabus žmogus... 


Dar Tulpen stebėjosi, kaip staiga vaikai atsibunda iš ryto. Žiū- 
rėdamas pro langą, Kolmas tarškėjo neužsičiaupdamas, planavo, 

— Kas čia jogurte? 

— Vaisiai. 

— O aš maniau, kad gumulai, - atsakė toliau valgydamas Kolmas. 

— Gumulai? 

— Kaip košėje, - paaiškino Kolmas. 

A-ha, pagalvojo Bogusas, vadinasi, Bigi verda prastą košę. 
O gal atsakomybė už gumulus tenka talentingajam Kutui? 

Tačiau Kolmas jau šnekėjo apie muziejus, svarstydamas, ar yra 
jų Meine. Taip - laivų, pasakė Tulpen. Čia, Niujorke, yra paveiks- 
lų, skulptūrų, gamtos muziejų... 

Jie nusivedė Kolmą į tą, kur buvo mašinų. Jis šito norėjo. Prie 
pagrindinio įėjimo stovėjo milžiniškas įrenginys su gausybe svir- 
čių, krumpliaračių, garo švilpukų ir dundančių stūmoklių, sie- 
kiantis trečio aukšto lubas, pločio kaip daržinė. 

— Ką ji daro? - Kolmas sustojo lyg užburtas baisios mašinos 
energijos. Įrenginys skleidė tokius garsus, tarsi pats sau ręstų 
namą. 

— Nežinau, - atsiliepė Tramperis. 

— Nemanau, kad ji ką nors daro, - tarė Tulpen. 

- Ji tiesiog dirba, taip? - mąstė Kolmas. 

— Taigi, - pritarė Tramperis. 

Ten stovėjo šimtai mašinų. Kai kurios mažos ir gležnos, kai 
kurios galingos, kitas galėjai pats paleisti ir sustabdyti, kai kurios 
klaikiai trankėsi, dar kitos atrodė besiilsinčios - kaip dideli, sti- 
prūs, visada miegantys gyvūnai zoologijos sode. 

Ilgame tunelyje, kuris ėjo iš pastato, Kolmas stabtelėjo ir pridė- 
jo delną prie sienos, vibruojančios nuo visų tų mašinų. 

— Oho, - pasakė jis, - galima jas visas pajusti. 

Tramperis nekentė mašinų. 


Kitame muziejuje buvo rodomas „Banko seklys“ su V. Fildsu, 
tad jie nuvedė Kolmą tenai. Ir jis, ir Tramperis kvatojo visą filmą, 
o Tulpen užmigo. 

— Atrodo, jai nepatinka filmas, - sušnibždėjo Kolmui Bogusas. 

— Manau, ji tiesiog pavargo, - taip pat pašnibždomis atsakė 
Kolmas; patylėjęs pridūrė: - Kodėl ji miega ant sofos? 

Mikliai keisdamas temą Tramperis tarė: 

— Galbūt filmas jai nejuokingas. 

— Bet juk jis juokingas. 

— Tikrai, - sutiko Tramperis. 

- Žinai ką? - mąsliai sušnibždėjo Kolmas. - Mergaitės nelabai 
mėgsta juokingus dalykus. 

— Ar tikrai? 

— Ne-a. Mamytė nemėgsta, ir... kuo ji vardu? - paklausė Kol- 
mas, durdamas pirštu į Tulpen. 

— Tulpen, - sušnibždėjo Tramperis. 

— Tulpen, - pakartojo Kolmas. - Ir ji nemėgsta juokingų da- 
lykų. 

- Na... 

— O tu mėgsti, ir aš mėgstu, - nusprendė Kolmas. 

— Tikrai, - sušnibždėjo Tramperis. 

Galėtų klausytis to vaiko ištisas dienas, pagalvojo jis. 

- Ir Kutas mano, kad yra juokingų dalykų, - toliau svarstė Kol- 
mas, bet Tramperis jo nebegirdėjo. 

Žiūrėjo, kaip V. Fildsas užspeičia persigandusį banko plėšiką 
pačiame ežero prieplaukos gale. Fildsas sako plėšikui: „Čia tau 
teks sėsti į valtį.“ Kolmas net susirietė dvilinkas ir kvatojo taip 
garsiai, kad pažadino Tulpen, tačiau Tramperis nepajėgė išspausti 
nors kiek nuoširdesnės šypsenos. 


Paskutinę Kolmo viešnagės Niujorke naktį Bogusui Trampe- 
riui prisisapnavo košmaras apie lėktuvus, ir šį kartą jis savo stū- 
gavimais pabudino Kolmą ir Tulpen. 

Kolmas gulėjo išpūtęs akis, berdamas klausimus ir dairydama- 
sis vėžlių, kurie būtų galėję užpulti jo tėvą. Bet Tulpen paaiškino 
jam, kad viskas gerai: jo tėvas tiesiog susapnavo blogą sapną. 

— Ir man tokių kartais pasitaiko, - prisipažino Kolmas ir su 
užuojauta pažvelgė į Bogusą. 


Po to sapno Bogusas nusprendė pasiskolinti iš Kento automo- 
bilį ir pats parvežti Kolmą į Meiną. 
— Tai kvaila, - telefonu pasakė Bigi. 

— Aš gerai vairuoju, - tarė Tramperis. 

— Žinau, bet tai truks taip ilgai. Jis nuskristų į Portlandą per 
valandą. 

- Jeigu tik nenukristų į Atlanto vandenyną, - atsiliepė Bogusas. 

Bigi suniurnėjo, paskui tarė: 

— Gerai. Atvažiuosiu iki Portlando jo pasitikti, tad tau nereikės 
važiuoti viso atstumo iki Džordžtauno. 

A-ha, pagalvojo Tramperis. Kas yra Džordžtaune, ko man ne- 
reikėtų matyti? 

— Kodėl negaliu atvažiuoti į Džordžtauną? - paklausė. 

— Dieve, - nustebo Bigi, - žinoma, gali, jei nori. Tik pamaniau, 
jeigu jau ketinau važiuoti į Portlandą pasitikti lėktuvo... 

— Gerai, tegu būna, kaip tu nori. 

— Ne, tegu bus, kaip tu sugalvojai, - pasakė Bigi. - Ar smagiai 
praleidote laiką? 


Jis padarė taip, kaip norėjo Bigi. Pasiskolino klaikų Kento au- 
tomobilį ir išvažiavo į Portlando oro uostą. Tulpen pridėjo jiems 
užkandžių ir nupirko mažą dailų akvariumą Kolmo išsirinktai 
žuvytei — didelei purpurinei liūtagalvei. Kolmas nematė, kaip 
atsisveikindama apkabinusi jį Tulpen apsiverkė ant jo peties; ji 
atžariai pasimuistė gatvėje, kai Tramperis mėgino ją apglėbti. 

Dar nespėjus išvažiuoti net iš Niujorko valstijos, prišnerkšto- 
je Kento daiktadėžėje Kolmas rado velenėlį cigaretėms vynioti 
ir keturias senas marihuanos suktines. Pašiurpęs nuo galimybės 
būti sulaikytam - jo berniuko akivaizdoje! - Bogusas paprašė, 
kad Kolmas viską iš daiktadėžės sumestų į šiukšlių maišą, ir vos 
tik pasitaikė akimirka, kai jie kelyje liko vieni, išmetė visą tą bjau- 
rastį pro langą. 

Kažkur Masačusetse Bogusui toptelėjo, kad bus išmetęs visus 
automobilio registracijos dokumentus, taip pat ir Kento vairuotojo 
licenciją; tas marihuanos ūkis bus rastas kartu su Kento pavarde ir 
adresu. Jis nutarė sakyti Kentui, kad daiktadėžė buvo išplėšta. 

Važiuodamas per Naująjį Hampšyrą Tramperis ilsėjosi. Pa- 
suko ilgesniu pajūrio keliu, kad ištęstų paskutines akimirkas su 
Kolmu. Šiek tiek mąstė apie Bigi, apie Kutą ir ką Bigi galėjo pa- 
pasakoti Kolmui apie tėvą ar net tėvo merginą. Tačiau tos mintys 
nebuvo piktos, kartais gal liūdnokos, bet malonios. Bigi nesielg- 
davo bjauriai. 

— Ar tau patinka Meine? - paklausė jis Kolmo. 

— Taip, žinoma. 

— Net ir žiemą? - klausinėjo Tramperis. - Ką galima veikti prie 
vandenyno žiemą? 

— Vaikščioti pakrante per sniegą, - atsakė Kolmas. - Žiūrėti į 
audras. Kai grįšiu, ketiname nuleisti į vandenį valtį... 

— Tikrai? - atsiliepė Tramperis. - Judu su mamyte? 

Paklausė sąmoningai, turėdamas tikslą. 

— Ne, - paprieštaravo Kolmas, - mes su Kutu. Tai Kuto valtis. 

— Tau Kutas patinka, ar ne? 

— Žinoma, patinka. 

— Ar smagiai praleidai laiką Niujorke? —- prašėsi pagiriamas 
Tramperis. 

— Žinoma, smagiai. 

— Ir man patinka Kutas ir mamytė, - tarė Bogusas. 

— Ir man, - pritarė Kolmas. - Ir tu man patinki, - pridūrė. - 
Ir... kuo vardu ta mergina? 

- Tulpen. 

— Taigi, Tulpen. Man ji patinka, - dėstė Kolmas, - ir tu, ir ma- 
mytė, ir Kutas. 

Na štai, viskas kartu, mąstė Tramperis. Nebūtų galėjęs pasaky- 
ti, ką dabar jaučia. 

— Ar pažįsti Danielą Arbetnotą? - paklausė Kolmas. 

— Ne, nepažįstu. 

— Na, jis man nelabai patinka. 

— Kas jis toks? 

- Vaikas iš mano mokyklos, - tarė Kolmas. - Tiesiog kvailas 
vaikas. 

Portlando oro uoste Bigi paklausė Tramperio, ar nenorėtų nu- 
važiuoti į Džordžtauną - vos valanda kelio, o ten galėtų perna- 
kvoti; Kutui būtų malonu su juo susitikti. Bet Tramperis jautė, 
kad pati Bigi ne itin to nori, o ir pats netroško. 

— Perduok Kutui - deja, turiu grįžti į Niujorką, - atsakė jis. — 
Ralfas net spirga iš nekantrumo imtis naujojo filmo. 

Bigi Žiūrėjo į Žemę. 

— Kas jo pagrindinis veikėjas? - paklausė ji. Bogusui išpūtus 
akis — iš kur tu žinai? - pridūrė: - Ralfas buvo čia pasirodęs. Vie- 
ną savaitgalį atskrido pasišnekėti su manim ir su Kutu. 

Ji gūžtelėjo pečiais. 

— Man vis viena, Bogusai, - tarė, - tik negaliu suprasti, kam tau 
prasidėti su filmu apie... apie kg? - baigė piktai. - Štai ką norėčiau 
žinoti. 

— Tu pažįsti Ralfą, Bigi. Nemanau, kad jis pats žino, apie ką tas 
filmas. 

— Ar žinai, kad jis taikėsi su manimi permiegoti? - paklausė 
ji. - Ir ne vieną kartą, - pridėjo vis labiau niršdama. - Jėzau, ban- 
dė net tada, kai atvažiavo savaitgaliui, šalia esant Kutui... 

Tramperis tik mindžikavo. 

— Ta mergina... - tarė Bigi, ir Tramperis pakėlė akis. - Tulpen? 

— Taip, - atsiliepė Kolmas, - Tulpen... 

Jie apėjo automobilį. Kolmas mėgino išvynioti akvariumą, su- 
suktą į foliją ir aprištą kaspinu. 

— Tai ką Tulpen? - paklausė Tramperis. 

— Na, Ralfas sako, kad ji puiki, - tarė Bigi. - Tai yra - iš tiesų 
puiki. 

— Taip, tikrai. 

— Na, jis ir su ja norėtų permiegoti, - kalbėjo Bigi. - Turėtum 
žinoti... 

Tramperis norėjo pasakyti Bigi: Ralfas jau miegojo su Tulpen, 
ko gero, iki šiol kremtasi, kad daugiau šitaip nebeišeina, čia jau 
nieko nebepadarysi; bet neištarė nė žodžio, tik atrodė, lyg ketintų 


ką sakyti. 

— Bogusai, - vėl prakalbo Bigi, - tik nesakyk, kad tau gaila. 
Bent šį kartą nesakyk. Visada šitaip. 

— Bet man tikrai gaila, Bigi. 

— Be reikalo, - atšovė ji. - Aš laiminga, Kolmas irgi. 

Tramperis tikėjo jos žodžiais, bet kodėl tai kėlė tokį pyktį? 

— O tu? - paklausė ji. 

— Ką? 

— Ar laimingas? 

Jis spėjo, kad taip, maždaug, bet išsisuko nuo atsakymo. 

- Labai smagiai praleidome laiką su Kolmu, - pasakė jis Bigi. —- 
Buvome zoologijos sode ir lėlių vaidinime... 

— Ir muziejuje! - atsiliepė Kolmas. 

Jau buvo išvyniojęs akvariumą ir laikė iškėlęs, rodė Bigi. Žuvy- 
tė plūduriavo vandens paviršiuje. 

— Oi, kaip gražu, - tarė Bigi. 

- Ji negyva, - pasakė Kolmas, bet neatrodė labai nustebęs. 

— Rasim tau kitą, - pažadėjo Tramperis. - Gali vėl pas mane 
atvažiuoti, - pridūrė žiūrėdamas į Bigi. - Ar norėtum? 

- Žinoma. 

— Arba tėtis gali atvažiuoti mūsų aplankyti, - pasiūlė Bigi. 

- Žinoma, ir tada atvežčiau žuvytę, - pritarė Bogusas. 

— Dar ten buvo geltona ir raudona, - pasakojo Kolmas. - Ir 
visokiausių vėžlių. Gal vėžlys nebūtų taip greitai nugaišęs. 

— Geriau būčiau grįžęs lėktuvu, - pasiskundė jis. - Lėktuvu ne 
taip ilgai, ir gal žuvytė būtų likusi gyva. 

Žuvytės žudikas Tramperis vos nepasakė: „Gal didysis Kutas 
gali ją atgaivinti? Bet iš tikrųjų visai nenorėjo to sakyti; jis pasi- 
juto esąs mėšlas vien todėl, kad taip pagalvojo. 


20 
Išvykimas 


Jis paliko žmoną su vaiku Ajovoje 
ir nusipirko bilietą į vieną pusę. 


Ralfas Pakeris, iš filmo „Užsiknisęs“ pasakojimo 


Jis stypso ant tamsaus šaligatvio, nuo gatvės žibinto šviesos 
užstotas krūmo; jo dėmesys sutelktas į apšviestą Bigi langą ir į 
poną Fičą, naktinį savo ir kaimyninių pievelių sargą. Fičas jam 
pamoja, ir Bogusas savo skaudančiomis pėdomis ima kėblinti į 
miesto pusę, lėtai žengdamas žolės juosta tarp gatvės ir šaliga- 
tvio; šešėlyje tarp žibintų stulpų jis įsirioglina į kažkieno paliktą 
lapų krūvą. 

— Jei nori nutverti tą antį, keltis tenka anksti! - šaukia ponas 
Fičas, galintis patikėti bet kuo. 

— Tikrai! - atsiliepia Bogusas ir velka kraujuojančias kojas pas 
Benį, ten randa Ralfą Pakerį, mirkstantį aluje. 

Ralfas prablaivėja, priblokštas liguistos Tramperio išvaizdos. 

Pakeriui užtenka proto įsikišti, kai Bogusas užsipuola niekam 
netrukdantį storulį studentą baltu Gandžio rūbu, pasipuošusį 
Dao ženklu, plikai skusta galva. Bogusas jam sako: 

- Jei pasakysi, kad myli visus, paleisiu tau žarnas stikline pele- 
nine... - Jis paima peleninę ir priduria: - Va šita. 

Pakeris svyrinėdamas išstumia Bogusą į Klintono gatvę ir nu- 
tempia prie savo lenktyninio dviračio. Su jokių kliūčių nepaisan- 
čia visiškai girto žmogaus jėga Ralfas mina pedalus, jie važiuoja 
prie upės, toliau per tiltą ir aukštyn ilgu, plaučius draskančiu ke- 
liu į kalvą, kur stovi universiteto ligoninė. Ten Tramperiui ap- 
tvarkomos pūliuojančios pėdų žaizdos, daugiausia įdūrimai ir 
nubrozdinimai, paskui jis išleidžiamas. 

Visą sekmadienį Tramperis išgulėjo paslikas, išsidrėbęs ant 
Ralfo sofos, tvinksinčias pėdas iškėlęs ant pagalvių krūvos. Bjau- 
riame Ralfo dviejų kambarių bute tvyrojo karščiuojančių smege- 
nų verti kvapai: dvokė Ralfo kiemsargis, kurį Tramperis vadino 
Žiaukčium, ir plaukų aliejus, besismelkiantis pro grindis iš Dže- 
fersono gatvės kirpyklos pirmame aukšte. 

Kartą ant stalelio už jo galvos suskambo telefonas. Pagraibęs 
Bogusas sugebėjo pakelti ragelį, ir keista pikta ponia pranešė, esą 
tegu jis atsiknisa. Balso jis nepažino; ar dėl karštinės, ar dėl aiš- 
kaus kaltės pojūčio nė akimirkos neabejojo, kad skambutis skir- 
tas ne Ralfui. 

Vakarop Bogusas iš kelių emocinių impulsų sudėliojo tai, ką 
apytikriai galima laikyti planu. Overturfas, linkęs į dramatizmą, 
būtų pavadinęs tai schema. 

Tramperis stengėsi prisiminti trumpą tėvo laišką, kuris 
buvo sudraskytas į smulkius skutelius ir nusviestas pas Pelę 
Drąsuolę. 


Sūnau, 

aš labai rimtai viską apmąsčiau, ir visų pirma privalau pasaky- 
ti, kad visiškai nepritariu tavo poelgiams asmeniniame gyvenime 
ir siekiant karjeros tikslų. 

Nusprendžiau suteikti tau paskolą, nors puikiai žinau, kad tai 
neprotinga. Suprask - tai ne dovana. Pridedamo 5000 dolerių če- 
kio turėtų su kaupu užtekti, kad vėl atsistotum ant kojų. Nebūsiu 
toks nehumaniškas, nenustatysiu šiai sumai kokio palūkanų pro- 
cento, neskirsiu ir konkrečios grąžinimo datos. Tik viliuosi, kad 

suprasi esąs man įsipareigojęs ir priimsi šį įsipareigojimą su tokiu 
rimtumu, kurio stigo tavo elgesiui praeityje. 


Tėtis 


Bogusas prisiminė čekio neplėšęs ir nenusviedęs kartu su laiš- 
ko skutais į rūsį. 


Kitą rytą Tramperis ištinusiomis kojomis lėtais žingsniais 
patraukė į banką. Dienos darbai buvo tokie: penkių tūkstančių 
dolerių deponavimas, pelnęs asmeninius banko prezidento Šam- 
vėjaus sveikinimus; dvidešimt minučių laukimo dabar jau malo- 
niame prezidento Šamvėjaus kabinete, kol bankas išduos naują 
numeruotą čekių knygelę (senoji liko namie pas Bigi); trijų šimtų 
dolerių grynais gavimas; keturiolikos degtukų pakelių vagystė iš 
krepšelio prie kasos lango. („Ketinu jus apiplėšti“, - sušnibždėjo 
jis persigandusiam kasininkui ir čiupo degtukus.) 

Tramperis nuklibikščiavo iki pašto ir išrašė čekius šiems ga- 
vėjams: 


Humble Oil X Refining Co. 

Sinclair Refining Co. 

Iowa-Illinois Gas X Electric 

„Kroco santechnika“ 

Northwestern Bell Telephone Co. 

Milas Kubikas (Peoples Market) 

Sears, Roebuck K Co. 

Ajovos valstijos universiteto Finansinės paramos skyrius 
Kooperatinė kredito sąjunga Lone Tree 
„Šaivas ir Hapas“ 

„Adisonas ir Helsis“ 

Kutbertas Benetas 

Džefersono tarptautinė kelionių agentūra 

Trūko tik kelių tūkstančių dolerių čekio valstybės garan- 
tuotai paskolai apmokėti - tai valstybės pinigai išsilavinimui, 
skiriami bene Sveikatos, švietimo ir socialinės apsaugos depar- 
tamento. Vietoj čekio Tramperis išsiuntė laišką: pareiškė, kad 
šios skolos mokėti nenori ir negali, nes „studijos dar nebaig- 
tos“. Tada nuėjo pas Benį, išgėrė keturiolika bokalų ir be palio- 
vos žaidė kinišką biliardą, kol Benis paskambino Pakeriui, kad 
ateitų jo išsivesti. 

Iš Ralfo buto Bogusas telefonu perdavė telegramą. 


Ponui Merilui Overturfui 
Švindgasė 15/2, Viena 4, Austrija 


Merilai Atvažiuoju. = Boglas 


— Kas tas Merilas? - paklausė Pakeris. - O Boglas? 

Tramperis nebuvo gavęs jokios žinios iš Overturfo nuo tada, 
kai paskutinį kartą lankėsi Europoje su Bigi, daugiau kaip prieš 
ketverius metus. Jei Ralfas būtų šitai žinojęs ar apskritai ką nors 
žinojęs, gal būtų mėginęs Tramperį sulaikyti. Kita vertus, vėliau 
Bogusui dingtelėjo, kad Ralfas galėjo turėti savų sumetimų dėl 
likusios vienos Bigi. 


Kitą rytą Tramperiui į Ralfo butą paskambino iš Lufthansa. Jo 
užsakytas skrydis į Vieną buvo pakeistas, jam rezervuotas bilietas 
į lėktuvą iš Čikagos per Niujorką į Frankfurtą. Dėl neaiškių prie- 
žasčių tai turėjo kainuoti mažiau, net jei iš Frankfurto į Vieną jis 
skristų verslo klase. Juo labiau, jeigu Frankfurte nutversiu pake- 
leivingą mašiną, pagalvojo Tramperis. 

— Į Frankfurtą? - nustebo Ralfas Pakeris. - Dieve, ko į tą 
Frankfurtą? 

Jis išdėstė Ralfui savo vadinamąjį planą. 

Ketvirtą po pietų Ralfas skambina Bigi ir praneša, kad Bogusas 
„prisilakė pas Benį ir tuoj įsivels į klaikias muštynes“. Bigi padeda 
ragelį. 

Ralfas skambina dar kartą. Jis prašo, kad Bigi su Kolmu tuč- 
tuojau atvažiuotų automobiliu, tada jie galės Bogusą saugiai su- 
grūsti į bagažinę. 

Kai Bigi vėl padeda ragelį, Ralfas įkalba tris ramius Benio kli- 
entus, kad skambinant dar kartą jie sukeltų kuo daugiau šurmu- 
lio. Telefonas skamba vos ne penkias minutes, niekas neatsiliepia, 
tuo tarpu Bogusas, jau beveik netekęs vilties, tupi susirietęs už 
krūmo gerai prižiūrimoje pono Fičo pievelėje. Galų gale pamato, 
kaip Bigi ir Kolmas išeina. 

Ralfas pasitinka Bigi prie Benio durų ir ima pasakoti baisias 
istorijas apie kraują, alų, dantis, greitąją pagalbą ir policininkus; 
pagaliau Bigi ima įtarti apgavystę ir nepaisydama Ralfo žengia į 
barą. Ten randa girtą merginą, ji visiškai viena ir žaidžia kinišką 
biliardą; dar užkaboryje prie durų linksmai kalbasi du vyrai. Bigi 
klausia Benio, ar čia nebuvo muštynių. 

— Taip, buvo, gal prieš porą mėnesių... - pradeda Benis. 

Išpuolusi laukan Bigi pamato, kad Ralfas Pakeris kažkur nu- 
varė jos automobilį ir dabar žingsniuoja šaligatviu su Kolmu. Pa- 
keris nė už ką nesako, kur paliko mašiną, kol ji pagrasina iškvie- 
sianti policiją. 

Kai ji grįžta namo, Bogusas ten jau buvęs ir dingęs. 

Jis pasiėmė magnetofoną ir visas juostas, savo pasą, paliko ra- 
šomąją mašinėlę, bet susirinko visą disertacijos medžiagą - „Akt- 
helto ir Gunelės“ vertimą. Vienas Dievas žino kam. 

Ištuštino šaldytuvą - visą maistą sunešė į rūsį Pelei Drąsuolei. 
Spąstus sulaužė. 

Ant Kolmo pagalvės paliko amišų fermerių pagamintą žaislinę 
antį su tikromis plunksnomis. Ji kainavo 15,95 dolerio, daugiau, 
negu Tramperis kada buvo mokėjęs už žaislą. 

Ant Bigi pagalvės padėjo naują čekių knygelę su 1612,47 dole- 
rio likučiu ir didelę prancūzišką krūtinę pakeliančią rausvai vio- 

letinės spalvos liemenėlę. Beje, kaip tik reikiamo dydžio. Į vieną 
iš kaušelių įkišo suglamžytą raštelį: „Bigi, nieko geresnio tikrai 
nesu patyręs.“ 

Tai-viskas, ką Bigi randa po jo apsilankymo namuose. Apie ki- 
tus jo darbus ji nieko nežino. Jeigu ponas Fičas būtų landesnis, tai 
papasakotų Bigi regėjęs, kaip Bogusas naršo po šiukšlių konteine- 
rius prie jo namo ir gelbsti užmirštąją antį, tuo metu jau gerokai 
pašvinkusią. Fičas nė kiek nesistebėjo, kai Tramperis suvyniojo 
antį į plastikinį maišą. Niekada Fičas nepasakos ir kaip Tramperis 
ieškojo tvirtos dėžės; į tą dėžę buvo sugrūstas maišas su antimi, 
pridėtas ir raštelis: „Brangus pone, prašom grąžos.“ 

Tas paketas buvo paštu išsiųstas Boguso tėvui. 


Pasislėpęs už Fičo krūmo, Bogusas pasekė, kaip Bigi įniršusi 
grįžo namo, ir dar pastoviniavo, kad būtų tikras, jog ji neiššoko 
pro kokį langą. Ponas Fičas su ponia Fič, atsistoję už savo perma- 
tomų užuolaidų, stebėjo už krūmo lindintį Bogusą, bet Fičui už- 
teko sveiko proto suprasti, kad tai subtilus reikalas, ir jis neišlindo 
į prieangį su kokiomis nevykusiomis pastabomis. Kartą atsigrę- 
žęs Bogusas pastebėjo, kad toji senukų pora žiūri į jį. Pamojavo 
jiems; atsakydami jie irgi pamojo. Gerasis senis Fičas: metų metais 
krapštėsi statistikos biure, o dabar niekam nekliudo. Išskyrus savo 
pievelę, tas žmogus žino, kaip nesikišti kur nereikia. 


Vėliau Bogusas nuėjo į biblioteką pamąstyti savo retai lanko- 
mame užkaboryje, nelabai tikėdamasis rasti ką nors verta imti 
su savimi. Taip ir atsitiko. Jo kaimynas iš gretimo užkaborio, 
M. E. Zanteris, aptiko jį „kažką kraigliojantį ant šiaip jau tuščio 
lapo“, taip vėliau ir pranešė. Gerai tai įsiminė, nes Tramperiui 
išėjus iš bibliotekos buvo įslinkęs į jo kampą paskaityti, ką tas 
rašinėja. Tačiau iš tikrųjų Bogusas slėpėsi užkaborių eilės gale. 
Nieko ypatinga Zanteris nepamatė - vos pradėtą eilėraštį apie 

Harį Pecą, negrabiai nupieštą nešvankų vaizdelį ir užrašą didelė- 
mis spausdintinėmis raidėmis, ryškiu žymekliu plačiai brūkšte- 
lėtą ant sugeriamojo popieriaus: SVEIKAS, ZANTERI! AR JAU 
NEBETURI KO SKAITYTI? 


— Pastebėjau vieną dalyką, - kalbėjo daktaras Volframas Hols- 
teris, Tramperio disertacijos vadovas, - kad kvailas elgesys kar- 
tais būna labai gerai apskaičiuotas. 

Tačiau šitai jis pasakė kur kas vėliau; 0 tuo metu buvo kaip 
reikiant sutrikęs. 

Tramperis paskambino daktarui Holsteriui ir ėmė maldauti 
nuvežti jį į artimiausią oro uostą Ajovoje, iš kurio greičiausiai 
pasiekiama Čikaga. Labiausiai tiko Sider Rapidas maždaug ketu- 
riasdešimt penkios minutės nuo Ajova Sičio. Bet daktaras Volf- 
ramas Holsteris neturėjo įpročio palaikyti labai artimus ryšius su 
savo studentais. 

— Ar atsitiko kas nors ypatinga? - pasiteiravo jis. 

— Šeimoje mirtis, - pasakė jam Tramperis. 

Jau visai prie pat oro uosto, Tramperiui taip ir neištarus nė Žo- 
džio, Holsteris paklausė: 

— Mirė tėvas? 

— Ką? 

— Tavo tėvas? - pakartojo Holsteris. - Sakei, mirtis šeimoje... 

— Ne, aš pats, - atsakė Tramperis. - Aš miriau šeimai... 

Holsteris važiavo toliau mandagiai tylėdamas. 

— Kur vyksti? - paklausė po valandėlės. 

— Verčiau pražūsiu toli nuo namų, - tarė Tramperis. 

Holsteris atsiminė tuos žodžius - tai eilutė iš Tramperio ver- 
čiamo „Akthelto ir Gunelės'. Ploko mūšyje Aktheltą pasiekia Ži- 
nia, kad jo žmona Gunelė ir sūnus Akselrulfas namuose žiauriai 
išniekinti ir sukapoti į gabalus. Akthelto tėvas Takas siūlo atidė- 
ti planuojamą įsiveržimą į Finų šalį. „Verčiau pražūsiu toli nuo 
namų, - sako tėvui Aktheltas. 

Tad daktaras Holsteris įtarė, kad Tramperis elgiasi kiek senti- 
mentaliai ir teatrališkai. 

Bet kur kas įdomiau tai, ko Holsteris nė neįtarė. Visas tas epi- 
zodas - mūšio laukas Ploke, žinia apie Gunelės ir Akselrulfo iš- 
niekinimą ir sukapojimą, Akthelto žodžiai - vieni niekai. Tram- 
peris nebepajėgė sekti siužeto, jam reikėjo parodyti Holsteriui 
daugiau darbo rezultatų, tad jis viską prasimanė. Vėliau sugalvojo 
būdą atgaivinti Akselrulfą ir Gunelę: kažkas supainiojęs vardus ir 
perdavęs melagingą pranešimą. 

Tad iš tikrųjų Tramperio eilutė buvo, šiaip ar taip, originali. 

— Verčiau pražūsiu toli nuo namų. 

Holsterio atsakymas tikriausiai Tramperį šiek tiek išjudino. 

— Linkiu smagiai praleisti laiką, - pasakė jam daktaras Volfra- 
mas Holsteris. 


Iš Čikagos Lufthansa reisu į Frankfurtą skrido mažiau negu 
pusė salono keleivių. Niujorke įlipo daugiau žmonių, bet vis tiek 
lėktuvas buvo apytuštis. Nors vietų netrūko, stiuardesė atsisėdo 
šalia Tramperio. Tikriausiai jai atrodo, kad tuojau apsivemsiu, 
pagalvojo jis ir tuoj pat pajuto pykinimą. 

Stiuardesė angliškai kalbėjo prastokai, bet Tramperis dar ne- 
norėjo prabilti vokiškai. Netrukus vokiškai kalbės nuolat. 

— Ar tei juzu pyrmas zkridis? - juslingu gomuriniu balsu pa- 
klausė stiuardesė; dauguma žmonių nesuvokia, kokia puiki yra 
vokiečių kalba, pamanė Tramperis. 

- Jau ilgokai nesu skridęs, - tarė jis stiuardesei trokšdamas, 
kad skrandis nesisukiotų ir nesikraipytų drauge su lėktuvu. 

Virš Atlanto vandenyno lėktuvas išsilygino, kiek pakilo ir vėl 
skrido lygiai. Kai šviečiantys žodžiai PRAŠOME UŽSISEGTI 
SAUGOS DIRŽUS užgeso, maloni stiuardesė atsegė savąjį. 

— Na štei, - pasakė ji. 

Ji dar nespėjo atsistoti, kai Tramperis puolė pro ją į praėjimą 
užmiršęs, kad jo paties diržas dar užsegtas. Griuvo atgal parvers- 
damas į sėdynę ir stiuardesę. Ir čia pat privėmė jai ant kelių. 


VANDENS METODAS 237 


— Ak, atsiprašau, - gurguliavo jis sumetęs, kad pastarąsias ke- 
lias dienas mito vien alumi. 

Stiuardesė stovėjo pakėlusi sijoną lyg padėklą ir šypsojosi, bent 
jau stengėsi šypsotis. Jis vėl pakartojo: 

— Ak, man labai gaila. 

Ji maloniai jam tarė: 

— Priašau, nezijaudynkit del to. 

Tačiau Bogusas Tramperis jos negirdėjo. Jis matė juodumą už 
lango ir vylėsi, kad tai tik jūra. Vėl tarė: 

— Tikrai, man labai gaila... 

Stiuardesė ketino eiti išpilti sijono turinio. Bet Tramperis stvė- 
rė jos ranką ir nežiūrėdamas į veidą, akis įsmeigęs į langą, vis 
kartojo: 

— Man iš tiesų labai gaila, iš tiesų! Velniop, šiaip ar taip, tepra- 
smenga! Bet man tikrai gaila! Taip suknistai gaila... 

Stiuardesė nepatogiai klūpojo praėjime šalia jo, stengdamasi 
neišlaistyti pliurzės iš pilnutėlio sijono. 

— Priašau, jūs... ei, jūs! — tyliai murkė ji. O Tramperis pravir- 
ko. - Priašau, liaukites net galfojęs apie tei, - maldavo ji. Palietė 
jam skruostą. 

— Paziūrekite, priašau, - įkalbinėjo stiuardesė. - Jūz nepatikė- 
zite, bet teip acitinka nuolatoz. 


21 
Mėgėjiški filmai 


is sėdėjo prie projektoriaus. Besisukanti juosta buvo ge- 
rokai nutrinta originalo kopija, Tulpen ją tik apytikriai sukabino, 
kad visi galėtų pažiūrėti, koks yra pats sumanymas. 

Tramperis junginėjo magnetofoną. Jo juostos buvo lygiai taip 
pat apytikriai suklijuotos, kaip ir filmas; garsas ne visada sutap- 
davo su vaizdu, Tramperis vis prašydavo Kento pristabdyti ar su- 
lėtinti projektorių, o pats reguliavo magnetofono sukimosi greitį. 
Vis dėlto tai buvo toks pat mėgėjiškas darbas, kiek Tramperiui 
teko garbės matyti nuo tada, kai pradėjo dirbti su Ralfu. Dau- 
guma epizodų filmuoti rankine kamera, kadrai šokinėja kaip te- 
levizijos žinių reportažuose, didžioji filmo dalis begarsė - atski- 
rai įrašytas garsas bus pridėtas vėliau. Ralfas kone visai atsisakė 
sinchroniško garso. Net pati juosta buvo prastos kokybės - dide- 
lis greitis, fonas grūdėtas, o Ralfas, šiaip jau mokantis kurti švie- 
sos burtus, pusę filmuotos medžiagos eksponavo per daug ar per 
mažai. Be to, laboratorijoje Ralfas tapdavo kantrybės įsikūnijimu, 
tačiau dalis filmo kėlė įspūdį, kad juosta buvo dorojama replėmis 
ir mirkoma chemikaluose, kurie skirti rūdims šalinti, o ne kino 
juostai ryškinti. 

Puikus kino amato žinovas Ralfas darė šitai sąmoningai; iš tie- 
sų kai kurios šviesos „skylės“ juostoje atsirado pasidarbavus lenk- 
tiniu peiliu. Ralfo laboratorijoje nebūdavo nė menkiausios dulke- 
lės, tad jam tikriausiai teko ritėmis nušluoti pusę Niujorko, kad 

rastųsi tokia nešvara kaip dabar. Tikriausiai kai filmas atsidurs 
pas platintojus, jei tik tai kada nors nutiks, Ralfas pareikalaus ant 
projektorių dėti sudaužytus plastiko filtrus. 

Kai Ralfas pareiškė norįs dar kartą peržiūrėti visą tą neapdoro- 
tą pradžią, Tramperis suprato, kad padaryta taip kaip norėta. 

— Visai neblogai, - tarė Ralfas. - Kur kas geriau. 

— Nori žinoti, kaip tai skamba? - paklausė Tramperis maigyda- 
mas magnetofono mygtukus. - Tarsi būtų įrašyta skardinių fabri- 
ke. O žinai, kaip tai atrodo? Atrodo, lyg tavo trikojį kas pavogė, 
o tu toks skurdžius - turėjai užstatyti šviesomatį, kad įpirktum 
partiją pigiausios juostos iš Honkongo. 

Tulpen kostelėjo. 

— Atrodo, - nerimo Tramperis, - kad laboratoriją buvai įsiren- 
gęs pastate be langų, kuris valomas smėlio srove. 

Tylėjo ir Kentas. Jam tikriausiai taip pat nepatiko, bet jis be 
galo tikėjo Ralfu. Jeigu Ralfas būtų paprašęs į kamerą įdėti poli- 
etileno juostos ritę, Kentas būtų mėginęs tai padaryti. 

— Atrodo lyg mėgėjiški namų filmukai, - pridūrė Tramperis. 

— Tai ir yra mėgėjiškas namų filmas, Trampamai, - pasakė jam 
Ralfas. - Ar galėtume peržiūrėti pirmąją ritę dar kartelį? 

— Jeigu tik juosta išlaikys neplyšusi, - burbtelėjo Tramperis. - 
Reikia padaryti kopiją. Čia daugiau sudūrimų nei pačios juostos. 
Ji tokio tvirtumo kaip gaktos plaukas. 

— Trampamai, dar kartą... - paprašė Ralfas. 

— Jeigu man teks bent kartą ją sustabdyti, - atsiliepė Trampe- 
ris, - viskas subyrės į gabalus. 

— Tada leisime ją ištisai, ar ne, Kentai? - įkalbinėjo Ralfas. 

- Ir filmas gali suplyšti, - užsiminė Kentas. 

— Na, juk galime pamėginti, - kantriai kalbėjo Ralfas. - Tik 
vieną kartą. 

— Melsiuosi už tave, Ralfai, - tarė Bogusas. 

Tulpen vėl kostelėjo. Nieko tuo nenorėjo pasakyti, paprasčiau- 
siai buvo peršalusi. 

— Pasirengęs, Kentai? - paklausė Tramperis. 

Kentas įstatė juostą į projektoriaus rėmelį, Tramperis surado 
reikiamą įrašą. 

— Pasirengęs, Trampamai, - atsiliepė Kentas. 

Tą vardą turėjo teisę vartoti tik Ralfas; Tramperis nemėgo, kai 
Trampamu jį šaukdavo suknistas Kentas. 

— Ką tu pasakei, Kentai? - paklausė jis. 

— Ką? - nesuprato Kentas. 

Ralfas atsistojo, o Tulpen uždėjo dešinę ranką Tramperiui ant 
kelių, pasilenkė pro jį ir kaire spustelėjo mygtuką PLAY. 

— Varyk, Kentai, - tarė ji. 


Filmas prasideda vidurinio plano kadrais su Tramperiu kuli- 
narijos parduotuvėje Grinvič Vilidže. Tai didelė, pilna žmonių 
patalpa su užkandžių prekystaliu; eidamas pro jį gali išsirinkti 
įvairių produktų ir galų gale prie kasos jau turi sumuštinį. Tram- 
peris juda lėtai, tyrinėja rūkytą jautieną, raugintus agurkus, kum- 
pį su prieskoniais, linkčioja ar purto galvą kalbėdamas su vyrais 
kitapus prekystalio. Sinchroniško garso nėra. 

Iš juostos skamba įrašytas Pakerio balsas. 

„Jis dabar labai atsargus; žinot, įgeltas žmogus visur dairosi 
bičių.“ 

Tramperis įtariai Žiūri į savo sumuštinį. 

„Manau, tai natūralu, jis nė už ką nenori su niekuo susisais- 
tyti.“ 

Ralfo balsas už kadro dudena apie Tramperio vengimą susi- 
saistyti, kol kamera pasisuka kitu kampu: Tramperis stovi prie 
pagardų skyriaus, ima garstyčių ir padažo. Daili mergina sutriku- 
si žvelgia į kamerą, paskui į Tramperį, gal jis - kokia įžymybė. Jai 
irgi reikia garstyčių. Tramperis nežiūrėdamas į ją pastumia per 
prekystalį jos pusėn indą su garstyčiomis ir išsineša savo sumuš- 
tinį iš kadro. Mergina įdėmiai žiūri jam pavymui, o Tulpen balsas 
už kadro sako: „Manau, jis dabar atsargus ir su moterimis. Beje, 
tai visai neblogai... 

Kitas epizodas: Tramperis su Tulpen įeina į jos butą, abu neša 
pirkinių maišus su maisto produktais. Sinchroniško garso nėra. 
Ralfo balsas už kadro sako: „Ką gi, natūralu, kad taip manai. Tu 
su juo gyveni.“ 

Tulpen ir Bogusas dėlioja pirkinius virtuvėje; ji tarška įprastinį 
monologą; jis paniuręs, retkarčiais suirzęs žvilgteli į ją, paskui į 
kamerą. 

„Žinai, jis labai malonus su manimi, - sako Tulpen už kadro, - 
manau, jis jaučia pavojų, ir tiek...“ 

Eidamas tiesiai į kameros objektyvą, Tramperis parodo nepa- 
dorų gestą. 

Kitas epizodas: viena kitą keičia nuotraukos - Tramperio, Bigi 
ir Kolmo šeimos fotografijos. Ralfo balsas už kadro: „Na, žinoma, 
jis turėtų jausti pavojų. Jau buvo vedęs...“ 

Tulpen: „Jis ilgisi vaiko.“ 

Ralfas: „O žmonos?“ 

Dar vienas epizodas: užsidėjęs ausines, Bogusas dirba su ma- 
gnetofono juostomis Ralfo studijoje. Sinchroniško garso nėra. 
Garso takelis - sumontuoti įrašytų balsų fragmentai, kuriuos jau 
girdėjome: „Manau, tai natūralu... Beje, tai irgi neblogai... Tu su 
juo gyveni... O žmonos?“ 

Pirštais bėgiodamas per mygtukus, Tramperis, regis, tuos fra- 
gmentus įjungia ir išjungia. Į kadrą įžengia Tulpen, kažką sako, 
rodo į kažką už kadro, toliau už jųdviejų. 

Dar vienas rakursas: skambant tik įrašytų balsų fragmentams, 
Tramperis ir Tulpen žiūri į susipainiojusią juostą, ji nusivynio- 
jo nuo ritės ir dabar nusmunka ant grindų tarsi koks didžiulis 
kirmėlynas. Tramperis kažką išjungia - tarkšt. Sulig šiuo garsu 
kadras sustingsta. Sinchroniško garso ir toliau nėra. Už kadro 
Ralfo balsas sako: „Sustabdykite, taip, štai čia! Dabar pavadini- 
mas - laikykite jį šičia...“ 

Sustingusio vaizdo fone atsiranda pavadinimas „Užsiknisęs“ ir 
titrai. 

„Muzika“, - sako Ralfo balsas už kadro, ir sustingusio vaizdo 
fone tarsi animacijoje pasirodo jiedu - Bogusas Tramperis atsitu- 
pia mėgindamas tvarkyti susipainiojusios juostos kalną, Tulpen 
žiūri į jį. 


22 
Klajojant paskui Overturfą 


Jam pasisekė - pasitaikė iš Frankfurto oro uosto į Štutgartą va- 
žiuojantis vokietis kompiuterių pardavėjas, vis didžiavęsis savo 
firmos „Mersedesu . Tramperis taip ir nesuprato, kas jį užmigdė - 
autostrados ūžesys ar prekybininko nesiliaujantis dūzgimas. 

Štutgarte jis praleido naktį Felso Cunderio viešbutyje. Iš ves- 
tibiulyje eilėmis sukabintų nuotraukų paaiškėjo, kad Felsas Cun- 
deris 1936 metais buvo šuolininkas į vandenį Vokietijos olimpi- 
nėje rinktinėje; vienoje fotografijoje jis skrieja ore per Berlyno 
olimpines žaidynes. Paskutinėje nuotraukoje jis, atsirėmęs į turė- 
klus, stovi ant vokiečių povandeninio laivo denio greta Fregatten- 
kapitūn. FELSAS CUNDERIS, JŪROJE ŽUVĘS NARAS, teigė 
užrašas po nuotrauka. 

Buvo dar viena nuotrauka be paaiškinimų - tamsus, tuščias 
vandenynas, tolumoje kranto linija - Prancūzija? Anglija? Ant 
aukštos bangos keteros baltas ženklas X. Ironiškas užrašas skelbė: 
JO PASKUTINIS PANĖRIMAS. 

Tramperis svarstė, kur Felsas Cunderis Štutgarte išmoko plauk- 
ti ir nardyti. Žiūrėdamas pro penkto aukšto langą, jis įsivaizdavo 
dvigubą salto atgal tiesiai į blizgančią balutę tarp tramvajaus bė- 
gių prie viešbučio. 

Ilgiausi Boguso sapnai - apie didvyrius. Taigi jis sapnuoja Me- 
rilą Overturfą, mažame prikaistuvyje sterilizuojantį švirkštą ir 
adatą, virinantį mėgintuvėlį sa Benedikto tirpalu ir šlapimu, kad 

patikrintų cukraus kiekį savo šlapime. Kažkokioje nežmoniškai 
didelėje amerikietiškoje virtuvėje Merilas atrodo beveik elegan- 
tiškas; tai Greit Bors Hedo virtuvė, kur Bogusas niekada nebu- 
vo susidūręs su Merilu. Daktaras Edmundas Tramperis skaito 
laikraštį, Boguso motina verda kavą, o Merilas iš pipetės lašina 
šlapimą į mėgintuvėlį, kapteli į Benedikto tirpalą lygiai aštuonis 
lašus. 

— Kas pusryčių? - klausia Tramperio tėvas. 

Merilas stebi laikmatį. Kai varpelis sutilindžiuoja, minkštai 
virtas daktaro Edmundo Tramperio kiaušinis jau gatavas, Merilo 
šlapimas irgi. 

Merilas aušina šlapimą įmantrioje prieskonių lentynoje, o 
Tramperio tėvas čiupinėja garuojantį kiaušinio lukštą; dakta- 
ras Edmundas ima peilį sviestui tepti ir smogia kiaušiniui įstri- 
žą smūgį. Merilas pareiškia, kad jo šlapime cukraus kiekis pa- 
didėjęs. „Mažiausiai dviem procentais, - sako jis mojuodamas 
drumstu rausvos spalvos skysčiu. - Skaidri mėlyna spalva būtų 
neigiama...“ 

Kažkas sušnypščia. Iš tiesų tai didelis „Mersedeso“ markės au- 
tobusas po Tramperio langu Štutgarte, bet Bogusas nusprendžia, 
kad Merilas traukia į švirkštą vaistus. 

Paskui jie trise sėdi prie pusryčių stalo. Boguso motina pils- 
to kavą, o Merilas pasikelia marškinius ir sužnyba raukšlelę ant 
pilvo. Tramperis užuodžia alkoholį ir kavą, Merilas patrina savo 
lašinius vatos gumuliuku, tada smeigia adatą tarsi strėlę ir lygiai 
spaudžia stūmoklį. 

Vėl pasigirsta šnypštimas, jau garsesnis, Bogusas verčiasi ant 
kito šono ir dunksteli į Felso Cunderio viešbučio sieną; akimirks- 
niu Greit Bors Hedo virtuvė persikreipia ir nuslysta nuo lovos. Iš- 
girdęs trenksmą ir vėl šnypštimą, Tramperis nubunda ant grindų, 
vos spėjęs išvysti, kaip Merilas pumpuoja į save orą. 

Dabar Merilas plūduriuoja Felso Cunderio viešbutyje, keisto 
Tramperio kambario palubėje, ir Bogusas girdi, kaip kažkur aidi 
tėvo balsas, slopinamas lauke atsidarančių ir užsidarančių auto- 

buso durų šnypštimo: „Tai neįprastas reakcijos į insuliną simp- 
tomas...“ 

„Mano šlapime per daug cukraus!“ - klykteli Merilas, lyg helio 
balionas slysdamas palube prie lango virš durų, kuriame Bogusas 
regi visiškai nepažįstamą mergaitišką veidą, stebeilijantį pro vie- 
ną iš mažyčių angų. Stiklas pažiręs šukėmis ant kambario grindų, 
o sutrikusi viešbučio kambarinė, stovėdama ant kopėčių, sako 
Tramperiui labai atsiprašanti už sutrukdymą: ji tik valiusi stiklą, 
kai iškrito visas rėmas. 

Bogusas šypsosi; jis ne iš karto pagauna vokiškų žodžių pras- 
mę, todėl kambarinė priversta teisintis toliau. 

— Tiesiog iškrito, kai šluosčiau, - aiškina ji ir sako tuojau grį- 
šianti su šluota. 

Tramperis apsisiaučia paklode; apsivyniojęs įtariai žengia prie 
lango mėgindamas suprasti, ar ten šnypščia. Gal kad „Mersede- 
so“ autobusas atrodo toks naujas, tviskantis ir viliojantis, o gal 
kad turi tiek daug pinigų, Tramperis leidžia sau paišlaidauti ir 
perka bilietą į Miuncheną - važiuoja dideliu turistiniu autobusu, 
sėdi ir mieguistas iš aukštai dairosi po Bavariją; miglotai sapnuo- 
ja pagreitintą ciklo apie Overturfą tęsinį, kaip Merilas lengvabū- 
diškai elgiasi su savo diabetu. Merilas švirkščiasi insuliną ir mato, 
kaip nyksta cukraus kiekis šlapime; patiria insulino reakciją va- 
žiuodamas Vienos Strassenbahn ir dzingsėdamas ant kaklo suka- 
bintais metaliniais žetonais, kol konduktorius, jau ketinęs išmesti 
tą svirduliuojantį girtuoklį iš tramvajaus, perskaito žetonų įrašus 
dviem kalbomis: 


Ich bin nicht betrunken! 
Aš nesu girtas! 


Ich habe zuckerkrankheit! 
Sergu cukralige! 


Was Sie sehen ist ein Insulinreaktion! 
Tai, ką matote, yra insulino reakcija! 

Fiittern Sie mir Zucker, schnell! 
Kuo greičiau duokite man čukraus! 


Merilas šlamščia cukrų, saldainius, ledinukus, apelsinų sultis 
ir šokoladą, augindamas smukusius cukraus skaičius, tad įveikia 
insulino reakciją ir ritasi priešinga kryptimi, į acidozę ir komą. 
Tada jam reikia dar insulino. Ir ratas sukasi iš naujo. Net ir sa- 
pnuodamas Tramperis perdeda. 

Artėdamas prie Miuncheno, Bogusas stengiasi būti objekty- 
vus; išsitraukia magnetofoną ir autobuse įrašo teiginį: „Merilas 
Overturtas ir kiti nenormalūs žmonės nedera su sąlygomis ir bū- 
senomis, reikalaujančiomis rūpestingai laikytis tvarkos. Pavyz- 
džiui, cukraligė... (Pagalvoja - pavyzdžiui, santuoka...) 

Bet jis nespėja išjungti magnetofono, kai šalia jo sėdintis vyras 
vokiškai paklausia, ką Tramperis daro, - tikriausiai baimindama- 
sis interviu. Nujausdamas, kad įrašas jau sugadintas, ir neabejo- 
damas, kad tas žmogus moka tik vokiškai, Tramperis nestabdo 
juostos ir atsako angliškai: 

— O ką gi, pone, norėtumėte nuslėpti? 

— Aš angliškai kalbu gana visai šiek tiek gerai, - atsako vyras, ir 
mirtinoje tyloje jie įvažiuoja į Miuncheną. 4 

Norėdamas susitaikyti, autobusų stotyje Bogusas nerūpestin- 
gai klausia įsižeidusio keleivio, kas buvo Felsas Cunderis. Tačiau 
vyrui tas klausimas tarsi nemalonus; jis nuskuba neatsakęs ir pa- 
lieka Bogusą, apžiūrinėjamą žmonių, kurie nugirdo klausimą ir 
Felso Cunderio vardas jiems nuskambėjo nemalonia gaida. 

Jausdamasis svetimas, Tramperis gerokai nustebęs mąsto: ką 
aš čia darau? Jis nejaukiai pėdina nepažįstama Miuncheno ga- 
tve, staiga nebesugeba išsiversti vokiškų parduotuvių iškabų ir 
suprasti aplink šurmuliuojančių balsų, įsivaizduoja visus įma- 
nomus baisumus, šią akimirką galbūt nutikusius Amerikoje. Pa- 
šėlęs uraganas, talžantis centrines Amerikos valstijas, stveria ir 
amžiams išneša iš Ajovos sunkiąją Bigi. Pūga Vermonte palaidoja 
po sniegu Kolmą. Kutbertas Benetas, savo laboratorijoje sumanęs 

atsigerti, netyčia susipila į burną didelę taurę ryškalo, eina į sep- 
tynioliktąjį tualetą ir nuleidžia save į jūrą. O Tramperis, toli nuo 
šių siaubingų dalykų, ištuština bokalą stipraus alaus Miuncheno 
geležinkelio stotyje, mat nusprendė į Vieną važiuoti traukiniu. 
Jis suvokia, kad šioje kelionėje vis laukia akimirkos, kai staiga 
pasijus pakylėtas, kai pagaliau jį užvaldys sugrįžimo ir nuotykio 
džiaugsmas. 

Jis turės nuvažiuoti iki pat Vienos vis dar nieko nejausdamas, 
kol nutars, kad nuotykis - tai laikas, o ne vieta. 


Jis žingsniavo per Marijahilferštrasę, kol krepšio su magneto- 
fonu ir kitais daiktais svoris bei nepatogumas nukamavo taip, kad 
sustojo palaukti Strassenbahn. 

Išlipo iš tramvajaus prie Esterhazių parko, atsiminė ten neto- 
liese esant didelę sendaikčių parduotuvę; joje nusipirko rašomąją 
mašinėlę su neįprastais vokiškais ženklais ir umliautų klavišais. 
Už tokį pirkinį šeimininkas sutiko jo vokiškas markes ir Ameri- 
kos dolerius dosniu kursu pakeisti į šilingus. 

Dar Tramperis nusipirko kulkšnis siekiančią milinę: antpečiai 
nuplėšti, nugaroje - maža tvarkinga kulkos palikta skylutė, bet 
šiaip puikiai išsilaikiusi. Rado ir kitų drabužių, kuriais pasipuošęs 
atrodė lyg koks pokario šnipas, - apsmukusį paplatintais pečiais 
kostiumą, keletą gelsvai baltų marškinių ir šešių pėdų ilgio purpu- 
rinį šaliką. Tokį galėjai pasirišti įvairiausiais būdais, jis leido atsi- 
sakyti kaklaryšio. Taip pat nusipirko lagaminą, kurio viduje buvo 
daugiau dirželių, sagtelių ir virvelių negu vietos daiktams. Tačiau 
jis derėjo su apdarais. Tramperis dabar priminė keliaujantį šnipą, 
nuo pat 1950-ųjų neišlipantį iš „Rytų ekspreso“, kursuojančio tarp 
Stambulo ir Vienos. Galų gale jis dar įsigijo skrybėlę kaip Orsono 
Velso „Trečiame žmoguje“. Net užsiminė apie tą filmą parduotu- 
vės šeimininkui, tas atsakė, matyt, šį filmą bus pražiopsojęs. 

Savo krepšį Bogusas pardavė už kokius du dolerius ir ma- 
gnetofoną, atsarginius marškinius, naują rašomąją mašinėlę 

sudėjęs į šnipo lagaminą nusitempė per Esterhazių parką, dar 
įsmukęs į tankius krūmus pasisioti. Šlamėjimas brūzgyne su- 
kėlė nerimo praeinančiai porai. Moteriškė pažvelgė susijaudi- 
nusi: gal ten prievartaujama mergina ar kas nors dar blogiau! 
Vyras nusišaipė: porelė nerado geresnės vietos. Tramperis iš- 
niro iš krūmų vienas ir labai oriai, vilkdamas lagaminą, į kurį 
galėjo būti įgrūstas sukapotas kūnas. O galjis parašiutininkas, 
ką tik nusimetęs uniformą, išardytą bombą saugiai paslėpęs 
lagamine ir dabar lyg niekur nieko žingsniuojantis į Austrijos 
parlamentą? 

Pora nuskubėjo kuo toliau nuo jo keisto apdaro, bet Bogusas 
Tramperis jautėsi puikiai. Jautėsi esąs tinkamai apsitaisęs Over- 
turfo medžioklei po Vieną. 

Vėl sulaukė Strassenbahn, tas jį Opernringu nuvežė į sena- 
miestį. Iš tramvajaus išlipo prie Kerntnerštrasės, svarbiausios ga- 
tvės Vienos naktiniame gyvenime, spalvingiausio jo centro. Jeigu 
būčiau Merilas Overturfas, jei tebebūčiau Vienoje, kur gruodžio 
mėnesį eičiau šeštadienio vakarą? 

Tramperis greitai ir išdidžiai žingsniuoja mažomis Nojermark- 
to gatvelėmis ieškodamas „Havelkos“, senos bolševikų Kaffee- 
haus, kurią vis dar mėgsta visokie intelektualai, studentai ir ope- 
ros kasininkai. Kavinė sutinka jį taip pat šaltai kaip kadaise - tie 
patys liesi ilgaplaukiai vyrai, tos pačios juslingos stambių kaulų 
merginos. 

Linktelėjęs tariamam pranašui, sėdinčiam prie stalelio palei 
duris, Bogusas pagalvoja: prieš daug metų buvo čia vienas pana- 
šus į tave, visas juodai apsirengęs, bet jo barzda buvo raudona. 
Manau, Overturfas buvo su juo pažįstamas... 

Tramperis klausia to žmogaus: 

— Merilas Overturfas? 

Vyriškio barzda, rodos, sustingsta; akys bėgioja, tarytum pro- 
tas mėgintų prisiminti visus kada nors išmoktus įstatymus. 

— Ar pažįstate Merilą Overturfą? - klausia Bogusas merginos, 
sėdinčios arčiausiai sustingusios barzdos. 


VANDENS METODAS 249 


Tačiau ji gūžteli pečiais lyg sakytų, kad jei kada ir pažino, vargu 
ar dabar tai svarbu. 

Kita mergina prie tolimesnio stalelio atsiliepia: 

- Ja, man atrodo, jis filmuojasi... 

Merilas filmuojasi? 

— Filmuojasi... - sutrinka Bogusas. - Ar čia? Filmuojasi čia? 

— Ar matote veikiančią kamerą? - klausia barzdotasis, ir sulig 
žodžiu kamera tarp jų praeinantis padavėjas susigūžia. 

— Ne, turiu galvoje - Vienoje, - taria Tramperis. 

— Nežinau, - sako mergina. - Tik tiek ir girdėjau, kad fil- 
muojasi. 

— Jis važinėdavo senu „Corn Vitveriu, - praneša Tramperis, 
į nieką konkrečiai nesikreipdamas, ieškodamas kokių aiškesnių 
ženklų. 

— Ja? „Corn Vitveris'! - sako vyras su akiniais storais stiklais. — 
Penkiasdešimt trečiųjų? Ar penkiasdešimt ketvirtųjų? 

- Ja? Penkiasdešimt ketvirtųjų! - surinka Bogusas atsigręžda- 
mas į tą vyrą. - Automobilis turėjo senovišką pavarų dėžę, svirtis 
vis išsinerdavo; grindyse buvo skylių - galėjai matyti, kaip bėga 
kelias. Apdaila susilanksčiusi... 

Tramperis nutyla pastebėjęs, kad keletas „Havelkos“ lankytojų 
susidomėję žiūri, kaip jis karščiuojasi. 

— Tai kur jis dabar? - klausia vyro, išmanančio apie „Corn Vi- 
tverius“. 

— Atsimenu tą mašiną, tik tiek ir norėjau pasakyti, - sako tasai. 

— Bet jūs esate jį mačiusi... - Bogusas vėl atsisuka į merginą. 

— Ja, bet jau senokai, - sako ji, o su ja sėdintis vaikinas pažvel- 
gia į Bogusą suirzęs. 

— Kiek laiko nuo tada praėjo? - klausinėja Bogusas. 

— Klausykite, - nekantriai atšauna mergina, - daugiau nieko 
apie jį nežinau. Tik prisimenu jį, ir tiek... - Jos intonacija tokia, 
kad sėdintieji aplink prityla. 

Tramperis žiūri į ją nusivylęs; tikriausiai susvyruoja, o gal šiaip 
užverčia akis aukštyn, nes aukštakrūtė mergina su didžiule plau- 

kų kupeta ir neono žalumo vokų šešėliais pagauna jį už rankos ir 
timpteli žemyn prie savo stalelio. 

Ji klausia: 

— Turite sunkumų? 

Jis mėgina ištrūkti, bet ji įkalbinėja dar švelniau: 

— Ne, rimtai, kokios bėdos? 

Nesulaukusi atsakymo mergina bando jį kalbinti angliškai, 
nors Tramperis visą laiką kalbėjo vokiškai. 

— Turite problemų, ar ne? 

Ji taip išvingiuoja žodį „problemų“, kad Bogusas regi jį plūdu- 
riuojantį, lyg būtų užrašytas - pprrrobblemų. 

— Jums reikia pagalbos? - klausia mergina vėl vokiškai. 

Netoliese nervingai mindžikuoja padavėjas. Tramperis prisime- 
na, kad „Havelkos“ padavėjus pprrrobblemos visada gąsdindavo. 

— Sergi? - klausia padavėjas. 

Ima Tramperį už parankės, merginos laikoma jo ranka įsitem- 
pia ir neišlaiko prikrauto lagamino. Šis krinta, pasigirsta netikėtai 
garsus dunkst, ir padavėjas žengia atatupstas laukdamas sprogi- 
mo. Aplinkiniai stebi lagaminą, lyg jis būtų vogtas ar mirtinai pa- 
vojingas, o gal ir viena, ir kita. 

- Pakalbėk su manimi, - sako neono žalumo mergina. - Gali 
papasakoti man viską, - pareiškia. - Tai nieko baisaus. 

Bet Bogusas susirenka savo lagaminą ir nežiūri į tą aršią mote- 
riškę... būtų puiki madam kokiame erotikos klube. 

Visi spokso Tramperiui tikrinantis, ar užsegtas praskiepas. Jis 
aiškiai atsimena nusimovęs sargį... 

Paskui atsiduria lauke, bet neišvengia prie durų sėdinčio keis- 
tojo juodai apsitaisiusio barzdylos pranašystės. 

— Tai čia pat, už kampo, - sako pranašas su tokiu įsitikinimu, 
kad Bogusas suvirpa. 

Jis išeina į Grabeną, kirtęs kampą Šv. Stepono aikštės pusėn. 
Už šito kampo to nebuvo, patikina pats save ir pagalvoja, kad 
pranašas, matyt, kalbėjo perkeltine prasme, tokia gudri ir atsargi 
visų pranašų kalbėsena. 

Toliau ieškoti Merilo jis ketina „Dvylikos apaštalų“ rūsyje, bet 
pasiklysta ir atsiduria Honermarkte, ten mediniai vaisių ir dar- 
žovių stalai jau uždangstyti brezentu nakčiai; Tramperis įsivaiz- 
duoja prekijus, miegančius po tais dangalais. Visas turgus atrodo 
kaip morgas po atviru dangum: surasti „Dvylikos apaštalų“ rūsį 
visada būdavo vargas. 

Kažkokio žmogaus paklausia kelio, bet akivaizdu, kad šitas ne- 
atsakys; vyras tik vėpso į jį. 

— Kribf? - taip ar panašiai taria tas. 

Tramperis nesupranta. Tada vyras ima kažkaip keistai kuistis, 
lyg trauktų iš kišenių kontrabandinius laikrodžius, padirbtas jū- 
ros putų pypkes, nešvankius paveikslėlius ar ginklą. 

Bogusas bėga atgal į Šv. Stepono aikštę, paskui per Grabeną. 
Pagaliau po gatvės žibintu sustoja pažiūrėti, ką rodo jo laikrodis; 
neabejoja, kad jau po vidurnakčio, bet negali prisiminti, kiek lai- 
ko juostų kirto nuo Ajovos, o gal jau anksčiau persuko laikrodį. 
Jis rodo penkiolika po dviejų. 

Šaligatviu link jo eina neaiškaus amžiaus gerai apsirengusi mo- 
teris, ir jis klausia jos, ar turinti laiko. 

— Aišku, - sako ji ir stabteli. 

Apsivilkusi iš pažiūros prabangiais kailiniais, rankos priderin- 
toje movoje; kailiniai aulinukai su pakulne, ji sūpuojasi ant jų. Su 
nuostaba žvelgia į Tramperį, tada atkiša jam alkūnę. 

— Štai čia, - sako pyktelėjusi, kad jis nekimba į parankę. 

— O laikas? - klausia Tramperis. 

- Laikas? 

— Aš klausiau - ar turite laiko? 

Ji žiūri išpūtusi akis, purto galvą, paskui nusišypso. 

— Ak, laikrodį - kiek dabar laiko? - sako ji. - Turite galvoje, 
kuri dabar valanda? 

Dabar jis supranta, kad ji - kekšė. Jis Grabene, o pirmojo ra- 
jono prostitutės naktį vaikštinėja gatvelėmis šalia Grabeno ir 
Kerntnerštrasės. 

— Ech, - sako jis, - atsiprašau. Neturiu pinigų. Tik norėjau pa- 
klausti, ar žinote, kuri valanda. 

- Neturiu laikrodžio, - atsiliepia prostitutė, dairydamasi į abi 
gatvės puses; ji nenorėtų atbaidyti potencialaus kliento, jei jis pa- 
matytų ją su Tramperiu. 

Tačiau aplinkui nieko nėra, tik dar viena prostitutė. 

— Ar nėra čia netoliese kokio pensiono? - teiraujasi Bogusas. — 
Ne itin brangaus. 

- Einam, - sako ji ir žengia pirma jo prie Špygelgasės kampo. - 
Štai ten, - rodo į mėlyną neono šviesą, - „Taši pensionas“. 

Tada nueina Grabenu prie anos prostitutės. 

— Ačiū, - šūkteli pavymui Bogusas, ir ji per petį pamojuoja 
mova, akimirką iškišdama elegantišką, ilgais pirštais plaštaką be 
pirštinės, su mirgančiais žiedais. 

„Taši pensiono“ vestibiulyje stovi dvi prostitutės, įbėgusios pa- 
sišildyti; jos trypčioja ir pliaukši sau per paraudusias blauzdas. 
Vestibiulio šviesoje išvydusios Tramperio per ilgas keliones daug 
patyrusius ūsus ir lagaminą, nė nesivargina nusišypsoti. 


Pro langą „Taši pensiono“ kambaryje Tramperis mato vieną 
Šv. Stepono katedros mozaikinio stogo pusę; dar mato kekšes, 
kaukšinčias gatve vėlyvo užkandžio į amerikietiškų mėsainių 
parduotuvę Grabene per kvartalą nuo Špygelgasės. 

Tokį vėlų vakarą prostitutės atsiveda į „Taši“ vieną kitą klientą, 
joms čia palikti keli kambariai trečiame aukšte. Tramperis girdi, 
kaip apačioje jos vedasi vyrus per kiemus, paskui mato einančias 
drauge su jais Špygelgasės šaligatviu prie vestibiulio. 

Išeina tie vyrai po vieną, niekieno nelydimi, ir Tramperis girdi 
trečio aukšto bidė šniokščiantį vandenį. Taip vėlai atgijusi san- 
technika įkvepia drąsos paklausti ponios Taši, ar nebūtų galima 
nusimaudyti. Ji nenoriai prileidžia vonią ir laukia už durų, kol jis 
pliuškenasi, - klausosi, kad neišnaudotų nė lašo vandens per daug. 


Bogusas susigėdo vandens spalvos vonioje ir skubiai ištraukė 
kamštį, bet ponia Taši išgirdo garsiau sugurgėjus vandenį ir šūk- 

telėjo iš koridoriaus viską sutvarkysianti pati. Jis sumišęs paliko 
jai šveisti ruožus nuo vonios kraštų, bet negalėjo nepastebėti, kad 
jai šiek tiek užgniaužė kvapą tuos ruožus išvydus. 

Ponia Taši jam registruojantis elgėsi gana maloniai, bet kai 
įžengė į savo kambarį švarus ir nurimęs, Tramperis pastebėjo, 
kad ji ne tik paklojo lovą. Lagaminas buvo atidarytas, jo turinys 
tvarkingai surikiuotas ant plačios palangės, tartum ponia būtų 
rūpestingai patikrinusi turtą rengdamasi būsimai skolai. 

Kambarys buvo nešildomas, bet Tramperį traukė valandėlę 
prisėsti prie naujos rašomosios mašinėlės ir išmėginti visus tuos 
juokingus umliautus. Jis parašė: 

Mano kambarys „Taši“ yra ketvirtame aukšte, Špygelgasėje, per 

vieną kvartalą nuo Grabeno. Šia vieta naudojasi pirmojo rajono 

prostitutės. Jos pirmarūšės. Visada renkuosi tik tai, kas geriausia. 


Čia jį nutraukė ponia Taši primindama, kad jau vėlus metas, 
kad spausdindamas jis kelia triukšmą, bet nespėjus paklausti, ar 
jau labai vėlu, ji ištipeno iš kambario. Girdėjo, kaip ji stabtelėjo 
laiptų aikštelėje; o kai nulipo, spausdino toliau. 


Ponia Taši įgudusia akimi numato gyventojo likimą, artėjančią 
lemtį ji išskaito iš vonioje likusių ruožų. 


Tada išspausdino tris eilutes vokiškų dvibalsių ir pamėgino užra- 
šyti spausdinimo testą - sakinį apie žvitrią rudą laputę ir tingų šunį 
vien su umliautiniais balsiais. O gal ten kalbėta apie tingų šūnį? 

Klausydamasis, ar neateina ponia Taši, išgirdo vandens čiurle- 
nimą dar vienoje bidė ir prisiminė kekšes. Užrašė: 


Vienoje prostitucija ne tik legali; įstatymas jai talkina ir ją kon- 
troliuoja. Kiekvienai kekšei išduodama savotiška darbo licen- 
cija, ji atnaujinama tik reguliariai atliekant sveikatos patikrą. 
Jeigu prostitutė neregistruota, vadinasi, dirba nelegaliai. 

Merilas Overturfas sakydavo: „Niekada nepirk, kol nepatikri- 
nai saugos lipdukų.“ 


Lygiai taip pat oficialiai vienas ar kitas viešbutis, pensionas 
kiekviename rajone gauna licenciją dalyvauti šiame versle. 
Kainos nustatomos ir viešbučiams, ir kekšėms, o pirmajame 
rajone šios jauniausios, dailiausios ir brangiausios. Tolstant 
nuo senamiesčio, pakraščiuose kekšės vis vyresnės, bjauresnės 
ir pigesnės. Overturfas su malonumu pabrėždavo gyvenąs iš 


penkioliktojo rajono lygio pajamų. 


Bogusui nusibodo rašyti, jis perėjo prie lango ir ėmė stebėti 
šaligatvį. Apačioje stovėjo kekšė su kailiniais ir prie jų derančia 
mova. Jis pabeldė į dvigubą langą, ir ji žvilgtelėjo aukštyn. Tram- 
peris pasisukiojo lange, kad ji įsižiūrėtų, stengdamasis kuo labiau 
atsigręžti į lempą ant naktinio stalelio, pasirodyti kas esąs, ir gal- 
vodamas, kad iš apačios tikriausiai primena kokį drovų ekshibi- 
cionistą, nedrįstantį stovėti ramiai. 

Tačiau kekšė jį atpažino ir nusišypsojo. O gal nusišypsojo tie- 
siog iš įpročio, palaikiusi jį tiesiog į vidų kviečiančiu vyru. Dūru- 
si į jį pirštu žaismingai pamojavo; jis vėl išvydo brangakmeniais 
žėrinčią ranką. Jai pasukus prie durų Tramperis puolė įnirtingai 
barbenti į stiklą: ne, ne! Nekviečiu tavęs vidun. Tik norėjau pasi- 
sveikinti... Bet jo pašėlusį barbenimą ji, rodos, palaikė susijaudi- 
nimu ir net šoktelėjo pakėlusi veidą. Iš tolo jis neįžiūrėjo makiažo; 
ji priminė koketuojančią komandos palaikymo grupės mergaitę, 
kuri sutinka po rungtynių važiuoti namo. 

Jis iškėblino į koridorių, vis dar apsijuosęs rankšluosčiu. Lipant 
laiptais rankšluostis pasikėlė net virš bambos, jį pagavo apačioje 
užsidarančių durų sukeltas skersvėjis. Tramperis pažino moters 
ranką ant laiptų turėklo, čiuožiančią aukštyn prie antro aukšto 
aikštelės. Jis šūktelėjo, į laiptinės šulinį kyštelėjo galva - ji pažvel- 
gė tiesiai po jo sijonu, kikendama lyg nepatyrusi mergaitė. 

Jis riktelėjo: 

— Nein! 

Tačiau ji tebelipo, ir jis suriko: 

— Halt! 

Jos veidas vėl sušmėžavo laiptinės šulinyje, ir Tramperis su- 
spaudė rankšluostį keliais. 

— Atsiprašau, - pasakė jai. - Neketinau kviesti jūsų į viršų. 

Jos burnos kamputis kryptelėjo žemyn, ir staiga apie akis lyg 
paukščio letenėlės pasklido raukšlių tinklelis; dabar ji atrodė 
įžengusi į ketvirtą, gal net penktą dešimtį. Ir vis lipo aukštyn. 

Tramperis sustingęs laukė, ji sustojo vienu laipteliu žemiau, 
dailiai įraudusi, tankiai alsuodama, skleisdama kvepalų aromatą; 
jos drabužiai vis dar atsidavė lauko šalčiu. 

- Žinau, - tarė ji, - tik norėjote paklausti laiko? 

— Ne, - užginčijo Tramperis, - atpažinau jus. Tik pabeldžiau į 
langą norėdamas pasakyti „Labas!“ 

— Labas, - atsiliepė ji. 

Dabar tyčia alsavo smarkiau, atsirėmusi į turėklą, sendama čia 
pat jo akyse, vien kad pasijusčiau visai bjauriai. 

— Man labai gaila, - pasakė Bogusas. - Neturiu ko jums duoti. 

Ji pažiūrėjo į jo rankšluostį ir pirštais palietė sau lūpų kampu- 
čius. Ji iš tiesų buvo graži. Pirmajame rajone tokių dažnai pasitai- 
ko. Mažiau kekšiškų, elegantiškesnių, ne tokių juokingų. Ši vilkė- 
jo dailų paltą; plaukai sutvarkyti ir švarūs; atrodė turinti skonį. 

- Tikrai, būčiau norėjęs... - tarė Bogusas. 

Ji vėl negailestingai pažvelgė į jo rankšluostį ir pasakė apsimes- 
tinai švelniai, lyg motina: 

— Apsirenkite. Negi norite peršalti? 

Tada išėjo. Jis nusekė akimis, kaip jos daili ranka per visus tris 
aukštus slysta turėklu, paskui nupėdino atgal prie rašomosios 
mašinėlės; jau ketino lyriškai sutaukšėti klavišais, užrašyti kokią 
savigailos kupiną laisvą mintį, kai jį išblaškė dar viena apačioje 
sušniokštusi bidė ir ponia Taši, krebždanti prie jo durų. 

- Prašom daugiau nespausdinti, - pasakė ji. - Žmonės mėgina 
užmigti. 

Žmonės mėgina pasibirbinti - tai ji norėjo pasakyti. Spausdi- 
nimas trikdo jų ritmą ar sąžinę. Jis nebelietė juokingų svetim- 
kalbių klavišų; tegu jie per naktį brandina savo lyriką. Pažvelgęs 
žemyn į Špygelgasę, pastebėjo savo dukart suklaidintą kekšę, įsi- 
kibusią į parankę kitai prostitutei; jos traukė kavos. Jis pagalvojo, 
kaip joms atsiliepia metai, štai jaunos ir Žžėrinčios jos vaikšto po 
Kerntnerštrasę ir Grabeną, paskui metams slenkant keliasi toliau, 
iš vieno rajono į kitą, už Praterio pramogų parko, palei purviną 
Dunojų, fabrikų darbininkai ir techninių aukštųjų mokyklų stu- 
dentai jas maigo už pusę ankstesnės kainos. Tačiau tai bent jau 
teisinga, kaip ir visa kita realiame pasaulyje, gal net teisingiau, 
nes rajonas, kuriame galų gale atsiduri, ne visuomet reiškia iš 
anksto numatytą nuopuolį, o tikrovėje ne visada įmanoma pasi- 
rinkti žėrinčią pradžią. 

Bogusas stebėjo pro langą žiedais apsimausčiusią moterį su 
mova - ir vėl išpuoselėtoji ranka gyvai dalyvavo pokalbyje su kita 
kekše: ištrūko į šaltį ir kažką nubraukė kitai moteriai nuo skruos- 
to. Suodžių trupinį? Leduku virtusią ašarą? Kokį nešvarumą, pa- 
liktą jos paskutinio draugo burnos? 

Tramperis su pavydu žvelgė į tą nerūpestingą, tikrą švelnumą. 

Jis atsigulė ir sustingęs laukė, kol bent kiek sušils patalas. Iš- 
girdo šniokščiant bidė ir nusprendė, kad nepavyks užmigti su šia 
vienatvės muzika. Nuogas nulingavo per kambarį, nuo palangės 
stvėrė magnetofoną ir nėrė atgal į lovą. Pagraibęs juostų dėžėje 
susirado 110-220 įtampos keitiklį, angon įspraudė ausinių kištu- 
ką, pačias ausines priglaudė prie krūtinės, kad sušiltų. 

- Ateik, Bigi, - sušnibždėjo jis. 

REWIND. 

PLAY... 


23 
Asmeniški dalykai 


(Užtemdytas kadras, palengva ryškėja vaizdas: vidurinis planas, 
lauke, Pilsberių valčių namelis ir nuožulnus takas, vedantis prie 
vandenyno. Kutbertas Benetas velka žemyn seną irklinę valtį, tokio- 
mis plaukiodavo banginių medžiotojai. Jam padeda Kolmas. Jie gy- 
vai šnekasi - tikriausiai Kutas pasakoja apie dumblius, laminarijas, 
polipus ir vėžiagyvius, kuriais aplipęs valties dugnas, bet sinchroniš- 
ko garso nėra. Už kadro skamba Ralfo Pakerio ir Kuto balsai.) 


RALFAS: Pasakysiu kitaip: dabar gyveni su jo žmona ir vaiku. Ar 
tai paveikė jūsų draugystę? 


KUTAS: Manau, jam turėtų būti sunku - bet dėl jausmų jai, tik 
tiek. Dabar jam nelengva būti šalia jos ir berniuko. Tai visiškai 
nesusiję su manimi; esu tikras, kad jis mane iki šiol myli. 


KITAS KADRAS 
(Pakerio studijoje Bogusas kalba į kamerą. Garsas sinchroniškas.) 


BOGUSAS: Ji gyvena su žmogumi, už kurį geresnio negalėčiau 
net įsivaizduoti. Kutas yra nuostabi asmenybė... 


KITAS KADRAS 
(Vėl valčių namelis su Kutu ir Kolmu, balsai už kadro.) 

KUTAS: Žinau, labai jį mėgstu... 

RALFAS: Kodėl iširo santuoka? 

KUTAS: Na, žinai, šito turėtum paklausti jos. 
RALFAS: Man atrodo, kad turi ir savo nuomonę... 
KUTAS: Klausk jos. Arba jo... 


ANKSTESNIS KADRAS 
(Studijoje Bogusas kalba į kamerą. Garsas sinchroniškas.) 


BOGUSAS: Po galais - paklausk jos! 

KITAS KADRAS 

(Prieplauka Meine. Bigi skaito Kolmui pasakų knygą. Be sinchro- 
niško garso. Už kadro skamba Bigi ir Ralfo balsai.) 

BIGI: O jo klausei? 


RALFAS: Jis liepė klausti tavęs. 


BIGI: Na, nesu tikra, kad žinau. O net jei ir žinočiau, tai nieko 
nepakeis. Tai kas iš to? 


RALFAS: Kuris kurį paliko? 
BIGI: Koks skirtumas? 
RALFAS: Šūdas, Bigi... 
BIGI: Jis mane paliko. 


ANKSTESNIS KADRAS 
(Bogusas studijoje.) 

BOGUSAS: Na, ji pasakė, kad išeičiau. Ne, iš tiesų ji sakė... 


KITAS KADRAS 

(Bigi su Kolmu ir Kutu sėdi prie stalo lauke po dideliu skėčiu Pils- 
berių prieplaukoje. Scena aiškiai surepetuota, formali, visi trys 
nepasitikėdami žvelgia į kamerą. Garsas sinchroniškas; Ralfas (už 
kadro) ima interviu.) 


BIGI: Nežinojau, kad jis ketina gyventi atskirai, tai yra — taip 
ilgai... 


KUTAS: Ji net nenutuokė, kur jis yra. 


BIGI (įsmeigusi akis į kamerą, piktai kalba Ralfui): Tu žinojai dau- 
giau už visus, šunsnuki. Žinojai, kur jis išsiruošė, net padėjai 
jam! Nemanyk, kad neprisimenu... 


KITAS KADRAS 

(Ralfas Pakeris savo studijos montažinėje, montuoja filmo atkar- 
pas. Aplinkui ant strypų jam virš galvos kabo kiti fragmentai. Be 
sinchroniško garso.) 


RALFAS (balsas už kadro): Tai tiesa... Taip, žinojau, kur jis išsi- 
rengė, ir padėjau išvažiuoti. Bet jis norėjo išvažiuoti! 


(Jis piktai spusteli žemyn sunkų įrenginio presą.) 


KITAS KADRAS 

(Pirmoji iš kelių nuotraukų sekos. Bogusas su Bigi Alpių kaimelyje, 
atsirėmę į keistą seną automobilį, šypsosi fotografui. Bigi aptemp- 
tais slidininkės drabužiais atrodo seksualiai.) 


RALFAS (balsas už kadro): Jis vėl iškeliavo į Europą, štai kur jis 
atsidūrė. Gal jį kamavo nostalgija... 

(Kita nuotrauka: Bigi ir Bogusas maivosi didelėje sujauktoje lovoje, 
užsitraukę antklodę iki pat smakro.) 


RALFAS (balsas už kadro): Jis niekada taip ir nepaaiškino, ko 
vyksta į Europą, bet minėjo draugą, kurį ten turėjo... kažkokį 
Merilą Overturfą. 


(Kita nuotrauka: keistas vaikinas su originalia skrybėle sėdi sena- 
me penkiasdešimt ketvirtųjų „Corn Vitveryje“ ir šypsosi kamerai 
pro nuleistą langą.) 


BIGI (balsas už kadro): Taip, tai tikrai jis. Tai Merilas Overturfas. 


ANKSTESNIS KADRAS 
(Stalas po skėčiu prieplaukoje. Sinchroniškas garsas. Bigi kalba į 
kamerą.) 


BIGI: Merilas Overturfas buvo pamišęs, visiškas beprotis. 


ANKSTESNIS KADRAS 


(Bogusas studijoje. Sinchroniškas garsas.) 


BOGUSAS: Ne! Tikrai ne, jis visai nebuvo pamišęs. Ji niekada 
nepažino jo taip kaip aš. Jis buvo bene pats sveikiausias žmo- 


gus, kokį teko pažinti... 


ANKSTESNIS KADRAS 
(Montažinėje Ralfas pakelia presą ir peržiūrinėja kitas juostos at- 


karpas.) 


RALFAS (balsas už kadro): Iš jo labai sunku išgauti ką nors kon- 
kretesnio. Jis viską ima taip asmeniškai. Kartais visai nesisten- 


gia padėti... 

(Jis vėl smarkiai trinkteli presu.) 


KITAS KADRAS 

(Sinchroniškas garsas. Tulpen bute prie uždarų vonios kambario 
durų statomi akinantys scenos prožektoriai. Viduje pasigirsta nu- 
leidžiamas vanduo. Į kadrą įžengia Kentas, laukiantis pasaloje prie 
vonios kambario durų su dideliu mikrofonu rankoje. Bogusas ati- 
daro duris, trūkteli aukštyn kelnių užtrauktuką, nustebęs žvelgia į 
kamerą. Jis supykęs - bloškia Kentą šalin ir niršdamas žiūri į ka- 
merą.) 


BOGUSAS (klykia persikreipusiu veidu): Ar tu neatsiknisi, Ralfai! 


24 
Ar ilgai tempsi su strėle, įsmigusia į papą? 


K. rado Overturfo vardą telefonų knygoje tuo pačiu adresu 
ir su tuo pačiu telefono numeriu, jam pradžiugo širdis. Bet pa- 
mėginęs paskambinti iš „Taši vestibiulio ragelyje išgirdo keistą 
dūzgiantį garsą, matyt, kokį signalą. Pasiteiravo ponios Taši, ir ji 
pasakė, kad tas zirzimas reiškia, jog numeris nebenaudojamas. 
Tada jis pamatė, kad telefonų knyga - daugiau kaip penkerių 
metų senumo, joje įrašytas ir jis pats - tuo pačiu adresu ir su tuo 
pačiu numeriu. 

Tramperis nuėjo į Švindgasę 15, antrą butą. Varinė lentelė ant 
durų skelbė: A. PLOTAS. 

Labai primena Merilą, pagalvojo Bogusas. Pabeldęs į duris išgir- 
do kažką šiūruojant, gal ir urzgiant. Stumtelėjo duris, jos prasidarė, 
bet tik truputį, kiek leido iš vidaus užkabinta grandinėlė. Trampe- 
riui tikrai pasisekė, kad jos neatsivėrė daugiau, nes iš anos pusės 
didelis vokiečių aviganis pro plyšį iškišo tik urzgiančio snukio ga- 
liuką. Tramperis atšoko neįkąstas, ir moteris - blondinė, plaukuose 
suktukai, akys piktos, gal išsigandusios, o gal ir viena, ir kita, - pa- 
klausė, ką, po velnių, reiškia tas mėginimas įsiveržti į jos butą. 

— Merilas Overturfas! - tarė jis jai, gerokai atsitraukęs į laiptų 
aikštelę, jeigu ji kartais sumanytų išleisti tą vokiečių aviganį. 

- Jūs ne Merilas Overturfas, - pasakė ji. 

- Žinoma, ne, - sutiko Bogusas, bet moteris jau užtrenkė du- 
ris. - Palaukite! - sušuko jai iš paskos. - Tik norėjau sužinoti, kur 

jis... — bet išgirdo ją kažką tyliai kalbant, tikriausiai telefonu, ir 
greitai pasišalino. 

Vėl išėjęs į Švindgasę jis pažvelgė aukštyn, į tą langą, kur anks- 
čiau buvo garsusis Overturfo šiltadaržis. Merilas jame augino 
žolę. Dabar ten pro byrančias sniego dulkes ryškėjo tik keli raus- 
vai violetiniai negyvi augalai. 

Prie laiptinės durų triratuku atmynė maža mergaitė ir nulipo 
jų atsidaryti. Bogusas jai padėjo. 

— Ar šitame name gyvena Merilas Overturfas? - paklausė jis. 

Mergaitė tikriausiai pajuto jo akcentą, o gal jai buvo prisakyta 
taip, lyg neketintų atsakyti. 

— Kaip manai, kur iškeliavo ponas Overturfas? - paklausė jis 
švelniai, padėdamas įnešti triratuką vidun. Bet mažoji tik spok- 
sojo į jį. - Ponas Overturfas... - ištarė jis lėtai. - Ar atsimeni? Jis 
turėjo juokingą automobilį, nešiojo juokingas skrybėles... 

Mažoji mergaitė, regis, nieko nežinojo. Viršuje sulojo tas di- 
delis šuo. 

— Kas nutiko ponui Overturfui? - Bogusas pamėgino dar kartą. 

Mergaitė stūmė triratuką tolyn nuo jo. 

— Mirė? - paklausė ji. 

Tramperis neabejojo, kad ji tik spėlioja. Mergaitė nukūrė prie 
laiptų, o jis stovėjo pašiurpęs, ir tam jausmui galėjo prilygti tik 
šiurpas, kuris nusmelkė išgirdus, kaip viršuje atsiveria durys, mo- 
teris su plaukų suktukais rėkia ant vaiko, o laiptais čeža tikriausiai 
žemyn lekiančio didžiojo šuns nagai. 

Tramperis pabėgo. Mažoji mergaitė vis tiek nieko nežinojo, tai 
aišku. Truputį nustebo supratęs, kad to vaiko tėvas, matyt, yra 
A. Plotas. 


Nešdamasis maišelį su gatvėje keptais kaštainiais, Bogusas gū- 
rina į Šv. Mykolo aikštės pusę, atsimena ten stovinčią groteskišką 
skulptūrą. Į Dzeusą panašus milžiniškas vyras, o gal dievas, ko- 

voja su jūros pabaisomis, gyvatėmis, plėšriais paukščiais, liūtais 
ir jaunomis nimfetėmis; jie visi tą milžiną traukia žemyn prie 
pagrindinės fontano čiurkšlės, tykštančios jam ant krūtinės; jis 
išsižiojęs, lūpos įsitempusios, - gal ištroškęs. Kūrinys perkrautas, 
sunku pasakyti, ar Dzeusas laimi ar gal tos būtybės griauna jį ant 
žemės, o gal bando pakelti. 

Bogusas prisimena, kaip vieną naktį pasigėręs su Bigi bastėsi 
po Šv. Mykolo aikštę. Jie buvo ką tik nušvilpę kelis didžiulius 
baltus morkos ilgumo ridikus iš arklio traukiamo vežimo. Ei- 
nant pro šitą baisią ir amžiną kovą fontane, Bogusas pakylėjo 
Bigi, ir ji įkišo ridiką į pražiotą dievo burną. Kad turėtų energi- 
jos, pasakė. 

Pagalvojęs, kad galėtų pavaišinti kovotoją kaštainiu, Trampe- 
ris nustemba išvydęs išjungtą fontaną. O gal čiaupas užšalo - iš 
jo tįsta storas bukas falas, sustingusi, vašku apvarvėjusi žvakė, o 
Dzeuso figūros krūtinę užklojęs sniegas. Nors poza ta pati, kaž- 
kodėl atrodo, kad kova baigėsi. Jis nebegyvas, galvoja Bogusas, 
nėra prasmės mirusįjį maitinti kaštainiais. Jam gaila žuvusio die- 
vo, kurį pagaliau įveikė gyvatės ir jūros baidyklės, liūtai ir nimfe- 
tės. Tramperis žino: tą milžiną galutinai pribaigė nimfetės. 

Bigi nuliūstų išgirdusi tokią naujieną. Tikrai nuliūstų. 

Bigi, gal tau bus sunku patikėti, bet... einant medžioti ančių 
reikia užsimauti sargį. Tai sena medžiotojų gudrybė, taip jie ap- 
sisaugo nuo šalčio. Žinai, jie užsimauna sargį, kai rengiasi traukti 
pašautus paukščius iš ledinio vandens - jei neturi šunų; mes šunų 
neturėjome. Tas pat principas kaip naro kostiumo... 

Arba - Tramperis klaidžioja po Habsburgų rūmų kiemą, po 
Didvyrių aikštę - tg nevertą dėmesio gumytę, kurią pamiršau 
nusimauti, turėjau todėl, kad radau naują papildomą darbą Stu- 
dentų sveikatos tarnybos programoje pirmakursiams. Per lytinio 
švietimo pratybas buvau demonstracinis modelis. Jaučiausi labai 
nejaukiai, nedrįsau tau pasakoti. Man nebuvo pasakyta, kad ren- 
giamos tokios pratybos, skirtos kontracepcijai. Žinoma, studentai 
gerokai nustebo. 

Bogusas jaučia įsmeigtas į jį šaltas akmeninių kupidonų akis; 
jis eina po tais barokiniais angeliukais ir balandžiais, įsitaisiusiais 
ant didingų pastatų, ir supranta, kad Bigi - ne pienburnė. Ji per 
daug gerai žino, koks aš nepatikimas. 

Jis žiūri, kaip Strassenbahnen svyrinėja važiuodami Burgringu, 
sankryžose šaižiai tilindžiuoja varpeliai. Vagonuose keleiviai pri- 
kvėpuoja garų, langai rasoja, vyrai atrodo lyg paltai ant pakabų su 
žmonėmis viduje. Jie stumdosi ir siūbuoja sulig kiekvienu tram- 
vajaus trūktelėjimu; jų rankos įsikibusios pro langus nematomų 
skersinių palubėje, ir Bogusas mato tik iškeltas rankas, kaip vaikų 
mokykloje, kaip kareivių rikiuotėje. 

Stengdamasis prastumti popietę, Tramperis eina aplink nu- 
šiurusį kioską ir skaitinėja skelbimus. Jaučia, kad greičiausiai 
popietė prabėgtų kokiame sekmadieniniame vaikų rytmetyje, ir 
nutinka stebuklas - toks rytmetys rengiamas Štadiongasėje, už 
parlamento pastato. 

Programoje keletas trumpų numerių ir amerikietiškas vester- 
nas. Tramperis nukeliauja į Airiją, mato laimingus valstiečius. 
Javoje gidas pasakoja žiūrovams apie tautinę pramogą - boksavi- 
mąsi pėdomis. Bet Bogusas ir vaikai nerimsta; jie laukia vesterno. 
Ir vesternas pagaliau prasideda! Džimis Stiuartas kalba vokiškai, 
dubliažas beveik sinchroniškas. Indėnai nenori geležinkelio - 
toks siužetas. 

Džimis Stiuartas pyškina iš karabino prie šono, o štai bene jau 
sužeistos Šelės Vinters iškilią krūtinę persmeigia strėlė. Kad ir kas 
buvo ta moteris, ji iškrito iš traukinio vagono, nusirito į daubą, į 
upelį, kur ją trypia laukiniai arkliai, atsitiktinai bėgę pro šalį, — 
ir puola gašlus indėnas, pristigęs drąsos stoti prieš visą traukinį. 
Visa tai jai teko iškęsti, kol užčiuopė tarp krauju pasruvusių krūtų 
įgrūstą pistoletą, jo šūvis indėnui gerklėje išplėšė didžiausią skylę. 
Tik tada ji galų gale atsistojo visa šlapia, krauju ir upelio vandeniu 
permirkusiais, prie kūno limpančiais apdarais, ir sukliko: Hilfe! - 
visa jėga išplėšdama iš besikilojančio papo kyšančią strėlę. 

Užsukęs sukramtyti riebios dešrelės su stiklu jauno vyno, 
Tramperis sėdėjo „Augustinų rūsyje“, klausydamasis senoviško 
styginių kvarteto ir mąstydamas, kad būtų labai įdomu susitikti 
su Holivudo kaskadininkėmis. Jis vylėsi, kad ne visoms joms tarp 
krūtų auga plaukai. 

Grįžtant į „Taši įsižiebė gatvės žibintai, tačiau netolygiai, tai 
gesdami, tai vėl nušvisdami, jie nė iš tolo nepriminė lyg laikrodis 
tikslaus Ajova Sičio; atrodė, kad elektra Vienoje - dar labai nese- 
na, nenusistovėjusi, ką tik dujas pakeitusi naujovė. 

Plankengasėje, prie Kaffeehaus, Tramperį užkalbino kažkoks 
vyras. 

— Grajak, ok bretzet, - rodos, taip jis pasakė; Tramperis patylėjo 
mėgindamas suprasti, kas čia per keista kalba. - Bretzet, jak? - vėl 
tarė vyras, o Tramperis galvojo: čekų? Vengrų? Serbų-kroatų? — 
Gra! Nucemo paz! - šūktelėjo anas. Jis kažko įširdo ir mostelėjo 
kumščiu Tramperio pusėn. 

Bogusas paklausė: 

— Ut boethra rast, kelk? - senieji skandinavai žemaičiai dar nie- 
kam nepakenkė. 

— Gra? - tarstelėjo vyriškis įtariai. - Grajak, ok, - pridūrė tvir- 
čiau. Ir vėl riktelėjo susijaudinęs: - Nucemo paz tzet! 

Bogusas gailėjosi nieko nesuprantąs ir vėl prabilo senąja skan- 
dinavų žemaičių: 

- Ijs kik... 

— Kik? - nutraukė vyras šypsodamasis. - Gra, gra, gra! Kik! - 
šūkavo jis, siekdamas paspausti Tramperiui ranką. 

— Gra, gra, gra! - atsiliepė Bogusas ir spustelėjo ranką tam 
žmogėnui, vis nenustygstančiam ir murmančiam: Gra, gra. 

Vyras dar ryžtingiau, su didesniu pasitikėjimu linktelėjo, tuoj 
pat nusisuko, žengė nuo šaligatvio ir nugūrino per gatvę kūprin- 
damasis, pėdomis lyg neregys stengdamasis užčiuopti kito šaliga- 
tvio kraštą ir dangstydamas delnais tarpkojį. 

Bogusas pagalvojo, kad tas pokalbis primena pašnekesį su 
ponu Fiču. Ant šaligatvio jis pastebėjo suglamžytą laikraščio 

skiautę ir niūriai įsižiūrėjo: perskaityti buvo neįmanoma, rai- 
dės atrodė lyg slaviškos, panašesnės į gaidas, o ne žodžio dalis. 
Apsidairė, kur dingo tas žmogelis, bet jo nebesimatė nė ženklo. 
Straipsnis, išplėštas iš laikraščio nesuprantama kalba, regis, buvo 
svarbus - kai kurios frazės pabrauktos tušinuku, paraštėse pri- 
keverzota pastabų tais pačiais rašmenimis, tad jis įsidėjo keistąją 
skiautę į kišenę. 

Tramperis pajuto, kad mintys sklando padebesiais. Grįžęs į 
„Taši“ pasistengė sutelkti dėmesį į ką nors labiau pažįstama, kad 
galva aprimtų. Pamėgino rašyti vesterno apžvalgą, bet trikdė ra- 
šomosios mašinėlės klavišai su umliautais, be to, paaiškėjo, kad 
jis neprisimena to filmo pavadinimo. Ar ilgai tempsi su strėle, 
įsmigusia į papą? Kaip tik tuo metu, lyg būtų kažkaip susijusios, 
apatinių aukštų bidė pradėjo naktinį šniokštimą. 

Bogusas pastebėjo savo atspindį puošniame prancūziškame 
lange, kylančiame vos ne iki lubų; jis sa rašomąja mašinėle už- 
ėmė tik apatinį lango kamputį. Mėgindamas išgelbėti savo mažą 
skęstančią sielą, ištraukė apžvalgą iš mašinėlės ir vengdamas um- 
liautų pabandė rašyti žmonai. 


„Taši pensionas“ 
Špygelgasė 29 
Viena 1, Austrija 


Brangioji Bigi, 

galvoju apie tave, Kolmai, ir apie tave, Bigi, tą naktį, kai Ist Ga- 
neryje, Vermonte, išsivertė tavo bamba. Buvai nėščia jau aštuntą 
mėnesį, Bigi, kai tavo pilvo sagutė išvirto išorėn. 

Tris valandas iš Greit Bors Hedo važiavome senuoju erdviu 
Kuto „Folksvagenu“, kuriame stoglangio vietoj žiojėjo skylė. 
Portsmutą dengė debesys; debesuota buvo ir Mančesteryje, ir Pi- 
terbore, ir Kyne. Ir kiekviename mieste Kutas sakydavo: „Tikiuo- 
si, nelis.“ 

Triskart keičiausi su tayimi vietomis, Bigi. Tau buvo nepatogu. 
Triskart sakei: „Ak, Dieve, aš tokia didelė!“ 

„Kaip mėnulis per pilnatį, - tarė tau Kutas. - Tu graži.“ 

Tačiau tau niekas neįtiko - žinoma, vis dar širdai, kad mano 
tėvas taip šiurkščiai atsiliepė apie mūsų ištvirkimą ir visišką atsa- 
komybės neturėjimą. 

„Galvok kitaip, - pasakė tau Kutas. - Galvok, koks laimingas 
bus kūdikis, turėdamas tiek nedaug vyresnius tėvus.“ 

„Ir dar prisimink genus, Bigi, - pridūriau aš. - Kokia nuostabi 
genų puokštė! 

Bet tu atsakei: „Įkyrėjo galvoti apie tą kūdikį.“ 

„Na, šitaip jūs abu bent jau būsite kartu, - tarė Kutas. - Juk 
dabar nebereikia nieko spręsti.“ 

„Ir nereikėjo nieko spręsti, - pareiškei vargšeliui Kutui, tik 
mėginančiam pataisyti tau nuotaiką. - Bogusas niekada nebūtų 
manęs vedęs, jeigu ne tas kūdikis.“ 

„Štai mes ir Vermonte“, — tik tiek tau atsakiau. Pro skylę stoge 

Bet tu, Bigi, vis negalėjai nurimti, nors šitaip jau buvome kalbėję 
keletą kartų, o aš daugiau į tokius pašnekesius neketinau veltis. 

Pasakei man: „Bogusai, aš žinau, tu niekada nebūtum manęs 
vedęs.“ 

O Kutas, tebūnie jis palaimintas, atsiliepė: „Tada aš būčiau tave 
vedęs, Bigi, - per pilnatį, delčią ar jaunatį. Būčiau vedęs tave, ir 
dabar vesčiau, jeigu ne Bogusas. Tik pagalvok, kaip tai būtų atro- 
dę...“ - užsikvempęs ant vairo, jis atsigręžė į tave su savo nuosta- 
biąja šypsena - demonstruodamas, kaip moka raityti liežuvį apie 
keturis dirbtinius priekinius dantis. 

Tada pagaliau tavo veide, Bigi, šmėstelėjo šiokia tokia šypsena. 
Kai pasiekėme Ist Ganerį, atrodei truputį mažiau išbalusi. 


Bet „Taši pensione“ pagalvojus apie Ist Ganerį Boguso mintys 
išsiblaškė. Perskaitė ką parašęs ir nusprendė, kad jam nepatinka. 

Skambėjo ne taip, kaip jam norėjosi, tad pamėgino iš naujo po 
eilutės „...kai tavo pilvo sagutė išvirto išorėn. 


Kutą su „Folksvagenu“ paslėpėme apačioj, lauke, ir ilgu keliu- 
ku nužingsniavome į tavo tėvo ūkį. Štai eina duktė nuotaka su 
gniužulu pilve! Rodos, kaltinau tave bailumu, kad neparašei tė- 
vams jokio laiškelio. 

„Rašiau jiems apie tave, Bogusai, - pasakei. - Ir kur kas dau- 
giau, negu tu saviškiams.“ 

„Bet ne apie savo padėtį, Bigi, - atšoviau. - Apie tai nepra- 
nešei.“ 

„Ne, nepranešiau', - sutikai ir timptelėjai ankštą lietpaltį steng- 
damasi, kad atrodytų išsipūtęs, nes rankos kišenėse. 

Atsigręžiau į Kutą; jis kiek baimingai mojavo, išlindęs pro stog- 
langį tarsi koks plaukuotas žmogaus pavidalo periskopas. 

„Kutas irgi gali užeiti į namus, - pasakei. - Jam nėra reikalo 
slapstytis.“ 

Bet atsakiau, kad Kutas drovus ir geriau jausis lauke. Neužsi- 
miniau tikėjęsis, kad jei ateisime vieni, galbūt atrodysime labiau 
verti atleidimo, be to, visai paranku žinoti, jog Kutas su automo- 
biliu saugiai laukia pievoje, jei kartais man tektų sprukti. 

Nerimastingiausia akimirka, manau, buvo ta, kai eidama pro 
tėvo visureigį tu tarstelėjai: „Ak, ir tėvas namie, Dieve, ir tėvas, ir 
motina, visi!“ 

Tada priminiau tau, kad sekmadienis. 

„Vadinasi, bus ir teta Blekstoun, - pasakei. - Teta Blekstoun 
visai kurčia.“ 

Jie sėdėjo prie pietų stalo, o tu laikei rankas lietpalčio kišenė- 
se, kaip kokakolos butelis sukiojaisi po valgomąjį ir kalbėjai: „Tai 
Bogusas. Juk žinote, sakiau jums! Rašiau jums!“ 

Pagaliau motinos žvilgsnis, Bigi, nuslydo tavo pilvu, o kurčioji 
teta Blekstoun tarė kreipdamasi į ją: „Ar tik Sju vėl nepriaugo 
svorio?“ 

Ši žvelgė tokiomis pastėrusiomis akimis. O tu pareiškei: „Aš 
nėščia. - Ir pridūrei: - Bet viskas gerai!“ 

„Taip! Labai gerai!“ - kvailai šūktelėjau aš žiūrėdamas, kaip 
tėvo rankoje sustingsta šakutė, o ant jos pasmeigtas varvantis 
troškintos mėsos gabalas ir svogūnas pakimba per colį nuo pra- 
žiotos burnos. 

„Viskas gerai, - vėl pasakei tu visiems šypsodamasi. 

„Taip, žinoma, - pritarė teta Blekstoun, kuri iš tiesų nieko ne- 
girdėjo. | 

„Taip, taip, - murmėjau aš linkčiodamas. 

Tavo kurčioji teta Blekstoun irgi linktelėjo man atsakydama ir 
tarė: „Žinoma, taip! Kaipgi nepriaugs privalgiusi viso to riebaus 
vokiško maisto. Be to, mergaitė neslidinėjo visą vasarą!“ 

Paskui, pažvelgusi į žado netekusią tavo motiną, teta Blekstoun 
pareiškė spigiu, aiškiu balsu: „Dievulėliau, Hilda, argi dera šitaip 
pasitikti dukterį? Puikiai atsimenu, tu nuolat tai priaugdavai svo- 
rio, tai suliesėdavai, kai tik tau šaudavo į galvą...“ 


Tuo tarpu „Taši pensione“ vienu metu sušniokštė dvi bidė, ir 
Boguso Tramperio prisiminimai išsisklaidė. Tikriausiai drauge ir 
kiti, glaudžiai su jais susiję sąmonės fragmentai. 


25 
Rengiantis sutikti Ralfą 


į B buto prieblandoje su šmėsčiojančiais Žuvų šešėliais ir be 
garso išnyrančiais vėžliais Tramperis sėdėjo lovoje tiesus, visiškai 
apkvaitęs ir sustingęs tarsi indėnas cigarų parduotuvėje. Pasta- 
ruoju metu jis įprato valdyti įniršį. Iš visų jėgų susikaupęs steng- 
davosi visiškai nejudėti, pavirsti sustingusia statula. Tai buvo tarsi 
savotiška izometrinė gimnastika, nuo kurios jis galop išsekdavo. 
Tramperiui vėl sutriko miegas. 

— Ak, Tramperi, gana, - sušnibždėjo Tulpen, paliesdama su- 
medėjusią jo šlaunį. 

Tramperis sutelkė dėmesį į žuvis. Viena naujokė jį ypač dir- 
gino, tokia ruda pūsliažuvė, jos svarbiausias darbas buvo nuolat 
glaustytis permatomomis lūpomis prie akvariumo sienos ir leisti 
į stiklą mažus burbuliukus. Neturėdamos kaip ištrūkti, tos du- 
jos grįždavo į žuvies vidurius, ir ši imdavo pūstis. Kūnui didėjant 
akys vis mažėdavo, kol pagaliau oro slėgis viduje atstumdavo ją 
nuo stiklo kaip kokį balioną, kažkieno pripūstą ir paleistą. Rudoji 
pūsliažuvė tada lakstydavo atbula po akvariumą tarsi nuo valties 
nutrūkęs variklis. Kitos žuvys jos baidėsi. Tramperiui norėdavo- 
si bakstelėti tą žuvį smeigtuku, kai ji labiausiai išsipūtusi. Regis, 
ruošdamasi pampti ji visada atsisukdavo į Tramperį. Taip kursty- 
ti priešą kvaila - Žuvis turėjo šitai žinoti. 

Šiaip jau Tramperiui nepatiko visos žuvys, ir dabar jis suirzęs 
svarstė, kaip jų atsikratytų. Nueis ir nupirks kokią siaubingą žuvį 

plėšrūnę, tokią visaėdę, kuri išnaršys visas akvariumo pakampes, 
išgaudys visa, kas ten plaukioja, šliaužioja, plūduriuoja, paskui 
sušlamš visas kriaukles, akmenis, žoles ir net deguonies žarne- 
lę. Tada prasigrauš pro stiklą, išleis vandenį ir nudvės uždususi. 
Arba dar geriau: besiblaškant ant sauso akvariumo dugno jai kils 
puiki mintis suėsti pačią save. Kokia nuostabi visaėdė! Tramperis 
tuoj pat įsigeidė tokios žuvytės. 

Vėl suskambo telefonas. Tramperis nesujudėjo, o į Tulpen pusę 
mestas įkypas žvilgsnis įtikino ir ją, kad atsiliepti neverta. Prieš 
kelias minutes Tramperis pats buvo pakėlęs ragelį, iš dalies tas 
skambutis kaltas, kad jį užvaldė troškimas naikinti bejėgės Žuvis 
ir jis virto indėnu iš cigarų parduotuvės. 

Skambino Ralfas Pakeris. Nors Bogusas su Tulpen buvo ką tik 
atsigulę, Ralfas norėjo tučtuojau atvažiuoti su Kentu ir kelių tūks- 
tančių dolerių vertės kino aparatūra. Jis pageidavo nufilmuoti, 
kaip Tulpen ir Bogusas eina miegoti. 

— Dieve, Ralfai, - tepratarė Tramperis. 

— Ne ne! - sušuko Ralfas. - Trampamai, tik kaip gulatės mie- 
goti. Na, žinai, tokios buitinės scenos - kaip visada, kažką veikia- 
te vonioje, valotės dantis, nusivelkate drabužius, šiek tiek įprasto 
švelnumo, va toks ir panašus mėšlas... 

— Labos nakties, Ralfai. 

— Trampamai, neužtruksime nė pusvalandžio! 

Tramperis padėjo ragelį ir atsisuko į Tulpen. 

— Nesuprantu, - šūktelėjo, - kaip tu apskritai galėjai su juo 
miegoti. 

Nuo šito viskas ir prasidėjo. 

- Jis buvo įdomus, - atsakė Tulpen. - Man buvo įdomu tai, ką 
jis daro. 

— Lovojeė 

— Tramperi, atsiknisk. 

— Na, iš tiesų! - suriko jis. - Aš noriu žinoti! Ar tau patiko su 
juo miegoti? 

— Man kur kas labiau patinka miegoti su tavimi, - tarė ji. - Tuo 
atžvilgiu Ralfas manęs nedomina. 

Tulpen balsas suskambėjo ledine gaida, bet Tramperiui, regis, 
tai nerūpėjo. 

— Tu supratai, kad klydai, - dūrė jis. 

— Ne, - atsiliepė ji. - Man tai tiesiog pasidarė nebeįdomu. Tai 
nebuvo klaida. Tuo metu nieko kito neturėjau... 

— Ir tada sutikai mane? 

- Su Ralfu lioviausi miegojusi anksčiau negu sutikau tave. 

- Kodėl? 

Ji apsivertė, dabar gulėjo atgręžusi jam nugarą. 

— Mano skylė užsikišo, - burbtelėjo akvariumų sienai. 

Tramperis nieko nepasakė ir vėl pasinėrė į savo transą. 

— Klausyk, - po kelių minučių prabilo Tulpen, - kas atsitiko? 
Tuo atžvilgiu Ralfui tiesiog nieko ypatingo nejaučiau. Bet jis man 
patiko; ir iki šiol patinka. Tik visiškai kitaip... 

— Ar kartais pasvarstai, kad galėtum vėl su juo permiegoti? 

— Ne. 

— Na, o jis galvoja, kaip čia su tavimi vėl permiegojus. 

— Iš kur Žinai? 

- Susidomėjai? 

Ji patyliukais keiktelėjo ir nusisuko. Tramperis pajuto virstąs 
akmeniu. | 

— Tramperi! - pasakė ji po valandėlės; jis jau ilgokai sėdėjo neju- 
dėdamas. - Tramperi, kodėl tu nemėgsti Ralfo? Ar dėl to filmo? 

Bet tikroji priežastis buvo ne filmas. Juk pagaliau jis galėjo 
tiesiog atsisakyti; galėjo pareikšti, kad filmas per giliai kabina. 
Tačiau nieko tas filmas nekabino, ir Tramperis turėjo pripažinti, 
kad jis jam rūpi. Tik ne kaip gydymo metodas; Bogusas žinojo 
esąs prastas aktorius, bet jam patiko matyti save ekrane. 

— Na, negalėčiau sakyti, kad visai jo nemėgstu, - atsakė jis. 

Tulpen atsisuko į jo pusę, palietė sumedėjusią šlaunį ir kažką 
pasakė, bet jis neišgirdo. Paskui... galvojo, kaip išgalabyti Žuvis, o 
suskambus telefonui būtų nudėjęs tą, kuris paims ragelį. 

Taip ilgai išsėdėjus tiesiai jam įskaudo nugarą; Tulpen kurį lai- 
ką jo nekliudė, tada pamėgino iš naujo. 

— Tramperi! Žinai, tu nepakankamai myliesi su manimi. Visiš- 
kai nepakankamai. 

Jis susimąstė. Pagalvojo apie laukiančią operaciją, apie daktarą 
Vinjeroną ir vandens metodą. 

— Tai dėl pimpalo, - tarė pagaliau. - Man jį sutvarkys, ir vėl 
būsiu kaip naujas. 

Tačiau mylėtis su Tulpen jam labai patikdavo, ir po tų žodžių 
jis sunerimo. Pagalvojo, kad reikia tučtuojau su ja pasimylėti, bet 
teko keltis ir eiti šlapintis. 

Vonioje jis pažvelgė į veidrodį ir pamatė, kokia baimė atsi- 
spindėjo veide, kai teko pažnaibyti galą, kad iš jo imtų tekėti. Ten 
viskas blogėjo. Vinjeronas ir vėl buvo teisus: kartais net menkos 
operacijos reikia laukti kelias savaites. 

Jam pasirodė labai svarbu tuoj pat pasimylėti su Tulpen, bet 
iškart — gal todėl, kad žiūrėdamas į veidrodį kažką įžvelgė savo 
veido išraiškoje, - prisiminė Merilą Overturfą ir šlapinosi taip 
sunkiai, kad iš akių net ištryško ašaros. 

Vonioje jis išbuvo ilgai, galop Tulpen mieguistu balsu šūktelėjo 
iš kambario: 

— Ką tu ten veiki? 

— Ak, nieko, Bigi, - atsiliepė jis ir tuojau pat panoro praryti - 
ištartus Žodžius. 

Grįžęs į lovą rado ją sėdinčią, standžiai apsivyniojusią paklode 
ir verkiančią. Ji kuo puikiausiai girdėjo, ką jis pasakė. 

— Tulpen, - tarė jis dėdamas ranką jai ant pečių. 

— Ne, Bigi, - sušnibždėjo ji. 

— Tulpen, - pakartojo jis mėgindamas ją pabučiuoti. 

Ji atstūmė Tramperį; dabar jau galėjo jį pričiupti. 

— Pasakysiu tau vieną dalyką, - tarė. - Senis Ralfas Pakeris nie- 
kada manęs nevadino kieno nors kito vardu. 

Tramperis pasitraukė ir atsisėdo ant lovos galo. 

— Ir žinai, ką aš manau? - riktelėjo ji. - Nesąmonė, kad per 
mažai myliesi su manimi dėl to savo pimpalo! 

Tą akimirką rudoji pūsliažuvė vėl prisiplojo prie stiklo, įsi- 
spoksojo į Tramperį ir dar kartą ėmėsi savo įprasto pratimo. 

Tulpen sakė tiesą, ir jis tai žinojo. Dar labiau jį žeidė tai, kad tas 
pokalbis nebuvo naujiena. Viską jis jau buvo patyręs anksčiau - ir 
ne kartą - su Bigi. Tad sėdėjo lovos kojūgalyje, troško katatonijos 
ir sulaukė. Kai telefonas suskambo trečią kartą, jam buvo nesvar- 
bu, ar tai Ralfas ar ne. Jei būtų galėjęs pajudėti, būtų atsiliepęs. 

Tulpen tikriausiai jautėsi tokia pat vieniša, nes pakėlė ragelį. 

- Žinoma, - išgirdo Bogusas ją sakant pavargusiu balsu. - Ži- 
noma, atvažiuokite ir sukite savo suknistą filmą. 

Tačiau Tramperis tebesėdėjo sustingęs tarsi akmuo, nerimau- 
damas dėl artėjančios permainos. Jei nori atsidurti Ralfo filme, 
turi ištrūkti iš to filmo, kuriame esi dabar, ar ne? 

Tada Tulpen padėjo galvą jam ant kelių, atsisukusi veidu. Tas 
judesys - Tulpen jų turėjo daug - tarsi bylojo: gerai, mūsų kraš- 
tovaizdyje bent pasirodė tiltas, nors jį dar reikia pereiti. Galbūt 
pavyks. 

Šitaip jie išbuvo ilgai, tarsi tai būtų toks pat geras būdas pasi- 
rengti Ralfo apsilankymui kaip bet kuris kitas. 

— Tramperi! - pagaliau sušnibždėjo Tulpen. - Kai tu vis dėlto 
myliesi sa manimi, man iš tiesų labai gera. 

— Ir man, - atsakė jis. 


26 
Gra! Gra! 


Jis nenutuokė, ar ilgai sėdėjo be nuovokos, ar jau buvo atsigavęs 
tuo metu, kai suvokė, kad prieš akis boluojančiame lape, įsuktame 
į rašomąją mašinėlę, parašyta daugiau negu anksčiau. Perskaitė 
stebėdamasis, kas tai parašė, įniko tarsi į savo gautą laišką, o gal 
net į svetimą laišką kažkam kitam. Paskui apatiniame prancūziš- 
ko lango kamputyje išvydo tamsią, susikūprinusią figūrą; staiga 
atsitiesęs ir garsiai sudejavęs pats save išgąsdino, nes jo nykštu- 
kiškas atspindys lange loštelėjo ir nublanko lyg po mikroskopu 
padėtas mėginys. 

Kaip tik tuo metu, kai suvokė, kad ta aimana - jo paties, dar iš- 
girdo vis stiprėjantį šurmulį apačioje, pensiono vestibiulyje, o gal 
net arčiau, antrame aukšte. Neprisimindamas kur esąs jis atlapo- 
jo duris ir kažką isteriškai nerišlaus riktelėjo veidams, stebeilijan- 
tiems pro duris abipus koridoriaus. Persigandę ne mažiau už jį, 
trys veidai kažką subliuvo atgal, o Tramperis pamėgino suprasti, 
kas per triukšmas lyg ugnis veržiasi iš antro aukšto. 

Kuri čia juosta? Kada buvau patekęs į bepročių namus? 

Jis atsargiai prisėlino prie laiptinės turėklų; visame koridoriuje 
niekas nedrįso žengti per kambario slenkstį - gal iš baimės, kad 
jis vėl ims rėkti. 

Per laiptinę ataidėjo ponios Taši balsas. 

— Arjis miręs? - klausė ji, ir Tramperis išgirdo savo šnabždesį: 
„Ne, aš nemiręs.“ 

Tačiau jie kalbėjo apie kažką kitą. 

Jis nusileido į laiptų aikštelę tarp aukštų ir išvydo koridoriuje 
susigrūdusių žmonių būrį. Viena iš kekšių kalbėjo: 

— Esu tikra, kad jis negyvas. Niekas iki šiol šitaip ant manęs 
nealpo - tikrai niekada. 

- Verčiau būtum jo nejudinusi, - tarė kažkas. 

— Juk turėjau jį kažkaip nuo savęs nustumti, - atsiliepė kekšė, o 
ponia Taši su panieka nužvelgė iš vieno kambario išeinantį vyrą, 
besisagstantį kelnes, su batais po pažastimi. Jam iš paskos pasiro- 
džiusi kekšė susidomėjo: 

— Kas yra? Kas čia nutiko? 

— Kažkas numirė ant Jolantos, - pratarė vienas, ir visi nusijuokė. 

— Buvai jam per smarki, - pasakė kita moteris, o Jolanta, vil- 
kinti tik korsetą ir kojines, pridūrė: 

— Galbūt jis tiesiog padaugino gėrimų. 

Iš kambarių į koridorių pabiro neaiškūs galvas nuleidusių 
vyrų siluetai, rankose jie nešėsi drabužius ir spruko lyg pabaidyti 
paukščiai. 

— Jis per daug jaunas, kad būtų miręs, - pareiškė ponia Taši; 
sprunkantys vyrai po tų žodžių spraudėsi pro ją dar nedrąsiau. 
Regis, jie niekada anksčiau nebuvo pagalvoję: Dulkintis gali būti 
pavojinga. Tai gali pražudyti net jauną! 

Tokia mintis Tramperio visiškai nenustebino; jis nesidrovėda- 
mas nusileido iš laiptų aikštelės į seksu pradvisusį koridorių, tar- 
tum protas jau prisitaikė ir pripažino, kad tas padaras lange - tai 
jo paties atspindys, o gal nutarė, kad Tramperis miega. Ir išties 
Tramperis nebuvo tikras, kad nemiega. 

Kekšė tarė: 

— Jis visas atšalęs. Na, visiškai atšalęs. 

Tačiau palūžusio dulkintojo kambario tarpduryje stovinti po- 
nia Taši šūktelėjo: 

- Jis sujudėjo! Prisiekiu, sujudėjo! 

Sambūris koridoriuje pasidalijo beveik po lygiai į tuos, kurie 
pasitraukė nuo durų, ir tuos, kurie žengė arčiau norėdami patys 
pažiūrėti. 

- Jis vėl sujudėjo! - pranešė ponia Taši. 

— Palieskite jį, - tarė ta kekšė, nuo kurios viskas prasidėjo. — 
Pačiupinėkite, jis šaltas. 

— Neketinu jo liesti, tai jau tikrai, - atsiliepė ponia. - Bet pati 
pažiūrėk ir pasakyk, ar jis nejuda. 

Tramperis prislinko arčiau; žvilgtelėjęs per šiltą iškvepintą 
petį, išvydo šiurpiai nuogą baltą užpakalį sujauktoje lovoje; pas- 
kui į tarpdurį prisigrūdo žmonių ir užstojo vaizdą. 

— Polizei! - riktelėjo kažkas, ir iš vieno kambario į koridorių iš- 
puolė nuogas vyras, nešinas paskubomis suglemžtais drabužiais, 
pažvelgė į minią ir tuoj pat nuklibikščiavo atgal. 

— Polizei! - vėl kažkas šūktelėjo, o koridoriumi viena greta į 
koją jau žygiavo trys policininkai: stambesnis šiek tiek priekyje 
oriai žengė per vidurį, kiti du iš šonų eidami atidarinėjo visas už- 
darytas duris. Vidurinis ėjo įsmeigęs akis tiesiai į priekį ir baubė: 

- Visi lieka savo vietose! 

- Žiūrėkite, jis sėdasi, - pranešė ponia Taši stebėtojams tarp- 
duryje. 

- Kas atsitiko? - paklausė vidurinis policininkas. 

Jolanta atsiliepė: 

- Jis neteko sąmonės. Atšalo tiesiog gulėdamas ant manęs. 

Ji žengė prie vidurinio policininko, bet vienas iš šoninių ją at- 
stūmė. 

— Atgal, - įsakė jis. - Visi atgal. 

— Kas čia atsitiko? - vėl paklausė vidurinis. Jo ilgos pirštinės 
raukšlėjosi ties riešais, įremtais į klubus. 

— Jėzau, taigi leiskite man pasakyti, - tarė nustumtoji kekšė. - 
Galiu jums viską papasakoti. 

Anksčiau ją varęs šalin policininkas paliepė: 

— Pasakok. 

Tą akimirką sukliko ponia Taši: 

— Jis keliasi! Jis nemiręs! Visą laiką buvo gyvas! 

Tačiau iš tuojau pasigirdusio dunkstelėjimo ir dejonės Tram- 
peris suprato, kad prisikėlimas buvo trumpas. | 

— O varge, - sumurmėjo ponia. 

Nuo kambario grindų atsklido balsas, dar tik vos vos atitirpęs, 
tylus ir gožiamas dantų kaukšėjimo. 

— Ich bin nicht betrunken (aš negirtas), - vebleno tas balsas. — 
Ich habe Zuckerkrankheit (sergu cukralige). 

Vidurinis policininkas atsiskyrė nuo minios prie durų ir ne- 
rangiai žengė į kambarį, iš karto užmindamas ant atmestos ran- 
kos tos blyškios būtybės, kuri susirietusi gulėjo ant grindų; kita 
ranka tik vos vos trūktelėjo, ji laikėsi įsikibusi į susipynusių me- 
talinių žetonų ryšulėlį, kabantį tam padarui ant kaklo. 

— Was Sie sehen ist ein Insulinreaktion (tai, ką matote, yra in- 
sulino reakcija), - vis kartojo padaras. Tarsi magnetofono įrašas, 
automatinis atsakiklis. — Fiittern Sie mir Zucker, schnell! (Kuo 
greičiau duokite man cukraus!), - šūktelėjo tas balsas. 

— Ak, žinoma, - tarė policininkas, - cukraus. Kurgi ne! - Jis 
pasilenkė pakelti nuo grindų Merilo Overturfo, suglebusio lyg 
tuščias vonios chalatas. 

— Matai, sako - cukraus jam, - nusivaipė policininkas. - Jis 
nori cukraus, 

— Jis serga diabetu, - tarė Tramperis šalia stovinčiai kekšei ir 
ištiesė ranką norėdamas paliesti sumindytą Merilo plaštaką. — 
Sveikas, seni Merilai, - pasakė Bogusas, bet vienas iš šoninių po- 
licininkų, matyt, neteisingai supratęs jo judesį pasliko Overturfo 
pusėn, tą pat akimirką kirto alkūne Tramperiui į saulės rezginį, ir 
šis it pakirstas griuvo ant minkštos, muskusu kvepiančios ponios, 
o toji tokį netikėtą užpuoliką griebė dantimis už sprando. 

Nepajėgdamas įkvėpti Bogusas sumostagavo rankomis mėgin- 
damas rodyti ženklus, bet du policininkai primygo jį prie turėklų 
ir smarkiai atlošė galvą, tad ši atvirto į laiptinės šulinį. Žiūrėda- 
mas aukštyn kojomis, Bogusas matė Merilą, nešamą laiptais že- 
myn į vestibiulį. Gožiamas atsidarančių vestibiulio durų girgžde- 
sio, silpnas ir trapus Merilo balsas giedojo: 

— Ich bin nicht betrunken! 


280 JOHN IRVING 


Paskui vestibiulio durys užsitrenkė nutraukdamos tą aukštą, 
ploną gaidą. 

Tramperis gaudė kvapą, norėjo pasiaiškinti. Bet pajėgė tik su- 
kriokti: 

- Jis negirtas! Leiskite man eiti su juo. 

Bet vienas iš policininkų čia pat kietai suspaudė jam lūpas tarsi 
tešlos gabalus. 

Bogusas užsimerkė ir išgirdo kekšę sakant: 

- Jis diabetikas. 

Tada vienas policininkas suurzgė Tramperiui į ausį: 

— Tai nori eiti su juo, ar ne? Kodėl taip stengiesi jį nutverti? 

Tramperis purtė galvą ir bandė sučiauptomis lūpomis paaiš- 
kinti norėjęs paliesti Merilą tik todėl, kad tas jo draugas, o kekšė 
vėl tarė: 

- Jis diabetikas. Sakė man. Paleiskite jį. 

— Diabetikas? - suabejojo vienas policininkas. Bogusas jautė 
už akių obuolių mušantį pulsą. - Hm, diabetikas? - pakartojo 
policininkas. 

Tada jie atvertė Bogusą stačią ir nuėmė rankas jam nuo burnos. 

— Ar tu diabetikas? - paklausė vienas; jie stovėjo budrūs, nelie- 
tė jo, bet buvo pasirengę čiupti. 

— Ne, - ištarė Bogusas jausdamas peršėjimą burnoje, paskui 
dar pakartojo „ne“ būdamas tikras, kad jie neišgirdo, nes visi gar- 
sai jo burnoje buvo susimaišę. - Ne, aš nesu diabetikas, - tarė dar 
kartą jau aiškiau. 

Tada jie vėl jį sugriebė. 

— Taip ir maniau, kad jis visai ne diabetikas, - tarė vienas po- 
licininkas kitam. 

Kol policininkai vilko jį per vestibiulį laukan į netikėtai užklu- 
pusį šaltį, Bogusas išgirdo, kaip už nugaros kekšė netvirtu, išvar- 
gusiu balsu mėgina aiškinti: 

— Ne ne... Dieve. Jis ne diabetikas. Ak, Jėzau, turėjau galvoje - 
jis man sakė, kad anas yra diabetikas... 

Tą akimirką vestibiulio durys užsivėrė ją nutildydamos ir pa- 
likdamos Bogusą ant šaligatvio su jį tempiančiais dviem polici- 
ninkais iš šonų. 

— Kur mes einame? - paklausė jų Bogusas. - Mano pasas liko 
kambaryje. Dėl Dievo meilės, nereikia su manimi taip elgtis! Ne- 
puoliau to vyruko - jis yra mano senas suknistas draugas! Ir serga 
diabetu. Nuvežkite mane ten, kur jis... 

Tačiau policininkai tik įgrūdo jį į žalią Polizei „Folksvageną,, 
daužydami blauzdas į saugos diržų spynas ir surietę dvilinką, kad 
įspraustų ant užpakalinės sėdynės taip, kaip jiems reikia. Priraki- 
no antrankiais prie mažos dailios kilpos grindyse, tad jam teko 
važiuoti nuleidus galvą tarp kelių. 

— Jūs tikriausiai pakvaišę, - pasakė jis jiems. - Nekreipiate dė- 
mesio į tai, ką sakau. 

Pasukęs galvą pro plyšelį tarp blauzdos ir sulenkto kelio matė 
policininką, važiuojantį drauge su juo ant galinės sėdynės. 

— Esi išeinamoji anga, - tarė jam Tramperis. - Ir kitas toks 
pat. 

Jis mostelėjo galva į vairuotojo sėdynės atlošą, priversdamas 
policininką nusikeikti. 

Sėdintysis gale burbtelėjo: 

— Apsiramink, gerai? 

— Tu išpurtusi analinė skylė! - pareiškė Tramperis, bet polici- 
ninkas tik palinko į priekį vos ne mandagiai klausiama išraiška, 
lyg būtų blogai išgirdęs. - Tavo smegenyse sifilis, - tarė Trampe- 
ris, o policininkas gūžtelėjo pečiais. 

Sėdintysis priekyje pasidomėjo: 

— Ar jis visai nemoka vokiškai? Juk šiek tiek kalbėjo; man ro- 
dos, girdėjau jį kalbant. Liepk jam kalbėti vokiškai. 

Bogusas pajuto, kaip per nugarkaulį aukštyn trūktelėjo šaltu- 
kas, rankas supurtė drebulys, antrankiai barkštelėjo. Būtų galėjęs 
prisiekti, kad kalbėjo vokiškai! 

Tramperis užriko vokiškai: 

— Tu tikra subinės skylė! 

Kai policininko rankoje išvydo švystelint juodą kietos gumos 
lazdą, galvą judinti buvo jau vėlu. 

Tada prabilo radijas. Balsas tarė: 

— Girtas... 

Bogusas išgirdo save murmant: 

- Ich bin nicht betrunken... 

Iškart pasigailėjo apskritai ką nors kalbėjęs, nes išvydo gumi- 
nės lazdos mostą ir išgirdo Hvak! per savo šonkaulius, bet nieko 
nepajuto iki kito įkvėpimo. 

- Prisigėręs, - pranešė radijas. 

Bogusas stengėsi daugiau nebeįkvėpti. 

— Prašom kvėpuoti... - paskelbė radijas pranešėjo balsu. 

Jis įkvėpė ir visas atšalo. 

- Jis visas atšalo, - tarė įrašytas kekšės balsas. 

- Tu gaidys, - sumurmėjo Tramperis, - tu tikras kekšės vaikas... 

Ir lazda smogė jam per šonkaulius, riešus, inkstus ir protą. 

Jis gerokai užtruko, kol atplaukė tiksliai į reikiamą vietą Duno- 
juje, kur dugne galėjo pamatyti tanką. Kabindamas grybšniais van- 
denį, nepaleisdamas iš akių „Gelhafto rūsio“ prieplaukos žiburio, 
jis išvydo tanko vamzdį taip aukštai, kad beveik galėjo jį paliesti; 
o gal tas vamzdis jau buvo nutaikytas šauti į jį. Tada atsivėrė tanko 
liukas, o gal taip tik pasirodė mirgančiame vandenyje. Kas ten po 
liuko dangčiu? Negi niekam neįdomu sužinoti, kad jie ten yra? Aš 
„Folksvagene“, o jei jo stoge yra skylė, esu saugus su Kutu. 

Tuo metu sušniokštė bidė ir nuskalavo jo mintis. 

Jis nenutuokė, ar ilgai sėdėjo be nuovokos, ar jau buvo atsi- 
gavęs tuo metu, kai suvokė, kad prieš akis boluojančiame lape, 
įsuktame į rašomąją mašinėlę, parašyta daugiau negu anksčiau. 
Perskaitė stebėdamasis, kas tai parašė, įniko tarsi į savo gautą 
laišką, o gal net svetimą laišką kažkam kitam. Paskui apatiniame 
prancūziško lango kamputyje išvydo tamsią, susikūprinusią figū- 
rą: staiga atsitiesęs ir garsiai sudejavęs pats save išgąsdino, nes jo 
nykštukiškas atspindinys lange loštelėjo ir nublanko lyg po mi- 
kroskopu padėtas mėginys. 

Kai pravėrė duris į koridorių, jį pasitiko jūra veidų - kekšės su 
savo klientais, ponia Taši ir policininkas. 

— Kas nutiko? - teiravosi keletas. 

— Kas? 

— Kas čia įvyko? - paklausė policininkas. 

— Kodėl šaukėte? - kamantinėjo ponia Taši. 

— Pasigėrė, - sušnibždėjo viena kekšė. 

— Ich bin nicht betrunken, - Tramperis prabilo lyg iš magneto- 
fono įrašo. 

— Bet jūs šaukėte, - tarė ponia Taši. 

Policininkas žengtelėjo arčiau, pažvelgė į kambarį Bogusui už 
nugaros. Tačiau tepasakė: 

— Rašėte, ką? 

Tramperis žvalgėsi, kur policininko guminė lazda. 

— Į ką taip žiūrite? - paklausė policininkas. Lazdos jis neturėjo. 

Bogusas atsargiai pasitraukė į kambarį ir uždarė duris. Dūrė 
pirštu sau į akį - ją suskaudo. Pačiupinėjo sprandą, kur įkando 
kekšė; skausmo nejuto. Lazda aptalžytų riešų ir šonkaulių ne- 
maudė. 

Klausydamasis murmesio koridoriuje jis rinko daiktus. Jie ke- 
tina iškelti duris. Bet jie neketino; jam išeinant tebestovėjo tenai. 
Jis jautė, kad jei pats nesiims iniciatyvos, ta minia imsis jo. Tad 
nepaprastai oriai pareiškė: 

— Aš išvykstu. Neįmanoma dirbti tokiame triukšme. 

Jis atkišo poniai Taši pinigus, jo manymu, kur kas daugiau 
negu reikia, bet ji pradėjo sekti kažkokią pasaką, neva jis gyvenęs 
čia porą mėnesių. Jis sutriko. Matydamas čia pat stovintį poli- 
cininką, pamanė, kad bus geriau sumokėti tiek, kiek ji nori. Iš 
šnipo apdaro kišenės kyšojo jo pasas; kai policininkas paprašė 
parodyti, jis linktelėjo kišenės pusėn, tad policininkas nedrąsiai 
jo siektelėjo. 

Tada Bogusas pamėgino paskutinį kartą, kad būtų visiškai 
tikras. 

— Merilas Overturfas, - tarė jis. - Jis diabetikas? 

Tačiau niekas neatsiliepė; kai kurie suko žvilgsnį į šalį apsi- 
mesdami neišgirdę, lyg būtų dėl jo sutrikę, bijotų, kad jis bet ku- 
rią akimirką gali išsirengti nuogas... 

Gatvėje policininkas sekė jam iš paskos porą kvartalų - aišku, 
norėdamas įsitikinti, kad jis nešoks po automobilio ratais ir ne- 
puls į parduotuvės vitriną. Bet Bogusas ėjo sparčiai, žengė taip, 
lyg aiškiai žinotų, kur eina, ir policininkas atsiliko, o po valan- 
dėlės dingo. Dabar Tramperis vienas traukė skersgatviais aplenk- 
damas Grabeną. Šiek tiek užtruko, kol susigaudė, kur „Leopoldo 
Havelkos' kavinė. Prie durų sudvejojo, ar eiti vidun, tarsi jau Ži- 
notų, ką ten ras, tarsi ieškodamas Merilo nebūtų aptikęs ničnieko 
daugiau nei išgirdo klausinėdamas šičia. 

Įėjęs išvydo nervingąjį padavėją ir nusišypsojo jam. Pamatė 
jauną merginą, kadaise šiek tiek pažįstamą su Merilu. Matė ir tą 
stambią merginą su neono žalumo vokų šešėliais, tikrą lindynės 
madam, pamokslaujančią visą stalą aptūpusiems naujokams. Pa- 
stebėjo barzdotąjį pranašą - susitikimui su juo nesijautė pasiren- 
gęs; pranašas sėdėjo už durų, beveik nepastebimas, taip Ameri- 
koje įsitaiso įkyrūs tapatybės dokumentų tikrintojai ar gudreivos 
bilietų kontrolieriai nešvankių filmų seansuose. Staiga pranašas 
prabilo galingu balsu, ir Bogusas apsisuko norėdamas pamatyti, 
kas taip šaukia. 

- Merilas Overturfas! - sududeno pranašas. - Na, ar radai jį? 

Gal dėl stipraus balso ar todėl, kad Tramperis sustingo be žado 
nepatogiai persisukęs, beveik visi „Havelkos“ lankytojai, regis, 
pagalvojo, jog tas klausimas skirtas jiems, tad irgi sustingo palin- 
kę ties savo kava, arbata su romu, alumi ar brendžiu, nekramty- 
dami, tarp dantų įstrigusiu kąsniu. 

— Tai ar radai? - nekantriai paklausė pranašas. - Sakei, Merilas 
Overturfas, ar ne taip? Juk ieškojai jo? Ar radai? 

Visa „Havelka“ laukė atsakymo. Bogusas delsė; jis jautėsi lyg 
juostos ritė, kurią kažkas pradėjo sukti atgal nepasiekęs pabaigos. 

— Na? - švelniai tarė neoninė mergina. - Ar radai jį? 

— Nežinau, - atsakė Tramperis. 

— Nežinai? - subaubė pranašas. 

Kupinu šleikščios užuojautos balsu neono žalumo mergina 
ėmė maldauti: 

— Nagi, vaikine, eikš, prisėsk. Man atrodo, tau reikia išsikalbė- 
ti, atsikratyti tos naštos. Galiu pasakyti... 

Bet jis puolė su visu lagaminu prie durų, sukdamasis smogė 
juo į slėpsnas padavėjui, ir šis žvitrus išsipustęs vyrukas sulinko 
pusiau, tačiau dar bent akimirką sugebėjo dailiai išlaikyti pusiau- 
svyrą ir slystančius kavos puodelius, alaus bokalus ant padėklo. 

Prie durų pranašas taikėsi sugriebti Bogusą, tačiau šis smuko 
pro šalį ir tik nugirdo jį skelbiant: 

- Jis kažką sumąstęs... 

Durims užsiveriant pasigirdo dar vienas pranašo šūksnis: 

— Nepasiduok. Tu dar... 

Išėjus iš kavinės kažkas šešėlyje tarsi švelniai palietė jo ranką. 

— Merilai... - gailiai suunkštė Bogusas. 

— Gra! Gra! - tarė vyras, pasisuko lyg puolėjas futbolo stadione 
ir kyštelėjo - mūkt! - Tramperiui į pilvą paketą. Kai Tramperis 
atsitiesė, vyras jau buvo dingęs. 

Žengtelėjęs prie šaligatvio krašto, Tramperis atsuko paketą į 
šviesą: jis buvo standus, apsuktas baltu popierium, surištas balta 
virvele. Tramperis nuvyniojo popierių. Neoninėje šviesoje atrodė 
tarsi šokoladas, lygus ir tamsus, palietus keistai lipnus, atsiduo- 
dantis mėtomis. Luitas karamelės su mentolu? Keista dovana. 
Tramperis pasilenkė, uosdamas giliai patraukė nosimi ir lyžte- 
lėjo. Tai buvo grynas hašišas, tiksliai atpjautas keturkampis, vos 
didesnis už plytą. 

Tramperiui suūžė galva mėginant įsivaizduoti, kiek tas gabalas 
vertas. 

Aprasojusiame „Havelkos lange jis pamatė ranką, pratrynusią 
akutę į gatvę. Balsas viduje pranešė: 

— Jis vis dar čia. 

Todėl greitai dingo iš ten. Neketino grįžti į platųjį Grabeną; 
tiesiog atsitiktinai pasuko ta kryptimi ir atsidūrė toje tviskan- 

čioje, kekšių knibždančioje gatvėje. Hašišo plytą sugrūdo į la- 
gaminą. 

Neketino jis ir su kuo nors kalbėtis, bet sutiko aną damą kai- 
liniu paltu su priderinta mova, dabar ji vilkėjo kitais drabužiais. 
Nebeliko nei kailinių, nei movos - buvo apsirengusi pavasarišką 
kostiumėlį, lyg jau būtų buvę šilta. 

Jis paklausė, ar ji turi laiko. 


ŽŽ 
Kaip kas nors susiję su kuo nors kitu 


Raitas mėgino paaiškinti savo filmo kompoziciją lyginda- 
mas su šiuolaikiniu romanu, Helmbarto „Lemtingomis tele- 
gramomis.. 

— Struktūra lemia viską, - kalbėjo jis. 

Paskui pacitavo knygos aplanko reklaminį tekstą, kuriame 
buvo teigiama, kad Helmbartui pavyko pasiekti tam tikrą persi- 
laužimą. „Siužetas, kone visos asociacijos paklūsta sintaksei, re- 
torikai, struktūrai; galima sakyti, kad tai ne personažų, o teksto 
struktūros istorija; Helmbartas daugiau dėmesio skiria ne siuže- 
tui, o sakinio pavidalų variacijoms, kurios darosi vis sudėtinges- 
nės“, - taip ten buvo parašyta. 

Kentas linkčiojo, bet Ralfui labiau rūpėjo, kad jį suprastų 
Tramperis ir Tulpen. Lyginimas su Helmbarto kūriniu turėjo ge- 
riau paaiškinti, kaip Tulpen montuoti, o Tramperiui įgarsinti. 

— Ar pagauni? - paklausė Ralfas Tulpen. 

— O tau patiko knyga, Ralfai? - pasidomėjo Tulpen. 

— Nesvarbu, visiškai nesvarbu, tai neturi jokios suknistos reikš- 
mės! - karščiavosi Ralfas. - Man ji įdomi tik kaip pavyzdys. Ži- 
noma, ji man nepatiko. 

— Man ji pasirodė siaubinga, - tarė Tulpen. 

— Jos beveik neįmanoma skaityti, - pasakė Tramperis, žygiuo- 
damas į tualetą su knyga po pažastimi. Iki šiol jis nebuvo į ją net 
pažvelgęs. 

Tramperis sėdėjo tualete apsuptas pranešimų, jie čia atsirado 
dėl telefono. Ralfas perkėlė telefoną čionai, nes jam įtarimų sukė- 
lė vis gausėjantys tarpmiestiniai skambučiai, nors nė vienas ne- 
prisipažino skambinęs. Jis neabejojo, kad panorę paskambinti į 
užmiestį praeiviai įsmunka iš Kristoferio gatvės. Ralfo manymu, 
žmonės įsėlina, kai jis pats, Bogusas, Tulpen ir Kentas dirba ki- 
tuose studijos kambariuose. Tokie prašalaičiai užsukę nė už ką 
nesugalvos ieškoti telefono tualete. 

— O jeigu užeis pasinaudoti tualetu? - paklausė Tramperis. 

Šiaip ar taip, telefonas buvo perkeltas. Sienos, vandens bake- 
lio dangtis, veidrodis ir lentynos mirgėjo nuo raštelių, telefono 
numerių, skubių prašymų ir Kento pakeverzotų atsakiklio pra- 
nešimų. 

Nukėlęs telefono ragelį Tramperis atsivertė „Lemtingas tele- 
gramas“. Ralfas buvo sakęs, kad dėl vykusios struktūros galima 
atversti knygą bet kuriame puslapyje ir viską tučtuojau perprasi, 
nesvarbu, kur pradėsi skaityti. Tramperis atsivertė per vidurį ir 
nuo pradžios iki pabaigos perskaitė 77 skyrių. 


77 skyrius 

Nuo tos akimirkos, kai ją išvydo, jis suprato. Bet vis dėlto ne- 
siliovė. 

Iš karto pajutome, kad rutulinių lankstų sistema visiškai netin- 
ka. Tai kodėl taip atkakliai ją diegėme? 

Tą pačią sekundę, kai ožka krito, supratome, kad įkliuvome. 
Apsimetinėti būtų buvę absurdiška. Tačiau Merė Bet melavo. 

Nebuvo jokios prasmės šitaip naudoti veržliaraktį. Bet gal būtų 
padėję. 

Niekšiškai išmėsinėtas Čarlzas tikrai nekėlė noro linksmintis. 
Keista, mes nepašiurpome, kai Holė nusijuokė. 

Su tokiomis kojomis Edis negalėjo puoselėti daug vilčių. Ta- 
čiau pažvelgęs į jį būtum pagalvojęs, kad jis tebeturi kojų pirštus. 

- Nesiartink prie manęs! - sukliko Estela, atkišusi į priekį 
rankas. 

Žinojome, kad mintis apie avinžirnius su raguoliais nedera su 
aptepo samprata. Tačiau ir vieni, ir kiti buvo rudi. 

Žinoma, buvo visiškai nelogiška, kad nykštukas bijo didokos 
Haroldo katės. Bet jei esate kada ilgėliau klūpojęs, tikriausiai su- 
vokiate, kad iš apačios regimi daiktai atrodo kitokie. 


Toks buvo 77 skyrius. Susidomėjęs niekšišku Čarlzo išmėsi- 
nėjimu, Tramperis perskaitė tą skyrių dar kartą. Jam patiko frag- 
mentas apie avinžirnius ir raguolius. Perskaitė skyrių trečią kartą 
ir suirzo, kad nežino, kas negerai Edžio kojoms. Ir kas ta Estela? 

Į tualeto duris pabeldė Ralfas - jam reikėjo telefono. 

— Suprantu nykštuką, bijantį didokos Haroldo katės, - per už- 
darytas duris jam pasakė Tramperis. 

Ralfas keikdamasis nuėjo šalin. 

Kur kas sunkiau Tramperiui sekėsi suprasti, kaip Helmbarto 
kūrinys susijęs su Ralfo filmu. Pagaliau pamanė vieną sąsają ra- 
dęs: tikriausiai ir vienu, ir kitu nesistengiama ko nors pasakyti. 
Ta mintis leido Tramperiui kiek lengviau atsidusti. Nusiraminęs 
ėmėsi tualeto reikalų. Tačiau atsipalaidavo šiek tiek per daug ir 
pamiršo pažnaibyti galiuką, kad prasivertų. Žarnelę su užsikim- 
šusiu purkštuku sunku tinkamai nutaikyti. Jis prišlapino sau į 
batą, atšoko, alkūne bloškė į praustuvę telefoną. Skausmingai su- 
siraukęs vėl nukreipė tebešvirkščiančią šlapimo srovelę į unitazą. 
Tramperio situacijoje pradėti šlapintis būdavo kančia, bet staiga 
liautis - dar baisiau. 

Štai tau ir atsipalaidavimas, pagalvojo jis. Prisiminė vieną iš dau- 
gelio „Akthelto ir Gunelės“ pamokų - šiurpią Sprogo istoriją. 

Sprogas buvo Akthelto asmens sargybinis, ginklanešys, tarnas, 
peilių galąstojas, vyriausiasis medžioklis, svarbiausias žvalgas, 
mėgstamas pratybų su ginklais dalyvis ir patikimas kekšių tiekė- 
jas. Lankantis užgrobtuose miestuose Sprogas pirmas ragaudavo 
visa, kas būdavo patiekiama Aktheltui. 

Senis Takas perleido Sprogą Aktheltui, kai sūnui sukako dvi- 
dešimt penkeri. Aktheltas džiaugėsi Sprogu labiau nei bet kuriuo 

iš savo žirgų, šunų ar tarnų. Gimimo dienos proga Aktheltas 
Sprogui padovanojo labai vertinamą gretų belaisvę, vardu Flu- 
viją. Fluvija buvo kritusi į akį ir pačiam Aktheltui, tad akivaizdu, 
kaip jis rūpinosi Sprogu. 

Sprogas nebuvo gretas. Gretų vyrų nelaisvėn jie neimdavo, 
tik moteris. Vyrus priversdavo iškasti didelę duobę, užmėtydavo 
akmenimis iki sąmonės netekimo, tada nustumdavo į tą duobę ir 
sudegindavo. 

Kartą Senis Takas keliavo Švudo pakrante iš karo žygio namo; 
prijoję Žvalgai pranešė, kad priekyje pakrantę užtvėrusi ilga ir- 
klinė valtis, o priešais ją stovi vyras, rankose lyg nesunkų kūjį 
laikantis didžiulį jūros išplautą rąstą. Senis Takas nujojo pirmyn 
kartu su žvalgais pažiūrėti į tą stebuklą. Vyras šviesiais garbano- 
tais plaukais buvo ne daugiau kaip penkių pėdų ūgio, bet jo krū- 
tinė, regis, irgi buvo penkių pėdų platumo. Nematei nei jo kaklo, 
nei riešų ar kulkšnių; visas jis tebuvo didžiulė krūtinė su trumpo- 
mis, beveik be sąnarių galūnėmis ir dar veidas, plokščias ir tuščias 
lyg priekalas, kuriam uždėtas kuokštas šviesių garbanotų plaukų. 
Ant peties jis lengvai laikė dviejų pėdų storio rąstą. 

— Pulk jį, - įsakė Senis Takas vienam iš žvalgų, ir šis suragi- 
no žirgą prieš keistąjį kelmo pavidalo padarą, valtimi užtvėrusį 
pakrantę. Tas milžiniškas nykštukas mostelėjo rąstu tarsi kokia 
beisbolo lazda arkliui į krūtinę, arklys krito negyvas; nykštukas 
išplėšė žvalgą iš susimazgiusių pakinktų ir perlenkęs pusiau be 
vargo sulaužė jam stuburą. Tada vėl pasiėmė savo kuoką ir atsi- 
stojo prie valties dairydamasis į tą pusę, kur stovėjo Senis Takas 
su kitu žvalgu. 

Tramperis prisiminė svarstęs, ar tik antrasis žvalgas laukdamas 
nepridėjo į kelnes. 

Tačiau Senis Takas neturėjo polinkio be reikalo daigoti savo 
karių, tad antrojo žvalgo neaukojo. Išvydęs nykštuką tuoj sume- 
tė, koks jis būtų galingas asmens sargybinis, taigi liepė žvalgui 
kuo greičiausiai lėkti pakviesti kariaunos. Takui to padaro reikėjo 
gyvo. 

Vėliau gal dvi dešimtys vyrų su tinklais ir ilgais kabliais su- 
čiupo galingąjį trolį, užtvėrusį Švudo pakrantę. Šių vyrų vadas 
pirmas pavadino tą būtybę Sprogu. Da Sprog - apytikriai išvertus 
Velnio Rupūžė, - tai ypatinga didžiulė rupūžė, į kurią įsikūnija 
Velnias ir kurios pavidalu šokuoja po žemę; jų tikėjime ji užėmė 
svarbią vietą. 

Bet visa tai niekai. Sprogą mokyti buvo lygiai taip pat lengva 
kaip medžioklinį sakalą, ir jis tapo ištikimesnis Seniui Takui užjo 
geriausią šunį Rocą. Tad Senis Takas, išsiskirdamas su Sprogu ir 
padovanodamas jį sūnui Aktheltui, pasielgė išties tėviškai. 

Tramperis trumpai liovėsi galvojęs apie sakmę ir susimąstė, ar 
Sprogas štai šituo savo gyvenimo laikotarpiu neėmė vis labiau at- 
sipalaiduoti ir manyti viską jau pasiekęs. Tikriausiai ne, svarstė 
Tramperis, nes iš pradžių keletą metų Sprogą kamavo savotiškas 
nevisavertiškumo kompleksas. Senis Takas buvo ne toks reiklus, 
ir Sprogui šeimininko šuns vaidmuo puikiausiai tiko. Tuo tarpu 
Aktheltas buvo Sprogo bendraamžis ir su tarnais palaikydavo ar- 
timesnius santykius; tiesą sakant, Aktheltas mėgdavo išgerti su 
Sprogu, ir šis nebežinojo, kur jo tikroji vieta. Žinoma, Aktheltui 
jis buvo be galo ištikimas ir būtų bet ką dėl jo padaręs, bet Akthel- 
tas gana dažnai elgdavosi su juo kaip su draugu, ir Sprogas jausda- 
vosi sutrikęs. Lygybės tema „Akthelte ir Gunelėje“ reta ir ne itin 
svarbi, nors šiame epizode suskamba jai būdinga skaudžia gaida. 

Vieną vakarą Aktheltas su Sprogu smarkiai pasigėrė Tito kai- 
melyje ir nusvirduliavo namo į pilį per sodą, pakeliui varžyda- 
miesi, kuris išraus storesnį medį. Žinoma, nugalėjo Sprogas, ir 
galbūt šitai suerzino Aktheltą. Kad ir kaip ten buvo, susikibę už 
parankės jie ėjo tiltu per apsauginį pilies griovį, kai Aktheltas pa- 
klausė Sprogo, ar šis neįsižeistų, jeigu Aktheltas permiegotų su 
naująja Sprogo žmona Eluvija. Juk jie galų gale draugai... 

Tikriausiai tas pasiūlymas ir nuslopino sumaištį Sprogo gyve- 
nime. Jis turbūt suprato, kad Aktheltas būtų galėjęs paprasčiau- 
siai pasiimti Fluviją kada panorėjęs, ir, matyt, pagalvojo, kad pra- 
šydamas leidimo Aktheltas pripažįsta Sprogą esant sau lygų. 

Aišku, Sprogui tai buvo netikėta, mat jis ne tik su džiaugsmu 
leido Aktheltui smagintis su Fluvija, bet ir pats nudūmė į kara- 
liaus kambarius siekti savojo malonumo su Akthelto Gunele. 
Aktheltas apie tai nebuvo užsiminęs. Be abejo, Sprogas suklydo 
vertindamas situaciją. 

Tramperis įsivaizdavo, kaip vargšas Sprogas lyg boulingo ka- 
muolys dunda koridorių labirintais į karaliaus kambarius. Štai 
tada Sprogas tikrai atsipalaidavo. 

Ralfas vėl pabeldė į tualeto duris, ir Tramperis nusistebėjo 
savo mintimis. Pažvelgė į knygą, kurią laikė rankose, kažkodėl 
tikėdamasis, kad tai „Aktheltas ir Gunelė , ir nusivylė pamatęs 
tik Helmbarto „Lemtingąsias telegramas“. Tramperis atrakino 
tualeto duris, Ralfas pagal laidą atsekė telefoną praustuvėje. 
Neatrodė nustebęs, kad aptiko jį ten; netraukdamas aparato iš 
praustuvės surinko numerį, pasiklausė signalo „užimta“ ir pa- 
dėjo ragelį. 

Dieve, man reikėtų rašyti dienoraštį, pagalvojo Tramperis. 

Tą vakarą jis pamėgino. Pasimylėjus su Tulpen kilo klausimų. 
Mintyse viena po kitos lėkė analogijos. Jis mąstė apie Aktheltą, 
tamsoje klupinėjantį pas Eluviją, kuri laukė savo kresnojo Sprogo. 
Iš pradžių Fluvija nusigando, nes pamanė, kad tai iš tiesy Sprogas. 
Fluvija su Sprogu buvo susitarę niekada nesimylėti, kai Sprogas 
bus girtas: Fluvija bijojo, kad jis nesulaužytų jai stuburo. Dar ten 
buvo neišverčiamas žodis, susijęs su kvapu, kurį skleisdavo daug 
išgėręs Sprogas. 

Tačiau Fluvija greitai atspėjo, kas su ja mylisi, gal todėl, kad jos 
stuburas tebebuvo sveikas, o gal iš karališko kvapo. „Ak, valdove 
Aktheltai , - sušnibždėjo ji. | 

Tramperis vėl prisiminė vargšą apgautą Sprogą, kaip jis lekia 
į karaliaus kambarius geisdamas Gunelės. Tada pagalvojo apie 
kūdikius ir kontraceptines priemones, apie mylėjimąsi su Bigi, 
palygino su Tulpen. Dienoraštis tebebuvo tuščias. 

Jis prisiminė, kaip Bigi vis pamiršdavo išgerti piliulę. Bogusas 
pakabindavo plastikinę jų dėžutę vonioje ant šviestuvo laido, kad 

Bigi pagalvotų apie kontracepciją kaskart, kai įjungs ar išjungs 
šviesą. Dėl to ji pykdavo, ypač kai pas juos ateidavo Ralfas. 

— Arjau išgėrei šiandien piliulę, Bigi? - išėjęs iš vonios kamba- 
rio klausdavo Ralfas. 

O Tulpen turėjo kontraceptinę spiralę. Aišku, nelemtąją IUK 
Europoje turėjo ir Bigi, bet ten ją ir paliko. Tramperis turėjo pri- 
pažinti, kad ta IUK sukelia tam tikrų pojūčių. Jausdavai ją ten, vi- 
duje, tarsi kokią kūno dalį, dar vieną rankytę ar pirštuką. Neretai ji 
bakstelėdavo. Tramperiui tai patiko. Be to, ji keisdavo vietą. Su Tul- 
pen jis niekada nežinodavo, kur pataikys į spyruoklę, primenančią 
pirštą. Tą naktį apskritai jos nepajuto. Tramperis prisiminė, kad 
Bigi savąją pametė ar išmetė, ir sunerimo, todėl paklausė Tulpen. 

— Tavo įtaisas... - sušnibždėjo jis. 

— Koks įtaisas? 

— "Tas, su spyruokle. 

— A-a... Kaip mano spyruoklė elgėsi šįvakar? 

— Visiškai jos nepajutau. 

— Švelni, ar ne? 

— Bet rimtai - ar tu tikra, kad su ja viskas gerai? - Jis dažnai dėl 
to nerimaudavo. 

Tulpen po juo valandėlę patylėjo, paskui tarė: 

— Viskas gerai, Tramperi. 

— Bet aš nepajutau spyruoklės, - kartojo jis. - Beveik visada ją 
ten jaučiu. 

Tai buvo ne visai tiesa. 

— Viskas gerai, - vėl pasakė Tulpen glausdamasi prie jo. 

Tramperis palaukė, kol ji užmigs, tada atsikėlė ketindamas im- 
tis dienoraščio. Tačiau net nežinojo, kuri dabar diena; nebūtų at- 
spėjęs datos net savaitės tikslumu. Ir galva atrodė tokia pilna visko. 
Mintyse kirbėjo gausybė filmo vaizdų, tikrų ir išgalvotų. Paskui 
atgijo ir nebedavė ramybės mįslingas Helmbarto fragmentas apie 
Edžio kojas. Ir dar reikėjo apmąstyti „Aktheltą ir Gunelę“: regis, 
Tramperis niekaip nepajėgė atsikratyti vaizdo, kaip Sprogas du- 
mia per pilį, genamas sukilusių vilčių. 

Vis dėlto vieną sakinį išspaudė. Jis nepriminė dienoraščiams 
būdingų sakinių. Greičiau ore pakibęs įtampos kamuolys, puiki 
pirmoji eilutė. Netikėtai pačiam sau Tramperis užrašė: 

„Jį man rekomendavo jos ginekologas.“ 

Tai bent būdas pradėti dienoraštį! Jam kilo klausimas: kaip kas 
nors susiję su kuo nors kitu? Tačiau juk reikėjo nuo kažko pradėti. 

Imkime, pavyzdžiui... Sprogą. 
kamuoliuką; ji prisitraukė jo pagalvę prie savosios, suspaudė ją 
kojomis kaip žirklėmis ir toliau ramiai miegojo. 

Vienu kartu - vieną dalyką. Kas nutiko Sprogui? 


28 
Kas nutiko su tuo hašišu? 


R Ganeryje, Bigi, tavo motina davė mums atskirus kambarius, 
nors dėl to jai pačiai teko miegoti su teta Blekstoun, o tėvą pagul- 
dė svetainėje ant sofos. Ir visiškai pamiršome vargšą Kutą, belau- 
kiantį žinios lauke apačioje. Jis praleido naktį vėjo perpučiamame 
„Folksvagene“ ir rytą nubudo sustingęs tarsi medžio gabalas. 

Tačiau po mūsų pranešimo prie pietų stalo nebuvo taip jau ne- 
malonu - žinoma, išskyrus vargą išaiškinti padėtį kurčiajai tetai 
Blekstoun. 

„Esu nėščia, - pasakei tu. - Teta Blekstoun, aš nėščia.“ 

„Nešti čia? - atsiliepė teta Blekstoun. - Ką nešti? Kas ką neš? 
Ką reikia nešti?“ 

Taigi apie gėdingąją naujieną reikėjo šaukte šaukti; kai paga- 
liau teta Blekstoun suprato, jai buvo neaišku, kodėl visi tokie su- 
sijaudinę. 

„Ak, nėščia, - tarė ji. - Kaip gražu. Juk tai visai neblogai!“ 

Ji įsmeigė žvilgsnį į tave, Bigi, gėrėdamasi tavo kūno stebuklu, 
patenkinta, kad jaunimas tebėra vaisingas; bent jau vienu atžvil- 
giu tas jaunimas nepasikeitęs. 

Mes gerai supratome tavo motiną, neprieštaravome jos nuo- 
monei, kad, žinoma, turime miegoti atskiruose kambariuose; 
tik tėvui pakako drąsos užsiminti, kad bent vieną sykį jau esame 
miegoję kartu, tai ką čia dabar saugoti? Bet jis nesiginčijo supras- 
damas, kaip ir mes visi, jog tavo motinai būtina atsiremti į kokį 

formalumą. Galbūt ji jautė - taip, duktė nuskriausta, negrįžta- 
mai suteršta jos vaikystė, bet juk galėtų tyras likti nors dukters 
kambarys. Kam purvinti lovos galvūgalyje sėdinčius meškiukus 
ar visus tuos nykštukus slidininkus, nekaltai išsirikiavusius ant 
komodos? Bent kas nors turi likti nepaliesta. Visi aiškiai tai su- 
pratome, Bigi. 

Rytą susitikome vonios kambaryje. Užkliudžiau tetos Bleks- 
toun dantis, jie įkrito į praustuvę ir garsiai tarškėdami suko ratus 
kriauklėje - tikra burna klajoklė. Tu juokeisi ir karpei virš unitazo 
nagus - toks buvo mano pirmasis šeimos gyvenimo patyrimas. 

Tavo motina stovėjo prie vonios kambario durų ir nervinosi. 

„Viršuje yra dar vienas vonios kambarys , - šūktelėjo ji dukart, 
tartum bijodama, kad tu gali pastoti iš naujo, pagimdyti dvynu- 
kus, ar ko nors dar blogiau. 

Šlaksčiausi vandeniu pažastis, o tu man šnibždėjai: „Ar atsi- 
meni, Bogusai, kaip Kaprune mėginai praustis bidė?“ 

Ir mano galiukas susitraukė nuo tokių ledinių prisiminimų. 


Rytą Tramperis prabilo per sapną įsikniaubęs į švelnius plau- 
kus ant savo pagalvės. 

- Ar atsimeni... - pradėjo jis, bet užuodė nepažįstamus kvepa- 
lus ir atšlijo nuo žmogystos, gulinčios lovoje šalia jo. 

— Atsime... - mieguistai sumurmėjo kekšė. Ji nemokėjo an- 
gliškai. 

Kekšei išėjus Tramperis teprisiminė jos žiedus ir kaip ji jais 
žaidė. Tas žaidimas jai patiko: maži nuo daugiabriaunių akmenu- 
kų atsispindėję šviesos blyksniai lakstė per jų abiejų kūnus. 

— Pabučiuok dabar tą, - rodydavo ji mirgančią švieselę. 

Kai pajudindavo rankas, mažučiai spinduliai pasislinkdavo, 
ryškiais keturkampiais ir trikampiais margindami gilią bambos 
duobutę ir standžias šlaunis. 

Ji turėjo ilgas, dailias rankas ir plonus miklius riešus, tokių jis 
niekad nebuvo matęs. Savo žiedais ji dar ir juokais fechtuodavosi. 

— Na, pamėgink atremti, - sakydavo atsitūpusi priešais jį ant 
siūbuojančios „Taši“ lovos, o pati švysčiodama riešais smūgiavo, 
gynėsi, kirto, vis tai šen, tai ten brūkštelėdama Tramperiui aštria 
žiedo briauna, bet visada švelniai, nepažeisdama odos. 

Kai jis gulėjo ant viršaus, ji ridinėjo žiedus jo nugara. Kartą 
pagavo jos žvilgsnį - atsainiai trūkčiodama ir judėdama apačioje, 
ji vis stebėjo, kaip lubomis laksto žiedų atspindžių prizmės. 

Juozapo aikštėje jis liovėsi žingsniavęs aplink fontaną ir nu- 
sistebėjo, kaip čia atsidūrė. Bandė prisiminti, kiek sumokėjo tai 
kekšei ir kada. Nieko neprisiminė apie tą sandorį, net žvilgtelėjęs 
į tuščią piniginę. 

Pravėrus lagaminą nuo plūstelėjusio puikaus mėtinio šokola- 
do su katžolėmis kvapo jam apsvaigo galva; jis prisiminė hašišo 
plytą. Įsivaizdavo, kaip susimokėtų už pietus jos riekele: paima 
nuo stalo peilį, atrėžia plonytę tarsi popieriaus lapas juostelę ir 
klausia padavėjo, ar pakaks. 

American Express biure prie informacijos stalelio staiga pa- 
klausė apie Merilą Overturfą. Ten sėdintis vyriškis sutrikęs pa- 
lenkė galvą, žvilgtelėjo į žemėlapį priešais, paskui atsigręžė į di- 
desnį ant sienos. 

— Overturvas? - pasitikslino. - Kur tai yra? Ar žinote kokį 
miestą netoliese? 

Išsiaiškinus nesusipratimą Tramperis buvo nukreiptas prie paš- 
to stalo. Ten mergina ryžtingai papurtė galvą: American Express 
nėra nuolatinės pašto dėžutės Merilo vardu. 

Bogusas vis tiek norėjo palikti laišką. 

— Na, galime jį palaikyti, - atsakė mergina, - kokią savaitę, ne 
ilgiau. Paskui laiškas jau bus miręs. 

Miręs laiškas? Matyt, net ir žmogaus žodžiai gali mirti. 

Vestibiulyje ant skelbimų lentos kabėjo rašteliai apie įvairiau- 
sius dalykus. 


ANA, DĖL DIEVO MEILĖS, GRĮŽK NAMO! 

SPECIALUS TELEĮRAŠO KARTOJIMAS ŠIOS SAVAITĖS 
NFL RUNGTYNĖS / REG. RODOMAS SEKM. 

VAK. 2 IR 4 VAL. / ATOMINĖS ENERGIJOS KOM.,, 
KERNTNERŠTRASĖ 23, VIENA I / BŪTINAS JAV PASAS. 


KARLAI, SUGRĮŽAU, ESU SENOJOJE VIETOJE. 


PEČA, PASKAMBINK Į KLAGENFURTĄ 09-03-79 IKI 
TREČ., JEIGU NE, TADA VAŽIUOK SU GERIGU Į 
GRACĄ, SUSIRASK HOFŠTAINERĮ KET V. VAK. PO 11 
VAL. / ERNSTAS. 


Prie jų Tramperis pridėjo savąjį: 
MERILAI, DUOK MAN KOKIĄ ŽINIĄ / BOGLAS 


Jis stovėjo Kerntnerštrasėje ant šaligatvio jausdamas pavasa- 
rišką šilumą ir stebėjosi, kodėl gruodis toks švelnus; tada jį pirmą 
kartą ir užkalbino tas vyras su žandais kaip obuoliukais ir pete- 
liške po kaklu. Jo burna buvo tokia putli ir apvali, kad dabitiš- 
ki ūsai rietėsi beveik taisyklingu apskritimu. Tramperis nė kiek 
nenustebo išgirdęs jį kalbant angliškai: vyriškis atrodė panašus į 
degalinės darbuotoją, Tramperio pažįstamą Ajovoje. 

- Sakykit, jūs irgi amerikietis? - paklausė vyras. Jis atkišo ran- 
ką Tramperiui. - Aš Arnoldas Malkeihis, - pridūrė sugriebęs ir 
energingai purtydamas Tramperio plaštaką. 

Bogusas mėgino sugalvoti kokį malonų atsakymą, kai staiga 
Arnoldas Malkeihis jį trūktelėjo ir pargriovė ant žemės. Nors ir 
storuliukas, Malkeihis-buvo labai vikrus; Bogusas keturpėsčias 
dar tik mėgino keltis, o tas jau šoko jam už nugaros ir išplėšė 
iš rankų lagaminą. Tada susuko Tramperiui dvigubą „viščiuko 
sparnelį “ir galutinai patiesė ant šaligatvio. 

Po smūgio kakta į šaligatvį Tramperis jautėsi kiek apsvaigęs, bet 
pagalvojo, ar tik nebus Arnoldas Malkeihis senas jo pažįstamas, 

imtynių treneris. Bandė raustis atmintyje, bet pamatė pričiuožusį 
automobilį, iš jo iššoko du vyrai. Vienas įkišo nosį į Tramperio 
lagaminą ir smarkiai patraukė orą. 

— Jis čia, tvarka, - pranešė kitiems. 

Automobilio durys buvo praviros. Vėl sapnuoju tą sapną, pa- 
galvojo Tramperis, bet visiškai realiai jautė pečius beištrūkstant iš 
sąnarių, o tiedu vyrai, padėję Arnoldui Malkeihiui įgrūsti Bogusą 
į automobilį, atrodė visai tikri. 

Ant užpakalinės sėdynės jie iškratė jį taip greitai ir nuodugniai, 
kad tikriausiai būtų galėję pasakyti, kiek dantukų turi šukos jo 
kišenėje. Arnoldas Malkeihis sėdėjo priekyje ir vartė Tramperio 
pasą. Paskui išvyniojo hašišo plytą, apuostė, palietė lipnų paviršių 
ir palaižė rupūžę primenančiu liežuviu. 

— Kuo gryniausias, Arni, - tarė vienas iš vyrų greta Boguso. 
Kalbėjo gryniausiu Alabamos akcentu. 

- Taigi, - atsiliepė Arnoldas Malkeihis, vėl suvyniojo hašišą, 
įdėjo atgal į Tramperio lagaminą, tada persilenkė per priekinę 
sėdynę ir nusišypsojo Bogusui. 

Arnoldas Malkeihis buvo gal keturiasdešimties, visas žvilgan- 
tis ir apkūnus; Tramperis tarp kitko pagalvojo, kad Malkeihis ką 
tik atliko geriausią pritraukimą prie savęs ir dvigubą „viščiuko 
sparnelį , kokius jam teko nelaimė patirti per visą imtynininko 
karjerą. Dar jis mąstė, kad visi vyrai automobilyje maždaug ketu- 
riasdešimties metų ir tikriausiai amerikiečiai. Tačiau kiti nebuvo 
žvilgantys ir apkūnūs. 

— Tik nesijaudink, mano berniuk, - tarė Arnoldas Malkeihis 
tebesišypsodamas Bogusui. Kalbėjo pro nosį, prastai mėgdžioda- 
mas V. K. Fildsą. - Aišku, kad tu nekaltas. Na, kaip čia geriau 
pasakius, beveik nekaltas. Noriu pasakyti - nepastebėjome, kad 
mėgintum grąžinti tuos narkotikus. 

Jis mirktelėjo vyrams, sėdintiems Bogusui iš šonų. Jie paleido 
jo rankas ir leido pasitrinti maudžiančius pečius. 

— Tik vienas klausimas, sūnau, - vėl prabilo Malkeihis. 

Jis laikė iškėlęs popieriaus skiautę - tai buvo raštelis, Boguso 
paliktas Merilui American Express skelbimų lentoje. 

— Kas tas Merilas? - paklausė Malkeihis; Tramperis tik spok- 
sojo į jį, tad Malkeihis kalbėjo toliau: - Ar tas Merilas gali būti 
pirkėjas, sūnau? 

Tramperis bijojo kalbėti. Kad ir kas būtų, jie žino kur kas dau- 
giau už mane, mąstė Tramperis, tad norėjo lukterėti ir pamatyti, 
kur važiuoja automobilis. 

- Mielasis mano berniuk, - šnekėjo Malkeihis, - mes žinome, 
kad neieškojai tų narkotikų, bet galime tik spėlioti, ką ketinai su 
jais daryti. 

Tramperis netarė nė žodžio. Mašina apsuko Švarcenburgo aikš- 
tę, važiavo ratu apie tą vietą, kur jį įsisodino. Tramperis suprato 
per daug prisižiūrėjęs kino filmų: juose policininkai ir sukčiai at- 
rodė neįtikėtinai panašūs, ir dabar jis negalėjo tvirtai nuspręsti, 
prie kurių derėtų skirti šituos vyrus. 

Arnoldas Malkeihis atsiduso. 

- Žinai, - tarė jis, - bent aš manau, kad būsime, ko gero, apsau- 
goję tave nuo nusikalstamos veikos. Iki šiol nusikaltai tik vienu 
atžvilgiu - neveikimu, bet jeigu tam žmogeliui Merilui norėjai 
parduoti savo luitą, čia jau visai kitoks nusikaltimas. 

Jis mirktelėjo Bogusui ir palaukė, gal šis atsilieps. Bogusui už- 
gniaužė kvapą. 

-— Nagi, - paragino Arnoldas Malkeihis. - Kas tas Merilas? 

— O kas jūs? - pratarė Bogusas. 

— Aš Arnoldas Malkeihis, - atkišęs ranką ir mirktelėjęs pasakė 
Arnoldas Malkeihis. 

Norėjo vėl paspausti ranką, bet Bogusas dar nepamiršo pri- 
traukimo prie savęs ir dvigubo „viščiuko sparnelio', tad sudvejo- 
jo, ar priimti kibią Arnoldo Malkeihio saują. 

— Turiu tau dar vieną klausimą, pone Fredai Tramperi, - pri- 
dūrė Arnoldas Malkeihis; jis liovėsi purtęs Tramperio ranką ir 
staiga surimtėjo, kiek gali surimtėti žvilgantis storulis. - Kodėl 


pametei žmoną? 


29 
Kas nutiko Sprogui? 


iais kovos kirviu nušniojo kiaušius. Tada ištrėmė prie gimtojo 
Švudo krantų. Kad nepamirštų esąs kastruotas, kartu ištrėmė ir jo 
gašliąją žmoną Fluviją. Taip buvo įprasta bausti tuos, kurie seksu- 
aliai kėsinasi į karaliaus šeimos narį. 


Paklausta, kodėl ginekologas rekomendavo išsiimti kontra- 
ceptinę spiralę, ji atsako vis tuo pačiu mane siutinančiu gestu, 
pajudindama velniškai patrauklų papą; kilsteli tą didelę krūtį lyg 
sakytų, kad kontraceptinė spiralė, yra ji ten ar nėra, - tai tik jos 
vienos reikalas. 

— Kada jis ją išėmė? - klausiu, o ji gūžteli pečiais, lyg neketintų 
vargintis ir raustis atmintyje. Man atrodo, kad jau keletą kartų 
nejutau tenai tos mažos spyruoklės prisilietimo. 

— Kodėl nepasakei man, dėl Dievo meilės? Galėjau užsimauti 
gumytę. 

Ji lyg niekur nieko murmteli, kad ginekologas nerekomendavo 
ir gumytės. 

— Ką?! - klykiu aš. - Kodėl jis patarė ištraukti tą daiktą? 

— Dėl mano pageidavimo, - išsisukinėja ji, - pirmiausia jis re- 
komendavo kaip tik šitai, 

Vis dar nesusigaudau; man kyla įtarimas, kad vargšė mergina 
nesupranta dauginimosi fiziologijos. Bet netrukus paaiškėja, kad 
tai aš nesuprantu šitos merginos. 

- Tulpen, - sakau iš lėto, - koks tas tavo pageidavimas, dėl ku- 
rio rekomenduojama pašalinti kontraceptinę spiralę? 

Žinoma, atsakyti jai jau nebūtina; užtenka, kad suformulavau 
tą klausimą. Ji nusišypso ir parausta. 

- Kūdikis? - sakau. - Tu nori kūdikio? 

Ji šypsodamasi linkteli. 

- Galėjai pasakyti. Ar net paklausti manęs. 

- Aš bandžiau, - taria ji išdidžiai, ir jaučiu, kad tuoj vėl kilste- 
lės papą. 

— Na, velniai rautų, ir man būtų derėję pareikšti savo nuomonę. 

- Tai bus mano kūdikis, Tramperi. 

— Ir mano)! - rėkiu. 

— Nebūtinai, Tramperi, - sako ji tipendama per kambarį tarsi 
viena iš jos abejingųjų žuvyčių. 

— Su kuo dar esi miegojusi? - klausiu kaip kvailys. 

- Su niekuo, - atsako ji. - Tiesiog tau tas kūdikis neturi rūpėti 
daugiau, negu tu pats nori. 

Žiūriu nepatikliai, tad ji priduria: 

— Arba tau jis rūpės ne daugiau, negu aš leisiu, mėšle tu. 

Ji nerūpestingai suka į vonios kambarį su laikraščiu ir keturiais 
žurnalais; gal laukia, kad aš... ką? Užmigčiau? Palikčiau ją vieną? 
Imčiau melstis, kad gimtų trynukai? 

— Tulpen, - kreipiuosi į vonios kambario duris, - turbūt tu jau 
nėščia... 

- Jei nori, gali išsikraustyti, - atsiliepia ji. 

- Dieve mano, Tulpen! 

— Tramperi, nesiblaškyk lyg patekęs į spąstus. Kūdikiai gimsta 
ne tam. 

Ji sėdi ten valandą, ir man tenka šlapintis virtuvėje į kriauklę. 
Galvoju. Iki mano operacijos liko tik dvi dienos - gal reikia steri- 
lizuoti visą tą sistemą, jei jau kažkas su ja bus daroma. 


Tačiau išėjusi iš vonios kambario ji atrodė ne tokia atšiauri, 
labiau pažeidžiama, ir kone tą pačią akimirką jis pajuto, kaip 

smarkiai jam norisi tapti tokiam, kokio jai reikia ir kokio tikisi. 
O jos klausimas visiškai nuginklavo. Ji droviai ir meiliai pasitei- 
ravo: 

- Jeigu vis dėlto būtum susijęs su kūdikiu, kitaip tariant, jeigu 
tu jo nori, ko labiau norėtum, berniuko ar mergaitės? 

Velnias griebtų, Tramperis pasijuto nekenčiantis pats savęs, nes 
atsiminė šiurkštų kadaise Ralfo papasakotą anekdotą. Na, Žinai, 
ką tik išbarškinta mergina klausia savo vaikino: „Džordžai, ko 
norėtum - mergaitės ar berniuko? Džordžas valandėlę svarsto ir 
sako: „Kad gimtų negyvas.“ 

— Tramperi, - vėl paklausė Tulpen, - berniuko ar mergaitės? 
Ar tau tas pats? 

— Mergaitės, - tarė jis. 

Tulpen buvo susijaudinusi, smagi, džiovino plaukus susukusi į 
didelį rankšluostį ir tvarsėsi lovoje 

— Kodėl mergaitės? - klausinėjo. Nenorėjo palikti tos temos, 
pokalbis jai patiko. 

— Nežinau, - sumurmėjo jis. 

Galėjo sumeluoti, bet plėtoti ir dailinti tokį melą buvo sunku. 
Tulpen paėmė jį už rankų, atsisėdo priešais lovoje ir nekreipė dė- 
mesio į nukritusį rankšluostį. 

— Nagi, - tarė ji. - Dėl to, kad jau turi berniuką? Ar tikrai? Ar 
tau iš tiesų labiau patinka mergaitės? 

— Nežinau, - irzdamas atsakė jis. 

Ji paleido jo rankas. 

— Nori pasakyti, kad tau nerūpi. Ar tikrai nerūpi? 

Tramperis buvo įspraustas į kampą. 

— Tulpen, aš nenoriu jokio kūdikio. 

Ji kedeno rankšluosčiu plaukus, tad veido beveik nebuvo matyti. 

— O aš, Tramperi, jo noriu, - pasakė ji. Paleido rankšluostį ir 
žvelgė tiesiai jam į akis taip įdėmiai, kaip dar niekas, išskyrus Bigi, 
nebuvo žiūrėjęs. - Todėl ketinu jį pagimdyti, ir nesvarbu, ar tau 
tai rūpi ar ne. Ir nieko nereikės daugiau negu visada, - kalbėjo ji 
su kartėliu. - Visa, ką tu turi daryti, - tai mylėtis su manimi. 

Tą pačią minutę jis kuo labiausiai panoro su ja pasimylėti; tiesą 
sakant, suprato, kad turi pasimylėti ir kuo greičiau. Tačiau kokia 
košė žliugsėjo jo galvoje! Jo protas buvo puikiai įgudęs išsisuki- 
nėti. Jis galvojo apie Sprogą... 

Tas senas žirgų galabytojas, medžiarovys, dundantis per kara- 
liaus rūmus, svaidantis į šalis sargybinius prie karaliaus miega- 
mojo. Ir tiesiai į prašmatnią lovą. Aišku, ten gulėjo šydu prisi- 
dengusi, išsikvepinusi Gunelė, laukianti savo valdovo Akthelto. 
Įžengia penkių pėdų augumo rupūžė. Ar jis šoko ant jos? 

Kad ir ką jis ten darė, buvo per lėtas. Tekstas pasakoja, kad 
Gunelę „jis beveik išniekino. Beveik. 

Tikriausiai Aktheltas išgirdo Gunelės klyksmą net tarnų pu- 
sėje, paskendęs svaigiame Eluvijos guolyje. Jam nė iš tolo nebūtų 
šovę į galvą, kad jo karalienę puola Sprogas; tiesiog suprato, kad 
klykia jo žmona. Aktheltas ištrūko iš Fluvijos glėbio, užsimetė 
strėnjuostę ir galvotrūkčiais pasileido į karališkuosius kamba- 
rius. Ten drauge su septyniais pilies sargybiniais užmetė tinklą, 
sučiupo besidraskantį Sprogą ir keliais žarstekliais nutraukė nuo 
alpstančios karalienės Gunelės. 

Pagal paprotį kastruojama būdavo naktį, tad dar tą patį vaka- 
rą vargšui Sprogui kovos kirviu buvo nukapoti kiaušai. Aktheltas 
toje ceremonijoje nedalyvavo; nebuvo ir Senio Tako. 

Aktheltas gedėjo draugo. Tik po kelių dienų jis drįso pa- 
klausti Gunelės, ar Sprogas iš tiesų... na, paėmė ją, ji tikriausiai 
suprantanti, ką jis turi galvoje. Ji suprato. Sprogas jos nepaėmė. 
Kažkodėl Akthelto nuotaika dėl to dar labiau sugedo, ir Gunelė 
ne juokais įširdo. Ir Aktheltui, ir Seniui Takui reikėjo pasisteng- 
ti, kol įtikino ją nereikalauti viešai, kad Fluvija būtų išmesta šer- 
nams. 

Tie šernai gyveno gynybiniame griovyje; Tramperis taip ir ne- 
sugebėjo išversti, kodėl jie ten buvo laikomi, - tai atrodė visai 
beprasmiška. Gynybiniai grioviai turėjo būti pilni vandens, bet 
galbūt šis griovys buvo nesandarus ir niekaip nesisekė jo patai- 
syti, tad vietoj vandens jame lakstė laukiniai šernai. Tai tik dar 

vienas įrodymas, koks senoviškas, suveltas epas yra „Aktheltas 
ir Gunelė“. Senajai skandinavų žemaičių kalbai jos skurdūs, neiš- 
plėtoti epiniai kūriniai neteikia daug garbės. 

Pavyzdžiui, prie legendos apie Sprogą grįžtama per daugybę 
puslapių nuo tos vietos, kai jis su Fluvija ištremiamas į Švudo pa- 
krantę. Kartą pavargęs ir nuskuręs keliautojas įžengia į Tako ka- 
ralystę ir pasiprašo nakvynės pilyje. Aktheltas klausia atvykėlio, 
kokių jam yra tekę patirti nuotykių, - Aktheltas mėgsta įdomias 
istorijas, - ir nepažįstamasis papasakoja baisų nutikimą. 

Jiedu su broliu, jaunu gražuoliu, jodami palei Švudą puikiais 
balto smėlio paplūdimiais aptiko tamsiaveidę gašlaus būdo 
mergą ir ją palaikė kokia tyruose gyvenančia ir žuvimi mintan- 
čia moterimi, pamesta savo genties ir ištroškusia vyrų. Ji visaip 
rodė geidžianti ateivių, tad jaunasis keliautojo brolis užgulė ją 
čia pat, pakrantėje, ir nedelsdamas patenkino savo aistrą. Ta- 
čiau tos mergos troškulį apmalšino tik iš dalies, todėl keliauto- 
jas jau ir pats rengėsi ją apžergti, kai išvydo, kad brolį netikėtai 
pastvėrė apvalainas, šviesiaplaukis, į žvėrį panašus vyras tokia 
plačia krūtine, jog „būtų galėjęs visą jūrą praryti. Siaubo ap- 
imto keliautojo akyse tas baisus šviesiaplaukis dievas, „iš stuo- 
mens kaip rutulys“, lankstė, laužė, plėšė, traiškė, maigė ir kitaip 
niokojo jo brolį. 

Tas „rutulys“ — tai, žinoma, Sprogas, o ant smėlio gulinti mo- 
teris, juoku ir dejonėmis raginusi paimti ją kuo greičiau, buvo 
Eluvija. 

Aišku, gerai, kad prabėgo tiek laiko, o jie vis kartu ir veikia iš- 
vien. Tačiau keliautojui toks požiūris netiko. Jis nulėkė tenai, kur 
jie su broliu buvo palikę pririštus arklius. 

Žirgai sutraiškyta krūtine gulėjo negyvi. Atrodė, tarsi jiems 
ragais būtų trenkęs milžiniškas avinas, o greta gulėjo rąstas, ku- 
rio nebūtų įstengęs pakelti joks žmogus. Tad keliautojas nubėgo 
tolyn, nes iš paskos skuodė Sprogas. Laimė, keliautojas kadaise 
buvo vertęsis pasiuntinio amatu, tad galėjo bėgti greitai ir ilgai. 
Jis lėkė ilgais lengvais žingsniais, bet kaskart atsigręžęs matydavo 

Sprogą, bėgantį tartum švilpikas, tapsenantį varganomis trumpo- 
mis kojomis. Tačiau neatsiliekantį. 

Keliautojas nubėgo kelias mylias, atsisuko pažiūrėti ir pamatė 
Sprogą. Buvo neišvaizdus, bet plaučius turėjo kaip arklio. 

Keliautojas bėgo visą naktį, klupinėdamas ant akmenų, griū- 
damas, keldamasis, pasiklydęs tamsoje. Bet užtekdavo jam stab- 
telėti, ir tuoj pat išgirsdavo, kaip netoliese vis arčiau lyg uždusęs 
lokys šnopuoja Sprogas, drebindamas žemę it penkių pėdų didu- 
mo dramblys. 

Rytą keliautojas kirto Švudo ribą ir vos laikydamasis ant kojų 
pasiekė Lesko miestą Tako karalystėje. Sustojo miesto aikštėje 
gaudydamas kvapą, nuolankiai nuleidęs galvą, atgręžęs nuga- 
rą ton pusėn, iš kurios kas akimirką tikėjosi išgirsti atidundant 
žingsnius. Taip jis prastovėjo ne vieną valandą, kol pagaliau gera- 
širdžiai Lesko gyventojai įsivedė jį vidun, pavalgydino ir papasa- 
kojo, kad visa tai žinodami jauni vyrai iš Lesko niekada neplaukia 
prie Švudo krantų. 

— Da Sprog, - pasakė jauna našlė, brūkštelėjusi sau ant krūtinės 
rupūžės ženklą. 

— Da kvinna des Sprog (Sprogo moteris), - tarė vienarankis 
jaunuolis, kuriam pavyko išsigelbėti. Jis užvertė akis aukštyn. 

Štai kas nutiko Sprogui. 

O kaip Bogusas Tramperis? Kas nutiko jam? Jo smegenis galų 
gale užliūliavo oro žarnelės gurgėjimas, ir jis užmigo sėdėdamas, 
padėjęs smakrą ant lentynos ties vėžlių akvariumu. 

Tulpen visą valandą gulėjo susisukusi šalia jo ir laukė, kol jis 
atsibus ir pasimylės su ja. Bet Tramperis neatsibudo, ir ji liovė- 
si laukusi. Jau ilgai išlaukiau, pagalvojo ji, tad išsitiesė lovoje ir 
Tada nuėjo į vonios kambarį ir išsivėmė. Užvalgė jogurto. Jautėsi 
gerokai nusiminusi. 

Grįžusi į lovą Tramperį rado ten pat, miegantį prie vėžlių. Prieš 
užsnūstant jai šovė į galvą, kad jei dabar rastų porą tų didžiulių 
tūtų, kurias prie garso signalo tvirtina dyzelinių sunkvežimių 


VANDENS METODAS 307 


vairuotojai, pridėtų jam prie ausų ir taip papūstų, kad viskas iš- 
lėktų iš jo smegenų ir atmintis liktų tuščia ir švari. Ji pamanė, kad 
galbūt tai padėtų. 

Tikriausiai Tulpen per daug neklydo. Bet kuriam žmogui būtų 
sunku miegoti padėjus smakrą ant lentynos, o Bogusas sapnavo 
Merilą Overturtą. 


30 
Kas nutiko Merilui Overturfui? 


Kadaise Tramperis buvo skaitęs žurnale straipsnį apie šnipi- 
nėjimą. Prisiminė, kad JAV iždo departamentas kontroliuoja Fe- 
deralinį narkotikų biurą ir Slaptąją tarnybą, o CŽV koordinuoja 
visą žvalgybinę valstybės veiklą. Tai atrodė tikėtina; jo nerimas 
šiek tiek atlėgo. 

Jis sėdėjo Amerikos konsulato Vienoje tarnybinėse patalpo- 
se, tad tikėjosi, kad jo neketinama nužudyti ir įmesti į Duno- 
jų - bent jau kol kas. Jeigu Tramperis dar bent kiek abejojo kur 
atsidūręs, abejonės išsisklaidė, kai į kambarį nervindamasis įėjo 
vicekonsulas. 

— Aš vicekonsulas, - tarė jis atsiprašydamas Arnoldui Malkei- 
hiui, kuris, regis, buvo svarbesnis už vicekonsulą. - Noriu pra- 
nešti, kad ten yra jūsų žmogus, prašom... 

Arnoldas Malkeihis išėjo pažiūrėti, kas ten darosi. 

Pasak vicekonsulo, žmones, atėjusius laikyti JAV imigracijos 
egzamino, gąsdino vienas iš Malkeihio galvažudžių, stambus 
vyras su pamėlusiu nudegimo randu. Malkeihis grįžo po dviejų 
minučių; tas vyras su randu atėjo laikyti imigracijos egzamino, 
šiurkštokai pareiškė jis vicekonsului. 

— Įleiskite jį, - patarė Malkeihis. - Šitokios grėsmingos išvaiz- 
dos vyrukas visada pravers. 

Paskui jis ėmėsi Boguso Tramperio. 

Apie Tramperį jie turėjo ir gerų, ir blogų duomenų. Ar jis Ži- 
nąs, kad Amerikoje paskelbtas dingusiu be žinios? Ar žinąs, kad 
jo Žmona nenutuokia, kur jis išvyko? 

— Ne taip jau seniai išvykau, - tarė Tramperis. 

Malkeihis paprieštaravo: žmonos nuomone, jo nėra jau gana 
ilgai. Tramperis paaiškino, kas toks Merilas Overturfas. Papasa- 
kojo nieko neketinęs daryti su tuo hašišu, nors tikriausiai būtų 
pardavęs, jei būtų pasitaikęs koks pirkėjas. Išklojo, kad viena kek- 
šė pasiėmė visus jo pinigus ir kad apskritai ne visai susigaudąs, 
kas aplinkui vyksta. 

Malkeihis linktelėjo; visa tai jis jau žinojo. 

Bogusas paprašė jo, kad padėtų surasti Merilą Overturfą; štai 
tada Malkeihis pasiūlė sandorį. Jis surasiąs Merilą Overturfą, bet 
pirma Bogusas turėsiąs šiek tiek pasitarnauti Arnoldui Malkei- 
hiui, JAV vyriausybei ir doriems viso pasaulio žmonėms. 

— Ką gi, man tinka, - tarė Bogusas. Jis iš tiesų norėjo surasti 
Merilą. 

— Tau turi tikti, - atsiliepė Malkeihis. - Be to, tau reikia pinigų 
lėktuvo bilietui namo. 

— Nežinau, ar skrisiu namo. 

— Užtat aš žinau, - atšovė Malkeihis. 

— Merilas Overturfas, manau, yra Vienoje, - pasakė Trampe- 
ris. - Kol jo nerasiu, niekur iš čia neišvyksiu. 

Malkeihis pasišaukė vicekonsulą. 

— Paieškokite to Overturfo, - paliepė jam. - Dabar pereisim 
prie reikalo. 

Bogusui Tramperiui buvo išaiškintas tasai „reikalas“. Viskas 
gana paprasta. Tramperis gaus kelis tūkstančius dolerių šimtinė- 
mis. Jis turės trintis aplink Leopoldo Havelkos Kaffeehaus, laukti 
vyro, kuris visą laiką kartojo Gra! Gral! ir įkišo Tramperiui paketą 
su hašišu; kai pasirodys, reikės atiduoti jam pinigus. Tada Tram- 
peris bus nugabentas į Švechato oro uostą ir įsodintas į lėktuvą, 
skrendantį į Niujorką. Su savimi jis vešis tą hašišo plytą; Kenedžio 
oro uosto muitinėje bus apieškotas, hašišas surastas. Tramperis 

bus iš karto sučiuptas ir išvežtas limuzinu. Tas limuzinas nuveš jį 
į bet kurią vietą Niujorke, kur tik Tramperis panorės; paskui jau 
bus laisvas. 

Visa tai atrodė visiškai nesudėtinga. Tramperis nesuprato, kam 
to reikia, bet niekas nė neketino nieko aiškinti. 

Jis buvo pristatytas ponui inspektoriui daktarui Volfgangui Den- 
celiui, kuris, matyt, atstovavo Austrijos pusei. Inspektoriaus Den- 
celio prašymu Tramperis turėjo kuo smulkiau nupasakoti, kaip at- 
rodė vyras, sakęs Gra! Gra! Inspektorių daktarą Dencelį Tramperis 
jau buvo matęs; tai pasirodė esąs tas pats Žvitrusis dabita padavėjas, 
kuriam Tramperis išvertė padėklą su kava ir alaus bokalais. 

Bogusui nepatiko tik viena plano dalis - atidavus pinigus iš- 
kart atsidurti Niujorko lėktuve. 

— Nepamirškite Merilo Overturfo, - priminė jis Malkeihiui. 

— Mano gerasis berniuk, - atsiliepė Arnoldas Malkeihis, - į oro 
uostą važiuosiu taksi drauge su tavimi, ir tasai Overturfas sėdės 
automobilyje šalia mūsų. 

Nors Malkeihis buvo ne iš tų žmonių, kuriais galėtum drąsiai 
pasitikėti, bent jau jo dalykiškumas abejonių nekėlė. 

Bogusas patraukė į „Havelką“ ir tris vakarus iš eilės sėdėjo ten 
su savo penkiais tūkstančiais dolerių, bet Gra! Gra! sakęs vyras 
nepasirodė. | 

— Ateis, - tvirtino Arnoldas Malkeihis. Jo nenugalimas pasiti- 
kėjimas savimi kėlė šiurpą. 

Penktąjį vakarą tas vyras užėjo į „Havelką“. Tačiau į Bogusą jis 
nekreipė jokio dėmesio; atsisėdo prie stalelio atokiau ir nė karto 
net nepažvelgė į jį. Kai sumokėjo padavėjui - o iš tikrųjų ponui 
inspektoriui daktarui Denceliui - ir apsivilkęs paltą pasuko prie 
durų, Bogusas pamanė turįs veikti. Priėjo tiesiai prie jo, lyg būtų 
staiga atpažinęs seną draugą, šūktelėjo: Gra! Gra! - stvėrė vyrą už 
rankos ir ėmė purtyti. Tačiau tasai apstulbęs lyg suakmenėjo; taip 
stengėsi išsisukti nuo Boguso, nė nepratarė Gra! 

Bogusas nusekė jam iš paskos į gatvę; ten tas vyras jau lyg mė- 
gino sprukti. Bogusas vėl riktelėjo Gra!, griebęs atsuko jį veidu į 

save, čiupo voką su pinigais ir įspraudė į drebantį delną. Bet vyras 
metė voką ir kiek įkabindamas nudūmė šalin. 

Ponas inspektorius daktaras Dencelis išėjo iš „Havelkos“ ir pa- 
kėlė voką nuo šaligatvio. 

- Reikėjo palaukti, kol jis prieis prie tavęs, - pasakė jis Tram- 
periui. - Man rodos, tu jį nubaidei. 

Ponas inspektorius daktaras Dencelis buvo mažų mažiausia 
genialiai santūrus. 

Važiuojant taksi į Švechato oro uostą Arnoldas Malkeihis širdo: 

— Tai bent mėšlas! Na, vaikine, suknisai viską iki dugno! 

Merilo Overturfo automobilyje nebuvo. 

— Aš nekaltas, - atsakė Bogusas. - Nepaaiškinote man, kaip 
paduoti jam pinigus. 

— Žinai, nemaniau, kad mėginsi sugrūsti juos jam į gerklę. 

— Kur Merilas Overturfas? - paklausė Tramperis. - Sakėte, kad 
jis bus čia. 

— Vienoje jo nebėra, - atsiliepė Malkeihis. 

— O kur jis? - nenurimo Tramperis, bet Malkeihis nenorėjo 
kalbėti. 

— Sužinosi, kai atvyksim į Niujorką, - tepasakė. 

Į Niujorką jie vėlavo; Lufthansa skrydis vis buvo atidėliojamas. 
Frankfurte, kur reikėjo persėsti, eilės tūpti laukė daugybė lėktuvų, į 
artimiausią Niujorko reisą su TWA jie nespėjo ir galų gale sėdo į di- 
džiulį Pan Am 747. Jų bagažas išskrido anksčiau anuo TWA lėktuvu. 
Niekas negalėjo paaiškinti, kaip čia atsitiko, ir Malkeihis nervinosi. 

— Kur padėjai tą šlamštą? - klausinėjo jis Tramperio. 

- Į lagaminą, - atsakė Tramperis, - su visais kitais daiktais. 

— Kai Niujorke jį ras, - tarė Malkeihis, - žinai, būtų neblogai, 
jei apsimestum, kad nori pabėgti. Ne itin toli, žinoma, tegu tave 
pagauna. Tavęs nemuš, nieko tau nedarys, - pridūrė jis. 

Atskridus į Niujorką virš Kenedžio oro uosto vėl grūdosi lėk- 
tuvai, tad teko valandą sukti ratus. Kai pagaliau nutūpė, buvo jau 
vėlyva popietė, ir prireikė valandos, kol jie susirado savo lagami- 
nus. Malkeihis pasitraukė Bogusui priėjus muitinę. 

— Ar turite ką deklaruoti? - mirktelėjo Bogusui vyras. 

Tai buvo stambus, geraširdis negras, rankos lyg juodojo lokio 
letenos; jis ėmė raustis Boguso daiktuose. 

Eilėje už Tramperio stovėjo daili mergina, ir jis atsigręžęs jai 
nusišypsojo. Kažin ar ji nustebs, kai mane suims? 

Muitininkas jau ištraukė rašomąją mašinėlę, magnetofoną, vi- 
sas juostas ir pusę Tramperio drabužių, bet hašišo dar nerado. 

Bogusas nervingai apsidairė, maždaug taip, kaip, jo manymu, 
turėtų dairytis kontrabandininkas. Muitininkas jau buvo iškro- 
vęs lagaminą ant stalo ir dabar savo letenomis iš naujo čiupinėjo 
visus daiktus. Sunerimęs pažvelgė į Bogusą ir šnibžtelėjo: 

— Kur jis? 

Bogusas puolė knistis po daiktus kartu su muitininku. Jie du 
kartus viską išnaršė, už nugaros eilė vis augo ir burbėjo vis gar- 
siau, o hašišas taip ir neatsirado. 

— Na, gerai, - tarė jam muitininkas. - Kur tu jį dėjai? 

— Niekur, - atsakė Bogusas, - supakavau į lagaminą. Tikrai su- 
pakavau, rimtai. 

— Laikykite jį! - staiga subliuvo muitininkas, matyt, sumetęs, 
kad verčiau laikytis ankstesnio plano. 

Bogusas padarė tai, ką liepė Malkeihis, - puolė bėgti. Šoko pro 
muitinės vartus, tuo tarpu muitininkas šaukė rodydamas į jį ir 
įjungė šaižiai kaukiančią sireną. 

Tramperis lėkė visą kelią iki išėjimo ir toliau prie laukiančių 
taksi, kol susigaudė, kad tikriausiai bus pasprukęs nuo visų, tad 
grįžo..Kai prisiartino prie muitinės, jį sulaikė policininkas. 

— Dieve, pagaliau! - tarė Tramperis policininkui, šis atrodė su- 
trikęs ir įdavė Bogusui voką su keliais tūkstančiais dolerių. Tram- 
peris jo nebuvo grąžinęs Malkeihiui, nes šis neprašė; matyt, tas 
vokas iškrito jam iš kišenės bėgant per terminalą. 

— Ačiū, - padėkojo Bogusas. 

Tada vėl nubėgo prie išėjimo, ir ten jį pagaliau sugriebė juoda- 
odis muitininkas, neradęs hašišo. 

— Štai ir sučiupau! — rėkė jis švelniai apglėbęs Bogusą per 
juosmenį. 

Juokingame plastiku išmuštame kambaryje niršo Arnoldas 
Malkeihis ir dar penki vyrai. 

— Tai mėšlas! - šaukė Malkeihis. - Tikriausiai kažkas nudžiovė 
jį Frankfurte. 

- Koljūs atskridote, lagaminas šešias valandas išgulėjo Niujor- 
ke, - atsiliepė vienas iš vyrų. - Kas nors galėjo pavogti ir čia. 

— Tramperi! - atsigręžė į jį Malkeihis. - Vaikine, ar tikrai su- 
pakavai tą daiktą? 

— Taip, pone. 

Jie nuvedė Tramperį į kitą kambarį, kur vyrukas, primenantis 
sanitarą, jį visą apieškojo; paskui Bogusas liko vienas. Prabėgo 
nemažai laiko, kol jam buvo atnešta kiaušinienės, skrebučių ir ka- 
vos; dar gerokai palaukus vėl pasirodė Malkeihis. 

— Tavęs laukia limuzinas, - pranešė jis Bogusui. - Nuveš tave, 
kur panorėsi. 

— Man labai gaila, pone, - tarė Tramperis. 

Malkeihis tik papurtė galvą. 

— Tai bent mėšlas... 

Beeinant prie mašinos Tramperis pasakė: 

— Man nemalonu šito klausti, bet kaip dėl Merilo Overturfo? 

Malkeihis apsimetė neišgirdęs. Atidarė Tramperiui limuzino 
dureles ir greitai įstūmė vidun. 

— Nuvežk jį, kur tik panorės, - pasakė vairuotojui. 

Bogusas greitai nuleido lango stiklą ir spėjo jau nueinantį Mal- 
keihį pagauti už rankovės. 

- Ei, kaip dėl Merilo Overturfo? 

Malkeihis atsiduso. Atsegė savo portfelį ir ištraukė dokumento 
fotokopiją — atrodė kaip oficialus popierius su reljefiniu Ameri- 
kos konsulato antspaudu. 

— Apgailestauju, - tarė Malkeihis paduodamas kopiją Trampe- 
riui. - Merilas Overturfas miręs. 

Jis pliaukštelėjo per automobilio-stogą, riktelėjo vairuotojui: 

— Nuvežk jį, kur tik norės! - ir automobilis pajudėjo. 

— Tai kur važiuojam? - kreipėsi vairuotojas į Tramperį, sustin- 
gusį ant galinės sėdynės lyg porankis ar kokia kita mašinos detalė. 

Tramperis mėgino perskaityti tą dokumentą, kanceliarine kal- 
ba pavadintą, rodos, „Mirties aplinkybių tyrimo galutiniu pro- 
tokolu“. Pilietis Overturfas Merilas, gim. Bostone, Masačusetso 
valst., 1941 m. rugsėjo 8 d. Tėvas - Randolfas V., motina - Elena 
Kif. 

Merilas mirė beveik dveji metai prieš Boguso kelionę į Vieną. 
Pasak dokumento, Merilas susilažino su amerikiete mergina, var- 
du Polė Krener, - su ja susipažino American Express biure, - kad 
Dunojaus dugne suras tanką. Jis nusivedė ją prie „Gelhafto rūsio“ 
Dunojaus pakrantėje, Polė liko stovėti ant prieplaukos ir žiūrėjo, 
kaip Merilas nuplaukė upe iškėlęs virš galvos prožektorių. Radęs 
tanką jis turėjo jai šūktelėti; Polė nė už ką nesutiko lipti į vandenį, 
kol jis nebus suradęs to tanko. 

Kai prožektoriaus švieselė liovėsi mirgėjusi, panelė Krener pa- 
laukė ant prieplaukos dar apie penkias minutes; ji manė, kad Me- 
rilas kvailioja. Paskui nubėgo į „Gelhafto rūsį pagalbos, bet nė 
žodžio nemokėjo vokiškai, todėl gerokai sugaišo, kol išaiškino, 
ko jai reikia. 

Polė Krener vėliau sakė, kad Overturfas galėjo būti girtas. Ma- 
tyt, ji nežinojo, kad jis serga diabetu; aišku, to nežinojo ir kon- 
sulatas, nes dokumente apie tai neužsiminta. Šiaip ar taip, kaip 
mirties priežastis buvo nurodytas paskendimas. Merilo kūno at- 
pažinimas nebuvo patvirtintas. Tai yra kūnas buvo rastas po tri- 
jų dienų, jį užkabino į Budapeštą plaukianti naftos barža, bet jis 
buvo jau kelis kartus pakliuvęs į sraigtus, tad niekas nesiryžo ką 
nors tvirtai pasakyti. 

Istorija apie tanką irgi liko nepatvirtinta. Polė Krener pasako- 
jo, kad maždaug prieš minutę iki tos akimirkos, kai prožektoriaus 
šviesa dingo, Merilas ėmė šaukti radęs tanką, bet ji nepatikėjo. 

— Aš būčiau tavimi patikėjęs, Merilai, - ištarė balsu Bogusas 
Tramperis. 

— Pone... - kreipėsi į jį vairuotojas. 


VANDENS METODAS 315 


— Ka? 

— Kur važiuojame, pone? - paklausė šis. 

Jie riedėjo pro Viljamo Šei stadioną. Vakaras buvo malonus ir 
šiltas, gatvės užkimštos automobilių. 

— Šitas ruožas juda lėtai, - be jokio reikalo pranešė vairuoto- 
jas. - Žaidžia „Metai“ ir „Piratai“. 

Tramperis buvo priblokštas ir ilgai mąstė. Išvažiuojant buvo 
gruodis, o jis išbuvo kelionėje ne ilgiau nei kokią savaitę. Jie jau 
žaidžia beisbolą? Jis pasilenkė ir pažvelgė į save atgalinio vaizdo 
veidrodyje. Pamatė dailius banguotus ūsus ir vešlią barzdą. Už- 
pakalinių durelių langas tebebuvo nuleistas, ir troškaus Niujorko 
vasaros oro bangos ritosi vidun. 

- Dieve, - sušnibždėjo jis. Jam pasidarė baisu. 

— Kur važiuojame, pone? - pakartojo vairuotojas. Jis jau aiškiai 
nerimavo dėl savo keleivio. 

Tuo tarpu Tramperis svarstė, ar Bigi tebėra Ajovoje - jeigu da- 
bar jau vasara. Jėzau Kristau! Jis negalėjo patikėti, kad taip ilgai 
buvo išvažiavęs. Apsidairė, gal ras kokį laikraštį su data. 

Tačiau rado kai ką kita - voką su keliais tūkstančiais dolerių. 
Arnoldas Malkeihis buvo dosnesnis negu atrodė iš pradžių. 

— Kur važiuojame? - vis nenurimo vairuotojas. 

— Į Meiną, - atsakė Tramperis. 

Jam reikėjo pamatyti Kutą; privalėjo atgauti blaivią galvą. 

— Į Meiną? - nustebo vairuotojas. Ir tučtuojau sugriežtėjo: - 
Klausyk, bičiuli, į Meiną tavęs nevešiu. Šis automobilis nevažiuo- 
ja toliau Manhatano. 

Tramperis išsitraukė voką ir padavė vairuotojui šimto dolerių 
banknotą. 

— Į Meiną, - pasakė vėl. 

— Taip, pone, - atsiliepė vairuotojas. 

Tramperis atsilošė, trūktelėjo nosimi tvankų orą ir pajuto karš- 
tį. Jis dar iki galo nesuvokė - ar negalėjo prisiversti patikėti, - kad 
buvo išvykęs beveik šešis mėnesius. 

(159: Vidurinis planas - Tramperis ligoninės priėmimo skyriuje 
stato ant žemės mažą trumpoms kelionėms skirtą lagaminą. Ne- 
ramiai apsidairo; šalia jo besišypsanti Tulpen, ima jį už rankos. 
Tramperis kažko prašo prie stalo sėdinčios seselės, ji jam paduoda 
kelis blankus, kuriuos reikia užpildyti. Kol jis vargsta su popieriais, 
Tulpen šilta ir dėmesinga.) 


DAKTARAS VINJERONAS (balsas už kadro): Ši operacija visai 
paprasta, nors neretai pacientai jos gerokai baiminasi. Pjūvis 
nedidelis, daugių daugiausia penki dygsniai... 


(160: Stambus planas: medicininis varpos piešinys. Ant jo ranka, 
tikriausiai Vinjerono, piešia juoda kreidele.) 


VINJERONAS (balsas už kadro): Įpjauname ties anga, štai čia, kad 
kanalas būtų platesnis. O siūlės laikys jį atvirą, va čia, kad audiniai 
vėl neužaugtų kaip anksčiau. Nors, beje, jie vis tiek stengsis... 


(161: Ilgas kadras, kamera seka paskui slaugę, vedančią Tramperį 
ir Tulpen ligoninės koridorium. Tramperis nervingai žvilgčioja į 
kiekvieną patalpą; einant lagaminas daužosi jam į kelius.) 


* Natrio tiopentalis, barbitūratų grupės preparatas, plačiai naudojamas trum- 
palaikei bendrajai nejautrai. 

VINJERONAS (balsas už kadro): Ligoninėje praleisite tik vieną 
naktį, pasiruošite rytinei operacijai. Paskui dieną pailsėsite ir 
galbūt liksite dar vienai nakčiai, jeigu vis dar jausite... nepato- 
gumą. 


(162: Vidurinis planas, Tramperis nerangiai velkasi ligoninės marš- 
kinius; Tulpen padeda jam susirišti raištelius už nugaros. Trampe- 
ris spokso į kitą pacientą, savo palatos kaimyną - senyvą vyrą su 
vamzdeliais, kyšančiais iš pilvo. Jis nejudėdamas guli gretimoje lo- 
voje. Prieina slaugė ir aplink jo lovą vikriai užtraukia užuolaidas, 
tad vaizdas dingsta.) 


VINJERONAS (balsas už kadro): ...kitaip tariant, tai keturiasde- 
šimt aštuonios valandos skausmo. Na, ne tiek jau daug, ar ne? 


(163: Sinchroniškas garsas. Vidurinis planas, Ralfas Pakeris ima 
interviu iš daktaro Vinjerono jo kabinete.) 


PAKERIS: Manau, esama ir tam tikro psichologinio skausmo... 
žinot, tokia lyg ir baimė prarasti penį... 


VINJERONAS: Na, ko gero, kai kurie pacientai gali jausti... Turi- 
te galvoje kažką panašaus į kastracijos kompleksą? 


(164: Slaugytojas skuta Tramperį, šis sustingęs guli ligoninės lovoje 
ir stebi, kaip slaugytojo skustuvas braukia plaukus tarpkojyje.) 


PAKERIS (balsas už kadro): Taigi, kastracijos... Arba, žinote, bijo, 
kad jam ims ir nurėš visą tą daiktą. Netyčia, žinoma! (Juokiasi.) 


(165: Tas pat kaip 163, Vinjerono kabinete.) 


VINJERONAS (juokdamasis): Ak, galiu užtikrinti, tame plote 
skalpelis man niekada nėra slystelėjęs! 

PAKERIS (isteriškai juokdamasis): Žinoma, ne... ne, bet, pavyz- 
džiui, jei esate pacientas, apsėstas paranojiškų minčių apie 
savo pimpalą... 


(166: Sinchroniškas garsas. Vidurinis planas, Tramperis pakelia 
paklodę ir žiūri po ja į save; leidžia žvilgtelėti ir Tulpen.) 


TRAMPERIS: Matai? Kaip kūdikis! 
TULPEN (žvelgia įdėmiai): Lyg netrukus gimdytum... 
(Jie žiūri vienas į kitą, paskui nusuka akis.) 


(167: Sinchroniškas garsas. Tas pat kaip 163 ir 165. Vinjerono ka- 
binete Pakeris su Vinjeronu garsiai ir nevaržomai juokiasi.) 


(168: Vidurinis planas. Tramperis sėdi ant lovos, atsisveikindamas 
moja Ralfui ir Tulpen, ši irgi jam moja stovėdama lovos kojūga- 
lyje.) 


VINJERONAS (balsas už kadro, tartum duotų nurodymus sese- 
lei): Šį vakarą jokio kieto maisto, jokių skysčių po dešimtos va- 
landos. Rytoj rytą pirmosios injekcijos aštuntą; operacinėje jis 
turėtų būti aštuntą trisdešimt... 


(Tulpen ir Ralfas, lydimi slaugės, drauge išeina iš kadro. Tramperis 
niūriai žvelgia jiems įkandin. Vaizdas pamažu išnyksta.) 


Bet aš nė velnio niekur neišnykau, tai jau tikrai. Gulėjau jausda- 
mas švariai nuskustas vietas - parengto aukojimui ėriuko sprandą! 

Dar klausiausi, kaip gurguliuoja vyras greta manęs, vyras, mai- 
tinamas tarsi karbiuratorius: vamzdeliai, įtekantys ir ištekantys 
skysčiai, pati gyvybinė veikla, regis, grįsta vien mechanišku laiko 
skaičiavimu. 

Dėl savo operacijos tikrai nėmaž nesijaudinau; labai jau ilgai 
jos laukiau. Man labiau drumstė ramybę tai, koks tapau nuspė- 
jamas net pats sau, tarytum mano poelgių visuma būtų išanali- 
zuota, aptarta ir kritiškai išnagrinėta, tad dabar esu aiškus kaip 
diagrama. Troškau apstulbinti juos visus, tuos niekdarius. 

Jau artėjo vidunaktis, kai įtikinau slaugę, kad privalau paskam- 
binti Tulpen. Telefonas skambėjo ilgai. Atsiliepė Ralfas Pakeris, 
padėjau ragelį. 


(169: Sinchroniškas garsas. Vaizdas išnyra stambiu planu. Vonios 
kambaryje priešais veidrodį Tulpen valosi dantis; jos pečiai nuogi, 


matyt, nuogas ir visas kūnas.) 


PAKERIS (už kadro): Manai, kad operacija jį pakeis? Turiu galvo- 
je - ne vien fiziškai... 


TULPEN (išspjauna, žiūri į veidrodį, tada sako grįžtelėjusi per 
petį): O kaip dar gali pakeisti? 


RALFAS (už kadro): Na, psichologiškai... 


TULPEN (skalauja gargaliuodama, išspjauna): Jis netiki psicho- 
logija. 


RALFAS (už kadro): O tu? 
TULPEN: Netikiu, bet dėl jo... 


(170: Sinchroniškas garsas. Vidurinis planas - Tulpen vonioje, 
muilinasi krūtis ir pažastis.) 


TULPEN (retkarčiais žvilgtelėdama į kamerą): Žinai, labai jau 
paprasta viską vertinti vienu matu - lengvais, paviršutiniškais 
apibendrinimais aprėpti sudėtingus ir gilius žmones ar reiš- 

kinius. Nors, manau, lygiai taip pat per paprasta sakyti, kad 
kiekvienas žmogus yra gilus ir sudėtingas. Kitaip tariant, gal- 
voju, kad Tramperis išties gyvena paviršiuje... Galbūt jis ir tėra 
paviršius, vien paviršius... 


(Ji nutyla, nepatikliai pasižiūri į kamerą, tada į savo muilinas krū- 
tis ir susidrovėjusi panyra į vandenį.) 


TULPEN (žiūrėdama į kamerą, tarsi tai būtų Ralfas): Na, gerai, 
šiam vakarui užteks. 


(Už kadro suskamba telefonas, ir Tulpen susiruošia lipti iš vonios.) 
RALFAS (už kadro): Mėšlas! Telefonas... Aš atsiliepsiu! 


TULPEN (žiūrėdama į šalį jam iš paskos): Ne, geriau aš - galbūt 
tai Tramperis. 


RALFAS (už kadro, atsiliepia telefonu; Tulpen sustingusi klauso): 
Taip, alio! Alio! Alio! Kad jus velniai... 


(Kamera trūkčioja, Tulpen lipant iš vonios mėgina nevikriai trauk- 
tis. Tulpen sutrikusi susisupa į rankšluostį, tuo metu į kadrą įžen- 
gia Ralfas. Jam ant kaklo kabo šviesomatis, Ralfas nukreipia jį į 
Tulpen, paskui žemyn į vonią.) 


RALFAS (susierzinęs ima ją už rankos ir mėgina pasukti atgal prie 
vonios): Ne, palauk. Turime tai nufilmuoti iš naujo... prakeik- 
tas telefonas! 


TULPEN (traukdamasi nuo jo): Ar ten buvo Tramperis? Kas 
skambino? 


RALFAS: Nežinau. Padėjo ragelį. Nagi, eime, užtruksime tik ko- 
kią minutę... 

TULPEN (piktai): Jau vėlu. Noriu anksti atsikelti. Noriu būti ten, 
kai jis pabus iš narkozės. Galėsime nufilmuoti rytoj. 


(Ji įširdusi pakelia akis į kamerą. Staiga Ralfas pats piktai pažiūri į 
objektyvą, tarsi tik dabar supratęs, kad kamera iki šiol dirba.) 


RALFAS (šaukia į kamerą): Stop! Stop! Stop! Viešpatie mieliau- 
sias, Kentai! Baik eikvojęs juostą, tu sumautas žioply! 


(Ekranas užtemsta.) 


Anksti rytą atėjusios slaugės ištuštino greta manęs gulinčio 
žmogaus puodus, žarneles ir visus kitus indus. Man nieko neda- 
rė; net valgyti nedavė. 

Aštuntą valandą seselė pamatavo temperatūrą ir į abu klubus 
suleido po kvaišinančią injekciją. Kai atėjo manęs vežti į operaci- 
nę, nelabai galėjau pastovėti. Dvi slaugės turėjo prilaikyti, kol jų 
lieptas stengiausi nusišlapinti; bet ten, apačioje, vis dar kažką jau- 
čiau, ir sunerimau, ar injekcijos paveikė kaip reikia. Užsiminiau 
seselei, tačiau ji, regis, manęs nesuprato; ir man pačiam savas 
balsas skambėjo keistai, pats nepajėgiau suprasti, ką kalbu. Mel- 
džiausi, kad reikiamu momentu likčiau sąmoningas ir pajėgčiau 
sukliudyti mane supjaustyti. 

Operacinėje laukė nuostabi pilnakrūtė moteris žaliu apdaru, 
kokį vilki visos operacinės seselės; ji vis žnaibė man šlaunis ir 
šypsojosi. Paskui įsmeigė į veną adatą, prijungtą prie butelio su 
dekstroze, tada sulenkė ranką, lipnia juosta prie jos priklijavo tą 
adatą, o ranką tokia pat lipnia juosta pritvirtino prie stalo. Deks- 
trozė gurgėdama veržėsi man į veną gelsva žarnele, mačiau tą 
srovelę iki pat rankos. 

Prisiminiau Merilą Overturfą: jeigu jį reikėtų operuoti, deks- 
trozės naudoti juk nebūtų galima, nes ten beveik grynas cukrus. 
Ką tada jie naudotų? 

Ištiesiau laisvą dešinę ranką ir sugnybau varpą. Tebejutau vis- 
ką ir labai išsigandau. Kokia prasmė migdyti man klubus? 

Paskui išgirdau Vinjerono balsą, bet jo paties nepamačiau; už- 
tat išvydau nediduką geraširdį senioką su akiniais, kaip spėjau, 
anesteziologą. Jis priėjo, bakstelėjo dekstrozės adatą, tada prie 
dekstrozės butelio pristūmė butelį su pentotaliu ir nuo jo nutiesė 
vamzdelį palei dekstrozės žarnelę. Užuot įdūręs man dar vieną 
adatą, įsmeigė ją į dekstrozės žarnelę, ir man tai pasirodė labai 
išmintinga. 

Pentotalio vamzdelis turėjo įtaisytą spaustuką, taigi mačiau, 
kad tas vaistas į mane dar nevarva. Išpūtęs akis stebėjau jį kuo 
įdėmiausiai; anesteziologo paklaustas, kaip jaučiuosi, galingai su- 
baubiau, kad labai gerai jaučiu savo pimpalą ir tikiuosi, jog jie visi 
tai žino. 

Tačiau jie visi tik nusišypsojo lyg būtų manęs neišgirdę — tas 
anesteziologas, žalioji seselė ir pats Vinjeronas, dabar jau stovin- 
tis virš manęs. 

— Skaičiuokite iki dvylikos, - paliepė anesteziologas. 

Atpalaidavęs spaustuką jis paleido pentotalio srovelę, o aš žiū- 
rėjau, kaip tas skystis čiurlena žemyn, kol didžiojoje guminėje 
žarnoje susimaišo su dekstroze. 

— Vienas du trys keturi penki šeši septyni, - bėriau labai spar- 
čiai. Bet tai užsitęsė visą amžinybę. Pentotalis įsiliedamas keitė į 
mano ranką tėkančios dekstrozės spalvą. Stebėjau, kaip jis artėja 
prie adatos drūtgalio; kai pasiekė į ranką, riktelėjau: 

— Aštuoni! 

Prabėgo gal sekundė, užtrukusi dvi valandas, ir nubudau po- 
operacinėje palatoje; jos lubos atrodė visiškai tokios pat kaip 
operacinės, todėl pamaniau, kad tebesu tame pačiame kamba- 
ryje. Virš manęs šypsodamasi kybojo ta pati pritrenkianti žalia 
seselė. 

— Devyni, - pasakiau jai. - Dešimt, vienuolika, dvylika... 

— Dabar norėtume, kad pamėgintumėt pasišlapinti, - tarė 
ji man. 

— Ką tik buvau, - atsakiau. 

Tačiau ji apvertė mane ant šono ir pakišo žalią plokščią indą. 

— Prašom nors pamėginti, - įkalbinėjo. Buvo nežmoniškai 
maloni. 

Tad pabandžiau sisioti, buvau tikras, kad nepavyks. Kai suskau- 
do, atrodė, kad jaučiu kažkieno kito skausmą gretimame kamba- 
ryje ar net ir toliau, kitoje ligoninėje. Skausmas buvo nemenkas; 
užjaučiau taip smarkiai kenčiantį žmogų. Tik visiškai baigęs šla- 
pintis supratau, kad tai mano skausmas, kad jau po operacijos. 

— Gerai jau, gerai, viskas gerai, - kalbėjo seselė, nubraukda- 
ma man nuo kaktos plaukus ir šluostydama netikėtai ištryškusias 
ašaras. 

Žinoma, jie pasistengė mane apsaugoti nuo dvigubo skausmo 
laukti to pirmojo sisiojimo. Bet negalėjau su tuo sutikti. Tai buvo 
išdavystė - jie mane apgavo. 

Paskui vėl panirau į kvaitulingą miegą; atsitokėjau jau savo 
palatoje, prie lovos, laikydama mano ranką, sėdėjo Tulpen. Kai 
pramerkiau akis, ji man šypsojosi. 

Tačiau apsimečiau, kad tebesu veikiamas narkozės. Žiūrė- 
jau kiaurai. Po šimts, juk siurprizų ir gudrybių meistrų yra ne 
vienas... 


32 
Dar vienas Dantė, tik pragaras kitas 


Lidijos vairuotojas dirbo šį darbą jau apie trejus metus. 
Anksčiau vairavo taksi. Važinėti limuzinu jam patiko labiau: 
niekas nemėgina apiplėšti ar sužaloti, darbas ramesnis, gražūs 
automobiliai. Dabar jau metus turėjo „Mersedesą , ir tą mašiną 
vairuoti jam buvo smagu. Retkarčiais pasitaikydavo išvažiuoti 
iš miesto — kartą net iki pat Naujojo Haveno, - ir atviru plen- 
tu riedanti mašina teikdavo didelį malonumą. Tik taip jis ir įsi- 
vaizdavo „atvirą plentą“ - tai kelias į Naująjį Haveną. Toliau iš 
Niujorko niekada nebuvo keliavęs. Turėjo šeimą, tris vaikus, ir 
kas vasarą su žmona svarstydavo, kad atostogų reikėtų visiems 
išvažiuoti į Vakarus. Tačiau savo automobilio neturėjo: laukė, 
kol sutaupys „Mersedesui“ ar kol limuzinų firma nuspręs pigiai 
parduoti senąjį. 

Tad sutikęs nuvežti Bogusą į Meiną vairuotojas leidosi į kelionę 
taip, tartum kas būtų pasiuntęs į San Franciską. Meinas! Jis mąstė 
apie žmones, kurie medžioja banginius, pusryčių valgo omarus ir 
ištisus metus avi guminius batus iki kelių. 

Vairuotojas kalbėjo porą valandų - kol suprato, kad jo keleivis 
arba miega, arba sėdi apkvaitęs; tada užsičiaupė. Jis, Dantė Ka- 
likijas, pirmą kartą nuo tada, kai važinėdavo taksi, pajuto bijąs 
keleivio. Bogusas pasirodė jam lyg pamišęs, ir jis šimto dolerių 
banknotą įsikišo į trumpikes, tiesiai į kapšelį, kad nesunkiai ras- 
tų. Gal duos dar vieną, pamanė. Arba mėgins atsiimti šitą. 

Dantė Kalikijas buvo neaukšto ūgio, kresnas, su kupeta juodų 
plaukų, o nosis lūžusi tiek daug kartų, kad atrodė plevėsuojanti. 
Kadaise jis buvo boksininkas; savo kovos manierą apibūdindavo 
sakydamas, kad visuomet verždavosi nosies tiesumu. Buvo ir im- 
tynininkas, iš tų laikų jam liko žiedinių kopūstų pavidalo ausys — 
daili porelė, viskas suspausta, pabrinkę, stambu, lyg du nevienodi 
tešlos gumulai, iš šonų prilipdyti prie veido. Dantė garsiai žiau- 
modavo gumą, šis įprotis atsirado, kai metė rūkyti. 

Dantė Kalikijas buvo garbingas žmogus, jam rūpėjo, kaip gy- 
vena kiti, koks gyvenimas kituose kraštuose, tad veždamas tą 
trenktą vyruką į Meiną neliūdėjo. Tik tuomet, kai jie atsidūrė 
šiauriau Bostono ir sutemo, kai eismas kelyje sumenko, apskritai 
beveik dingo, Dantei pasidarė šiek tiek baisu važiuoti per tuos 
tyrus su žmogumi, nepraveriančiu burnos nuo tada, kai jie buvo 
prie Šei stadiono. 

Kelių mokesčio rinkėjas prie Naujojo Hampšyro greitkelio 
nužvelgė Dantės vairuotojo uniformą, paspoksojo į apspangusį 
Bogusą ant aksomu apmuštos užpakalinės sėdynės; kitų automo- 
bilių nebuvo matyti, ir jis pasiteiravo Dantės, kur keliauja. 

— Į Meiną, - sušnibždėjo Dantė lyg tardamas kokį šventą žodį. 

- Kur į Meiną? - paklausė mokesčio rinkėjas. Šiaip jau nuo jo 
kasdienio darbo vietos iki Meino buvo vos dvidešimt minučių 
kelio. 

— Nežinau, - atsakė Dantė imdamas grąžą. 

Rinkėjas mostelėjo jiems važiuoti, o Dantė atsigręžė į Bogusą. 

— Ei, pone! Kur į Meiną? 

Džordžtaunas yra sala, bet Tramperio vaizduotėje tai buvo kur 
kas labiau sala nei iš tikrųjų. Jį galima laikyti ir pusiasaliu, nes su 
žemynu jungia tiltas; tikros salos nepatogumų ten visiškai nėra. 
Bet Tramperis mąstė apie nuostabią Kuto susikurtą vienumą. Kita 
vertus, tikriausiai Kutas tokį vienumos jausmą gebėtų sukurti ir 
Kenedžio oro uoste. 

Bogusas svarstė, kaip bus geriausia susisiekti su Bigi, ir tik 
dabar pajuto labai jos pasiilgęs. Vasarą ji niekada nelieka Ajo- 

voje. Šiuo metu tikriausiai Ist Ganeryje, padeda tėvui ir leidžia 
motinai padėti jai prižiūrėti Kolmą. Nesunku įsivaizduoti, kad 
staiga pamesta Bigi sulaukė užuojautos („aš taip ir sakiau“) ir 
iš paties Tramperio tėvų, bet jų pagalbos ar kvietimo negalėjo 
priimti. 

Šiaip ar taip, ji tikrai teiravosi Kuto, kur dingo jo draugas Bo- 
gusas, tad Kutas žinos, kur ji yra ir ką galvoja apie savo pabėgusį 
vyrą. Galbūt Kutas net bus su jais susitikęs ir galės papasakoti, ar 
smarkiai pasikeitė Kolmas. 

— Ei, pone! - išgirdo Tramperis. Į jį kreipėsi durininko unifor- 
ma vilkintis žmogus nuo priekinės sėdynės. - Kur į Meiną? 

Tramperis pažvelgė pro langą: jie važiavo visiškai tuščiu aplink- 
keliu palei Portsmuto uostą per tiltą į Meiną. 

— Į Džordžtauną, - tarė jis vairuotojui. —- Tai sala. Verčiau 
sustok ir pažiūrėk į žemėlapį. 

O Dantė Kalikijas mąstė: sala! Viešpatie mielas, kaipgi man 
įvažiuoti į salą, tu prakeiktas besmegeni šunsnuki... 

Bet jis susirado žemėlapį ir pamatė, kad į Džordžtauno salą 
ties Batu per potvynio užliejamą Kenebeko upės įlanką nutiestas 
tiltas. Jau po vidurnakčio važiuojant tuo tiltu Bogusas nuleido ga- 
linių langų stiklus ir paklausė, ar Dantė užuodžia jūrą. 

Tai, ką užuodė Dantė, kvepėjo per daug gaiviai; šis kvapas jū- 
ros jam nepriminė. Dantei pažįstama jūra kvepėjo kaip Niujor- 
ko ar Niuarko prieplaukos. Šičia druskingi pelkynai dvelkė aitria 
švara, todėl ir jis nuleido stiklą savo pusėje. Bet važiuoti jam jau 
nepatiko. Salą kertančio kelio kelkraščiai buvo minkšti, užnešti 
smėliu, pats kelias siauras, vingiuotas, be vidurio juostos. Nebeli- 
ko ir namų, tik tamsios pušys ir aukštų viksvų prižėlę plotai. 

Be to, naktį virpino garsai. Ne automobilių signalai, mechaniz- 
mų girgždesys, ne žviegiančios padangos, ne kokie nors žmonių 
ar vaiduoklių balsai, o gyvi garsai - varlių ir svirplių, jūros paukš- 
čių ir tolumoje ūkaujančių švyturių. 

Nuošalus kelias ir klaikūs garsai kaip reikiant įbaugino Dantę 
Kalikiją; per atgalinio vaizdo veidrodį jis vis žvalgėsi į Bogusą, 

mėgindamas įvertinti jo galimybes ir galvodamas: jei tas pusgal- 
vis pamėgins ką nors daryti, spėsiu poroj vietų perlaužti jam stu- 
burą, kol prišoks sėbrai... 

Tramperis tuo tarpu svarstė, kiek laiko praleis su Kutu, ar 
skambins Bigi, o gal tiesiog nuvažiuos pas ją, kai pribręs tinka- 
mas momentas. 

Kelio danga staiga baigėsi, Dantė kirto per stabdžius ir nė aki- 
mirkos nenuleisdamas akių nuo Boguso užrakino priekines, pas- 
kui užpakalines duris. 

— Ką, po velnių, darai? - paklausė Tramperis, bet Dantė Kaliki- 
jas sėdėjo priekyje, viena akimi veidrodėlyje sekdamas Tramperį, 
kita naršydamas po žemėlapį. 

— Ko gero, pasiklydome, a? - tarė jis. 

— Ne, - atsiliepė Tramperis, - dar liko penkios mylios. 

— O kur kelias? 

— Tu ant jo stovi, - pasakė Tramperis. - Važiuok. 

Dantė išnagrinėjo žemėlapį, pamatė, kad tai iš tiesų kelias, ir 
drebėdamas iš baimės nuvažiavo toliau; bet stūmėsi iš lėto, o sala 
vis siaurėjo. Šmėkštelėjo keli namai be jokios švieselės, iškilmingi 
tarsi laivai prieplaukoje; į abi puses vėrėsi horizontas, ten plytėjo 
jūra, oras atvėso, buvo justi druskos prieskonis. 

Netrukus kelio ženklas pranešė, kad toliau - privatus kelias. 

— Važiuok pirmyn, - liepė Tramperis. 

Dantė būtų norėjęs turėti arčiau savęs, ant sėdynės, padangų 
grandines, bet vis dėlto važiavo toliau. 

Dar po kelių šimtų jardų pasirodė ženklas su užrašu PILSBE- 
RIS, kelias nėrė prie pat vandens, ir Dantė nusigando, kad auto- 
mobilis tuoj smuks po lūžtančia banga. Po valandėlės jis išvydo 
didingą seną, raudonomis malksnomis dengtą namą, aukštą, sta- 
čiu stogu, su garažo priestatu, dar valčių namelį ir erdvų uždarą 
jūros užutėkį. 

Pilsberiai. Dantė pagalvojo, kad tikriausiai vienas iš jų sėdi ant 
užpakalinės sėdynės. Vienintelis jam girdėtas Pilsberis buvo Bet- 

ty Crocker* konkurentas. Dantė vogčiomis žvilgtelėjo į atgalinį 
veidrodėlį klausdamas savęs, gal kartais jis veža jauną pakvaišusį 
paveldėtoją, kurio laukia keksų ir pyragų imperijos turtai. 

— Kuris dabar mėnuo? - paklausė Tramperis. 

Jam reikėjo sužinoti, ar Kutas vis dar vienas šiame name, o gal 
jau Pilsberiai atsikraustė vasaroti. Jie niekada neatvažiuodavo iki 
Liepos ketvirtosios. 

- Šiandien birželio pirma, pone, - pranešė Dantė Kalikijas. 

Jis sustabdė automobilį įvažiuojamojo keliuko gale ir sėdėjo 
klausydamasis aidinčios nakties - jo vaizduotė piešė švilpaujančias 
žuvis ir didžiulius paukščius plėšrūnus, tarp aukštų pušų besibas- 
tančias meškas ir džiunglėms prilygstantį šiurpų vabzdžių pasaulį. 

Tramperis nuskubėjo grįstu taku, stebeilydamas į vienintelį 
apšviestą kambarį - didįjį miegamąjį antrame aukšte. Dantė ne- 
kviestas žingsniavo iš paskos. Jis augo neramiame rajone ir dabar 
visiškai nesijaudindavo prireikus vėlai vakare nueiti alaus, nors 
kiti nė už ką nedrįsdavo kišti nosies iš namų, nebent dideliu bū- 
riu. Tačiau salos ramybė Dantę slėgė ne juokais, ir jis neketino 
likti vienui vienas prieš giedančias ir čežančias gyvūnijos pajėgas, 
kurios knibždėjo tuose krūmuose ir medžiuose. 

— Kuo tu vardu? - pasidomėjo Tramperis. 

— Dantė. 

— Dantė? - nusistebėjo Tramperis. 

Namo vestibiulyje blykstelėjo šviesos pluoštas, jos ruožas nutį- 
so per laiptus, įsižiebė lempa prieangyje. 

— Kutai! - suriko Tramperis. - Hoho! 

Jeigu jie tik dviese, mąstė Dantė, susitvarkyti nebus sunku. 
Pačiupinėjo šimto dolerių banknotą trumpikių kapšelyje - kad 
jaustųsi tvirčiau. 


Pro lauko duris atpažinau senį Kutą, ateinantį mūsų įleisti: ap- 
sivilkęs tą patį chalatą plevėsuojančiais skvernais, pasiūtą iš su- 


* Betty Crocker - rinkodaros tikslais sugalvotas personažas, tapęs įvairių 
maisto ir buities prekių ženklu. 

durstytų skiaučių; vis taip pat prisimerkęs žiūri į mus pro durų 
stiklą. Tikriausiai jį nustebino tas netašytas gauruočius vairuo- 
tojas durininko uniforma, daužantis uodus lyg kokius plėšrius 
paukščius, bet turbūt dar labiau apstulbo išvydęs mane. 

Vos tik pasitikai mus, Kutai, iš karto supratau, kad įsibrovėme 
tau leidžiant laiką su moterimi. Jos kvapai gaubė tave tarsi dar 
vienas chalatas po tuo, kurį vilkėjai; tu atšlijai nuo šalčio, plūste- 
lėjusio pro prasivėrusias duris, vadinasi, atėjai iš ten, kur šilta. 

Tačiau argi tai gali sukliudyti draugams, Kutai? Apglėbiau tave, 
net kilstelėjau nuo žemės, tu kaulėtas šunsnuki! Kvepėjai tikrai 
maloniai, Kutai. 


Tramperis nusitempė Kutą į virtuvę, džiugiai sukdamasis ratu, 
ir abu atsitrenkė į blizgantį naują vaikišką plaustą iš plastiko, pri- 
rištą prie plautuvės. Bogusas neprisiminė, kad Pilsberiai turėtų 
mažų vaikų. Jis pasodino Kutą ant stalo mėsai doroti, pabučiavo 
į kaktą ir vis kalbėjo neužsičiaupdamas, jausmingai ir garsiai, o 
Kutas tik sėdėjo išpūtęs akis. 

— Kutai, negaliu apsakyti, kaip džiaugiuosi matydamas tave... 
Štai tu ir vėl gelbėji man gyvybę... Kutai, tu - vienintelė kelrodė 
žvaigždė danguje... Žiūrėk - mano barzda beveik tokio pat ilgu- 
mo kaip tavo, Kutai. Kaip gyveni? Aš pasielgiau siaubingai, Kutai, 
tu tikriausiai Žinai... | 

Kutas spoksojo į jį, kartais nukreipdamas žvilgsnį į Dantę Ka- 
likiją, drūtą uniformuotą pabaisą, besistengiančią nesipainioti po 
kojomis, kukliai stypsančią virtuvės kampe ir didelėmis, stambiais 
krumpliais rankomis gniaužančią vairuotojo kepurę. Tuo tarpu 
Tramperis šokinėjo po virtuvę, tai atidarydamas šaldytuvą, tai 
žvilgtelėdamas į valgomąjį ar kyštelėdamas nosį į skalbyklos užka- 
borį - ten, šelmio džiaugsmui, stovėjo medinė drabužių džiovykla, 
o ant jos kabojo kažkokios moters šilkinės liemenėlės ir kelnaitės. 

Nutraukęs pirmą pasitaikiusią liemenėlę su gudria mina mos- 
telėjo Kutui. 

— Kas ji, gudrusis slapuk? - sukikeno Tramperis ir vėl neištvėrė 
žaismingai nepakedenęs ilgos barzdos Kutui ties smakru. 

Bet Kutas tepratarė: 

— Kurgi tu buvai, Bogusai? Kur, po velnių, tu buvai? 

Tramperis iš karto pagavo kaltinimo gaidelę ir suprato, kad 
Kutas turi Žinių iš Bigi. 

— Klausyk, ar matei ją? — tuojau puolė klausinėti. - Kaip ji 
laikosi, Kutai? - Bet Kutas žvelgė į šalį, tarsi tuojau apsiverks, ir 
Tramperis nusigandęs greitai pridūrė: - Kutai, aš iš tiesų blogai 
pasielgiau... 

Jis sukiojo ir glamžė liemenėlę, Kutas iš jo tą daiktą atėmė. 
Pamatęs liemenėlę Kuto rankose Tramperis pagalvojo: juk tai 
prancūziška krūtis pakelianti liemenėlė, ir prisiminė pirkęs tokią 
kaip Kutas pamažu slysta nuo mėsininko stalo tarsi kokia mėsa, 
iš kurios iškapoti kaulai; Kutas nuėjo į skalbyklą ir vėl pakabino 
Bigi liemenėlę ant džiovyklos. 

— Tavęs labai ilgai nebuvo, Bogusai, - tarė Kutas. 

— Bet dabar aš grįžau, Kutai, - atsiliepė Bogusas; tai nuskambė- 
jo gana kvailai. - Kutai! Atsiprašau, Kutai, aš sugrįžau... 

Laiptais žemyn šlepsėjo kažkieno basos pėdos; pasigirdo balsas: 

- Netriukšmaukit, nes pažadinsite Kolmą. 

Pėdos artėjo prie virtuvės. Įsispraudęs į kampą šalia lentynos 
su prieskoniais, Dantė Kalikijas mėgino padaryti tai, kas neįma- 
noma, - sumažėti ir tapti nepastebimas. 

- Bogusai, atleisk, - švelniai tarė Kutas paliesdamas Tramperio 
ranką. 
kas, ką tik išlindęs iš povandeninio laivo, ir atsigręžė į Bogusą; jos 
žvilgsnis buvo įspūdingai tvirtas ir be jokios nuostabos. 

— Tai Bogusas, - sušnibždėjo jai Kutas, tartum ji būtų galėju- 
si jo barzdoto nepažinti. - Tai Bogusas, - pakartojo truputį gar- 
siau. - Grįžo iš karo namo... 

— Nesakyčiau, kad namo, - pasakė Bigi. - Tikrai nesakyčiau. 

O aš, Bigi, iš visų jėgų bandžiau išgirsti tavo balse džiaugsmą; 
klausiausi ir laukiau jo ištempęs ausis. Bet neišgirdau, Bigi. Jo 
nebuvo. Ir vienintelė išeitis, atėjusi man į galvą, - nes jus abu su 
Kutu, rodos, taip slėgė tas nerangus uniformuotas italiūkštis, 
susigūžęs po prieskoniais, — vienintelis dalykas, Bigi, kurį ga- 
lėjau padaryti, - tai pristatyti savo vairuotoją. Daugiau nebuvo 
nuo ko pradėti. 


— Ech, - žioptelėjo Tramperis lyg išsisukdamas nuo smūgio. — 
Tai Dantė. Mano vairuotojas. 
tomis tai į Bogusą, tai į grindis. Dabar Bogusas pastebėjo Bigi 
chalatą - naują, oranžinį, jos mėgstamos spalvos, veliūrinį, jos 
mėgstamo audinio. Ji buvo kiek paauginusi plaukus, įsivėrusi 
auskarus, anksčiau niekada jų nenešiodavo. Atrodė tartum susi- 
taršiusi, truputį nevalyva - tokią ją Bogusas gerai atminė. Kai ji 
taip atrodydavo, iškart užsigeisdavai su ja pasiglamžyti. 

Tą akimirką pristatymo paveiktas Dantė Kalikijas pamėgino 
išlįsti iš kampo, kur buvo įsigrūdęs, bet petimi užkliudė prie- 
skonių lentyną ir griuvo į virtuvės vidurį, beviltiškai mėgindamas 
ją sugriebti. Ir Bigi su Kutu, ir Bogusas puolė prie jo, dar labiau 
viską sugadindami. Stiklainėliai su prieskoniais pabiro ant vir- 
tuvės grindų, o Dantė, paskutinį kartą trūktelėjęs tuščią lentyną, 
suskaldė ją į viskam atsparų šaldytuvą. 

— Ak, Dieve, kaip gaila, - susikrimto Dantė. 

Bigi bakstelėjo koja prieskonių stiklainiuką ir pažvelgė tiesiai 
į Bogusą. 

— Daug kam gaila, - tarė ji. 

Tramperis išgirdo viršuje šūktelint Kolmą. 

— Atsiprašau, - pasakė Bigi ir išėjo iš virtuvės. 

Tramperis nusekė laiptais paskui ją. 

— Tai Kolmas, - tarė jis. - Juk Kolmas? 

Buvo jau visiškai prisivijęs Bigi, kai ji sustojo, atsigręžė ir pa- 
žvelgė tokiomis akimis, kokių jis niekada nebuvo matęs, - tar- 
tum ji būtų nepažįstama moteris, jo šiurkščiai ir netikėtai už- 
kabinta. 

— Po minutės grįšiu, - šaltai pareiškė ji, ir Tramperis leido jai 
lipti į viršų vienai. 

Grįždamas į virtuvę stabtelėjo paklausyti, kaip ji švelniu balsu 
ramina Kolmą dėl nuvirtusios prieskonių lentynos; iš virtuvės at- 
sklido Kuto balsas, lygiai taip pat raminantis Dantę Kalikiją. Ne 
visi stiklainiukai sudužo, kalbėjo Kutas, o sukalti naują lentyną 
jam vieni niekai. 

Dantė Kalikijas kažką burbtelėjo itališkai; Tramperiui tai nu- 
skambėjo kaip malda. 

Paskui veiksmas persikėlė prie biliardo stalo. Kutui pagailo 
Dantės, kuris kamavosi nerasdamas sau vietos tame name, bijojo 
laukinės gamtos už durų ir negalėjo apsispręsti, ar verta skambin- 
ti žmonai, ar pranešti limuzinų firmai, kad užgaišo, o gal tiesiog 
kuo greičiau važiuoti į Niujorką. 

— Pone, - kreipėsi jis į Tramperį, kuris laukė Bigi nusileidžiant 
apačion. - Ar man važiuoti? 

Tačiau Tramperiui buvo neaišku, kas ir kaip. 

— Nežinau, Dante. Ar būtina? 

Netrukus Bigi sugrįžo, narsiai šyptelėjo Kutui ir atšiauriai link- 
telėjo Tramperiui; jai iš paskos šis išėjo laukan ir pasuko prie nak- 
ties tamsoje paskendusio liepto. 

Tuo tarpu Kutas pasidomėjo, ar Dantė žaidžiąs biliardą. Klau- 
simas kiek prablaškė Dantės kančias; biliardą jis lošdavo dažnai. 
Jis laimėjo prieš Kutą aštuonias partijas iš eilės, vėliau, sugalvojęs 
būdą, kaip sumažinti savo pranašumą, laimėjo tris iš keturių. Ta- 
čiau jie lošė ne iš pinigų. Šiame name visi elgėsi taip, kad Dantė 
apie pinigus negalėjo net pagalvoti. Tiesą sakant, kaskart pasi- 
lenkdamas ir taikydamas į rutulį jis apatiniuose jusdavo šimto 
dolerių banknotą. 

— Tas ponas Pilsberis... - tarė jis Kutui vis dar įsitikinęs, kad 
Boguso pavardė Pilsberis. - Kaip jis prasimano šitiek pinigų? 

— Kartą per mėnesį peržiūri paštą, - atsiliepė Kutas manyda- 
mas, kad Dantė klausia apie tikrąjį poną Pilsberį. 

Dantė švilptelėjo, nepiktai susikeikė ir įsodino penktąjį į šoni- 
nę kišenę, o pagrindinis rutulys sklandžiai atriedėjo kur reikia. 
Kutas, vis dar stebėdamasis, kad Bogusas leidžia sau važinėti su 
vairuotoju, irgi paklausė: | 

— O ponas Tramperis, Dante, - kaip jis pasidaro tiek pinigų? 

— Dvyliktu į tolimąjį dešinį kampą, - pranešė Dantė. Ruošda- 
masis smūgiuoti jis nieko negirdėdavo. 

Kutas sutriko - pamanė, kad Dantė vengia atsakymo. Pro di- 
džiulį langą jis matė Bigi ant liepto galo, žvelgiančią į vandenyną; 
jos rankos judėjo, iš to Kutas suprato, kad ji kalba. Už dešimties 
pėdų atsirėmęs į stulpą valtims pririšti sėdėjo Bogusas, sustingęs 
ir tylus kaip jūržolė, įleidusi čia šaknis. 

Dantės paleistas rutulys nušvilpė per visą stalą ir įkalė dvy- 
liktąjį į kampinę kišenę, bet Kutas neatitraukė akių nuo lango. 
Dantė nulydėjo žvilgsniu pagrindinį rutulį, šis stumtelėjo dešim- 
tą toliau nuo aštunto ir pasirito už keturiolikto - bus puikus šūvis 
į priešingą kampą. Dantė jau žiojosi jį paskelbti, kai Kutas kažką 
sumurmėjo langui. 

— Atsakyk jam „ne“, - tarė jis. Beveik pašnibždomis. 

Dantė žiūrėjo į Kutą prie lango. Dieve, galvojo jis, anas kar- 
tą per mėnesį paskaito savo suknistą paštą, o čia abu kraustosi 
iš proto, pakvaišę dėl tos bobos. Ne, vaikeli, šiąnakt akių nesu- 
merksiu, ir šitas nevidonas man nesitrauks nuo biliardo stalo... 
Bet garsiai Dantė tepasakė: bg 

- Jūsų eilė. 

— Ką“ 

— Jums mušti, - paaiškino Dantė. - Aš nepataikiau. 

Melas - štai koks buvo Dantės sumanytas būdas savo pranašu- 
mui sumažinti. 


Švystelėjau nuo liepto sraigę. Ji nuskriejo į vandenį - plinkšt! 
Susimąsčiau, kiek ta sraigė sugaiš, kol išsikapanos į sausumą. 

O tu, Bigi, vis kalbėjai. 

Be daugelio kitų dalykų, sakei: 

— Žinoma, tu man vis dar svarbus. Tu man rūpi, Bogusai. Ta- 
čiau Kutui esu iš tikrųjų reikalinga. 

Švystelėjau tris sraiges kaip automato seriją. Plinkšt! Plinkšt! 
Plinkšt! 

O tu vis šnekėjai, Bigi. 

— Tavęs taip ilgai nebuvo. Bet ilgainiui ėmė slėgti ne tas laikas, 
Bogusai, kai buvai išvažiavęs; ne, kankyne virto laikas, kai buvai 
su manimi, prisiminimai... 

Delnu užčiuopiau kriauklių sankaupą ir ėmiau trinti tarsi sū- 
rio gabalą. 

— Duosiu tau laiko, Bigi. Tiek laiko, kiek tau reikės. Jeigu norė- 
tum čia dar pabūti... 

— Čia liksiu visam laikui, - atšovei man, Bigi. 

Plinkšt! Įmečiau dar vieną sraigę. Tekštelėjo žuvis, suklykė Žuv- 
ėdra, ūktelėjo pelėda, ramų orą suvirpino iš toli, nuo kito įlankos 
kranto, ataidėjęs šuns lojimas. 

— Sakai, - nenusileidau, - kad esi reikalinga Kutui, ir Kolmas 
reikalingas. Tačiau ką tu jauti Kutui, Bigi? 

- Sunku pasakyti, - tarei ir nusigręžei į įlanką. Pamaniau, kad 
tau sunku, nes nedaug turi jam jausmų, bet čia pat pridūrei: - Jis 
man labai svarbus. 

— Dėl sekso? 

— Dėl daug ko, - atsakei. - O šiuo atžvilgiu irgi viskas gerai. 

Plinkšt! Plinkšt! 

— Bogusai, neversk manęs sakyti, kaip aš jį myliu, - kalbėjai. — 
Visiškai nenoriu tavęs skaudinti. Prabėgo daug laiko, jau taip ne- 
beširstu. 

— Merilas mirė, Bigi, - pasakiau pats nežinau kodėl. 

Tu priėjai ir apkabinai mane iš už nugaros, suspaudei taip 
smarkiai, kad negalėjau apsisukti ir pats apkabinti tavęs. Kai pa- 
galiau išsirangiau, tu mane atstūmei. 

— Norėjau palaikyti tave vietoj Merilo. Nesistenk manęs apka- 
binti. 

Leidau laikyti mane apkabinus, kaip tau norisi. Jeigu norėjai 
galvoti, kad apkabinai Merilą, neketinau prieštarauti. Tik pa- 
klausiau: 

— Kaip Kolmas, Bigi? 

— Kutas jį myli, - atsakei. - Ir jis myli Kutą. 

- Visi myli Kutą. - Ir vėl plinkšt! Plinkšt! Plinkšt! 

- Bogusai, Kutas labai tave mėgsta. Ir sa Kolmu gali matytis 
kada panorėjęs. Žinoma, visada gali apsilankyti čia... 

— Ačiū, Bigi. 

Tada pati - plinkšt - metei nuo liepto sraigę. 

— Bogusai, - paklausei, - ką ketini veikti? 

Pagalvojau. Plinkšt! Ir pratrūkau: Plinkšt! Plinkšt! Plinkšt! Plinkšt 
plinkšt plinkšt! Pamačiau, kad nusigręžei nuo manęs, ir pastebėjau 
du siluetus biliardo kambario didžiajame lange. Jie stovėjo greta 
vienas kito, biliardo lazdas laikė ant pečių kaip kareiviai šautuvus 
per paradą. Bet jie niekur nežygiavo, tik nekrustelėdami žiūrėjo 
į prieplauką, kol pasukai taku aukštyn prie namo. Tada aukštes- 
nis ir liesesnis siluetas sujudėjo lange ir ištirpo namo gilumoje - 
nuėjo pasitikti tavęs. Mažesnioji figūra lankstė biliardo lazdą lyg 
špagą; netrukus ir ji nusigręžė. 

Plinkšt! - pagalvojau išgirdęs trinktelint prieangio duris. 

Kažkur toli, už druskingų pelkių, kur tarp druskos subjaurotų 
pušaičių su Kutu kadaise paskandinome valtį, gailiu balsu liejo 
širdį paukštis. 


Dantė laimėjo prieš Bigi tris partijas iš eilės ir paskui ėmė ty- 
čia nepataikyti, kad galėtų stebėti, kaip ji visu kūnu išsiriečia virš 
stalo, kaip po minkštu, prie odos prigludusiu chalatu įsitempia ir 
atsileidžia jos linkiai ir apvalumai. Smūgiuodama ji prikąsdavo 
apatinę lūpą. 

O apačioje, ant liepto galo, du jos, kaip jis spėjo, meilužiai sė- 
dėjo šalia vienas kito nukabinę kojas ir derėjosi svaidydami į van- 
denį sraiges. 

Dieve mano, galvojo Dantė. Baisiai norėčiau žinoti, kas čia 
yra kas. 


Tu, Kutai, visada buvai malonus, ir tavo išvaizda tokia pat. 
Mano plaukai tamsūs, o tavo visai šviesūs, tu visas baltas, nuber- 
tas strazdanomis, o aš - lyg rupi, sėmenų aliejumi įtrinta medie- 
na. Esi aukštas, todėl nekrinta į akis, kad tavo klubai platesni už 
pečius, tas platumas nepastebimas; turėdamas ilgas, liesas kojas, 
pianisto pirštus ir kilnią, niekada nelūžusią nosį, atrodai lieknas. 
Niekad nemėgau šviesių rausvaplaūkių, išskyrus vienintelį tave. 
Žinau - barzdą užsiauginai, kad paslėptum strazdanas, bet nie- 
kada niekam to nesakiau. 

Mūsų kūnai skirtingi kaip ruonio ir žirafos. Ugiu lenki mane 
tikriausiai visa galva, tad negaliu neprisiminti, kaip Bigi atsiliep- 
davo apie tuos, kurie už ją aukštesni. Tačiau man atrodo, kad ji ir 
sveria daugiau už tave. 

Žinai, Kutai, ko gero, tavo krūtinė telpa jai tarp krūtų. 

Atsimenu, Bigi patikdavo, kad ji negali apkabinti manęs per 
krūtinę ir išlaikyti pirštus sukabintus, jei aš tuo metu giliai įkve- 
piu. Na, tavo plaučiai jos glėbyje tikriausiai subliūkštų. O kai ji 
apsiveja kojomis tau apie juosmenį, būtinai saugok nugarą! Iš 
tiesų nuostabu, kad ji iki šiol tavęs nepribaigė. Šiaip ar taip, nėra 
abejonės - likai gyvas. 

Bet prabilęs pasakiau tik tiek: 

— Gerai atrodai, Kutai. 

— Ačiū, Bogusai. 

- Žinai, ji nori likti su tavimi. 

- Žinau. 

Švystelėjau sraigę kuo toliau; metei sraigę ir tu. Bet tavoji nu- 
krito kur kas arčiau - labai jau juokingai mėtai, trūkčiodamas. 
Menkos tavo rankos, Kutai, prie valčių praleidai tiek laiko, o ir- 
kluoji kaip paukštelis lūžusiu sparnu. Įsivaizduoju, kas bus, kai 
mokysi Kolmą plaukti. 

Bet ir vėl pasakiau tik tiek: 

— Turėsi šią vasarą prie vandens Kolmą prižiūrėti atidžiau. Jis 
artėja prie pavojingo amžiaus. 

— Nesijaudink dėl Kolmo, Bogusai, - atsakei man. - Jam nieko 
nenutiks. Tikiuosi, kad panorėjęs atvažiuosi jo aplankyti. Taip pat 
ir mūsų - tikrai, atvažiuok pas mus. 

— Gerai, Bigi man sakė. 

Plinkšt! 

Tu savo sraigę sviedei taip nevykusiai, kad ji nenulėkė net iki 
vandens ir - šlep! - įkrito į dumblą. 

— Būčiau dėkingas, Kutai, jeigu atsiųstum man nuotraukų, — 
pasakiau. - Žinai, kai fotografuosi kada... Kolmą, tiesiog padaryk 
vieną atspaudą ir man. 

— Turiu keletą, galiu tau atiduoti, - atsakei. 

Plinkšt! 

— Mėšlas, Bogusai, man taip gaila, - išgirdau iš tavęs. - Kas 
galėjo numanyti, kad viskas šitaip pasisuks? 

— Aš. Galėjau apie tai pagalvoti, Kutai... 

— Kai atvažiavo čia, ji buvo jau tave palikusi, Bogusai. Na, ap- 
sisprendusi... 

Plinkšt! 

Šlep! 

— O kaip Pilsberiai? Ką jie apie tave manys, jei gyvensi čia su 
moterimi ir vaiku? | 

— Todėl mes ir susituokėme, - pasakei, ir man pasirodė, kad 
tikriausiai pavirtau sraige - pats save įmetęs į vandenį, per daug 
jo prisisriaubęs, - ir dėl to, Kutai, blogai tave girdžiu. 

— Turbūt, Kutai, norėjai pasakyti, kad jūs ketinate susituokti? — 
pasitikslinau. 

— Ne, mes jau susituokėme... na, tam tikra prasme. 

Mąsčiau apie tai gal per kokius keturis plinkšt. Argi šitai įma- 
noma? Atrodė, kad ne, tad paklausiau: 

— Argi tai įmanoma, Kutai? Maniau, kad aš esu su ja susi- 
tuokęs. 

— Na, žinoma, tu buvai susituokęs, ir šitas... dalykas juridiškai 
dar nesutvarkytas, - aiškinai man, - bet tu ją pametei, todėl buvo 
galima imtis tam tikrų veiksmų. Aš ir pats ne visai suprantu, bet 
vienas iš Pilsberių advokatų jau turi parengęs įvairių popierių. 

Taigi, Kutai, pagalvojau sau, pasirodo, tu nesėdėjai rankų su- 
dėjęs, ar ne? 

- Neturėjome kaip išsiaiškinti, Bogusai, kada tu grįši ir ar aps- 
kritai grįši, - pasakojai. 

Dėstei, kad buvo kone būtina ką nors daryti dėl mokesčių tvar- 
kos, dėl išlaikytiniams taikomų įstatymų. Ačiū, pagalvojau, kai 
užsiminei, kad šitaip susitvarkius nebus jokių alimentų. 

— Kiek esu tau skolingas? - paklausiau. 

— Bogusai, tai visai nesvarbu, - atsakei, bet aš jau išsitraukiau 
voką ir spraudžiau devynis šimtus dolerių į tavo ploną grakščią 
ranką. 

— Dieve, Bogusai. Iš kur tai gavai? 

- Aš praturtėjau, Kutai, - pranešiau ir pasistengiau įkišti voką 
atgal į kišenę taip, tarsi tas judesys būtų visiškai įprastas, tarsi 
turėčiau daug kitų po kišenes iškaišiotų vokų ir dabar nebūčiau 
tikras, kur šito vieta. 

Maniau, imsi atsisakinėti, todėl puoliau malti liežuviu. 

- Jeigu jau negaliu su jais gyventi, Kutai, labai džiaugiuosi, kad 
su jais būsi tu. Esu tikras, tu pasirūpinsi jais geriau negu aš, ir kol 
tu šalia, man nereikės dėl jų nerimauti. Be to, šie kraštai labai tin- 
ka vaikui auginti, o tu galėsi pamokyti Kolmą fotografuoti. 

- Šią vasarą Bigi ketina man padėti, - atsiliepei, - na, žinai, kai 
čia suvažiuos Pilsberiai: apsipirkti, kartais pagaminti maisto, pri- 
žiūrėti namus. Tada man liks daugiau laiko fotografuoti ir dirbti 
laboratorijoje... - Tavo balsas pritilo. - Susiradau papildomą dar- 
bą rudens semestrui Boudine. Iki ten tik keturiasdešimt penkios 
minutės. Na, žinai, viena studentų grupė, toks fotografijos semi- 
naras. Pavasarį ten buvo surengta mano paroda, ir studentai net 
nupirko kelias nuotraukas. 

Tokios tuščios kalbos mus tiesiog traiškė savo svoriu. 

— Tai puiku, Kutai. 

— Bogusai, po velnių, ką dabar veiksi? - paklausei ilgokai pa- 
tylėjęs. 

— O, man reikia grįžti į Niujorką, - sumelavau, - bet netrukus 
vėl atvažiuosiu... na, kai įsikursiu. 

- Jau beveik rytas, - tarei. Žiūrėjome, kaip iš jūros nyra oranži- 
nė saulė, neryškiu švytėjimu nuspalvindama pakrantę. - Kolmas 
keliasi anksti. Jis parodys tau savo gyvūnus. Valčių namelyje įren- 
giau tokį tarsi zoologijos sodą, ten viskas, ko jam prigaudžiau. 

Tačiau nenorėjau gaišti tikrindamas, kaip jis atrodo, ar tebe- 
myli mane. Tegu kapo kauburėlis šiek tiek apželia žole, taip visa- 
da sakau; tada pažvelgti jau saugiau. 

O balsiai tepasakiau: 

— Man reikia pasišnekėti su vairuotoju, Kutai. 

Jau norėjau stotis, bet pagavai mane už diržo. 

— Bogusai, tavo vairuotojas net nežino, kas tu esi. Kas tau 
darosi? 

— Viskas gerai, Kutai. Aš puikiai laikausi. 

Atsistojai kartu su manimi, tu trapus angeliškas šunsnuki, su- 
ėmei už barzdos ir švelniai papurtei man galvą sakydamas: 

— Ak, mėšlas, mėšlas, Bogusai, kad taip galėtume abu su ja gy- 
venti, aš neprieštaraučiau - ar supranti? Žinai, Bogusai, kartą net 
paklausiau jos. 

— Tikrai? - atsiliepiau. Tvirtai laikiau tavo barzdą; lyg ir norė- 
jau pabučiuoti, bet drauge jutau norą nurauti tau ją su visa oda. - 
Ką ji atsakė? 

— Žinoma, ji pasakė ne. Bet aš, Bogusai, nebūčiau prieštara- 
vęs - man taip atrodo. 

- Ir aš nebūčiau prieštaravęs, Kutai, - sutikau. Nors tikriausiai 
tai nebuvo tiesa. 

Saulė jau išlindo visa, toli jūroje ji priminė plūdurą, linguo- 
jantį ant vandens paviršiaus, ir staiga aplinkui pasidarė per 
daug šviesu, kad galėčiau žiūrėti į tave, Kutai, stovintį šalia. Tad 
paprašiau: 

- Ar galėtum surasti tas nuotraukas? Man jau reikia važiuoti... 

Drauge patraukėme taku nuo valčių namelio aukštyn į namus, 
žengdami iš karto per dvi akmens pakopas. Pajutau, kaip kyšte- 
lėjai pinigus man į užpakalinę kišenę. Ir prisiminiau tavo pliką 
užpakalį kadaise mėnesienoje ant šitų akmens plokščių, kai gu- 
lėjai ant pilvo, Kutai, ir dainavai, nes iš girtumo nebepastovėjai 
ant kojų. Su tavimi buvusi mergina - viena iš tų dviejų, kurias 
„pakabinome“ sunkvežimių aikštelėje Vest Bate - vilkosi mau- 
dymosi kostiumėlį, jai viskas buvo įkyrėję, nes jau seniai mėgino 
nutempti tave į namą, į jo didįjį miegamąjį. Aš su savąja buvau 
puikiai įsitaisęs valčių namelio pastogėje. 

Žiūrėjau į tave, besidarkantį pievelėje, Kutai, gulėjau patenkin- 
tas savimi, ne per daug girtas dulkintis, ir, pamenu, galvojau pats 
sau: vargšas Kutas niekada nesusiras merginos. 

Ką gi, Kutai, anuomet, pasirodo, klydau. 


Jiems žengiant į virtuvę Bigi baigė tepti sumuštinį Dantei Kali- 
kijui. Sumuštinis buvo didelis, padėtas į lovį primenančią lėkštę, 
ir Dantė jį energingai dorojo; Bigi įpylė jam alaus - Dantė gėrė iš 
bokalo sulig vaza gėlėms merkti. 

Dantė svarstė, kas ir su kuo eis laukan dabar. Jeigu jau mano 
eilė vestis į prieplauką tą stambią šviesiaplaukę, visiškai neprieš- 
taraučiau, mąstė jis. 

— Bogusai, ar valgysi ko nors? - paklausė Bigi. 

Bet atsiliepė Kutas: 

- Jis nori išvažiuoti, kol Kolmas miega. 

Kas, pagalvojo Dantė Kalikijas. Kas, po velnių, gali tokią naktį 
miegoti“ 

— Na, - tarė Bogusas, - norėčiau jį pamatyti, bet nenoriu, kad 
jis matytų mane... jeigu tik ne per daug prašau. 

— Vos atsikėlęs jis pirmiausia maitina savo gyvūnus valčių na- 
melyje, - pasakė Kutas. 

— Ir pusryčiauja prieplaukoje, - pridūrė Bigi. 

Įprasta tvarka, pagalvojo Bogusas. Kolmas turi įprastą tvarką. 
Ar aš kada laikiausi su Kolmu kokios tvarkos? 

Bet tepasakė: 

— Juk galėčiau pažiūrėti iš biliardo kambario? 

— Aš turiu žiūronus, - tarė Kutas. 

— Dieve, Kutbertai, - suirzo Bigi. 

Kutas sumišo; nesmagiai pasijuto ir Bigi. Kutbertai, pagalvojo 
Bogusas. Kutai, kada kas paskutinį kartą vadino tave Kutbertu? 

Virtuvės kampe, saugodamasis prieskonių lentynos lūženų, 
Dantė Kalikijas godžiai rijo sumuštinį, plempė alų ir svarstė, ar 
jau nerimauja limuzinų firma, ar žmona skambino į policiją. 
O gal atvirkščiai? 

— Netrukus jau važiuosime, - pasakė Dantei Bogusas. - Galė- 
tum pasivaikščioti, pakvėpuoti grynu oru... 

Dantės burna buvo pilna maisto, tad kalbėti jis negalėjo, bet 
galvojo šitaip: ak, še tau kad nori, pasirodo, reikės tave vežti atgal! 
Tačiau neištarė nė žodžio ir apsimetė nepastebėjęs, kai Bogusas 
didelį pluoštą pinigų - gal net tūkstantį dolerių - įkišo į duoninę. 


Dantė sėdėjo žemiau potvynio žymės ant vėsių drėgnų laip- 
telių, vedančių nuo prieplaukos prie valčių liepto, ir grožėjosi 
miniatiūriniu pasaulėliu, gyvenimu, kunkuliuojančiu dumblyne, 
potvynio paliktose balutėse ir kyšančių akmenų plyšiuose. Dan- 
tė pirmą kartą regėjo dumblą, jo nebuvo baugu liesti basa pėda, 
tad sėdėjo pasiraitojęs kelnes iki kelių ir krutino melsvai baltus 
miestiečio kojų pirštus, minkydamas švariausią purvą. Viršuje 
ant prieplaukos padėti jo dulkini miesto batai ir plonos kojinės 
juodavo taip grėsmingai, atrodė čia it svetimkūniai, net žuvėdros 
jų privengė. Drąsesnės nerdavo arčiau ir tuoj pat klykdamos pul- 
davo į šalį, išgąsdintos tų keistų potvynio atneštų daiktų. 

Tolumoje, prie įlankos žiočių, omarų gaudytojas traukė iš van- 
dens gaudykles, ir Dantė svarstė, ar galėtų vėl dirbti rankomis ir 
nugara, ar nesusirgtų jūros liga. | 

Jis atsistojo ir nedrąsiai nužingsniavo per dumblyną jausda- 
mas, kaip į pėdą vis baksteli kokia kriauklelė, bet saugodamasis 
visur aplinkui knibždančios gyvybės. Pačiame prieplaukos gale 
gulėjo bangų išmesta sena omarų gaudyklė. Susidomėjęs, kokie 
žvėrys joje gyvena, Dantė atsargiai slinko artyn. Bet gaudyklė 
buvo pramušta, ir joje nebuvo nieko, išskyrus jauką - apgraužtą 
žuvies galvą. Čia jam per koją nuvinguriavo žieduotasis kirmi- 
nas, Dantė klyktelėjo ir žeisdamas kojas greitai nušlepsėjo atgal 
į krantą. Paskui apsidairė, ar niekam neužkliuvo jo bailumas, ir 
išvydo jį stebintį mažą dailų tamsiaplaukį berniuką. Berniukas 
vilkėjo pižamą ir valgė bananą. 

— Tai tik žieduotasis kirminas, - tarė Kolmas. 

— Arjie kanda? - paklausė Dantė. 

- Jie žnaibosi, - atsakė Kolmas. Jis nušoko nuo prieplaukos ir 
basas užkopė per aštrius akmenis, tarsi jo pėdas saugotų kokie 
padai. - Tuoj tau vieną pagausiu. 

Vaikas padavė Dantei bananą ir nuėjo per kriaukles, kurios, 
Dantė neabejojo, jam draskė kojas. Dantė susigėdo ir atsispyrė 
pagundai pažiūrėti, ar nesusipjaustė; tuo metu berniukas naršė 
dumblyną, pirštais krapštydamas įvairius baisius daiktus, prime- 
nančius lyg kokius gyvius; Dantė juos būtų lietęs nebent lazda. 

— Kartais pagauti būna nelengva, - tarė Kolmas. 

Jis atsitūpęs rausė didžiulį dumblo gniužulą. Mažutė jo ranka 
smigo į prakastą duobutę ir išnėrė su ilgu žalsvai raudonu kirmi- 
nu, tas iš karto apsivijo apie ranką. Kolmas laikė jį suspaudęs prie 
pat galvos, ir Dantė aiškiai matė juodas to padaro žnyples, veltui 
mėginančias kažką pagauti ore. 

Miklus vaikis, pamanė Dantė Kalikijas. Jeigu tik prisiartinsi su 
tuo padaru, mesiu tavo bananą į purvą. Tačiau Dantė laikėsi tvir- 
tai ir neprieštaravo, kai Kolmas priėjo tiesiai prie jo. 

— Matai žnyples? - paklausė Kolmas. 

— Taigi, - atsiliepė Dantė. 

Jis norėjo atiduoti Kolmui bananą, bet baiminosi, kad berniu- 
kas sugalvos apsikeisti. Be to, Kolmas buvo išsiterliojęs dumblu. 

— Tu išsipurvinai, negalėsi pusryčiauti, - tarė Dantė. 

— Nieko, - atsakė Kolmas, - juk galiu nusiprausti. 

Jis nuvedė Dantę prie potvynio vandens balos aukščiau tarp 
akmenų, ir jie drauge nusiplovė dumblą. 

- Nori, parodysiu savo gyvūnus? - pasiteiravo Kolmas. 

Dantė dvejojo; jam buvo neaišku, ką Kolmas padarė su tuo kir- 
minu. 

— Kas yra šoferis? - paklausė Kolmas. - Kaip taksi? 

- Aha, - murmtelėjo Dantė; jis nusekė paskui Kolmą į valčių 
namelį budrus kaip kiškis, besidairantis pasaloje tūnančių gro- 
buonių. 

Ten buvo vėžlys tarsi akmenimis apaugusia nugara ir žuvėdra, 
prie kurios Kolmas liepė Dantei nesiartinti - jai buvo sužalotas 
sparnas, ir ji taikėsi kirsti snapu. Dar įnirtingai lakstė neramus 
žvėrelis, tarsi ištįsusi žiurkė; Kolmas sakė, kad tai šeškas. Netolie- 
se stovėjo cinkuotos skardos dubuo, pilnas silkių, iš jų pusė buvo 
negyvos ir plūduriavo paviršiuje. Jas Kolmas ramiai susėmė tin- 
kleliu, lyg tokie negyvėliai būtų jam įprasti. 

— Bus maisto katei? - paklausė Dantė, turėdamas galvoje nu- 
gaišusias silkes. 

— Mes nelaikome katės, - atsakė Kolmas. — Jos nužudo dau- 
giau, negu gali suėsti. 

Jiems išėjus iš valčių namelio saulė šildė jau smarkiau, Dantei 
kaito veidas, nuo įlankos papūtė švelnus, druska atsiduodantis 
vėjelis. | 

— Žinai ką, vaike, - tarė Dantė, - tau pasisekė, kad čia gyveni. 

— Žinau, - atsiliepė Kolmas. 

Dantė žvilgtelėjo aukštyn į namą ir pamatė Bogusą Tramperį 
prie biliardo kambario lango, stebintį juos pro didelius žiūronus. 
Dantė atsiminė, kad berniukas neturi žinoti esąs stebimas, tad 
savo stambiu kūnu užstojo namą. 


— Gal tu kartais kareivis? - pasidomėjo Kolmas; Dantė papurtė 
galvą. 

Jis leido Kolmui pasimatuoti dailiąją vairuotojo kepurę. Ber- 
niukas nusišypsojo ir pažingsniavo po prieplauką. Juokinga, pa- 
galvojo Dantė. Vaikams patinka uniformos, o dauguma vyrų jų 
nekenčia. 


Tramperis žiūrėjo, kaip Kolmas mėgina kariškai atiduoti pa- 
garbą. Koks jis įdegęs! Ir kojos atrodo gerokai ilgesnės. 

— Bus tavo ūgio, Bigi, - sumurmėjo jis. 

Bigi jau buvo pavargusi; ji snaudė ant minkštasuolio biliardo 
kambaryje. Bogusas vienas stovėjo su žiūronais, bet Kutas išgir- 
do jo žodžius. Pastebėjęs, kad Kutas žiūri į jį, Bogusas atidėjo 
žiūronus. 

- Jis gerai atrodo, ar ne? - tarė Kutas. 

— Taigi taigi, - atsiliepė Tramperis. Jis žiūrėjo į Bigi. - Nežadin- 
siu jos. Atsisveikink už mane. 

Tačiau priėjo prie jos ant pirštų galų; atrodė, kad kažko dar 
laukia. 

Kutas mėgino elgtis lyg niekur nieko ir žiūrėjo tolyn į jūrą, bet 
Tramperis tebemindžikavo, tad Kutas lėtai išėjo iš biliardo kam- 
bario. Tada Bogusas pasilenkė prie Bigi ir skubriai, vos juntamai 
pabučiavo į kaktą. Jis dar nespėjo išsitiesti, kai Bigi geibia ranka 
švelniai brūkštelėjo jam per plaukus ir mieguistu balsu suniur- 
nėjo: 

— Kutai... Ar jis jau išvažiavo? 


Taip, jis išvažiavo. Liepė Dantei sustoti Bate, Esso degalinėje, ir 
šaldomąją dėžę limuzino gale iki viršaus prikrauti ledo. Bransvi- 
ke nusipirko litrą Jack Daniels, o Woolworths parduotuvėje kita- 
pus gatvės - stiklinę. 

Tad kertant Masačusetso sieną buvo jau gatavas. Įsitaisęs ant 
galinės sėdynės aksomo, aklinai uždaręs stiklinę pertvarą, jis gėrė, 
kol žalsvo atspalvio langai gerokai patamsėjo, nors diena jau vi- 

sai prašvito. Garsų nepraleidžiančiame, nuo aplinkos izoliuotame 
„Mersedese“ Tramperis drybsojo susmukęs lyg negyvas karalius, 
minkštame karste grįžtantis į Niujorką. 

Kodėl į Niujorką, susimąstė jis. Prisiminė - tikriausiai todėl, 
kad ten važiuoja Dantė. Jis išsitraukė voką su pinigais ir šiaip 
ne taip suskaičiavo tūkstantį penkis šimtus ar tūkstantį aštuonis 
šimtus, o gal kokiu šimtu daugiau ar mažiau. Kaskart skaičiuojant 
suma būdavo vis kita, tad suskaičiavęs keturis kartus įsikišo voką 
atgal į kišenę ir pamiršo. 

Užtat pastabiam Dantei tai buvo pirmas ženklas, kad tas 
pamišėlis ant galinės sėdynės, ko gero, ne toks jau turtingas. 
Jeigu gaišti laiką skaičiuodamas pinigus, vargu ar turi jų pa- 
kankamai. 

Kai jie pasiekė Naująjį Haveną, Tramperis buvo jau tiek prisi- 
siurbęs, kad Dantei net neprireikė klausti, ar galėtų trumpai stab- 
telėti. Dantė paskambino į Niujorką; limuzinų firma jį kaip rei- 
kiant išplūdo, o žmona niekaip nesiliovė šaukusi pro ašaras. 

Jis grįžo prie automobilio; Tramperis buvo tiesiog per daug ap- 
spangęs, kad suprastų, ką jam nori pasakyti Dantė. Dantė mėgino 
jį įspėti, kad „jie“ jau laukia jo Niujorke. 

— Turit galvoje farus? - klausė Dantė limuzinų firmos. - Ko jie 
nori iš jo? 

- Ten rimtesni už paprastus farus, - atsakė limuzinų firma. 

— Mat kaip? Ką jis padarė? 

— Jie mano, kad jis trenktas, - paaiškino limuzinų firma. 

— Menki juokai, - tarė Dantė. - Bet ar tai nusikaltimas? 

Dantė pabeldė į stiklinę pertvarą ir pagaliau išjudino Tramperį 
tiek, kad žvilgsnis tapo bent kiek sąmoningesnis. Bet nusprendė, 
kad neverta vargti aiškinant, ir tik pamojavo Tramperiui pro sti- 
klą. Tramperis nusišypsojo ir pats mostelėjo atsakydamas. 

Dantė dabar jau atlyžo dėl to pakvaišėlio, jaudinosi dėl jo. Dar 
neišvažiavus iš Meino Dantės nuomonė apie tą vaikiną pasikeitė. 
Jis paprašė Tramperio leisti sustoti prie dovanų parduotuvės šali- 
kelėje - norėjo nupirkti lauktuvių žmonai ir vaikams. 


346 JOHN IRVING 


Tramperis neprieštaravo; kol Dantė užėjęs į parduotuvę apžiū- 
rinėjo plastikinius omarus ir pajūrio peizažus, akvarele pieštus 
ant jūros išmestų medžio gabalų, Tramperis vartė Kuto prieš iš- 
važiuojant duotas fotografijas. Tai buvo visa šūsnis Kolmo nuo- 
traukų, didelių, aštuonių ir dešimties colių: Kolmas pakrantės 
dumblynuose, Kolmas valtyje, Kolmas pajūryje per pūgą (vadi- 
nasi, jie pas Kutą buvo persikraustę jau žiemą!), Kolmas draus- 
mingai pozuoja ant Bigi kelių. Visos buvo labai gražios. 

Tačiau paskutinė Tramperį pribloškė. Tikriausiai Kutas rinko 
fotografijas labai skubėdamas ir šitą pridėjo netyčia, nes ji aiškiai 
priklausė visai kitam ciklui. Tai buvo plačiakampio objektyvo iš- 
kreiptas moters aktas stambiu planu. Fotoaparatas žvelgia tiesiai 
į moters tarpkojį, ji guli pievoje taip, kad žolė tarp praskėstų kojų 
beveik susilieja su gaktos plaukais; be abejo, toks ir buvo suma- 
nymas. Plačiakampė optika suapvalino pasaulį aplink moterį, jos 
veidas atrodė mažutis ir nutolęs, neryškus. Užtat kūšys buvo ma- 
tyti kuo aiškiausiai. 

Motina Žemė, galvojo Tramperis. Fotografija jam nepatiko, 
bet jis numanė, kad jei Kutas pridėjo ją ne per klaidą - jeigu iš 
tiesų norėjo tą nuotrauką jam duoti, - tai dosnus ir geranoriškas 
gestas, labai Kutui būdingas. Ir neįtikėtinai netaktiškas — tai irgi 
Kuto savybė. Nuogoji moteris buvo Bigi. 

Tramperis pakėlė galvą ir pamatė ateinantį Dantę. Šis atida- 
rė užpakalines duris - norėjo parodyti Tramperiui, ką nupirko 
vaikams: tris pripučiamus paplūdimio kamuolius ir trejus marš- 
kinėlius su užrašu MEINAS! per visą krūtinę; po raidėmis skėtė 
žnyples didelis omaras. 

— Gražu, - tarė Tramperis. - Labai gražu. 

Čia Dantė pastebėjo Kolmo nuotraukas. Tramperiui net ne- 
spėjus jo sustabdyti, griebė visą šūsnį ir puolė vartyti. 

— Žinote, pone, - tarė jis, - turite labai dailų berniuką. 

Tramperis žvelgė į šalį, ir Dantė sutrikęs pridūrė: 

— Iš karto supratau, kad jis jūsų. Nepaprastai panašus. 

Netrukus Dantė aptiko nuotrauką su Bigi tarpkoju ir nors 
labai stengėsi nežiūrėti, nepajėgė. Pagaliau prisivertė įgrūsti tą 
nuotrauką po visa šūsnimi ir atidavė Tramperiui. 

Tramperis bandė išspausti šypseną. 

— Labai gražu, - tarė Dantė Kalikijas, kietai suspaudęs lūpas ir 
iš visų jėgų stengdamasis nešnairuoti. 


Vėliau aplinkui sumirgėjo Niujorkas, tiek pajėgiau atpažinti. 
Jack Daniels Senoviškasis Nr. 7, ypatingasis Tenesio rūgščiojo sa- 
lyklo viskis, 90 laipsnių stiprumo, teliūskavo mano smegenyse, 
o puikus dūmų prieskonis buvo taip tirštai nugulęs man liežuvį, 
kad būčiau galėjęs jį kramtyti. 

Mačiau juos, pasiruošusius mane čiupti. Jie barbeno į langą, 
tampė durų rankeną ir rėkė mano stambiam grubiam gerašir- 
džiam vairuotojui: 

- Kalikijau! Atidaryk, Kalikijau! 

Paskui jie atplėšė mano duris, ir pirmąjį pasitikau smūgiu į kaktą 
tuo dailiu keturkampiu buteliu, į kurį Džekas Danielas pilsto savo 
viskį. Kiti padėjo šitam atsikelti, tada vėl puolė prie manęs. 

Laikiausi puikiai tol, kol jie priėjo arčiau, jiems priartėjus ne- 
begalėjau sukaupti dėmesio. Bet Dantę mačiau aiškiai; tas gera- 
sis žmogus maldavo jų elgtis su manim švelniai. Jis tai darė labai 
įtaigiai: uždėjęs storus pirštus kuriam ant gerklės palaikydavo, 
kol tas sugargaliuodavo keistu balsu ir ramiai pasitraukdavo nuo 
manęs. 

- Nagi, nagi, - vis kartojo Dantė, - tik neužgaukite jo, jis nieko 
nepadarė. Aš tik noriu jam įteikti mažą dovanėlę. Prašyčiau man 
netrukdyti. - Paskui šiek tiek tyliau dar pridurdavo: - Klausyk, ar 
tau dantys dar reikalingi? O gal juos tau ant subinės persodinti, 
tu pederaste? 

Jie tempė mane į vieną pusę, Dantė į kitą. Staiga visi baisiausiai 
siūbtelėjome į vieną pusę, kažkuris vyras suklykė, kad jį žudo, 
kitas užpuolikas subliuvo kaip ožys, ir akimirką likau visiškai vie- 

nas ir laisvas. Mano angelas sargas įsikišo ranką sau į kelnes - ne 
kur kitur, o į tarpkojį — ir iš ten, taip taip, iš tarpkojo, ištraukė 
kažkokį suglamžytą popierėlį, įbruko man po marškiniais ir pra- 
švokštė uždusęs: 

— Štai, štai, dėl Dievo meilės... Man rodos, tau prireiks visų, 
kiek tik gali sukrapštyti... O dabar varyk, jei tik gali - bėk! 

Tada vėl viskas ėmė greitai suktis; iš tolo mačiau, kaip Dantė 
Kalikijas žaidžia su dviem žaisliniais vyrukais. Nė vienas turbūt 
nesvėrė daugiau kaip dešimt svarų, nes pirmąjį Dantė švystelėjo 
kiaurai priekinį stiklą į greta stovintį automobilį, o antrąjį purtė 
pakėlęs aukštyn kojomis tarsi skudurinę lėlę. Daugiau nieko ne- 
bemačiau, nes visi kiti aplinkui šurmuliuojantys žmonės, rodos, 
stengėsi įsitraukti į tą Dantės Žaidimą. 

Paskui jie vėl mane nutvėrė. Ilgai vežiojo atidarę automobilio 
langą, versdami laikyti galvą iškištą į lauką; tikriausiai manė, kad 
man trūksta gryno oro. Bet nebuvau toks girtas, kad neprisimin- 
čiau to suglamžyto popierėlio po marškiniais, tad vežamas aukš- 
tyn liftu jį išsitraukiau ir žvilgtelėjau. Tai buvo kažkoks pinigas — 
nesupratau, ar stambus, - ir vienas iš vyrų jį atėmė. 

Manau, kad tai buvo lifte; mes, matyt, atsidūrėme viešbutyje. 
Bet tuo metu galvoje sukosi tik viena mintis: na, ar ne juokinga 
tokį dalyką nešiotis tarpkojyje! 


33 
Sveiki įstoję į Auksinio pimpio ordiną 


Ki Tulpen sėdėjo prie manęs ligoninėje, aš arba snaudžiau, 
arba staiga atsimerkęs lyg ko išgąsdintas spitrijau beprasmiu 
žvilgsniu, dairiausi per petį - tobulai vaidinau, kad esu visiškai 
nesąmoningas, nors žvėriškai norėjosi šlapintis. 

Ralfas atėjo vėliau, po pietų, paskelbė, kad aš negyvas, ir pa- 
klausė Tulpen, kaip atrodo mano pimpalas. Bet Tulpen buvo, re- 
gis, nuoširdžiai susirūpinusi ir piktai atsiliepė: 

— Nemačiau. Jis pripumpuotas vaistų. Nesuvokia kur esąs. 

Ralfas apėjo aplink lovą; jis atnešė laiškus, tad vaizduodamas 
ieškąs vietos jiems padėti įkišo nosį pro užtrauktą užuolaidą pas 
mano kaimyną - gurguliuojantį seną poną, visą apraizgytą vamz- 
delių kaip santechnikos mazge. 

— Paprašykime slaugės, - tarė Ralfas. 

— Ko? - nesuprato Tulpen. 

— Kad leistų pažiūrėti, - patikslino Ralfas. - Gal pakaktų pa- 
kelti antklodę? 

Užverčiau akis ir sumurmėjau vokiškai, kad būtų didesnis 
įspūdis. 

— Jis dabar savo nacistiniame laikotarpyje, - pareiškė Ralfas, 
o aš gulėjau tarsi išoperuotomis smegenimis ir laukiau, kada jie 
pradės meiliai kalbėtis ar glaustytis. 

Bet nieko nepastebėjau; priešingai, atrodė, kad jie iš viso pras- 
tai sutaria, todėl svarsčiau, ar kartais neperprato mano apsimeti- 
nėjimo ir dabar patys nevaidina. 

Galų gale jie išėjo; išgirdau Tulpen teiraujantis, kada pasirodvs 
Vinjeronas ir ar ketina jie mane šįvakar išleisti. Bet seselės ats2- 
kymo negirdėjau: palatos kaimynas kaip tik tą akimirką nutarė 
kažką garsiai įsiurbti ar išleisti, o kai jo klaikus burbuliavimas lio- 
vėsi, visi buvo išėję. 

Turėjau keltis ir eiti šlapintis, bet vos pajudėjęs siūle užkabinau 
antklodę ir sustugau tokiu veriamu balsu, kad į palatą suvirto vi- 
sas pulkas slaugių, o senojo pono sapnuose ir žarnelėse kažkas 
smarkiai sugurgėjo. 

Dvi slaugės už parankių nuvedė mane į tualetą; ilgus ligoninės 
marškinius laikiau atitraukęs į priekį tarsi burę, kad nesitrintų į 
mano sužalotą galiuką. 

Dar nepradėjęs šlapintis padariau kvailą klaidą - nutariau į jį 
pažiūrėti. Skylutės nepamačiau; ją visiškai dengė šašas, o juodų 
siūlių raizginys priminė užrištą kraujinės dešros galą. Kad atgau- 
čiau savitvardą, paprašiau slaugės atnešti man paštą. 

Radau savo senojo disertacijos vadovo daktaro Volframo Hols- 
terio laišką. Į voką jis buvo įdėjęs straipsnį iš „Šiaurės germanų 
kalbų biuletenio“ parašytą daktaro Hageno fon Tronego, garsio- 
jo lyginamosios literatūros žynio iš Prinstono. Straipsnyje buvo 
dejuojama, kad stinga senųjų šiaurės germanų kalbų tyrinėjimų. 
Fon Tronego nuomone, „neįmanoma bent šiek tiek giliau supras- 
ti religinio pesimizmo kūriniuose, parašytuose norvegų, švedų, 
danų, islandų ir Farerų salų kalbomis, kol neatnaujinti keli jau 
turimi vertimai ir neverčiami kūriniai senosiomis vakarų skan- 
dinavų, rytų skandinavų ir skandinavų žemaičių kalbomis“. Dak- 
taro Volframo Holsterio komentare buvo parašyta, kad „Akthelto 
ir Gunelės“ laikas jau iš tiesų „pribrendęs . 

Post scriptum Holsteris reiškė užuojautą dėl to, ką sužinojęs 
apie „mano situaciją. Jis dėstė: „Disertacijos vadovas retai turi 
laiko gilintis į doktorantų emocines problemas; bet turėdamas 
galvoje tokį būtiną ir svarbų projektą jaučiu, kad vadovui derėtų 
labiau įsitraukti asmeniškai ir būti ne vien konstruktyviai kritiš- 
kam, bet ir ne mažiau konstruktyviai atlaidžiam.“ Jo išvada: „Fre- 
dai, būtinai duok žinią, kaip einasi „Aktheltas ir Gunelė'. 

Perskaitęs šitai ligoninės tualeto kabinoje susileidau iš juoko, 
paskui apsiverkiau. Įmečiau Holsterio laišką į unitazą, ir tai sutei- 
kė drąsos jį apmyžti. 

Kol pametęs galvą klajojau po Europą, rašiau Holsteriui du 
kartus. Pirmas laiškas buvo ilgas ir pilnas melų: jame pasakojau, 
kaip užsiimu moksliniais tyrimais - ieškau galimų sąsajų tarp 
tragiškosios islandų karalienės Brunhildos ir Tamsiosios Jūros 
Karalienės iš „Akthelto ir Gunelės“. „Akthelte ir Gunelėje“ jokios 
Tamsiosios Jūros Karalienės, aišku, nėra. 

Antrą kartą išsiunčiau Holsteriui atviruką su žinute. Atviruke 
buvo didžiulės Breigelio drobės „Kūdikėlių žudymas“ detalė. Vai- 
kai ir kūdikiai plėšiami iš motinų glėbio; įsikibusių į vaikus tėvų 
rankos nukapojamos. „Sveiki! - rašiau kitoje atviruko pusėje. - 
Norėčiau, kad būtumėt čia!“ 


Po valandėlės slaugė priėjo prie tualeto durų paklausti, ar gerai 
jaučiuosi. Ji padėjo man grįžti į lovą; turėjau laukti, kol ateis Vin- 
jeronas ir mane išleis. 

Peržiūrėjau likusį paštą. Ten buvo didelis Kuto atsiųstas vokas 
su daugybe skyrybų dokumentų - turėjau juos pasirašyti. Kutas 
pridėjo raštelį, kad verčiau jų neskaityti; ten suformuluota „labai 
jau netaktiškai , įspėjo jis, dėl to skyrybos nekels abejonių. Nesu- 
pratau, kur jos neturi kelti abejonių, todėl nepaklausiau patarimo 
ir šiek tiek paskaičiau. Dokumentuose buvo kalbama apie mano 
„gašlų ir akivaizdų, nuolat besikartojantį svetimavimą“. Dar man 
priskirtas „Žiaurus ir nežmoniškas savo atsakomybės nepaisy- 
mas, konstatuota, kad „beširdiškai pamesta šeima - tai poelgis, 
prilygstantis išsigimimui.. 

Visa tai skambėjo aiškiai ir sausai, tad pasirašiau. Popierius pa- 
sirašinėti ne taip jau sunku. 

Paskutinis laiškas iš tiesų buvo net ne laiškas. Aišku, įdėtas į 
voką, bet nuo Ralfo ir be jokių pašto žymų. Dovanėlė su linkėji- 
mais pasveikti? Pokštas? Piktavališkas simbolis? 

AUKSINIO PIMPIO ORDINAS 


Sveikiname! Tebūnie visiems žinoma, 
kad 
FREDAS BOGUSAS TRAMPERIS, 


parodęs nepaprastą Narsą, karžygio vertą Šaunumą ir fališkąją 
Tvirtybę, su neįtikėtinu Ryžtu iškentė jo Membrum Virile Chi- 
rurginę Korekciją. Be baimės ištvėręs siaubingąją Uretrektomiją 
su ne mažiau kaip penkiomis (5) Siūlėmis, šiuo jis įšventinamas 


Tikruoju Riteriu 
ir 
Auksinio Pimpio ordino brolijos nariu 


su visomis šiam vardui priderančiomis Privilegijomis ir neribota 
Teise Visiems tuo girtis. 


Diplomą buvo pasirašę Žanas Klodas Vinjeronas, Gydantysis 
Chirurgas, ir Ralfas Pakeris, Vyriausiasis Raštininkas ir Tikrasis 
Pimpis. Nusistebėjau, kodėl nėra dar vieno parašo - Tulpen, Vy- 
riausiosios Ponios ir Suinteresuotosios Damos. 


Kai Vinjeronas atėjo jo išleisti, Tramperis tebebuvo pilnas įta- 
rimų. 

- Ką gi, operacija praėjo puikiai, - tarė Vinjeronas. - Ar labai 
skauda šlapinantis? 

- Jaučiuosi visiškai gerai, - atsakė Tramperis. 

— Pasistenkite neužkabinti siūlių apatiniais drabužiais ar pata- 
lyne, - aiškino Vinjeronas. - Keletą dienų verčiau niekur neikite 
iš namų ir nevilkėkite jokių drabužių. 

— Aš taip ir maniau, - pritarė Tramperis. 

— Siūlai ištirps savaime, bet norėčiau apžiūrėti jus po savaitės — 
įsitikinti, kad viskas gerai. 

— Ar yra priežasčių įtarti, kad gali būti negerai? 

- Žinoma, ne, - atšovė Vinjeronas, - bet po operacijos įprasta 
pasitikrinti. 

— Galiu būti išvykęs, - tarė Tramperis. 

Vinjeronas, regis, susirūpino dėl jo atsainumo. 

— Ar iš tiesų viskas gerai? - paklausė. - Ar tikrai gerai jaučiatės? 

— Kuo puikiausiai, - patikino Tramperis. Jis suprato, kad ver- 
čia Vinjeroną nerimauti, tad pamėgino taisyti padėtį. - Jaučiuosi 
geriau negu bet kada, - melavo, - tapau nauju žmogumi. Aš jau 
nebe tas senas pimpis, koks buvau anksčiau. 

— Na, - atsiliepė Vinjeronas, - šitaip teigti vargu ar esama 
pagrindo. 

Žinoma, jis buvo teisus. Vinjeronas visada teisus. Vilktis bet 
kokį drabužį buvo labai nemalonu. 

Tramperis šiaip ne taip įsispraudė į apatinius, prie varpos galo 
prilipdęs tirštu tepalu sumirkytą marlės įklotą. Siūlai nebekibo 
prie drabužių, užtat kibo prie to įkloto. Vaikščiojimas reikalavo 
ypatingo atsargumo. Kelnių klyną Tramperis laikė atitraukęs į 
priekį ir žengė atsargiai išsižergęs, tarsi į kirkšnis būtų primesta 
karštų žarijų. Žmonės aplinkui vis gręžiojosi į jį. 

Jis pasiėmė laiškus ir keistąją Ralfo dovaną. Važiuodamas 
metro vėpsojo į rūsčią, itin orią porą, kuri, regis, įsivaizdavo sė- 
dusi į taksi. Gal norėtumėt pasižiūrėti mano diplomo, pamanė 
Tramperis. 

Grinvič Vilidže niekas nebekreipė į jį dėmesio. Ten visada pil- 
na keistų žmonių, ir Tramperis neatrodė keistesnis už gerą pusę 
praeivių. 

Kol stovėdamas laiptų aikštelėje prie Tulpen durų grabaliojo 
kišenėse rakto, iš vidaus pasigirdo, kaip Tulpen pliuškenasi vo- 
nioje. Ji su kažkuo kalbėjosi, ir Tramperis suakmenėjo. 

- Žinai, labai jau paprasta viską vertinti vienu matu, - sakė 
ji, - lengvais, paviršutiniškais apibendrinimais aprėpti sudėtin- 

gus ir gilius žmones ar reiškinius. Nors, manau, lygiai taip pat per 
paprasta sakyti, kad kiekvienas žmogus yra gilus ir sudėtingas. 
Kitaip tariant, galvoju, kad Tramperis išties gyvena paviršiuje... 
Galbūt jis ir tėra paviršius, vien paviršius... 

Ji nutilo, ir Tramperis išgirdo, kaip jos kūnas slysteli šlapiu vo- 
nios paviršium. Ji tarė: 

— Na, gerai, tarkim, šiam vakarui užteks. 

Tramperis nusisuko nuo durų, nuklibikščiavo per laiptų aikš- 
telę prie lifto ir netrukus atsidūrė judrioje gatvėje. Tarkim, šiam 
vakarui užteks, pagalvojo jis. 

Jeigu būtų lukterėjęs, būtų išgirdęs, kaip epizodas baigiasi, ka- 
mera išsijungia, Ralfas plūsta Kentą, o Tulpen prašo jų išeiti. 


Tačiau aš patraukiau tiesiai į studiją Kristoferio gatvėje ir įvei- 
kęs gudrius Ralfo įtaisus bei kelias spynas prasibroviau vidun. Ži- 
nojau, ko man reikia; būtinai turėjau kai ką pasakyti. 

Susiradau juostos atkarpas, Ralfo vadinamas riebalų klostėmis. 
Tai buvo per ilgų epizodų fragmentai ar šiaip scenos, dėl vienų ar 
kitų priežasčių atrodančios silpnesnės. Tulpen laikė jas pakabi- 
nusi montažinės spintoje. 

Neketinau naikinti ko nors vertingo; norėjau panaudoti tik 
antrarūšę medžiagą. Peržiūrėjau jos gausybę. Epizodai su ma- 
nimi, Kolmu ir Tulpen metro traukinyje pasirodė įdomūs. Dar 
buvo ilga scena, kur aš vienas išeinu iš gyvūnų parduotuvės 
Grinvič Vilidže, po pažastimis pasibrukęs du teliūskuojančius 
akvariumus - dovanas Tulpen, mat pasitaikė diena, kai buvau 
gerai nusiteikęs. Parduotuvės savininkas, išeinantis ant slenks- 
čio manęs išlydėti, panašus į vokiečių aviganį, įsispraudęs į ha- 
vajietiškus marškinėlius. Jis vis dar moja, nors manęs kadre jau 
seniai nėra. 

Paskubomis sudūriau kelis fragmentus; žinojau, kad turiu ne- 
daug laiko, ir norėjau prie filmuotos medžiagos dailiai priderinti 
garso takelį. 

Pimpalą man skaudėjo taip bjauriai, kad nusimoviau ir kel- 
nes, ir apatinius; vaikštinėjau po studiją pliku užpakaliu, saugo- 
damasis neužkliudyti kokio stalo kampo ar kėdės atlošo. Paskui 
nusivilkau ir marškinius, nes jie trynėsi į mano galą, ypač kai 
atsisėsdavau. Tad likau nuogas, vien su kojinėmis. Grindys buvo 
šaltos. 

Kai baigiau, jau švito; peržiūrų kambaryje į reikiamą vietą pa- 
stačiau projektorių ir nuleidau ekraną - jie turi iš karto supras- 
ti, kad čia kažkas parengta. Tada vėl peržiūrėjau suklijuotą filmą 
nuo pradžių ir dar sykį viską patikrinau. 

Ta juosta buvo trumputė. Ant dėžės priklijavau pavadinimą 
FILMO PABAIGA. Persukau ritę į pradžią, nustačiau reikiamoje 
vietoje ir sureguliavau ryškumą; dabar jiems tereikia įjungti pro- 
jektorių, ir pamatys štai ką. 

Bogusas Tramperis su sūnumi Kolmu važiuoja metro. Daili 
mergina gražiomis krūtimis - su ja ir Kolmui linksma, ir Tram- 
periui smagu ją paliesti - tai Tulpen. Jie aptarinėja kažkokią pa- 
slaptį, tačiau garso nėra. Paskui mano balsas už kadro sako: „Tul- 
pen, atleisk. Aš nenoriu kūdikio.“ 

KITAS KADRAS 

Bogusas Tramperis išeina iš gyvūnų parduotuvės, po pažas- 
timis akvariumai, o vokiečių aviganis su havajietiškais marški- 
nėliais jam moja atsisveikindamas. Tramperis nueina neatsigręž- 
damas, o jo balsas už kadro sako: „Viso gero, Ralfai. Daugiau 
nebenoriu būti tavo filme.“ 

Juosta buvo visai trumpa, atsimenu, pagalvojau, kad jie netu- 
rėtų užsnūsti, kol ją žiūrės. 

Jau dairiausi, kur mano drabužiai, kai į studiją įsiveržė Kentas. 
Su juo atėjo mergina; Kentas nuolat vesdavosi merginas į studi- 
ją, kai būdavo tikras, kad iš mūsų ten nė vieno nebus. Rodydavo 
joms viską, tarsi tai būtų jo nuosavybė arba jis - itin svarbus as- 
muo, atsakingas už visus tuos įrenginius. 

Ką gi, pamatęs mane jis gerokai nustebo. Ir pastebėjo, kad mūviu 

vien žaliomis kojinėmis. Manau, jo mergina iki tol nežinojo, kad 
vyro daiktas galėtų atrodyti taip kaip manasis. 
— Sveikas, Kentai, - pasakiau jam. - Gal matei mano drabužius? 


Kol Kentas mėgino raminti merginą, o Tramperis kamavosi 
lipdydamas įklotą ir maudamasis apatinius, jie aptarė operaciją. 
Bogusas pareiškė Kentui, kad jam jokiais būdais negalima per- 
žiūrėti tos mažos ritės, kuri įdėta į projektorių; ta juosta skirta 
Ralfui ir Tulpen žiūrėti drauge, tad gal Kentas būtų malonus nie- 
ko neliesti, kol jie abu kartu susiruoš ją Žiūrėti. 

Kentas perskaitė lipduką ant juostos dėžės. 

- Filmo pabaiga? - nustebo jis. 

— O kaip tu manei? - atšovė Tramperis. 

Ir išėjo laikydamas atkištą kelnių klyną. 

Galėjo ir palaukti. Jei būtų luktelėjęs, Kentas gal būtų jam pa- 
pasakojęs apie ką tik nufilmuotą sceną vonioje. Jei būtų palaukęs 
dar ilgiau, būtų matęs, kad Ralfas ir Tulpen į studiją atėjo po vie- 
ną ir net iš skirtingų pusių. 

Tačiau jis nepalaukė. Vėliau mąstė apie tą savo nepakenčiamą 
įprotį pasitraukti per anksti. Vėliau, jau kai Tulpen jam išaiškino 
neturėjusi jokių santykių su Ralfu, Tramperiui teko pripažinti, 
kad apskritai nebuvo rimtos priežasties pasitraukti. Tulpen pa- 
brėžė, kad jis buvo apsisprendęs jau anksčiau, o jei kas ieško prie- 
žasties išeiti, visada ją ras. Jis nesiginčijo. 

Bet dabar, su savo naujuoju skaudančiu pimpalu, jis išlaukė ke- 
letą ryto valandų ir nuėjo į Tulpen butą, kai jau buvo tikras, kad ji 
išėjusi į studiją. Susirinko kai kuriuos daiktus, pasiėmė ir kelis ne 
savo - pavogė jogurto dubenį ir ryškiai oranžinę žuvytę Kolmui. 

Autobusas į Meiną riedėjo ilgai. Jis be galo stabčiojo, o Masa- 
čusetse paaiškėjo, kad autobuso gale mirė vyras; tikriausiai neju- 
čiom jį ištiko širdies smūgis, nutarė kiti keleiviai. Tas vyras ketino 
išlipti Providense, Rod Ailande. 

Regis, visiems buvo baugu prisiliesti prie negyvo žmogaus, tad 
Bogusas pasisiūlė iškelti jį iš autobuso, nors dėl to vos neprara- 

do pimpalo. Kiti turbūt baiminosi kuo nors užsikrėsti, o Bogusą 
šiurpino tai, kad niekas to žmogaus nepažįsta. Vairuotojas pasi- 
kniso keleivio piniginėje ir nustatė, kad jis gyvena Providense. 
Tai išgirdę daugelis susirūpino dar labiau, tartum praleisti savo 
stotelę būtų didesnė nelaimė negu numirti. 

Naujajame Hampšyre Tramperis pajuto, kad reikėtų su kuo 
nors pabendrauti, ir išsikalbėjo su senute, grįžtančia namo po 
viešnagės pas dukterį ir žentą. 

— Paprasčiausiai nesuprantu jų gyvensenos, - skundėsi ji Bo- 
gusui. 

Smulkiau nepasakojo, tad Tramperis patarė nesijaudinti. 

Jis parodė pakeleivei žuvytę, kurią vežė Kolmui. Kaskart auto- 
busui sustojus į jogurto dubenį pripildavo šviežio vandens. Bent 
jau Žuvytė turėjo ištverti tą kelionę. Vėliau jis užmigo, ir vairuo- 
tojui teko jį žadinti. 

— Atvažiavome į Batą, - pranešė vairuotojas, bet Tramperis 
žinojo atsidūręs kitur - pakibęs tarp dangaus ir žemės. Visų blo- 
giausia, mąstė jis, kad taip man jau yra buvę. 

Dabar jis išėjo kitaip negu pirmąjį kartą, bet tas skirtumas var- 
gu ar liudijo sveikatą ir brandą. Na taip, šį kartą buvo lengviau, 
bet juk jis nenorėjo išeiti. Aiškiai suprato tik tiek, kad niekada 
nieko nebaigia iki galo, ir pajuto vos ne lemtingą vidinį poreikį 
rasti ką nors, ką gebėtų užbaigti. 

Čia jis prisiminė daktaro Volframo Holsterio laišką, nuleistą į 
unitazą ligoninės tualete kartu su kruvinais myžalais; tada ir nu- 
sprendė užbaigti „Aktheltą ir Gunelę“. 

Tas sprendimas kažkaip įkvėpė jo dvasią, bet Tramperis suvo- 
kė, kad tokiu posūkiu džiaugtis keistoka. Panašiai žmogus, kurį 
namiškiai metų metais koneveikė ragindami susirasti kokios vei- 
klos, vieną vakarą sėda skaityti knygos, bet jį blaško iš virtuvės 
sklindantis triukšmas. Namiškiai ten juokauja sau, bet Žmogus 
užsipuola juos, svaido kėdes, kumščiuoja kur papuola ir plūstasi, 
kol pagaliau visi apdaužyti raitosi po stalu. Tada atsigręžia į pa- 
klaikusią žmoną ir žvaliai sako: „Dabar baigsiu skaityti knygą.“ 


358 JOHN IRVING 


Kuris nors sužalotas šeimos narys tada galbūt drįstų sušnibž- 
dėti: „Didelio čia daikto.“ 

Vis dėlto net ir toks sprendimas suteikė Tramperiui šiokios to- 
kios drąsos. Jis ryžosi paskambinti Kutui su Bigi ir paprašyti, kad 
vienas kuris atvažiuotų paimti jo iš autobusų stoties. 

Atsiliepė Kolmas, ir išgirdus jo balsą Tramperiui suskaudo la- 
biau nei kad būtų skaudėję mėginant išstumti per savo dygsniuo- 
tą pimpalą persiko kauliuką. Bet jis pajėgė ištarti: 

- Kai ką tau atvežiau, Kolmai. 

— Kitą Žuvytę? - paklausė Kolmas. 

— Gyvą žuvytę, - patikslino Tramperis ir dar kartą žvilgtelėjo į 
ją, kad nebūtų apsirikęs. 

Žuvytė laikėsi puikiai, tik gal beteliūskuodama jogurto dube- 
nyje buvo apsirgusi jūros liga; aišku, ji atrodė mažutė ir gležna, 
bet vis dar, ačiū Dievui, plaukiojo. 

— Kolmai, - paprašė Tramperis, - duok man pakalbėti su Kutu 
ar su mamyte. Gal kuris parvežtų mane iš autobusų stoties. 

— Ar su tavim atvažiavo ir ta ponia? - pasidomėjo Kolmas. - 
Kuo ji vardu? 

— Tulpen, - tarė Tramperis pajutęs, kaip per pimpalą sprau- 
džiasi dar vienas persiko kauliukas. 

— Ak taip, Tulpen! - nudžiugo Kolmas. Buvo aišku, kad ji jam 
patinka. 

- Ne, ji neatvažiavo su manim, - atsakė Tramperis. — Šį kartą 
neatvažiavo. 


34 
Žengiant į meno gyvenimą: 
preliudija tankui Dunojaus dugne 


Mrrinai šikniau tu! Vis sukiodavaisi aplink American Express, 
laukdamas mažų pasimetusių mergaičių. Matyt, vieną tokią ra- 
dai, bet ji tavęs, Merilai, nenusaugojo. 

Arnoldas Malkeihis sakė, kad tai nutiko rudenį. Nerimastingas 
laikas, ką, Merilai? Tas pažįstamas jausmas, kai reikia susirasti, su 
kuo žiemoti. 

Įsivaizduoju, kaip viskas klostėsi; žinojau tavąjį American 
Express metodą. Turiu pripažinti, Merilai, - mokėjai puikiai at- 
rodyti. Kaip buvęs naikintuvo pilotas; kaip automobilių lenk- 
tynininkas, kadaise dalyvavęs Grand Prix, bet dabar praradęs 
šaltakraujiškumą, o gal ir žmoną; kaip rašytojas, išgyvenantis 
kūrybinę krizę; dailininkas, pristigęs dažų. Taip niekada ir ne- 
sužinojau, kas buvai iš tikryjy. Bedarbis aktorius? Tačiau atrodei 
puikiai; tave supo aura - eksherojus, žmogus, buvęs kažkuo. Bigi 
kartą teisingai pasakė: moterims patinka galvoti, kad jos galėtų 
grąžinti tave į gyvenimą. 

Pamenu, kaip prie American Express biuro sustodavo turistų 
autobusai iš Italijos, o aplink juos burdavosi minia pašaipių ste- 
bėtojų, spoksančių į keliautojų drabužius, aptarinėjančių jų paja- 
mas. Iš autobuso išlipdavo įvairi publika. Pagyvenusios ponios, 
nesivaržančios kalbėti angliškai, pasirengusios būti apgaudinė- 
jamos, pakankamai išmintingos, kad nesijaudintų, jei pasirodys 
esančios užsienietės, o kartais gal ir kvailos. Būdavo ir jaunuo- 

lių - šie drovėdavosi jau vien dėl to, kad atsidūrė greta anų. Jie 
stengdavosi pabrėžti, kad keliauja atskirai ir neva laisvai kalba 
keturiomis kalbomis. Visaip rodydavo šaltą panieką bendrake- 
leiviams, vengdavo demonstruoti fotoaparatus, nesiveždavo di- 
desnio bagažo. Iš šitų, Merilai, visada galėdavai išsirinkti pačią 
gražiausią. Šį kartą ji buvo vardu Polė Krener. 

Tą sceną įsivaizduoju kuo puikiausiai. Mergina stovi prie in- 
formacijos skyriaus, gal dar laiko rankoje knygelę „Europa už 
5 dolerius per dieną, ir skaito sąrašą pensionų, kurie jai pagal 
kišenę. Tu spėriu žingsniu prieini prie stalo ir vokiškai greitakal- 
be kreipiesi į tarnautoją - paklausi ko nors banalaus, pavyzdžiui, 
ar kas nors nepaliko tau pranešimo. Vokiečių kalba Polei Krener 
daro įspūdį, ji bent jau pakelia akis į tave, bet kai tu pažvelgi į ją, 
nusisuka apsimetusi, kad skaito kažką įdomaus. 

Tada tu atsainiai tarsteli angliškai - kalba leidžia jai pajusti, 
kad niekas kitas, išskyrus tave, nesupranta, jog ji amerikietė: 

— Pamėginkite Doblerio pensioną. Gera vieta, Plankengasė. 
Arba Weisses Huf Engelštrasėje, ten šeimininkė kalba angliškai. 
Ir vienur, ir kitur galite nueiti pėsčiomis. Ar daug turite bagažo? 

Suprasdama šitai kaip bandymą susipažinti, ji tik linkteli į savo 
bagažą ir lūkuriuoja, pasirengusi atmesti tavo džentelmenišką 
pasiūlymą panėšėti daiktus. 

Bet juk tu niekada nepasiūlai, Merilai, ar ne? Nuramini merginą: 

— O, visai nesunku, - ir sklandžia vokiečių kalba padėkoji tar- 
nautojui, kai šis grįžęs pasako, kad tau pranešimų nėra. Tada sa- 
kai Auf Wiedersehen ir išeini - jeigu tik ji leidžia tau pasitraukti. 
Polė Krener, matyt, neleido, Merilai. 

Kas toliau? Tavo įprasta komiška ekskursija po Vieną? 

— Kuo domitės, Pole? Romėniškuoju ar nacistiniu laikotarpiu? 

Dar šiek tiek tavo prasimanytos istorijos, Merilai? 

— Ar matote tą langą, trečią nuo kampo ketvirtame aukšte? 

- Taip. 

- Štai čia jis ir slapstėsi, kai jie jo visur ieškojo. 

— Kas jis? 

— Didysis Vėberis. 

- Ak... 

— Kiekvieną vakarą praeidavo šia aikšte. Antai tame fontane 
draugai palikdavo jam maisto. 

Ir Polė Krener pajunta, kaip senųjų laikų romantika ir neži- 
nomybės migla leidžiasi ant jos tarsi Šventosios Žemės dulkės. 
Didysis Vėberis! Kas jis toks? 

- Žudikas susirado kambarį name priešais - štai čia. 

— Žudikas? 

— Dytrichas, niekingas šunsnukis. - Ir žvelgi, Merilai, į žudi- 
ko langą kaip nirštantis poetas. - Tik viena kulka, ir visa Europa 
patyrė netektį. 

Polė Krener neatitraukia akių nuo fontano, kur būdavo sle- 
piamas maistas didžiajam Vėberiui. Tačiau kas buvo tas didysis 
Vėberis? 

Dulsvas senamiestis žioruoja aplinkui tarsi degančios anglys, 
ir Polė Krener klausia: 

— Kąjūs veikiate Vienoje? 

Kurią paslaptį jai pramanei, Merilai? 

— Esu čia dėl muzikos. Kadaise grojau... 

Arba dar mįslingiau: 

- Žinote, Pole, man teko bėgti... 

Arba drąsiau: 

— Kai mirė žmona, nebenorėjau turėti nieko bendra su opera. 
Bet nepajėgiau galutinai nutraukti visų saitų... 

O kas toliau, Merilai? Gal tavasis Vienos erotinio meno tu- 
ras (VEMT Inc.)? Jei pasitaiko geras oras, nuvedi Polę Krener į 
zoologijos sodą. Ilgokas pasivaikščiojimas po Šionbruno sodus. 
Man, Merilai, sakydavai, kad gyvūnai įkvepia seksualinių minčių. 
Vyno taurė terasoje žiūrint, kaip žirafos trinasi kaklais? O tada 
daug kartų išbandyti tauškalai. 

- Žinoma, viskas čia buvo subombarduota... 

— Zoologijos sodas? 

- Taip, per karą... 

— Koks siaubas gyvūnams! 

— Oi ne. Dauguma jų buvo suvalgyti dar iki bombardavimo. 

- Žmonės juos suvalgė? 

— Taip, alkani žmonės... 

Čia nutaisai pasaulinio sielvarto grimasą ir mąsliai atkiši rie- 
šutėlį drambliui. 

— Ką gi, juk tai natūralu? - klausi Polės Krener. - Buvome alka- 
ni ir suvalgėme juos. O dabar šeriame... 

Įsivaizduoju, Merilai, kad tavo lūpose tai nuskambėjo lyg iš- 
tarmė. 

O tada? 

Galbūt tu lauki skubaus laiško. Ar Polė neprieštaraus, jei mi- 
nutėlei užsuksite pas tave namo patikrinti pašto dėžutės? Esu ti- 
kras, kad ji neprieštarauja. 

Ir čia kalba pasisuka apie maudymąsi, kol naktys dar šiltos, — 
tuojau iškyla ir tas malonus keblumas, kad reikia užeiti pas tave 
namo, kur galėtum apsimauti glaudes, paskui pas ją, irgi apsivilk- 
ti maudymosi kostiumėlio. Ak, Merilai, viskas tavo taip sklan- 
džiai sustyguota. 

Tačiau ėmei ir viską sugadinai! Tau juk būtinai reikėjo prisi- 
minti tą tanką Dunojuje! Gal ta istorija - prasimanymas, gal tie- 
sa, bet tu privalėjai ją pasakoti. 

— Die Blutige Donau, - sakai, - „Kruvinasis Dunojus“. Ar teko 
skaityti? 

— Tai knyga? 

— Taip, ją parašė Goldšmidas. Bet, žinoma, ji nėra išversta. 

Tada pravažiuoji su ja Prateriu. 

— Kaip vadinasi šis automobilis? 

- „Corn Vitveris“, penkiasdešimt ketvirtųjų. Gana retas. 

Važiuodamas per senąjį kanalą porini širdį stingdančią Goldš- 
mido istoriją apie upę. 

— Kiek vyrų guli Dunojaus dugne? Kiek iečių, skydų ir žirgų, 
kiek geležies ir plieno čia paskendo per tūkstantmečius karų? 
„Skaitykite upę! - rašo Goldšmidas. - Tai jūsų istorija. Skaitykite 
upę!“ 

Kas tas Goldšmidas, nesiliauja stebėjusis Polė. Ak, gražioji 
Pole, o kas tas didysis Vėberis? 

Tada užsimeni: 

— Pažįstu vieną upės gabalėlį, kąsnelį tos istorijos. - Ji laukia, 
kada baigsis tavo reikšminga pauzė. - Atsimėnate Devintąją šar- 
vuotąją diviziją? - paklausi ir kalbi toliau nelaukdamas atsaky- 
mo. - Naujųjų 1939 metų išvakarėse du tankai iš Devintosios 
buvo pasiųsti išžvalgyti Floridsdorfo. Naciai norėjo perkelti tan- 
kų dalinį į Čekoslovakiją, o amunicijos sandėliai buvo prie Du- 
nojaus. Tie du tankai Floridsdorfe tiesiog prašėsi bėdos. Ten ak- 
tyviai veikė pasipriešinimo kovotojai, ir žvalgai turėjo atitraukti 
galimų diversantų dėmesį nuo pagrindinės tankų kolonos palei 
upę. Ką gi, jie gavo ko norėjo - iš tiesų patraukė dėmesį. Vieną 
jų sprogimas sudraskė į gabalus priešais pieno miltelių gamyklą. 
Antro ekipažas puolė į paniką. Tankas pasiklydo monotoniško- 
je Floridsdorfo sandėlių grūstyje ir atsidūrė tolokai, ant Senojo 
Dunojaus - to seno kanalo, kuris dabar užtvertas, - kranto. Ar 
pastebėjote? Mes ką tik jį pervažiavome. 

— Taip, taip, - atsako Polė Krener, sugniužusi po užvirtusia is- 
torijos našta. 

Pagaliau, Merilai, sustabdai „Corn Vitverį“ prie „Gelhafto 
rūsio. Atidarai Polei Krener automobilio dureles, o ji nekant- 
rauja. 

— Ir kas nutiko toliau? 

— Kur toliau? 

— Su tuo tanku. 

— Ak, su tanku... Na, aišku, jam buvo baigta. 

— Taip... 

— Nepamirškite, buvo Naujųjų metų išvakarės. Baisiai šalta. Ir 
dar tas būrys pašėlusių pasipriešinimo kovotojų - jie tiesiog vai- 
kėsi tą tanką... 

— Kaip galima vaikytis tanką? 

— Galima, jei nestinga drąsos ir įžūlumo, - atsakai. - Jie stengė- 
si laikytis arčiau pastatų ir mėgino pamušti tanką granatomis. Ži- 

noma, tanko šaulys daug visko sugriovė, išvartė pusę priemiesčio. 
Bet žmonės persekiojo tą geležies gabalą ir galų gale prispaudė 
prie senojo kanalo kranto. Viskas, užspeistas, ar ne? Vanduo be- 
veik nejudantis, visai negilu, todėl gana tvirtai užšalę. Jie privertė 
tanką važiuoti ant ledo, jam liko tik ta vienintelė galimybė ištrūk- 
ti... Na, o kai tankas pasiekė patį vidurį, jie paleido ledu keletą 
granatų... Aišku, jis nuskendo. 

— Oho, - sako Polė Krener ir apie istoriją, ir apie didingas alaus 
dėmių išmargintas „Gelhafto rūsio“ sienas, nes pro tą vietą, Meri- 
lai, vedi ją tiesiai į prieplauką. 

— Štai ten, — mosteli į Senąjį Dunojų, kur valtelės su žibintais 
plukdo įsimylėjėlius ir girtuoklius. 

— Kas? - nesupranta ji. 

- Štai ten! Tai ta vieta, kur įlūžo tankas. Čia jį paskandino. 

— Kur? - klausinėja Polė Krener, o tu švelniai prisitrauki jos 
dailią galvutę ir prašai žiūrėti į kokį juodą tašką toli vandenyje, 
kurį rodo tavo ištiesta ranka. 

Ir šnibždi: 

— Va ten! Ten jis nugarmėjo į dugną. Ir tebėra tenai... 

— Negali būti! 

— Taip! 

Tą akimirką, Merilai, ji susidomi, kuriems galams atsinešei 
prožektorių. 

Šiknius tu, Merilai... 


Šituos žodžius Tramperis pasakė, kai federaliniai agentai, jeigu 
ten tikrai buvo jie, išstūmė jį iš lifto Warwick viešbučio dešimta- 
me aukšte Niujorke. 

Ten lifto laukė gerai apsirengusi pora, vyras ir moteris nužvel- 
gė Tramperio palydovus. Vienas iš agentų pasisveikino: 

— Labas vakaras. 

— Labas vakaras, - atsargiai atsiliepė anie. 

- Šiknius tu, Merilai, - pasakė Tramperis. 


VANDENS METODAS 365 


Agentai pristatė jį į 1028 numerį, kampinį, turintį du kamba- 
rius su langais į Šeštąją aveniu ir parką. Iš dešimto aukšto Niujor- 
kas, be jokios abejonės, atrodė smagiai. 

- Šiknius tu, - pareiškė Tramperis Arnoldui Malkeihiui. 

- Vaikinai, kiškit jį po dušu, - liepė Malkeihis savo vyrams. - Ir 
pasistenkit, kad vanduo būtų kuo šaltesnis. 

Jie pasistengė. Atgal į kambarį Tramperį atvedė susuptą į 
rankšluosčius, kalenantį dantimis, ir tarsi sunkų maišą nuleido į 
minkštą ištaigingą krėslą. Vienas net pakabino Tramperio šnipiš- 
kąjį paltą, o kitas rado voką su šimtinėmis ir padavė Malkeihiui. 
Tas paprašė, kad visi vyrai išeitų. 

Su Malkeihiu buvo ir jo žmona, abu išsipustę. Malkeihis vilkė- 
jo griežtus baltus marškinius su juodu kaklaraiščiu, o jo žmona, 
motiniškai nerimastinga moteriškė, buvo pasipuošusi vakarine 
suknele, primenančia senovišką studentų švenčių apdarą. Tram- 
paklausė, gal jis ko nors pageidautų - išgerti, užkąsti... Bet Tram- 
peris kaleno dantimis taip smarkiai, kad negalėjo ištarti nė žo- 
džio. Jis papurtė galvą, tačiau Malkeihis vis tiek įpylė jam kavos. 

Tada Arnoldas suskaičiavo jau aptirpusius pinigus voke, tyliai 
švilptelėjo ir palingavo galvą. 

— Sūnau, - tarė jis, - aišku, kad tau sunkiai sekasi prisitaikyti 
prie savo naujos padėties. 

— Tai žmogiška, Arnoldai, - atsiliepė Malkeihio žmona. 

Jis nutildė ją dalykišku žvilgsniu, bet stumiama iš pokalbio ji 
nesutriko. Nusišypsojo Tramperiui ir pasakė: 

— Arnoldo berniukais rūpinuosi lyg savais. 

Tramperis nieko neatsakė. Jis nemanė esąs vienas iš Malkeihio 
berniukų, bet lažintis dėl to nebūtų drįsęs. 

— Na, Tramperi, - tarė Arnoldas Malkeihis, - regis, man nie- 
kaip nepavyksta tavęs atsikratyti. 

— Atsiprašau, pone. 

— Pasistengiau net paremti pirmai pradžiai, - kalbėjo Malkei- 
his. Jis vėl suskaičiavo pinigus ir papurtė galvą. - Žiūrėk, parga- 

benau tave namo, įdėjau truputį kišenpinigių - dėl to net nesita- 
rėme. Ar supranti, berniuk? 

— Taip, pone. 

— Buvai nuvažiavęs aplankyti žmonos, - toliau kalbėjo Mal- 
keihis. 

— Taip, pone. 

— Man gaila, - pasakė Malkeihis. - Gal reikėjo tave perspėti. 

— Jūs žinojote? - paklausė Tramperis. - Apie Kutą? 

— Taip, taip, - patvirtino Malkeihis. - Juk turėjome išsiaiškinti, 
kas tu toks. 

Nuo tualetinio staliuko jis paėmė didelį šiurkštaus popieriaus 
aplanką, atsisėdo ir ėmė sklaidyti jame sudėtus popierius. 

— Savo Žmonos kaltinti negali, vaikine. 

— Ne, pone. 

— Aha, štai! - Malkeihis rado ko ieškojęs. - Tikrai nemalonu. 
Juk ėmiausi tam tikros atsakomybės už tave. O tu pagrobei vai- 
ruotoją! Ir parsiradai tokios būklės, kad niekaip neįmanoma ta- 
vęs palikti vieno... 

— Man labai gaila, pone, - tarė Tramperis. 

Jis iš tikrųjų gailėjosi. Malkeihis jam lyg ir patiko. 

— Dėl tavęs, berniuk, tas vargšas vairuotojas prarado darbą, - 
vardijo toliau Malkeihis. 

Tramperis mėgino prisiminti Dantę: atmintyje iškilo kažkokie 
migloti, keistai didvyriški jo poelgiai. 

Malkeihis išėmė iš voko apie penkis šimtus dolerių, kitus ati- 
davė Tramperiui. 

— Tai vairuotojui, - paaiškino. - Bent jau tiek tu gali padaryti. 

— Taip, pone, - sutiko Tramperis. 

Jis pasielgė nemandagiai - ištraukė ir suskaičiavo likusius ban- 
knotus; skaičiuojant pirmą kartą išėjo vienuolika šimtinių, o an- 
trą - tik devynios. 

— Čia tau kelionei atgal į Ajovą, - tarė Malkeihis. - Jei tik iš 
tiesų ten keliauji... 

- Nežinau... nesu tikras dėl Ajovos. 

— Na, ne kažin ką išmanau apie tuos disertacijų reikalus, - atsi- 
liepė Malkeihis, - bet vargu ar iš jų bus daug pinigų. 

— Arnoldai, - įsiterpė ponia Malkeihi; ji prie suknelės tvirtino 
įmantrią segę. - Mes pavėluosime į spektaklį. 

— Taip taip, - neprieštaravo Malkeihis. - Jis atsistojo ir prieš 
apsirengdamas pažvelgė į savo smokingą; rodos, nežinojo, kuria 
puse jį vilktis. - Et, Žinai, baletas, - tarė Tramperiui. - Mėgstu 
gerą baletą. 

Ponia Malkeihi švelniai palietė Tramperio ranką. 

— Vašingtone niekada neiname į teatrą, - prisipažino ji. - Tik 
tada, kai Arnoldas būna Niujorke. 

— Tai puiku, - pasakė Tramperis. 

— Ar nutuoki apie baletą? - paklausė jo Malkeihis. 

— Ne, pone. 

— Daugybė tokių plasnojančių žmonių ant pirštų galų, - nusi- 
šaipė ponia Malkeihi. 

Malkeihis niurnėdamas įsispraudė į smokingą; jis iš tiesų turė- 
jo labai mėgti baletą, kad šitaip save kamuotų. Bogusas prisiminė, 
kad iš pradžių jis pasirodė panašus į ambasadorių, bet dabar, išvy- 
dęs jį vakariniu apdaru, suprato, kad tokiam vaidmeniui šis žmo- 
gus netinka. Drabužiai gulė prastai: atrodė, lyg jis būtų užsimetęs 
juos šlapius, o išdžiūvę jie išsikraipė ir susiraukšlėjo savaip. 

— Ką dabar ketini veikti, sūnau? - pasidomėjo Malkeihis. 

— Nežinau, pone. 

- Brangusis, - tarė Bogusui ponia Malkeihi, - turėtum pradėti 
nuo naujo palto. | 

Priėjusi ji vėl peštelėjo Tramperio apdarą, tarsi jis vis dar 
šertųsi. 

— Na, mums jau reikia eiti, - nutarė Malkeihis, - o tau derėtų 
išlįsti iš tų rankšluosčių. 

Bogusas susirinko drabužius ir atsargiai nuslinko į vonios 
kambarį; galvoje jautė tūnant kažką sunkų ir skausmingą, o akys 
buvo sausos lyg pakepintos - mirksint jas skaudėjo. 

Kai išėjo, pamatė su Malkeihiais vieną iš agentų, atvedusių jį 
čionai. 

— Vilsonai, - sakė Malkeihis tam vyrui, - poną Tramperį nu- 
vežk į bet kurią Manhatano salos vietą, kur jis norės. 

— Taip, pone, - atsiliepė Vilsonas. Jis atrodė kaip samdomas 
žudikas. 

— Kur važiuosi, mielasis? - paklausė ponia Malkeihi. 

— Nežinau, ponia, - atsakė Tramperis. 

Malkeihis vėl pavartė popierinį aplanką. Tramperis pamatė ten 
šmėstelėjusią savo nuotrauką, paskui ir Bigi. 

— Klausyk, sūnau, - tarė Malkeihis. - Kodėl tau neaplankius to 
Ralfo Pakerio? 

Jis ištraukė susegtą popierių pluoštą; viršuje buvo susivėlusio 
Ralfo nuotrauka. 

— Pakeris Ajovoje, pone, - pasakė Tramperis. 

Jis nė neįsivaizdavo, kad Ralfo byloje būtų tiek dokumentų, 
kiek, regis, jų turėjo Arnoldas Malkeihis. 

— Nė velnio jis ne Ajovoje, - atšovė šis. - Jis čia pat, Niujorke, 
beje, sukasi palyginti visai neprastai. - Malkeihis padavė Bogusui 
krūvelę laikraščių iškarpų. - Žmonės, ieškantys dingusių asme- 
nų, gerokai padirbėjo su tavo draugu Ralfu Pakeriu. Jis vienintelis 
šį tą žinojo, kur tu iškeliavai. 

Bogusas pamėgino įsivaizduoti žmones, ieškančius dingusių 
asmenų. Regėjo juos nematomus, įgaunančius tai lempos gaubto, 
tai kokio nepastebimo vonios įrenginio pavidalą, ir klausinėjan- 
čius tavęs miegančio. 

Iškarpose buvo atsiliepimai apie pirmąjį Ralfo filmą „Grupinis 
reikalas“, nugalėjusį nacionaliniame studentų filmų festivalyje; 
garso takelį tam filmui kūrė Bogusas. Filmas rodytas įvairiuose 
Niujorko kino teatruose; dabar Ralfas turėjo studiją Grinvič Vili- 
dže, ir jau buvo sutarta dėl kitų dviejų jo filmų platinimo. Vienoje 
iš „Grupinio reikalo“ recenzijų net buvo užsiminta, koks puikus 
filmo garso takelis. „Bogusas Tramperis konstruoja garsą be galo 
išradingai, profesionaliai ir meistriškai, nors filmo sąmatos ma- 
žutės.“ Tramperis buvo priblokštas. 

- Jei nori mano patarimo, - tarė Malkeihis, - tai šitas reikalas, 
kad ir kaip žiūrėtum, bus visada vertesnis už disertacijas. 

- Taip, pone, - klusniai atsiliepė Tramperis, bet niekaip nega- 
lėjo įsivaizduoti, kad Ralfas už savo kūrybą gauna pinigų. 

Samdomam žudikui Vilsonui Malkeihis davė Pakerio studi- 
jos adresą, bet tas vyras ką tik nuskustu ir susiūtu antakiu atrodė 
kažko susirūpinęs. 

— Dėl Dievo meilės, Vilsonai, kas tau? - paklausė Malkeihis. 

— Tas vairuotojas... - sumurmėjo Vilsonas. 

— Dantė Kalikijas, - pasufleravo Malkeihis. 

— Taip, pone, - sutiko Vilsonas. - Na, policija nežino, ką su juo 
daryti. 

— Jau sakiau, kad paleistų. 

— Žinau, pone, - dudeno Vilsonas, - bet, man rodos, ji norėtų, 
kad patvirtintumėt šitai asmeniškai, ar ką... 

— Kodėl, Vilsonai? 

— Žinote, pone, - aiškino Vilsonas, - tas vyrukas pridarė nuos- 
tolių, nors, aišku, nežinojo, kas mes esame, nieko nežinojo. Pa- 
siautėjo kaip reikiant. 

— Ir ką? - paklausė Malkeihis. 

— Na, kai kurie iš mūsų vaikinų atsidūrė ligoninėje. Ar pažįs- 
tate Kaulsą? 

— Taip, Vilsonai. 

— Tai va, Kaulsui sulaužyta nosis ir skilę keli šonkauliai. O De- 
tveilerį? 

— Kas nutiko Detveileriui, Vilsonai? 

— Abu raktikauliai suknežinti, pone, - pasakojo Vilsonas. - Tas 
bičas buvęs imtynininkas... 

Staiga Malkeihis susidomėjo. 

— Imtynininkas, Vilsonai? 

— Taigi, ir dar boksininkas, pone. Ar pažįstate Lyrį? 

— Taip, Vilsonai, aišku, pažįstu, - nekantraudamas atsiliepė 
Malkeihis. - Kas Lyriui? 

- Jam suskaldytas žandikaulis, pone. Tas italiūkštis tiesiog pa- 
tiesė jį „kabliu“ iš šono. Daugiau stumdė ir vartė, bet ir tuos „ka- 
blius dalijo tikrai negailėdamas... - Vilsonas atsargiai pačiupinė- 
jo susiūtą antakį ir kvailokai šyptelėjo. Šypsojosi ir Malkeihis. - Ir 

dar Kohenas, pone. Koheną jis išgrūdo pro automobilio priekinį 
stiklą. Kohenas visas apdraskytas, jam sutinusi alkūnė. 

— Iš tiesų? — paklausė Malkeihis. Jis atrodė nepaprastai paten- 
kintas. 

— Todėl, pone, - kalbėjo Vilsonas, - policininkai ir pamanė, 
kad gal jūs apsigalvosite ir leisite tą vyruką truputį palaikyti. Ži- 
note, tas italiūkštis gan pavojingas. 

— Vilsonai, - paliepė Malkeihis, - ištrauk jį iš ten dar šįvakar ir 
po baleto pristatyk čionai. 

— Po baleto, pone? Klausau, pone, - atsakė Vilsonas. - Tikriau- 
siai norite jį mažumą paauklėti, ar ne? 

— Ne, - tarė Malkeihis. - Manau, pasiūlysiu jam darbą. 

— Taip, pone, - neprieštaravo Vilsonas, bet atrodė įsižeidęs. Jis 
niūriai pažvelgė į Tramperį. - Žinai, vaiki, - tarė Tramperiui, - 
niekaip nesuprantu, kodėl kam nors turi rūpėti dėl tavęs muštis. 

— Ir aš nesuprantu, - pasakė Bogusas. Jis paspaudė ranką Ar- 
noldui Malkeihiui ir nusišypsojo poniai Malkeihi. 

- Įsitaisyk naują paltą, - pašnibždėjo ši. 

— Taip, ponia. 

— Pamiršk žmoną, - tyliai pridūrė Malkeihis. - Taip bus ge- 
riausia. 

— Gerai, pone. 

Galvažudys Vilsonas laikė Tramperio daug regėjusį lagaminą, 
tik ne iš draugiškumo, o labiau norėdamas įgelti - lyg Tramperis 
nepajėgtų jo nešti pats. Tačiau Tramperis ir nepajėgė. 

— Viso gero, - atsisveikino ponia Malkeihi. 

— Viso gero, - tarė Tramperis. 

— Dieve, tikiuosi, kad iš tikryjų, - pridūrė Malkeihis. 

Bogusas patraukė paskui Vilsoną prie aplamdyto automobilio. 
Vilsonas šiurkščiai įbruko lagaminą Bogusui į glėbį. 

Į Grinvič Vilidžą Tramperis važiavo tylėdamas, o Vilsonas plū- 
dosi ir piktai mojavo kiekvienam keisčiau atrodančiam, neįpras- 
tai apsirengusiam Žmogui, kurį tik pamatydavo praeivių pilnose 
gatvėse. 

— Čia pritapsi kuo puikiausiai, tu suknistas pamišėli, - pareiškė 
jis Tramperiui. Suktelėjo į šalį apvažiuodamas aukštą juodaodę 
merginą, vedančią du dailius šunis, ir suriko jai: - Kad tu pa- 
springtum! 

Bogusas stengėsi laikytis iš paskutiniųjų. Vaizdavosi Ralfą Pa- 
kerį kaip gelbėtoją: keistas vaidmuo Ralfui, bet tuoj pat prisiminė 
Ralfą ant dviračio, lekiantį per Ajovos upę. 

— Na štai, atvažiavome, nuokruša, - burbtelėjo Vilsonas. 

Kristoferio gatvės šimtas devinto namo languose degė šviesos. 
Viltis dar gyva pasaulyje. Bogusas pastebėjo, kad gatvelė rami, su 
kontorėlėmis, užkandine, prieskonių parduotuve, siuvėjo dirbtu- 
ve. Bet netoliese turėjo būti vakarais populiaresnės vietos - daug 
žmonių žingsniavo nesustodami. 

— Ar nieko nepasigedai? - paklausė Vilsonas. 

Bogusas pačiupinėjo voką su pinigais; taip, jis kišenėje, o laga- 
miną laiko ant kelių. Kai suglumęs pakėlė akis, Vilsono rankoje 
pamatė tą gniužulėlį, kurį Dantė Kalikijas išsitraukė iš tarpkojo. 
Bogusas prisiminė, kad tai šimto dolerių banknotas. 

— Ko gero, pametei lifte, ar ne? - tarė Vilsonas. Jis aiškiai neke- 
tino grąžinti pinigų. 

Tramperis suvokė, kad muštis negalės; tiesą sakant, su Vilsonu 
jis ir šiaip nesimuštų. Bet jautėsi įgavęs ryžto: tarsi apsvaigęs ba- 
lansavo ties pačiu realaus pasaulio krašteliu. Jis tarė: 

— Aš pasakysiu Malkeihiui. 

— Labai tu jam rūpi, - atkirto Vilsonas. - Bent pamėgink prisi- 
kasti, kas jis toks apskritai. 

Vilsonas įsikišo suglamžytą šimtinę į kišenę ir vis šypsojosi. 

Tramperiui tos šimtinės nė nereikėjo, bet Vilsonas jį supykdė 
ir privertė galvoti. Jis atsidarė duris, nuleido lagaminą ant šaliga- 
tvio krašto ir jau lipdamas laukan pareiškė: 

— Aš pasakysiu Dantei Kalikijui, — ir vyptelėjo žiūrėdamas į 
paburkusį, neseniai susiūtą Vilsono antakį. 

Atrodė, kad Vilsonas tuojau jam užtvos. Tramperis tebebuvo 

mane negyvai. 

Tuo metu iš RALFO PAKERIO FILMŲ į gatvę išėjo vaikis, 
apsivilkęs ryškų oranžinį medžiotojo švarką iki kelių. Tai buvo 
Kentas, bet tada Bogusas dar nebuvo su juo pažįstamas. Kentas 
priėjo prie automobilio, pasilenkė ir žvilgtelėjo pro langą. 

— Čia stovėti draudžiama, - irzliai išpoškino jis. 

Vilsonui reikėjo kaip nors išlieti susierzinimą, o Kento išvaizda 
jam nepatiko. 

— Dink iš čia, kūšgalvi, - atšovė jis. 

Kentas dingo - nuėjo atgal į studiją; tikriausiai pasiims šautu- 
vą, pagalvojo Bogusas. 

- Ir tu dink, - metė Bogusui Vilsonas. 

Tačiau Tramperis nebepaisė sveiko proto; tai nebuvo drąsa, jis 
tiesiog atsidavė likimui, nusprendė, kad jau nebesvarbu. 

— Dantė Kalikijas, - lėtai ištarė jis, - gali sudoroti tave, Vilso- 
nai, taip, kad likučių nė šuo neės. 

RALFEO PAKERIO FILMŲ viduje nuaidėjo keiksmai. Vilsonas 
sviedė suglamžytą šimto dolerių banknotą per Boguso petį ant 
šaligatvio; Bogusas dar ropštėsi pro duris laukan, kai to galvažu- 
džio automobilis šoko pirmyn, durų rankena užkabino Trampe- 
rio kelnių kišenę, ir jis nusirito ant šaligatvio. 

Dar gulėdamas ant žemės Tramperis pakėlė šimtinę; griūda- 
mas jis nusibrozdino kelius ir dabar sėdėjo ant lagamino atsmau- 
kęs kelnes, žiūrėdamas į savo žaizdas. Išgirdęs, kad iš studijos 
kažkas ateina, jis jau laukė pasirodant gaujos Ralfo parankinių, 
kurie suspardys jį čia pat gatvėje. Bet jie buvo tik dviese: tas vai- 
kis su oranžiniu švarku ir gauruotas vyras, kurio krypuojančios 
eisenos ir velkamų kojų negalėjai neatpažinti. 

— Sveikas, Ralfai, - tarė Tramperis. Jis įspraudė šimtinę Ralfui 
į leteną ir atsikėlė nuo lagamino. - Vaikine, gal paimtum mano 
daiktus? Kaip suprantu, jums reikalingas garso režisierius. 

— Trampamai! - subliuvo Ralfas. 

— Čia buvo dar vienas, - murmėjo Kentas. - Vyrukas, vairuo- 
jantis automobilį... 

— Čiupk lagaminą, Kentai, - pasakė Ralfas. 

Jis apkabino Bogusą per pečius, nužvelgė nuo galvos iki kojų, 
pastebėjo kraujo žymes ir dar blogesnių dalykų. 

— Dieve, Trampamai, neatrodo, kad-būtum suradęs Šventąjį 
Gralį. 

Ralfas išlygino šimto dolerių banknotą, Tramperis vėl jį pa- 
čiupo. 

- Nėra jokio Šventojo Gralio, Ralfai, - atsakė iš visų jėgų steng- 
damasis nesvirduliuoti. 

— Vėl buvai medžioti ančių, - šnekėjo Ralfas, stumdamas jį prie 
studijos durų. Atsiliepdamas į pokštą Bogusas šiaip taip išspaudė 
varganą šypseną. - Dieve, Trampamai, atrodo, antys nugalėjo ir 
šį kartą. 

Pakeliui į peržiūrų kambarį Bogusas suklupo ant stataus laip- 
telio ir leido Ralfui įnešti save vidun. Štai ir įžengiu, bukai tarė 
pats sau. Į meno gyvenimą. Tas gyvenimas neatrodė jam skirtas, 
bet kol kas, svarstė jis, tiks bet koks. 

— Kas jis toks? - paklausė Kentas. 

Jam nepatiko, ką Bogusas kalbėjo apie garso režisierių. Dabar 
garsu rūpinosi Kentas; jis dirbo siaubingai, bet pats manė, kad 
mokosi ir tobulėja. 

— Kas jis toks? - nusijuokė Ralfas. - Nežinau. - Jis pasilenkė 
prie Boguso, susmukusio ant projektoriaus stalelio. - Kas tu esi, 
Trampamai? - paerzino. 

Tačiau Tramperis svaigo iš palengvėjimo ir kikeno mažai ką 
suvokdamas. Nuostabu, kaip sugriūva visa gynyba patekus tarp 
draugų. 

— Aš esu Didysis Baltasis Medžiotojas, - pareiškė jis Ralfui. - 
Didysis Baltasis Ančių Medžiotojas. 

Bet nebepajėgė juokauti ir nusvarino galvą Ralfui ant peties. 

Ralfas mėgino aprodyti jam studiją. 

— Štai čia montažinė, kur mes... 

Bogusas kaip įmanydamas stengėsi neužmigti stovėdamas. La- 
boratorijoje tvyrantis chemikalų kvapas jį priveikė: chemikalai, 
senas burbonas, Malkeihio kava ir Kutą primenanti laboratorija. 

Alkūne pataikė į indą su fiksažu, apsitaškė kelnes ir išsivėmė į 
ryškinimo vonelę. 

Ralfas padėjo jam nusitraukti drabužius, apiprausė labora- 
torijos praustuvėje ir puolė prie lagamino ieškoti švarių rūbų. 
Nerado, bet studijoje turėjo savo senų drapanų ir jomis apvilko 
Tramperį. Tai buvo geltonos platėjančios standaus velveto kel- 
nės - Tramperio kojos baigėsi ties jų keliais. Kremo spalvos pa- 
laidinė su raukiniais ir pūstomis rankovėmis - Tramperio rankos 
baigėsi ties alkūnėmis. Pora žalių kaubojiškų aulinių - Tramperio 
pėdų pirštai siekė iki jų kelties. Bogusas jautėsi tartum juokdarys 
nykštukas tarp Robino Hudo linksmųjų vyrų. 

— Didysis Baltasis Ančių Medžiotojas prastai jaučiasi? - klau- 
sinėjo Ralfas. 

— Norėčiau pamiegoti bent keturias dienas, - prisipažino 
Tramperis. - O tada, Ralfai, noriu daryti filmus. Daug filmų, 
daug pinigų. Nusipirkti naujų drabužių, - vebleno jis paskendęs 
geltonose Ralfo kelnėse, - ir burlaivį Kolmui. 

- Vargšas Trampamas, - tarė Ralfas. - Žinau puikią vietelę, kur 
galėtum išsimiegoti. 

Jis užraitojo juokingas geltonas platėjančias klešnes, kad Tram- 
peris galėtų bent žingsnį žengti, ir iškvietė taksi. 

— Vadinasi, tai didysis Trampamas, - susigaudė Kentas; jis 
buvo šį tą girdėjęs. 

Kentas pasipūtęs tūnojo peržiūrų kambario kampe, sukdamas 
rankose projektoriaus ritę tarsi diską, kurį mielai paleistų į Bogu- 
są. Jis jau regėjo, kaip tas klounas, vardu Trampamas, paskendęs 
Ralfo drabužiuose ir primenantis Elžbietos laikų lėlę, užkerta ke- 
lią jo garso režisūros karjerai. 

— Paimk lagaminą, Kentai, - liepė Ralfas. 

— Kur tu jį veši? - paklausė Kentas. 

Ir Tramperis pagalvojo: tikrai, kur aš važiuoju? 

— Pas Tulpen, - atsiliepė Ralfas. 

Žodis buvo vokiškas. Tramperis žinojo šį žodį: Tulpen vokiškai 
tulpė. Ir Tramperis pamanė: tai puiki vieta išsimiegoti. 


35 
Senasis Takas žuvęs! Bigi priauga svorio! 


Bi ir Kutas su juo elgėsi maloniai. Be žodžių Kolmo kamba- 
ryje pastatė dar vieną lovą. Kolmas eidavo gulti apie aštuntą, ir 
Tramperis gulėdamas gretimoje lovoje pasakodavo visokias isto- 
rijas, kol Kolmas užmigdavo. 

Jis sekė savą „Mobio Diko“ versiją, šiame name ant jūros kran- 
to ji atrodė tinkama. Kolmas manė, kad banginiai yra nuostabūs, 
tad Tramperio pasakojime Mobis Dikas buvo didvyris, nenuga- 
limas karžygys. 

— Kokio jis dydžio? - klausinėjo Kolmas. 

— Na, jeigu tu plūduriuotum ant vandens, - aiškino Trampe- 
ris, — O jis pliaukštelėtų uodega, tau būtų kur kas blogiau negu 
musei, kai į ją pataiko musmušis. 

Kolmas ilgai tylėjo. Jis stebėjo virš galvos akvariume plaukio- 
jančią trapią oranžinę žuvytę iš Niujorko, tą, kuri ištvėrė kelionę 
autobusu. Paskui pasakė: 

— Toliau. 

Ir Tramperis pasakojo toliau. 

- Bet kuris sveiko proto žmogus būtų supratęs, kad Mobį Diką 
reikia palikti ramybėje, - sakė jis. - Visiems banginių medžioto- 
jams užteko kitų banginių. O kapitonui Ahabui - ne. 

— Taip, - pritarė Kolmas. 

— Kai kurie bemedžiodami banginius susižeidė, prarado ranką 
ar koją, bet dėl to nepradėjo nekęsti banginių, - dėstė Trampe- 
ris. - O... - jis nutilo... 

— O kapitonas Ahabas - pradėjo! - sušuko Kolmas. 

— Teisingai, - pritarė Tramperis. Ahabo piktavališkumas darėsi 
vis akivaizdesnis. 

— Papasakok apie tuos daiktus, kurie susmigę į Mobį Diką, - 
tarė Kolmas. 

— Turi galvoje senus harpūnus? 

— Taip. 

— Na, ten buvo senų harpūnų, - pradėjo Tramperis, - su te- 
bekybančiais virvagaliais. Trumpų harpūnų ir ilgų, dar peilių ir 
visokiausių kitokių daiktų, kuriais Žmonės jį smaigė. 

— Kokių? 

— Gal rakščių? — svarstė Tramperis. - Žinoma, daužydamas 
laivus jis prisibadė rakščių. Ir buvo apaugęs dumbliais, nes labai 
senas. Visas aplipęs jūržolėmis. Ir sraigėmis. Jis atrodė kaip sena 
sala, tiek visko prisirinkęs. Jau nebuvo visiškai baltas. 

— Ir niekas negalėjo jo nužudyti, ar ne? 

- Teisingai! - patvirtino Tramperis. - Verčiau jie būtų palikę 
jį ramybėje. 

— Aš kaip tik taip ir padaryčiau, - tarė Kolmas. - Nemėginčiau 
jo net paglostyti. 

— Teisingai! - sutiko Tramperis. - Kiekvienas bent kiek gu- 
dresnis žmogus būtų šitai supratęs. - Ir jis nutilo laukdamas prie- 
dainio... 

— O kapitonas Ahabas - ne! - atsiliepė Kolmas. 

Tramperis žinojo, kad istorijas dera pasakoti taip, kad klau- 
sytojai jaustųsi kilnūs ir išmintingi, gal net per žingsnį tave ap- 
lenkę. 

— Dabar apie stebėtoją ant stiebo, - pareikalavo Kolmas. 

— Įsilipęs aukštai į stiebą, - dramatiškai padeklamavo Trampe- 
ris, - jis išvydo tarytum du banginius, jie buvo labai toli... 

— Izmaelis, - pataisė jį Kolmas, - juk tai buvo Izmaelis, ar ne? 

— Taip, - sutiko Tramperis, - tik ten plaukė ne du banginiai, o 
tik vienas... 

— Bet labai didelis. 

— Teisingai, - patvirtino Tramperis. - O kai banginis paleido 
vandens čiurkšlę, Izmaelis suriko... 

— „Štai jo fontanas!“ - sušuko Kolmas, nė neketinantis užmigti. 

— Bet Izmaelis pastebėjo, kad tas banginis kažkoks keistas. 

— Jis buvo baltas! - tarė Kolmas. 

— Teisingai, - pritarė Tramperis. - Ir visas apkibęs įvairiausiais 
daiktais... 

— Harpūnais! 

— Ir dumbliais, ir jūržolėmis, ir paukščiais! - pasakojo Tram- 
peris. 

— Paukščiais? - nustebo Kolmas. 

— Nesvarbu, - tarė Tramperis. - Tai buvo velniškai didelis ban- 
ginis, didesnio Izmaelis nebuvo matęs, ir dar baltas, tad jis tuč- 
tuojau suprato, koks čia milžinas. 

- Tai Mobis Dikas! - suspiegė Kolmas. 

— Šššššš, - sudraudė Tramperis. Abu nutilo; buvo girdėti, kaip 
lauke vandenyno bangos pliuškenasi į uolas, girgžda prieplau- 
kos lentos, siūbuoja pririštos valtys. - Paklausyk, - sušnibždėjo 
Tramperis, - ar girdi vandenyną? 

- Girdžiu, - sušnibždėjo Kolmas. 

— Žinai, banginių medžiotojai girdi lygiai tokį pat garsą - plekš 
plekš į laivo šoną. Naktį, kai miega. 

- Taip, - sušnibždėjo Kolmas. 

— Ir dar naktį atplaukia banginiai ir uostinėja laivus. 

— Tikrai? 

- Žinoma, - užtikrino Tramperis. - Kartais jie pasitrina šonu 
į laivą ar baksteli. 

— O medžiotojai žino, kas tai? 

- Taip, gudriausieji supranta. 

— O kapitonas Ahabas - ne, - tarė Kolmas. 

— Tikriausiai ne, - pasakė Bogusas. 

Jie tyliai gulėjo klausydamiesi vandenyno ir laukdami, kada 
banginis bakstelės į namą. Girgžtelėjo prieplauka, ir Bogusas su- 
šnibždėjo: 

- Štai jis! 

— Žinau, - kimiu balsu atsiliepė Kolmas. 

- Banginiai tavęs neskriaus, - paaiškino Tramperis, - jeigu ne- 
lįsi prie jų. 

— Žinau, - atsakė Kolmas, - banginio negalima erzinti, taip? 

- Taip, - pritarė Tramperis, ir jie abu klausėsi jūros, kol Kol- 
mas užmigo. 

Vienintelė neužsnūdusi būtybė kambaryje buvo smulkutė 
skaisčiai raudona žuvytė iš Niujorko, išgyvenusi dėl rūpestingos 
globos. 

Tramperis pabučiavo miegantį sūnų. 

— Verčiau būčiau atvežęs tau banginį, - sušnibždėjo jis. 

Ne todėl, kad Kolmui ta žuvytė būtų nepatikusi; tiesiog Tram- 
peris troško kažko ilgaamžiškesnio. Kolmui žuvytė patiko; pade- 
damas Bigi jis parašė laišką Tulpen su padėka - šitaip netiesiogiai 
Tramperis atsiprašė už vagystę. 

— Brangioji Tulpen, - diktavo Bigi. Paskui pakartojo Kolmui 
paraidžiui: - B- R- A- N... 

Labai susikaupęs Kolmas braižė raides kietai kumštyje su- 
spaustu pieštuku. 

Bogusas su Kutu daužė biliardą. 

— Ačiū tau už mažąją oranžinę žuvytę, - diktavo Bigi. 

— Labai ačiū? - pasiūlė Kolmas. 

-A-Č-L...- vardijo Bigi. Kolmas braižė. 

Visi Boguso smūgiai lėkė pro šalį. Kutas žaidė atsipalaidavęs ir 
kaip visada nesunkiai laimėdavo. 

— Tikiuosi, kada nors atvažiuosi į Meiną manęs aplankyti, - 
diktavo Bigi. 

- Teisingai, - pritarė Kolmas. 


Tačiau nuojauta Bigi pašnibždėjo kažką kita. Kai Kolmas už- 
migo, ji tarė Bogusui: 
— Juk tu ją palikai? 

— Man rodos, kada nors aš pas ją grįšiu, - atsiliepė Bogusas. 

— Tau visada taip atrodo, - pažymėjo Bigi. 

— Kodėl palikai? - paklausė Kutas. 

— Nežinau. 

- Tu niekada nežinai, - įterpė Bigi. 

Bet ji nebuvo pikta, ir jie maloniai pasikalbėjo apie Kolmą. Ku- 
tas palaikė Boguso sumanymą užbaigti disertaciją, bet Bigi galvo- 
jo kitaip. 

— Tau ta disertacija nepatiko nuo pat pradžių. Ir niekad ja per 
daug nesidomėjai. 

Bogusas nesugalvojo, ką atsakyti. Įsivaizdavo save vieną grįž- 
tantį į Ajovą, ir tas reginys pasirodė visiškai kitoks negu jo prisi- 
minimai apie Ajovą su Bigi ir Kolmu. Bigi daugiau nebekėlė to 
klausimo; matyt, ir ji pajuto tą patį. 

— Tau vis dėlto reikėtų ką nors veikti, - tarė Kutas. 

Dėl to visi daugiau ar mažiau sutarė. 

Bogusas nusijuokė. 

— Svarbu susikurti įvaizdį, - pareiškė jis. Kuto obuolių bren- 
dis šiek tiek susuko jam galvą. - Man atrodo, reikia pradėti nuo 
kokio paviršutiniško įvaizdžio, tarkim, Doktoranto ar Vertėjo, 
ir kad pavadinimas būtų nesudėtingas. Vėliau galima tikėtis tą 
įvaizdį šiek tiek praplėsti. 

— Nuo ko aš pradėjau, nežinau, - atsiliepė Kutas. - Paprasčiau- 
siai tariau sau: „Gyvenu kaip noriu“, - ir tai buvo pradžia. Vėliau 
tapau Fotografu, bet iki šiol apie save galvoju tiesiog kaip apie 
Gyvą Žmogų... 

— Na, tu juk visiškai kitoks negu Bogusas, - įsiterpė Bigi. 

Pagerbiant jos išmanymą šiuo klausimu stojo tyla. 

- Ką gi, - po valandėlės prabilo Bogusas, - man kažkaip nesi- 
seka galvoti apie save kaip apie Filmų Kūrėją ir net Garso Režisie- 
rių. Niekada tuo netikėjau. 

Pats sau jis pridūrė: ir kaip apie Vyrą; tuo irgi niekada netikė- 
jau. Tačiau kaip Tėvas... Na, šitas jausmas buvo aiškesnis. 

Bet daugiau aiškių dalykų rasti nepavyko. Kutas pasakė, kad 
namą apsupęs Meino rūkas itin simboliškas, ir Bogusas nusikva- 
tojo. Bigi pareiškė, kad vyrai taip juokingai pasinėrę į save, jog 
nebesupranta paprastų dalykų. 

Teisindamiesi padauginę obuolių brendžio, abu - ir Kutas, ir 
Bogusas - nutarė, kad į tokią sudėtingą temą jiems gilintis per 
sunku. Jie nuėjo gulti. 

Bogusas dar nemiegojo, kai Bigi ir Kutas ėmė mylėtis savo 
kambaryje. Jie elgėsi labai atsargiai, bet ta įtempta tyla negalėjo 
jo apgauti. Pats savimi stebėdamasis jis suprato, kad jaučiasi lai- 
mingas dėl jų. Jam atrodė, kad geriausia jo gyvenime - jų laimė, 
na ir, aišku, Kolmas. 

Vėliau Bigi nuėjo į vonią; grįždama tylutėliai užsuko į Kolmo 
kambarį patikrinti, ar nenusiklojęs. Rodos, ketino pasižiūrėti, ar 
ir Bogusas nenusiklojęs, bet šis sušnibždėjo: 

— Labos nakties, Bigi. 

Tai išgirdusi ji nebepriėjo; nors buvo tamsu, jam pasirodė, kad 
ji šypsosi. Ji tarė pašnibždomis: 

— Labanakt, Bogusai. 

Jei būtų prisiartinusi, jis būtų ją čiupęs, o Bigi niekada neklys- 
davo dėl tokių dalykų. 


Jis negalėjo užmigti. Praleidęs su jais tris vakarus, suprato esąs 
našta. Nusileido į virtuvę pasiėmęs „Aktheltą ir Gunelę“ - pats 
metas mažumą prisiminti senąją skandinavų žemaičių kalbą, pa- 
sistačius didelį stiklą šalto kaip ledas vandens. Jam patiko mintis, 
kad jie visi miega, o jis, jų sargas, budi nakties tamsoje. 

Jis jausmingai sumurmėjo kelis skandinavų žemaičių žodžius 
ir ėmė skaityti tą dalį, kur žūva Senis Takas. Išduotas Lophaveto 
fiorde! Nužudytas klastingojo Hrotrundo ir bailios jo lankininkų 
gaujos! Į fiordą Senį Taką įvilioja melaginga žinia, esą nuo uolėtų 
kyšulių virš Lophaveto jis pamatys, kaip Akthelto laivynas grįžta 
po didžios pergalės jūrų mūšyje prie Slinto. Stovėdamas laivo pir- 

magalyje, Takas plaukia visai po pat uolomis, bet kai jau rengiasi 
šokti į krantą, Hrotrundas ir jo lankininkai paleidžia strėlių spie- 
čių iš pasalos miške. Tako vairininkas Grimstadas apgręžęs laivą 
nuplaukia toliau nuo pavojaus, bet iš Senio Tako styro tiek strėlių, 
kad jis negali net pargriūti - lyg adatų pagalvėlė svirduliuoja įsi- 
kibęs į burę tarsi koks varganas ežys. 

— Grimstadai, surask laivyną, - liepia Takas, bet supranta, kad 
per vėlu. 

Ištikimasis Grimstadas mėgina jį paguldyti laivo priekyje, ta- 
čiau senojo karaliaus kūne nėra nė mažiausio lygaus plotelio - jis 
niekaip negali atsigulti. 

— Paguldyk mane jūroje, - sako jis Grimstadui. - Manyje tiek 
medžio, kad plūduriuosiu paviršiuje. 

Tad Grimstadas apriša jį virve ir nuleidžia už borto; virvės galą 
pritvirtina prie laivagalio ir traukia Senį Taką iš šaltojo Lophave- 
to fiordo. Velkamas laivo Takas siūbuoja tartum strėlėmis pasi- 
šiaušęs plūduras. 

Grimstadas plaukia pasitikti Akthelto karių, kurie laimingi ir 
žaizdoti su didžia pergale grįžta iš jūrų mūšio prie Slinto. Akthel- 
tas pasuka vairą prie tėvo laivo. 

— Būk pasveikintas, Grimstadai! - šaukia jis. 

O Grimstadas nepajėgia atskleisti Aktheltui tiesos apie Senį 
Taką. Laivas prisiartina, ir Aktheltas pastebi nuo paskuigalio nu- 
tįsusią virvę; pasekęs akimis pamato keistą inkarą su plunksno- 
tais strėlių galais, vis dar kyšančiais iš vandens. Takas nebegyvas. 

— Grimstadai! Tik pažvelk! - vėl šaukia Aktheltas, rodydamas į 
išsitempusią virvę. - Kas ten plaukia paskui laivą? 

— Tai tavo tėvas, - sako Grimstadas. - Valdove, klastingasis 
Hrotrundas ir jo niekšai lankininkai mus išdavė! 

Trankydamas sau krūtinę ir laivo denį didysis Aktheltas at- 
spėja, ką buvo sumanęs Hrotrundas: nužudyti Taką, užgrobti jo 
laivą, paskui išskleidus Senio Tako vėliavą išplaukti pasitikti Akt- 
helto laivyno, o kai laivai prisiartins, iš pasalų užpulti Aktheltą. 
Tada Hrotrundas būtų grįžęs laivyno priešaky, pareikalavęs sau 

Tako karalystės, užėmęs Akthelto pilį ir išniekinęs švelniąją Akt- 
helto žmoną Gunelę. 

Šitai prabėga Aktheltui prieš akis, kol jis įsiręžęs traukia vir- 
vę ir iškelia Tako kūną iš vandens. Jis galvoja apie ilgus smailius 
įnagius, kuriuos Hrotrundas parengęs jam, ir apie tą storą buką 
daiktą, kurį ruošia Gunelei! 

Aktheltas išsitepa kūną tėvo krauju, įsako jūreiviams pririšti 
save prie didžiojo stiebo ir plakti lemtingųjų strėlių kotais, kol 
susimaišys jo ir tėvo kraujas. 

— Kaip tu, valdove? - klausia Grimstadas. 

— Netrukus grįšime į pilį, - mįslingai atsako Aktheltas. 

Jam ramybės neduoda keista mintis: jis svarsto, ar Gunelei 
būtų patikę su Hrotrundu. 


Anksti rytą Kolmas rado Bogusą, miegantį virtuvėje prie stalo. 

— Jeigu eitum į prieplauką, - tarė Kolmas, - tada ir aš galėčiau 
eiti. 

Tad jie nužingsniavo tenai, bet Tramperis kojas dėliojo sunkiai. 

Vanduo buvo pakilęs aukštai; tolumoje, kur sūkuriavo srovė, 
žuvėdros suko ratus aplink didelę jūržolių ir lūženų sankaupą - iš 
pažiūros lyg išmestos irklinės valties liekanas. Tramperis mąstė 
apie Senį Taką, o žvilgtelėjęs į sūnų suprato, ką galvoja Kolmas. 

— Ar Mobis Dikas dar gyvas? - paklausė Kolmas. 

Tramperis svarstė. O kodėl gi ne? Negaliu šitam vaikui duoti 
Dievo ar patikimo tėvo, tai jeigu jau verta kuo nors tikėti, tebūnie 
tai kažkas didumo sulig banginiu. 

- Jis tikriausiai jau senas, - pasakė Kolmas. - Labai senas, ar ne? 

— Jis gyvas, - tarė Tramperis. Jie abu žvelgė tolyn į jūrą. 

Tramperis troško Kolmui tikro Mobio Diko. Jeigu būtų galė- 
jęs rinktis, kokį padaryti stebuklą, tai šitai ir pasirinktų: kad su- 
banguotų įlankos vandenys, imtų kurtinamai šaižiai klykti virš 
galvos besisukančios žuvėdros ir iš gelmių iškiltų Didysis Bal- 
tasis Banginis, kad jis šokinėtų lyg milžiniškas upėtakis, taškytų 

purslų lietumi juos abu, sustingusius ant prieplaukos iš pagarbios 
baimės, kad Mobis Dikas vartytų didžiulį savo kūną vandenyje, 
rodydamas jiems randus, senus harpūnus ir visa kita (bet saugo- 
tų Kolmo akis nuo blogojo Ahabo, ištrėkšto ant jo šono), o tada 
apsigręžtų ir leisdamas vandens čiurkšles išnyktų jūroje, palikęs 
jiems prisiminimą. 

- Ar tikrai jis gyvas? - paklausė Kolmas. 

— Taip, ir niekas jo nekamuoja. 

— Žinau, - tarė Kolmas. 

— Bet vargu ar kas jį mato, - pasakė Tramperis. 

- Žinau. 

Kažkuri pašėlusi Tramperio smegenų dalis niekaip nesiliovė 
traukusi savo giesmės: Pasirodyk, Senasis Dikai! Lisk lauk iš van- 
dens, Mobi! Toks stebuklas, Tramperis puikiai suprato, būtų bu- 
vusi dovana ne tik Kolmui, bet ir jam pačiam. 

Atėjo laikas išvažiuoti. Automobilyje jis net bandė pajuokauti su 
Bigi ir Kutu - neva labai malonu buvo su jais pasimatyti, bet jis su- 
pranta, kad jiems kliudo. Jis žaismingai paplepėjo vokiškai su Bigi, 
juokais pasiboksavo su Kutu. Kad išsiskyrimas atrodytų nerūpestin- 
gas, atsisveikindamas pabučiavo Bigi ir plekštelėjo per užpakalį. 

— Šiek tiek priaugai svorio, Bigi, - paerzino jis. 

Bigi dvejodama pažiūrėjo į Kutą. Kutas linktelėjo, ir Bigi tarė: 

— Tai todėl, kad aš nėščia. 

— Nėščia! - linksmai pakartojo Kolmas. - Taigi! Ji turės kūdikį, 
vadinasi, aš turėsiu broliuką ar sesutę... 

— Arba abu iš karto, - pridūrė Kutas, ir visi nusišypsojo. 

Bogusas nežinojo, kur dėti rankas, tad vieną atkišo Kutui. 

— Sveikinu, seni, - tarė balsu lyg iš vandenų gelmės. 

Kutas pabrūžino batu žemę ir pareiškė nueisiąs patikrinti au- 
tomobilio. Tramperis dar kartą apkabino Kolmą, o Bigi žiūrėda- 
ma į šalį, bet šypsodamasi pasakė: 

— Būk atsargus. - Kutui? Bogusui? Abiem? 

— Man visada malonu jus matyti, - tarė visiems Tramperis ir 
skubiai išvažiavo. 


36 
Aktheltas apniktas abejonių! Tramperis įstrigęs! 


Asovoje jam ištirpo senosios siūlės. Varpoje žiojėjo didelė nau- 
ja skylė. Jam buvo neramu, ar tikrai Vinjeronas norėjo tą angą pa- 
daryti tokią plačią. Palyginti su tuo, prie ko jis buvo pratęs, dabar 
turėjo vonios nutekamąjį vamzdį. 

Jis užsirašė pas gydytoją, pas pirmą pasitaikiusį gydytoją: stu- 
dentiškas sveikatos draudimas vizitų pas specialistą nenumatė. 
Iš anksto baiminosi diagnozės - koks nors buvęs veterinaras ap- 
stulbs išvydęs jo pimpalą. 

— Sakote, tai buvo atlikta Niujorke? 

Gydytojas pasitaikė jaunas, iš Pietų Amerikos; matyt, visiems 
užsieniečiams Medicinos fakultete skiriami prasčiausi pacientai. 
Jaunojo gydytojo nuomonė buvo labai gera. 

— Puiki meatoplastika, - pasakė jis Bogusui. - Tikrai, nesu ma- 
tęs tokio dailaus darbo. 

- Bet kiaurymė tokia didelė... - suabejojo Bogusas. 

— Ne. Visiškai normali. 

Tai Tramperį sukrėtė: dabar jis suprato, kaip nenormalu buvo 
anksčiau. 


Tas apsilankymas pas gydytoją buvo jo vienintelė pramoga 
Ajovoje. Jis gyveno bibliotekos nišoje su „Aktheltu ir Gunele', o 
nakvodavo daktaro Holsterio rūsyje, laisvame kambaryje. Pats 

nutarė vaikščioti pro rūsio duris; Holsteris su džiaugsmu būtų 
leidęs naudotis pagrindiniu įėjimu. Sekmadieniais pietaudavo su 
Holsteriu, jo ištekėjusia dukra ir jos šeima. Kitu laiku mito pico- 
mis, alumi, pyragėliais su mėsa ir kava. 

Gretimoje bibliotekos nišoje mergina taip pat dirbo su verti- 
mu. Kūrinys buvo flamandų kalba - „religinis romanas, kurio 
veiksmas vyksta Briugėje“. Retkarčiais jie pavartydavo vienas kito 
žodynus, o kartą ji kvietėsi jį namo pietų. 

— Gal ir nepatikėsite - esu gera virėja, - pasakė ji. 

— Tikiu, - atsiliepė Tramperis. - Bet aš nebevalgau. 

Jis neįsivaizdavo, kaip ta mergina atrodo, bet bibliotekos ir žo- 
dynų atžvilgiu jie buvo draugai. Kitais būdais draugų susirasti jis 
negalėjo. Net neidavo gerti alaus pas Benį, nes šis vis mėgindavo 
pradėti kalbą apie kažkokią pusiau mitinę „senąją chebra. Todėl 
kiekvieną vakarą jis išlenkdavo kelis bokalus tviskančiame bare, 
į kurį vaikščiojo studentų ir studenčių klubų atplaišos. Vieną va- 
karą toks klubinis studentas pasiteiravo Boguso, kada jis ketina 
praustis. 

— Jeigu nori mane primušti, - atšovė Tramperis, - tai pirmyn. 

Po savaitės tas pats vyrukas vėl prie jo priėjo. 

— Dabar jau tave mušiu, - pareiškė. 

Tramperis jo neprisiminė, tad mikliai nėrė žemyn, čiupo vyru- 
ką už kojų ir kaip karutį įstūmė tiesiai į muzikos automatą. Stu- 
dento draugai išmetė Tramperį iš baro. 

— Dieve, - stebėjosi Bogusas, - tai kvailys. Sakė norįs mane 
primušti! 

Ajova Sityje buvo dar bent dvi dešimtys barų, kita vertus, jis 
daug ir negerdavo. 

Jis vertė epą su kažkokia vangia ir nekintama energija. Užbai- 
gė ir tada atsiminė, kad viduryje daug prasimanytų ar apskritai 
neišverstų eilučių. Paskui jam atėjo į galvą, kad melagingos ir kai 
kurios ankstesnės išnašos, dalis žodyno. 

Kažkur gilumoje šaižiu aidu atsimušė mintis, kurią jis siejo su 
Tulpen. Tulpen visada rūpėdavo faktai. Todėl jis pradėjo nuo pra- 

džių ir visus posmus išvertė iš eilės. Tikrino kiekvieną nežinomą 
žodį, jei kurio nerasdavo, tardavosi su Holsteriu ir flamandų kal- 
bą mokančia mergina. Kaskart, kai leisdavo sau išversti laisviau, 
sąžiningai pridurdavo išnašą ir parašė paprastą, atvirą įžangą: 
paaiškino, kodėl nemėgino šio epo eiliuoti ir pasirinko paprastą 
prozą. „Originalas sueiliuotas klaikiai, - rašė jis, - o mano eilės 
dar blogesnės.“ 

Holsteris juo be galo džiaugėsi. Jie nesutarė tik vienu klausimu: 
Holsteris reikalavo, kad Tramperis įžangoje pateiktų pastabų apie 
„Akthelto ir Gunelės“ vietą platesnėje šiaurės germanų literatū- 
ros perspektyvoje. 

— Kam tai rūpi? - paklausė Tramperis. 

— Man! - sušuko Holsteris. 

Tad Tramperis parašė tas pastabas; nemelavo ir čia. Išvardijo 
kitus jam žinomus darbus ir pripažino, kad nieko neišmano apie 
kūrinius Farerų salų kalba. „Neturiu nė menkiausio supratimo, 
ar šis kūrinys turi kokių nors sąsajų su to laikotarpio Farerų salų 
literatūra“, - dėstė jis. 

Holsteris pasakė: 

— Kodėl nesuformulavus kitaip: „Nenorėčiau vertinti „Akthel- 
to ir Gunelės“ ryšio su Farerų salų herojiniu epu, mat nesu ati- 
džiau tyrinėjęs Farerų salų literatūros“? 

— Todėl, kad iš viso nesu jos tyrinėjęs, - atsiliepė Tramperis. 

Šiaip Holsteris būtų galėjęs laikytis savo nuomonės ar pareikš- 
ti, kad Tramperis privalo patyrinėti Farerų salų kūrinius, bet de- 
moniškos Tramperio pastangos jam padarė tokį įspūdį, kad sena- 
sis disertacijos vadovas paliko jį ramybėje. Holsteris buvo tikrai 
puikus žmogus. Per vienus sekmadienio pietus jis pasidomėjo: 

— Fredai, turbūt šitas darbas tau yra lyg savotiška terapija? 

— O kuris darbas kitoks? - atsakė Tramperis. 

Holsteris mėgino jį ištraukti į paviršių. Nepaisė, kad Tramperis 
gyvena jo rūsyje beveik kaip nematomas kurmis, ir kartais nusi- 
leisdavo žemyn pakviesti ko nors išgerti. 

- Jeigu ir jūs gersite, - atsakydavo Tramperis. 

Be disertacijos, Tramperis nieko daugiau nerašė, išskyrus vie- 
ną kitą laišką Kutui ir Bigi, dar rečiau - Tulpen. Kutas jam atsa- 
kydavo pridėdamas Kolmo nuotraukų, o Bigi kartą per mėnesį 
atsiųsdavo paketą su įvairiais daiktais - kojinėmis, apatiniais - ir 
Kolmo pirštu tapytais paveikslais. 

Tulpen jam nerašė. Savo laiškuose Tramperis daugiausia pasa- 
kodavo, kaip gyvena: Tramperis vienuolyne. Bet kiekvieno laiško 
pabaigoje nedrąsiai pridurdavo: „Išties norėčiau tave pamatyti.“ 

Vis dėlto ji pagaliau atsiliepė. Atsiuntė atviruką su Bronkso 
zoologijos sodu, kitoje pusėje buvo parašyta: „Žodžiai, žodžiai, 
žodžiai, žodžiai...“ - tiek kartų, kiek tilpo į tą atviruką. Apačioje 
paliko vietos tik prierašui: „Jeigu norėtum mane pamatyti, tai ir 
pamatytum.“ 

Tačiau Tramperis kibo į „Akthelto ir Gunelės“ pabaigą. Tik 
kartą - kai išgirdo, kad flamandų kalbą mokanti mergina ver- 
kia savo nišoje, ir neužėjo paklausti, gal reikia pagalbos, - jis 
susimąstė svarstydamas, ar „Aktheltas ir Gunelė“ jam iš tiesų į 
naudą. 


„Aktheltas ir Gunelė“ baigiasi gana liūdnai. Visa ko priežastis — 
įniršis, kuris apima Aktheltą, kai jis stovi pririštas prie didžiojo 
stiebo, išsitepęs tėvo krauju ir plakamas strėlėmis, tėvo žudikė- 
mis. Negana to, kai laivynas atplaukia į Tako karalystę, Aktheltas 
sužino, kad Hrotrundas buvo įsibrovęs į pilį, mėgino pagrobti 
valdovę Gunelę, bet nevaliojo (ar apsigalvojo) ir paspruko. 

Aktheltas išnaršo visą karalystę nesėkmingai ieškodamas tėvo 
žudiko ir galimo žmonos žagintojo. Paskui grįžta namo į pilį ste- 
bėdamasis, kodėl Hrotrundui nepasisekė pagrobti valdovės Gu- 
nelės (ar jis apsigalvojo). Ar jis mėgino? Jeigu taip, ar toli buvo 
nužengęs? 

— Ašjo net nemačiau! - protestuoja Gunelė. 

Hrotrundui atėjus jos grobti, ji buvo sode. Gal jis paprasčiau- 
siai jos nerado, juk pilis didelė. Be to, dauguma jį mačiusių žmo- 

nių dar nežinojo, kad Takas nužudytas; todėl jo pasirodymas 
nieko nestebino, kol grįžo laivynas ir visa piktadarystė paaiškėjo. 
Štai tada žmonės ėmė vienas kitam kalbėti: „Tai bent, tas niekšas 
Hrotrundas ką tik čia buvo!“ 

Aktheltas sutrikęs. Ar Hrotrundas vienas rengė tą sąmokslą? 
Kažkas užsimena visai neseniai, per pastarąsias švento Odos iš- 
kilmes, matęs Gunelę šokant su Hrotrundu. 

- Bet juk per šventąjį Odą visada šoku su daugybe žmonių! - 
protestuoja Gunelė. 

Aktheltas elgiasi keistai. Jis pareikalauja nuodugniai apieškoti 
pilies skalbyklą ir išknisa nežinia kieno odinių klumpių porą, dė- 
mėtus apatinius ir pagyrūniškai didelę įmautę. Atkišęs tą purviną 
gniužulą jis žengia pas Gunelę ir ima postringauti mėgindamas 
tuose įkalčiuose įžvelgti gilią prasmę. 

— Kokie įkalčiai? - verkia Gunelė. 

Tako karalystėje Hrotrundo niekas neranda. Nuo pakrantės 
atsklinda žinių, kad Hrotrundas jūroje; jis slapstosi šiauriniuose 
fiorduose, puldinėja mažus beginklius pajūrio miestelius. Begė- 
dis piratas! Be to, kalbama, esą plėšikaujantį Hrotrundą domina 
ne tiek auksas ir maistas, kiek sportas. (Senąja skandinavų žemai- 
čių kalba sportas reiškia prievartavimą.) 

Aktheltas vis niūresnis, vis labiau užsisklendžia savyje. 

- Kas čia per žymė? - klausia jis Gunelės, baksnodamas pirštu 
į seną mėlynę užpakalinėje jos standžios šlaunies pusėje. 

— Na, tikriausiai kliuvo jodinėjant, - maloniai sako Gunelė, o 
Aktheltas tai išgirdęs smogia jai į veidą. 

Ji nebegali ilgiau tverti tokių įžeidimų, tad maldauja vyro leis- 
ti pačiai klasta prisivilioti ir sučiupti niekšą Hrotrundą - šitaip 
visiems įrodysianti savo nekaltumą. Aktheltas baiminasi, kad tai 
spąstai, todėl prašymą atmeta. Bet ji nesiliauja reikalavusi. (Visos 
šitos kvailų intrigų pinklės buvo pati sunkiausia teksto vieta.) 

Galų gale po nesibaigiančių, per dvidešimt du posmus nusi- 
tęsusių ginčų ir dvejonių Gunelė suruošia ištaigingą laivą, pri- 
krauna įvairiausio turto ir sėda į jį drauge su savo tarnaitėmis; 

ji ketina plaukti pakrante į šiaurę ir tikisi, kad Hrotrundas čiups 
masalą - puls. O Aktheltas, sužinojęs apie jos sumanymą, yra ti- 
kras, kad masalas parengtas jam pačiam; įniršęs jis palieka praš- 
matnųjį laivą su visomis tarnaitėmis ir Gunele likimo ir srovės 
valiai. Nėra nė vieno vyro, gebančio vairuoti laivą, nėra ginklų 
pasipriešinti, - pilnas besiblaškančių, nenaudingų moterų lai- 
vas plaukia fiordu į šiaurę, artėja prie Hrotrundo, o Aktheltas, 
nepaisydamas Tako karalystės gyventojų balsų, atsisako vykti iš 
paskos. 

Žinoma, nutinka tai, ko ir buvo tikėtasi, - Hrotrundas puola 
laivą. Baisusis Akthelto įtarimas išsipildo, ir tai kamuos Aktheltą 
iki pat dienų galo! Žmona buvo jam atsidavusi, bet įtarinėdamas 
jis pats įstūmė ją į neištikimybę. Ką kita galėjo daryti Gunelė, kai 
jos tarnaites apsupo laivai, pilni gauruotų lankininkų, o priešais 
ją pačią išdygo beširdis kuilys Hrotrundas? 

Žinoma, tai, ką daro Gunelė, velniškai gudru. 

- Štai ir susitikome, Hrotrundai! - pasisveikina ji. - Jau daug 
mėnesių sklinda pasakojimai apie tavo narsą ir akiplėšiškumą. 
Padaryk mane savo karaliene, ir mūsų valdovui Aktheltui bus 
galas! 

Hrotrundas prarijo tą jauką, bet jai teko brangiai už tai su- 
mokėti. Ištisas dienas ir naktis savo dvokiančio laivo kajutėje, 
apkarstytoje žvėrių kailiais, jis šlykščiais, laukiniais būdais nio- 
kojo jos kūną, kol pagaliau ėmė visiškai ja pasitikėti. Imdavo ją 
beginklis, šalia guolio nepasidėjęs nei peilio, nei plačiaašmenio 
kirvio, ir krušdavo kaip gyvulys, ji po visko niekaip negalėdavo 
atgauti kvapo. O tas kvailys manydavo, kad ji tokia uždususi iš 
malonumo. 

Taip Gunelė jį pergudravo. Kartą ji papasakojo apie saugų 
užutėkį, kur jis galįs įplaukti nakčiai: ten juos pasitiksią draugai, 
irgi norintys nuversti Aktheltą. Tad Hrotrundas įplaukė tiesiai į 
užutėkį, kur visada budėdavo Akthelto laivyno žvalgai. Gunelė 
atvedė jį tiesiai jiems į rankas. Paskui visą ilgą naktį išbuvo su juo 
nepailsdama, ir galų gale jis liko tysoti šalia jos paslikas, išsekęs ir 

apdujęs. Gunelė ir pati vos pajėgė paeiti, bet tos akimirkos laukė 
taip seniai, kad jos valia buvo nepalaužiama. Su aimana ji išsi- 
ropštė iš pradvisusios lovos, stvėrė plačiaašmenį kirvį ir nukirto 
Hrotrundui šlykščią pasipūtėlio galvą. 

Tada, visa persmelkta savo lyties kvapo, ji maloniai paprašė 
sargybinio atnešti kibirą gyvų ungurių. 

— Tavo valdovui, - tarstelėjo ji leisdama drabužiui nusprūsti 
nuo peties, ir tas bukagalvis net tekinas nulėkė jai ungurių. 

Rytą Akthelto laivynas puolė Hrotrundo laivus ir išžudė visus, 
kuriuos tik rado ant denio, taip pat ir ištikimąsias Gunelės tarnai- 
tes, jau seniai atgrasiųjų lankininkų išniekintas ir sutryptas. Tada 
narsusis teisuolis, keršto ištroškęs Aktheltas žengė prie Hrotrun- 
do kajutės durų ir perrėžė jas dviašmeniu kalaviju, tikėdamasis 
rasti savo klastingą žmoną to bailaus tėvo žudiko glėbyje. 

Tačiau Gunelė sėdėjo apsivilkusi patį gražiausią apdarą, o prie- 
šais ją ant naktinio stalelio buvo padėta nukirstoji Hrotrundo gal- 
va, prikimšta gyvų ungurių. (Vienoje Tako karalystės legendoje 
sakoma, kad šitaip iš Žmogaus sielos atimama ramybė.) 

Aktheltas krito prieš ją ant kelių gailiai atsiprašinėdamas ir 
maldaudamas atleisti už naštą, kurią jai užvertė. 

— Nešioju ir kitą naštą, - šaltai tarė Gunelė. - Mano pilve - 
Hrotrundo atžala. Ir tau teks dėl manęs ją pakelti. 

Tuo metu Aktheltas buvo pasiruošęs priimti iš jos bet ką, tad 
nuolankiai sutiko. 

— Dabar, - liepė Gunelė, - vesk savo ištikimąją žmoną namo. 

Aktheltas taip ir padarė; jis gana kantriai nešė savo naštą, kol 
gimė Hrotrundo vaikas. Bet jis nesuprato, kokia stipri jos meilė 
vaikui; jo akimis, tas vaikas įkūnijo tėvo žudiko, žmonos žagin- 
tojo dvasią, todėl jį nužudė ir išmetė laukiniams šernams į pilies 
griovį. Tai buvo mergaitė. 

— Daug galėjau tau atleisti, - tarė jam Gunelė, - bet šito neat- 
leisiu niekada. 

— Pratinkis, - atšovė Aktheltas, bet abejonių jam liko. Miego- 
davo jis prastai - ir vienas, o Gunelė kas naktį klaidžiodavo po 

pilį tartum gatvės mergšė, kurios kaina nė vienam praeiviui neį- 
kandama. 

Vieną naktį ji atėjo pas jį į lovą ir ėmė aistringai glamonėti 
sakydama, kad pagaliau susitaikė. O rytą paprašė kambarinės at- 
nešti kibirą šviežių ungurių. 

Paskui Tako karalystėje viskas klostėsi taip pat kaip daugumoje 
karalysčių, kur vyksta peštynės dėl valdžios. Aišku, Gunelė visiš- 
kai pakvaišo. Apie Akthelto mirtį ji pranešė kitą rytą, kai susi- 
rinko Seniūnų taryba. Gunelė atnešė ungurių prigrūstą Akthelto 
galvą ir ant lentos mėsai doroti padėjo į patį didžiulio stalo vidurį. 
Daug metų visi buvo pratę, kad per šiuos kas savaitę vykstančius 
susirinkimus ji vaišina neįprastais valgiais, tad ir dabar seniūnai 
nieko bloga nejįtarė. 

— Aktheltas nebegyvas, - paskelbė Gunelė, statydama ant stalo 
patiekalą. 

Vienas iš seniūnų buvo toks senas, kad beveik nieko nebema- 
tė. Ištiesęs ranką jis apčiupinėjo galvą, nes taip visada tyrinėdavo 
neįprastus Gunelės patiekalus. 

— Gyvi unguriai! - sušuko jis. 

Seniūnai nežinojo, ką daryti. 

Neabejotinas sosto paveldėtojas buvo Akselrulfas, vieninte- 
lis Akthelto ir Gunelės sūnus, tuo metu valdęs užkariautą Flano 
kraštą. Seniūnų taryba pasiuntė pas jį žygūną pranešti, kad tė- 
vas žuvo nuo motinos rankos, o Tako karalystei gresia pavojus 
suskilti, jeigu neturės stipraus valdovo. Tačiau Akselrulfas kuo 
puikiausiai leido laiką su flanais. Jie buvo dailūs, civilizuoti, į 
malonumus linkę žmonės, gyventi ten buvo lengva, o politinių 
ambicijų Akselrulfas niekada neturėjo. Tai bent iš dalies lėmė jo 
apsisprendimą. 

— Pasakyk motinai, kad man labai gaila, - pasakė jis žygūnui. 

Tuo tarpu dalis seniūnų susimokė pasodinti į sostą savą žmo- 
gų, o Akselrulfą nužudyti, jei jis grįžtų reikalauti įpėdinio teisių. 
Apie tai visų pirma ir galvojo Akselrulfas atsisakydamas tapti val- 
dovu. Jis buvo toli gražu ne kvailys! 

Toliau nutiko tai, kas nutinka visada. Be stipraus valdovo Tako 
karalystę supurtė beprasmiai maištai ir suirutė. Pilyje Gunelė vie- 
ną po kito keitė meilužius, ir prireikė dar ne vieno kibiro švie- 
žių ungurių. Aišku, galų gale radosi meilužis, ne toks nuilsęs ir 
meilės apkvaišintas, kaip galėjai pagalvoti, ir dabar jis nukirto jai 
galvą. Bet su unguriais nesiterliojo. 

Pagaliau, kai Tako karalystė jau virto net ne karalyste, o su- 
maišties išsekintu kraštu, kuriame nuolat kivirčijasi šimtai kuni- 
gaikštukų, atsitiko tai, kas irgi nutinka visuomet. 

Iš Elano atjojo jaunasis Akselrulfas. Jis buvo taip pamėgęs fla- 
nus, kad jų kariuomenę atvedė į Tako karalystę ir labai greitai 
įveikė visą tą maišatį. Visus vaidų kėlėjus, trokštančius karo, jis 
nužudė, ir stojo taika. Taigi Tako karalystė tapo lyg ir Flanu, o 
Akselrulfas vedė dailią flanų merginą, vardu Gronigen. 

Paskutiniame „Akthelto ir Gunelės posme autorius anonimas 
sako, kad Akselrulfo ir Gronigen istorija tikriausiai nedaug ski- 
riasi nuo Akthelto ir Gunelės. Tai ar neverta tuo ir baigti? 

Bogusas Tramperis visiškai su tuo sutiko. Išvertus visus keturis 
šimtus ir dvidešimt vieną posmą, atliktas darbas rodėsi bergž- 
džias. Iš dalies tą jausmą lėmė ypatingas jo kaip vertėjo sąžinin- 
gumas, nes į tą kūrinį neįdėjo nieko sava. Todėl jis šį tą įterpė. 

Pamenate epizodą, kai Gunelė nukerta galvą Hrotrundui? 
O vėliau ir Aktheltui? Tai štai - Tramperis pridūrė užuominą, 
kad ji nukirto ne tik galvas. Apskritai ta mintis čia labai pritiko. 
Gerai derėjo su siužetu, neabejotinai derėjo su Gunele, o visų la- 
biausiai tiko Bogusui. Jis manė, kad Gunelė tikriausiai nukirto 
jiems ne tik galvą, bet dėl tų laikų literatūros padorumo taisyklių 
autoriui teko apdairiai pakoreguoti kai kurias detales. Kad ir kaip 
ten būtų, tai leido Tramperiui pasijusti geriau, o vertime atsirado 
nedidukas jo paties įnašas. 

Daktaras Holsteris buvo labai patenkintas „Aktheltu ir Gunele“. 

— Koks sodrus kūrinys! - sušuko jis. - Koks gilus pesimiz- 
mas! - Senasis mokslininkas mojavo rankomis tarsi diriguoda- 
mas simfoniniam orkestrui. - Koks pirmykštis siužetas! Kokie 

aistringi ir barbariški žmonės! Net seksas čia virsta kruvinu 
sportu! 

Tai Tramperio nestebino. Tik jam buvo šiek tiek nejauku, kad 
Holsteriui ypač patiko įterptoji užuomina; Holsteris pasiūlė tą 
šaunų poelgį pakomentuoti išnašoje, bet Bogusas atsisakė, esą 
jam nerūpi į tai atkreipti dėmesį. 

- Ir tas epizodas su unguriais! - džiūgavo Holsteris. - Tik pa- 
manyk! Ji nukirto jiems pimpalus! Tiesiog tobulybė - nė negalė- 
čiau šito įsivaizduoti! 

— O aš galėčiau, - tarė Fredas Bogusas Tramperis, bakalauras, 
magistras, filosofijos daktaras. 


Taigi pagaliau jis bent šį tą baigė. Susirinko daiktus ir iš nau- 
jo perskaitė paštą. Nebeturėjo ką veikti ir pasijuto taip, lyg širdis 
būtų ėmusi plakti lėčiau, o kraujas sutirštėjęs kaip roplio. 

Nuo Tulpen laiškų daugiau nebuvo. Motina rašė, kad tėvas 
turi opą. Bogusas pajuto šiokią tokią kaltę ir pamėgino sugalvoti 
kokią nors dovaną. Truputį pamąstęs užsuko į ypatingo maisto 
parduotuvę ir tėvui pasiuntė aukščiausios rūšies kumpį be kaulų 
iš amišų ūkio. Paskui, jau po laiko, jam šovė į galvą, kad sergant 
opalige kumpis gal nelabai tinka, ir jis tuoj pat išsiuntė laišką su 
atsiprašymu už tokią dovaną. 

Vėl parašė Kutas. Bigi pagimdė aštuonių svarų mergaitę, ją 
pavadino Ana Benet. Dar viena Ana. Mėgindamas įsivaizduoti 
kūdikį Tramperis prisiminė, kad tėvui pasiųstas kumpis svėrė 
taip pat aštuonis svarus. Jis taip džiaugėsi dėl Kuto ir Bigi, kad 
nusiuntė kumpį ir jiems. 

Dar jis gavo laišką nuo Ralfo. Kaip visada mįslingą. Ralfas net 
neužsiminė, kad Tramperis metė kiną ar paliko „Ralfo Pakerio 
filmus“ pusiaukelėje, nebaigęs darbų, tik paprastai parašė, kad, 
jo nuomone, derėtų bent jau aplankyti Tulpen. Stebino tai, kad 
kone visas Ralfo laiškas buvo apie merginą, su kuria dabar gyve- 
na, ji vardu Matjė - „kaip ta silkė, pameni?“ Mergina „ne kokia 

gražuolė, užtat visapusiška asmenybė , - ir Ralfas pridūrė, kad „ji 
patinka net Tulpen“. 

Tramperis neįsivaizdavo, kas ten, po galais, darosi. Tačiau su- 
prato tikrąją priežastį, kodėl Ralfas atsiuntė laišką: jam reikėjo 
Boguso sutikimo išleisti filmą. „Užsiknisęs“ jau buvo baigtas, 
Tramperis tai žinojo. 

Kelias savaites Bogusas nerašė atsakymo. Bet vieną vakarą, kai 
disertacija jau buvo baigta, o pats jautėsi gyvenąs visai be tikslo, 
jis nuėjo į kiną. Filmas pasakojo apie homoseksualų oro linijų 
pilotą, bijantį lietaus. Kažkaip netyčia jis permiega su gailestinga 
stiuardese, ir ši išgydo jį ir nuo koktaus homoseksualumo, ir nuo 
blogo oro baimės. Aišku - jis bijojo lietaus, nes buvo homosek- 
sualus. Tas filmas visais atžvilgiais prastas ir šleikštus, pagalvojo 
Tramperis ir išsiuntė Ralfui telegramą: „Duodu sutikimą.“ Pasi- 
rašė „Trampamas“. 

Po dviejų dienų Tramperis atsisveikino su daktaru Holsteriu. 

— Gaf throgs! - linksmai šūktelėjo jam Holsteris. - Gaf throgs! 

Tai buvo pokštas, susijęs su „Aktheltu ir Gunele“. Kai Tako kara- 
lystėje žmonės norėdavo vienas kitą pasveikinti gerai atlikus darbą, 
laimėjus karą ar smagiai pasimylėjus, sakydavo: Gaf throgs! (Dė- 
kok!) Jie net turėjo savą Padėkos dieną, vadino ją Throgsgafen. 


Tądien, kai Tramperis vilko lagaminą ir su disertacija įrištą 
„Akthelto ir Gunelės“ egzempliorių į Ajova Sičio autobusų stotį, 
buvo puikus rugsėjo futbolo savaitgalis. Tramperis keliavo ne- 
šinas daktaro laipsniu ir prisiminimais, kaip pardavinėjo gaire- 
les, ženkliukus ir varpelius. Mąstė, kad netrukus reikės teirautis 
darbo. Juk kam galų gale reikalingas tas daktaro laipsnis? Tačiau 
laikas ieškoti dėstytojo darbo buvo netinkamas - ką tik prasidėjo 
mokslo metai. Šiais metais jis pavėlavo, o tartis dėl kitų dar per 
anksti. 

Tramperį traukė į Meiną - pamatyti naujojo kūdikio ir pabūti 
su Kolmu. Jis žinojo, kad bus maloniai priimtas, bet gyventi tenai 

negalės. Traukė ir į Niujorką - pamatyti Tulpen, bet jis nežinojo, 
kaip ten pasirodyti. Įsivaizdavo, kaip norėtų sugrįžti - triumfuo- 
damas, tarsi nuo vėžio išgijęs ligonis. Bet niekaip negalėjo apsi- 
spręsti, kuo sirgo išvažiuodamas, todėl vargu ar galėjo nustatyti, 
kad jau pasveiko. 

Jis ilgai tyrinėjo Greyhound autobusų bendrovės Jungtinių 
Valstijų žemėlapį ir pagaliau nusipirko bilietą į Bostoną. Jo gal- 
va, žvelgiant iš blausios dėstytojo darbo perspektyvos Bostonas 
turėjo daug privalumų; be to, jis nebuvo matęs vietos, kur gimė 
Merilas Overturfas. 

Ir dar - Greyhound Jungtinių Valstijų žemėlapyje Bostonas 
atrodė esąs maždaug pusiaukelėje tarp Meino ir Niujorko. Savo 
paties žemėlapyje, pagalvojo jis, aš maždaug ten ir esu. 

Publikos susižavėjimas, kritikos pagyros ir 
entuziastingi atsiliepimai apie „Užsiknisusį“ 


Vario paskelbė, kad „naujausias Ralfo Pakerio filmas yra nea- 
bejotinai geriausia, ką šiais metais parodė vadinamasis „pogrin- 
dis“. Žinoma, tokio įvertinimo galbūt nusipelno bet kuris filmas, 
kuriame galima įžiūrėti bent šiokį tokį turinį ir stilių, bet Pakerio 
filmui dar būdingas ir subtilumas. Pagaliau savo dokumentinį 
metodą jis pritaikė jautriai išryškintoje situacijoje; pagaliau ėmė- 
si charakterių, o ne grupių, ir techniniu atžvilgiu jo darbas kaip 
visada puikus. Reikia pripažinti, kad gana egocentriškas ir van- 
gus pagrindinis Pakerio personažas vargu ar sudomins daugelį 
žiūrovų, bet...“ 

New York Times rašė: „Jeigu iš tiesų pas mus jau prasidėjo ko- 
merciškai nusisekusių mažo biudžeto filmų epocha, gal pagaliau 
gims tas gyvybingas dokumentinis stilius, kuriuo pastaraisiais 
metais taip žavėjo kanadiečiai. Ir jeigu mažiesiems, nepriklauso- 
miems kino kūrėjams pavyks prasimušti į pagrindines sales, pa- 
siekti platesnę auditoriją, tada tas „miklių rankų“ stilius, kurį Ral- 
fas Pakeris sugebėjo pritaikyti savo „Užsiknisusiame“, įgis daug 
sekėjų. Nesu tikras, ar šis stilius gali labai praturtinti, suteikti di- 
delį pasitenkinimą, bet Pakeris tikrai ištobulinęs savo amatą. Tik 
man niekaip nepavyksta „pagauti“, ką jis nori pasakyti. Jis apskri- 
tai neformuluoja temos, tik vis detalizuoja, papildo, ryškina...“ 

Newsweek filmą pavadino „įmantriu, išpuoselėtu, nušlifuotu, 
išgrynintu, žaismingu kinu, kuris tik imituoja paiešką - esą siekia 

gilintis į pagrindinio veikėjo psichikos vingius; tam pasitelktas 
fragmentiškas montažas, kai vienas kitą keičia pseudointerviu su 
jo buvusia žmona, dabartine drauge, įtartinais bičiuliais, dirglios 
paties personažo kalbos; jis žaviai gudrauja apsimetinėdamas, 
tarsi nenori su filmu turėti nieko bendra. Jeigu tai būtų tiesa, tek- 
tų pripažinti, kad jis elgiasi išmintingai. Filme taip ir neišsiaiški- 
nama, kuo iš tikrųjų gyvena pagrindinis veikėjas; negana to, pats 
filmas išsikvepia dar gerokai iki pabaigos“. 

Time, nelaužydamas senos tradicijos prieštarauti Newsweek, 
trimitavo: „Ralfo Pakerio „Užsiknisęs“ - gražus mažakalbis, visais 
atžvilgiais ramus ir santūrus filmas. Bogusas Tramperis, nusipel- 
nęs pagyrimo už novatorišką filmo garso takelį, demonstruoja 
aktoriaus meistrystę vaidindamas nekalbų, užsidariusį nevykėlį, 
kurio praeityje - žlugusi santuoka, o dabar netvirti ir tikros ši- 
lumos stokojantys santykiai; tai tikras paranojikas, iškamuotas 
begalinės savianalizės. Jis nenoromis tampa Ralfo Pakerio ne- 
maloniai intymaus tyrimo objektu; šio tyrimo fragmentai tai ri- 
kiuojasi iš eilės, tai drąsiai ir apgalvotai dokumentiniu stiliumi 
kuriama visuma iš interviu gabalėlių, paskirų komentarų ir labai 
atvirų, apgaulingai paprastų kadrų, kai Tramperis daro ką nors 
kasdieniška. Filmas pasakoja, kaip kuriamas filmas apie žmogų, 
dalyvaujantį jo kūrimo procese, bet Tramperis iškyla ir kaip vei- 
kėjas, atsisakantis visų draugų ir paties filmo: tai subtilus Pakerio 
gestas, kuriuo jis nuvainikuoja įsitikinimą, kad knaisiojantis po 
psichiką įmanoma užčiuopti kokius tikrus motyvus...“ 

Visa tai Tramperis skaitė savo tėvo darbo kambaryje Greit 
Bors Hede. 

— Ar čia Time recenzija? - paklausė motina. - Time recenzija 
man patinka. 

Motina rinko ir saugojo visus atsiliepimus, ir tikriausiai Time 
straipsnis jai patiko todėl, kad ten buvo paminėtas Tramperio 
vardas. Filmo ji nebuvo mačiusi ir, regis, nesuprato, kad jame 
kalbama apie žiaurų ir liūdną jos sūnaus gyvenimą. Nesuprato 
šito ir apžvalgininkai. 

Tėvas tarė: 

— Nemanau, kad jį kada rodytų pas mus. 

— Pas mus niekada nerodomi filmai, kuriuos norėtųsi pamaty- 
ti, - sutiko motina. 

Filmas kol kas ėjo tik Niujorke, nors anonsus jau skelbė Bosto- 
no, San Francisko ir dar kelių didžiųjų miestų kino meno centrai. 
Jis galėjo pasiekti ir didesnius universitetus, bet Portsmutą Nau- 
jojo Hampšyro valstijoje - vargu. Ir ačiū Dievui. Pats Tramperis 
filmo dar nebuvo matęs. 

Jau visą mėnesį jis važinėjo po Bostoną ir apylinkes tartis dėl 
dėstytojo vietos, retkarčiais sugrįždavo savaitgaliui namo apra- 
minti tėvo opaligės ir parodyti dėkingumo - išties jautėsi dė- 
kingas už nupirktą naują „Folksvageną . Matyt, tai tarsi dovana 
mokslinio laipsnio proga, manė jis. 

Kasdien vis labiau aiškėjo, kad darbo paieškas teks atidėti iki 
pavasario; Tramperis pastebėjo: ką tik įgytas daktaro laipsnis ta- 
riantis dėl darbo tevertas tiek pat kaip švariai išblizginti batai. 
Tuo metų laiku laisvų vietų galėjo pasiūlyti tik vidurinės moky- 
klos, o lyginamosios literatūros daktaro laipsnis su disertacija 
apie senąją skandinavų žemaičių kalbą ne itin derėjo su pasaulio 
kultūros - nuo Cezario iki Eizenhauerio - kursu ir anglų kalbos 
kūrybiniais rašiniais. Be to, Tramperis nelabai įsivaizdavo, kas 
yra šešiolikmečiai. 

Tėvas susitaisė dar vieną porciją pieno su medumi, o Trampe- 
riui įpylė dar stiklą burbono su tokia veido išraiška, kuri iškalbin- 
gai bylojo, kaip jis trokštų susikeisti skrandžiais su sūnumi. 

Bogusas vėl sėdo skaityti recenzijų iš motinos kolekcijos. 

The New Yorker teigė patyręs „netikėtą, gaivų įspūdį - štai 
pagaliau amerikietiškas filmas, kuriame užtikrintai kliaujama- 
si švelniais potėpiais. Pakerio ir jo naujosios aktorių komandos 
laimėjimai turėtų priversti kai kurias mūsų superžvaigždes pasi- 
justi nesaugiai - ar bent jau įširsti ant savo scenaristų. Pagrindi- 
niam aktoriui Bogusui Tramperiui (jo garso takelis gal šiek tiek 
per įmantrus) pavyksta puikiai perteikti portretą uždaro, lėkšto, 

išvėsusio žmogelio, kurio santykiai su moterimis visiškai nepa- 
tenkinami...“ 

„Moterys labai gražios! - skelbė The Village Voice. - Deja, Pa- 
kerio filme neaptinkame nė menkiausios užuominos, kas verčia 
dvi tokias nuoširdžias, atviras ir įstabiai vientisas moteris turėti 
ką nors bendra su tuo silpnu, mįslingu nevykėliu...“ 

Playboy filmas pasirodė „naujoviškas ir daugiasluoksnis, sek- 
sualus personažų vitališkumas vos vos pridengtas, tarsi putlaus 
kūno linijos po šilko skraiste...“ 

Nors ir pagyręs „žvalų filmo tempą , pabaigą Esguire įvertino 
kaip „pigų emocinį triuką. Nėštumo scena - tai labai jau sena ir 
nuvalkiota gudrybė žiūrovams sujaudinti . 

Kokia nėštumo scena, nustebo Bogusas. 

Kita vertus, The Saturday Review apie finalą rašė, kad „čia ti- 
krasis Pakeris - tai, ką jis turi geriausia (nors ne visada deramai 
įvertinta). Tas nėštumas toks švelniai kasdieniškas ir nerūpestin- 
gas, kad visi skambūs intelektualiniai išvedžiojimai sudūžta atsi- 
trenkę į aiškų suvokimą: jinai jį mylėjo...“ 

Kas čia dabar, nesuprato Tramperis. Kas jį mylėjo? Ką ji my- 
lėjo? Ar tik Ralfas nemėgino išspausti sentimentų, pasinaudoda- 
mas Bigi kūdikiu nuo Kuto? Bet kaip jam pavyko visa tai susieti? 

Life bandė šitai apčiuopti. „Paviršiumi slystančios vinjetės 
perspektyva faktiškai reikalauja pabaigos, kuri nebūtų pabaiga; 
kai vaizdų seka, užuot smelkusis į gylį, tik kreipia siužetą viena 
ar kita kryptimi - t. y. šakojasi į skirtingas puses, atrodytų pre- 
tenzinga, jei pabaiga būtų dramatiška ir lemtinga. Šito „Užsi- 
knisusiame“ nėra. Priešingai, paskutiniu tiesmuku - konkrečiu 
ir lakonišku - nėštumo vaizdu Pakeris pasiekia patį tikriausią 
ne-teigimą...“ 

Ką pasiekia, pagalvojo Bogusas. Jis suprato, kad reikia pažiūrė- 
ti tą suknistą filmą. 

Tas noras neturėjo nieko bendra su recenzijomis. Jis vėl troško 
pamatyti Tulpen, bet slėgė mintis, kad Tulpen pamatys jį. Vujeris- 
tas Tramperis, suinteresuotas asmuo, eis žiūrėti „Užsiknisusio . 

Jo laukė pokalbis Ličfildo bendruomenės Laisvųjų menų kole- 
dže Toringtone, Konektikuto valstijoje, maždaug pakeliui į Niu- 
jorką. Po jo nesunku nulėkti į miestą ir pažiūrėti filmą. 

Paaiškėjo, kad siūlomas darbas - dviejų dalių anglų literatūros 
apžvalga ir dviejų dalių komentuojamojo rašymo kursas naujo- 
kams. Anglų kalbos katedros vadovui padarė įspūdį Tramperio 
kvalifikacija, ypač senoji skandinavų žemaičių kalba. 

— Tai bent! - stebėjosi jis. - O mes net nereikalaujame mokėti 
užsienio kalbą. 

Kunkuliuodamas tarsi viralas puode, Tramperis pasiekė Grin- 
vič Vilidžą kaip tik prieš devintos valandos „Užsiknisusio“ sean- 
są. Išvysti savo vardą titruose tarp garso kūrėjų ir aktorių buvo 
malonu, nors Tramperis stengėsi užgniaužti tą jausmą. Baigtas 
filmas atrodė kur kas sklandesnis negu anksčiau; pasijuto žvel- 
giąs į jį su maloniais lūkesčiais - kaip į fotografijų albumą, kur 
iš kiekvieno puslapio žvelgia juokingai apsitaisę, bent dešimčia 
svarų liesesni seni draugai. Bet kadrai buvo gerai pažįstami; jis 
viską puikiai atsiminė iki pat pabaigos, pabaigoje išvydo sceną, 
kurią buvo tik girdėjęs: Tulpen vonioje sako Ralfui su Kentu, kad 
jiems jau laikas išeiti. 

Toliau pamatė savo paties „sukabintas“ atsisveikinimo scenas. 
Ralfas sudėjo jas priešinga tvarka. Štai Tramperis išeina iš gyvū- 
nų parduotuvės ir sako: „Viso gero, Ralfai. Daugiau nebenoriu 
būti tavo filme.“ Štai Tramperis, Tulpen ir Kolmas važiuoja metro 
į Bronkso zoologijos sodą, ir Tramperio balsas už kadro sako: 
„Tulpen, atleisk. Aš nenoriu kūdikio.“ 

Po to ėjo dvi naujos scenos. 

Tulpen, apsitempusi sportinėmis kelnėmis, atlieka paren- 
giamuosius pratimus prieš natūralų gimdymą: gilus alsavimas, 
keisti įtūpstai ir panašiai. Už kadro Ralfo balsas sako: „Jis ją pa- 
liko.“ 

Kitame kadre - Tulpen, dirbanti montažinėje. Kamera stebi 
ją iš už nugaros; Tulpen sėdi, tik kai pasuka galvą, atpažįstame 
profilį. Ji ne iš karto susigaudo, kad kamera filmuoja, per petį 

žiūri į objektyvą. Kamera jai nėmaž nerūpi. Ralfo balsas už kadro 
klausia: „Ar tu laiminga?“ 

Tulpen atrodo susidrovėjusi. Ji stojasi nuo darbo stalo ir pa- 
daro neįprastą judesį; žiūrint iš už nugaros, alkūnė plasteli lyg 
paukščio sparnas. Tačiau Tramperis žino: ji atgalia ranka kilsteli 
savo gražiąją krūtį. 

Kai visu ūgiu atsisuka šonu į kamerą, matome, kad ji nėščia. 

„Tu nėščia...“ - įkyriai kimba Ralfo balsas. 

Tulpen meta į kamerą nedviprasmišką žvilgsnį. Ji tvarkosi be- 
formės suknelės klostes aplink didžiulį pilvą. 

„Kieno tas kūdikis? —- neduoda ramybės Ralfas. 

Ji nedvejoja, tik atsainiai krusteli krūtimis, bet į kamerą nežiū- 
ri. „Jo, - taria Tulpen. 

Vaizdas sustingsta, ir per jį ima slinkti titrai. 

Užsidegė šviesos, aplink Tramperį ėmė grūstis Grinvič Vilidžo 
kinomanai. Jis sėdėjo lyg apmiręs, kol galop susivokė, kad niekas 
negali praeiti pro jo atkištus kelius. Tada atsistojo ir nužingsniavo 
prie durų kartu su minia. 

Vestibiulyje tvyrojo liguistai blausi šviesa ir šleikštus saldainių 
kvapas, vaikiščiai degėsi cigaretes ir zujo aplinkui; Tramperis, 
įstrigęs lėtai judančioje srovėje, girdėjo pokalbių nuobiras. 

— Visiškas mėšlas, - tarė mergina. 

— Nežinau nežinau, - skundėsi kažkas, - ar nemanai, kad kuo 
toliau, tuo labiau Pakeriui rūpi tik jis pats? 

— Žinai, man patiko, bet... - pasakė mąslus balsas. 

— Klausyk, aktoriai buvo visai neblogi... 

- Jie juk ne aktoriai... 

— Na, gerai, tada tie žmonės... 

— Taigi, puikūs. 

— Ir operatoriaus darbas geras. 

— Taip, jis čia niekuo dėtas... 

— Ar žinai, ką sakau, kai pamatau tokį filmą? - paklausė kaž- 
kas. - Sakau: „Na ir kas iš to?“ Va taip, žmogau, ir sakau. 

- Duok man raktus, žioply suknistas... 


402 " JOHN IRVING 


— Dar vienas mėšlo gabalas yra tik dar vienas mėšlo gabalas, 
kuris... 

— Tačiau tai sąlygiška... 

— Vis vien. 

— Atsiprašau... - Bogusas svarstė, ar neįkandus į liauną kaklą 
tai aukštai merginai priešais, ar neatsigręžus ir neparklupdžius 
ant kelių būrelio beūsių filosofų, einančių iš paskos ir vadinančių 
filmą „didžiausiu nihilizmu“. 

Jau visai prie pat durų jis suprato esąs atpažintas. Į jį įsispok- 
sojo mergina nesveikos spalvos veidu ir didelėmis drumzlino- 
mis akimis lyg narkomanės; ji timptelėjo už rankovės draugą. Jų 
buvo visas būrys, ir po kelių sekundžių visi atsigręžė pažiūrėti į 
Tramperį, minios įspraustą tarpduryje. Tos durys buvo dvivėrės, 
ir viena pusė įstrigo. Kažkas pasikrapštęs jas atidarė, visi džiugiai 
suūžė, ir akimirką Tramperis iš tiesų įsivaizdavo, kad tie aplodis- 
mentai skirti jam. Staiga kelią pastojo jaunuolis, vilkintis Pilie- 
tinio karo laikų uniformą, su elegantiška Brolių Smitų barzda ir 
geltonais dantimis. 

— Atsiprašau, - tarė Tramperis. 

— Sveikas, tai juk tu, - pareiškė jaunuolis ir atsisukęs į savo 
draugus sušuko: - Aha, sakiau - čia tas pats bičas... 

Tučtuojau koks tuzinas žmonių sužiuro į jį kaip į garsenybę. 

- Maniau, jis aukštesnis, - tarė mergina. 

Keli jaunesni - dar visai vaikai, kvaili ir kikenantys, - sekė jam 
iš paskos iki pat automobilio. 

Kita mergina nutarė jį paerzinti. 

— Ak, ateik į svečius susitikti su mano mama! - uždainavo ji. 

Jis įsėdo į automobilį ir nuvažiavo. 

— Naujas „Folksvagenas'! - vaidino susižavėjusį kitas vaikinu- 
kas. - Neblogai... 

Tramperis važiuodamas netrukus pasiklydo; anksčiau niekada 
nebuvo pats važinėjęs Niujorke. Galų gale jis sumokėjo taksistui, 
kad parodytų kelią iki Tulpen namų. Jis tebeturėjo raktą. Buvo 
jau po vidurnakčio, bet jis mąstė apie kitokį laiką. Apie tuos mė- 

nesius, kai buvo išvažiavęs; apie Tulpen nėštumą baigiant filmą; 
kiek laiko praėjo nuo tada, kai filmas buvo išleistas. Nors gerai 
suprato, kad tai kvaila, mėgino vaizduotis, kaip ji turėtų atrodyti 
dabar: tik truputį apvalesnė negu filme. 

Pamėgino įeiti pro duris, bet ji buvo užkabinusi grandinėlę. Jis 
girdėjo, kaip ji išsigandusi atsisėdo lovoje, ir sušnibždėjo: 

— Tai aš. 

Praėjo daug laiko, kol ji pagaliau įleido jį vidun. Vilkėjo trum- 
putį chalatą, standžiai suveržtą per juosmenį; pilvas buvo toks 
pat plokščias kaip anksčiau; ji gal net šiek tiek sulyso. Virtuvėje 
Tramperis paspyrė popierinių vystyklų dėžę ir užmynęs sutraiškė 
plastikinį kūdikio čiulptuką. Piktavalis demonas galvoje vis sten- 
gėsi iškrėsti bjaurų pokštą jo protui. 

Jis pamėgino išspausti šypseną. 

— Berniukas ar mergaitė? - paklausė. 

- Berniukas, - atsakė ji. Žvelgdama į grindis apsimetė trinanti 
mieguistas akis, bet visi miegai jau buvo seniai išlakstę. 

— Kodėl man nesakei? 

- Tu labai aiškiai apsisprendei. Šiaip ar taip, tai mano kūdikis. 

— Ir mano, - atsiliepė jis. - Pati taip kalbėjai filme... 

— Ralfo filme, - nesutiko ji. - Jis rašė scenarijų. 

— Bet juk jis mano? Tai yra - iš tikryjų... 

— Biologiškai? - sausai pasitikslino Tulpen. - Taip, žinoma. 

— Ar galima jį pamatyti? - paklausė Tramperis. 

Tulpen įsitempė, bet pasistengė abejingai gūžtelėti pečiais ir 
parodė jam prie lovos mažą užkaborį, atitvertą knygų lentynomis 
ir dar keliais akvariumais. 

Berniukas miegojo didžiuliame krepšyje, aplink daugybė žais- 
lų. Atrodė kaip Kolmas, kai turėjo kelias savaites, ir buvo labai 
panašus į naująjį Bigi kūdikį, vyresnį gal tik kokiu mėnesiu. 

Bogusas stebeilijosi į kūdikį, nes tai buvo lengviau negu žiūrėti 
į Tulpen; nors ne kažin ką pamatysi apžiūrinėdamas tokio am- 
Žiaus vaiką, Tramperis jį tarytum skaitė. 

Tulpen bildėjo jam už nugaros. Iš skalbinių komodos ji ištrau- 
kė paklodžių, antklodžių ir pagalvę; aišku, kloja patalą Bogusui 
ant sofos. | 

— Gal nori, kad išeičiau? - paklausė jis. 

— Ko tu atėjai? - klausimu atsakė ji. - Tikriausiai pažiūrėjai 
filmą, ar ne? 

— Jau anksčiau norėjau ateiti, - tarė jis. 

Tulpen toliau klojo lovą, o jis staiga kvailai pasakė: 

— Gavau daktaro laipsnį. 

Ji pakėlė akis, bet tuoj pat vėl ėmėsi kamšyti antklodę. 

- Ieškojau darbo, - vėl pasakė Tramperis. 

— Ar radai? - Ji numetė pagalvę ant sofos. 

— Ne. 

Tulpen nuvedė jį nuo miegančio kūdikio. Virtuvėje atkimšo 
alaus, truputį įsipylė ir sau. 

— Tai dėl krūtų, - tarė kilstelėdama stiklinę jo pusėn. - Geriau 
bėga pienas. 

— Žinau. 

— Ak, taip, turi žinoti, - atsiliepė Tulpen. Valandėlę pažaidė su 
chalato diržu ir paklausė: - Ko tu nori, Tramperi? 

Bet jis negalėjo greitai atsakyti. 

— Gal kartais jautiesi kaltas? - paklausė ji. - Man to tikrai ne- 
reikia. Nesi man nieko skolingas, Tramperi, tik atvirus ir nuošir- 
džius jausmus... Jeigu tik jų turi, - pridūrė. 

— Kaip tu gyveni? - tarė jis. - Tu negali dirbti, - pradėjo, bet 
nutilo supratęs, kad jo klausiama ne apie pinigus. Jo atviri ir nuo- 
širdūs jausmai skendėjo giliame liūne, kurį jis taip seniai įprato 
lenkti iš tolo, kad dabar regėjosi neįmanoma nerti į tą gelmę ir 
kažką ten apčiuopti. 

— Dirbti aš galiu, - atsakė ji mechaniškai, - ir dirbu. Na, dirb- 
siu. Kai jis truputį paaugs. Nuvesiu jį pas Matjė, o pati dirbsiu 
pusę dienos. Matjė pati ketina netrukus gimdyti... 

— Tai naujoji Ralfo mergina? - paklausė jis. 

- Jo žmona, - tarė Tulpen. - Ralfas ją vedė. 

Dabar Tramperis suprato, kad absoliučiai nieko nežino. 

— Ralfas vedęs? - sutrikęs paklausė. 

— Jis siuntė tau kvietimą, - atsiliepė Tulpen, - bet tu jau buvai 
išvažiavęs iš Ajovos. 

Bogusui vis labiau aiškėjo, kiek daug visko jis praleido. Tačiau, 
spėjo jis, Tulpen jau įkyrėjo jo ilgi vidiniai monologai, erzino tyla. 
Iš svetainės jis matė, kad ji susiruošė gulti. Po antklode nusivilko 
chalatą ir švystelėjo ant grindų. | 

— Kadangi dar šį tą atsimeni apie kūdikius, labai nenustebsi, kad 
antrą valandą jam reikės valgyti, - pasakė Tulpen. - Labanakt. 

Jis nuėjo į vonios kambarį ir nusišlapino neuždaręs durų. Visa- 
da palikdavo tualeto duris atviras; tai buvo dar vienas iš jo bjaurių 
įpročių, apie kuriuos prisimindavo tik įpusėjęs veiksmą. Kai iš- 
ėjo, Tulpen paklausė: 

— Kaip naujasis pimpalas? 

Kas tai - pokštas, nustebo jis. Neturėjo nuojautos, padedančios 
susigaudyti. 

— Visiškai normalus, - atsakė. 

— Labanakt, - pakartojo Tulpen, o jį, stypčiojantį ant pirštų 
galų prie paklotos sofos, apėmė noras paleisti į sieną batus ir pa- 
žadinti kūdikį vien kad išgirstų, kaip veriamas klyksmas užpildo 
šitą tuščią erdvę. 

Tramperis gulėjo klausydamasis savo alsavimo, netoliese kvė- 
pavo Tulpen ir kūdikis. Tik jis ir miegojo. 

— Tulpen, aš myliu tave, - neištvėrė Tramperis. 

Rodos, atsiliepė vėžlys artimiausiame akvariume - nėrė gilyn. 

— Grįžau, nes noriu tavęs. 

Nekrustelėjo nė mažiausia žuvytė. 

— Man reikia tavęs, — vis kalbėjo jis. - Žinau, kad tau manęs 
nereikia, bet man tavęs reikia. 

— Na, nevisiškai taip, - tarė Tulpen, bet labai tyliai, vos girdimai. 

Tramperis atsisėdo. 

— Tulpen, ar tekėsi už manęs? 

— Ne, - nedvejodama atsiliepė ji. 

— Labai prašau... - Jo balsas suskambo švelniai. 

Šį kartą ji truputį patylėjo, bet paskui tarė: 

— Ne, netekėsiu. 

Jis apsiavė ir atsistojo. Išeiti buvo galima tik pro akvariumų ap- 
suptą lovą. Kai atsidūrė ties ja, Tulpen sėdėjo įsmeigusi į jį akis, 
atrodė įsiutusi. 

— Viešpatie! - tarė ji. - Ar tu vėl išeini? 

— O ką man daryti? 

— Viešpatie, ar tu nežinai? Ką gi, Tramperi, jeigu jau reikia, pa- 
sakysiu. Kol kas už tavęs dar netekėsiu, bet jeigu norėtum pabūti 
kurį laiką šalia, palaukčiau ir pagalvočiau! Tramperi, jeigu nori 
pasilikti, tai ir turi pasilikti. 

— Gerai, - sutiko jis. Ir suglumo: ar dabar vėl nusivilkti dra- 
bužius? 

— Viešpatie, nusivilk gi, - liepė ji. 

Tramperis pakluso ir įsiropštė į lovą prie jos. 

Ji gulėjo nusisukusi. 

— Viešpatie, - murmėjo ji. 

Bogusas gulėjo neliesdamas jos, paskui ji staiga atsisuko, stvėrė 
jo ranką ir trūktelėjo sau prie krūties. 

— Nenoriu mylėtis, - tarė ji, - bet gali apkabinti mane... jei 
nori. 

— Noriu, - vebleno jis. - Aš myliu tave, Tulpen. 

— Tikiuosi. 

— O tu mane myli? 

- Taip, Viešpatie, ko gero, myliu, - piktai išrėžė ji. 

Pamažu atgijo instinktai - jis švelniai glostė ją visą. Palietė ten, 
kur buvo nuskusti plaukai; jie dar badėsi. Kai apie antrą valandą 
kūdikis nubudo, Tramperis pirmas pašoko iš lovos, atsinešė jį ir 


pridėjo prie krūties. 
— Ne, prie kitos, - tarė Tulpen. - Kuri standesnė? 
— Šita. 
— Aš vis susipainioju... — ji nutilo ir ėmė negarsiai kūkčioti 


maitindama kūdikį. Tramperis viską puikiai atsiminė: laikė pri- 

spaudęs vystyklą prie kitos krūties, nes žinojo - kol vaikas žinda, 
varvės ir iš kitos. 

- Žinai, kartais tiesiog švirkščia, - paaiškino ji. 

— Žinau, - atsiliepė jis. - Taip bus ir mylintis... 

— Nenoriu mylėtis, - priminė Tulpen. 

— Žinau. Tik šiaip pasakiau... 

- Tau teks pabūti kantriam, - tarė ji. - Prikalbėsiu visokių da- 
lykų, nes noriu, kad tau skaudėtų. 

— Taip, Žinoma. 

— "Turėsi tiesiog palaukti, kol nebenorėsiu tavęs skaudinti. 

— Žinoma, aš palauksiu. 

— Man rodos, labai smarkiai skaudinti gal nenorėsiu, - vis kal- 
bėjo Tulpen. 

— Nekaltinu tavęs, - atsiliepė Tramperis, ir ji vėl supyko. 

— Žinai, tai visai ne tavo reikalas. 

— Aišku, ne mano, - sutiko jis. 

— Tramperi, tu verčiau nekalbėk labai daug, gerai? - švelniai 
tarė ji. 

— Gerai. 

Kūdikis netrukus nukeliavo atgal į krepšį, Tulpen grįžo į. lovą ir 
susisuko į kamuoliuką prie Tramperio. 

— Ar tau neįdomu, kokį jam daviau vardą? - paklausė ji. 

— Ak, kūdikiui! Žinoma. Kokį davei jam vardą? 

- Merilas, - tarė ji ir delnu iš visų jėgų tvojo jam į nugarą. 
Giliai gerklėje jam kažkas susigniaužė. - Tikriausiai myliu tave, - 
sušnibždėjo ji, - pavadinau jį Merilu, nes man atrodo, kad tau tas 
vardas labai patinka. 

— Taip, labai, - sušnibždėjo jis. 

— Matai - galvojau apie tave... 

Tramperis jautė, kad jos kūnas vėl ima pykti ant jo. 

— Taip, matau. 

— Tu mane siaubingai įskaudinai, Tramperi, ar supranti? 

— Taip, - jis švelniai perbraukė jos šerius. 

— Gerai, - tarė ji. - Niekada šito nepamiršk. 

Jis pažadėjo, kad tikrai nepamirš, Tulpen jį apsikabino, ir 
Tramperis susapnavo du dažniausius savo košmarus. Vadino juos 
vandens temos variacijomis. 

Vienoje Kolmą ištikdavo kokia įsivaizduojama nelaimė van- 
dens gelmėse, jūroje ar šaltuose dumblynų plotuose. Kaip vi- 
sada, sapnas buvo per daug baisus, kad Tramperis prisimintų 
smulkmenas. 

Kitame sapne pasirodydavo Merilas Overturfas. Jis irgi būdavo 
vandenyje; stengdavosi atidaryti tanko liuką; tai visada užtrukda- 
vo per ilgai. 

Šeštą ryto jį pabudino kūdikio Merilo klyksmai. Tulpen krūtys 
sudrėkino Tramperiui krūtinę, visą lovą persmelkė saldžiai rūgš- 
tus pieno kvapas. 

Ji užsiklojo vystyklu, o Tramperis pasakė: 

— Žiūrėk, kaip varva. Tu tikriausiai susijaudinai. 

- Tai todėl, kad vaikas verkia, - nesutiko ji, ir Tramperis iš- 
siropštė iš lovos paduoti jai vaiko. Tramperiui atsirado būdinga 
ryto erekcija, jis nesislapstė. 

— Ar matei mano naująjį pimpalą? - tarė vaipydamasis. - Ži- 
nok, jis iki šiol dar nepraradęs nekaltybės. 

— Kūdikis verkia, - atšovė ji, bet šypsodamasi. - Atnešk kū- 
dikį. 

— Merilas! - pasakė jis. Kaip malonu garsiai tarti tą vardą! - 
Merilas, Merilas, Merilas, - kartojo jis ir nešė kūdikį į lovą tarsi 
šokdamas. 

Jie meiliai pasiginčijo, kuria krūtimi maitinti; Tramperis kelis 
kartus rūpestingai tikrino, katra dabar standesnė. 

Tulpen tebemaitino, kai suskambo telefonas. Dar buvo per 
anksti kam nors skambinti, bet Tulpen neatrodė nė kiek nuste- 
busi; įdėmiai žiūrėdama į Tramperį ji linktelėjo, kad atsilieptų. 
Tramperis pajuto, kad tai bus kažkoks išmėginimas, pakėlė ragelį, 
bet tylėjo. 

— Labas rytas, jaunoji žindanti motina! - pasigirdo Ralfo Pa- 
kerio balsas. - Kaip kūdikis? Kaip tavo papai? - Tramperis nurijo 

gumulą gerklėje, o Tulpen ramiai šypsojosi. - Mes su Matjė jau 
pakeliui pas tave, - dundėjo Ralfas. - Ar tau ko nors reikia? 

- Jogurto, - sušnibždėjo Tulpen Bogusui. 

- Jogurto, - kimiai į ragelį tarė Tramperis. 

— Trampamai! - suriko Ralfas. 

- Sveikas, Ralfai, - atsiliepė Bogusas. - Mačiau tavo filmą... 

- Klaikus, ar ne? - tarė Ralfas. - Trampamai, kaip tu laikaisi? 

— Gerai, - pasakė Tramperis. Tulpen nuėmė vystyklą nuo lais- 
vos krūties ir nutaikė spenelį į Tramperį. - Gavau doktoratą, - 
sumurmėjo Tramperis į ragelį. 

— Kaip kūdikis? - paklausė Ralfas. 

— Merilas laikosi puikiai, - laisvoji Tulpen krūtis švirkštė jam 
ant kojos. - Atsiprašau, kad pražiopsojau tavo vestuves, Ralfai. 
Sveikinu. 

— Sveikinu ir tave, - narsiai pareiškė Ralfas. 

- Iki pasimatymo, - tarė Tramperis ir padėjo ragelį. 

— Kaip tu, Tramperi? - paklausė Tulpen. Atrodė, kad viena akis 
žiūri į jį šaltokai, tiriamai, kita - šiltai. 

— Kuo geriausiai, - atsiliepė jis, delnu uždengdamas jos var- 
vančią krūtį. - O tu? 

— Jau geriau. 

Tramperis palietė jos šerius ir pažvelgė į ten gulinčią savo ran- 
ką - taip žiūrima į seną draugą, netikėtai užsiauginusį barzdą. 
Abu jie gulėjo nuogi, tik jis ant dešinės kojos tebeturėjo vieną 
Pusiau šypsodamasi, pusiau susiraukusi, ji įdėmiai tyrinėjo nau- 
jąjį Tramperio pimpalą. 

Bogusas maloniai drovėjosi. Gal reikėtų apsirengti, pasiūlė jis, 
jeigu atvažiuoja Ralfas ir - kuo ji ten vardu - Matjė. Paskui greitai 
pasilenkė ir švelniai pabučiavo jos šerius. Ji jau lyg ir norėjo... bet 
susilaikė ir nutraukė tą nedrąsų mėginimą. Pabučiavo jį į kaklą. 

Gerai, galvojo Bogusas Tramperis. Su randais reikia šiek tiek 
apsiprasti, bet aš pasiruošęs pratintis. 


36 
Seni draugai renkasi į Trogsgafeną 


Tako karalystės žmonės mokėjo švęsti Trogsgafeną. Ištisas sa- 
vaites iki šventės laukiniai šernai mirkdavo marinaduose, me- 
džiuose nokdavo didžiausi briedienos kumpiai; rūkykloje rikiuo- 
davosi statinės su unguriais; jūros druska įtrinti, obuolių prikimšti 
kiškiai, sumerkti į ištirpintą lokio lajų, virdavo ant lėtos ugnies; 
visas šiaurės elnias - dabar jau išnykusios rūšies - troškindavosi 
didžiuliame katile, vis pamaišomas irklu. Žmonės rinkdavo ru- 
dens vaisius, ypač palaimintąsias vynuoges, sutrindavo, palikda- 
vo fermentuotis, nusunkdavo, supilstydavo, o iš rūsių ridendavo 
statines su praėjusių metų gamybos jau subrandintu gėrimu, at- 
kimšdavo ir ragaudavo, paskui vėl distiliuodavo ir dar daug kartų 
ragaudavo. (Tako karalystėje šiaip jau buvo įprasta gerti rūgštų 
kaip šlapimas, drumstą alų, šiek tiek panašų į mūsų amerikietiš- 
kąjį, išsivadėjusį ir sumaišytą su obuolių actu. Ypatingomis pro- 
gomis būdavo geriamas iš slyvų ir šakniavaisių varomas brendis, 
skoniu jis primindavo slivovicos ir antifrizo mišinį.) 

Žinoma, Trogsgafenas trukdavo ne vieną dieną. Jis prasidėda- 
vo išvakarėse - visi privalėjo paragauti kiekvieno patiekalo, tai- 
gi vakare prieš Trogsgafeną pasiruošdavo linksmybėms. Šventės 
rytą žmonės rinkdavosi būreliais, lygindavosi pagiriomis vienas 
su kitu, ir šitos mažos puotos ilgainiui peraugdavo į pagrindi- 
nį pokylį, trunkantį bent šešias valandas be pertraukos. Paskui 
vyrams, jau nežmoniškai pritvinkusiems jėgų ir ištroškusiems 

veiklos, derėdavo imtis sunkių fizinių pratimų. Jų buvo dvi rū- 
šys - karo sportas ir seksas. Moterys prisidėdavo prie pastarojo; 
dar jos šokdavo ir ne itin aktyviai mėgindavo sutvarkyti šiukšlyną 
pilyje. 

Trogsgafeno vakarą didžiūnai ir jų ponios su didžiausiais ka- 
tilais, pilnais maisto ir visokių likučių, eidavo per kaimus mėty- 
dami gabalus mažiems suktiems kaimiečių vaikams. Ta vakaro 
dalis būdavo skirta prasiblaivyti, bet vidurnaktį eisena sugrįžda- 
vo į pilį išgerti už visus mirusius ankstesnių Trogsgafeno švenčių 
draugus; puota trukdavo iki aušros, paskui pagal tradiciją susi- 
rinkdavo specialus Seniūnų tarybos teismas, skiriantis bausmes 
už žmogžudystes, prievartavimą ir kitus smulkius nusikaltimus, 
dažnai nutinkančius per tą alinančią šventę. 

Mūsiškė vangi Trogsgafeno atmaina su perdžiūvusiu kalaku- 
tu - vien gėdingas pakaitalas, tad Bogusas Tramperis ir jo senie- 
ji draugai pasiryžo jai įlieti „Akthelto ir Gunelės dvasios. Buvo 
planuojamas didelis sambūris. Nors Meinas lapkričio mėnesį ne- 
nuspėjamas, visi nutarė, kad Kutas ir Bigi vieninteliai turi pilį, 
vertą tokios puotos. 

Dideli šunys suteikė originalaus Trogsgafeno kolorito. Vienas 
tų šunų buvo Ralfo. Nupirko jį pažymėdamas vis didėjantį Matjė 
nėštumą ir kad jai Niujorko gatvėse būtų saugiau. Tas nenusako- 
mos veislės žvėris, vardu Šmėklius, gerokai apsunkino kelionę į 
Meiną. Tramperis važiavo savo „Folksvagenu“, šalia pasisodinęs 
Tulpen su kūdikiu Merilu ant kelių; užpakalyje Ralfas ir jo nėš- 
čia Matjė kariavo su Šmėklium. Ant automobilio stogo pūpsojo 
Merilo lopšys, šilti drabužiai, krepšiai su vynu, kitais gėrimais ir 
visokios keistybės, kaip antai reti sūriai ir rūkyta mėsa, kurių Bigi 
su Kutu nebūtų galėję rasti Meine. Pagrindiniais patiekalais rū- 
pinosi Bigi. 

Kitas šuo —- Tramperio dovana Kolmui gimimo dienos pro- 
ga - jau gyveno Meine. Česapyko retriveris tankiu, riebaluotu 
kailiu, primenančiu seną kilimėlį prie durų, - Kutas pavadino jį 
Didžiuoju Šuniu Gumulu. 

Tramperis ir Tulpen šuns neturėjo. „Kūdikis, keturiasdešimt 
žuvyčių ir dešimt vėžlių - šito gana, - sakė Bogusas. 

— Trampamai, tau būtinai reikia šuns, - aiškino Ralfas. - Be 
šuns jūs tiesiog ne šeima. 

— O tau, Ralfai, reikia automobilio, - atsiliepė Tramperis, suk- 
damas sausakimšą „Folksvageną“ į Meino greitkelį. - Puikaus di- 
delio automobilio. 

Šmėklius, tas žvėris ant užpakalinės sėdynės, seilėjo jam kaklą. 

— Gal net autobuso, Ralfai, - pridūrė Tulpen. 

Ties Bostonu mažytėje daiktadėžėje nebeliko vietos priderg- 
tiems Merilo vystyklams, o Matjė turėjo aštuonis kartus išlipti 
šlapintis, nes buvo nėščia. Tramperis vairavo įniršęs, atbukusį 
žvilgsnį įsmeigęs tiesiai į priekį; jis nepaisė Merilo klyksmų, bega- 
linių Ralfo skundų, kad trūksta vietos kojoms, ir grėsmingo Šmė- 
kliaus alsavimo. Ir ką aš anksčiau galvojau, stebėjosi Bogusas. Kai 
pagaliau jie pasiekė rūko supamą, nuo šlapdribos blizgantį namą 
ant jūros kranto, jam tai rodėsi tarsi stebuklas. 

Gumulas ir Šmėklius tučtuojau rado bendrą kalbą; siausdami 
jie voliojosi šlapio sniego ir dumblo košėje, o Kolmas iš paskuti- 
niųjų stengėsi suvaldyti tuos baisius gyvūnus. 

Trogsgafeno išvakares jie praleido viduje: vyrai suorganizavo 
biliardo turnyrą ir linksmai plepėjo, kas ką atsivežė. 

— Kur burbonas? - klausinėjo Bogusas. 

— O kur žolė? - rūpėjo Ralfui. 

— Sviestas baigėsi, - pasakė Bigi Kutui. 

— Kur tualetas? - paklausė Matijė. 

Bigi su Tulpen kalbėjosi, koks mažas Matjė pilvas. Matjė buvo 
smulkutė kaip žvirbliukas, ir nėštumui jau visai artėjant prie pa- 
baigos pilvas priminė nedidelį melioną. 

— Dievulėliau, aš buvau kur kas storesnė, - tarė Bigi. 

— Na, tu ir šiaip kur kas stambesnė, Bigi, - įterpė Bogusas. 

— Tu irgi buvai storesnė, - pareiškė Ralfas Tulpen. 

Ši pažvelgė į Bogusą ir suprato: jam turbūt nemalonu, kad nė 
nežino, kaip jo antroji žmona laukėsi jo antrojo sūnaus. Ji priėjo 
ir tyliai kepštelėjo jam. 

Paskui vyrai susibūrė aplink Matjė ir ėmė čiupinėti pilvą, neva 
nustatinėdami vaiko lytį. 

— Man baisiai nemalonu tau tai sakyti, Ralfai, - tarė Bogusas, - 
bet, man regis, Matjė pagimdys vynuogę. 

Moterys suguldė kūdikius, Aną ir Merilą, šalimais valgoma- 
jame ant indaujos lyg parodoje. Ana buvo vyresnė, bet abu dar 
tokio amžiaus, kai tereikia juos migdyti, maitinti ir nuvalyti už- 
pakalį. 

Tokiu prastu oru iš visų vietos įdomybių teliko dviejų mai- 
tinančių motinų krūtys ir brinkstanti Matjė vynuogė, tad buvo 
daug prasto biliardo ir smagaus gėrimo. Pirmas rezultatą pajuto 
Ralfas. 

— Privalau jums pranešti, - iškilmingai tarė jis Kutui ir Bogu- 
sui, - kad man patinka visos mūsų moterys. 

Lauke tarp rūko tumulų ir šlapdribos pliūpsnių taškydami 
tirpstančio sniego košę imtynių ėjo Didysis Šuo Gumulas ir pa- 
slaptingas mišrūnas Šmėklius. 

Tik Kolmą kamavo prasta nuotaika. Visų pirma, jis nebuvo 
pratęs prie tokios gausybės svečių; antra, abu kūdikiai buvo ra- 
mūs, nuobodūs, nežaidžiantys padarai, o pakiliai nusiteikę šunys 
atrodė pavojingi. Be to, Bogusas atvažiavęs į svečius paprastai 
skirdavo dėmesį vienam Kolmui. O dabar visur aplinkui skambė- 
jo tik kvailos suaugusiųjų kalbos. Oras buvo bjaurus, bet Kolmui 
vis vien labiau patiko lauke, o pabrėždamas, kaip jam nuobodu, 
jis vis gausiai pripėduodavo šlapio sniego ir tyčia įleisdavo į namą 
šėlstančius šunis, lyg kurstydamas sukulti retas Pilsberių vazas. 

Pagaliau „didieji“ susigaudė, kas slegia Kolmą, ir iš eilės eidavo 
su juo į lauko bjaurastį. Kolmas vieną po kito parvesdavo permir- 
kusius suaugusiuosius ir klausdavo: 

— Na, kuris dabar nori eiti su manimi? 

Galų gale atėjo laikas pasiruošti nedideliam šio vakaro apši- 
limui - aišku, jis nė iš tolo negalėjo prilygti didžiajai rytdienos 
šventei. 

Tulpen iš Niujorko buvo atvežusi mėsos. 

— Ak, Niujorko mėsytė! - sučepsėjo Ralfas gnybtelėdamas Tul- 
pen. Matjė dūrė jam kamščiatraukiu. 


Po pietų įsiviešpatavo kone ramybė: kūdikiai gulėjo lovytėse, 
vyrai buvo iki soties privalgę ir įkaušę. Kolmas, jau pervargęs ir 
suirzęs, nenorėjo lipti į viršų. Bigi mėgino įkalbinėti, bet jis at- 
sisakė keltis nuo stalo. Bogusas pasisiūlė užnešti Kolmą laiptais, 
jeigu jis toks pavargęs. 

— Aš nesu pavargęs, - dirgliai prieštaravo Kolmas. 

— Gal norėtum paklausyti „Mobio Diko“? - pasiūlė Bogusas. - 
Eime. 

— Noriu, kad mane paguldytų Kutas. 

Buvo akivaizdu, kad vaikas - visai be ūpo, tad Kutas pakėlė jį 
ir žengė laiptais aukštyn. 

— Jeigu nori, paguldysiu tave miegoti, - pasakė jis Kolmui, — 
bet aš nieko nežinau apie Mobį Diką ir nemoku pasakoti kaip 
Bogusas... 

Tačiau Kolmas jau miegojo. 

Sėdėdamas tarp Bigi ir Tulpen Bogusas pajuto, kaip Bigi nu- 
leido ranką po stalu ir uždėjo jam ant kojos; beveik tuo pat metu 
Tulpen palietė kitą kelį. Turbūt abi pamanė, kad jam skaudu. Jas 
ramindamas jis tarė: 

— Kolmas tiesiog sudirgęs. Tokios įtemptos dienos jam dar ne- 
pasitaikė. 

Kitapus valgiais nukrauto stalo Ralfas sėdėjo laikydamas ranką 
ant Matjė vynuogės. 

- Žinai, Trampamai, - dėstė jis, - galėtume filmuoti čia, Mei- 
ne. Juk yra šiokia tokia pilis... 

Jis kalbėjo apie naują juostą - „Aktheltą ir Gunelę“. Filmavi- 
mas jau buvo smulkiai suplanuotas. Tramperiui baigus scenari- 
jų jie keliauja į Europą; Miuncheno prodiuserių firma pasiruo- 
šusi paremti filmą. Jie ketino vežtis ir žmonas su kūdikiais, tik 
Tramperis ragino Ralfą apsigalvoti dėl Šmėkliaus. Net svarstė, ar 

nepamėginus įtraukti ir Kuto - kaip operatoriaus. Bet Kutas ne- 
susidomėjo. 

— Aš fotografas, - pabrėžė jis. - Ir gyvenu Meine. 

Akimirką Tramperiui dingtelėjo piktdžiugiška mintis, kad ti- 
kroji priežastis, kodėl Kuto nedomina filmas, - tai Bigi. Bogusas 
miglotai nujautė, kad Bigi vis dar jį smerkia, bet kartą užsiminė 
apie tai Tulpen, ir jos atsakymas jį sutrikdė. 

- Atvirai kalbant, - pasakė jam Tulpen, - džiaugiuosi, kad Ku- 
tas ir Bigi nevažiuos. 

— Tau nepatinka Bigi? 

— Tai visai kas kita, - atsakė Tulpen. - Aišku, ji man patinka. 

Dabar Boguso galvoje ši sena painiava vėl pakibo tarsi girtų 
minčių rūkana. 

Atėjo laikas gulti. Svečiai svirduliuodami dairėsi po Pilsberių 
rūmų antrą aukštą, vis pasiklysdami koridoriuose ir įvirsdami į 
svetimus miegamuosius. 

— Kur mano miegamasis? - vis klausinėjo Ralfas. - Vardan 
Dievo, nuveskite mane tenai... 

- Tik pamanykite, tai dar tik Trogsgafeno išvakarės... - grau- 
džiai tarė Kutas. 

Bigi ramiai sisiojo savo vonios kambaryje, kai tiesiai pas ją 
įžengė Bogusas. Duris kaip visada paliko atviras. 

- Po galais, ko tau čia, Bogusai? - sušuko ji mėgindama prisi- 
dengti. 

— Maniau išsivalyti dantis, Bigi, - atsakė Bogusas. Rodos, jis 
nesuvokė, kad jau nebėra jos vyras. 

Pro praviras duris žvilgtelėjo šiek tiek nustebęs Kutas. 

— Ko jam čia? - paklausė jis žmonos. 

— Man rodos, nori išsivalyti dantis, - atsakė Bigi. - Dėl Dievo 
meilės, bent uždarykite duris! 

Pagaliau, rodos, visiems viskas paaiškėjo, visi išsiskirstė į kam- 
barius, kai staiga koridoriuje išdygo nuogas Ralfas Pakeris. Jam 
už nugaros pro atdaras miegamojo duris buvo girdėti, kaip Matjė 
teiraujasi, ką, jo nuomone, jis dabar daro. 

— Negi šlapinsiuos pro langą! - šaukė Ralfas. — Šitoje prakeik- 
toje pilyje visur pilna tualetų, ir vieną tikrai surasiu! 

Bigi maloniai nuvedė nuogą Ralfą ten, kur jam reikėjo. 

— Atsiprašau, Bigi, - tarė Matjė, atskubėjusi paskui Ralfą su jo 
kelnėmis rankoje. 

— Es ist mir Wurst, - atsiliepė Bigi ir meiliai palietė Matjė pilvą. 

Jeigu šalia būtų buvęs Tramperis, jis būtų supratęs austrišką 
Bigi tarmę. „Nesvarbu“ - tokia buvo jos žodžių prasmė, bet išver- 
tus pažodžiui - „Tai man dešra“. 

Tramperio niekur arti nebuvo, jos atsakymo jis neišgirdo. Tuo 
metu jie nuostabiai mylėjosi su Tulpen; pats Tramperis buvo per 
daug girtas, kad sugebėtų tai deramai įvertinti, bet mylėjimasis 
paveikė stulbinamai: Tramperis pasijuto sėdįs visiškai blaivus ir 
neapsnūdęs. Šalia jo gulėjo giliai įmigusi Tulpen, o kai jis dėkin- 
gai pabučiavo jai pėdas, ji nusišypsojo. 

Tačiau pats užmigti negalėjo. Išbučiavo Tulpen nuo galvos iki 
kojų, bet sujaudinti nepajėgė. 

Visi miegai išlakstė, tad Tramperis atsikėlė ir apsirengė šilčiau; 
jam norėjosi, kad jau būtų rytas. Ant pirštų galų įslinko į Kolmo 
kambarį, pabučiavo vaiką ir apklostė. Nuėjo pažiūrėti į kūdikius, 
tada pasiklausė, kaip miega kiti suaugusieji, bet jam dar buvo ne- 
kaip jie miega jaukiai apsikabinę. Kutas pabudo. 

— Iš koridoriaus, kitos durys, - pasakė jis manydamas, kad Bo- 
gusas ieško tualeto. 

Beklajodamas Tramperis priėjo Ralfo ir Matjė kambarį, kyšte- 
lėjo nosį ir ten. Ralfas gulėjo ant pilvo, išsikėtojęs, rankos ir kojos 
nukarusios nuo lovos. Skersai plačios, plaukuotos jo nugaros lyg 
gėlė ant komposto krūvos miegojo mažytė Matijė. 

Nusileidęs apačion Bogusas pravėrė ornamentuotas duris į bi- 
liardo kambarį, įleido gaivesnio oro. Buvo labai šalta, nuo įlankos 
slinko rūkas. Tramperis žinojo, kad įlankos viduryje stūkso plika 
uolėta sala, - štai ji tai išnyra iš besimainančio rūko, tai vėl jame 
pradingsta. Bet jei gerai įsižiūri, sala, rodos, sukasi, kyla ir krinta; 

o jeigu įsižiūri ypač gerai, matai, kaip plati ir plokščia uodega iš- 
silenkia ir tvoja į vandens paviršių su tokia jėga, kad per miegus 
suinkščia šunys. 

— Sveikas, Mobi Dikai, - sušnibždėjo Tramperis. 

Gumulas suurzgė per miegus, o Šmėklius pašoko ant kojų, bet 
čia pat vėl susmuko. 

Virtuvėje Bogusas susirado popieriaus, atsisėdo ir pradėjo 
rašyti. Pirmas sakinys buvo toks pat, kokį užrašė jau anksčiau: 
„Man jį rekomendavo jos ginekologas.“ Toliau rikiavosi kiti, susi- 
darė pastraipa. „Ironiška: geriausias Niujorko urologas - prancū- 
zas. Dr. Žanas Klodas Vinjeronas, TIK IŠ ANKSTO SUSITARUS. 
Taigi susitariau.“ 

Ką aš čia pradėjau, nusistebėjo jis. Jis nežinojo. Įsidėjo popier- 
galį su ta neįmantria pradžia į kišenę, tegu palauks, kol bus ką 
daugiau pasakyti. 

Jam labai norėjosi susigaudyti, kas verčia taip nerimauti. Ne- 
trukus atėjo į galvą, kad jis pirmą kartą gyvenime jaučia santaiką 
pats su savimi. Suprato, kad tikėjosi kada nors sulaukti tokios ra- 
mybės, bet tas jausmas buvo kitoks, nei jis įsivaizdavo. Anksčiau 
manė, kad ramybės būseną sąmoningai pasieks pats, o dabar jau- 
tė ramybę tarytum jėgą, kuriai yra priverstas paklusti. Dieve, ko- 
dėl ramybė taip slegia, mąstė jis. Bet visiškai prislėgtas jis nebuvo, 
anaiptol. Nieko nebūna visiškai. 

Tramperis trynė kreida biliardo lazdos galiuką galvodamas, 
kaip smūgiuoti, kai pajuto, kad snaudžiančiame name dar kažkas 
nemiega. 

— Čia tu, Bigi? — tyliai paklausė neatsigręždamas. (Vėliau jis 
neužmigs dar vieną naktį svarstydamas, kaip suprato, kad tai ji.) 

Bigi buvo atsargi, pradėjo iš tolo: Kolmas dabar tokio am- 
žiaus, kai berniukai savaime labiau linksta prie tėvo, o ne prie 
motinos. 

— Suprantu, tau bus skaudu, - kalbėjo ji Bogusui, - bet Kolmas 
vis labiau linksta prie Kuto. Kai tu čia, aiškiai matau, kad vaikas 
sutrinka. 

— Netrukus išvažiuosiu į Europą, - karčiai atsiliepė Trampe- 
ris. - Tada ilgai nesirodysiu ir jo netrikdysiu. 

— Atleisk, - kalbėjo Bigi, - man tikrai malonu tave matyti. Tik 
nepatinka tas jausmas, kuris apima tau atvažiavus. 

Tramperis staiga pajuto keistą piktdžiugą ir jau žiojosi sakyti, 
kad Bigi paprasčiausiai susierzina matydama, koks jis laimingas 
su Tulpen. Bet tai būtų buvusi beprotybė; jis nenorėjo jai sakyti 
nieko panašaus. Net ir netikėjo tuo. 

— Man ir pačiam būna nejauku, - tepasakė, ir ji pritardama 
netikėtai linktelėjo taip smarkiai, kad jis sumišo. 

Paskui jis vėl liko vienas - Bigi greitai užbėgo laiptais, jam pasi- 
rodė, kad ji stengiasi nepravirkti jam matant. O gal nesusijuokti? 

Bogusas stovėjo ir svarstė, bene jaučiasi panašiai kaip Bigi — 
malonu ją matyti, o būti šalia nemalonu; staiga jam pasigirdo, 
kad ji vėl lipa laiptais žemyn. 

Tačiau šį kartą tai buvo Tulpen, vos pažvelgęs Tramperis pa- 
matė, kad ji jau kurį laiką nemiega ir tikriausiai ką tik prasilenkė 
su Bigi antro aukšto koridoriuje. 

— Ak, mėšlas! - tarstelėjo jis. - Kartais viskas pasidaro taip su- 
dėtinga. 

Jis greitai priėjo prie Tulpen ir apkabino; atrodė, kad ją reikia 
paguosti. 

- Noriu rytoj išvažiuoti, - pasakė ji. 

- Juk rytoj Trogsgafenas. 

— Tada iš karto po vaišių. Nenoriu pasilikti dar vieną naktį. 

— Gerai gerai, - atsiliepė Tramperis. - Aš suprantu, suprantu. 

Jis dudeno raminamu balsu, nesigilindamas į žodžių prasmę. 
Žinojo, kad grįžęs į Niujorką visą savaitę mėgins šitai suprasti, 
bet dabar nevertėjo laužyti galvos dėl to, kas bus po švenčių, kur 
nuves sunkus menas gyventi su kitu žmogumi. Jam kartais at- 
rodydavo, kad tiesiog neįmanoma ištverti santykių su jokiu kitu 
žmogumi. Na ir kas iš to, pamanė. 

— Aš myliu tave, - sušnibždėjo jis Tulpen. 

- Žinau. 

Jis nuvedė Tulpen laiptais aukštyn į miegamąjį; jau visai snaus- 
dama ji mieguistu balsu paklausė: 

— Kodėl kai pasimylime tu negali paprasčiausiai užmigti šalia 
manęs? Kodėl tave tai išbudina? Mane užmigdo, o tave išbudina. 
Tai neteisinga, nes vėliau atsibundu, lova tuščia, o tu spoksai į Žu- 
vytes ar žiūri, kaip miega kūdikis, arba žaidi biliardą su pirmąja 
žmona. 

Tramperis atviromis akimis gulėjo iki aušros, mėgindamas 
visa tai kaip nors „suvirškinti“. Tulpen kietai miegojo ir nepabu- 
do, kai prie jų lovos išdygo Kolmas, ant pižamos apsivilkęs kelis 
megztinius, apsiavęs guminiais batais ir užsimaukšlinęs vilnonę 
kepurę. 

- Žinau žinau, - sušnibždėjo Tramperis, - jeigu aš eisiu į prie- 
plauką, tai ir tu gali eiti į prieplauką. 

Buvo šalta, bet jie buvo šiltai apsirengę; sniego tyrė buvo vir- 
tusi ledu, ir jie ant užpakalio nučiuožė stačiu akmens plokščių 
taku. Saulė tekėjo pro miglą, bet virš sausumos ir įlankos oras 
buvo vaiskus. Iš tolo, nuo jūros, lėtai slinko rūkas; tačiau krantą 
jis pasieks dar ne tuoj, jų laukė skaidriausia brėkštančios dienos 
dalis. 

Jie pasidaliję suvalgė obuolį. Namuose pasigirdo, kaip bunda 
kūdikiai: trumpi klyktelėjimai - ir vėl tyla kiekvienam gavus savą 
krūtį. Kolmas ir Bogusas sutarė, kad kūdikiai labai nuobodūs. 

— Šią naktį mačiau Mobį Diką, - Bogusas nutarė papasakoti 
Kolmui, bet šis žvelgė šiek tiek įtariai. 

— Nors gal ten buvo tik sena sala, - prisipažino Tramperis. — 
Tačiau girdėjau smarkų pliaukštelėjimą, lyg jo uodega būtų tvo- 
jusi per vandenį. 

— Tu išsigalvoji, - nepatikėjo Kolmas. - Tai nerealu! 

— Nerealu? - pakartojo Tramperis. Niekada nebuvo girdėjęs 
Kolmo vartojant tokį žodį. 

— Taip, - tarė Kolmas, bet vaiko dėmesys nukrypo kitur; su 
tėvu jam buvo nuobodu, o Bogusas kuo labiausiai troško gyvo ir 
įdomaus pokalbio. 

— Kokias knygas tu labiausiai mėgsti? - paklausė jis Kolmo. 
Vos tai ištaręs pamanė: Dieve, kokia gėda taip tuščiai plepėti su 
savo sūnum. 

— Na, man vis dar patinka „Mobis Dikas“, - atsakė Kolmas. Gal 
jis tik stengiasi būti malonus? („Būk malonus tėvui“ - Bogusas 
įsivaizdavo, kaip Kutas sako Kolmui prieš pat jiems visiems atva- 
žiuojant.) - Ta istorija man patinka. Tačiau tai tik istorija. 

Stovėdamas ant prieplaukos sūnui už nugaros, Tramperis už- 
gniaužė staiga užplūdusias ašaras. 

Netrukus pilnas žmonių namas viršuje nubus tarsi viena mil- 
žiniška būtybė - puls praustis, maitintis, stengsis elgtis maloniai 
ir paslaugiai. Toje smagioje sumaištyje ištirps aiškios daiktų pras- 
mės, bet čia, ant prieplaukos, stebėdamas pamažu į rūką nerian- 
čią saulę, Tramperis viską jautė ryškiai ir gaiviai. Rūkas paslėpė 
įlankos žiotis, jau netrukus turėjo pasiekti ir juos; atslenkanti 
migla buvo tokia tiršta, kad už jos ničnieko nebuvo matyti. Bet 
tą akimirką savajame skaisčios šviesos rate Tramperis jautė galįs 
žvilgsniu prasismelkti kiaurai. 

Bogusas su Kolmu išgirdo, kaip tualete sušniokštė vanduo ir 
tuojau sustugo Ralfas: 

— Ak, tas prakeiktas šuo! 

Antrame aukšte prasivėrė langas; jame tarsi paveikslo rėmuose 
stovėjo Bigi su Ana ant rankų. 

— Labas rytas! - šūktelėjo ji stovintiems ant prieplaukos. 

— Sveikinu su Trogsgafenu! - suriko Bogusas Kolmui prita- 
riant. 

Atsidarė kitas langas, ir Matjė iškišo galvą laukan kaip papū- 
gėlė iš narvelio. Pirmame aukšte Tulpen atlapojo prancūziškas 
biliardo kambario duris ir aukštai iškėlė Merilą. Šalia Bigi lange 
pasirodė Kutas. Visi stengėsi pasidžiaugti rytu, kol dar visko ne- 
užgožė rūkas. 

Trinktelėjo virtuvės durys, ir tarsi spyruoklės pamėtėti išlėkė 
Gumulas, Šmėklius ir Ralfas. Šis baubė: 

— Tie prakeikti šunys privėmė skalbykloje! 

— Tai tavo šuo, Ralfai! - atsiliepė Kutas pro savo langą. - Mano 
šuo niekada nevemia! 

— Tai Tramperis! - sušuko Tulpen iš biliardo kambario. - Jis 
bastėsi visą naktį! Kažką rezgė! Tramperis privėmė skalbykloje! 

Bogusas šoko teisintis esąs niekuo dėtas, bet visi sutartinai jį 
gėdijo. Kolmui, regis, patiko tas keistas suaugusiųjų spektaklis. 
Šunys, visu svoriu griuvinėdami ant ledo, pradėjo dar vieną šėls- 
mo dieną. Bogusas paėmė sūnų už rankos, ir jie atsargiai nuėjo 
slidžiu keliu aukštyn. 

Virtuvėje viešpatavo tikras chaosas. Už durų įnirtingai pešėsi 
šunys, o Kolmas, stengdamasis dar labiau padidinti sąmyšį, pūtė 
šaižų švilpuką. Ralfas pareiškė, kad Matjė vynuogė paaugo. Mo- 
terys paskelbė, kad visiems, išskyrus vaikus, vietoj pusryčių bus 
pasninkas; jos jau plušėjo ruošdamos vidudienio puotą. Bigi ir 
Tulpen narsiai ištraukė po krūtį; ant klubų įsitaisę kūdikiai dar- 
bavosi nepaleisdami spenelio. Matjė pataisė pusryčius Kolmui ir 
koneveikė Ralfą, kad šunų teršalai dar nesutvarkyti. 

Ralfas, Kutas ir Bogusas sukiojosi aplink sušniurę, nesiskutę, 
skleisdami šleikštoką pagirių kvapą. Matijė, Bigi ir Tulpen vaikšti- 
nėjo nesusitvarkiusios, užsimetusios kas papuolė po ranka - cha- 
latą ar naktinius, tiesiai iš lovos, - visur aplinkui tvyrojo šiltas 
susitaršęs juslingumas. 

Bogusas mąstė, ko gi jam dar norėtųsi. Bet virtuvėje buvo per 
daug bruzdesio, kad galėtų netrukdomas mąstyti: kur mesi akį, 
visur kruta kas nors gyvas. Na ir kas, jei skalbykloje tebedžiūva 
šuns vėmalai! Geroje draugijoje visaip gerai. 

Nepamiršdamas savo randų, senų harpūnų ir kitokių liekanų, 
žvelgdamas į visą tą malonią gyvastį aplinkui, Bogusas Tramperis 
atsargiai nusišypsojo. 

